
PROLOG - Premise istorice 


rdinul Bene Gesserit s-a născut din 

ritualurile maritale ale unui popor Terran 

care a fiinţat cu mii de ani înainte de 
apariţia Ghildei. Acest popor a ocupat vreme de 
secole stepele centrale ale unui mare continent 
mărginit la nord de o întindere de ape îngheţate, 
până când, sub presiunea unei seminţii sălbatice, a 
fost silit să migreze către sud-est, prin ţinuturi pe 
care Vocile Preacucernicelor Maici le denumesc 
Harappa şi Mesopotamia. 

Nu cunoaştem numele triburilor care, reuşind să 
scape de neamul ce-l urgisea, s-au stabilit undeva 
pe țărmurile mereu calde ale unei mări interioare, 
plină de o puzderie de insule. Ştim doar că 
membrii acestor triburi erau posesorii unei 
capacităţi genetice deosebite: aceea de a fi 
depozitari, în sânul propriilor lor familii, ai 
conştiinţei poporului luat în totalitate, ca şi cum 
amintirile fiecărui individ ar fi fost în stare să 
acumuleze istoria întregului grup din care făcea 
parte. 

Istoria Bene Gesseritului se împarte în mai multe 
perioade: 

1) Perioada Terrană Antică - în care Ordinul a 
funcţionat în sânul unei societăţi matriarhale. 
Atunci a survenit o problemă gravă, ce părea să 
amenințe capacitatea de care vorbeam mai sus. 


Femeile au început să nu-şi mai amintească decât 

trecutul celorlalte femei din cadrul tribului. Bărbaţii 
pierduseră de multă vreme această însuşire, şi 
asta, dintr-un motiv cât se poate de simplu: în 
timpul bătăliilor nu mai puteau lupta eficient dacă 
simțeau durerea tovarăşilor răniţi sau capturați. De 
asemenea, bărbaţii erau atinşi de impotenţă din 
momentul în care deveneau părtaşi la durerile 
facerii soțiilor lor. Rezultatul a fost că, treptat, nu 
au mai existat masculi în stare să-şi amintească 
istoria triburilor. 

Aşa se face că femeile s-au grupat în Ordin, 
având, printre altele, scopul de a selecţiona 
bărbaţi capabili să-şi amintească, aşa cum o 
făcuseră odinioară, trecutul grupului. Numai. În 
acest fel conştiinţa de grup, a întregului grup, ar fi 
putut fi regăsită. 

2) Perioada Bene Gesserat - a început sub 
conducerea unui bărbat care era cât pe ce să 
rezolve definitiv interesele Ordinului. Bărbatul 
respectiv a trăit undeva la nord-est de Marea 
Interioară şi a întemeiat un Imperiu care, din 
păcate, s-a prăbuşit o dată cu moartea 
împăratului. Sub conducerea lui, Maicile au 
elaborat primele hărţi genealogice, au participat la 
ridicarea unei biblioteci impunătoare într-un oraş- 
port dar, mai ales, au reuşit prin exerciţii 
mnemotehnice să integreze hărţile genealogice în 
propriile lor amintiri. Aşa s-a format tradiţia, 
denumită mai târziu „Bene Gesserit Summa”, 
tradiţie ce permitea fiecărei Maici să ştie oricând 
cine erau predecesorii persoanelor importante cu 
care stăteau de vorbă. 


Toate aceste lucruri s-au spulberat în cele patru 

vânturi însă, după moartea împăratului, iar Maicile 
au fost silite să se refugieze care încotro, salvând 
fiecare cunoştinţele Ordinului pe cont propriu. 

Finele acestei perioade sunt caracterizate prin 
pulverizarea comunităţilor Bene Gesserat, fie din 
cauza cuceririlor popoarelor migratoare, fie din 
cauză că, auzind deseori „voci” - care nu erau 
altceva decât amintirile triburilor - respectivele 
femei au ajuns să fie considerate nebune, asta 
când nu înnebuneau de-a dreptul, în absenţa unor 
Maici care să le conducă educaţia. 

3) A urmat perioada Bene Gesserette, în care 
femeile conştiente s-au reunit în grupuri ce căutau 
în mod deschis producerea unui salvator masculin 
care să recupereze întreaga memorie a Ordinului, 
împreună cu istoria aferentă. 

In acei ani s-a născut un bărbat - părinţii săi erau 
simpli ţărani, trăind pe o insulă - care se credea un 
zeu-împărat destinat să dobândească o împărăție 
prin eforturi proprii. În urma cuceririlor sale, 
grupurile Bene Gesserit au avut ocazia să se 
reunească, redeschizând canalele de comunicaţie 
abandonate în perioada precedentă. Tot el a 
reactivat grupuri de agenţi-femei, pe care le-a 
răspândit în zonele geografice în care sistemul de 
coabitare prin harem devenise un fapt obişnuit. 

Femeile din zona nordică - grupate sub numele 
de Bene Gesserat - au fost de acord să conlucreze 
cu cele care făceau parte din zona sudică - unde 
era caracteristic haremul - şi au creat, astfel, Bene 
Gesserette. Casa principală a Bene Gesseretteului 
era localizată în Wallachia, un teritoriu situat la 


joncţiunea grupurilor de nord cu cele de sud. 

Vechile programe Bene  Gesserat au fost 
reactivate, iar membrele nou racolate au fost 
trimise peste Oceanul Vestic, să-şi răspândească 
învăţătura într-un continent nou descoperit. 

4) Perioada Bene Gesserit - s-a caracterizat 
printr-o dezvoltare tehnologică deosebită. Acum au 
apărut primele mişcări disidente în Ordin (printre 
altele, aşa-numitele Fiice Care Ştiu care nu mai 
credeau în conştiinţa de grup şi urmăreau 
obţinerea unui salvator secular prin împerechere 
minuțioasă. 

Tot acum, Wallachia s-a dezagregat ca realitate 
politică, iar mişcarea Bene Gesserit s-a 
descentralizat, permiţând includerea în Ordin a 
grupărilor disidente care, până atunci fuseseră 
interzise. 

5) Colonizarea Spațială - cunoscută şi sub 
numele de gash (adică moarte, conform limbii de 
vortex - Glasul specific Preacucernicelor Maici). În 
această perioadă, Bene Gesseritul şi-a stabilit baza 
pe planeta Wallach IX, unde au reconstruit 
biblioteca din timpul Bene Gesseratului. Planeta a 
fost astfel botezată în amintirea Wallachiei, 
teritoriul în care Ordinul şi-a regăsit puterea. 

6) Jihadul Butlerian - la care face referire ciclul 
Dune, este perioada caracterizată prin lupta 
împotriva „maşinilor ce puteau copia mintea 
umană”. Jihadul Butlerian a excomunicat maşinile, 
fapt ce a forţat anumite grupuri de cercetători, 
Tleilaxu mai ales, să întreprindă experimentele 
care, mult mai târziu, au permis geneza vortexului. 

7) Kyewa - este perioada care a urmat 


guvernării milenare a Zeului-împărat al Dunei. Cu 

acea ocazie, parte dintre Preacucernicele Maici au 
luat numele de Vorbitoare pentru Peşti şi s-au 
desprins de Ordin. Ilnamice ale Imperiului, au 
emigrat într-o zonă necunoscută, denumită 
Dispersie, o zonă ce părea să înconjure şi să se 
infiltreze în teritoriile controlate de Casele Atreides 
şi Corrino. Atât din cauza riscurilor ce decurgeau 
din această vecinătate duşmâănoasă, cât şi din 
pricina slăbirii Imperiului, în kyewa - adică naştere, 
conform limbii de vortex - oamenii s-au reîntors cu 
toţii pe planeta de baştină. Dar, Dispersia se afla 
mereu în coasta lor... 

Datele de mai sus au fost culese din Dune 
Encyclopedia, redactată de către doctorul Willis E. 
Mc Nelly. 


Nota editorilor 


eşi dificilă, transcrierea Cărţii Brundurilor în 

limbaj contemporan a fost deosebit de 

incitantă. Până la decriptarea ei, singurele 
documente ale trecutului nostru erau reprezentate 
de cele şase volume din ciclul DUNE, de cele 
douăsprezece incunabule transcrise clandestin pe 
filamente Shiga la mânăstirea ecumenică din 
Patna, de papirusurile din Valea Mississippiului şi 
de colecția de  frânghii  kippu-kamayok din 
Antofagasta. 

Cu alte cuvinte, Cartea Brundurilor reprezintă 
veriga lipsă între istoria noastră veche şi 
evenimentele pe care le trăim astăzi. Politica 
membrilor Dispersiei de a combate cuvântul scris 
pe motiv că „a scrie înseamnă a uita”, ne-a arătat 
că, de fapt, a nu scrie înseamnă a uita şi că, orice 
fel de încercări am face ca să împiedicăm 
constituirea unor cronici, se vor găsi mereu 
persoane dispuse să încalce regula şi să noteze 
întâmplările cărora le sunt martore... 


Descoperirea şi publicarea Cărții Brunaurilor 
oferă argumente pentru cele cinci milenii scurse în 
„liniştea nescrisă” impusă cu  asiduitate de 
membrii Dispersiei... Sunt cele cinci milenii scurse 


între situaţia descrisă în DUNE, uluitoare prin 

complexitate şi acţiune nestăvilită, şi actuala stare 
de lucruri - liniştea spros med a nonacţiunii şi a 
noncomunicării. E bine, sau e rău că am ajuns aici? 
Volumul de faţă ne poate oferi răspunsuri în acest 
sens. 

Fără acest document, n-am fi ştiut niciodată de 
ce comunitatea Bene Gesserit s-a transformat într- 
un ordin de călugări-cerşetori extremişti care 
consideră că „faptele sunt suficiente ca discurs”; 
de ce a fi Tleilaxu a devenit o banalitate, ba chiar 
un lucru de ruşine - aţi văzut vreodată vreun 
părinte care să-şi îndemne copilul să intre în rândul 
Tleilaxului? 

De asemenea, vom afla din rândurile ce urmează 
şi în ce fel Casele Imperiale, Casele Mari şi cele 
Mici s-au dizolvat până la dispariţie, dar, mai ales, 
vom afla despre vortex şi despre câmp - ciclul 
DUNE nu face niciun fel de referire la ele, în timp 
ce faimoasele incunabule de la Patna şi colecţia de 
kippu-kamayok le discută doar tangenţial, fără să 
aducă lumină asupra a ce erau ele de fapt... 

În legătură cu ortografia numelor proprii din 
volum, ţinem să facem următoarele precizări: Am 
căutat, pe cât posibil, să respectăm o transcriere 
fonetică. Astfel, brund, pronunţat ca atare, este 
scris în original sub forma „broend”; Euross apare 
sub forma „Aiyrauss”; Ayss apare scris fie sub 
forma „Aixal” sau „Aeesalgara”. Diferenţele cele 
mai semnificative sunt însă cele legate de numele 
Ameria: în Cartea Brundurilor apare sub denumirea 
aproape imposibilă de Colves  A'Maurya 
Transoceanica... 


Editura regretă că nu a reuşit să reconstituie 

introducerea originală şi primele pagini ale Cărţi; 
Brundurilor. Aceste pasaje sunt iremediabil 
pierdute şi, o dată cu ele, eventualele explicaţii la 
geneza vortexului, la structura şi funcţionalitatea 
sa. Pierderea este cu atât mai mare cu cât 
legendele referitoare la vortex au prins un nou 
avânt. Dacă această carte ar fi conţinut explicaţii 
mai detaliate, poate că am fi reuşit să stăvilim, în 
parte cel puţin, speculaţiile pe care membrii Bene 
Gesseritului le fac în legătură cu „câmpul”, 
„Spiralele” şi vortexul... 

Aşadar, în ce priveşte vortexul, ne vom rezuma 
doar la ipoteze. Există autori care consideră că 
vortexul este un simplu simbol, frecvent adus în 
discuţie de membrii Dispersiei şi de Bene Gesserit 
deopotrivă, în încercarea lor de a-şi glorifica 
trecutul. Alţii consideră însă că legenda are la bază 
un dispozitiv biotehnic pe care, momentan, nu îl 
putem descrie. Aceştia din urmă argumentează că 
poveştile despre vortex sunt ubicue, denumirile 
variind prea puţin între regiuni, chiar dacă acestea 
sunt foarte depărtate geografic (de exemplu, 
vortay în Ayss de sud-est, faţă de bortes în nordul 
extrem al Eurossului). 


Adevărul se află la mijloc. În niciun caz, editura 
nu agreează acele puncte de vedere care 
consideră vortexul o simplă invenţie... Aducem 
spre exemplificare una dintre cele mai recente 
descoperiri făcute cu ocazia săpăturilor de la 
Vadhastra, o localitate situată la 340 de parasanga 
de Wallach-na-polios, la poalele muntelui Sirius. 


Acolo s-au găsit resturile unui Edificiu ale cărui 

ziduri, din materie exclusiv organică, într-o stare 
avansată de descompunere, au putut fi datate: ele 
au o vechime de 3 300 de ani, cu o marjă de 
eroare de 220 de ani. Că Edificiile la care face 
referire Cartea Brundurilor au fost organice, iată 
un lucru indubitabil! Şi, ce rost ar fi avut ele, fără 
să respecte rolurile Ghildei Extinse despre care se 
vorbeşte în volum? 

Oare n-am uitat toate aceste lucruri numai din 
cauza politicii nefaste a membrilor Dispersiei care 
au proscris cuvântul scris? 

Acesta a fost unul dintre principalele motive - pe 
lângă cele financiare, bineînţeles pentru care ne- 
am străduit să publicăm documentul de faţă. 
Credem că familiarizarea cu aspectele vieţii trăite 
sub vortex vor arăta cititorilor noştri cât de 
periculoase sunt eforturile propagandistice ale 
celor care doresc reintroducerea sa, şi ne referim, 
aici, în primul rând, la grupurile de influenţă din 
Afryss care pretind că sunt moştenitoarele Caselor 
Imperiale. Reintroducerea vortexului nu poate 
decât să precipite o nouă criză a uitării, cum este 
cea care ne împiedică să ştim acum ce s-a 
petrecut cu noi vreme de cinci milenii... 

Esenţa perioadei premergătoare eliberării de 
vortex va fi regăsită în text. Există un paralelism 
paradoxal între convulsiile care i-au agitat pe 
oamenii de atunci şi actuala criză socială. Ei erau 
afectaţi de comunicarea nestăvilită pe care 
vortexul le-o punea la dispoziţie, noi suntem 
afectaţi de noncomunicarea absolută, impusă de 
tradiţie şi, de ce nu, de condiţiile istorice pe care 
le-am trăit. 

Nu putem încheia fără să mulţumim domnilor 
Philippe Gonzague, de la Universitatea Antibia, şi 
Henry Grandell, de la Columbiana, care ne-au fost 
sfătuitori valoroşi în problemele de istorie a 
Dispersiei.. 


14 Tausau, 22567 d.G. 
Wallachia-na-polios 
Editorii, 
MARCUS SHAPIRA 
ERNEST BRODIE 

Capitolul | 


Cine ar fi crezul vreodată că după atâtea milenii, 
în care am năpădlit şi am stăpânit Universul, vom 
ajunge atât de puțini, încât să incăpem cu totii pe 
planeta de pe care am pornit? Cine ar fi crezut că 
ne vom întoarce pe un bulgăre de gheață? Şi, mai 
ales, cine ar fi crezut că-l vom genera pe 
Dumnezeu din minţile şi mâinile noastre? 


„IAR FINGAL îi făcu semn lui Gwenn. Femela se 
trânti în nămeţi, pe marginea uedului îngheţat. Se 
uită de-a lungul văii adânci şi simţi că o apucă 
ameţeala. Era obosită şi îi era tare frig. Plecaseră 
din brund de mai bine de patru zile, mâncarea din 
desagii de piele era pe terminate, iar în ultimele 
zece ore trebuise să mestece zăpadă ca să-şi 
potolească setea. Dar, mai ales, gerul i se 
cuibărise adânc de tot în oase. 

Sleită, îl privi pe Fingal şi clătină din cap: 

— Nimic, şopti. 

Îi despărţeau peste treizeci de iarzi, dar Fingal o 
auzea perfect. Deşertul strălucitor era cu 
desăvârşire liniştit. Liniştit, îngheţat şi mut. Ai fi zis 
că ai vată în urechi. 

Masculul ridică din umeri. Se răsuci cu faţa în 
sus, făcând să scârţâie zăpada sub el. Simţise cât 
se poate de limpede în vortex: câţiva indivizi 


rătăciţi, de legiunea lor pătrunseseră prin capătul 

sudic al uedului. Nu mai aveau mult şi-i vor vedea. 

— Aşteptăm, spuse el şi duse la gură burduful 
din piele de capră. Dădu pe gât o duşcă de kumâs 
şi se uită la femelă. Vrei? o întrebă. 

Gwenn îi făcu semn că nu, după care ciuli 
urechile. În vortex se auzea Glasul lui Ossian, 
scrutătorul din brund. li anunţa că şi el urmărea 
câteva spoturi care se apropiaseră de intrarea în 
ued. După părerea lui, nu puteau fi decât nişte 
legionari rătăciţi. Nişte adversari. Nişte oameni pe 
care trebuia să-i ucidă. 

— Massaii, spuse Fingal cu glas tare şi întoarse 
capul către placa albastră, îngheţată, a 
Mediteranei. Te pomeneşti că vor să traverseze 
paakul marin! 

— Au de ales? replică Gwenn şi se târî printre 
troiene în căutarea unui punct de observaţie. Se 
opri lângă o baracă verde părăsită, cu pereţii pe 
jumătate acoperiţi de gheaţă, şi se uită iarăşi în 
vale. 

— Corect. Au de ales?... Au de ales?... o îngână 
Fingal. Şi ei au vortexuri! Şi ei pot localiza nişte 
spoturi în câmp... Două spoturi căţărate pe 
marginea uedului Bruria! Tu şi cu mine, sublinie el. 

Femela dădu din mână a lehamite. Nu era deloc 
dificil pentru un scrutător Massai să-i depisteze. Şi, 
dacă va explora câmpul cu atenţie, le va stabili şi 
apartenenţa: legiunea Kildare Highlanders. Cu alte 
cuvinte, nişte adversari. Nişte oameni pe care 
trebuia să-i ucidă. Deocamdată însă, nu se vedeau. 

— Şi dacă Massaii si-au schimbat itinerarul? 
Poate că aşteptăm aici prosteşte, sugeră Fingal. 

— Pe unde vrei să treacă? întrebă femela. Dacă 

o iau prin spatele nostru, nimeresc direct în 
brundul nostru. 

Fingal o privi pe Gwenn. Era singura pată de 
culoare în nămeţii imaculaţi. Se aplecase în gol, 
examinând fundul uedului, iar kiltul de cânepă 
roşie, în carouri, îi dezgolise coapsele încordate ca 
nişte funii. Vortexurile aurii spiralau pe sub pielea 
ei şi se pierdeau, lucitoare, sub kilt. Acolo descriau 
rotacoale pe globurile dure care reliefau fustanela, 
apoi urcau pe şale, pe spate şi ajungeau pe gât, 
unde se uneau cu spiralele ce îi străbăteau partea 
anterioară a corpului. 

În final, se contopeau cu toate pe frunte. 
Vortexul individual, modelul specific Kildare. 

— Psst! Gwenn se ghemui brusc şi comandă în 
câmp rachetele din femururi de capră. Masculul se 
aplecă peste marginea uedului şi privi în fundul 
văii: 

— Patru inşi! constată el. Auzea fâsâitul fluent al 
curelelor care, docile, se legau de gambele lui 
Gwenn. 

— Patru inşi! încuviinţă ea şi se afundă cu totul 
în rucsac, scotocind după încărcăturile explozive. 

— Vortex! îi şuieră masculul, nervos, şi se bătu 
cu degetul în frunte. 

Dar bănuia ce dezastru trebuia să fie în raniţa ei. 
Comenzile date în câmp n-ar fi făcut decât să 
accentueze dezordinea în care îşi ţinea 
echipamentul. 

Trei masculi. O femelă, transmise Fingal în 
vortex spre brund. Îi despărţeau... scotoci prin 
câmp şi găsi pachetele cu informaţie topografică... 
îi despărţeau mai bine de şase mile. Mda. Brundul 

se afla în spatele unor dune albe, acoperite de 
zăpadă huruitoare, undeva la vest. Patru inşi din 
legiunea Massaoua, încheie el şi îşi încordă auzul, 
aşteptând în zadar răspunsul. Ossian îşi făcea un 
titlu de glorie din a lăsa să treacă secunde bune 
înainte să vorbească în vortex. Aşa îi plăcea lui să 
pună lumea pe jar. 

Gwenn îşi descurcă echipamentul şi se târî 
înapoi pe buza văii îngheţate. Razele roşii ale 
soarelui ricoşau pe zăpada albastră a tchang- 
thang-ului saharian fără să încălzească câtuşi de 
puţin aerul. 

— Aşa! Massai, deci! zise ea şi ordonă în vortex 
armarea arbaletei. Se auzi scârţâitul lemnului. Hei! 
exclamă ea şi se retrase rapid în spatele barăcii de 
lemn. Ce fac zevzecii ăia? 

Fingal îi examină cu atenţie. Negri. Înalţi. Înveliţi 
în blănuri albe de leu de zăpadă. Erau preocupaţi 
să instaleze o gură de foc verticală, pe care o 
orientau către cei doi Scoţi. O făceau liniştiţi, fără 
să le acorde o atenţie deosebită. Ca şi cum ar fi 
fost siguri că nu li se poate întâmpla nimic. 

— Ticălosul de Ossian nu dă niciun semn? suflă 
Gwenn. 

Fingal se cufundă în vortex şi emise un mesaj 
către brund: Am spus: trei masculi şi o femelă. Mă 
copiezi, Ossian? Trei masculi şi o femelă! Au 
informaţii despre noi? Îi informează cumva 
scrutătorul lor ce învârtim pe aici? 

Se uită îngrijorat la Gwenn care, şi ea, scotocea 
nerăbdătoare în câmp. Dar nu intercepta niciun fel 
de comunicaţie între coloraţii de jos şi grosul 


legiunii Massaoua, de parcă aerul din jur ar fi fost 

sălbatic, neparcurs de niciun fel de vortex. 

Mă copiezi, Ossian? formulă iarăşi masculul cu 
Glas de vortex. 

In loc de răspuns, câmpul se încărcă de paraziți. 
Fingal tresări ca electrocutat. Zăpada scârţâia din 
ce în ce mai tare sub mişcările lui anarhice, iar 
arbaleta îi trepida ritmic, izbind săgețile. Provoca 
un clinchet asurzitor în liniştea înghețată a 
Saharei. 

— Ce naiba! exclamă Fingal după ce se potoli. 
Scuipă. Saliva îngheţă cu un zgomot sec înainte să 
se înfigă în pojghiţa de zăpadă. Imediat, în vortex 
se auzi o hărmălaie de voci. 

Frrrl... anihi!... biuuuz!... anihilați-i! Era Ossian 
care scruta în vortex. Anihilaţi-i! repeta el, de la 
şase mile depărtare, dintr-un iglu călduţ. Adăpostit 
în brundul înălţat printre sondele părăsite de la 
Wadi-Faz. Probabil că tocmai mânca făină caldă de 
tsampa, sau poate că bea nişte ceai fierbinte cu 
unt în timp ce trăgea dintr-o pipă cu pulbere de 
chinchin. 

Sau, poate că nici lui nu-i era comod. Te 
pomeneşti că în timp ce se străduia să scruteze 
câmpul, la nici trei iarzi depărtare de el, Tuath, 
masculul dintâi, stătea tolănit pe kang-ul în care 
trosnea focul de bălegar uscat, alături de Winnona, 
matca minoră Kildare. Ca să-i facă în ciudă, ca de 
obicei. 

Fingal n-apucă să-şi ducă gândurile la capăt. 
Gwenn începuse să se zbată şi ea, ca pradă unui 
atac de boală sfântă. 

O să ne simtă, fir-ar să fie! O să ne simtă ăia de 
jos! Închid! - transmise Fingal grăbit, dar o nouă 

descărcare de paraziți din vortex îl azvârii în 
zăpada afânată, ca pe o marionetă dezarticulată. 

Praful se alesese din ambuscada lor! Din ued se 
auzea larma Massailor. Răcneau, gheaţa crăpa sub 
paşii lor repeziţi, iar armele le zăngăneau, zgâriind 
sloiurile. 

— Leprele! Se ascund, putorile dracului! strigă 
Gwenn, stârnind ecouri între ghețarii albi. 

Liniştea reveni brusc. În jur şi în vortex. Brundul 
tăiase legătura cu ei. Cei doi Scoţi rămăseseră 
singuri contra celor patru Massai, fără sprijinul 
scrutătorului lor. Soarele dispărea treptat îndărătul 
unui chorten Bene Gesserit, părăsit. 

Priviră din nou în ued. Nici urmă de Massai. 

— S-au amestecat cu zăpada? Ce au făcut? 
întrebă Fingal. 

Femela nu răspunse. Îşi coborâse viziera 
monoculară şi ordonă în vortex armarea arbaletei 
cu o încărcătură explozivă. 

Zbraaff! - încărcătura fulgeră de-a lungul văii şi 
se propti într-un masiv de gheaţă translucidă ce 
surplomba uedul. Un gheizer alb-gălbui ţâşni, 
bubuind, de la locul impactului. 

— Per-fect! exclamă Gwenn şi se repezi printre 
troiene în spatele barăcii abandonate. 

La tanc! Massaii lansaseră o săgeată grea ce 
descria în văzduh un arc de cerc turcoaz. Aerul se 
încinse brusc, iar gheaţa tchang-thang-ului trepidă 
greoi. 

— Jos! strigă Gwenn reflex, dar Fingal se 
afundase deja în catifeaua îngheţată şi albă. Se 
zvârcolea ca un peşte căutându-şi adăpostul în 


nisip. Vroia să se facă una cu zăpada. 

Ignipector! Blestemaţii de Massai lansaseră un 
ignipector! Gwenn şi Fingal n-aveau cum să respire 
sau să deschidă ochii timp de câteva zeci de 
secunde, până când nu se disipa efectul 
încărcăturii. Negri ăia sălbatici aveau tot timpul să 
se apropie de ei şi să-i culeagă... din vânat, vor 
deveni vânători, după cum le tot repetase Ghazalla 
un adagiu antic, de pe vremea când legiunile încă 
mai colindau cerurile... 

Vortex! Fingal iscodi zonele proximale ale 
câmpului, încercând să-i localizeze pe cei patru 
inamici. Nu le descoperi semnalele. În schimb, se 
intersectă cu Ossian, care scruta ţinutul din jurul 
uedului Bruria. 

Citesc codul ignipectorului! îl anunţă Fingal, dar 
scotoci în van în informaţiile oferite de spirale. 
Percepea doar elementele înconjurătoare de relief. 
Câteva mile pătrate de tchang-thang ruinele unei 
staţii de pompare la două mile către sud, chorten- 
ul părăsit şi brundul propriu, situat la şase mile 
spre vest. 

Ossian, ai contact cu legiunea  Massaoua? 
formulă el în câmp. 

Wiiiz!... giune completă!... wuuzz!... spoturi... 

— La dracu'! înjură Fingal înghițind o gură de 
zăpadă pulbere. Vortexul îi păcălise din nou. 
Pentru a câta oară? Vor avea de a face cu nişte 
rătăciţi, îi asigurase Ossian... Aşa deduseseră şi ei 
în cele câteva ore cât scrutaseră în faldurile 
câmpului. 

Şi acum, câmpul afişa doar elementele obişnuite 
ale reliefului saharian... 

Rătăciţi! îşi spuse Fingal, nervos. Îşi aminti de ce 

le spusese Ghazalla odată: nu crede în nimic! Miră- 
te de tot ceea ce ţi se întâmplă! Aşa o să te fereşti 
de surprize. Nici măcar pe mine să nu mă crezi! 

Scoase capul din zăpadă şi încercă să tragă o 
gură de aer. Se înecă şi tuşi. Nasul şi ochii 
începură să-i curgă. Efectul încărcăturii persista, 
fir-ar să fie, iar Fingal nu era în stare să prindă cu 
niciun chip semnalul ignipectorului în câmp. 

Cum de aduseseră un ignipector până aici fără 
să lase niciun semnal în vortex? 

Se uită după Massai, dar nu-i văzu; în schimb, de 
auzit îi auzea foarte bine. De undeva din adâncul 
tchang-thang-ului se ridicau vibraţiile profunde ale 
paşilor lor elastici. Se strecurau tot mai aproape, 
printre sloiurile de pe buza uedului. 

Poate că ei ne-au intoxicat vortexul! se gândi 
Fingal şi rosti în minte un mesaj de mulţumire 
adresat lui Bhagavan. Scăpase, pentru a câta oară, 
de un ignipector. Incă simţea adierile călduţe ale 
încărcăturii, dar aerul se răcea treptat. Cu fiecare 
secundă, gerul invada iar suprafaţa deşertului. 

Săltă brusc privirea din puful tăios şi-l zări pe 
unul dintre Massai. Se ghemuise în spatele unei 
stânci şi îşi aţintea arbaleta, pe îndelete, către 
Gwenn. Femela se încovrigase în zăpadă şi tuşea 
scuipându-şi plămânii, abia reuşind să inspire când 
şi când. Incerca să respire adânc, dar nu făcea 
altceva decât să scoată pe gură un scârţâit 
prelung, ca de uşă neunsă. 

— Fereşte! apucă Fingal să strige, repezindu-se 
în spatele unor ţevi crăpate ce se ridicau din 
zăpadă. Gwenn se rostogolea deja în timp ce 


săgețile scurte  ţâşneau ritmic din arbaleta 
21 


negrului, perforând gheaţa din jurul ei. 

Unde erau ceilalţi trei Massai? De ce nu 
restabilea Ossian legătura? Gwenn nu era în stare 
să-şi poarte de grijă de una singură! Singura ei 
şansă era s-o dirijeze scrutătorul din brund. 

Ossian? Copiezi câmpul din aria Bruria? Avem 
nevoie de ajutorul tău! Simţi cum creierul îi ia foc 
pentru că îi cerea ajutorul lui Ossian, dar nu avea 
de ales. Nenorociţii ăştia de Massai o să-i omoare 
dacă brundul nu intervenea ca să-i ajute cât mai 
rapid. 

Indoită de mijloc, Gwenn o luase la fugă pe buza 
uedului. Fingal puse arbaleta la ochi şi trase o 
încărcătură explozivă spre singurul inamic pe care 
îl vedea. Proiectilul portocaliu se afundă în zăpadă, 
sfârâind, iar Massaiul ţopăi ca pe o plită încinsă şi 
se adăposti îndărătul unor troiene. 

Ossian? Copiezi câmpul nostru? Fă ceva, dacă 
vrei ca ticăloşii ăştia de Massai să nu ne omoare! 

Nici un răspuns. Gwenn se prăbuşise iar, tuşind 
şi scuipând, la o aruncătură de arbaletă în dreapta 
lui Fingal. Dincolo de ea, buza uedului. Dincolo de 
ued, staţia de pompare dezafectată, acoperită cu o 
glazură transparentă. In glazură, reflexele soarelui 
ce apunea. 

Brusc, lui Fingal aerul i se păru nemaipomenit de 
cald. 

Ce faci, Ossian? O pierdem! la-o odată sub 
control! emise el în vortex. 

Nu apucă să copieze răspunsul scrutătorului. Un 
corp greu îi ateriză pe umeri şi două coapse 
musculoase i se mulară pe gât, sufocându-l. Din 
nou se prăvăli în nămeţi, înghițind zăpada pufoasă 

şi rece. 

Cuţțitul! percepu în sfârşit mesajul lui Tuath, 
masculul dintâi. Inconştient, duse mâna la şold, şi, 
în timp ce gândea absurd că Tuath se oprise din 
giugiulelile cu Winnona, palma i se strânse pe 
mânerul armei, muşchii îi zvăcniră, conduşi de pe 
kang-ul încins din iglu, iar lama spintecă gamba 
adversarului. 

Moammad rassul Yahweh! Moshe rassul Allah! 

Tuath, masculul dintâi, era un maestru când 
dirija prin vortex! Cuţitul se răsuci în rană exact 
cât trebuia ca să încarce în vârf spirala Massaiului. 

Prin vortex, ucid vortexul! spunea Ghazalla. 

— Hooop?! exclamă Massaiul stupefiat, înainte 
ca Fingal să se repeadă să-i despice abdomenul. 
Coama albă de leu ce îi servea negrului drept 
glugă îi căzu pe ceafă. Sângele aburind se revărsă 
din adversar ca dintr-un burduf crăpat; şiroia peste 
trupul lui Fingal care se chinuia să iasă de sub el. 

Abia acum izbuti să  intersecteze câmpul 
Massailor. Negrul apucase să transmită în vortex, 
către propriul lui brund, senzaţia de durere 
amestecată cu căldură. Superb! se auzi exclamaţia 
lui Ossian care nimerise în plin peste câmpul 
mascat dintre Massai. /i am în mână! auzi Fingal 
fraza adresată de scrutător lui Tuath, masculul 
dintâi. /i am în mână şi-i citesc cuvânt cu cuvânt... 
pas cu pas! 

Tuath continua să-l dirijeze pe Fingal. Îl ridică din 
nămeţi şi-l repezi către marginea uedului, s-o ajute 
pe Gwenn. Nu ne lasă aici! - îşi spuse masculul, 
înregistrând mişcările automate ale partenerei, 


condusă şi ea din brund. Mergea trunchiat, cu paşi 

rigizi, ţinând arbaleta încleştată în poziţie de 
tragere. Fingal se apropie de ea şi, fără să vrea, 
începu să rotească privirea puţin câte puţin, ca şi 
cum ar fi fost acţionat de un mecanism cu roţi 
dinţate, privind peste întinderile îngheţate ale 
tchang-thang-ului. 

Tuath, masculul dintâi, priveşte prin ochii mei, se 
gândi şi dădu să se scuture. Îl auzi cum râde în 
iglu: 

Hei! Te descurci? Crezi că te descurci de unul 
singur? 

Fingal respiră adânc. Aerul rece îi intra în 
plămâni, sfârâind. Scotea pachete de aburi pe nas 
şi pe gură. 

— Mă descurc... spuse el cu voce tare. 

Perfect! Gwenn stă mult mai rău. Ne concentrăm 
asupra ei. S-o scoatem din rahat... De tine o să ne 
folosim doar ca să privim... 

Fingal încuviinţă şi simţi deodată cum se 
eliberează din strânsoarea vortexului. 

— Un-de-s-au-dus? întrebă Gwenn întretăiat, ca 
şi cum ar fi făcut o afirmaţie. 

Brusc, ceilalţi trei Massai ţâşniră dindărătul unor 
conducte ce făceau un cot pe deasupra barăcii 
colorate în verde. Arbaletele  Highlanderilor 
zvâcniră instantaneu. 

— Per-fect! silabisi Gwenn în mijlocul deflagraţiei 
provocate de încărcătura pe care o lansase. Tuath 
o făcuse să ţintească în sloiurile din spatele 
Massailor, împroşcându-i cu cioburi tăioase de 
gheaţă. Corpurile negre încasară grindina ucigaşă 
în plin, iar suflul exploziei îi azvârli peste crusta 
lucioasă ca pe nişte păpuşi din cârpă. 

— Nu te mişca! ordonă Fingal armând arbaleta. 

Nu era nevoie de ordinul lui. Gwenn rămăsese 
stană de piatră, într-o atitudine nenaturală, prinsă 
în reţeaua vortexului. 

Masculul se apropie de Massai. Ecourile 
bubuiturii tresăltau încă în fundul uedului când 
Highlanderul se aplecă asupra inamicilor inerţi. Nu 
mai prezentau niciun pericol. Fingal îi făcu semn lui 
Gwenn să vină. 

—  Pă-puşi  dez-ar-ti-cu-la-te!  hohoti Gwenn 
întretăiat. Avea vocea împăstată şi examina scena 
ca un automat. Era proteza vizuală a lui Ossian - 
privea scena în locul lui, fără ca ea să înregistreze 
nimic. 

— Păpuşi dezarticulate, aprobă Fingal, zâmbind. 
N-a lipsit mult ca să... făcu gestul cu palma trasă 
brusc prin fața gâtului. 

Femela se porni din nou să tremure, holbându-şi 
ochii. Câmpul! lar o ia razna! gândi Fingal, gata să 
ceară decuplarea partenerei de brund. 

N-a mai fost nevoie să ceară nimic. Gwenn îşi 
reveni deodată, gâfâind, roşie la față de încordare. 
Făcu doi paşi către Fingal şi îi spuse, nervoasă: 

— Numai vortexul e de vină! Ne-a intoxicat cu 
informații false! Ne-a spus că avem de-a face cu 
nişte rătăciți amărâţi când, de fapt, ei sunt 
avangarda unei legiuni complete. Apoi s-a umplut 
de paraziți şi ne-a făcut să ratăm ambuscada... 

— Te-a scos pe tine din rahat! i-o reteză Fingal. 

Gwenn se strâmbă şi se aşeză în genunchi lângă 
unul dintre masculii morţi. li despică cu un gest 
precis pielea de pe călcâi şi-i descoperi spiralele 
aurii. Apoi îi crestă pielea de deasupra pliului 

interior şi trase de firul guvernor, spirala comună 
tuturor legiunilor. Cobora pe deasupra coloanei 
vertebrale, ca o bandă lucitoare de staniol. 

Gwenn o extrase cu lentoare şi o aşeză alături 
de ea.. Apoi, din mişcări abile cu cuțitul şi cu 
degetele, smulse toată reţeaua de fibre metalice 
ce alerga pe sub pielea neagră a duşmanului. 

— Alunecă uşor, comentă Gwenn. Legionarii 
Massaoua au un sistem de ancorare lax, îl făcu ea 
atent pe Fingal. 

Se uitară la spiralele aurii. Fine şi alunecoase, 
fără să facă volutele roccocco, exuberante, 
specifice legiunii Kildare. Coborau în bandă de pe 
frunte, pe nas, pe gât, emiteau ramuri pentru 
braţe, se continuau pe piept, pe abdomen, apoi se 
divizau în dreptul ombilicului, înconjurând talia. 
Ajungeau pe fese, după care coborau pe coapse şi 
pe gambe, traversau tălpile, iar în final îmbrăcau 
degetele cu totul. lar pe coloana vertebrală: firu 
guvernor. 

Un vortex complet, funcţional încă. Numai că 
posesorul lui nu-l mai putea utiliza. 

— Suntem mai frumoşi, rânji Gwenn şi îşi săltă 
kiltul, exhibându-şi rotocoalele vortexului care se 
căţărau pe fese. 

Fingal pufni în râs şi se apropie de trupul inert al 
femelei doborâte: 

— S-o crezi tu! în ce priveşte sânii, nu faci doi 
bani în faţa ei! remarcă el rostogolind cu faţa în 
sus corpul negresei. Cu tot vortexul care ţi-i ţine 
ridicaţi... 

— Aiurea! exclamă Gwenn, desfăcându-şi vesta 
de blană şi examinându-şi sânii. 

Fingal, Fingal! Lăsați prostiile! Vreau să stimulati 
un Massai! se auzi în câmp vocea lui Ossian. 

In regulă, răspunse Fingal. 

Scrutătorul continuă, vorbind altcuiva, în iglu: 
Ciudat, cum o legiune din categoria Massailor a 
comunicat prin câmpuri mascate atăt de abil! 

— Scârbele! De-asta ne-au salvat! Nu erau în 
stare să localizeze legiunea Massaoua fără noi! 
scrâşni Gwenn. 

— Ce credeai? Winnona şi oamenii ei nu uită aşa 
de uşor... 

— Las c-o să uite de tot! conchise Gwenn şi se 
aşeză pe vine lângă negresă. 

Ossian interveni, tăios: 

Vă percep perfect! Ce spuneţi, ce gândiţi, ce 
vedeți... Con comitent! îi avertiză el. 

Știm, îl întrerupse Fingal. Mai ai nevoie de 
stimularea Massailor, da sau nu? 

Fa-o! îi ordonă Ossian. 

— O căţea cu ţâţele lăsate... spuse Gwenn cu 
voce tare, gân dindu-se la Winnona. Ce zici Fingal? 
Oare şoptitorii au perceput şi chestia asta? 

Bineînţeles că o percepuseră. De asta şi făcuse 
remarca. Nu spera decât că şi alţi legionari din 
brund să fi fost cuplaţi la aria uedului Bruria şi să 
recepţioneze mesajul ei insolent. 

Soarele coborâse. Vişiniu, tangent la tchang- 
thang, înţepa văzduhul îngheţat. Fingal se aşezase 
alături de Scotă şi extrăgea liniştit spiralele de sub 
pielea negresei. Manevra nu va întârzia s-o 
stimuleze pe inamica lor, fie că era moartă sau nu. 
Gwenn se întrebă dacă Ghazalla nu capta şi ea 

întrebarea că-şi dădu seama că nu gândise /hag 
thong. Nu gândise pătrunzător. 

Nu lăsase gânduri-capcană pentru Winnona şi 
Ossian. 

— Uuuh... sete... uscat... gemu negresa şi îşi 
strânse genunchii la piept, sughiţând... Pierd 
legătura... pierd legătura... şopti ea absurd, către 
brundul ei. 

— Ai pierdut-o de mult! îi suflă Gwenn, privind-o 
în ochi. 

Perfect, Fingal! Perfect! anunță Ossian. Am din 
ce în ce mai multe arii Massaoua în registru... vezi 
că poti să fii un bun Kildare, dacă vrei? 

Ai curaj să discutăm asta în fața întregii legiuni? 
se interesă Fingal, sigur pe el. 

Terminati odată! - asta era Winnona. Continuă 
să scoţi vortexul negresei şi mai taci din gură. 
Fingal! 

Il scosese deja. Inamica se decuplase definitiv de 
restul legiunii Massaoua. Devenise o femelă fără 
vortex. La voia întâmplării. Autonomă. Pentru ea, 
aerul din jur era sălbatic, de parcă n-ar fi existat 
niciodată câmp. O femelă fără Dumnezeu, după 
cum ar fi spus Ghazalla, citând din Panoplia 
Propheticus Bene Gesserit. 

— ţi place modelul? o întrebă Fingal pe Gwenn, 
jucând în mâini spiralele adversarei. 

Gwenn dori să lanseze în vortex un snop de 
gânduri /hag thong, dar se răzgândi şi răspunse în 
aşa fel încât să fie auzită din brund: 

— Stii bine că povestea cu vortexurile mă lasă 
rece. 

Lansă o privire în câmp, asigurându-se că 

spusele şi tonul îi sunt preluate întocmai de vortex. 

— Tocmai de-asta îţi spun, îi atrase Fingal 
atenţia. Ai avea curajul să porţi spiralele unei 
legiuni adverse? 

Superb! Era genul de conversații care prăjeau 
creierul tipilor ca Ossian, ca Tuath şi ca Winnona. 

— De ce nu? Dar n-aş lua spiralele nespălatei... 

Lăsă fraza în suspensie şi gândi intens la 
Winnona, deşi se uita la femela Massaoua. Şi asta 
era o formă de gânduri /hag thong, din zestrea 
Bene Gesserit. Gânduri cu dublu înţeles pentru cei 
care te captează. Pentru oricine, era clar că tânăra 
femelă se gândise la Winnona când vorbise despre 
„Spiralele nespălatei”... 

Gwenn se apropie de trupul negru, flasc. 

Luptătoarea Massai căscase ochii mari, gâfâind 
de durere în timp ce Fingal îi despica ultimele 
cârlige de ancorare ale spiralelor. 

— „sunt în uedul Bruna, scâncea negresa. Doi 
Kildare... încerca ea să emită spre brundul ei de 
undeva din sudul deşertului îngheţat, dincolo de 
dunele de zăpadă. Simţi mâna albei cum îi desface 
capa de leu şi cum o apasă evaluativ pe sâni. 

— Nu mai ai vortex! auzi ea vocea Scotei. Apoi, 
chipul acesteia se şterse, sunetele coborâră cu o 
octavă, două octave, trei octave... 

In final, se simţi inundată de vuietul care-i 
anunţa mistuirea în câmp. 

Capitolul Il 


Au fost vremuri în care multă lume îşi imagina că 
face parte din comunitatea Bene Gesserit. Pentru 
că auziseră de Ihag thong, se credeau investiţi cu 
o functie în ierarhia Ordinului, motiv pentru care îşi 
învățau prozeliții cum să gândească şi să privească 
pătrunzător... 

Bieţii de ei! Bene Gesserit încercase de prea 
multe ori povara înfrângerii ca să mai lupte 
nemijlocit! Intr-un sens, toți cei care se credeau 
Bene Gesserit după revenirea pe Terra, nu erau 
altceva decât nişte ghola de un tip mai special. De 
fapt, erau forme goale acționând conform unor 
semnale emise de Ordin. 


GWENN ieşi dintre igluuri, încercă apa cu piciorul 
şi se scutură, ca parcursă de un frison. Era bine! 
întreg brundul se umpluse de aburii emanati de 
apa fiartă. Exact ce-i trebuia, ei şi lui Fingal, după 
câteva zile petrecute în ger, departe de igluurile 
dintre sondele părăsite. 

— Put ca o scroafă... spuse Gwenn strâmbându- 
se şi-şi dădu drumul în bazin. Spiralele i se 
încinseră imediat. Era bine. În mai puţin de un 
minut, muşchii i se vor destinde, iar ea se va 
relaxa. 

leşi din apă şi se uită de jur-împrejur. Majoritatea 
legionarilor se  bălăceau în bazinul fierbinte, 

stârnind rotocoale de aburi ce se strângeau sub 
copertina de piele ce acoperea rezervorul ritual. 
Igluurile luceau în bătaia soarelui ce răsărea, iar 
câţiva Kildare se strânseseră lângă silozurile din 
piele amplasate la intrarea în brund şi preparau 
grămezile de bălegar - /ichiba îi spuneau - pe care 
aveau de gând să le ardă printre culturile de orz şi 
ciuperci. 

Dincolo de silozuri şi igluuri, undeva în 
apropierea zidurilor de incintă, se vedeau jucând 
anarhic, precum nişte uriaşi şerpi cenuşii, plouaţi, 
odgoanele la capătul cărora pluteau zmeiele de 
vânt. Gwenn îşi înclină capul, dorind să vadă 
pânzele romboidale, colorate aprins în verde şi 
roşu, dar legionarii le ridicaseră foarte sus. La mai 
bine de 200 de iarzi înălţime, aşa că abia se 
desluşeau. În schimb, vântul care se strecura 
printre elitrele lor se auzea până jos, sub forma 
unui bâzâit enervant. 

Gwenn o căută din priviri pe Winnona, matca 
brundului. O zări în mijlocul unui grup de Kildare, 
mergând agale între Ossian scrutătorul în vortex, 
şi Tuath, masculul ei dintâi. Lângă ei, doi străini 
răsăriţi de cine ştie unde. Erau ciudat îmbrăcaţi - 
el avea nişte haine strânse pe corp prinse cu 
bumbi rotunzi, din os, iar ea avea un fel de kilt, 
foarte scurt, care abia dacă îi acoperea coapsele. 
Se vedea că niciunul dintre ei nu era obişnuit cu 
gerurile  sahariene. Dârdâiau, ţinându-se după 
matcă şi după masculu dintâi. 

Ce căutau în brund? Fingal auzise că stătuseră 
toată noaptea de vorbă cu matca, punând la cale o 


operaţiune împotriva Soherilor, numai că Ossian şi 

Tuath insistaseră să poarte Micul Jihad după cum 
prevedeau Scripturile... li întâlniseră pe Massai? Cu 
ei trebuia să lupte! 

Gwenn îi mai privi o dată pe cei doi străini: nu 
arătau deloc a legionari, mai ales după cât de 
fragili păreau... Se mişcau tare neîndemânatic pe 
zăpadă şi, Gwenn era sigură că dunele de gheaţă i- 
ar fi răpus imediat dacă se rătăceau pe tchang- 
thang. | se părea tare ciudat că Winnona îi 
acceptase atât de uşor în anturajul ei, ea, care 
detesta orice era străin de seminţia Highlander. 

Tuath, masculul dintâi, şi Ossian, scrutătorul, 
izbucniră brusc în râs când străinul firav îi spuse 
ceva mătcii. Bine că-i ţinea de vorbă! Oare mai 
aveau timp s-o simtă pe Ghazalla, matca majoră a 
legiunii Highlander? Tânăra trase cu coada ochiului 
la Fingal, care fusese contactat prin câmp încă de 
acum o oră de matca majoră. Pe faţa masculului 
nu se citea nimic, părea că totul merge perfect. 

Numai Gwenn ştia însă că toate simţurile lui de 
vortex erau încordate, gata să intercepteze orice 
manevră de-a lui Ossian, care atât aştepta! S-o 
surprindă pe  Ghazalla, matca majoră, cum 
iscodeşte treburile din brundul Winnonei. 

Ticăloasa de Winnona! Scârba de Ossian! se 
gândi Gwenn când îi văzu cum se apropie de 
marginea bazinului ritual, cum îşi scot kilturile, 
platoşele din piele argăsită şi cizmele de blană de 
urs. Intrară şi ei în apă, iar Fingal răsuflă uşurat: 
scrutătorul brundului nu bănuia că duşmanca de 
moarte a Winnonei, matca majoră a legiunii 
Kildare, stă cu ochii şi cu urechile pe ei. 


Îi făcu semn lui Gwenn să se bage în vorbă, după 

cum stabiliseră împreună cu Ghazalla înainte să 
iasă din iglu. 

— Fingal a spus că cioroaica avea sâni mai 
frumoşi ca ai mei! comentă Gwenn, admirându-şi 
sânii susținuți de apa aburindă. Rânji vulgar, 
făcând cu ochiul unei femele între două vârste 
care se bălăcea mai încolo. 

Bătrâna se întoarse cu spatele la Gwenn. Tuath 
tresări, imperceptibil, şi dădu să-i zică ceva 
Winnonei, dar Ossian îl întrerupse. Un legionar 
tânăr de tot, un adolescent, tot încerca să-i 
strecoare ceva la ureche masculului dintâi şi se 
apropiase de grupul mătcii. 

— Cum mai stăm? continuă Gwenn şi se uită 
ţintă către Ossian. 

Scrutătorul întoarse capul  prefăcându-se 
surprins şi rămase cu ochii aţintiţi la degetele de la 
picioare ale tinerei femele. Le juca la suprafaţa 
apei, spiralele se încinseseră şi emiteau sclipiri 
argintii. 

— Cu mine vorbeşti? întrebă el cu glas potolit. 
Gwenn  încuviinţă. Cum să stăm? Legiunea 
Massaoua şi-a amplasat brundurile de avangardă 
la douăzeci şi cinci de mile sud-est. Am comparat 
câmpurile şi registrele pe care le acoperă 
vortexurile lor. Nu mai am nicio îndoială. Brundul 
lor central se află în oaza Homs. O duc rău cu 
apa... 

— Apa. Da, aprobă Gwenn absurd şi privi la 
rezervoarele din piele de capră pe care le 
ridicaseră sub una dintre sonde. Au probleme cu 
apa, sau cu energia? întrebă ea şi se uită din nou 
către zmeiele de vânt. 

Ossian întârzia să răspundă. Părea că se 
gândeşte la întrebarea lui Gwenn. Massaii nu 
fuseseră niciodată printre preferaţii lui Bhagavan. 
Toate legiunile ştiau că abia reuşesc s-o ducă de 
pe o zi pe alta cu apa, cu silozurile şi cu 
generatoarele de energie. Urmări privirea lui 
Gwenn şi se uită şi el la zmeie şi la generatoarele 
lor de curent, care hârâiau liniştitor undeva în 
spate. Curenţii de aer din înalt zbârnâiau printre 
elitrele uriaşe, din piele tăbăcită de iepure. 

Ghazalla obişnuia să spună că până şi elitrele 
care, învârtite de vânt, produceau electrium şi 
căldură, erau tot o moştenire Bene Gesserit. 
Odată, tare demult,  Preacucernicele  Maici 
luptaseră împotriva tuturor  găselniţelor care 
copiau mintea omului şi, chiar şi zmeiele de vânt 
fuseseră proscrise. Cum şi în ce fel aflaseră 
legionarii - duşmani de moarte ai Preacucernicelor 
Maici - secretul producerii căldurii, era un mister. 
Oricum, nici  Winnona, nici alți inamici 
neînduplecaţi ai Bene Gesseritului, n-ar fi admis în 
ruptul capului că zmeiele de vânt nu erau un 
mecanism pus la punct de Bhagavan, cel care le 
trimitea spiralele şi Scripturile în brunduri... 

— Apa e problema lor cea mai mare, se hotări să 
răspundă Ossian. Rezervoarele lor au prins prea 
multă sare. De când bat Afryss, nu le-au curăţat 
niciodată. Nu ştiu să le curețe. Aşa că beau apă 
sărată. 

— Apă sărată, repetă Gwenn; îl privi lung pe 
Ossian şi înălţă sprâncenele. 

Scrutătorul era numai lapte şi miere cu ea când 


brundul asista nemijlocit la discuţiile dintre ei. Îi 

era frică să dea pe faţă confruntarea ce mocnea 
între Winnona, matca minoră, şi susţinătorii mătcii 
majore a legiunii. De fapt, lui Ossian îi era frică să 
vorbească în gura mare despre conflict, deşi toată 
lumea era la curent cu el. Ossian se purta ca şi 
cum cuvintele ar fi însemnat alunecarea 
confruntării pe o pantă iremediabilă, de parcă 
gândurile emise în câmp ar fi fost lovite de 
nulitate, atâta timp cât nu le exprimai verbal. 

Gwenn ştia de ce scrutătorul proceda astfel. El 
nu făcea decât să se ghideze după un dicton vechi, 
pe care Gwenn îl citise şi ea în registrele pe carei 
le adresase Ghazalla, o Bene Gesserit şi ea. 
Ghazalla avea o carte. Cartea Vocilor Bene 
Gesserit, pe care n-o arătase nimănui, dar din care 
îi plăcea să povestească tovarăşilor ei. In paginile 
ei scria că primul lucru pe care trebuia să-l faci 
pentru a-ţi atinge scopul, era să te exprimi verbal. 
La fel scria şi într-o ediţie veche a B.C.P.: „.... la 
început era Cuvântul şi Cuvântul era Dumnezeu...” 

Mai mult ca sigur că lui Ossian îi era frică să nu 
aţâţe soarta, vorbind în gura mare despre disputa 
dintre mătci. 

— O duc rău cu apa, zici, continuă Gwenn. Ce 
folos! Dacă încă nu mănâncă zăpadă, înseamnă că 
au rezerve suficiente. 

— Nimeni nu mănâncă zăpadă pe aici, constată 
Tuath, masculul dintâi. Dă halucinaţii. Au otrăvit-o 
cei din legiunea Tengri acum câteva generaţii. 
Soherii i-au distrus, dar zăpada a rămas otrăvită. 

— Noi am mâncat zăpadă în ultimele două zile şi 
n-am păţit nimic, se băgă Fingal în vorbă. 

— Pe unde vă aflaţi, când aţi mâncat zăpada? 

— Pe marginea uedului Bruria. 

— Exact pe acolo au părăsit Tengri Sahara. Doar 
n-aţi fi vrut să otrăvească uedul pe unde treceau 
ei... 

— Tengri erau cei care spuneau că se trag din 
neamul vrăjitoarelor Gesserit, nu-i aşa? zâmbi 
Gwenn într-o parte. 

— Aşa e, recunoscu Ossian cu jumătate de gură 
şi se foi în apă, încurcat. 

— Tengri au zis că se vor reîntoarce, remarcă 
Gwenn şi se cufundă cu totul în apa fierbinte, fără 
să aştepte răspunsul lui Ossian. Spiralele începură 
să-i pocnească sec, împroşcând scântei în lichidul 
cald, ca şi cum un polizor i-ar fi coborât de-a lungul 
firelor metalice. 

leşi la suprafaţă şi trase o gură de aer geros. 
Soarele îngheţat se ridicase deasupra zidului de 
incintă şi părea să umple văzduhul cu sarcini 
electrostatice care pocneau când şi când printre 
igluurile lucioase. Aveai impresia că în brund nu 
respirai aer, ci electricitate. 

Poate că o fi aşa din cauza câmpului, îşi zise 
Gwenn şi întrebă: 

— De ce să otrăvească zăpada dacă au de gând 
să se întoarcă? 

— Nu ştiu, răspunse Ossian. Poate că ei au 
antidotul la otrava pe care au lăsat-o în urmă. 

— Eu nu cred în povestea asta cu Tengri. Şi uite 
că nu m-am înşelat! Şi eu, şi Fingal am mâncat 
zăpadă şi n-am avut niciun fel de halucinaţii... 

— Nu ştiu ce să zic, ridică Ossian din umeri. În 
ce-i priveşte pe Massai, am aflat din vortex că 


rezervele lor de apă mai ajung doar pentru patru 

zile, argumentă el, privind către Tuath, masculul 
dintâi. 

— Vi s-au părut deshidrataţi? întrebă Tuath şi se 
uită la Fingal. 

— Nu, spuse Fingal. Le-am inspectat limba şi 
ochii. Erau suficient de umede. Pielea le era 
elastică... Erau umezi peste tot i-a controlat 
Gwenn, înţelegeţi, zise el şi făcu cu ochiul, râgâind 
scurt. Gwenn i-a controlat peste tot! 

Un nou hohot de râs. Tânăra femelă ieşi din 
bazin şi păşi pe zăpada scârţâitoare. Se opri lângă 
unul dintre stâlpii din lemn sculptat ce susțineau 
copertina din piei de deasupra rezervorulu 
fierbinte. Se făcuse linişte, întreruptă doar de 
clipocitul apei din bazin şi de behăiturile caprelor- 
de-zăpadă din staulul de la nordul brundului. Cei 
doi străini se uitau miraţi de la Gwenn la Winnona, 
de parcă n-ar fi înţeles cum de îşi permitea o biată 
femelă să fie într-atât de insolentă. 

— Fingal vrea să spună că m-am uitat între 
picioarele femelei Massaoua, explică Gwenn cu 
voce tărăgănată. Fingal vrea să spună că m-am 
molipsit de la mătci... E o practică tradiţională 
pentru ele, aşa-i Winnona? 

— Căţea împuţită! scrâşni Tuath, şi dădu să se 
repeadă afară din apă. 

Dar atât Winnona cât şi Ossian erau calmi şi 
zâmbitori. Nu era încă momentul să precipite 
disputa cu Gwenn, Fingal şi ceilalţi susţinători ai 
Ghazallei. Ossian fusese cât se poate de ferm de 
dimineaţă, înainte să vină la baia rituală: 
îndemnați de Ghazalla, Gwenn şi Fingal pregăteau 


o mişcare în care aveau de gând să atragă tot 

brundul. 

— Ce fel de mişcare? se interesase Tuath. 

Ossian nu putea să precizeze despre ce era 
vorba. Simţea doar cum cei doi îşi maschează din 
ce în ce vortexul, semn că Ghazalla le transmitea 
mesaje prin câmp. 

— Toate mătcile trag cu ochiul unde nu le fierbe 
oala, repetă Gwenn, cu glas din ce în ce mai 
scrâşnit. 

— Şi Ghazalla este matcă, replică Winnona, iar 
Tuath reluă, aţintindu-şi ochii injectaţi de furie spre 
Gwenn: 

— Căţea împuţită! Te-am scăpat din mâinile 
Massailor! 

Gwenn ridică plictisită din umeri, se lăsă să 
alunece iarăşi în apă şi-şi ridică părul deasupra 
undelor fierbinţi. 

— De ce nu vorbeşti mai departe cu Gwenn, 
Ossian? se interesă Winnona. Mă interesează şi pe 
mine să ştiu cum stăm! 

— În regulă, reluă Ossian. Massaoua au fost 
înfrânți acum două luni în aria Tamanrasset de 
legiunea Soher, care i-a împins către brundul 
nostru. În vortex, circula zvonul că Massaii doreau 
să treacă Mediterana, pe gheaţă, şi să se 
stabilească pe una dintre insule, pe Mayor, sau pe 
Sardes, nu-i sigur care... Oricum ai lua-o, sunt o 
legiune pe ducă. Cineva tot îi va distruge. Mai au 
doar trei mătci! 

— Asta ai aflat-o din vortex, sau ţi-au spus-o ei? 
întrebă Gwenn şi îi arătă pe cei doi străini. 
Masculul zâmbea, distant, dar femela nu se 
pricepea să-şi mascheze spaima din privire şi îşi 

rotea ochii de la partenerul ei la Winnona. 

— Ei cunosc prea puţine despre noi, zise Ossian. 
lar despre Massai, nici atât! 

— Dacă mai au doar trei mătci, reluă Gwenn, 
înseamnă că cel mai bine ar fi să-i distrugem noi, 
nu-i aşa? chicoti ea. 

Ossian tresări. | se păru că desluşeşte o tensiune 
abia perceptibilă în vortex, ca şi cum o senzaţie de 
neîncredere i-ar fi încolţit în minte. Oare asta au de 
gând să pună la cale cu întreg brundul? se întrebă 
el. Să fi avut Ghazalla interes în lupta cu Massaii? 
lar străinii să fi fost trimişi, într-adevăr, de 
Bhagavan? 

Ei susţinuseră, masculul mai ales, să-i lase în 
pace pe Massai şi să se concentreze împotriva 
Soherilor. 

— Asta vreţi? Să-i distrugem pe Massai? insistă 
Gwenn şi se uită la străini, doar-doar ar surprinde 
ceva pe faţa lor. Dar el continua să rămână 
impasibil, în timp ce ea era înfricoşată. Ei s-o fi 
învăţat pe Winnona că trebuie să treacă pe lângă 
Massai fără să-i bage în seamă? Ei să fi fost cei 
care acționau împotriva Ghazallei? Atunci cum de 
reuşiseră să se strecoare în brund, fără să fie 
depistaţi de Llewellyn, scrutătorul Ghazallei? 

Ghazalla ştie de venirea lor, îi spuse Fingal, uluit, 
cu Glas de vortex, dar a considerat că e mai bine 
să nu ne spună nimic... 

Gwenn tresări. Se gândi, pentru a câta oară, că 
matca majoră se comporta cel puţin ciudat. De 
multe ori se întreba chiar dacă ele două fac parte 
din acelaşi grup, pentru că, în afară de faptul că o 


aveau drept adversară comună pe Winnona, restul 

faptelot şi ideilor le despărţea... 

Ce fel de Bene Gesserit suntem noi? se întrebă 
ea. 

— Trei mătci... spuse Winnona, ieşind din bazin. 
Cât timp le-ar trebui ca să se refacă? 

Ignorase intervenţia tinerei femele. N-o mai 
suporta, mai ales de când începuse să ia în 
derâdere pe faţă regulamentele legate de vortex. 
Pe de altă parte, Winnona nu se hotăra să termine 
o dată cu ea. Ştia că nu acţionează singură, că 
sunt mulţi cei care gândesc ca ea, iar datoria ei de 
matcă era să-i scoată pe toţi la lumină. 

Blestemate Bene Gesserit! Se infiltraseră în 
toate legiunile ce cutreierau dunele de zăpadă şi 
tchang-thang-urile... Racolau membrii brundurilor 
şi puneau la index Scriptura Schimbărilor. Winnona 
nu pricepea de ce acționau astfel. Nici ea, nici 
Ossian. 

Momentan, politica Bene Gesserit i se părea 
lucrul cel mai urgent de contrat. lar faptul că 
matca majoră Kildare ţinea tot de Bene Gesserit 
nu-i uşura deloc treburile... 

Trupul înalt şi puternic al mătcii răspândea jeturi 
centrifuge de aburi în aerul încărcat şi rece. Îşi roti 
braţele de câteva ori, dar pielea i se acoperise deja 
cu o pojghiţă fină de gheată. 

Era încă matcă minoră. La cei treizeci şi trei de 
ani ai ei, nu eclozase decât douăsprezece generaţii 
de Kildare. Dar avea speranţa ca până la finele 
anului să ducă la bun sfârşit încă două generaţii pe 
care să le implanteze în recipientele nutritive din 
mijlocul  brundului. Cu patrusprezece generaţii 


depuse în cuvele alaya, putea să aspire la rangul 

de matcă majoră... 

Până atunci însă, ca pentru a-şi statua poziţia în 
brund, se îndreptă spre cuvele de siderit în care 
creşteau fetuşii pe care îi purtase până acum. 

Gwenn strâmbă din nas. Nu pricepuse niciodată 
de ce o singură matcă era selecționată să poarte în 
ea timp de trei luni câte o generaţie care să fie 
transferată apoi în recipiente. Nu pricepea nici de 
ce legionarii primeau după fiecare victorie spirale 
suplimentare, îmbogăţindu-şi vortexul individual. 

Ghazalla pretindea că nici ei nu-i era clar de ce 
lucrurile se petreceau aşa. De ce nu năşteau toate 
femeile, după cum se întâmplase odată? Cine le 
oferea spiralele? 

Dar Ghazalla se prefăcea de multe ori că nu ştia 
cutare sau cutare lucra, doar pentru că dorea să 
nu vorbească mult. Oricum, regulamentul de 
eclozare i se părea stupid: dacă toate femelele ar fi 
primit prerogativele mătcii, spunea ea, brundurile 
s-ar fi înmulţit mult mai rapid. 

„Din cauza asta ne-am împuţinat şi a trebuit să 
revenim pe Terra...” explica Ghazalla, dusă pe 
gânduri. „Cineva ne dirijează şi preferă să ne ştie 


puţini. li e mai uşor să ne ţină în mână aşa...” 
„Poate că e Bhagavan, cel despre care scrie 
Scriptura Schimbării...” spusese Gwenn. 


„Bhagavan? Dumnezeu, adică?” se interesase 
Ghazalla. Gwenn făcuse semn că da. „Stai 
liniştită... Dumnezeu... Păi, pe Dumnezeu noi îl 
generăm! Noi trebuie să-L generăm! Aşa scrie şi în 
Cartea Azhar a Ordinului... Asta, dacă nu cumva L- 
om fi generat deja şi, atunci, problema se pune: 


cine îl controlează pe Dumnezeul ăsta pe care L- 

am creat demult? 

„Îl vom controla noi, Bene Gesserit...” 
__„NOI...” Subliniase Ghazalla. „Noi Bene Gesserit... 
Intâi de toate, să-l descoperim pe Bhagavan, care, 
până una alta, ne controlează pe toţi.” 


* 


— Cât timp le-ar lua Massailor să se refacă? 
întrebă din nou Winnona. 

— Cincisprezece ani. În cel mai fericit caz, stabili 
Ossian. Doar dacă nu i-ar tulbura nimeni. 

— Cine dracu’ a mai auzit de o legiune lăsată în 
pace măcar cinşpe zile? pufni Gwenn în râs. 

— Poate că vor reuşi să ajungă într-un sigiliu- 
vortex, sugeră Tuath. 

— In care să stea cinşpe ani? i-o reteză Gwenn. 
Nici gând Cineva o să-i spulbere, oricum... iar voi 
sugeraţi aici că cel mai bine ar fi s-o facem noi, 
accentuă ea. Ca să nu fim depunctaţi. 

Winnona se înfoi, nervoasă, şi se uită pe 
deasupra igluurilor, către conducta de petrol care 
se strecura, dreaptă, ruginită, la vreo opt sute de 
iarzi de brund, înghiocată într-o teacă încasabilă de 
gheaţă. Aerul era nemişcat. 

Matca îl privi pe Ossian. 

— Tu ce crezi? Spuneai că le-ai studiat 
vortexurile... 

— Hmm... Vortexuri simple. Specifice legiunilor 
care au repurtat puţine victorii. Practic, punctajul 
codificat de spiralele aduse de Gwenn şi Fingal 
indică doar şase războaie câştigate de Massai... 
Massaoua n-a purtat Jihadul, l-a suportat, conchise 

Ossian. Asta explică şi de ce au atât de puţine 
mătci. 

— Nu ne spui şi câte războaie au pierdut? 
interveni Fingal. Dacă ar fi fost atât de slabi, n-ai fi 
avut atât de multe dificultăţi să le penetrezi 
câmpurile, Ossian! De ce nu spui ceva şi despre 
războaiele pe care le-au purtat? 

Winnona se uită lung către Ossian. De unde 
aflaseră cei doi toate astea? 

Numai de la Ghazalla şi de la vrăjitoarele ei! 
emise scrutătorul într-un câmp bine mascat prin 
gânduri /hag thong. Matca se prefăcu atrasă de 
legionarii care ieşeau din silozurile din care se 
ridica mirosul acru de bălegar ars, dar emise în 
vortex către Ossian: Trebuie să-i răspunzi lui 
Ossian! Brundul e cu ochii pe tine! 

— E adevărat ce spune Fingal, recunoscu Ossian. 
Massaii au câmpuri mascate foarte abil. 

— Câte războaie au pierdut? Asta vreau să ne 
spui! insistă Fingal. 

Ossian se tot codea, privind de la Winnona la 
Tuath, masculul dintâi. In brund se făcuse o linişte 
desăvârşită. Se auzea doar sfârâitul aerului de la 
mare înălţime, strecurându-se prin elitrele 
zmeielor de vânt Spune, Ossian! Dacă n-o faci tu, o 
vor face ei, şi asta înseamnă deteriorarea poziţiei 
mele în brund! emise Winnona, cu ochii sticlind. 

— N-au pierdut decât un singur război! izbucni 
Ossian. Cel de acum două luni, cu Soherii... 

Brusc, în bazin se făcu o hărmălaie de nedescris. 
Începuseră să vorbească cu toţii deodată, să 
strige, să se cheme. Numai cei doi străini tăceau 


mâlc, de parcă o astfel de ştire n-ar fi avut cum să- 

i surprindă. 

— Hei! se auzi o voce mai puternică. Cum vine 
asta? Ce s-a petrecut cu celelalte războaie ale lor? 
P-alea, cin'le-a câştigat? 

— Nimeni. De la kyewa până acum, Massaii n-au 
purtat decât şapte războaie... răspunse Ossian 
strângând din buze. 

Un hohot de râs se ridică din rezervor, zgâlţâind 
masele compacte de abur. Printre spărturile lor, 
razele soarelui se decupară în cilindri strălucitori. 
Credeau cu toţii că Ossian făcuse o glumă. Kyewa 
avusese loc tare demult, după ce legiunile 
reveniseră din rătăcirea lor prin ceruri. Cum să 
poarte Massaii doar şapte războaie? 

— Şapte războaie?! Doar şapte, de când sunt ei? 
se prefăcu Fingal scârbit. Ce faci, Ossian? îţi baţi 
joc de membrii brundului? ţi baţi joc de noi? 

Intoarse capul şi scuipă lângă bazin. 

— Nu te mai juca cu focul, Fingal! scrâşni Tuath, 
masculul dintâi. Ştii foarte bine ce au făcut 
Massaii! Ştiu că ai deschis un registru de 
comunicare foarte adânc, din care ţi s-a povestit 
istoria Massailor... N-ai vrut decât ca Ossian să fie 
cel care spune asta în faţa tuturor! 

— Ce e rău în asta? se interesă Gwenn. Pe noi 
cine ne-ar fi crezut? Dar pe scrutătorul brundului, 
care totodată este şi... şi confident, şi informator, 
şi limbă-n ureche, sau cum naiba s-o mai spune... 
Mă rog, care este totodată şi consilier al mătcii, ei 
bine, ne-am gândit că l-ar crede tot brundul... 

— Voi de unde aţi aflat povestea Massailor? o 
întrebă pe Gwenn femeia bătrână care nu-i 


acordase atenţie când intrase în bazin. 

Ossian simţi cum creierul îi ia foc. Orice, numai 
să nu se afle că ăştia doi comunicau într-un câmp 
mascat cu Ghazalla. Ghazalla era matca majoră 
Kildare şi, dacă ceilalţi ar fi aflat de relaţiile celor 
doi cu ea, poziţia Winnonei s-ar fi năruit 
iremediabil. Poate că cel mai bine ar fi fost să-i 
otrăvească pe Gwenn şi Fingal. 

Despachetă un şirag de gânduri false /hag thong 
şi emise la adăpostul lui: Trebuie să-i ucidem, 
Winnona! 

— De unde ştiţi voi câte războaie au purtat 
Massaii? repetă femela întrebarea, dar Winnona o 
întrerupse, cu glas mieros: 

— Spune tot ce ştii despre Massai, Ossian! De ce 
vrei să se creadă că ascundem informaţii? 

— In regulă, admise Ossian, privindu-l tăios pe 
Tuath, masculul dintâi. Dacă nu s-ar fi aprins el, 
dacă nu i-ar fi acuzat făţiş pe cei doi, nu s-ar fi 
ajuns până aici. Tuath era bun la o grămadă de 
chestii, dar nu la condus brundul... Massaii n-au 
purtat decât şapte războaie de la kyewa încoace, 
reluă scrutătorul. V-o jur că aşa e, oricât de ciudat 
vi s-ar părea! Au evitat cu grijă orice contact cu 
celelalte legiuni. Au preferat să se menţină puri şi 
să nu se amestece cu străinii - continuă el, privind 
cu înţeles către Gwenn - şi au făcut asta cu preţul 
evitării unor războaie. Pentru ei, Jihadul e literă 
moartă. Se poartă de parcă n-ar vrea să ia parte la 
el. Se ascund mereu. Brunduri, registre de câmp, 
echipamente... ascund tot! 

— Nişte artişti ai vortexului, spuse Fingal în silă. 

— Nişte artişti, sublinie Ossian. Nişte artişti a 


căror dispariţie o deplâng, căci gândesc asemenea 

mie. 

— Recunoşti deci că poţi descoperi în alte legiuni 
indivizi preferabili celor din neamul tău? nu pierdu 
Gwenn ocazia. 

— Nu fi stupidă, Gwenn! o întrerupse Ossian. Nu 
asta discutăm acum! Problema este dacă stabilim, 
sau nu, un contact de război cu legiunea 
Massaoua. Asta vrem să hotărâm acum, în brund. 

Winnona îi aruncă o privire scurtă şi încercă să-l 
iscodească în vortex, dar Ossian blocase orice fel 
de acces către mintea sa. Winnona se opri între 
două recipiente de siderit şi îl întrebă cu glas 
apăsat: 

— Deci, cu un efort minim, am dobândi o nouă 
trăsătură de vortex, aşa e? înţeleg că putem să-i 
spulberăm fără probleme pe Massai, sublinie 
matca. 

Trebuie să schimbăm planul, percepu ea vocea 
speriată a lui Ossian, care clătina din cap, 
adresându-i-se verbal, astfel încât să fie auzit de 
toată lumea: 

— Poate că aşa e. Poate că putem să-i înfrângem 
uşor. 

Îi e frică, înţelese Winnona deodată şi îşi aminti 
de discuţia din iglu, când scrutătorul îi atrăsese 
atenţia că Ghazalla are de gând să se folosească 
de brund în scopurile ei. De altfel, Ossian emise în 
vortex aproape imediat: Gwenn şi Fingal... Gwenn 
şi Fingal doresc neapărat să angajăm războiul cu 
Massail... 

Matca se uită la Gwenn cu coada ochiului, 
simţind-o cum emite către Fingal sub o perdea de 


gânduri /hag thong. Ghazalla le ordonase foarte 

clar: legiunea Kildare trebuia neapărat să angajeze 
războiul cu Massaii. Massaoua era o legiune care 
trebuia să dispară. Mereu fuseseră un stăvilar în 
calea planurilor Bene Gesserit. Missionaria 
Protectiva nu reuşise să inoculeze nici un mit în 
legiunea lor, nimic de care să se lege vreo 
propagandă a  Maicilor. Practic, Massaii erau 
impermeabili planurilor Bene Gesserit. Înfrânţi de 
Kildare, Ghazalla ar fi putut să le inoculeze 
legionarilor  spulberaţi germenii uneia dintre 
legendele pe care Ordinul îşi structura politica pe 
termen lung. Massaii se vor reface, sau vor fi 
absorbiți de alte legiuni - apariţia mesagerilor 
Bene Gesserit trebuia să găsească un teren fertil 
pentru planurile lor. Cartea Azhar avea chiar un 
scenariu pregătit pentru legiunile înfrânte 
iremediabil: o lungă poveste clădită în jurul 
păcatului originar, care, pasămite, dusese la 
distrugerea unui întreg popor. 

Cu mult înainte de kyewa, cu mult înainte de 
rătăcirea prin ceruri, milioane de legionari fuseseră 
astfel dirijaţi. Pe vremea aceea, Bene Gesserit se 
numeau Bene Gesserette şi se folosiseră de un 
bărbat căruia îi plăcea să fie umilit în numele 
celorlalţi. Spunea el că venise printre oameni ca să 
ia asupra lui greşelile legionarilor faţă de 
Bhagavan. Exact de o asemenea legendă aveau 
nevoie şi Massaii. 

Pentru asta însă, Kildare trebuiau să-i învingă 
mai întâi şi abia apoi să le dea învăţătura. 

Ossian trebuia să se grăbească acum, dacă 
dorea să câştige brundul de partea lui. Trebuia să 


vorbească şi să clădească un registru pe care 

Winnona să-l poată citi în timp ce el se ocupa de 
Fingal, de Gwenn şi de prezenţa străină de brund 
pe care o simţea strecurându-se printre pachetele 
de informaţie din câmp. 

— Soherii sunt la Tamanrasset, continuă el. Şi ei 
au nevoie de spirale noi de introdus sub piele! 
Dacă ne consumăm într-un Jihad local cu Massaii, 
riscăm ca Soherii să ne surprindă dezorganizaţi şi 
obosiţi, cu brundurile dezlânate. 

Matca îl privi, uluită. Tuath, masculul dintâi, se 
holba la el, îngrozit. Ossian vorbea exact pe dos 
faţă de cum stabiliseră dimineaţă. Cei doi străini 
pe care Bhagavan, şi nimeni altcineva, îi trimisese 
în brundul lor, insistaseră încă din timpul nopţii să 
lupte cu Soherii, dar Ossian, Tuath şi Winnona 
stabiliseră că e mai sigur să-i lovească pe Massai... 

— l-aş lăsa să treacă pe lângă noi, continua el, 
rezistând vocii din vortex a Winnonei şi m-aş 
pregăti de adevăratul război: cel cu legiunea 
Soher. Oricum, am obţine mai multe trăsături de 
vortex dacă i-am înfrânge pe aceştia! 

Ce se intâmplă, Ossian? se interesă matca în 
vortex. E chiar atât de important s-o blocăm pe 
Ghazalla? Uiti ce-am stabilit? 

Ossian nu apucă să-i răspundă. Gwenn se uită la 
Fingal, surprinsă de întorsătura pe care o luau 
lucrurile. Cei doi străini, masculul cel firav mai 
ales, începuseră să dea semne de nerăbdare, dar 
tot nu interveneau în discuţie. 

— Şi Jihadul? întrebă Gwenn. Şi Scriptura 
Schimbărilor? Ce faci cu ele? 

— Jihadul înseamnă să câştigi cât mai mult, nu 
să lupţi cu oricine! spuse Ossian şi se lăsă pătruns 

de efluviile mentale ale Winnonei. Le direcţionă 
înspre boarea discretă a gândurilor străine de 
brund. Vezi? o făcu atentă. Nu e decât cățeaua de 
Ghazalla! 

Gwenn surâse acru, în timp ce Fingal privea 
încruntat spre zidurile de zăpadă ce înconjurau 
brundul. Situaţia le scăpa de sub control. Lucrurile 
fuseseră cât se poate de clare de dimineaţă: 
Winnona şi Ossian erau dispuşi să acţioneze 
împotriva Massailor, exact după cum o dorea şi 
Ghazalla... Ce se întâmplase de-şi schimbaseră 
intenţiile? 

Poate că au descoperit-o pe Ghazalla, se gândi 
Fingal, simțind cum  Winnona încearcă să 
penetreze fluxul care adia printre câmpurile de 
informaţie, dar acesta se dizolvă uşor, ca o 
păpădie peste care ai fi suflat cu încetinitorul. 
Matca majoră o percepuse şi ea şi se retrăsese la 
timp. Urmele trecerii ei prin vortex erau clare însă, 
pentru că Tuath scrâşni, scuturându-şi capul: 

— li ucid acum! 

— Ba n-ai să faci nimic! îl opri Winnona şi se 
aşeză între eclozoarele în care creşteau fetuşii. 
Privi la legionarii care aşteptau nemişcaţi în 
rezervorul fierbinte. Boarea din vortex! Adierea 
străină de brund! - fusese matca majoră Kildare, 
Ghazalla, ticăloasa Bene Gesserit, pentru care 
tradiţiile şi trecutul legiunii nu făceau nici cât o 
ceapă degerată. O simţiseră cu toţii cum îi iscodise 
şi le era frică acum să ia pe faţă partea cuiva. 

Ochii Winnonei se opriră asupra lui Gwenn. 

— Tu n-ai nici o părere? Ce zici? Cum facem? îi 
atacăm pe Massai, sau îi lăsăm să treacă pe lângă 

noi? 

Gwenn răspunse imediat, surprinzând-o pe 
Winnona: 

—  Discuţi o problemă care priveşte întreaga 
legiune, spuse ea, precaut, şi se uită la străin, care 
încuviinţă mulţumit. 

Nu sunt vorbele ei! simţi Winnona avertismentul 
lui Ossian. Fii atentă ce vorbeşti! Ghazalla încă ne 
iscodeşte! 

— Deocamdată, e o problemă care priveşte 
brundul nostru. Am stabilit un contact de război. ÎI 
putem continua sau nu. 

— Cred că Ghazalla ştie să răspundă cel mai bine 
la întrebarea asta, zise Gwenn. 

— Tu stii ce părere are Ghazalla despre acest 
contact? se interesă Winnona, apropiindu-se de 
marginea rezervorului. 

Gwenn ezită preţ de câteva clipe şi îi privi pe cei 
doi străini, ca şi cum le-ar fi cerut confirmarea. 
Spuse: 

— Nu. De unde să ştiu? Dacă aş şti, v-aş spune 
direct... Ce rost ar avea să discutăm ce e de făcut, 
dacă Ghazalla a luat deja o decizie? 

Deşi apa din bazin era fiartă, legionarii au simţit 
că îngheaţă. Ghazalla era matca majoră a 
Highlanderilor, dar numele ei era prohibit în 
brundul Winnonei. 

Matca o ţintui cu privirea pe Gwenn. 

— Ar fi bine să înţelegeţi odată foarte clar! 
Sunteţi legionari ai brundului meu! Şi, dacă mă 
ajută Bhagavan, voi ajunge matca majoră a 
legiunii! Oricum ar fi, până una alta, mie îmi 
datoraţi ascultare! 

Se uită la cei doi, scotocitor. Poate că-i 
fraieriseră pe ceilalţi legionari, dar nu pe ea, nu pe 
matca brundului! Bănuia de multă vreme că matca 
majoră comunica în registre acoperite cu ei, dar nu 
avusese dovada până acum, când Ghazalla se 
strecurase printre faldurile câmpului între ei, 
spionându-le conversaţia. 

— Există un consiliu al mătcilor, începu Gwenn, 
dar Winnona o întrerupse: 

— Ştiu de consiliu! Cred că toate mătcile vor fi 
interesate să afle cum se foloseşte Ghazalla de 
vortex! Ossian va fi cu mult mai meticulos de 
acum înainte... Doar ce-o s-o simtă pe Ghazalla că- 
mi intră în brund, şi o va cupla la câmpurile 
mătcilor prietene... suntem mai multe decât voi! 

— Pentru cât timp? o înfruntă Fingal. 

Legionarii ieşeau pe rând din bazin, îşi trăgeau 
pe ei kilturile şi vestele de blană şi o luau spre 
igluuri. Câţiva se prefăceau atraşi de corturile 
izolate în care creştea orzul din care făceau făina 
de tsampa, alţii se apropiau de rastelul cu planşe 
de zăpadă şi se apucau să desfacă pânzele 
rugoase de cânepă pe care le întindeau la soare ca 
să nu putrezească. Niciunul nu avea însă curajul să 
zică ceva sau să se uite în ochii mătcii... Câte 
generaţii de legionari eclozase ea ca să se opună 
Ghazallei? E adevărat, matca majoră acţiona tare 
ciudat de la o vreme încoace, şi, mai ales, nu era o 
adevărată Kildare, dar ea se afla în fruntea legiunii 
şi ştia mai bine ce are de făcut. 

— V-a burduşit cu instrucţiuni, nu-i aşa? şuieră 
Winnona, ghemuindu-se pe marginea bazinului. 

Fingal o luă prin apa fierbinte şi din câţiva paşi 

ajunse în dreptul ei. Îi susţinu privirea timp de 
câteva clipe, după care îi strecură în şoaptă: 

— Chiar aşa! Ne-a burduşit cu instrucţiuni. Bene 
Gesserit ştiu să-şi facă propagandă. 

Winnona se ridică şi-şi trase pe ea kiltul şi 
platoşa. Se afundă în fluxul de veghe al legionarilor 
din brund. Ce naiba? Erau cu toţii speriaţi, de parcă 
Ghazalla ar fi fost în carne şi oase lângă ei, gata 
să-i pedepsească. Trebuie să scap de nenorociţii 
ăştia doi, îşi spuse matca şi se întoarse, auzind 
paşii lui Tuath, masculul dintâi. 

— Să mergem, îi spuse el şi o luă de braţ. Fingal 
a recunoscut ceva? 

— Mai era nevoie s-o facă? 

Tuath dădu din cap şi-l căută pe Ossian din 
priviri. Porniră către igluul mare de lângă 
rezervorul ritual. Câteva femei adunaseră bălegar 
în mijlocul brundului şi se pregăteau să-i dea foc. 
Nici nu ridicară privirea când Winnona trecu pe 


lângă ei. 
Gwenn ieşi din apă şi se aşeză pe marginea 
bazinului. Se  zgribuli. Era obosită, iar 


avertismentele mascate ale mătcii o puseseră pe 
gânduri. Brundul, se gândi ea, n-are curaj încă s-o 
alunge pe Winnona. Cât despre Ossian, el hotărâse 
de la sine putere să-i facă scăpaţi pe Massaii care 
o deranjau atât de mult pe matca majoră, fără să 
mai ceară aprobarea Winnonei. Scrutătorul era un 
mascul tare deştept, chiar dacă nici o femelă nu se 
uita la el ca la un posibil partener. 

Are prea mare putere, conchise Gwenn, privindu- 
| cum se strecoară în iglu, în urma Winnonei şi a lui 


Tuath. Viermele ăsta are prea mare putere! 

Fingal se apropie de ea şi-i cuprinse umerii: 

— Nici o grijă... vei fi şi tu matcă! 

— Numai că până atunci va trebui să luptăm cu 
tradiţiile astea prosteşti. Eclozoare, vortexuri şi 
mătci. Ghazalla are dreptate: legionarii obişnuiţi 
sunt prea stupizi pentru a accepta... 

— Ssst! îi puse Fingal degetul pe buze. 

N-a fost nevoie de nici o explicaţie. Femela 
simţea scotocirea din vortex. Se răsuci brusc şi-l 
văzu pe Tuath, masculul dintâi, la intrarea în iglu: 
se prefăcea că nu reuşeşte să-şi aprindă pipa cu 
pulbere de chinchin. Nu era un scrutător 
experimentat: pe chip, i se citea încordarea 
provocată de citirea celor doi. Din spatele lui, 
masculul slab, îmbrăcat în hainele acelea bizare, 
se uita, curios, în brund. 

— E rândul viermelui de Ossian la coit? întrebă 
Gwenn,  obraznică, simțind cum Tuath, se 
acordează la registrele vortexului ei. 

Capitolul Ill 


Toată lumea şi-a imaginat că, o dată cu 
revenirea pe pământurile de pe care plecaseră şi 
cu renunțarea la transporturile spațiale, Ghilda o 
să se transforme într-o adunătură de moşnegi 
artritici, trăind nostalgia călătoriilor prin sub spațiu. 

Cine să ştie că ghildarii aduceau cu ei pe Pământ 
ceea ce, în scurt timp, aveau cu toţii să 
denumească „manifestarea vie şi mecanică a 
Divinităţii”? Lansâna vortexul în Decanat, Ghilda a 
ajuns să  supervizeze tot ce însemna 
telecomunicație şi dirijare a statiilor de la 
frontierele îndepărtate ale Decanatului, ba chiar şi 
habitatul  Dinastiilor, al  Magistraților şi al 
cetățenilor din Landsraadul decăzut. 

Casele Decanale n-au avut decât o soluție pentru 
lupta împotriva acestei concentrări de putere în 
mâinile unui singur grup: au solicitat serviciile 
rămăşițelor Bene Tleilaxu, cărora le-au cerut să 
„complice” tot ceea ce însemna vortexul. 

„O vom face”, au spus Bene Tleilaxu. „Nu cerem 
decât rolul de arbitri ai Caselor Decanale. 
Promitem, în schimb, să nu intervenim în 
mecanismele voastre decizionale.” 

Vanez Merovingi, care era pe atunci Decan în 
exerciţiu, pufnise în râs. Cum să creadă că 
arbitrajul Bene Tleilaxu nu se va amesteca cu 
deciziile Decanale? Dar ce folos? Omenirea era 

tare slabă pe atunci şi problema nu se punea într- 
atât să conduci, cât să supraviețuieşti... 


IVOR MEROVINGI avea douăzeci şi opt de ani şi 
era Decanus Maximus de patru ani încheiaţi. Asta 
însemna, printre altele, că beneficia de escortă. Cu 
toate astea, niciodată nu-i trecuse prin cap până 
acum că ar trebui să se deplaseze însoţit prin 
Edificiu. 

Cine să atenteze la persoana Decanului? Exista, 
referitor la atentate şi conflicte, un capitol în 
Textele  Conservării. Acolo era vorba despre 
„războiul de asasini” şi despre regulile sale. Înainte 
de kyewa, Casele Mari obişnuiseră să declanşeze 
astfel de operaţiuni, care implicau un ritual extrem 
de elaborat: anunţarea Casei Imperiale, lansarea 
propriu-zisă a asasinilor contra inamicilor, 
stabilirea unui jude şi a unor limite ale distrugerii. 

De la kyewa încoace însă, Casele recurseseră tot 
mai rar la asasini. Oamenii se împuţinau oricum, şi 
era preferabil să-i utilizezi împotriva raidurilor 
Dispersiei, decât să-i prăpădeşti în confruntări 
intestine. Apoi, ghildarii descoperiseră replicarea 
prin vortex, ceea ce a dus la economii de personal 
în confruntarea cu Dispersia, iar Casele Mari au 
început să solicite tot mai des serviciile asasinilor. 

Corpul luptătorilor-umbră se transformase însă 
substanţial. Ajutorul asasinilor se rezuma tot mai 
mult la sfaturi şi la enunţarea unor posibilităţi de 
ameninţare împotriva celor care îi angajau printr- 
un simplu apel prin vortex. Ucideau foarte rar, doar 


atunci când ordinele stăpânilor lor erau extrem de 

ferme. Un război de asasini în adevăratul sens al 
cuvântului nu mai avusese loc de foarte multă 
vreme, fiind înlocuit de asasinate simple, în care 
un individ dorea să elimine un altul fără să se 
amestece nemijlocit. 

In plus, Ghilda pretindea că nimic nu se poate 
petrece în Decanat fără ştirea ei, astfel încât o 
acţiune de amploare a luptătorilor-umbră ar fi fost 
descoperită imediat. Pe cât de îngrijorătoare era 
permanenta prezenţă a Ghildei Extinse, căreia nu-i 
puteai ascunde nimic, pe atât de dătătoare de 
certitudini era: nimic nu se putea petrece fără ca 
ea s-o afle, iar Ghilda Extinsă putea să fie spionată 
la rândul ei prin vortex. Pe vremea când Ivor 
Merovingi ajunsese la putere, zicala cum că 
„pereţii au urechi nu mai era de multă vreme 
vorbă goală. 


Zumzetul continuu al branhiilor încastrate în 
pereţi încetă brusc. Ivor Merovingi examină ceasul 
din ţesut corneean ce palpita în zid cu fiecare 
secundă - era o subfiinţă a Ghildei, hrănită de 
sângele ce se scurgea prin coloanele de susţinere 
ale întregului Edificiu. Arăta 8.40. La 9.00, Ivor 
avea întâlnire cu Oreste, progenitura liniei 
Sommers. Pentru întâlnirea cu el, Ivor avea de 
gând să solicite escorta. O făcea pentru prima oară 
de când preluase conducerea Decanatului. 

Vortex! Ivor emise ordinul ca militarii să-l 
aştepte în parcul nordic al Pantelleriei Superior, 


acolo unde avea să dea ochii cu Oreste. 

Acesta solicitase o întrevedere privată pentru că 
dorea împărţirea puterii Decanale. Era dreptul lui 
să ceară asta, un drept consfințit prin Textele 
Conservării pentru situaţiile de criză: „Conducerea 
Pantelleriei Exterior et Interior utque Terra 
Naevata poate fi dirijată de doi Decani, atunci când 
evenimentele prea dinamice depăşesc puterea de 
înţelegere şi de decizie ale unui singur 
conducător...” menţiona  îndreptarul pus la 
dispoziţie de Tleilaxu. 

— Ce-ai spus? întrebă Venexiana. 

Ivor îşi privi soţia şi zâmbi, realizând că-şi 
mişcase buzele tot timpul. Din câte îi povestise 
Rebecca, mama sa şi a Venexianei, acelaşi obicei îl 
avusese în tinereţe şi Maxim Merovingi, bunicul lor. 
Acum, Maxim nu mai avea nici un obicei. Doar 
stătea în pernele de muşchi ale scaunului său cu 
rotile împodobit cu lei de fildeş şi tremura din tot 
corpul. Formele grave de Parkinson erau ereditare 
în Casa Merovingi. 

— Trebuie să fac în aşa fel, începu Ivor, încât 
Oreste să n-aibă de ales. Vreau să-l fac să priceapă 
că deocamdată, doar eu beneficiez de escortă. 

— Mda... escorta! aprobă Venexiana. Se învioră 
brusc şi întrebă, pocnindu-şi degetele: Cu mama ai 
vorbit? 

— Mai mult de o oră. Prin telefon, bineînţeles. 
Câmpul este accesibil urechilor lui Oreste, zise el 
uitându-se la pereţii călduţi ce palpitau în ritmul 
valurilor de sânge ce-i străbăteau. Firele de vortex 
din oţel păreau să-i împacheteze în plase, ca pe 
nişte baloturi. 


Adică tu crezi că telefonul e sigur. 

Venexiana clătină capul. Se apropie de Ivor şi 
ordonă în câmp aranjarea hainelor sale: bunica lor, 
Alix, îi explicase de nenumărate ori ce înseamnă o 
haină bine pusă pe tine când mergi la o întâlnire 
oficială. Ivor urma să-l domine pe Oreste, aşa că 
pelerina trebuia să-i înfeşe gâtul în întregime, în 
timp ce talia îi va fi expusă cât mai bine. 

— Centura şi inscripţiile. Trebuie să-i atragă 
privirea, explică Venexiana. Tata recurgea des la 
chestiile astea. 

— Toată lumea a recurs des la chestiile astea. 
Cred că din cauza asta n-a avut nici unul nevoie de 
escortă. 

— Mmm... clătină Venexiana din cap. Puterea n-a 
fost întotdeauna a noastră, Ivor. 

— N-a fost... Dar va fi! accentuă el. 

Vortex! Oglinda adusă de pe Delta Pavonis culisă 
lent peste gazonul ce acoperea podeaua. Decanul 
se răsuci într-o parte şi în alta, iluminat de 
sfeşnicele cu gaze strălucitoare. 

— Se vede bine paftaua? întrebă el. 

— Decanus Maximus Pantelleriae Ext. & Int. utq. 
Terr.  Naev., citi Venexiana cu voce tare, 
respectând prescurtările. 

Pufniră amândoi în râs. Ivor ajunsese să facă şi el 
ca Maxim, bunicul său, şi Susruta, tatăl său. 
Decanatul înseamnă cinci la sută decizii concrete 
şi nouăzeci şi cinci la sută manipulare, obişnuia să 
spună Susruta. Probabil că din cauză că respectase 
acest precept, familia Merovingi reuşise să nu dea 
sceptrul din mână vreme de cinci generaţii. 
Ştiuseră ei ce aveau de făcut ca să nu cedeze în 


faţa solicitărilor diverşilor Sommerşi de a prelua 

puterea Decanală. 

— Cât de sigur eşti pe telefoanele private? 
întrebă Venexiana deodată. 

— Sunt controlate de Mordec'hai. Sunt controlate 
de Ghildă, deci. lar noi controlăm Ghilda. Sunt 
sigure. 

— Îți imaginezi că Ghilda nu are propriile ei 
interese? 

Ivor se învârti în faţa oglinzii. Pentru o clipă, avu 
impresia că apele care îl reflectau tremurară uşor. 
Era, într-adevăr, o oglindă de pe Delta Pavonis, sau 
Ghilda îi introdusese şi aici o subfiinţă care îl citea 
şi prelua date din el pentru vortex? 

— Telefoanele nu sunt fiinţe, găsi el un 
argument. 

— Sunt instrumente, aşa e,  recunoscu 
Venexiana. Crezi că instrumentele nu pot fi 
utilizate precum fiinţele? 

— Se află sub controlul lui Mordec'hai! izbucni 
Ivor. 

— ÎI suspectezi pe Mordec'hai Diaz de 
corectitudine? se interesă Venexiana, în şoaptă. 

Decanul respiră adânc. Te pomeneşti că 
Venexiana avea dreptate... Ghilda avea interesele 
ei, asta era sigur, problema era: cât de mult se 
întindeau interesele  Ghildei? Cât despre 
Mordec'hai... 

Mă rog. Ivor se declară satisfăcut de felul în care 
faldurile pelerinei se unduiau în jurul trupului său. 
Poate că obosise şi din cauza asta devenise 
suspicios. Poate că se admira într-o simplă oglindă, 
din sticlă, adusă de pe Delta Pavonis pe vremea 
când încă mai erau negustori dispuşi să ajungă 

nemijlocit pe Delta Pavonis. 

— Fără Tleilaxu, Ghilda nu poate profita de 
vortex, încercă el s-o amăgească pe Venexiana. 
Fără vortex, nimeni nu poate aspira la putere. Işi 
privi sora, dar ea părea în continuare la fel de 
sigură pe părerea ei. Nu poţi să spui că Tleilaxu nu 
e trup şi suflet de partea noastră!... 

— Asta nu e un motiv ca Mord să nu uneltească 
împotriva noastră! În definitiv, cei ca el au pus la 
cale vortexul. Şi, mai zise Venexiana uitându-se la 
tavan şi încăpere, tot ei sunt clădirile.. Trăim în 
Ghilda Extinsă, comunicăm prin vortexul inventat 
de Ghildă şi luptăm din amplificatoarele Ghildei. 
Nu te îngrijorează? 

— Nu. Ivor zâmbi. Nu mă îngrijorează. 

Îşi amintise de Susruta, tatăl lor. El unul nu 
dăduse niciodată semne că ar fi putut să se 
îngrijoreze, nici măcar când Ivor reuşise să-l 
otrăvească cu pulbere de macryl, produsă de o 
algă ce creştea pe fundul mării îngheţate. Spunea 
mereu că îngrijorarea era ceva ce nu trebuia să 
străbată figura unui Decan... 

Ivor avusese multe de învăţat de la Susruta. De 
pildă, el spunea că Ghilda e carcasa, dar că 
Tleilaxu e sângele care curge prin ea. Care din 
două era mai importantă? 

— Şi de ce ar prefera Mordechai şi Ghilda 
dinastia Sommers în locul Merovingilor? se interesă 
Ivor. Ce importanţă are pentru ei cine exercită 
puterea decanală? 

— Nu e vorba de dinastie, Ivor. Astrid a auzit 
nişte zvonuri cum că relaţiile dintre Mord şi 


Cassandra Sommers sunt... cum să spun... foarte 

apropiate. 

— Asta nu-i un motiv ca Mordec'hai să-l sprijine 
pe Oreste. As zice că e mai degrabă un handicap 
pentru el. Oreste e rivalul lui Mord, nu? Pentru noi, 
asta e un avantaj. 

— Cine ştie cum gândeşte un ghildar? El 
hrăneşte Edificiile cu imagini, el se ocupă cu 
transmiterea duplicatelor militare pe staţii, cine 
ştie ce vrea? 

— Hmm, făcu Ivor şi schimbă vorba. Tu mai ai 
încredere în Astrid? 

— E sora noastră. 

— Şi Susruta era tatăl nostru. 

—  Susruta trimisese un luptător-umbră în 
dormitorul tău, îi reaminti Venexiana. 

Ivor rămase pe gânduri. Astrid nu trimisese încă 
luptători-umbră pe urmele lui. În schimb, discuta 
prea mult cu Cassandra. Ca şi cum Cassandra n-ar 
fi fost o Sommers, sau ca şi cum Astrid n-ar fi fost 
o Merovingi, ceea ce era cam acelaşi lucru. 

Mă rog. Fiecare lucru se rezolvă la timpul lui. Tot 
de la Susruta învățase asta. Acum, trebuia să-l 
întâlnească pe Oreste. O grămadă de lume din 
Edificii va fi cu ochii pe el la această întrevedere. 
Cetăţenii din Landsraad, militarii, ghildarii şi 
familiile Decanale vor deschide larg faldurile 
câmpului către parcul din Pantelleria Superior, 
măcar ca să-şi dea cu părerea cine merita să 
conducă Edificiile de aici înainte... 

— Sper că voi avea toate atuurile de partea mea, 
conchise Ivor. 

— Pe cele fizice le ai. Fără îndoială! confirmă 


Venexiana, îndepărtându-se de soţul ei şi 

cântărindu-l din ochi. Ce crezi, de data asta va 
începe războiul de asasini? 

Ivor ridică din umeri. Ar fi meritat să-l declanşeze 
chiar el, indiferent de rezultatul întrevederii. 
Cuvintele-cheie folosite în astfel de situaţii - o ştia 
din Textele Conservării - erau: conflict armat 
rezolvat fără implicarea populaţiei nevinovate. 
Chestia asta n-avea cum să nu dea bine în faţa 
cetăţenilor Landsraadului. Interesul Decanului de a 
le păstra viaţa şi proprietăţile neatinse...mda, 
asupra acestui aspect îi atrăsese atenţia chiar 
Mordec'hai. Nimic nu-i supăra mai tare pe cetăţeni 
decât să fie atraşi într-un război când ei aveau cu 
totul altă treabă. De la kyewa încoace, se stabilise 
cât se poate de clar că războaiele erau ocupaţia 
exclusivă a Caselor Mari şi a militarilor, nu a 
cetăţenilor din Landsraad. 

Oreste era un prost dacă îşi imagina că va putea 
să pună mâna pe putere jucând pe cartea înrolării 
cetăţenilor. Mord, ghildarul ridicat din Edificiile 
Inferioare, era sigur de asta când îl sfătuise pe Ivor 
Merovingi. 

De ce n-avea Venexiana încredere în ghildar? 

— Fizic, ai toate atuurile de partea ta, sublinie ea 
şi se cufundă în fotoliul umed din muşchi care păru 
s-o îmbrăţişeze. 

inalt şi slab, Ivor era totuşi un tip pufos. În viaţa 
lui nu făcuse nici un fel de efort fizic, bazându-se în 
acţiunile sale doar pe limburile vortexului aşa cum 
îi stătea bine unui Decan. Extrem de palid, părea 
că luceşte printre pereţii de culoare închisă, 
acoperiţi cu broboane minuscule de sudoare. Îi 


făcu semn cu degetul Venexianei şi zâmbi: ce 
62 


vorbeau acum se strângea undeva în Ghilda 
Extinsă care alcătuia Edificiile. Mordechai Diaz, 
unul dintre puţinii ghildari care avea un aspect 
umanoid ar fi putut să-i citească oricând. 

Dar Venexiana ştia asta la fel de bine ca şi el. 
Mai mult ca sigur că aluziile ei nu fuseseră decât 
un avertisment lansat spre Mord. De ce simţea 
nevoia să-i dea un avertisment? Ivor n-avea cum s- 
o afle. El avea interesele lui, ea avea interesele ei. 
Împreună, n-aveau decât Decanatul şi paricidul... 
Cu alte cuvinte, tot Decanatul. 

Se mai privi o dată în oglindă. Silueta fusese 
totdeauna un avantaj al familiei Merovingi. Oasele 
lui Ivor se vedeau exact atât cât trebuia, iar 
muşchii îi atârnau în mod ideal pentru un Decan. 
Capul prelung, tuns perie, era acoperit cu un 
vortex complicat ce cobora elegant pe faţă şi gât. 
Spiralele aurii se etalau apoi în zigzaguri late pe 
trunchi, emițând ramuri pentru umeri şi braţe, şale 
Şi picioare. N 

Un trup brăzdat de spirale. In calitate de Decan, 
firele preluau şi recepționau mesaje, îl cuplau la 
obiecte, la oameni, la animalele din fermele 
subacvatice, la băncile de date, la dispozitive de 
amarare, la baze militare, la balize, la Pantelleria şi 
la staţiile răspândite până la frontiera sferică ce-i 
despărţea de Dispersie... 

— Arăt bine, zici... 

— Ce-ai vrea să-ţi spun? pufni Venexiana în râs. 
Suntem gemeni doar! Gemeni identici! Arătăm 
perfect amândoi! 

Ştia că şi ea arată bine. De fapt, aşa cum soţii lor 
rivalizau pentru obținerea puterii  Decanale, 

Venexiana Merovingi şi Cassandra Sommers 
rivalizau pentru cea mai incitantă apariție din 
sferoidele Ghildei. 

N-avea cum să fie altfel. Ivor şi Venexiana erau 
bine selecționați în labirintele cromozomiale ale 
familiei Merovingi, pe baza Indexului împerecherii, 
scăpat de sub controlul Bene Gesserit cu puțin 
înainte de kyewa. Pe de altă parte, Cassandra era 
şi ea potenţată biologic, prin enzime catalogate de 
Sommerşi de secole, ţinându-le la păstrare în 
Edificiile din fieful lor îndepărtat, tocmai în Oceanul 
Indian?... 

In ce o privea, Cassandra n-avea nevoie să facă 
apel la cărţile Bene Gesserit. Ea era o Bene 
Gesserit şi chestia asta era singurul motiv de 
îngrijorare pentru Venexiana acum, când Ivor se 
pregătea să plece la întâlnirea cu Oreste. 

Oreste Sommers părea singurul eşec dintre cei 
patru. Nu era urât, dar silueta lui pătrată şi muşchii 
tonici erau departe de gusturile en vogue în 
Edificii. Nu părea să facă parte din familiile 
Decanale, ci mai degrabă din Landsraad. Aducea 
cu un luptător în noroi sau cu un barman zdravăn 
care vindea vinuri grele de Caladan în Pantelleria 
Inferior... 

vor îşi examină prelungirea peniană a 
vortexului. Va fi vizibilă pe tot parcursul 
întrevederii, atât timp cât dorea ca Oreste să-i 
vadă paftaua cu inscripţii de pe centură. 

Işi iriză spiralele falice în verde strălucitor pentru 


2 Oceanul Indian - studiile cele mai recente afirmă că nu poate fi 
altceva decât Mare Hyper de Sud, fiind localizată la est de Afryss, la 
sud de Ayss şi la nord de Arctagonia. 

a face un contrast subtil cu restul ansamblului 
vestimentar. Se opri când luminozitatea ajunse să 
corespundă tipicurilor Caselor Mari de pe Eccaz, de 
unde fusese importat ritualul. Verde pe albastru- 
electric, semnul omnipotenţei Decanale... 

— Corect! exclamă Venexiana. 

Ivor aprobă în tăcere, privind acum la reflexia sa 
din geamul închis la culoare ce despărţea 
încăperea de apa negră a Mediteranei. Despre 
geam ar fi putut să pună mâna în foc! Era din folii 
expandate de meduză şi înregistra pentru Ghildă 
tot ce se întâmpla în iatac. Vedea şi auzea pentru 
Ghildă. Din ce spunea Maxim, geamul din folii de 
meduză putea să şi ucidă, dacă un asasin priceput 
învăţa cum să se folosească de el. Nu trebuia 
decât să plantezi în faţa geamului o algă specială, 
denumită Haori. Haori secreta debrusalla, o otravă 
care ajungea să scalde faţa exterioară a ferestrei. 
La rândul ei, debrusalla conţinea o cianură 
solubilă. Foliile de meduză ce alcătuiau geamul o 
preluau din apă şi o descompuneau într-o bază 
slabă şi o cianură gazoasă pe care o emiteau apoi 
în încăpere, în cursul procesului natural de 
respiraţie celulară a țesutului expandat de 
meduză. 

Aşa murise unul dintre strămoşii lui Oreste, ucis 
de un cetăţean oarecare din Landsraad. Pe 
cetăţean îl chema Fenring şi spunea că avea de 
plătit Sommersilor o poliţă de dinainte de kyewa. 
De atunci, Sommerşii încercaseră de câteva ori să 
schimbe ferestrele apartamentelor lor cu geamuri 
de sticlă, dar, de tot atâtea ori, sticla crăpase şi 


ocupanţii camerelor fuseseră cât pe ce să moară 

înecaţi. 

Sommerşii erau siguri că toate accidentele 
fuseseră puse la cale de Ghildă, ca să menţină în 
proximitatea Sommersilor țesuturile în stare să-i 
copieze, dar bineînţeles că nu reuşiseră să 
dovedească nimic. Până la urmă, rămăseseră tot la 
ferestrele din folii de meduză. 

Vortex! Reflectoarele exterioare iluminară apele 
reci ale mării. Ivor se zgâi afară. Ca de obicei, nu 
văzu decât razele ce baleiau undele inerte. Se 
Zgribuli.  Dormitorul era despărțit de marea 
îngheţată doar de câţiva centimetri de ţesut 
elastic. 

Vortex! Branhiile tubulare ale apartamentului 
decanal bolborosiră liniştitor. Control! - în câmp se 
revărsară parametrii încăperii: concentraţia 
oxigenului extras din mare, presiunea apei pe 
ferestre, temperatura, care era mai ridicată decât 
ar fi trebuit, şi azotul din aer care se apropia de 
limita acceptabilă superioară. La presiunea 
crescută de pe fundul Mediteranei, chestia asta 
putea să ducă la... 

— Uite de ce mă dor genunchii! exclamă Ivor şi 
comandă în vortex evacuarea excesului de azot. 
Concentrația crescută a gazului inspirat ar fi putut 
să-i transforme sângele în şampanie în ebuliţie, iar 
bulele se vor aglomera în articulaţii, provocând 
dureri insuportabile. Ce naiba se întâmplă cu 
vortexul? Nu era pentru prima oară când dădea 
greş într-o problemă elementară... Poate că 
Venexiana avea dreptate, poate că nu vortexul era 
de vină, ci Ghilda Extinsă, boshul care îl conţinea. 


Poate că Ghilda era răspunzătoare de erorile 

câmpului, la ordinele lui Mord... 

— Ce e? 

— lar a scăpat de sub control compoziţia 
aerului... 

— Vortexul este administrat de Mord! îi atrase 
atenţia Venexiana, după cum se aştepta. 

Ivor îşi aranjă pentru ultima oară pelerina cu 
însemnele decanale: 

— Mda. Vortexul este administrat de Mordec'hai 
Diaz, ghildar şi amant prezumtiv al Cassandrei 
Sommers... 

les din apartament! ordonă el în câmp. 

Comanda antrenă o înşiruire complexă de 
acțiuni. Portalurile masive din os se deschiseră de- 
a lungul itinerarului programat, buzzerele elastice 
prinseră să sune discret în pereţi, sângele Ghildei 
Extinse se năpusti în sfeşnicele portocalii ce se 
aprinseră, iluminând culoarele de muşchi şi 
intersecțiile boltite din Pantelleria Superior. Puţinii 
oameni care se plimbau printre ferestrele înalte şi 
negre ale căilor de acces, aflau că, oricând, puteau 
da nas în nas cu Decanul. 

Succes! se auzi în vortex urarea Venexianei. 

Ivor îşi privi ceasornicul argintiu. Ca şi telefonul, 
era un obiect mort, în care avea încredere, un 
Tellus antic, de pe vremea începuturilor, de la 
gashi adică. Ceasul era un lucru cât se poate de 
bizar, fiind alcătuit numai din rotiţe, pârghii, sticlă 
şi metal. Era un obiect minunat şi rece, care îl 
reconforta pe Ivor ori de câte ori îl ţinea în palmă. 

Frumoasa ticăloasă Bene Gesserit îi face aceeaşi 
urare lui Oreste! Chiar acum! formulă Ivor un 
răspuns în câmp. 

Urările  ghildarilor şi ale curvelor nu se 
împlinesc... replică Venexiana în timp ce _ lvor 
cobora scările acoperite cu piele umedă şi rugoasă 
de rechin ce duceau spre culoarul central. Voi fi 
lângă tine, în vortex, să te ajut. Sunt sigură că 
ticăloasa de vrăjitoare îi va tine şi ea partea lui 
Oreste! 

O să vedem! spuse Ivor intrând pe un coridor 
intens luminat. Firul guvernor al Pantelleriei sfârâia 
în tonuri verzui. În fata Decanului se întindeau trei 
sute de metri de culoar ce emana căldură. Mirosea 
acrişor, a pâine proaspăt scoasă din cuptor. 
Decanul nu auzea decât zgomotul paşilor săi şi 
bolborositul branhiilor tubulare de pe pereți, dar 
ştia că toată lumea din Edificiu se acordase deja la 
registrele sale de acces. 

Sunt singur, îşi spuse, dar nu-şi duse gândul 
până la capăt. Vortexul scotocitor îl expunea, nud, 
în faţa supuşilor săi. Nu trebuia să arate nici un 
moment de slăbiciune. Astrid, sora lui mai mică, 
era, poate, cea mai aptă din toată familia 
Merovingi să reziste în faţa stresului de om urmărit 
prin vortex de concitadinii săi. Umberto, un unchi 
de-al doilea, era la fel de tare când îl scotoceau 
limburile câmpului. Poate că nu era o întâmplare 
că, dintre toţi Merovingii, ei doi erau cei mai 
suspicioşi. Mă rog, nici unul nu avusese accesul 
deschis la fotoliul Decanal, fiind progenitura mai 
mică... Poate că din cauza asta Astrid se sfătuia pe 
ascuns cu Cassandra. Işi făcuseră un limbaj al lor 
pe care Ivor, cel puţin, nu reuşea să-l citească. 

Oare Mordec'hai putea s-o citească pe Astrid? 


Oare  boshii Ghildei Extinse înțelegeau toate 

gesturile şi cuvintele bizare prin care comunicau 
ea şi Cassandra Sommers? 

Oreste a intrat în parc... auzi lvor glasul de 
vortex al Venexianei. 

Vine singur? întrebă, în timp ce pătrundea pe o 
alee printre palmieri înalţi şi liane încărcate cu 
orhidee de Ecaz. Se uită după Oreste, dar nu-l 
văzu. Dintr-un culoar alăturat, întunecos, se auzea 
tropotul unor copite pe podeaua de os. Ivor simţi 
mirosul stringent al bălegarului, dar se feri să 
strâmbe din nas. Intră într-o seră subacvatică 
imensă, mai merse câţiva paşi şi se opri lângă 
apele verzui ale unui heleşteu în care se vedeau 
peşti leneşi, aurii. 

Unde e oare Oreste? se întrebă, dar chiar atunci, 
Venexiana îi comunică: 

Oreste e singur, dar este înconjurat de un câmp 
amplificator, În acel câmp am simtit coduri de-ale 
Cassandrei... 

Ivor surâse. Probabil că Oreste îşi pregătise iar 
un discurs emfatic prin care dorea să-l ridiculizeze 
pe el, pe Decanul în exerciţiu. Să-l ridiculizeze în 
registrele câmpului accesate de cetățenii 
Landsraadului. lar Cassandra pândea şi ea, gata 
să-i atragă atenţia soţului şi fratelui ei asupra 
scăpărilor lui Ivor. Se întrebă, înciudat: ce putea să 
facă Venexiana împotriva unei Bene Gesserit? 

Decanul îşi înfoie faldurile pelerinei albastre, 
azvârli în heleşteu o monedă şi porni agale pe o 
alee tapisată cu un muşchi moale, fremătător sub 
paşii săi. Oreste nu se vedea încă, dar, în spatele 
unor boschete cu frunze bogate, lăptoase, Ivor îi 


zări pe militarii din escorta sa. Erau la fel de 

neîndemânatici ca şi el. Pur şi simplu nu înțelegeau 
care este rolul lor. 

— O zi bună, Decanus Maximus! îl întâmpină 
comandantul escortei. 

vor îl privi scurt. Nu-l cunoştea. Maxim 
Merovingi i-ar fi atras atenţia că asta este o 
greşeală. Puterea înseamnă nouăzeci şi cinci la 
sută manipulare, şi cea mai bună manipulare era 
să le spui oamenilor pe nume. Să te prefaci că-ţi 
aminteşti de ei. Voi avea grijă, de acum încolo, 
gândi Ivor, surâzând spre militari. Purtau uniforma 
Ghildei, ceea ce era un motiv în plus să dorească 
să şi-i facă aliaţi 

Vortex! 

Sunt cu tine... îi parveni prin câmp vocea 
distorsionată a Venexianei. Deocamdată, arăţi 
foarte bine. Mergi şi vorbeşte liniştit, cu timbrul de 
până acum, şi totul o să iasă bine. Atenţie, să nu ţi 
se subțieze vocea dacă simţi că Oreste te 
contrează prea tare... Glasul ei se pierdu într-o 
maree de zgomote îndepărtate, care se auzeau din 
ce în ce mai puternic. Registrele ei se 
intersectaseră cu una dintre emisiile în sferoidele 
3D ale lui Mord: Venexiana  recunoscu 
instrumentele de percuție din îndepărtatul Arrakis. 
Am  surprins-o pe ticăloasa Bene Gesserit cum 
pregăteşte relee în vortex. Fraze şi mimică 
preînregistrate pentru Oreste... Fii atent cum 
reactionezi! 

Sunt spontan! Sunt spontan! îi replică Ivor, 
emițând în câmpul acoperit, la adăpost de 
scrutătorii lui Oreste. Sunt spontan! repetă Ivor, cu 


două octave mai jos. 

Se opri lângă crângul de portocali de la intrarea 
în seră. Privi în jur. Oreste apărea din spatele unei 
perdele de anturium. Un Oreste în carne şi oase. 
Ivor îşi mască surpriza. Se aşteptase ca Oreste să 
discute cu el dintr-un amplificator de vortex. Se 
aşteptase să întâlnească doar o replică de-a 
Decanului în opoziţie. 

O surpriză şi, în acelaşi timp, un semnal de 
alarmă. Venexiana avea dreptate. Mordec'hai Diaz 
luase pe faţă partea dinastiei Sommers. Ca să-l 
aducă pe Oreste din Edificiile lui îndepărtate, fără 
ca Decanul s-o afle, înseamnă că se folosise de 
căile ascunse ale Ghildei Extinse. Cele care şuntau 
vortexul. Cele pe care nici Venexiana nu le citise 
când spusese că îi are pe Sommerşi sub control. 

Oreste Sommers venise, după cum se spunea, 
pe calea boshului, şi singurii care o stăpâneau erau 
ghildarii superiori şi luptătorii-umbră. 

— O zi bună, Decanus Maximus! începu el, 
protocolar, şi scoase de sub faldurile pelerinei 
negre un songdu violet pe care îl dărui lui Ivor. 
Acesta îl luă şi-i examină modelul cu coada 
ochiului, în treacăt, după care schiţă un gest scurt 
cu capul. Apoi scoase şi el panglica pe care i-o 
adusese ca semn de omagiu lui Oreste şi i-o 
întinse, dar fără să catadicsească să-l privească. 
Era teribil de nepoliticos, dar eficient. In mod 
normal, orice membru al dinastiei Sommers avea 
dreptul la un protocol egal cu al Decanului în 
exerciţiu. 

— Am înţeles, profită Ivor de uluiala lui Oreste 
pricinuită de încălcarea protocolului, am înţeles că 


în Edificiile tale se discută prea mult despre bazele 

pierdute în ultimul timp... 

Vortex! Am registre întregi cu ceea ce simte 
Oreste! anunță Venexiana. Sunt cu ochii pe ei, 
Ivor! Sunt cu ochii pe ei! comunică ea în limbaj 
aglutinat. 

— Aşa e, răspunse Oreste, agasat. Discutăm 
foarte mult despre războiul acesta bizar... 
Comandă în vortex o sondă cu apă de izvor 
submarin, împături songduul primit de la Decan şi-l 
vâri în buzunar fără să se mai uite la el. În toate 
Edificiile mele se discută despre cele trei baze 
periferice pe care inamicul ni le-a pu/verizat în 
numai două săptămâni. Ne întrebăm cu toţii cine 
poate fi acel agresor care atacă Decanatul de jur- 
împrejur... 

— Nu pot fi decât trupe revenite din Dispersie. 

— Bunicul tău, Maxim Merovingi, a asigurat 
Edificiile că s-a terminat odată pentru totdeauna 
cu trupele Dispersiei. A organizat trei luni de jocuri 
în întreg Decanatul ca să sărbătorească victoria 
decisivă... 

— Maxim Merovingi a repurtat o victorie 
strălucită. Nu era normal s-o sărbătorească? 

Vortex! Oreste se recalibrează! L-ai luat prin 
surprindere la început şi aveai avantaj emoţional 
asupra lui... Nu-l mai lăsa să vorbească! Dacă îşi 
face numărul, te atrage în plasa lui... Intre rupe-l 
cât mai des! 

— „şi ne întrebăm de ce nu ripostăm adecvat la 
agresiune încheie Oreste fraza. 

— Îmi pui întrebări la care vrei să-ţi răspund, sau 
faci doar nişte afirmaţii? se interesă Ivor. 


Întrebarea îl luă pe Oreste pe nepregătite. Figura 

lui era demnă de milă: lăsa impresia că îi dăduse 
cafeaua în foc în timp ce chiuveta i se revărsa. 

— Am explicat de fiecare dată, foarte clar! 
continuă Ivor Vortex! Nu te opri, Ivor! Ticăloasa de 
Cassandra l-a captat pe Oreste la releele ei cu 
preinregistrări! îl avertiză Venexiana, iar Ivor reluă: 
Agresorul n-a fost identificat încă. Atacurile sale au 
fost surprinzătoare, iar noi nu ne-am organizat 
încă. Singurul lucru sigur e că, de cinci zile, 
amplificatoarele militare de vortex sunt ocupate 
permanent cu operatori ai bazelor. Toate staţiile - 
Vortex! Nu te opri cu niciun chip! Cassandra îl 
bombardează pe Oreste cu propoziții de ripostă! - 
toate staţiile sunt sub control militar. 

Ivor spusese răspicat ultima propoziție, 
acoperind bolboroseala uniformă a branhiilor care 
extrăgeau oxigenul din apa rece a mării. 

— Control militar? se prefăcu Oreste oripilat, iar 
Ivor recunoscu inflexiunile metalice ale glasului 
posedat de preînregistrări. Vrei să spui că le 
controlăm prin amplificatoarele de vortex... înţeleg 
că pe baze nu avem încă personal îmbarcat... 

Oreste clătina capul a neînțelegere, cu un gest 
descompus, la fel de sintetic ca vocea cu care 
pronunţase ultimele fraze. 

Astea au fost chiar cuvintele şi gesturile 
Cassandrei, confirmă Venexiana. 

Ivor izbucni în râs: 

— Când ne-am mai folosit noi de personal 
îmbarcat pe bazele Decanatului? Şi de ce-am fi 
făcut-o? Doar ca să pierdem oameni? Atunci, de ce 
mai există vortexul? Militarii din amplificatoare se 


comportă ca şi cum s-ar afla acolo, pe staţii... faţă 

în faţă cu inamicul! 

Oreste încremenise, aţintindu-şi ochii albaştri în 
figura lui Ivor. Vortex! Fii atent, Ivor! Cassandra il 
încarcă! se rostogoliră în câmp silabele aglutinate 
pe care le pronunţa Venexiana. 

— Există, totuşi, o diferenţă, reluă Oreste, 
înviorat, semn că Venexiana avusese dreptate. 
Militarii noştri ştiu sigur că n-au cum să moară în 
luptă. Oare n-am pierdut bazele pentru că 
instinctul lor de conservare nu a fost biciuit? Eu 
cred că şi lipsa informaţiilor despre agresor se 
datorează tot militarilor noştri efeminaţi care se 
ştiu la adăpost! Ei nu riscă nimic. De aceea, nu 
scotocesc cu responsabilitate spaţiile periferice ale 
Decanatului! 

Spus curgător, fir-ar să fie! Accentuat unde 
trebuia,  fir-ar al naibii! lar Venexiana nu 
intersectase încă releele Cassandrei, ceea ce 
însemna că Oreste era pe cale să-i facă pe cei din 
Landsraad să-şi dea coate şi să comenteze că 
Sommers cel gros ştia el ce spunea! De ce naiba n- 
o distorsiona Venexiana odată pe Cassandra? 

Lhag thong, îşi spuse Ivor. Cassandra se 
maschează bine în câmp... O ticăloasă de Maică, 
asta era! 

Vortex! Fă o divagație, Ivor! indepărtează-l de 
subiect! 

Perfect. Avea nevoie de un time-out. Ivor îşi 
înfăşură pelerina în jurul umerilor şi se prefăcu 
atras de aroma subtilă care se ridica din florile de 
portocal, după care spuse brusc: 

— Ce vrei, Oreste? Să trimit oamenii la moarte? 


Pentru nişte beneficii iluzorii? 

— Când grupul este în pericol, îţi poţi permite să 
fii risipitor cu indivizii, replică Oreste, emfatic. 

— Asta este o zicală Bene Gesserit. Ele au 
aplicat-o până la ultima consecinţă... în afară de 
Cassandra, n-am mai auzit să existe vreo altă Bene 
Gesserit... Vrei să transform Landsraadul şi Casele 
Decanale în ceva asemănător Bene Gesseritului? 
Să le depopulez? 

Oreste păru că se clatină. Vortex! Ivor abia 
apucă să formuleze: Cassandra îi bagă idioțeniile 
astea în cap? Cassandra crede că poate obtine 
ceva acționând astfel? interogă el, articulând 
cuvintele în registru bass. 

Cine altcineva? întrebă şi Venexiana, în timp ce 
Oreste căsca ochii mari şi inspira adânc, gata de 
un nou atac verbal. 

— Eu am pretenţia, îi luă Ivor vorba din gură, că 
poziţia de Decan mă face să ştiu mai bine ce am 
de făcut! - Acum trebuie să-l loveşti! Cât timp 
lumea are proaspăt în cap că Oreste doreşte să-i 
mobilizeze! - într-un amplificator de vortex, 
militarul nu oboseşte, nu se sperie şi îşi păstrează 
capul pe umeri în tot cursul luptei... Ivor făcu o 
pauză, de parcă ar fi cântărit ce zisese şi adăugă: 
Ca să zic aşa... 

— Mda... Fără catecolamine stoarse, fără spaime 
depăşite replică Oreste. Militarii noştri nu se mai 
duc la război! Participă doar la un joc! In plus, zece 
la sută din actele ordonate în vortex eşuează... 
cum o să-i oprească pe inamici, când comit atâtea 
erori... 

Cassandra îi suflă toate astea? nu se putu 


împiedica Ivor să întrebe iar. 

Codurile din câmp sunt ale ei, răspunse 
Venexiana, iar Ivor continuă, din ce în ce mai 
relaxat: 

— Toată lumea ştie că zece la sută din actele 
ordonate în câmp eşuează. Dar n-am renunţat la 
vortex pentru atâta lucru. Chiar dacă apar erori... 

— Acolo, sus, erorile costă staţii militare... 

— Prefer acţiuni ratate în proporţie de zece la 
sută şi prefer să pierd baze decât să pierd oameni 
pe câmpul de luptă. Suntem un Decanat, totuşi... 
Am îngenuncheat de fiecare dată trupele 
Dispersiei. 

— Suntem un Decanat care în două săptămâni 
nu a reuşit să-si caracterizeze agresorul! interveni 
Oreste, tăios, iar Ivor recunoscu iar timbrul metalic 
al câmpului prin care îl manipula Cassandra. 
Bazele noastre periferice sunt scotocite de o 
putere străină, sunt deviate de pe traiectorii, iar 
noi nu îndrăznim să trimitem acolo echipaje ca să 
vedem ce se întâmplă... 

Vortex! Urgent! Ivor! Urgent! Venexiana penetra 
prin alt canal al vortexului, formulând silabe 
contractate în cocteiluri de consoane. Am captat 
un releu de-al Cassandrei! Am o preiînregistrare de- 
a lui Oreste! 

Sunt gata. Il aştept, mormăi lvor în câmp, 
neinteligibil. Chipul lui zâmbea nemişcat. 

Oreste va pomeni despre convoiul Gymnast, mă 
auzi? (se aşteptau la menţionarea convoiului, 
dădea bine în discuţiile ascultate de cetăţenii 
Landsraadului.) Ve; contra imediat, vei spune că 
pierderea convoiului face parte dintre erorile 


estimate statistic. Cassandra se aşteaptă însă la 

această ripostă a ta şi va profita ca să-l cupleze pe 
Oreste la o frază preinregistrată care afirmă că 
traiectoria convoiului Gymnast a fost modificată 
deliberat şi că asta a fost o greşeală, repet, 
traiectoria a fost modificată deliberat şi că asta a 
fost o greşeală... Mă urmăreşti? Va trebui să nu-i 
dai timp lui Oreste să respire. Vei întreba: dacă 
sunteţi atât de siguri că s-a făcut o greşeală, de ce 
nu aţi împiedicat-o? Aţi vrut să faceţi uz de această 
informaţie doar pentru confruntarea noastră?... A; 
reținut, Ivor? încheie ea cu cuvinte aglutinate. 

Oreste îşi continua tirada începută mai devreme. 
Escorta lui Ivor urmărea discuţia cu priviri inerte, în 
timp ce Ivor se întreba: oare Cassandra nu 
interceptează chiar acum comunicările dintre mine 
şi Venexiana? Oare Cassandra nu îl reprogramează 
pe Oreste pentru noi replici? 

— „„„Cine ne-a intoxicat cu date false de acolo, 
de pe bazele care încă ne aparţin? Cine pătrunde 
în acest fel până aici, jos în Edificii? Din ştirile 
mele, Dispersia nu a coborât niciodată până în 
Edificii, argumentă Oreste, din ce în ce mai 
montat, după care atacă: Cum a fost posibil să 
ratăm tangenta de întâlnire a convoiului Gymnast? 

Se înroşise la faţă şi ridicase vocea. Ivor se 
răsuci cu lentoare şi culese o portocală din cel mai 
apropiat pom. Nu-i rămăsese decât să urmeze 
sfaturile Venexianei: 

— Pierderea convoiului Gymnast este o eroare 
estimată. Din marja celor zece la sută de care 
vorbeam mai devreme. Oreste tuşea şi clătina din 
cap, grăbit, ca şi cum s-ar fi înecat cu salivă. 


Ai avea curaj să susţii contrariul într-o transmisie 

pe sferoide? îl încercă Ivor. 

II sorbea din priviri, aşteptându-i răspunsul. Erau 
urmăriţi prin câmp, bineînţeles, dar în sferoidele 
3D, diferenţa dintre ei doi va fi cu atât mai 
evidentă. Se întrebă de ce Cassandra nu-l învățase 
pe fratele şi soţul ei subtilităţile Bene Gesserit. 
Oreste nu se controla absolut deloc. 

— De ce să n-am curaj să te contrazic în 
sferoide? muşcă Oreste nada. Cum să n-am curaj, 
câtă vreme realitatea te contrazice... Datele 
noastre ne indică o modificare deliberată a 
traiectoriei convoiului, ceea ce a reprezentat o 
greşeală... Traiectoria corectă am primit-o ulterior, 
când Gymnast ajunsese prea departe pentru a mai 
fi interceptat. 

Un pont bun, Venexiana! găfâi Ivor în vortex, sub 
forma unor sacade bass. In loc de răspuns, primi 
un geamăt sugestiv. Dar continua să-şi menţină 
înfăţişarea sobră şi distinsă pe aleile parcului. 

— „Asta se întâmplă atunci când nu vrei să 
utilizezi oameni special antrenați pentru război: 
pierzi civili nevinovaţi! Hmm... Hmm... Un întreg 
convoi! 

De data aceasta, Oreste nu mai strigase. Rostise 
cuvintele apăsat, sigur că punctează împotriva, lui 
Ivor. 

— Dacă ştiai că facem o greşeală modificând 
traiectoria convoiului, de ce nu ne-ai anunțat din 
timp? Sau ai preferat să te foloseşti de argumentul 
ăsta într-o confruntare cu mine, în detrimentul 
interesului comun? Poate că am fi reuşit să aflăm 
de ce s-au modificat parametrii tangentei de 


întâlnire şi am fi evitat dezastrul... 

Oreste se înecă. Era cât pe-aci să se înroşească 
de furie, dar Cassandra îl dirijă discret, din vortex, 
făcându-l să-şi recapete controlul. Spuse cu o voce 
egală care n-ar fi putut ieşi dintre buzele lui, 
schimonosite de un zâmbet nervos: 

— Te pricepi tare bine să lucrezi din vorbe, Ivor! 
Am aflat toate astea după incident. 

— După? se prefăcu Ivor nesigur. 

— Te joci cu vorbele, repetă Oreste. 

— Nu e vorba de vorbe. Mi se pare că 
amplificatorul de vortex este un instrument de 
luptă ideal. Baleiem toată suprafaţa Decanatului, 
douăzeci şi patru de ore din douăzeci şi patru. Fără 
să pierdem vieţi omeneşti din exces de zel. Mie mi 
se pare că vieţile cetăţenilor noştri nu contează 
nici cât o ceapă degerată pentru tine, Oreste 
Sommers! 

Te răsuceşti şi părăseşti parcul. Nu are nici O 
ripostă programată la frazele astea. Le-am 
examinat toate releele din câmp. 

Decanul se răsuci pe călcâie fără să-şi ia la 
revedere şi porni înapoi către escorta care îl 
aştepta la capătul aleii. 

De ce i-ai sugerat lui Oreste o confruntare în 
sferoidele Ghildei? Am surprins reacția Cassandrei 
în câmp... Abia aşteaptă... se auzi Glasul de vortex 
al Venexianei în timp ce Ivor ajunsese înapoi pe 
coridoarele de muşchi ce duceau spre iatacul 
Decanal. 

Cum crezi că ar arăta Oreste în sferoide? Silueta 
lui văzută în direct ar face ravagii printre ultimii 
cetățeni dispuşi să-i acorde credit... Ce părere ai? 

Răspunsul  Venexianei se confundă cu 

bolboroseala branhiilor ce oxigenau Edificiul. 

Vezi că întelegi? se bucură Decanul. 
Închipuieşte-ţi-l numai cu mutra aia roşie şi 
transpirată pe care Cassandra ar trebui s-o 
manipuleze sub ochii supuşilor noştri! Sub ochii 
nondecizionalilor din Landsraad! Imaginează-ți un 
Oreste nervos, improşcând cu salivă lentilele 
cuvelor de imagine, Venexiana! 

Nu-i auzi răspunsul. In schimb, percepu o voce 
săltăreaţă care îl făcu să se oprească în loc, abia 
stăpânindu-şi tremurul. Era vocea Cassandrei: 

Eşti sigur că ştii ce urmăresc eu, Ivor? 

Vocea ei se dizolvă brusc în zgomotul de fond al 
vortexului. Apoi, se stinse şi acesta, iar pe culoar 
se făcu linişte deplină. Branhiile tabulare îşi 
încetaseră iarăşi activitatea. 

Capitolul IV 


Odinioară puternice, stăpânind fiefuri întinse şi 
portofolii în CHOAM, Casele din Landsraad au 
devenit tot mai sărace, iar locul vechii lor splendori 
a fost luat de mizeria traiului în comun pe palierele 
inferioare ale Edificiilor. Asta înseamnă kyewa. 

Cei mai mulţi au ales calea kyewei, după cum 
prevăzuse Ordinul în Canoanele sale cele mai 
secrete, oricât de lipsită de onoare ar fi fost ea. 
Scrie Maica Superioară Hildegard, cea care a stins 
focurile Ordinului înainte de kyewa: „Căci, ce alege 
animalul? O vizuină plină cu provizii, în care zace 
ca mort, sau fuga disperată după hrana greu de 
obținut?” 


— AŞAA! Plesneşte-i, Ivor, iubitule! Trage-le-o! 

Brenda ţopăia în faţa vitrinei umede din ţesut 
corneean, plină cu sferoide 3D de toate 
dimensiunile. 

Era un grup întreg de nondecizionali de 
Landsraad. Se uitau, cu ochii apoşi, injectaţi, în 
sferoidele sferice care arătau, fără excepţie, 
acelaşi lucru: Ivor Merovingi într-un amplificator 
militar de vortex, aşezat într-un bosh viu care 
fremăta în ritmul mişcărilor bruşte ale Decanului. 
Ivor îşi fixa coiful de plastoţel, îşi încălţa cizmele 
moi de catifea cu tălpi metalice, cobora viziera 
transparentă, îşi trăgea mănuşile. Era gata să 

— „încă nu avem date despre agresori, se 
auzea din sferoide comentariul lui Mordec'hai, 
administratorul Ghildei pe care îl ştiau toţi. El nu 
era un bosh, aidoma fiinţelor ce acceptaseră să 
intre în Ghilda Extinsă, nu era nici măcar unul 
dintre acei ghildari care trăiau în cuve. La fel ca şi 
tovarăşii Brendei, purta o cuşmă de lână pe cap, 
semn că se născuse în Landsraad. Cum şi în ce fel 
devenise administratorul Ghildei, n-o ştia nimeni. 
Se spunea - dar cine dădea crezare unor 
asemenea poveşti? - că Mordec'hai Diaz era fiul lui 
Dendros, Judex Maximus al Ghildei, un individ 
văzut de prea puţină lume, locuind undeva în 
Edificiul Superior. 

Alţii pretindeau că îl cunoscuseră personal pe 
Mord - se ocupase vreme de ani de zile cu 
întreţinerea fiinţelor bosh ce alcătuiau comunitatea 
extinsă a sferoidelor 3D. Le prepara serurile cu 
care se hrăneau, le sutura plăcuţele cornoase, 
fragile, prin care se cuplau la firele de vortex, şi 
aşa mai departe. Fiinţele bosh nu acționau din 
proprie iniţiativă niciodată, era lucru ştiut; dar 
Mordec'hai Diaz învățase mult de la ele, doar 
avându-le în grijă. Cei care vehiculau această 
legendă erau în stare să te ia de mână şi să te 
ducă la intrarea pe strada Mantova, unde, 
pasămite, locuise Mordec'hai Diaz. Se câştigau 
bani frumoşi pe chestia asta. Veneau chiar şi o 
grămadă de magistrați din Pantelleria Superior 
care erau dispuşi să creadă în basmul cu Mord... 

Singurul lucru sigur era că Ghilda avusese nevoie 
la un moment dat de o persoană cu înfăţişare 

sferoidele 3D şi să vorbească magistraţilor şi 
nondecizionalilor din  Edificiile Inferioare. Se 
înţelegea de la sine că un om familiarizat cu 
comunitatea ființelor bosh era cu atât mai bun 
pentru scopurile lor. De aceea, era considerată 
doar speculație ideea că Diaz era fiul lui Dendros şi 
că fusese preferat din acest motiv. 

În sferoidele 3D din vitrină, Mordec'hai începuse 
să tragă de timp, după cum îi era obiceiul, 
povestind pe un ton greţos lucruri cunoscute de 
toată lumea. De fapt, gurile rele spuneau că 
mintea lui Mordec'hai era un lucru care funcţiona 
din ce în ce mai prost din cauza faimosului melanj 
al Ghildei despre care se tot vorbea şi că melanjul 
îi permisese lui Mord, un simplu om, să devină 
ghildar. Nimeni nu putea să precizeze de unde 
făcuse el rost de melanj pe bulevardul Mantova, 
dar Fenring, grăsanul care avea o casă de joc, 
spunea că Mord n-avea cum să fi consumat 
melanj, câtă vreme cei care o făceau ar fi trebuit 
să aibă ochii nemaipomenit de albaştri. 

Diaz însă avea cei mai negri ochi pe care îi 
văzuse cineva vreodată. 

Un tip slab şi scund, cu părul creţ, se apropie 
dinspre capătul străzii 28, învâărtind pe un deget o 
pungă de piele fină. Era Messaoud Harkonnen. 
Brenda se repezi spre el şi-l strânse în braţe, 
sărutându-l zgomotos pe obraji. Grăsanul Fenring îi 
făcu cu ochiul, iar Mess îi întinse punga fără un 
cuvânt, după care se postă în faţa vitrinei. Îşi 
scoase pipa dintr-un buzunar şi se scotoci după un 
chibrit. Nu apucă să-l scoată, pentru că Brenda îi 

— De unde au apărut ăștia? întrebă Messaoud, 
privind în sferoidele Ghildei. Nu-i răspunse nimeni. 
În schimb, o sticlă îi ateriză în mână. 

— Nu te crispa, Mess! îi spuse Brenda. Numa’ 
uite la şefu' cum /e-o trage! 

Mordec'hai se lansase deja într-un comentariu 
care încinse spiritele celor strânşi pe stradă: 

— Plutonul efectuează salt. Doar câteva secunde 
îi mai despart de materializarea prin vortex, iar noi 
vom recepționa aici, pe Pantelleria, primele 
imagini... 

Sferoidele au părut că se fărâmiţează în imagini 
multiple, dispuse ca într-o tablă de şah. Se auziră 
exclamaţii, din ce în ce mai zgomotoase pe măsură 
ce imaginile se clarificau. Oțel şi sticlă!... Culoarele 
şi încăperile de pe staţia îndepărtată erau din oţel 
şi sticlă! Măcar pentru atâta lucru - se spunea că 
înainte de Kyewa toată lumea trăise în clădiri 
moarte - şi tot merita să te uiţi în sferoidele Ghildei 
la o misiune prin amplificator! Cum naiba de 
putuseră să se mişte strămoşii lor prin camere şi 
coridoare lipsite de viaţă? 

— Nu le era frig? se zgribuli Brenda. 

— Eu cred că erau fericiţi din cauză că nu-i citea 
nimeni! lansă Mess şi se înconjură în fumul 
albăstrui de chinchin. 

— Cum adică? se încruntă Brenda. 

— Păi, nu existau boshi... Cine să-i citească? 

Cuvele de sunet zumzăiau de-a lungul străzii 28, 
reproducând convorbirile militarilor.  Stârneau 
ecouri umede, lovind pereţii din muşchi ai 
ghildarului bosh care, tăcut, adăpostea mulţimea 

colorate într-un verzui murdar. Fenring spunea la 
un pahar de coniac de Giedi Prime că îşi amintea 
de vremurile când Diaz întreținea până şi 
carapacea străzii 28. In prezent, o făcea Sörensen 
şi nimeni nu-şi dădea seama cum un tip de teapa 
lui ar fi putut ajunge acolo unde se afla Mordec'hai 
acum, chit că amândoi purtau cuşma frigiană de 
lână a nondecizionalilor. 

— Salt reuşit în compartimentul navigaţie, se 
auzi vocea lui Ivor, suprapusă peste un fâsâit de 
fond. Poziţiile? 

Una dintre imagini pâlpâia, afişând ce vedea 
Decanul în viziera coifului. 

— Salt corect! confirmă o voce spartă, printre 
pârâituri. Fiecare a ajuns la cota prevăzută. 
Suntem în toate compartimentele! Aşteptăm 
ordinele tale! 

— Cum zici tu, Plonsky! Fii atent şi reglează-ţi 
contactele! Te auzi dintr-o mare de paraziți, fir-ar 
al naibii să fie! îmi spargi urechile! spuse Ivor. 

Chiote şi fluierături se ridicară de pe trotuar, din 
faţa vitrinei cu sferoidele Ghildei, ca de fiecare 
dată când Decanul reuşea sau rata un banc. De 
fapt, ropote de aplauze au reverberat în ecouri în 
întreaga  Pantellerie  Inferioară?, semn că şi 


3 Pentru a menţine savoarea textului, am păstrat aceste denumiri 
care par a fi echivoce la prima vedere, dar cu care cititorul se 
obişnuieşte uşor. În text apare de mai multe ori referirea la Pantelleria 
Inferioară, Pantelleria Superioară, la Pantelleria ca Imperiu şi la Edificii. 
Investigaţiile cele mai recente arată că Decanatul sau Imperiul erau 
denumite şi cu numele propriu. „Pantelleria”, de la numele capitalei în 
care locuia Decanul în exerciţiu. Termenul de „superior” sau „inferior” 
se referă la nivelurile, aceleaşi, în toate Edificiile. În primele locuiau 
magistraţii (puţinii norocoşi din fostele Case Mari care au rămas în 
preajma Decanilor), iar în celelalte locuiau nondecizionalii. Frecvent, 

celelalte cartiere urmăreau spectacolul cu care îi 
onora Decanul. 

Messaoud se prefăcea că se holbează şi el în 
sferoidele Ghildei. De fapt, iscodea într-o parte şi 
în alta pe zurbagiii strânşi în faţa clădirii. Pusese 
deja ochii pe câţiva privitori. Slavă Domnului cu 
războiul ăsta! gândi el şi închise ochii a rugăciune. 
Şi slavă Domnului că sunt înconjurat de proşti! 
Aştia or să se zgâiască în sferoide, iar eu o să intru 
cu fineţe în buzunarele lor... 

Aruncă o privire spre Brenda. Examina şi ea un 
tip, gata să-l scotocească de bani, dar Messaoud îi 
făcu semn să mai aştepte. Brenda avea mereu 
tendinţa să dea rasol! O eroare fatală pentru un 
hoţ de buzunare. 

— Ai noştri scotocesc ariile din jurul bazei, 
preluase Mordechai comentariul.  Sferoidele 
Ghildei se umplură cu puzderie de stele îngheţate 
ce păreau să alunece în sus - iată ce vede Decanul 
Maxim în coif! Zonele de spaţiu în care, după 
Kyewa, s-au refugiat trupele Dispersiei... 

Din sferoide se ridică un cor de aplauze şi 
fluierături. Erau magistrații care, alături de 
Mordec'hai,  asistau din saloanele Ghildei la 
transmisia luptei în direct. Fenring povestea că 
avea acasă o carte în care spunea că spectacole ca 
acestea erau foarte vechi. Se pare că un Duce tare 
bătrân organiza şi el astfel de întruniri dar, cum pe 
vremea aceea nu existau fiinţe bosh care să preia 
imagini şi cum nici vortex nu era, Ducele îşi 
strângea supuşii într-o arenă unde el însuşi se 
Pantelleria Inferioară este denumită cu numele grupului din care se 

lupta cu taurii, de faţă cu toată lumea, magistrați 
şi nondecizionali deopotrivă. Odată, un taur îl 
ucisese pe Duce, de faţă cu toţi cei adunaţi la 
spectacol. Fenring spunea că spectacolul cu pricina 
se numea corrida, că pe Duce îl chemase Leto şi că 
fusese bunicul unui mare profet. 

Alţii, continua Fenring, organizau lupte între 
oameni, fie că luau parte la ele, fie că doar se 
uitau la sclavii lor pe care îi puneau să se ucidă 
între ei. Printre cei care pieriseră astfel se număra 
şi un salvator Bene Gesserit, ucis chiar de nepotul 
Ducelui, pe o planetă îndepărtată, acoperită de 
dune, o planetă care se chema Arrakis. Fenring ar 
fi pus mâna în foc că Arrakis era acoperit de 
nisipuri aşa cum Pământul era acoperit de zăpezi şi 
gheţuri şi, cum povestea suna frumos, toată lumea 
se prefăcuse a-l crede pe grăsan. 

De fapt, îl considerau cu toţii un mare mincinos. 
Nu existau cărţi aşa cum spunea el că are acasă. 
Nu existau decât Textele Conservării - cele de care 
se foloseau Bene Tleilaxu; alte cărţi nu mai erau, 
sau, dacă erau, ce puteau ele să spună în plus faţă 
de Textele în care scria totul despre Decanat? 

„Poate doar poveşti ca astea de ni le spune 
Fenring...” comenta Messaoud, gânditor, dar 
lumea îl lua în râs şi zicea că, ce nevoie mai era 
atunci de cărţi dacă existau tipi atât de buni de 
gură precum Fenring? 

Oricum, grăsanul făcea să le treacă vremea mai 
uşor, asta era părerea tuturor. 

Nu era şi părerea lui Messaoud Harkonnen. El 
credea în poveştile lui Fenring. Şi nu pentru că i-ar 
fi plăcut sau pentru că i-ar fi trecut timpul mai uşor 

când îl asculta. Pentru Harkonnen, orice informaţie 
era susceptibilă să-i aducă foloase, iar grăsanul 
Fenring părea să ştie foarte multe lucruri care, 
odată, îl vor ajuta tare mult - îşi tot spunea 
Messaoud. 

Îşi întrerupse şirul gândurilor. O nouă imagine îl 
surprinse pe Ivor aşezat în fotoliul amplificatorului, 
cu mâinile întinse, făcând o pantomimă bizară, 
păşind pe loc şi aplecându-se mult în faţă, mai-mai 
să cadă dacă nu l-ar fi reţinut tentaculele şi snopul 
de axoni ai boshului care îl conectau la vortex. 
Messaoud se întreba cât de strânse erau legăturile 
dintre Decanat şi Ghildă, atât timp cât Decanul în 
exerciţiu accepta să fie atât de apropiat cu un 
bosh. Dacă boshii îl citeau cu totul pe Decan? Dacă 
după ce îl citeau pe Decan, îl vindeau Ghildei? 

Şi atunci, cine conducea Decanatul? 

Eh, fleacuri! Indiferent cine conducea Decanatul, 
el tot peşte ar fi fost, Brenda tot ar fi făcut strada, 
iar ei doi s-ar fi hrănit tot cu rațiile speciale de la 
magazinul lui Encino şi ar fi băut tot lichior de alge 
la taverna lui Mac. Mess se enervă şi trase un 
picior în peretele cel mai apropiat. Se auzi un 
zgomot ca de fruct storcoşit, dar probabil că 
boshul nu simţise nimic. Oricum, locul unde lovise 
se înroşi imediat, dar nu suficient cât să-l oblige pe 
Sorensen să intervină. 

— Le-o trage, măiculiţă! Să vezi ce le-o trage! 
exclamă Brenda iarăşi, zgâlţâindu-l pe Messaoud. 

— Le-o trage pe dracu’... slăbătura naibii... poate 
că vrei să ţi-o tragă ţie! comentă el, arţăgos. la mai 
bine şi suge din sticla asta! Poate te răcoreşti! 


Îi întinse Brendei sticla cu alcool rafinat. 

Chiuiturile celor adunaţi în faţa vitrinei îl făcură să 
tresară şi fu gata-gata să scape sticla pe jos. 

— la fi tu atent cu fiola aia, Mess! îl făcu atent 
grăsanul Fenring. 

Sticla ajunse în braţele Brendei, care o duse 
imediat la gură. 

— P-poate că d-d-dacă suge din sticlă, îşi a- 
aminteşte cum se s-serveşte masa în genunchi! se 
bâlbâi un lungan. Era Sörensen şi, ca de obicei, era 
gata beat la ora asta. N-nu-i a-a-aşa, Mess? întrebă 
el. 

— Hei! Las-o-n pace! se băgă Messaoud. Tipii 
pufniră în râs şi se întoarseră brusc către sferoide: 
se auzise o bubuitură, reverberând în ecouri până 
către Piaţa Centrală din Pantelleria Inferioară. Văd 
că e zi mare pentru voi, băieţi! îl sorbiţi pe şefu' 
din ochi, gata-gata să luaţi voi masa-n genunchi în 
faţa lui... 

— Ciocu'mic, Mess! spuse grăsanul, desfăcându- 
şi pelerina. _ 

Deschise o pungă cu cartofi prăjiţi. Incepu să 
mestece absent, cu ochii ţintă în sferoidele Ghildei. 

Brenda mai trase o duşcă din sticlă şi se scutură. 
Scundă, mai degrabă rotundă, cu o figură 
frumoasă, era încă tânără. Avea douăzeci şi patru 
de ani şi, oficial, era „marfa” lui Messaoud. 
Neoficial, era ucenica lui în furtul de buzunare. 
Lumea spunea că Mess şi Brenda luau împreună şi 
alte lecţii, când îşi împărtăşeau din experienţa 
zilelor petrecute între Piaţa Centrală, strada 28 şi 
bulevardul Mantova. Cartierul cuţitarilor şi al 
curvelor, adică. Boshul chefurilor de noapte din 

interes o fi avut o fiinţă a Ghildei Extinse să 
adăpostească un asemenea bazar, dar parcă 
boshii mai alegeau ceva din momentul în care 
intrau în comunitatea lor cea stranie? Ei nu doreau 
şi nu acționau, doar înregistrau. Contemplau, după 
cum spunea Fenring că scrie în cărţile alea despre 
care nu-l credea nimeni. Erau spros med, continua 
grăsanul, dar nimeni nu ştia ce dorea să zică. 

Cât despre Messaoud şi Brenda, erau prea 
obosiţi ca să mai facă schimburi de experienţă 
nocturne. Nu se culcaseră împreună decât ca să 
doarmă. 

„E o relaţie profesională pe marafeţi...” comenta 
el amuzat, fără să-l creadă nimeni. Cum să-l 
creadă, când Brenda era ceea ce se chema 
mascota străzii 28... Era piesa de rezistenţă dintre 
taverna lui Mac şi magazinul de conserve 
raţionalizate al lui Encino. 

Brenda tocmai se întorsese cu spatele la vitrină, 
mascând între coapse sticla cu alcool. Se uită cu 
coada ochiului la etichetă. Distilat după o reţetă de 
pe Giedi Prime. 

—  T-t-termină cu p-prostiile, Brenda! Pa-pa- 
pasează fiola-ncoa'! se repezi Sörensen. 

— Ce-ar fi dacă i-aş da drumu' pe jos? întrebă 
ea, făcând pe mirata, dar o nouă salvă de chiote 
atrase atenţia găştii. 

— Idioţi! şopti Messaoud. Chirăie de fiecare dată 
când îl văd pe slăbănogu' de Ivor! 

Se uită de-a lungul străzii. Era iluminată de 
candelabre portocalii - oase bizar încurbate, 
acoperite de o piele fină, pufoasă, precum piersica, 

fire guvernoare de vortex. Candelabrele atârnau 
prin dreptul etajului doi, răspândind razele 
nesigure către ferestrele umede ce se vălureau la 
intervale regulate. Mess privi în sus către un geam 
acoperit de picături cristaline. Fără să-şi dea 
seama de ce, se gândi că picăturile ar fi putut fi 
nişte lacrimi de-ale boshului. Prea mult fum de 
ţigară, prea mult chinchin şi prea multă căldură de 
trupuri transpirate pe stradă. 

Odată, din camerele din spatele geamului la care 
se uita, furase nişte tacâmuri de preţ pe care scria 
CASA ATREIDES - CALADAN. Asta se întâmplase 
cu mulţi ani în urmă şi Mess fusese nevoit să fugă 
din apartament perforând ferestrele: stăpânii 
apăruseră acasă în ultimul moment, obligându-l să 
sară pe candelabrele atârnate de tavanul străzii. 
Lăsase în urma lui fâşiile umede ale geamurilor, 
transparente, tresăltând anarhic, din care se 
scursese o gelatină amăruie până pe trotuar. Dar 
Sörensen  şi-aşa  n-avusese ce face toată 
săptămâna, şi puţină treabă nu-i stricase. 

Messaoud vânduse tacâmurile unui magistrat 
care cobora când şi când în Pantelleria Inferioară 
după femei cum era Brenda. Obţinuse 2 500 de 
bare de zece pe serviciul de argint - cât să poată 
închiria o cameră lângă Piaţa Centrală până la 
sfârşitul vieţii. 

Dar Mess nu închiriase camera. Preferase s-o 
târâie în continuare pe trotuarele din os expandat. 
Mess aştepta tunul cel mare, nu se încurca cu 
fleacuri. 

Nu-l mirase decât un singur lucru: numele 


încrustat pe tacâmuri. Atreides... Era numele de 
91 


familie al Brendei. Brenda Atreides. O luase peste 
picior vreme de câteva zile după aceea. O 
întrebase ce e aia Caladan şi de unde până unde 
apăruse numele ei pe nişte tacâmuri... i 

Brenda nu pricepea ce avea Messaoud cu ea. Işi 
imaginase că face un banc prost, iar Messaoud nu 
insistase cine ştie ce pentru că păgubaşii dădeau 
anunţ după anunţ: doreau să-şi recapete 
tacâmurile grele, din argint. Făceau prea mult 
tărăboi, iar Mess hotări să mai aştepte cu banii ăia. 
Îi ascunsese în subsolul unui anticariat de lângă 
Piaţa Centrală şi, vreme de câteva zile, se ferise să 
mai izbească pereţii sau să-şi stingă ţigările în 
ferestrele boshului (îl amuza cum sfârâia țesutul 
corneean sau cel de meduză) - în plus, se rugase 
de bosh - care n-avea cum să nu-l fi urmărit când 
furase tacâmurile, când fugise, când vânduse 
tacâmurile şi când ascunsese banii - se rugase de 
bosh cu cerul şi cu pământul să nu lanseze mai 
departe în vortex informaţiile pe care le avea 
despre Messaoud Harkonnen. 

Dar boshii erau spros med, după cum spunea 
Fenring. Curios, Messaoud Harkonnen îl întrebase 
atunci pe grăsan ce înseamnă spros med. Un bosh 
nu zicea nimic, nimănui, îi explicase Fenring. Un 
bosh nu te turna. Pe un bosh nu-l interesa nimic 
altceva decât să strângă informaţia pentru el. De 
aceea acceptase să intre în comunitatea Ghildei 
Extinse. 

— Ce dracu' au toţi de se agită aşa când îl văd 
pe Ivor? o întrebă deodată Mess pe Brenda. 

— Ai ciudă pe el! îi făcu ea cu ochiul. Păi, 

— Serios?! se strâmbă Messaoud, plictisit. 

— Serios! accentua ea. 

— Ai citit şi tu din cărţi împreună cu Fenring? 

Brenda se strâmbă, iar Mess privi la vitrinele 
luminoase. Peste tot, sferoide aprinse din care 
cuvintele lui Mordec'hai ţâşneau în ritmul unei 
mitraliere. De la ferestrele deschise, se auzea 
acelaşi lucru: vocea comentatorului suprapusă 
peste paşi în alergare, carabine armate, chiulase 
fixate, uşi trântite. Edificiul Inferior urmărea 
spectacolul care se desfăşura pe staţia de frontieră 
amplasată pe orbită de Ghildă cu mii de ani în 
urmă, la 30 de pliuri de subspaţiu depărtare. 

— Eu nu cred în cărţile lui Fenring comentă 
Brenda, gânditoare. Se uita la fațadele clădirilor de 
pe strada 28, care se opreau brusc la etajul IV, în 
tavanul afumat şi umed al Edificiului Inferior. Ce 
ziceţi? îi întrebă ea pe cei din faţa vitrinei. Fenring 
chiar are cărţile alea? 

— C-cărţi? se miră Sörensen. Ce ne-nevoie are 
Fenring d-de cărţi? 

Brenda nu-l mai băgă în seamă: comentariul lui 
Mordec'hai făcu să răsucească privirile către 
sferoidele Ghildei. 

— O ogivă se îndreaptă către Cassiteridae!... 
lată, în dreapta jos, caracteristicle proiectilului. 
Incărcătura: parazitantă de vortex... 

Urmă o pauză. Sferoidul afişă traiectoria 
aleatorie a ogivei - urmă strigătul stupefiat al lui 
Mordec'hai: 

— Ogiva este de tip Pantellerian! 

In boshul minuscul se văzu spotul unei traiectorii 

prim-planul imaginii, Ivor Merovingi, filmat de jos în 
sus pe fotoliul din amplificator, se aplecase într-o 
parte, examinând cum copia din vortex îi 
reproducea comenzile. 

— Salt în bateria sud-est-extem! ordonă el. 

Imaginile se aglomerară de-a valma, însoţind 
materializarea Decanului în bateria pe care o 
alesese pentru tragere. Privi afară, iar coiful 
transmise imaginile pe Pantelleria, în milioane de 
sferoide. Traiectoria  ogivei  parazitante se 
transformase într-un arc de cerc ce masca fundalul 
cu un jet tremurat de căldură şi gaze arse. 

Plan-detaliu cu palma înmănuşată a Decanului 
care strângea manşa de tragere, înfăşată într-un 
snop de axoni albi, înconjurați de alge. Degetele 
striviră manşa, iar imaginile din sferoide vibrară, 
făcându-i pe cei de pe stradă să amuţească. Cele 
două torpile au zburat la întâlnire. Explozie. Tunet 
reverberat. 

— Asta au făcut-o în saloanele Ghildei, ai naibii! 
în saloane au facut-o! Zgomotele nu se propagă în 
vid! comentă Messaoud, doct. 

— lese spectacolul cum trebuie! explică Fenring. 
Lasă-i că ştiu ei ce să bage în boshii din sferoide! 

— Bingo! se auzi vocea lui Mordec'hai. Decanul a 
pulverizat torpila inamică. Plutonul s-a angajat în 
baleierea cadranelor din spaţiul de dincolo de 
frontieră... Caută nava-mamă duşmană. Aveţi pe 
cadrane câmpurile vizuale ale militarilor noştri! 

Clank! Clank! Clank! Stele şi iar stele. Niciun fel 
de spot. Nici o lumină de poziţie. Nici un jet de 
propulsie. Nimic. 

Prim-plan cu Mordec'hai care comenta liniştit, 

ştergându-se la gură cu o batistă albă. Îşi scosese 
cuşma de pe cap, dar o lăsase la vedere, pe masa 
acoperită cu un muşchi verde şi dens. 

— Am luat legătura cu generalul Kofflach, din 
serviciul de frontieră al Ghildei. Incercăm să 
vedem cum a fost posibil ca staţia să fie 
bombardată de o torpilă de proveniență 
pantellerienă. 

În cadru apăru bustul generalui Kofflach. Un obez 
cu stigmatele consumului de melanj. Corneea 
colorată albastru şi ochii bulbucaţi. In plus, frunte 
înaltă, părul tuns scurt, zigzaguri de vortex pe 
pomeţi şi deasupra ochilor vii care păreau să 
scruteze cuvele de imagine îndreptate către el. 

Brenda ordonă în câmp o altă sticlă de alcool. 
Dintre toţi cei din sferoidele Ghildei, n-o interesa 
decât Ivor. O servantă basculă din perete, sub 
fereastra caroiată, cu rame de lemn, a hanului lui 
Mac. Brenda dădu să ia sticla, dar aceasta se 
fragmentă sub strângerea uşoară a degetelor ei. 
Se auzi un hârşăit scurt, urmat de o pufnitură. Tot 
conţinutul butelcii curse pe trotuarul din plăci 
cornoase; se prelingea acum printre carapacele 
verzui de parcă boshul l-ar fi supt. 

— Sete mare, dom'le! Sete mare! râse Messaoud 
şi se dădu lângă Brenda. li întinse sticla lui, iar ea o 
puse la gură imediat, gata s-o dea peste cap. 

Vocea lui Mordec'hai o făcu însă să se înece: 

— Patrula a detectat o prezenţă străină pe 
culoarele bazei! 

Ghilda afişă din nou tabla de şah în care rulau 
imaginile din vizierele militarilor. Clank! Clank! 

interioare exuberante şi largi, respectând normele 
estetice şi utilitare ale Ghildei de dinainte de 
Kyewa. |n sfârşit, ființa detectată de patrulă: un 
Dansator-Faţă, deplasându-se grăbit pe scările ce 
urcau spre puntea de navigaţie a staţiei. 
Reproducea fidel trăsăturile lui Ivor Merovingi, în 
costum de ceremonie. 

— Plonsky! se auzi vocea Decanului, stârnind 
ecouri în liniştea care se aşternuse în Edificiul 
Inferior. Mă auzi, Plonsky? Vocea lui avea un 
timbru metalic, precum un set neuns de cilindri. 

Patrula înţepenise în fotoliile amplificatorului de 
vortex din saloanele Ghildei. Ivor răcnea după 
Plonsky, iar Plonsky se afla doar la un fotoliu 
depărtare de el. Capetele acoperite de coifuri 
trepidau discret. Păreau cu toţii agitaţi. Siglele 
Casei Merovingi străluceau pe  platoşele 
asemănătoare unor ţigle. 

Parcurgeau cu toţii un dans elaborat, trunchiat, 
sacadat. Dansul urmăririi unui inamic rătăcit. 

— Dansatorul-Faţă e în culoarul de acces la 
navigaţiei. Mă auzi, Plonsky? 

Plonsky aproba din cap în fotoliu, dar în cuve nu 
se mai auzea nimic. „Nu-i merg bine microfoanele! 
De ce  paştele măssii nu-i repară nimeni 
microfoanele alea?” comentau  agitaţi chefliii 
adunaţi pe strada 28. 

— ...la navigație! Am priceput! se auzi Plonsky în 
sfârşit. 

— Efectuezi salt în compartimentul servo! În caz 
că Dansatorul încearcă ceva... Ai reperele? 

Pauză. Hărâituri. Apoi, vocea lui Plonsky: 

— Mă vezi, Ivor? Mă vezi? 

Una dintre imaginile în tablă de şah începu să 
pâlpâie. Era cadranul vizual al lui Plonsky, 
locotenentul decanal preferat. 

— Te văd, Plonsky! 

Plonsky emise în vortex comenzile pregătitoare 
de salt, dar se opri brusc şi se răsuci în fotoliu, ca 
un orb. 

— Amân saltul! Am interferenţe în planşeele 
dintre nivelurile staţiei! Unde naiba e Dansatorul 
ăla? 

— Încearcă să intre în puntea de navigaţie. Dar 
nu el te perturbă. Sunt recăderile rachetei 
parazitante pe care am interceptat-o. 

— Îmi pare rău că nu mă perturbă Dansatorul! 
Mi-ar fi plăcut să... Vocea i se pierdu într-o 
hârşâitură prelungă. Pe culoarele staţiei, copia lui 
Plonsky alerga în timp ce Plonsky însuşi tropăia 
grăbit pe loc, aşezat în fotoliul elastic, ce i se mula 
în permanenţă pe trup. Cadranul lui vizual trepida, 
apropiindu-se din spate de Dansatorul-Faţă care 
urca scările spre puntea de navigaţie. 

— În regulă, Plonsky! Am să cobor eu în 
compartimentul servo! emise Ivor, urmărind 
deplasarea trunchiată a lui Plonsky. Era complet 
distorsionat. Vreau O caracterizare a 
compartimentului! 

Salt! Unul dintre soldaţi plonjă în vortex, 
străbătând trei niveluri de planşee, conductori şi 
pupitre de comandă. Ochii celor strânşi în faţa 
vitrinei sticliră. Atâta oţel şi plastic la un loc îi 
scotea din minţi. 

— Sunt Chomsell! Am compartimentul servo sub 

Cadranul vizual al acestuia se aprinse brusc, 
afişând o încăpere prelungă, scundă, goală. Câteva 
panouri din lemn de nuc, câteva ferestre de 
vizitare şi, pe un birou, un borcan pe jumătate gol, 
plin cu o pulbere gălbuie. 

— Ce e acolo? întrebă Ivor. 

Stunk! Stunk! - din doi paşi, soldatul se 
apropiase de borcan şi-l ridicase în lumina 
albăstruie ce cobora din plafon. Probabil că 
trecuseră sute de ani de când nu mai intrase 
nimeni în compartimentul servo... De pe vremea 
când staţiile încă funcționau cu personal îmbarcat. 

Degetele înmănuşate dispărură în borcan pentru 
câteva clipe, după care reapărură în cadranul 
vizual. Copia militarului mirosi pulberea; trecură 
câteva secunde, apoi o gustă. 

— Accesul către compartimentul servo e 
asigurat? se auzi vocea lui. 

— Eşti asigurat, soldat. Ce e cu pulberea aia? 

Soldatul mormăi ceva. 

— Miroase şi are gust de scorţişoară! spuse el cu 
voce tare. 

Mordec'hai exclamă scurt, de parcă ar fi 
sughiţat. Nondecizionalii din întreg Landsraadul 
izbucniră în râs. 

— Scorţişoară, zici? întrebă Ivor, dar soldatul nu-i 
răspunse. Se retrăsese brusc într-un colţ al 
compartimentului şi baleia cu privirea intrarea: o 
uşă largă, cu două clanţe aurii, masive, în formă de 
labe de leu. Ai spus, scorţişoară? se răsti Ivor la el. 

— Vom pierde această staţie! Vom pierde 
această staţie, iar eu şi Markowitz vom muri! zise 

speriat, aşa cum se înghesuia în colţul încăperii. 

— Hei! Ce tot spui? strigă Ivor. 

— Lasă-l în pace! Probabil că... Mordec'hai 
blestemă într-un dialect neînțeles, iar Ivor strigă: 

— Chomsell a gustat mirodenie, este Mord? 
Pulberea aia era mirodenie, nu-i aşa Mord? 

— Mirodenie era, fir-ar a naibii să fie! răspunse 
Mordec'hai Diaz din saloanele Ghildei din Edificiul 
Superior, stârnind exclamaţii pe culoarele tuturor 
Edificiilor. Aş da oricât să putem aduce măcar o 
linguriţă, Ivor! 

— Stii bine că nu se poate! Ocup eu 
compartimentul servo! strigă Decanul brusc, într-o 
revărsare de bubuituri. 

— Salt pe scările punţii! se auzi Plonsky 
scrâşnind în vortex, în loc de răspuns. 

Işi revenise, în sfârşit, din stupoarea datorată 
parazitării.  Absorbit în meandrele câmpului, 
locotenentul era gata să tragă din lansatoarele 
centurii. Pereții din cadranul său vizual se 
transformară într-o magmă fluidă, iar Plonsky păru 
că alunecă printr-o avalanşă de fiare răsucite. 
Urmă o explozie care umplu încăperea cu fum, iar 
Dansatorul-Faţă cu trăsăturile Decanului se prăvăli 
pe planşeul lucios care, instantaneu, începu să se 
cutremure. 

Stând în fotoliul amplificatorului, Plonsky ţopăia 
pe loc, ca apucat, încercând să anihileze vibraţiile 
pe care le încasa copia sa de la 30 de pliuri de 
subspaţiu depărtare. Dar asta nu dură mult. 
Deodată, locotenentul se încovrigă în fotoliu, iar 
cuvele din sferoide părură că se sfâşie sub 

puntea de navigaţie îşi revenise brusc şi 
contraatacase. 

— Soldat Chomsell! strigă Ivor. Rămâi în 
compartimentul servo! Menţii cursul balizat al 
staţiei! 

Vortex! Ivor efectuă salt printre zidurile de oţel, 
dar calculase greşit şi se trezi în camera hărților, 
cu două niveluri mai jos de puntea de navigaţie. 

Sferoidele afişară imaginea copiei lui Plonsky. 
Doborât în genunchi, cu trunchiul pe jumătate 
smuls împreună cu braţul drept, zvâcnea încercând 
să se retragă târâş pe parchetul lucios al staţiei. 
Ţipetele lui îngrozite acopereau ordinele lui Ivor: 

— Salt înapoi, Plonsky! Salt înapoi! 

Locotenentul, prins în beţia luptei, se străduia să 
se ridice şi să riposteze, dar Dansatorul-Faţă 
proiectă o nouă salvă care zgâlţâi atât trupul copiei 
din vortex, cât şi cel aşezat pe fotoliul din 
amplificator. Braţul drept al locotenentului din 
fotoliu zăcea inert pe rezemătoare şi un pachet de 
tentacule cafenii se iţiră din fotoliu, se strecurară 
pe sub cotiere şi începură să-i dirijeze mâna. 
Replica ei din puntea de navigaţie se cutremură de 
câteva ori, ca şi cum ar fi dorit să reproducă 
comenzile boshului. Fără efect. 

— Sunt în compartimentul servo! confirmă 
soldatul Chomsell. O să pierdem staţia, Ivor! 

— Nu te mai boci atât!  Captează 
compartimentul! 

— Iniţiez captarea! 

Ivor nu mai prinse sfârşitul propoziției. Efectuase 
iarăşi salt. Corect, de data asta. Ajunsese pe 

radio. Prin uşa larg deschisă a punţii îl vedea pe 
Plonsky, înfăşurat ca o pânză fleşcăită de corabie 
în jurul unui stâlp. La intrarea în încăpere, pândea 
celălalt Ivor: Dansatorul-Faţă. Mormăia ceva şi se 
juca cu un pachet de cărţi de joc. Părea plictisit de 
agitația din jur. 

Prim-plan cu Plonsky: tresărea în cordajele 
fotoliului, aşezat într-o poziţie bizară, răsucit. 

— Sări odată, Plonsky! Este un ordin! tună vocea 
Decanului. 

Dansatorul pricepuse că plasa se strânsese în 
jurul său. 

Azvârli pe jos cărţile de joc, trase din nou asupra 
lui Plonsky şi porni paralel cu peretele lambrisat al 
încăperii. Drept către Ivor. 


Vortex! 
Imaginea se scurse într-o parte, ca o pată de 
ulei, iar lvor se  rematerializă în spatele 


Dansatorului. Prea rapid pentru ca acesta să apuce 

să riposteze. Numai că cizmele Decanului se 

scăldau în concreţiunile deflagrate şi alunecoase 

ale resturilor lui Plonsky. La un metru în stânga sa, 

pe podeaua lăcuită, jumătate din Plonsky făcea o 

ultimă tentativă de localizare a Dansatorului-Faţă. 
— Stai naibii pe loc şi sări! urlă Decanul. 


* 


— Să vezi că nu poate să se întoarcă! remarcă 
Messaoud şi se uită la tovarăşii săi. Nu-l băga 
nimeni în seamă. Se putea apuca de treabă. Se 
dădu în dreptul lui Fenring şi îl atinse ca din 

Tresări doar când Ivor răcni în cuvele din sferoidele 
Ghildei. 

— Sergent Markowitz! Sergent Pietri! Salt în 
puntea de navigaţie! Mi-l returnaţi pe Plonsky în 
amplificator! 

— Salt efectuat! confirmară cei doi printre 
urletele îngrozite ale lui Plonsky. Plan-detaliu cu 
trupul său contorsionat de durere din fotoliu. 
Acum, el devenise copia replicii sale din staţie, iar 
boshul din fotoliu îl înfăşase complet în tentacule, 
străduindu-se să-l returneze pe Plonsky, incapabil 
să-şi mai poarte singur de grijă. 

Uite că şi boshii se mişcă, îi trecu lui Mess prin 
cap. Dar, poate că boshii din fotolii erau dirijaţi de 
ceilalţi ghildari. De militari. 

— Săriţi odată! strigă Ivor, acoperind larma din 
cuve. 

Vocea lui Mordec'hai se suprapuse peste ordine 
şi contra-ordine, surprinzând pe toată lumea: 

— Atac la ţintă! Ogivă adversă în plin perete 
periferic al bazei! 

Un cor de murmure nemulţumite se ridică din 
sferoide pe întreg cuprinsul  Landsraadului. 
Magistraţii invitaţi de Mordechai în saloanele 
Ghildei şuşoteau nervos. Au urmat, ca un ecou, 
exclamaţiile stupefiate ale celor strânşi pe străzi: 

— Ce dracu?... Ce se întâmplă acolo sus? 

— V-am spus că Ivor ăsta nu-i decât un slăbănog 
care habar n-are pe ce lume el replică Messaoud. 

Din sferoide se auzeau vuiete prelungi, sacadate 
ritmic de urletele scurte ale unei sirene. 

—  Depresurizare în compartimentul servo! 

Ivor nu mai avea timp de pierdut. Dansatorul se 
răsucise, mirat, căutându-l cu privirea. Decanul 
strivi trăgaciul armei. Se auzi un zgomot ca de rufă 
stoarsă. Toracele Dansatorului se spulberă în 
aşchii de os şi lambouri de muşchi, împroşcând 
fragmentele copiei lui Plonsky pe toată puntea şi 
azvârlind copia lui Ivor afară, pe pasarelă. 

— Avea o încărcătură detonantă în el! remarcă 
Mordec'hai, după care începu să recite: Presiunea 
din staţie în continuă scădere, 600, 590, 580! 
Temperatura: +1 grad, -4 grade, -7 grade! Ivor 
Merovingi încearcă să stabilizeze traiectoria staţiei. 

Imagini paralele. Decanul alerga pe loc, stând în 
fotoliu, în timp ce cadranul său vizual se zgâlţâia, 
apropiindu-se de un puț de coborâre către 
compartimentul giro. 

— Cine-mi furnizează date despre 
compartimentul giro? 

— Am doar doi pereţi şi un planşeu până la 
giroscoape, se auzi vocea lui Chomsell. li ofer eu 
un registru de acces! 

Intre timp, Messaoud coborâse de pe trotuar, 
cuprinzându-i cu privirea pe toţi cei adunaţi în faţa 
sferoidelor. Nici că puteai găsi prăzi mai uşoare! - 
erau cu toţii absorbiți de acţiune. Il alese pe 
Encino, vânzătorul de conserve raţionalizate de la 
capătul străzii. Ştia că în cursul zilei, Encino 
câştigase câteva bare de cinci la un pocher 
îndrăcit... jucase în cazinoul clandestin de la etajul 
IV, deasupra localului lui Mac. 

Messaoud făcu un semn scurt către Brenda şi se 
vâri înapoi în mijlocul grupului. 

— Salt! se auzi din sferoidele Ghildei vocea 

şuierată a lui Ivor. 

Imaginile se revărsară din nou ca o cascadă, iar 
cadranul său vizual se concretiză în sala de 
comandă a giroscoapelor. 

— Dă-mi datele, Chomsell! 

— Vezi vortexul! chicoti soldatul, după care 
adăugă cu voce gravă: Dar tot o să pierdem staţia 
asta. 

Mâinile înmănuşate frământară aerul. Tastele de 
la 30 de pliuri subspaţiu depărtare răspunseră 
apăsărilor, iar cuvele se umplură de păcănituri şi 
pârâituri. Unul dintre vizoare se lăţi, acoperind tot 
sferoidul. Era cadranul vizual al sergentului 
Markowitz. 

— Atac în peretele sudic... Trei ogive! anunţă el. 

Militarii începură să se agite anarhic în fotoliile 
amplificatorului de vortex, tropăind pe loc şi 
azvârlindu-şi braţele într-o parte şi în alta. Brusc, 
trepidară cu toţii şi se aplecară într-o parte ca izbiţi 
de un suflu. 

— l-au îmbătat de tot acolo sus! Praf i-au făcut! 
chicoti Messaoud. Eh! Ce părere aveţi acum de 
Ivor? Nu se mai ţine nici măcar pe picioarele din 
spate!... l-o trag ăia... 

— Taci naibii odată! i-o reteză unul dintre 
bărbaţi, fără să se întoarcă. 

Messaoud nici nu clipi. Zâmbea ironic, cu mâna 
băgată până la cot în buzunarul pelerinei lui 
Encino. Simţea relieful rece al barelor de cinci. 

Uite că nu era nevoie să faci cacealmale acolo 
sus, la etajul patru, imediat sub tavanul Edificiului 
Inferior, unde era cald şi se strângea fumul de 

câştigul pentru care asudase Encino în cazinoul 
clandestin, va ateriza în buzunarul lui Messaoud. 

Brenda se apropie de el, tăcută. Il apucă de cot, 
zâmbind din vârful buzelor. Se uita dintr-o parte în 
alta. Ea nu fusese în stare să fure nimic, căzând în 
plasa imaginilor comentate de Mordec'hai. 

Cadranele vizuale se clătinau din ce în ce mai 
tare, ca pe o sanie ce cobora vijelios panta. 
Decanul şi militarii din patrulă se aplecau încoace 
şi încolo în fotolii, executând în aer comenzile 
specifice vortexului. Se fereau, întindeau braţele, 
tropăiau pe loc... 

Vocea lui Mordec'hai era din ce în ce mai 
coborâtă: 

— Baza a încasat trei lovituri puternice în 
peretele sudic... încăperile se depresurizează. 

In sferoid, apăruse un alt Dansator-Faţă care 
urca greoi scările spre camera hărților. 

— Câmpul vizual al lu' şefu'! exclamară cei de pe 
stradă, recunoscând în partea de jos a cadranului 
simbolul complicat al Casei Merovingi. 

Vortex! Copia lui Ivor reapăru între Dansatorul- 
Faţă şi tastatura din camera hărților. Chomsell! 
Preiei compartimentul giro! emise Ivor şi ordonă în 
câmp desfăşurarea  țiparilor. Plasa din fibre 
proteice, ca o pânză de păianjen elastică, ţâşni din 
pieptul Decanului şi se abătu asupra Dansatorului. 

— Curs stabilizat în compartimentul giro! strigă 
Chomsell, iar trepidaţiile staţiei încetară imediat. 
= Ivor nu-i răspunse. Dansatorul era de neoprit. 
Infăşurat în ţipari, îşi schimbă forma, păru că se 
topeşte, respiră adânc, apoi se rostogoli pe podea 
şi se strecură sub o masă masivă din lemn de nuc, 

lăsând în urma lui o dâră cleioasă. Se ridică brusc, 
ca şi cum cineva l-ar fi umflat brusc cu pompa şi se 
repezi asupra telemetrelor, smulgând tastaturile 
din lăcaşurile lor. 

— O s-o luăm vraişte! Dansatorul distruge ochii 
şi urechile staţiei. Cine a captat compartimentul 
servo? răcni Ivor. 

— Sergent Mendoza! Am registre complete pe 
servo! 

Vezi ce faci! mormăi Decanul în tonuri bass. Se 
încordă şi emise în vortex comenzile de repunere 
în funcţiune a telescoapelor şi a pălăriilor radar, 
dar Dansatorul se mişca rapid, anclanşând noi 
comenzi, anarhice, furnizând date false 
computerelor din camera hărților. Baza începu 
iarăşi să trepideze. 

— Un alt Dansator-Faţă încearcă să forţeze 
intrarea în sala giro! 

Chomsell trase cu lansatoarele prin uşa închisă a 
compartimentului giro. Bucăţi de oţel zburară în 
toate părţile, dar, cu toate acestea, Dansatorul- 
Faţă pătrunse înăuntru cu un mers maiestuos. Se 
opri la trei metri de Chomsell. Imita perfect 
aspectul lui Nizar Al Awad, arbitrul Tleilaxu al 
Decanatului. 

— Chomsell! Totul se sprijină pe tine! răcni Ivor, 
îngheţând sângele în venele tuturor celor de pe 
strada 28. 

— Eu ţi-am spus că o să pierdem staţia, Ivor! zise 
Chomsell cu voce răguşită. 

Vortex! Un ooohh! prelung însoţi saltul lui 
Chomsell. Copia lui se materializase în Dansatorul- 


Faţă: un hibrid straniu de acum, cu patru picioare 

şi patru braţe ce părea pradă unei crize de isterie 
distructivă. Se zbătea, smulgând segmente întregi 
de circuite de pe peretele exterior al 
compartimentului. 

— Atenţie la firul guvernor al încăperii, Chomsell! 
răcni Ivor. 

— Eu sunt soldat Chomsell! Eu sunt soldat 
Chomsell! răsună răspunsul absurd, ca un hârşâit 
de fiare neunse. O să pier aici, în staţie! 

— Markowitz! 

— Da. 

— Salt în compartimentul giro! 

Vortex! Markowitz efectuă salt chiar când 
Dansatorul amestecat cu Chomsell reuşi să 
depăşească forţa oponentului său şi să 
dezasambleze giroscoapele. Staţia viră brusc, îşi 
schimbă traiectoria, iar Markowitz se concretiză la 
doi metri depărtare de locul pe care şi-l propusese. 
In ecranele compartimentului, adică. 

Impulsul pe care nu-l luase în calcul îl azvârli cu 
capul în pupitre, în timp ce picioarele i se agăţară 
în conductorii smulşi de Dansator. 

In fotoliul-bosh, Markowitz păru că este proiectat 
înainte, coiful i se zdrobi în aer, ca sub o izbitură 
nevăzută, iar craniul îi pocni ca un ou, apoi, tot 
trupul i se opri sec. 

Un mini-vulcan. Asta a fost capul lui Markowitz. 
Un minivulcan care a făcut un zgomot de pungă cu 
apă aruncată pe trotuar. Din fotoliu se iţiră imediat 
tentaculele cleioase care încercau să stăvilească 
hemoragia lui Markowitz, înfăşurându-i capul şi 
pătrunzând prin spărtura căştii. 

— Compartimentul giro s-a dus, constată 

Chomsell, calm. 

— La fel şi Markowitz! scrâşni Ivor. Ai ieşit din 
Dansator? 

— Da. Nu mai avea rost să rămân în el. Şi aşa, n- 
a mai rămas nimic întreg în servo. 

— Sunt în registrul de acces al Dansatorului din 
faţa ta, Ivor! interveni Plonsky. În douăsprezece 
secunde Dansatorul se va răsuci şi va trage în tine! 

O nouă schimbare bruscă de traiectorie. În 
amplificatorul de vortex, militarii păreau nişte 
spice care se zbat în bătaia vântului, aplecate 
toate într-o singură parte. Trepidau, zvâcneau şi 
încercau să se apuce cu mâinile de marginile 
fotoliilor. 

Doi dintre ei erau însă inerţi. Plonsky şi 
Markowitz. Unu era epuizat, iar celălalt era mort. 
Cu desăvârşire mort, câtă vreme din coiful care 
părea supus unei mişcări centrifuge îi ţâşnea 
sânge ca dintr-o arteziană. Oblic, pătându-şi 
vecinul de salt. Tentaculele boshului se retrăseseră 
în lăcaşurile din fotoliu. 

— Nu cred că mai putem controla ceva! zise 
Chomsell. Eu o să mor aici, iar staţia o să se ducă 
naibii... 

Dansatorul din sala hărților se răsuci brusc, 
părând că e gata să se prelingă printre ochiurile 
plasei proteice - printre tipari - şi lansă un snop de 
proiectile către Ivor. Decanul se ghemui pe 
podeaua camerei, iar Ivor se încovrigă în fotoliul 
amplificatorului. Dar fusese prea târziu. Urletul lui 
de durere se ridică din sferoidele Ghildei date la 
maximum pe toate străzile Edificiului, în timp ce 


revenea în ultimul moment în trupul din 

amplificator. 

Imaginile se tăiară brusc, arătând planuri 
generale ale staţiei, fotografii ale coridoarelor şi 
ale camerelor de pe staţie, toate învăluite într-o 
linişte nefirească. 

— Să vezi că-l dovedeşte pe barosan! 
constatară, dezamăgiţi cei de pe trotuar. Stăteau 
nemişcaţi, nevenindu-le să creadă parcă. lar 
cretinul de Encino îşi dusese mâinile la gură, ca o 
femeie. Parcă semnase contract cu Messaoud ca 
să-l fure, idiotul! 

Emisiunea se reluă la fel de brusc cum încetase. 
Patrula avansa cu atenţie pe culoarele 
Cassiteridaei. Noua copie a lui Ivor pătrunse iar în 
sala hărților, păşind peste vechiul său trup 
materializat de vortex. Cel care îl găzduise până 
să-l răpună Dansatorul-Faţă cu trăsăturile lui Nizar 
Al Awad. 

Dansatorul făcu o piruetă şi-l privi pe Ivor în ochi. 
Chomsell răsări şi el în spatele Decanului, iar 
Dansatorul zâmbi, discret. 

Continuarea nu s-a mai văzut. Cadranele vizuale 
au părut că se înclină către podele, iar din sferoide 
se ridică un vacarm infernal, ca şi cum se 
apucaseră să spargă mii de sticle acolo sus, pe 
staţie. 

— Salt pe Pantelleria! Salt înapoi! se auzi urletul 
răguşit al lui Ivor. 

Zgomotul unei rafale îi acoperi vocea. Un 
membru al patrulei răcni de durere. Cadranele 
vizuale din sferoide se stinseră cu toate, ca la un 
semn. 


— Aduceţi trupul lui Chomsell! se auzi vocea lui 

Mord. Aşa cum e! 

Urmă un şuşotit, amplificat de cuvele de sunet 
din întreg Landsraadul. 

— E vocea tipului ăla... generalul... remarcă 
Brenda, cu jumătate de gură. Messaoud clătină din 
cap. 

— Efectuăm salt spre Pantelleria! strigă Decanul, 
iar Brenda îngrozită, se strânse de trupul lui 
Messaoud, exact când acesta extrăgea, 
imperturbabil, punga cu bare din buzunarul 
pelerinei lui Encino. 

Strada 28, care până acum câteva minute 
răsunase de chiote se cufundase în linişte. Vitrinele 
sclipeau ritmic, tăcute. 

Apoi sferoidele Ghildei se stinseră cu totul. Se 
mai ridica doar vocea resemnată a lui Mordec'hai 
din cuvele de sunet: 

— Cetăţeni ai Decanatului... Patrula condusă de 
Ivor Merovingi a efectuat în ultimul moment salt în 
amplificator. Cu toată lupta lor exemplară, baza 
Cassiteridae 830 a fost ocupată de agresor... 

Gros-plan cu magistrații  înmărmuriţi care 
stăteau în salonul Ghildei, cu ochii ţintă la 
Mordec'hai. Prim plan cu patrula. Militarii îngheţaţi 
în poziţii bizare pe fotoliile amplificatorului de 
vortex. Doi dintre ei, răstigniţi în receptorii ce îi 
proiectaseră în câmp, umpluseră coifurile de 
sânge. Markowitz şi  Chomsell. Două copii 
ireversibil distruse pe staţie. 

— Aştia doi nu se mai scoală... constată Mac, 
barmanul. 

Câţiva operatori de salt se aferau în jurul lui 


Chomsell şi încercau să dirijeze readucerea copiei 

sale înapoi în trupul din fotoliu. Generalul Kofflach 
îi supraveghea, mişcându-se în jurul lor ca o piftie 
gata să se reverse din uniformă. „Aici... şi aici...” 
explica el. 

Din sferoidele Ghildei se auzi o busculadă. 
Cuvele de imagine pivotară de îndată către 
magistraţii care asistaseră la luptă, alături de 
Mordec'hai. Îl încadrară pe Oreste Sommers, care 
se ridicase în picioare: 

— Aţi văzut cu ochii voştri unde duce politica 
dinastiei Merovingi... Bazele trebuie apărate cu 
personal uman îmbarcat... 

— Nu credeţi că aţi ales un moment nepotrivit 
pentru critică, domnule Sommers? întrebă 
Mordec'hai, tăios. 

— E război! Trebuie să spunem lucrurilor pe 
nume... Tactica  Decanului este inadecvată. 
Dispersia trimite personal pe staţiile noastre! După 
Kyewa nu numai că ne-am retras aici, pe Pământ, 
dar am şi ales să nu-l mai părăsim! lar Dispersia 
profită... Ţine cont de lecţia Casei Atreides şi nu 
stă locului nici o secundă! 

— Casa Atreides nu mai are urmaşi decât în 
Landsraad, domnule Sommers! i-o  reteză 
Mordec'hai. 

Zurbagiii din strada 28 avură o mişcare 
involuntară de recul se uitară cu toţii la Brenda şi 
îşi dădură coate. 

— Ai auzit? o luă în primire Sörensen. Crezi că se 
referă la tine? 

Brenda ridică din umeri, iar ei se zgâiră din nou 
în sferoidele Ghildei. Oreste avansa printre fotolii, 
urmărit de magistrați. Numai de n-ar reuşi să-şi 

impună punctul de vedere! N-avea nimeni chef să 
se înroleze şi să plece din spaţiul închis şi sigur al 
Edificiilor. 

Intervenţia agresivă a lui Oreste îl făcu pe 
Messaoud să rânjească. Nu-i păsa de ce îi rezervă 
viitorul. Se descurca oriunde existau femei şi 
aglomeraţie. Acum, de pildă, pusese ochii pe 
Sörensen, care tocmai vânduse cuiva un pont 
despre cursele de câini din ziua următoare, din 
Piaţa Centrală. Cu siguranţă că trebuia să aibă 
buzunarele pline de bare reci... în plus, Sörensen 
era beat mort. 

— Ştim ce ai discutat cu Decanul în parcul 
nordic, domnule Sommers, spuse Mordechai, 
plictisit. 

— A fost o întrevedere controlată de terţi! 
Contrară legislaţiei! se auzi din off vocea sonoră a 
Cassandrei. 

Se ridicase şi ea de pe scaun, îndreptând un 
deget acuzator către Venexiana. Gestul ei şi vocea 
îl făcură pe administratorul Ghildei să aibă un 
moment de nesiguranţă, iar străzile Landsraadului 
se cufundară în linişte, ca şi cum ar fi suportat o 
descărcare de energie care îi copleşea. Mai târziu, 
când aveau să-şi reamintească de seara asta, cei 
mai mulţi aveau să spună că pentru ei, aerul 
păruse să  încremenească şi că secundarele 
ceasurilor-bosh îşi încetaseră rotirea. 

— Vrăjitoare nenorocită! şuieră Brenda, uitându- 
se la bărbaţii care se holbau în sferoide, urmărind- 
o cu privirea. Cum naiba face? 

Dar starea de buimăceală nu dură mult şi lumea 


de pe stradă izbucni brusc în chiote şi fluierături. 

Alături de  Venexiana Merovingi, Cassandra 
Sommers era cea mai bună marfă de care puteau 
să beneficieze sferoidele Ghildei. Inaltă, blondă, cu 
păru lins şi, mai ales, cu Glasul acela ce putea topi 
orice răspuns care nu i-ar fi fost pe plac. 

— Cum adică, întrevedere controlată de terţi? 
încercă Mordec'hai să imprime cuvintelor sale 
tonul de gheaţă al Cassandrei. 

Fără efect. Cassandra avansă până în mijlocul 
salonului şi se alătură fratelui ei: 

— Să-ţi spun ceva, Mord, reluă ea, cu ochii 
sticlind. Reflex cei mai apropiaţi de vitrina cu 
sferoide se retraseră din faţa imaginii ei: privirea 
Cassandrei părea că se îndreptă direct în straturile 
adânci ale minţilor lor, învăluindu-le într-o boare 
îngheţată. De altfel, cadrele se vedeau ca prin 
ceaţă, ca şi cum operatorul n-ar fi reuşit să-şi 
regleze corect obiectivele. Cassandra continuă: 
întrevedere controlată de terţi înseamnă că unul 
dintre interlocutori utilizează un registru de acces 
în discuţie, ca să controleze ideile vehiculate. Un 
prieten apropiat îl urmăreşte în vortex şi îl ajută. 
Dar e un lucru pe care îl cunoşti foarte bine... Şi tu, 
şi ceilalţi. Şi mai ştiţi că este un lucru interzis în 
condiţiile în care se solicită transferul puterii 
Decanale... 

— Interzis? se miră Mordec'hai. De cine? 

— Există nişte prevederi speciale în Textele 
Conservării. Fac referire expresă la situaţia asta, 
nu-i aşa Nizar? 

Plan general al salonului Ghildei. Chipul cenuşiu, 
prelung, plin de cute, al lui Nizar Al Awad, 


rămăsese nemişcat. Părea că se pregăteşte să 

adoarmă. Întrebă, cu voce tărăgănată: 

— Dar e corect să foloseşti Glasul în situaţii ca 
cea de acum? 

Mordec'hai tuşi încurcat şi interveni: 

— Doamnă Sommers! Decanus Maximus nu este 
acum în dispoziţia cea mai bună ca să poarte o 
discuţie ca cea pe care aţi început-o... Pe faţa 
Cassandrei se ivi o expresie trecătoare de 
nesiguranţă. Decanus Maximus nu poate susţine 
acum un duel de idei... Locotenentul Plonsky e în 
stare gravă... 

Gros-plan cu grupa de operatori de salt care se 
afera printre fotoliile ocupate de militarii extenuaţi. 
Îi decuplau dintre senzorii de amplificare ai 
vortexului, iar paramedicii le înregistrau deja 
semnele vitale, înscriindu-i în tabele plate de 
sferoide lichide. Tentaculele boshilor erau şi ele 
căzute alandala pe podeaua din gazon fin. 

Patru paramedici săltară brancardele negre în 
care fuseseră aşezaţi Markowitz şi Chomsell. 
Dintre vocile aglomerate, se auzea Kofflach care 
întreba dacă au reuşit să recupereze din 
Cassiteridae replica în vortex a lui Chomsell. Două 
femei obeze cu semnele exterioare de simbioză cu 
ghildarii de cuve - aveau ochii bulbucaţi, albaştri, 
ce se roteau ameninţător de sub o frunte acoperită 
de solzi - îl manipulau pe Plonsky ca pe un sac plin 
cu ouă. Markowitz, cu creierul ca o garoafă ce-i 
pulsa umed pe coif, era spălat pe frunte cu un 
detergent plăcut mirositor. 

— Să vezi că bolovanu' ăsta de Oreste nu se 
lasă! remarcă Fenring şi se înfăşă în pelerină. Se 


întoarse brusc spre Messaoud, obligându-l să se 

lipească de Sörensen cel buzunărit: N-ai un foc? 

Messaoud îi făcu semn Brendei care aprinse 
imediat pipa cu chinchin din care trăgea Fenring. 

— Ai văzut că s-a auzit de numele tău acolo sus? 
o întrebă grăsanul. Eu am moştenit nişte însemnări 
de la ai mei... Sunt sigur că şi de mine se ştie acolo 
sus... Numa' că ei, magistraţii, au câştigat. 
Depinde doar de noi să ajungem înapoi, acolo unde 
este locul nostru... Aşa e, Mess? L-ai văzut pe 
Mordec'hai ce departe a ajuns! Ştii că se zicea 
despre el că e impotent? 

Messaoud clătină din cap, prefăcându-se că 
urmăreşte dialogul din sferoide. Mord? Lipsit de 
virilitate? Şi la ce i-ar fi trebuit virilitatea, mă rog? 
Din câte se auzea, pe Cassandra Sommers o juca 
cum avea el chef, chiar dacă nu era viril. Dar, 
poate că toate zvonurile astea se datorau invidiei... 
Un nondecizional făcea ordine printre magistrați... 
Mda! Nu putea să fie decât invidia! 

— ...hici noi, deşi suntem doar martori, nu putem 
judeca corect în aceste clipe, explica Mordec'hai, 
potolit. 

— Uite ce e, Mord! Un ins care pretinde că are 
creier trebuie să fie în stare să judece oricând, 
despre orice! Mai ales dacă are pretenţia că este 
Decan! 

— Trebuie să fie în stare mai ales, îl puse Nizar la 
punct, să-şi ţină cumpătul! 

Ooohh! se ridică vuietul de pe străzile Edificiului 
Inferior. Tipu' ăsta chiar că vrea să ne deporteze 
acolo sus! 

— Oamenii trebuie să fie acolo, sus, în staţii! 


confirmă Cassandra presupunerea cetăţenilor din 

Landsraad. Să /upte pentru ele ca naufragiatul 
pentru paiul de care vrea să se agate” 

Toţi cei de pe stradă se crispară la auzul Glasului 
care păru să-i izbească în vintre de data asta, iar 
Messaoud îi mulţumi în gând lui Dumnezeu. 
Vrăjitoarea aia îi înspăimânta pe toţi, mai puţin pe 
el, iar el putea să acţioneze liniştit. Se apropie de 
Sorensen şi mai mult. Precaut, îşi cufundă mâna 
printre faldurile pelerinei aruncate neglijent pe 
umeri, 

Cuvele  surprindeau imaginea de profil a 
Cassandrei, scoţându-i în evidenţă silueta suplă. 
Aba ei neagră era agăţată exact unde trebuia 
pentru ca privitorii să ghicească forma abia 
schiţată a sânilor şi talia îngustă. 

— Îmi permit să vă amintesc, doamna. Doi dintre 
cei mai valoroşi membri ai patrulei au murit. 
Markowitz şi Chomsell... Poate că nu e momentul 
să tulburăm spiritele... 

— Este război, domnule! îl întrerupse Cassandra, 
înroşindu-se la faţă. Mord îi susţinu privirea, cu 
pleoapele strânse. Joacă teatru, îi trecu lui Mess 
prin cap. Şi în război, militarii mor! Este scopul 
pentru care a fost inventată meseria asta... ca să- 
şi ucidă profesioniştii! lansă ea. 

— Îţi dai seama? făcu Mess privind la Brenda şi-i 


4 x Această expresie trebuie să fie deosebit de veche. În acea 
perioadă (trecuseră peste două milenii de la kyewa) doar un script 
extrem de avizat putea să-şi „amintească” de perioada petrecută la 
suprafaţa planetelor, unde puteau să aibă loc naufragii. Cel mai 
probabil însă, transcrierea expresiei trebuie să se fi făcut automat, 
reproducând întocmai cele spuse de Cassandra Sommers. În calitate de 
Bene Gesserit, conţinând memoria tuturor antecesoarelor sale din 
ordin, era un fleac pentru ea să-şi amintească de naufragii... 

făcu cu ochiul. Îl rezolvase pe Sörensen. Până şi o 
femeie cum e Cassandra are vortex între picioare! 
Ce? Credeai că numai şefu' poate să?... 

— Dacă mai sufli o vorbă despre şef, îţi zbor 
capu’ de pe gât! se întoarse Fenring ameninţător 
spre Messaoud. 

— Gata! Gata! se sperie acesta. Nu mai zic 
nimic! g 

Se dădu într-o parte şi-i făcu bezele Brendei. Işi 
juca sub pelerină cei doi săculeţi cu bare, 
prefăcându-se absent. Totdeauna îi  plăcuse 
circul... 

— „n-ar mai fi rămas nimic din patrulă dacă i- 
am fi trimis acolo sus! spuse Mordec'hai. 

— Eşti sigur? Poate că dacă ai noştri ar fi fost pe 
bază, nemijlocit, cursul bătăliei ar fi fost altul! De 
ce nu vine Ivor să discute asta cu mine, aici? 

Mordec'hai ridică din umeri. Cassandra pivotase 
spre restul magistraţilor, oferind cuvei de imagine 
un plan-detaliu al părului strâns în coadă la spate, 
care îi cădea apoi desfăcut, ca un evantai pe 
umeri. Oreste se apropiase şi el de Ghildar: 

— Nu pricepeţi? Toate războaiele mari pe care 
le-am câştigat, alungarea în neant a trupelor 
Dispersiei, le-am făcut cu soldaţi în carne şi oase! 
stabili el, smulgând fluierături atât în strada 28, cât 
şi în salon. Messaoud însă înghiţea în sec, sorbind- 
o pe Cassandra din priviri. 

— Căţeaua asta după care salivezi tu ar fi în 
stare să te expedieze la mama dracului dacă ar 
putea! sintetiză Brenda părerea tuturor şi îl luă pe 
Messaoud de mână. 

— Ei, şi? îi făcu el cu ochiul. 

Capitolul V 


Jihadul Butlerian a condus la excomunicarea 
computerelor. O nouă religie apăruse. Un ateism 
fundamentalist care spulbera dorința de a construi 
maşini de calcul, pentru că Ordinul B.G. stabilise că 
„evoluția maşinilor scăpa de sub control, 
angajându-se pe o pantă nefastă omului. 

De fapt, distrugerea maşinilor prin jJihadul 
Butlerian n-a făcut altceva decât să netezească 
drumul către vortex. Vortexul aştepta în mințile 
tuturor. Vortexul era ultima maşină, un summum 
al maşinii. 

Vortexul era Dumnezeul unei lumi de atei. 


WINNONA INTRA ÎN IGLU, urmată de Ossian şi 
Tuath. Ar fi vrut să rămână singură câteva minute 
şi să se gândească la propunerea lui Ossian, dar 
ştia că orice ar fi făcut, singură tot n-ar fi rămas. 
Dacă ar fi părăsit igluul, Ossian n-ar fi pierdut 
ocazia s-o iscodească prin vortex, aşa cum o 
făcuse de pildă şi cu prizonierii Soheri pe care 
matca îi examinase vreme de câteva zeci de 
minute. Stăteau inerţi în cuştile joase din os, 
ferindu-se până să şi gândească. Câmpul amplasat 
de scrutător în jurul lor nu tresărise decât când 
prizonierii ceruseră apă. 

Asta ar trebui să fac şi eu dacă doresc să rămân 
singură, îşi spuse matca şi se urcă pe kang, 
făcându-l să pârâie sub greutatea ei. Să nu mă 

gândesc la nimic. Se întinse după pipa cu extract 
de chinchin şi se întrebă dacă Gwenn şi Fingal n- 
aveau cumva dreptate când luptau împotriva 
vortexului. 

In iglu era cald. Tuath îşi scoase platoşa grea şi o 
agăţă într-un stativ, iar Ossian încerca să se 
încălzească, bătându-se cu mâinile peste umeri. Se 
apropie de kang şi aruncă o privire în limbile 
focului ce ardea mocnit. Mirosea a seu şi a /ichiba 
ars. Pereţii interiori ai igluului erau acoperiţi de o 
pojghiţă lucioasă de gheaţă din care se scurgeau, 
ici-colo, picături de apă. Pe un stativ de lemn geluit 
se vedea un cimpoi vechi, cu burduful scorojit. Din 
brund se auzeau strigătele ritmice ale oamenilor 
care scoteau orzul din corturile plate şi bubuiturile 
obsesive ale făcăleţelor cu care preparau praful de 
tsampa. 

Tuath, masculul dintâi, cobori blana şi acoperi 
intrarea în iglu.  Zgomotele  brundului se 
estompară. 

— Mâine pe vremea asta o să avem rezerve de 
tsampa cât să ne ţină până pe celălalt țărm al 
Mediteranei, zise Tuath şi se apropie de Winnona. 
Spuneai că o matcă îşi cunoaşte întreg brundul... 
Dar nu-i cunoaşte şi pe membrii brundului vecin! 

Matca se strădui să rămână impasibilă. Uite că şi 
Tuath, masculul dintâi, ţinea partea scrutătorului. 
Uite că de fapt, Ossian era şi el un duşman pe care 
trebuia să-l înfrunte. Dar nu se putea dispensa de 
el. Pe Ghazalla şi pe acoliţii ei, care detestau 
vortexul, nu i-ar fi putut îngenunchea decât cu 
ajutorul lui. 


— Tuath are dreptate, interveni Ossian. Putem 

profita de ciocnirea cu Soherii ca să ne infiltrăm 
oamenii în brundurile lor... Ştii bine că brundurile 
se amestecă între ele în timpul Micului Jihad. 

— Aşa e. Brundurile se amestecă între ele, 
acceptă Winnona. Il iscodi pe Ossian. Dar de unde 
ştiu eu că vorbeşti chiar tu acum? De unde ştiu eu 
că nu vorbeşte Ghazalla prin gura ta? 

— Seamănă cu felul ei de a gândi? 

— Exact. Ea propovăduieşte aiurelile astea... Ea 
şi ceilalţi ticăloşi Bene Gesserit! Ei vorbesc despre 
amestecarea legiunilor şi despre schimbarea 
vortexurilor. Dacă te-a captat? 

— M-am asigurat că suntem izolaţi în câmp. 

— Tot timpul ai spus aşa... Dar acum câteva zile 
Ghazalla a fost aici şi a tras cu urechea la discuţiile 
din brund. Le-a dat o mână de ajutor lui Gwenn şi 
lui Fingal... Şi te-a făcut pe tine să schimbi 
planurile în ultimul moment! 

— Bine că le-am schimbat! Ghazalla nu avea 
decât de câştigat dacă îi spulberam pe Massai... 

— Cei doi străini... M-am tot întrebat dacă nu 
sunt şi ei duşmani ai Ghazallei... în definitiv, şi ei 
au insistat să purtăm Micul Jihad contra Soherilor şi 
să-i lăsăm în pace pe Massai. 

— Acum însă, insistă să ne schimbăm spiralele, 
se amuză Ossian. Spun că sunt singurii noştri sorţi 
de izbândă. 

— Ah!... făcu Winnona. Sunt tare curioasă ce e 
de fapt cu ei... 

Lumina din tavan cobora oblic peste trupul 
dezgolit al lui Tuath. Reflectându-se în muşchii săi 
lucioşi.  Operculele nutritive îi palpitau pe 
abdomen, în ritmul respiraţiilor. Era masculul ei 

dintâi, partenerul pe care şi-l dorise dinainte să 
devină matcă minoră. 

Winnona îl privi pe Ossian. Scund şi slab, chelise 
aproape de tot. Era urât şi mult mai bătrân, însă 
avea mereu soluţii pentru problemele brundului. 
Din cauza asta avusese totdeauna privilegiul s-o 
însămânţeze. Ca să fie sigură de ascensiunea ei în 
legiune, Winnona trebuia să eclozeze cel puţin 
patrusprezece generaţii de indivizi cât mai variaţi. 
Să devină o matrix a brundului. Să fie purtătoarea 
in utero a unei viitoare legiuni migratorii. 

O legiune care să fie în stare oricând să le 
stâlcească pe vrăjitoarele Bene Gesserit, îşi spuse. 
O legiune care să acţioneze ca un singur om. 
Probabil că nu va reuşi să ducă la bun sfârşit acest 
tseundup, această încercare. Nici o matcă nu 
reuşise. Ordinul Bene Gesserit le împiedicase 
mereu. 

Scria şi în Scriptura Schimbării: „... şi generaţiile 
de copii izvodiţi dintr-o matcă se vor răspândi în 
întreaga legiune. Ei sunt sângele legiunii. Ei o fac 
să fie un tot.” 

Ei o făceau să fie un tot şi din cauza asta se 
răzleţeau... De când naiba ne luptăm cu ticăloasele 
Bene Gesserit? se întrebă Winnona şi scutură din 
cap. 

Dacă voi deveni matcă majoră, îşi spuse, şi dacă 
o voi dobori pe Ghazalla, poate că am să reuşesc 
să le pun cu botul pe labe pe Bene Gesserit. Să-i 
otrăvesc pe Gwenn şi pe Fingal? Cine ştie câţi alţii 
le vor lua locul în brund? Să devin matcă majoră şi 
o să am grijă de ei... Sunt tot mai mulţi şi dai de ei 


peste tot. Sunt ca o ciumă care se întinde de la un 

brund la altul, de la o legiune la alta. 

— Nu va fi o luptă uşoară, o avertizase Ossian 
după discuţia din bazinul ritual. Am scrutat în 
vortex... Toate legiunile se lovesc de Bene 
Gesserit!... Soherii, Bangalore, Tengri, Spree - toţi 
trec prin zguduiri asemănătoare. Peste tot au 
apărut grupuri care contestă legitimitatea 
Scripturii Schimbărilor! 

— Mda... Dar ei nu comunică unii cu alţii? De lao 
legiune la alta, vreau să zic... 

Ossian strâmbase din nas: 

— N-nu... n-am surprins nici o comunicare de 
acest fel. Dar am intersectat câmpurile altor 
scrutători care îi studiau. Şi, deşi este contrar 
Scripturii, am vorbit cu ei... Toţi simt pericolul 
reprezentat de Bene Gesserit. Mi-au spus-o şi 
Diallo, de la Soheri, şi Coraswami, de la Bangalore, 
toţi! Ne-am gândit chiar că trebuie să colaborăm 
ca să le dăm pe faţă pe Bene Gesserit. Problema e 
că nimeni nu ştie cum şi de unde au apărut aşa, 
deodată. 

— Inţeleg. Mătcile se simt amenințate... Winnona 
rămase pe gânduri câteva clipe, apoi continuă. De 
ce naiba urmăreşte Bene Gesseritul să se 
desprindă de vortex? E stupid... 

Ossian pufnise în râs: 

— Ce-ai vrea să urmărească? Puterea! Până să 
apară vortexul, Bene Gesserit aveau monopolul 
asupra artei de a-i manipula pe ceilalţi în cursul 
unei discuţii... de când a apărut vortexul, am ajuns 
fiecare dintre noi să ştim ce se petrece în capul 
celor cu care vorbim. Dacă vrem, putem să 
păstrăm în câmp o conversaţie întreagă şi s-o 

studiem apoi pe îndelete, dacă ni se pare că nu ne- 
am invadat interlocutorii suficient de bine cu 
vortexul în cursul discuţiei... Practic, am ajuns cu 
toţii un fel de Bene Gesserit, nu crezi? 

— Nu cred, zâmbise Winnona şi dădu să mai 
adauge ceva, dar Ossian se îndreptă brusc şi privi 
iscoditor în iglu. Puse degetul arătător la buze: 
ssst! Se concentră şi parcurse registrele de acces 
în câmp. Prezenţa uşoară, ca o adiere de vânt, se 
retrase în vortexul bazal, printre datele uzuale. 

— Aşteaptă! 

Se cufundă în vortex şi se concentră asupra 
imaginii igluului până ce replica acestuia deveni 
aproape palpabilă. Înregistră intensitatea ultimelor 
cuvinte schimbate cu matca şi le stabili pragul de 
penetranţă în câmp. Nu era greu. Registrele erau 
uşor de mascat în acea dimineaţă. 

Reluă: 

— Nu te lega doar de vortex, Winnona! Ei nu 
doresc doar abolirea Scripturilor şi a portului 
spiralelor! 

— Ce tot spui? 

În loc de răspuns, Ossian mormăi ceva, cu voce 
rugoasă, iar matca tresări şi căscă ochii: 

— Eşti sigur? Vor să anihileze chiar tot? Şi Jihadul 
dintre legiuni? Întreg sistemul? Ca să-l înlocuiască 
cu ce? 

— Nu ştiu. N-am captat niciodată comunicaţii 
Bene Gesserit. Nici eu, nici ceilalţi scrutători. Habar 
n-avem ce comunică ei de la o legiune la alta! 

Winnona îl întrerupsese: 

— Putem dovedi că Ghazalla face parte din Bene 


Gesserit? De fapt, putem fabrica dovada că este 

conectată la Bene Gesserit? Că acţionează contrar 
legilor din Scripturi? 

Ossian rămăsese pe gânduri. Era cea mai bună 
manevră dacă doreai s-o răstorni pe actuala matcă 
majoră Kildare. Legionarii obişnuiţi nu puteau 
scruta câmpul şi n-ar fi avut cum să-l contrazică pe 
Ossian. Mda. Era o soluţie. S-o acuze pe Ghazalla 
de politică neautorizată, de regulamentele 
Scripturilor. S-o acuze de acțiuni împotriva propriei 
legiuni. 

Dar dacă Bene Gesserit nu puteau fi detectaţi în 
câmp? Dacă nu trebuia să comunice de la o 
legiune la alta? Dacă erau rezultatul unui 
misionarism subtil, care nu avea nevoie de vortex? 

Ossian se mai gândise la acest lucru. Dacă 
lucrurile stăteau aşa, nu aveau nici o şansă. Nişte 
legionari capabili să-şi crească numărul de 
prozeliți, ca o pată de ulei, împotriva prevederilor 
din Scripturi, l-ar fi făcut praf pe el, un biet 
scrutător în vortex dintr-un brund anonim. 

Ți-e frică? se interesă Winnona folosind Glasul de 
vortex. 

Mi-e frică, recunoscu el. Dar mă pot înhăma la 
treabă. Chiar dacă mi-e frică. Dă-mi timp numai! 

Matca încuviinţase. La fel cum încuviinţase mai 
devreme decizia lui Ossian de a-i lăsa pe Massai să 
treacă pe lângă ei, fără să-i atace, deşi era 
contrară Scripturilor. „Legiunile sunt obligate să se 
extermine în Micul Jihad, din momentul în care 
stabilesc un contact de război”, scria în capitolul 
Popoarele Schimbării, versetele 39-40. 


* 

Ascensiunea Winnonei în brund fusese plină de 
piedici din cauza amestecului Ghazallei, după cum 
avea s-o afle. Cu trei ani în urmă, când fosta matcă 
minoră murise în teritoriile de la sud de Marile 
Lacuri îngheţate după un Jihad cu legiunea Kwazz, 
Ghazalla dorise să impună o necunoscută, membră 
a altui brund. Ossian aflase la timp însă de 
uneltirile mătcii majore şi o avertizase pe Winnona. 

Winnona avea 30 de ani atunci şi făcea cuplu cu 
Tuath. Nu acceptase să aibă copii, căci sarcina i-ar 
fi distrus ireversibil uterul, făcându-l inapt operaţiei 
de confirmare. Un uter care suportase o sarcină 
normală nu mai putea reţine dispozitivul de 
eclozare multiplă. De altfel, circula o vorbă prin 
legiuni: „Femeia care şi-a născut copiii ei nu poate 
purta copiii legiunii...” 

— Ghazalla e obligată să ţină cont de faptul că 
brundul posedă o matcă latentă. Ar fi un demers 
făţiş împotriva Scripturii! îi explicase Ossian 
Winnonei, cu o naivitate care îl făcuse de multe ori 
să roşească după aceea. 

— Nu se împiedică ea de Scriptură! replicase 
Winnona. 

— Mă rog... Vrea să-şi asigure un control absolut 
asupra brundurilor. Dar n-are autoritatea care să-i 
permită să sfideze pe faţă Scripturile! insistase el. 

Ossian ţinea partea Winnonei nu pentru că aşa s- 
ar fi garantat independenţa  brundului sau 
respectarea Scripturilor. Dar o Winnona rămasă 
femelă nu l-ar fi avut mascul decât pe Tuath, 
masculul dintâi. lar dacă Tuath, masculul dintâi, ar 


fi murit, s-ar fi găsit orice alt legionar cu care să 

facă cuplu. Cu excepţia lui Ossian, bineînţeles. El 
nu era decât un scrutător: nu făcea parte dintre cei 
solicitaţi de femele. 

Devenind matcă însă, Ossian era sigur că o va 
însămânţa, împreună cu alţii, desigur, dar nu va 
rămâne doar femela lui Tuath, masculul dintâi. 
Ossian era cel mai bun scrutător în vortex din tot 
brundul, iar asta nu numai că-l va propulsa printre 
cei aleşi să asigure perpetuarea generaţiilor, dar 
avea şanse să ajungă în intimitatea mătcii majore. 
Conform aceloraşi recomandări. 

Şi asta era ceea ce Ossian dorea cel mai mult. 

Abia acum, luptele deschise sau subterane ale 
acelei perioade puteau fi puse cap la cap. Ghazalla 
se opusese Winnonei ştiind că va avea de 
întâmpinat o rezistenţă activă din partea ei faţă de 
planurile de dezagregare a vortexului. 

Poate că era, într-adevăr, vorba de o conspirație 
care se întindea de la o legiune la alta?... 

Ossian se încălzise, în sfârşit, şi se apropie şi el 
de kang. Intre timp, ajunsese să-i fie indispensabil 
Winnonei. Şi, chiar dacă o simţea când şi când că îl 
priveşte ca pe un potenţial duşman, matca nu mai 
avea cum să-l îndepărteze. 

De aceea îşi permisese să-i sugereze ca legionari 
Highlander să-şi tragă pe sub piele spirale Sohere. 
Câtă vreme îi examinaseră pe prizonierii lor, numai 
despre asta îi vorbise. Părerea lui Ossian era că 
astfel, Micul Jihad, purtat cu Soherii, devenea o 
formalitate pentru Kildare. Dar, mai ales, portul 
spiralelor străine i-ar fi permis lui, scrutătorului 
brundului, să-i iscodească fără probleme pe 


legionarii Soher. 

La început, Winnona nici nu dorise să audă de 
aşa ceva, însă acum părea mult mai uşor de 
înduplecat. De altfel, trase un fum de chinchin şi 
spuse cu voce potolită: 

— Ghazalla nici n-ar avea ce să ne reproşeze. 
Ne-am apropia de principiile ei... 

Ossian izbucni în râs. 

— Dacă aş fi ştiut ce vrei să zici, aş fi ridicat 
izolarea registrului de acces. 

— Nu glumi! se posomori matca. Strategia asta 
trebuie să fie doar a brundului nostru. Cel puţin în 
prima etapă, până nu apucă Gwenn s-o comunice 
Ghazallei. 

Ossian nu răspunse. Nu cumva, se întrebă el, 
unda de revoltă este doar consecinţa logică a unor 
discuţii cum e cea de acum? Poate că nu există 
nici un conspirator! Poate că totul e doar în mintea 
noastră... 

— Eşti sigur că nimeni, în nici un alt brund, nu s- 
a mai gândit la aşa ceva? se interesă Winnona. 

Ossian întârzia cu răspunsul, iar matca îşi 
examină volutele vortexului care se înşurubau pe 
sub pielea sânilor. Răspândeau irizaţii violete, care 
o relaxau. De afară se ridică un zvon de voci: 
masculii aprinseseră focuri de /ichiba la care uscau 
pânzele planşelor de zăpadă. Din corturile-atelier 
se auzea fâsâitul ascuţit al foalelor cu care topeau 
nisipul pentru sticla de vizionare a vortexului. 
Ossian va trebui să iasă, cât de curând, ca să ridice 
relevmentele topografice din câmp pentru 
ţinuturile din jur. Le va picta pe vizierele 
legionarilor doar cu o zi înainte de începerea 


Micului Jihad, după care vor pomi prin dunele de 

zăpadă în urmărirea Soherilor. 

— Chiar nu mai intenţionează nimeni să-şi 
amestece legionarii cu cei ai brundurilor adverse? 
reformulă matca. 

— Nu. Suntem mai revoluționari decât Ghazalla 
şi decât toţi membrii Bene Gesserit. 

— Asta e bine. E bine... spuse ea, gânditoare. 
Îmbrăcăm blana lor ca să-i distrugem, nu-i aşa? 

— Până şi fraza asta apare des în emisiile din 
vortex ale Ghazallei sau ale lui Fingal, râse Ossian. 
Aş zice că eşti pe cale să devii Bene Gesserit... 

— Uite ce e, Ossian! Vreau să câştig înfruntarea 
cu Ghazalla. Trebuie să devin matcă majoră. Sunt 
motive suficiente ca să fiu absolvită de păcatul că 
amestec între ele spiralele brundurilor. Scrie în 
Scripturi că scopul legiunilor este să distrugă orice 
întâlnesc în cale? 

— Despre migrații, capitolul patru, versetele 24- 
27, recunoscu Ossian pasajul. 

— Perfect! Eu consider că Bene Gesserit sunt o 
altă legiune. O legiune întâlnită în tchang-thang pe 
care trebuie s-o fac una cu pământul... Scrie în 
Scripturi că mătcile minore au dreptul să recurgă 
la orice mijloace pentru a pune mâna pe putere în 
legiune? 

— Scrie, admise Ossian cu jumătate de gură. 
Unde naiba vrei să ajungi? 

— Vreau să spun că am voie să folosesc orice 
mijloace ca s-o dobor pe Ghazalla! Asta vreau să 
spun! Aşa mă condiţionează Scripturile. Aşa ne 
condiţionează Scripturile. O să-i distrugem pe 
Soheri, iar pe Gwenn şi pe Fingal o să-i ucidem în 
timpul luptei... Ceilalţi vor pune moartea lor pe 

seama Micului Jihad... Ai înţeles, Tuath? 

Tuath stătea întins lângă kang, pe covoarele de 
cânepă bătucită. Işi cufundase mâna în bolul de 
albastru plin cu chinchin şi îşi prepara o pipă. 

— Nici o grijă! Vrei să-i aruncăm undeva într-o 
zonă grea, sau vrei să-i ucidem chiar noi? întrebă 
el cu aer absent. 

— Te gândeşti singur! Orice metodă e bună, cu 
condiţia ca cei doi să dispară... 

— Poate că mai bună ar fi otrava... o întrerupse 
Ossian, încruntat. O otravă declanşată de anumite 
cuvinte... Ceilalţi doi îl priviră atenţi. Da, da! reluă 
el. De ce să moară în timpul luptei? De ce să nu 
moară în timp ce îşi predică ideile? Ceilalţi ar pune 
moartea lor pe seama lui Bhagavan. 

Winnona surâse şi se ridică de pe kang. Se uită 
de la Ossian la Tuath şi îşi ţuguie buzele. 

— Nu e rău, spuse ea. Nu e rău deloc. O otravă 
pe care să le-o punem în mâncare şi care să se 
descarce în ei când vorbesc despre... 

— Nu aşa! o întrerupse Tuath. Il privi pe Ossian. 
N-ai putea lansa un releu de chin în vortex? 

— Un releu de chin?! se miră Ossian. 

— Da. Dureri nemaipomenite. Să-i vedem cu toţii 
cum se sufocă şi cum varsă. Un câmp mascat cu 
abilitate... 

Matca şi Ossian deveniseră atenţi. Tuath se urcă 
lângă Winnona, pe kang, se întinse, suflă în sus 
fumul albăstrui de chinchin şi continuă: 

— Ai putea inventa un astfel de releu, Ossian. Ar 
fi mai bun decât orice otravă. Cu condiţia să 
acţioneze din momentul în care cei doi vorbesc 


despre ideile Bene Gesserit. 

Tuath îşi privi unghiile dure precum oţelul. Făcu 
de câteva ori mişcările de flexie, specifice luptei 
corp la corp Kildare, şi spiralele i se încălziră brusc. 

— Ai înţeles? întrebă. O sărută pe Winnona şi 
trase cu coada ochiului la Ossian. 

— Poţi să faci asta, Ossian, nu-i aşa? se interesă 
matca cu ochi lucitori. 

— Pot, spuse Ossian, uluit. 

ÎI privi atent pe Tuath. De unde îi veniseră 
asemenea idei? Nu era el legionarul care să 
gândească într-atât de departe. Poate că... 
Scrutătorul se decise să lanseze o sondă în câmp. 
Registrele păreau goale, dar de la Ghazalla te 
puteai aştepta la orice. 

Matca era încântată de idee, mai ales că îi venise 
chiar lui Tuath. Ei? - se uita ea ţintă la Ossian, 
aşteptând răspunsul. 

— Am să fac un releu de chin, întări el, deşi se 
tot gândea: ce interes are Ghazalla ca lucrurile să 
se petreacă astfel? Era sigur că o astfel de idee nu 
i-ar fi putut veni decât Ghazallei, deşi sondele din 
câmp nu întâlniseră nimic suspect. Să-i fi venit 
chiar lui Tuath ideea? se mai întrebă el şi se hotărî 
să lanseze o nadă în vortex, dar simpla formulare a 
acestui gând îl făcu pe Tuath să-i pună o întrebare, 
ca şi cum ar fi fost declanşat de ideile lui Ossian: 

— Te-ai gândit vreodată că Ghazalla susţine 
Ordinul din cauză că nu e Scotă, cum suntem noi? 

Ossian se cutremură. La ce se referea Tuath? In 
mod cert, ce se întâmpla acum nu era felul lui de a 
se juca cu vortexul. El, scrutătorul, se gândise să 
întindă o capcană în vortex ca s-o prindă pe 


Ghazalla, iar acum, Tuath îi întinsese o nadă care îl 
130 


făcea să gândească precipitat, ca şi cum ar fi fost 
incapabil să-şi ordoneze gândurile. Pe undeva prin 
brund, rătăcea un releu de-al mătcii majore care îl 
captase pe masculul dintâi. Ea era cea care se juca 
cu el, cu Ossian. 

— Ştiu eu? intră el în joc. Poate fi o explicaţie. O 
bengaleză în fruntea unei legiuni de Scoţi se poate 
gândi să joace o carte Bene Gesserit.. 

Winnona zâmbi şi îl cuprinse pe Tuath pe după 
umeri. Ossian se uită într-o parte. Doamne! Numai 
dacă nu i-ar cere lui Tuath s-o însămânţeze acum! 
gândi el. Sondă vortexul după codurile Ghazallei. 
Nici un semn. 

Matca spuse: 

— Deci rămâne aşa! Legionari de-ai noştri, aleşi 
de tine Ossian, vor schimba spiralele cu Soherii! 

Scrutătorul parcurse rapid izolarea din vortex. 
Părea impermeabilă. Câmpul era atât de liniştit, 
neparcurs de nici un Glas de vortex, încât părea 
sălbatic, precum aerul curat prin care nu mai 
trecuseră legiuni de ani de zile. Ossian se uită la 
Tuath. Nu-si schimbase deloc expresia în ultimul 
minut. Se decise să răspundă: 

— Aşa vom face. 

— Bine. Câţi prizonieri Soheri avem? 

— Doisprezece. Nouă masculi. Trei femele. 

— Bun. Vom trimite doisprezece Kildare cu 
spiralele schimbate în brundurile Sohere, conchise 
Winnona şi înghiţi în sec. 

Tuath, masculul dintâi, îşi trecea palmele peste 
spiralele ce străbăteau gambele mătcii. Îi stârneşte 
irizările, strânse Ossian din ochi. Cei doi pufniră în 
râs, văzând mina lui acră. 

131 


— Nu pune la suflet! începu Winnona. Se răsuci 
spre Tuath, masculul dintâi şi-i făcu semn să-i dea 
bolul cu chinchin. Vei fi totdeauna printre preferaţii 
mei, continuă ea. Înţelege-mă! Trebuie să eclozez 
frecvent! Vreau să devin matca majoră a legiunii 
Kildare! S-o dau jos pe colorata aia de Ghazalla! 

— Winnona va ajunge acolo sus şi nu ne va uita 
pe noi, sfătuitorii ei! spuse Tuath oarecum 
interogativ, fără legătură. Se prefăcea preocupat 
de irizaţia spiralelor strălucitoare de pe fesele 
rotunde ale Winnonei. 

Ossian ignoră aluzia umilă a lui Tuath. De când 
fosta lui femelă devenise matcă, Tuath se 
înmuiase din ce în ce. Ajunsese să se ferească să 
spună acele lucruri care nu-i erau pe plac 
Winnonei. Nu făcea nici un fel de afirmaţii fără s-o 
fi consultat înainte. Legionarul puternic de altădată 
dădea fuga acum, ori de câte ori îl striga matca... 
Cu toate acestea, îi venise ideea releului de chin. 

— Ai să-l faci, nu-i aşa? se interesă Tuath, ca şi 
cum i-ar fi ghicit gândurile. 

Avea un licăr bizar în străfundul ochilor. O lumină 
care nu era a lui. Ca o semnătură străină ce îl 
poseda. 

— Da, răspunse Ossian. 

— Fă-o, şi Winnona n-o să ne uite niciodată! 
repetă el, redevenind umil. 

Licărul din ochi dispăruse. Ossian se gândi să 
ruleze mai târziu, în linişte, conversaţia de acum, 
care se acumula în vortex se pregăti să iasă şi să 
meargă în igluul lui, unde o va face pe îndelete. 
Winnona sesizase deja ciudăţenia situaţiei şi se 


posomorâse. De ce oare... 

Mă rog. Oricum, în loc să răspundă gesturilor 
tandre ale lui Tuath, Winnona zâmbea încurcată, 
evitând să-l privească în ochi. 

Mirosul de chinchin aromat umpluse igluul, 
înlocuind efluviile acre de /ichiba arsă. Vântul 
începuse să şuiere printre corturile şi catargele 
brundului, amestecându-se cu băzâitul 
generatorului de energie şi cu fâsâitul foalelor. Din 
când în când, câte o pală de aer plesnea blănurile 
care acopereau intrarea. 

— Şi dacă vom pierde? întrebă deodată Tuath, 
cu ochi din ce în ce mai opaci. 

Trebuie să-l citesc! emise Ossian şi răspunse, 
țuguind buzele 

— Nu riscăm prea mult. Ghazalla n-o să ne acuze 
că am utilizat o metodă predicată de ea. 

— N-o s-o facă! Dar ar putea să capteze 
registrele membrilor obişnuiţi ai brundului. Ar 
putea să-i netezească drumul lui Gwenn replică 
matca. 

— Gwenn? Gwenn n-a atins încă vârsta eclozării, 
constată Tuath. A 

— Face optsprezece ani. In curând. Şi, dacă 
suportă operaţia de confirmare, o să eclozeze şi 
ea. Dar, repet, Ghazalla n-o să ne pună în cârcă 
nimic! Cum s-o mai sprijine pe Gwenn câtă vreme 
ne-ar reproşa ceea ce Gwenn predică mereu? 

Simunul vibra peste întinderile îngheţate. La mai 
puţin de trei mile spre est, trecea o conductă 
îngheţată, izbită de curenţii şuierători. Winnona îşi 
încrucişă braţele şi se scutură, ca parcursă de un 
frison. Se uită la Tuath, masculul dintâi, şi se gândi 

că trebuia să mai dea foc la câteva grămezi de...5 

— l-ai auzit comunicând în vortex? se interesă 
matca. 

— Nimic important. ltinerare, delimitarea unor 
brunduri, întrevederi între mătci... Dar, nu ei sunt 
cei mai puternici! privi Ossian la cei doi şi aruncă 
hârtiile pe kang, lângă Winnona. 


5 Urmează o lacună în text Din studiul comparat al legendelor 
Dispersiei, precum şi din cercetările amănunțite ale altor izvoare scrise, 
reiese că cei trei Scoţi (a căror existenţă reală este atestată de 
majoritatea surselor consultate, inclusiv de incunabulele de la 
mănăstirea Patna) au discutat despre planurile imediate ale legiunii. 
Menţionăm că la data discuţiei (18500, nAudrim, Gwasheu, după cum 
reiese din studiul unor documente paralele), Kildare Highlanders şi 
Soher erau legiunile predominante în Afryss de Nord. Conform 
prescriptiilor de care făceau atâta caz, trebuia ca cele două legiuni să 
iniţieze Micul Jihad, ca urmare logică a stabilirii contactului de război. 
Rezultatul acestui război se concretiza în preluarea punctajului legiunii 
învinse şi în adăugarea unor noi trăsături de vortex în portul specific. 
Operaţiunea se numea „inserţie” şi, în cazul specific al celor două 
legiuni, preceda atribuirea însemnelor de „legiune migratoare”, înscrisă 
în vortexurile individuale. 

Această stare de lucruri a fost recent confirmată de săpăturile 
efectuate în zona vestică a Eurossului şi în porţiunea centrală a 
Ayssului. La Antibia, de pildă, s-au descoperit resturile unei legiuni ai 
cărei membri aveau caracteristicile topometrice specifice Afryssului, 
dar al căror vortex spiralat, extrem de încărcat, respecta tipicul şi 
modelele din Euross. Urme ale acestei legiuni (denumită, arbitrar, 
„afryssiană 4”) au fost descoperite şi în jurul Marilor Lacuri îngheţate 
din sud-estul Afryssului. Vortexul membrilor era mult mai simplu, şi, 
lucru bizar, înălţimea medie a legionarilor era mai mică cu cinci 
centimetri şi jumătate. 

ê Planul dezbătut de cei trei Scoţi prevedea trecerea Mediteranei 
(îngheţată complet în 18500), spulberarea legiunilor sedentare din 
insulele întâlnite în cale şi a triburilor de „crescători la copcă” de pe 
paakul marin. Urma angajarea unui contact de război cu două legiuni 
puternice din Euross: Spree, germanici, care recunoşteau drept 
operaţie de confirmare a majoratului sudarea chirurgicală a coarnelor 
de yak direct la oasele craniului. De menţionat nivelul ridicat al 
cunoştinţelor de imunologie din acea vreme, care permitea grefarea 
unor structuri non-self. Punctajul acestei legiuni era uriaş, dacă ţinem 
cont de legendele Dispersiei din Skandina Estică. Ei pretind că Spree 

lată-i pe cei mai periculoşi! Cei mai bine 
punctaţi: şaizeci şi cinci de victorii, nici o 
înfrângere! Ayss, pârjolită... Jumătate din Euross 
devastat... Legiunea Tengri. Mongoli! 

— Nu mai spune! pufni Winnona în râs, privind la 
desenele din Scripturile recente. Aştia sunt cei mai 
periculoşi legionari? Aştia? Limbricii ăştia? 

— Căile Scripturilor sunt nepătrunse, replică 
Ossian, serios. Matca îi aruncă o privire scurtă, 
după care se prefăcu atrasă de hârtii. Îi răspunse, 
cu aer absent: 

— Eu respect căile Scripturilor. 

— Şi Tengri le respectă. Până acum, /imbricii 
ăştia de Tengri sunt cei mai apropiaţi de scopurile 
Scripturii. Mereu învingători. Zeci de trăsături de 
vortex capturate. N-au primit niciodată străini în 
legiuni. Făcu o pauză şi stabili sentenţios: e; 
trebuie să fie ţinta noastră. Aşa cum precizează 
scrierile, o singură legiune trebuie să rămână pe 
suprafaţa Pământului! lar eu zic că aceea trebuie 
să fie Kildare Highlanders. 

Winnona se întoarse spre ieşire, privind în gol. 

— Legiunea Tengri. Euross. Mda! 

Ordonă în vortex pelerina, care lunecă prin aer 
cu lentoare, plutind spre Kang, după care îi 
înfăşură trupul cu un foşnet moale. Spiralele 


aveau spiralele de codificare a punctajului urcate până pe coarne! 

Cea de-a doua legiune care stăpânea Euross era Tengri, la care se 
face referire chiar din porţiunea de text care a permis, în continuare, 
reconstituirea Cărţii Brundurilor. 

Prima şi singura menționare a Scripturilor ca obiect fizic, consultat 
de legionari. Există autori care contestă existenţa Scripturilor ca obiect, 
explicând că legionarii „ţineau minte preceptele din Scripturi, 
transmiţându-le pe cale orală”. 

luminescente ale mătcii deveniră brusc mate. 
Nervoasă! Nervoasă ca... 

Ossian nu-şi duse gândul până la capăt. 

— Nervoasă ca ce? îl întrebă Winnona şi se 
strecură afară din iglu. 

Capitolul VI 


Legendele Dispersiei povestesc despre ordinul Al 
Bokar. Astfel, într-o primă menţiune a ordinului, 
reiese că Al Bokar captase o navă fără echipaj a 
Ghildei. Al Bokar nu aveau trup, şi astfel se făcea 
că Oreste Sommers vorbea dintr-un difuzor mobil, 
Nizar Al Awad se contopise cu radarele de pe 
puntea de comandă, iar Ivor Merovingi migra sub 
forma uleiului de răcire din țevăria motoarelor, 
întinzându-se ca o pată de cerneală pe sugativă, în 
toate lichidele navei. 

Cei trei se urau de moarte jos, pe Pantelleria. 
Acest lucru nu era valabil în ordinul Al Bokar, unde 
Oreste îl lua pe Ivor peste picior pentru modul 
deficitar în care condusese apărarea stației 
Cassiteridae, iar Ivor îl întreba, amuzat, dacă „nu 
aşa fusese planul nostru de la bun început?” 

La prima vedere, Al Bokar erau extensiile 
autonome din vortex ale celor care foloseau 
vortexul. Printr-o ironie a sorții, Bene Gesseritul 
avertizase asupra riscului ca registrele de câmp să 
ajungă să se mişte independent de voința 
utilizatorilor lor, după cum demult ne-a prezis 
Jehanne Butler”. Nu ştiau însă că ele vor fi primele 
care vor suporta această mutație a Dumnezeului 
ieşit din Canoanele de pe Wallach IX, chiar din 
mâinile lor. Spuneau ele: „Cei ce vor căpăta suflet 
de vortex își vor râde de trupurile lor supuse 
patimilor, rămase în afara câmpului. ” 

MESSAOUD pufni plictisit şi întinse mâna către 
magistrat, era satisfăcut de suma pe care o 
primise. Făcu un gest sugestiv. Pelerina albă se 
scutură într-un gest scurt, de negatie, dezgolind 
umerii înguşti ai insului coborât în Landsraad să 
guste din plăcerile adrenalinei revărsate în sânge. 
Nu se aşteptase ca totul să înceapă cu o târguială 
care lui, ca magistrat apropiat Decanului în 
exerciţiu, îi repugna. 

Dar n-avea de ales. Trebuia să se tocmească pe 
o stradă care mirosea urât, a trupuri înfierbântate, 
printre nişte ziduri umede de bosh. 

— Brenda e o Atreides! Nu ajunge cât ai dat, 
spuse Messaoud. 

— Ce înseamnă o Atreides? 

Mirarea magistratului era neprefăcută. Aleseseră 
special o porţiune mai întunecată a străzii. Stăteau 
în apropierea unui gang unde tavanul Edificiului 
Inferior cobora foarte mult; textura lui aurie, din 
piele acoperită cu peri fini, se afla doar cu un nivel 
deasupra capetelor lor. 

Era un loc puţin aglomerat. Dacă ridicai mâna şi 
te împigeai bine în vârfuri, puteai să crezi chiar că 
vei atinge cu degetele firul guvernor de pe tavanul 
scund. 

— Nu ştiu ce înseamnă o Atreides! reluă 
magistratul. 

— Nu te-ai uitat la ultima misiune a lui Ivor pe 
Cassiteridae? întrebă Messaoud. Magistratul făcu 
semn că da, dar se vedea pe faţa lui că numele de 
Atreides continua să nu-i spună nimic. Eh, n-are 
importanţă! Chiar dacă-mi promiţi că n-o vei 

atinge, tot mai e nevoie de încă două bare de 
cinci... Dacă nu-ţi convine, strada e plină de fete! 
Dar nici una nu e o Atreides! continuă el s-o laude 
pe Brenda. 

— N-am nevoie de alte fete! Am venit special 
pentru Brenda... Brenda Atreides... Mi-a povestit 
un prieten despre ea! îţi repet însă: sunt magistrat 
şi am vortex penian!... N-am s-o ating deloc! 

— Încă două bare de cinci, sau lăsăm totul baltă! 
ridică Messaoud vocea. Stârnea un ecou sec, ca 
într-o cameră golită de mobilier. Câteva picături de 
sudoare se prelinseră de pe tavan drept în 
creştetul lui. Reflex, Harkonnen privi la limbile de 
os ce se roteau în perete, undeva deasupra 
tavernei lui Mac. Era trecut de şapte seara şi 
termometrul arăta peste 30 de grade. Se mira că 
nu transpira şi el, ca boshul care îi conţinea. 

Brenda ieşi din gangul scund şi se apropie de 
magistrat. Nu făcea altceva decât să respecte o 
rutină îndelung exersată. 

— Vortex penian... sunt specialistă în chestia 
asta! spuse, sigură pe ea şi pipăi evaluativ pelerina 
albă a magistratului. Cine ţi-a povestit despre 
mine? Silenus Herald? Tiiopa'il Ezaro?... făcu o 
pauză, pentru efect, şi continuă, făcând cu ochiul: 
Sau a fost cineva mai de sus? 

Magistratul îi privi formele pline, cât se poate de 
îndepărtate de siluetele en vogue, Cassandra 
Sommers, Venexiana Merovingi et co. Nu-şi putea 
permite s-o piardă pe Brenda! Nu din cauza 
preţului, în orice caz! 

Se uită într-o parte şi în alta. Dacă spusese că 


servise pe cineva amplasat mai bine decât Tiiopa'il 

Ezaro, înseamnă că... Se mai uită o dată de-a 
lungul trotuarului şi în sus, ca şi cum i-ar fi fost 
ruşine să nu fie văzut în compania celor doi. 

— Nu te formaliza! continuă Brenda. Străzile 
sunt pline de tipi ca tine... 

— Boshul, făcu el semn spre tavan. Ghilda 
Extinsă! 

— Boshul tace! i-o reteză Messaoud, sigur pe el, 
iar Brenda reluă: 

— Aici e lume multă, nu ca-n Pantelleria 
Superioară, unde sari în ochii unui cunoscut de la o 
sută de metri... 

— Nu există culoare aşa de lungi în Pantelleria 
Superioară! făcu magistratul. 

— Dar nici aglomeraţia de aici nu e pe sus... 
Linişteşte-te! N-o să te bage nimeni în seamă. 

Magistratul privi rapid dintr-o parte în alta şi, 
asigurându-se că nu-l vede nimeni, scoase din 
pelerină barele cerute şi le întinse lui Messaoud. 

— Era şi timpul, constată Messaoud. Nu-ş' ce 
dracu' s-a apucat Mac de-a gătit în seara asta, c-a 
împuţit toată strada... Nu mai rezistam. Şi tu te 
caliceai la două prăpădite de bare, de-mi venea să 
borăsc pe aici... 

— Am coborât special pentru ea. Dar ceri mult... 
Unde mergem? întrebă magistratul, înfăşându-şi 
capa cu un gest larg. 

— Nicăieri! pufni Mess în râs. Ai angajat marfa 
pentru aici şi acum! 

Brenda hohoti gros: 

— Ai spus c-o să foloseşti vortexul penian! 
înseamnă că n-o să te dezbraci! Ne vom iubi de-a- 


n picioarelea, pe trotuar! chicoti ea şi făcu cu 

ochiul. 

Magistratul se holbă, simțind că, într-un fel, cei 
doi îl trăseseră pe sfoară, dar Messaoud se uita în 
altă parte şi se scărpina nervos pe obraz. Nu 
suporta târguielile care se prelungeau aiurea. Nu-i 
plăcea să tragă cineva cu ochiul la el când făcea 
afaceri... 

— Boshul... bâigui magistratul. 

— Ti-am spus că boshul nu spune nimic... Hei! 
exclamă Mess şi se puse pe râs. Doar nu-ți 
imaginezi că boshul nu ştie ce faci. Fie că eşti 
îmbrăcat, fie că nu! 

— Nu ştiu... Ştiu doar că un bosh vede şi aude! 
Dar dacă şi vorbeşte?... 

Messaoud ridică din umeri. Mă rog. Reclamele 
făceau un tărăboi nemaipomenit, zvonul de fond al 
vocilor din localuri umplea strada 28, dar mai 
lipseau cel puţin două ore până ce strada să se 
încingă de-a binelea! lar tipii valabili, de care se 
ferea Mess, erau încă dosiţi prin apartamente şi 
cazinouri, la prietenele lor, sau la meciurile din 
cuvele cu noroi. 

Nu! Strada nu s-a încins! Prea devreme ca să mă 
vadă băieţii! îşi spuse Mess în gând şi o luă pe 
dalele cartilaginoase, verzui, pline de pete de sos, 
de lichioruri şi de sânge închegat. O auzi din spate 
pe Brenda: 

— Nu te jena! N-ai mai fost prin Landsraad, este? 
Aşa faceţi toţi la început! Da' până la urmă, o să 
laşi şi tu textila pe unde apuci... 

— Ce să las?! 

— Textila!  Ţoalele!  Pelerinele şi toate 


acareturile! explică Brenda. Mulţi nici n-au vortex 

acolo... lar eu mă dau aşa, pe lângă ei şi mă aşez 
în genunchi pe carapacea asta, vrei să vezi? 

Magistratul se trase brusc înapoi. Poate că vrea 
altceva? se întrebă Brenda. Atunci să fi făcut bine 
şi să fi dat toţi banii de la început! Nu să se târguie 
ca un coate-goale din Landsraad! Nu-i era ei clar 
ce însemna o Atreides, nici măcar când îşi auzise 
numele rostit în sferoidele 3D; dar ştia cât se poate 
de bine că o adevărată Atreides, şi aici o băga şi 
pe maică-sa, nu obişnuia să-şi piardă timpul cu 
clienţi nehotărâţi. Banii înainte de orice! 

— Uite ce e! spuse Messaoud din capătul 
gangului, citind  încurcătura de pe chipul 
magistratului. Eu am să dispar. Poate că te jenezi 
de mine... 

O luă încetişor pe trotuar, fluturând mâna în 
semn de la revedere. „Sau vrei să mă simţi direct? 
Fără vortex?” o mai auzi pe Brenda. 

Mess intră la Mac. Mirosea şi mai tare a file din 
ăla nenorocit, amestecat cu făină de oase şi fasole. 
O împuţiciune. Comandă o butelcă pântecoasă de 
Bomolla de Caladan, vinul pe care îl bea de obicei. 
Caladan, Casa Atreides, îşi aminti. Oare ce 
însemna asta? lar Brenda... Ei bine, cum se făcea 
că Brenda nu ştia nimic despre numele ei de 
familie? 

Eh, parcă el ştia ceva despre numele 
Harkonnen? 

— Ce dracu' a mai făcut şefu', Mac? întrebă după 
ce sorbi prima gură de vin. Adulmecă de câteva 
ori: mirosea la fel de tare a file aşa încât dădu 
paharul peste cap, scuturându-se. 

— Uite-te şi singur! îi făcu Mac semn către 

142 


sferoidele Ghildei. Am mai pierdut o staţie. Din 
categoria Amalfi. Mordec'hai spune că era cea mai 
perfecționată bază care putea să existe. Radaruri 
cuplate la amplificatoarele de vortex. Câmpuri de 
feed-back suprapuse. Operatori din Ghildă cuplaţi 
douăzeci şi patru de ore din douăzeci şi patru. 
Blindaje de ceramică şi crotoniu. O nebunie... 
ascultă-l! 

Messaoud se chiori în sferoidul 3D şi-l văzu pe 
Mordec 'hai care explica doctrina Casei Sommers: 
Oreste cerea mobilizarea generală. Cetăţenii liberi 
ai Decanatului, în opinia lui Sommers, ar fi trebuit 
să recolonizeze toate bazele de frontieră... 

— N-n-numai bles-blestemata aia de nevastă-sa 
e d-de vină! spuse Sörensen. O B-b-bene Gesserit 
împuţită. 

— Corect! răspunse grăsanul Fenring. 
Vrăjitoarele astea n-au fost niciodată de acord cu 
Kyewa... 

Mac freca un pahar şi-l privea din când în când în 
lumină. Suflă printre dinţi: 

— Complet sonat, Oreste ăsta! N-am folosit 
niciodată vreo armă. Cum dracu' să mă folosesc de 
rachete şi de toate celelalte? 

Şi cum o să ajung eu până pe o bază din aia? Tu 
ai tras vreodată? se întoarse el brusc spre grăsanul 
Fenring. 

— Ohoo! Şi ce-am mai tras, Doamne! Kilometri 
de puicuţe! Şi ţine cont: fără vortex, nu aşa cum o 
încasează Brenda acum!... 

— Mai du-te naibii! îl opri Messaoud şi se uită 
prin tavernă. Veştile circulau repede pe strada 28. 


Nenorociţii ăştia, care îl urmăreau acum pe Mordec 

'hai din ochi, ştiau că Brenda se joacă cu un 
magistrat şi... 

Mord tocmai îl întreba pe Oreste despre numărul 
bazelor Decanale de frontieră. Erau peste două mii 
de baze Cassiteridae şi vreo trei mii cinci sute de 
baze tip Amalfi. Fuseseră deservite, şi unele şi 
altele, de personal uman îmbarcat până în urmă cu 
două secole. lronia era că cel care retrăsese 
ultimele contingente de pe staţii fusese chiar un 
predecesor al lui Sommers; o făcuse o dată cu 
introducerea amplificatorului de vortex. Pe măsură 
ce puterea amplificatoarelor creştea, ghildarii au 
fost readuşi în Edificii şi au constituit nucleele 
viitoarelor patrule de salt. 

Messaoud îşi stinse ţigara şi adulmecă aerul din 
tavernă. Se obişnuise cu mirosul de file, sau poate 
că Bomolla începea să-şi facă efectul. Nu mai 
simţea nimic. Privi iar la clienţii lui Mac şi suflă 
ultimul fum de-a lungul tejghelei lucioase. Era 
momentul să profite de interesul lor neţărmurit 
pentru discuţia din sferoidele 3D. Ivor conchidea în 
locul lui Oreste, spunând că ce propunea el 
echivala cel puţin cu o mobilizare parţială. 

— M-mac! strigă Sörensen. S-să vezi c-că leprele 
astea v-vor să n-ne înroleze! 

— Mda! Carne de tun! 

—  l-auzi! exclamă Mac, nervos, uitând să 
oprească dozatorul de bere. Spuma se revărsă, 
galbenă, răspândind un miros acru. l-auzi! Datorie 
de grup! Da'ce? l-am trimis eu să meargă ca 
orbeţii pe asteroizii ăia? Vor să stea acolo? Să stea 
de unii singuri! 

Perfect! Se apropiau minute bune pentru 

Messaoud. Se strecură printre mesele înghesuite, 
vorbind cu unul şi cu altul. Da, sigur că da. Situaţia 
se agrava din ce în ce. Nişte incapabili, magistraţii 
ăia din administraţie! Cum să-i trimită pe ei, care 
habar n-aveau să se folosească de arme? lşi 
păstraseră puterea pentru ei, să facă bine şi s-o 
exercite acum! 

Noroc cu Decanul! Noroc că mai era cineva care 
ţinea şi cu ei, cetăţenii din Edificiile Inferioare! 

Alţii spuneau însă că Oreste avea dreptate. Ce-o 
să se întâmple dacă nu vor riposta cu toată 
puterea?  Agresorii puteau să se ivească din 
întreaga Dispersie, iar viaţa liniştită din Edificii s-ar 
fi încheiat... Punct. Foamete, exil, sau dracu' ştie 
ce altă nenorocire îi mai aştepta. Poate că ar fi 
trebuit să se înroleze. 

Era minunat. Erau discuţiile care îl umpleau de 
încântare pe Messaoud. Mâinile îi scotoceau prin 
buzunarele tipilor, ei îl sorbeau din ochi pe 
Mordec'hai, schimbau argumente şi comandau 
băutură, iar Messaoud îi lucra cum ştia el mai bine. 

De obicei, împărțea câştigul pe din două cu Mac. 
Numai că, de la un timp încoace, Brenda 
produsese foarte puţin. Poate că trebuia să se lege 
de  găselniţa aia, cu apartenenţa ei la Casa 
Atreides? Trebuia să se mai intereseze la grăsanul 
Fenring ce era cu povestea asta. Fie că avea cărţi 
sau nu, fie că în cărţile alea scria despre Brenda 
sau nu, Fenring se pricepea să spună poveşti 
frumoase care îl puteau ajuta pe Mess. 

E o perioadă proastă, îşi zise Mess. Brenda 
scotea din ce în ce mai puţini bani, iar Mac se 


purta din ce în ce mai porceşte... lar în seara asta 

îl luase peste picior fără niciun motiv. 

vor afirma în sferoidele Ghildei că ultima 
înfrângere se datorase unor greşeli de coordonare. 
Mordec'hai se aplecă spre Decanus Maximus, 
clipind mai des: 

— Vreţi să spuneţi că pierderea staţiei Amalfi 
putea fi prevenită? Utilizând numai amplificatorul 
de vortex? 

Da. Asta vroia să spună Ivor. Nu era nevoie să 
rişte vieţile supuşilor din Landsraad pentru atâta 
lucru. Nu încă. 

Messaoud se întorsese la tejgheaua din smalţ 
lucios şi se pregătea să-şi aprindă o nouă ţigară. 
Nu mai mirosea a file, în schimb, miasmele berii de 
alge fermentate îţi mutau nasul din loc. Pipăi 
barele pe care le găsise prin buzunarele clienţilor 
şi strâmbă din nas. Se chinuise degeaba, aproape. 
Era o seară nenorocită, fir-ar să fie! îşi spuse Mess 
şi se uită şi el, plictisit, în sferoidul 3D de deasupra 
tejghelei. 

— „trebuie să protejăm tocmai acest confort 
cotidian al cetăţenilor din Landsraad! riposta Ivor 
unui atac de-al lui Oreste. 

— Confortul cotidian al coaielor mele! se uită 
Messaoud la Mac. Mănâncă şi ăsta rahat. Care 
confort cotidian? Mi-e totdeauna prea cald sub 
tavanul boshului care începe de la etajul patru! Și 
tu găteşti mereu fileul ăsta zemos care împute 
toată strada! 

— Dacă nu-ţi place de Ivor, de ce nu te înrolezi la 
poponaru' de Oreste? Aşa, din datorie civică, l-ai 
auzit cum zice, nu? suflă Mac, întărind hotărârea 


lui Messaoud de a nu-i scăpa nici-o bară din recolta 

serii. 

Se făcuse linişte desăvârşită în local. Nu se mai 
auzea decât vocea seacă a lui Mordec'hai, 
repetată ca un ecou sec în întreg Edificiul Inferior. 
Din stradă abia se mai percepeau bolboroselile 
surde ale branhiilor de pe pereţii laterali ai 
boshului, încastrate printre muşchi armaţi cu oase 
lungi. Oxigenul pe care li-l dădea Ghilda Extinsă. 
Poate că Decanii semnaseră vreun contract cu 
Ghilda. Poate că hotărâseră să-i lase pe boshi să-i 
citească în schimbul dreptului lor de a-i citi pe 
magistrați şi pe nondecizionali, deopotrivă. 

Brusc, vocea lui Mord şi gâlgâiturile branhiilor 
care  filtrau aer din apa Mediteranei au fost 
acoperite de o succesiune de sunete bizare ce 
veneau de pe trotuar. Pe măsură ce se limpezeau, 
cei de faţă începură să-şi dea coate. 

Mac pufni în râs: 

— Foloseşte-o cât mai poate, Mess! Au apărut 
nişte tipe în ultimul timp... Brenda n-o să mai facă 
faţă multă vreme! 

— Te bag în mă-ta! zâmbi Messaoud, dar 
exclamaţiile clienţilor îl făcură să privească din nou 
în sferoidul 3D. 

Intre Ivor şi Mordec'hai îşi făcuse apariţia o nouă 
persoană. „Hârca!” exclamă Fenring, făcându-i pe 
toţi să izbucnească în râs. Mordec'hai explica: 

— Nizar Al Awad susţine punctul de vedere al 
Decanului. Dacă îi va convinge şi pe magistraţii 
consiliului Decanal, veţi rămâne acasă cu toţii, 
lângă fetele voastre... 

Parte din clienţi izbucniră în urale: 


— Să bem în cinstea muianei! urlă unul arătând 

cu degetul spre Nizar. 

— Am putea să i-o trimitem pe Brenda drept 
mulţumire, chirăi Fenring. O Atreides în patul unui 
Tleilaxu... 

—  Şi-aşa, Brenda se antrenează pentru 
vortexurile dintre  crăcii magistraților... Chiar 
acum! constată Mac, stârnind hazul tipilor care se 
întorseseră ca la un semn să-l privească pe 
Messaoud. 

Fusese o mişcare bruscă pe care Mess n-o 
anticipase. Îl surprinseră cu mâna plonjată adânc 
în buzunarul vecinului de la tejghea. Se făcu iarăşi 
linişte, tulburată doar de explicaţia răguşită a lui 
Nizar care se auzea din sferoidul 3D: 

— Putem utiliza vortexul şi în alte feluri. Nu am 
autorizaţia de a furniza detalii aprofundate. Este 
cert însă că noua manieră de utilizare a vortexului 
îi va scuti pe cetăţenii noştri de povara înrolării... 
în definitiv, Decanatul a încredinţat puterea 
vortexului în mâinile Bene Tleilaxului tocmai 
pentru a controla astfel de situaţii... 

— Furai, Messaoud! Furai, nu-i aşa? ricană Mac, 
ipocrit, şi-l apucă pe fostul acolit de reverul 
pelerinei roşii. 

— Stai aşa! E o neînțelegere... 

— Dacă urmăm sfaturile lui Ivor, vom eroda şi 
mai mult simţul civic al populaţiei! se auzi din 
sferoid vocea nervoasă a lui Oreste. 

— Închide-i gura lu’ ăla odată că-ţi crăp boshul! 
mugi grăsanul Fenring. Sunt săptămâni de zile de 
când mă întreb cine-mi suflă barele pe care le scot 
de la meciuri! Se ridică de pe scaun, îndreptându- 


se încet spre tejghea. Poate că n-am simţ civic cât 

să mă duc într-un război, dar am exact cât trebuie 
ca să frig un împuţit de hoţ! 

— Dacă aţi fi atenţi numai puţin... încercă Mess 
să zică. 

— Dacă eram atenţi numai puţin, ne prindeam 
de mult cine ne sufla barele, seară de seară, spuse 
Encino. 

Vortex! Scaunul din stânga lui Messaoud se 
răsturnă, izbind zgomotos podeaua cornoasă. 
Fenring se împiedică de scaun, cei de la mese îl 
priviră reflex, iar Messaoud ţâşni afară din local. 

Pe trotuar, în stânga lui, Brenda stătea lipită de 
zidul acoperit de sudoare, ondulându-şi şoldurile. 
Silueta albă a magistratului zvâcnea bizar, la un 
metru în faţa ei, mai-mai să cadă de pe bordura 
din fanoane de balenă. Brenda îşi cuprinsese în 
palme sânii şi închisese ochii. 

— Lasă-l! Hai s-o tăiem! strigă Mess şi se repezi 
spre ea. Sunt în cârca noastră! 

— la ui-uite c-cum fac ăştia! se auzi din spate 
vocea lui Sörensen. Se holba arătând cu degetul la 
Brenda şi la magistrat: Chiar c-că o regula cu v- 
vortexu' dintre picioare! 

Messaoud o smulse pe Brenda din faţa 
magistratului. Porniră în fugă pe mijlocul străzii, 
strecurându-se printre fațadele încinse, ce păreau 
să plesnească de sângele boshului, iluminate 
gălbui de candelabrele din os, pline de gazele 
exhalate de Ghilda Extinsă. 

— Onanie curată! răsunară vocile urmăritorilor, 
izbind tavanul scund. 

La ora aceea, carosabilul se aglomera deja. 


Valuri-valuri de oameni se revărsau în cartierul 
149 


scandalurilor şi al chefurilor din Landsraad. Fugind, 
Mess îşi aminti că numai cu câteva minute mai 
devreme se gândise că trotuarul o să se încingă... 

— Chiar nu te-a atins deloc? nu mai rezistă el şi 
o întrebă pe Brenda. 

— L-au fraierit! şuieră Brenda, gâfâind. Prietenii 
lui l-au fraierit că sunt expertă cu vortexu'! Nu i-au 
spus că vin aici tocma ca să scape de vortex.!... 

— l-a crezut? 

Brenda nu răspunse. Abia dacă mai apucă să 
dea din cap, alergând spre capătul străzii. Mess îi 
strivea încheietura mâinii, trăgând-o după el. 

Doborâră tarabele vânzătorilor de fructe de la 
intrarea în Piaţa Centrală, stârnind urletele uluite 
ale trecătorilor. Se opriră şi priviră în spate. 
Urmăritorii se  rostogoleau printre grupurile 
chefliilor de pe strada îngustă, azvârlindu-i într-o 
parte şi în alta, ca pe nişte popice. Paşii lor 
trepidau ritmic lovind trotuarul. 

Se repeziră pe sub porticurile ce înconjurau 
Piaţa, încercând să-şi piardă urma printre 
Dansatorii-Faţă care jonglau cu făclii aprinse. 

— Carnaval! Carnaval! strigau  Dansatorii, 
desfăcând mâinile în faţa fugarilor. 

Mess şi Brenda perforară masa chefiliilor, 
îmbrâncindu-i într-o parte şi în alta. 

— Ce-ar fi să ne copiaţi trăsăturile? le suflă Mess 
peste umăr. 

Ajunseseră în faţa magazinului lui Encino, de 
unde cumpărau raţia de conserve. Dărâmară 
rafturile pline cu doze de plastic împrăştiindu-le pe 
trotuar, mai-mai să cadă, strivind în picioare 
pungile şi cutiile, dar îşi continuară alergarea pe 

sub porticuri. Piaţa lucea în tonurile bolnăvicioase 
şi umede ale gazelor expirate de Ghilda Extinsă. 
Din zecile de sferoide 3D răspândite prin magazine 
şi localuri se auzeau vocile magistraţilor strânşi în 
salonul lui Mordec'hai: 

— Pot spune că ne vom folosi de modele! Vom 
riposta potenţând vortexurile... 

— Blestemaţii! suflă Mess, fără să-şi dea seama 
de ce, şi chiar atunci, un grup de urmăritori răsări 
în faţa lor, ivindu-se de pe o stradelă îngustă. 

— Cum dracu' de-au ajuns aici? se miră Brenda. 

— Nu ştiu! gâfâi Mess, holbând ochii. 

Se opriră brusc, patinând pe carapacea de sub 
porticuri. Au dat să se repeadă spre mijlocul Pieței, 
dar acolo se strânsese un alt grup de clienţi agitati. 
Arătau spre ei, cu mâinile întinse. 

— Sunt peste tot! şuieră Brenda. 

— Vino-aici! strigă Messaoud şi se năpusti în 
gangul dintre două magazine, unde mirosea acru, 
a transpiraţia boshului. Alergând, Mess ordonă în 
vortex doborârea temberoanelor printre care o 
târa pe Brenda. Recipientele de os bufniră surd, 
revărsându-şi conținutul pe  cartilajele ce 
acopereau strada. 

O să pută! O să pută ca dracu’ aici! gândi Mess, 
simțind că-i vine să vomite deja. 

— Ştii unde mergem? întrebă Brenda. 

— Da! 

Aproape că-i smulse mâna din încheietură când 
se repezi în magazinul de antichităţi din stânga 
gangului. Un saxofon bariton se auzea imediat de 
sub tavan. Sunetele făceau ca firul guvernor al 

Magazinul era înghesuit, dar Mess se strecură ca o 
pisică printre rafturi. Un Nizar ciudat vorbea dintr- 
un sferoid bizar, alb-negru şi plat, montat într-o 
elegantă ramă din palisandru masiv. 

— Cum adică?... îl întreba un Mordec'hai la fel de 
plat, bicrom. Ce înseamnă autonomia copiilor din 
vortex? Recunoaşteţi deci limitele 
amplificatoarelor! 

— Boshule! Parazitează-i p'ăştia care vin după 
noi! se rugă Messaoud, auzind strigătele care se 
întretăiau sub plafonul gangului, la doi paşi în 
urma lor. Vânzătorul, un tânăr blond, cu ochelari 
cu rame lucioase de sârmă, încremenise în spatele 
tejghelei. 

— Nu scoate o vorbă, George! Te rog! zise 
Messaoud, iar tipul dădu scurt din cap. Ochii i se 
vedeau uriaşi îndărătul lentilelor groase, verzui. 

Mess se repezi printre rafturile încărcate cu 
cristaiuri de contrabandă, cu litrugene şi distraiuri 
originale de pe Arrakis, păstrăvi da nisip uscați, 
pachete de Tarot, vânători-căutători, sticle cu 
chaumurky, licurigloburi şi becuri cu filamente 
incandescente, cuve de sunet, volume din ciclul 
Dune şi distransuri portabile; cei doi dărâmară 
totul într-un vacarm infernal de zăngănituri şi se 
strecurară într-un intrând ce ducea spre fundul 
magazinului. 

—  Ajută-mă! strigă Mess, îndepărtând febril 
obiectele vechi, aruncate claie peste grămadă. 
Brenda se azvârli şi ea printre ele, aruncându-le în 
spate, precum un câine care scurmă în pământ. 
Dezgoliră plăcile de os ale podelei chiar când 

intrării. 

Messaoud se plesni peste frunte: de ce naiba nu- 
şi lăsase niciodată un releu de sprijin mental ca să- 
| ghideze în atari situaţii? Mereu se gândise că aşa 
ceva i se putea întâmpla oricând, dar niciodată nu 
catadicsise să-şi ia vreo măsură de prevedere! 

Dădu la o parte capătul unui covor şi trase de un 
inel metalic. O trapă din os basculă. Sub ea se 
vedea un tunel întunecos, care mirosea a peşte 
putrezit. 

— Asta e! îi luciră ochii lui Mess. Scara spre iad! 

— Pe-aici? întrebă Brenda. Pe-aici trebuie să 
fugim? 

Mess  încuviinţă şi-şi dădu drumul în puţul 
întunecos. Vocile de afară se îndepărtaseră, 
alergând către cealaltă intrare în gang. 

— E aşa de rău? se interesă vânzătorul. Avea o 
voce subţire de tot. 

— E groasă, aprobă Mess în timp ce o ajuta pe 
Brenda să coboare şi ea. 

— Încă nu s-au prins unde aţi intrat, remarcă 
blondul, cu voce potolită. 

Se vor prinde. Aah! Măcar un releu de 
distorsiune să fi lăsat în câmp!... Să-i fi plimbat 
niţel încoace şi incolo! 

Dar Mess nu lăsase nimic în vortex. Aerul din 
anticariat era aproape sălbatic. Ei îl puteau localiza 
oricând, iar el n-avea timp decât să fugă. Măcar să 
fi avut un avans de cinci minute! Să fi apucat să 
instaleze mici curse în câmp! 

— George! Maschezi tu intrarea, da? 

George încuviinţă. Mess îi azvârli un pachet greu, 

George continua să dea din cap. Se strecura 
printre exponatele pe care le doborâseră în fugă 
cei doi, apropiindu-se agale de gaura din podea. Se 
aplecă şi apucă inelul de metal de care era agăţată 
trapa. 

— Uită că ne-ai văzut, şi-ţi rămân dator, George! 
Îţi rămân dator! încheie Messaoud şi dispăru în 
canal. 

Se auzi un hârşâit care le făcu pielea de găină, 
iar tunelul se cufundă în cel mai deplin întuneric. 
George acoperise intrarea. 

Capitolul VII 


Nu crede în tradiţii, nu crede în învăţători, nu 
crede în maeştri, nu crede în preoți, bazându-te 
doar pe autoritatea lor; nu crede nici măcar în 
aceste rânduri! Crede doar în ceea ce ai 
experimentat tu însuţi! 

(Codexul Budislamic Zensunni) 


SIMUNUL VUIA. După ce se lăsase noaptea, 
brundul Winnonei se refugiase pe înălțimile 
molcome dinspre Sidi Ferruch, pe pantele bătute 
de viscol. Trombele de zăpadă şi întunericul 
acopereau dunele, vortexul devenise o maree de 
paraziți în care nu te mai puteai orienta, dar 
Ossian era sigur că întinderile dure şi plate ale 
Mediteranei se aflau undeva în stânga lor. 

— Unde e restul legiunii? răcnea Winnona, abia 
reuşind să acopere huruitul vântului. 

Degeaba se holba în viziera preparată de Ossian, 
cu punctele de reper suprapuse peste datele 
extrase din câmp. Soherii umpluseră vortexul cu 
sute de capcane. Spoturile pregătite de scrutător 
în registre se plimbau pe deasupra unor schiţe 
sclipitoare care îşi pierduseră de mult sensul. 

Matca trase de viziera de sticlă prinsă sub coif şi 
dădu s-o azvârle în zăpadă, dar blizzardul i-o 
smulse din mână, aspirând-o într-un sorb de fulgi 
spulberaţi. Nici o pagubă! îşi spuse şi ordonă în 

vortex  dezagregarea  arbaletei. Mai mult o 
încurcase în ultimele ore. 

Arma rămase nemişcată, la şold, în ciuda 
ordinului ei. 

— Bine că am regrupat brundul! strigă Tuath. 
Mai e mult până la refugiu? 

— Îl am în vortex! chiui Ossian cât putea el de 
tare, ca să se facă auzit. 

— Eşti sigur pe ce vezi în vortex? răcni Winnona 
şi-l chemă la ea pe masculul străin. 

Slăbănogul se strecură printre palele viscolite ale 
ninsorii. O dată ajuns lângă Winnona, îşi suflă în 
palme şi-şi puse la ochi viziera preparată de 
Ossian. Descoperi semnalul peşterii în vortex şi o 
compară cu spoturile tremurătoare de pe sticlă. 

— Acesta e adăpostul pe care îl căutaţi. Aici ne 
vom găsi salvarea, spuse el şi-şi scoase viziera de 
pe ochi. Se uită după tovarăşa lui, care abia putea 
să meargă printre troienele înalte. 

— Eşti sigur? îl încercă Tuath. 

— Fraţii şi egalii mei nu m-au minţit niciodată, 
zise el arătând spre rafalele ninsorii, apoi se răsuci 
şi se duse să-şi ajute partenera. 

— Să sperăm că nici el nu ne minte pe noi, făcu 
Tuath şi tresări brusc. 

O încărcătură albastră se afundă în zăpada 
afânată la câteva sute de metri în spatele lor. Dâra 
ei sfârâitoare încă trepida în văzduhul încărcat de 
fulgi. Ignipector. Preţ de câteva secunde, simţiră 
valurile calde care se amestecau cu şfichiuirile 
îngheţate ale vântului. Soherii trăseseră la 
întâmplare însă, fără să le provoace nici o pagubă. 

Vortex! Nu sunt pe urmele noastre! îi asigură 

scrutătorul după ce iscodi în câmp. Umb/ă după noi 
undeva la vest, către golf! le spuse el cu Glasul de 
vortex. 

— Bhagavan! De-am ajunge odată la refugiu! se 
auzi o voce pierită, din faţă. 

— Cora! suflă Winnona, scârbită. 

Trecu pe lângă silueta înaltă a celeilalte mătci 
minore.  Nehotărâtă, Cora îşi freca palmele, 
sprijinindu-se de un perete de gheaţă. Cineva o 
lumină cu o torţă de magneziu. Era acoperită de 
promoroacă, iar _ kiltul îi juca, sfâşiat, în jurul 
şoldurilor. 

Complet dezorientată, pronunţă Winnona, rar, în 
vortex, astfel încât s-o audă toţi legionarii. Cora 
tresări, dar nu zise nimic. Brundul ei aproape că nu 
mai exista. Nu-i mai rămăsese decât să intre în 
şirul indian al legionarilor care se îndreptau către 
adăpost. Nimeri în spatele femelei străine de 
brundul Winnonei, cea despre care propriul ei 
scrutător spunea că fusese trimisă, împreună cu 
masculul ei cel slab, chiar de Bhagavan... 


* 


Cu două zile în urmă, Winnona pusese stăpânire 
fără luptă pe platoul Ouarzazate. Profitase de o 
manevră de-a Soherilor pe care o aflase din 
transmisiunile cercetaşilor ei şi coborâse vijelios pe 
tchang-thang-ul  înzăpezit, ocupând cea mai 
avansată cotă a frontului. O mai despărţeau doar 
şaisprezece mile de brundul central Soher, pe care 
Ossian îl scruta zilnic. 


Din acel moment, începuseră problemele. La 

numai trei ore după ce ridicaseră igluurile, surveni 
primul incident. Un alt brund Kildare, al Corei, 
ocupase partea de sud a tchang-thang-ului. 

Ossian a fost cel mai surprins: în ultimele ore nu 
constatase în vortex nici un fel de mişcare printre 
Highlanderi. Examină pachetele cu informaţii 
recente care pluteau în câmp şi strâmbă din nas. 
Brundul Corei înecase vortexul cu date false. 
Registrele arătau că brundul ei ar fi trebuit să 
străbată acum uedul Cassar, situat la opt mile sud- 
est de platou. 

— Au un scrutător meticulos, conchise Ossian. A 
avut grijă să inventeze până şi discuţii anodine, 
purtate, pasămite, între membrii brundului lor... 
Discuţii care derivează lent de tot în câmp, de-a 
lungul uedului Cassar. 

Winnona pufni, surăzând amar: 

— Mda. Cora e tradiționalistă. Doreşte un punctaj 
bun pentru brundul ei. Şi ea vrea s-o doboare pe 
Ghazalla. 

— Îmi pare rău! se scuză Ossian. 

— De ce?! se miră Winnona. 

— Aş fi preferat să te anunţ din timp despre 
intenţiile lor... 

Winnona puse oleolensul la ochi şi privi brundul 
ce se desfăşura pe zăpada strălucitoare a platoului 
Ouarzazate. 

— Fii serios, Ossian! Cora ne este aliată! spuse 
ea, fără să reuşească să-şi ascundă iritarea din 
glas. 

— În ce priveşte majoratul, îţi e adversară... 

— Bine, bine! Să luăm legătura cu ea. Să ne 


punem de acord acţiunile de pe teren, spuse 

matca, muşcându-şi buzele. Privi spre brundul 
Corei prin viziera preparată de Ossian. Imbătrânea, 
sau ce se întâmpla cu el? Trecuseră câteva zile de 
la propunerea neaşteptată făcută de Tuath, care o 
luase pe nepregătite chiar şi pe ea, deşi tare mult 
ar fi dorit ca ideea cu releul de chin să-i fi venit 
masculului dintâi. Dar Winnona ştia foarte bine 
care erau lucrurile la care se pricepea Tuath. 
Discutase cu Ossian, iar el îi promisese că va 
studia conversaţia din iglu. O înregistrase în câmp 
şi o va rula de mai multe ori, undeva la adăpost, 
până ce va desluşi ce se întâmplase de fapt. 

Zilele trecuseră, iar scrutătorul nu reuşise să-i 
spună ce se petrecuse. Il captase oare Ghazalla pe 
masculul dintâi? Nu era în stare să zică nimic clar. 

Hotărâseră să urmeze sfatul lui Tuath, deşi nu 
înțelegeau ce interes avea Ghazalla să-i chinuiască 
aşa pe cei doi prozeliţi ai ei. Ossian va construi 
releul de chin astfel încât să fie amorsat de 
propaganda Bene Gesserit, după care va lansa un 
câmp de iscodire către matca majoră. Poate că în 
acest fel vor afla răspunsul. 

Pentru asta trebuia să aştepte însă, iar Winnona 
simţea că are din ce în ce mai puţină răbdare. 
Singurul lucru bun care se întâmplase fusese 
schimbarea spiralelor. Dacă se gândea bine, asta o 
făcuse pe Winnona să ocupe o poziţie atât de 
avantajoasă. Cercetaşii obişnuiţi n-ar fi făcut două 
parale în obţinerea informaţiilor despre adversari. 

Numai că, se gândi matca, ar fi trebuit să 
spionez şi brundurile Kildare, nu numai pe Soheri! 

Mda. Era o zi luminoasă, cu văzduhul limpede: 


legionarii Corei se vedeau perfect, în ciuda 

distanţei care îi despărţeau de Winnona. Matca 
cobori viziera pregătită de Ossian şi se uită în ea, 
dar brundul Corei nu lăsa nici un fel de urmă în 
vortex. Părea la fel de îndepărtat ca întreg restul 
legiunii Kildare, ce bântuia pe undeva pe la sud, 
dincolo de înălțimile molcome, acoperite de 
zăpadă strălucitor de albă. 

Între timp, coloanele de puncte negre se 
răspândiseră pe zăpada orbitoare, dispunându-se 
în triunghi isoscel, cu vârful îndreptat spre vest, 
aţintit, ca şi legionarii Winnonei, către brundul 
central al Soherilor. Tocmai îşi înălţau capcanele 
de vânt, zmeiele cu elitre zbârnâitoare care 
generau electrium. 

— E gata, o anunţă Ossian. Am stabilit un câmp 
mascat de comunicare cu Cora. 

Matca dădu din cap. Parcurgea cu oleolensul 
tchang-thang-ul bătut de soare. Și eu şi Cora 
suntem inamicele Ghazallei. Dar, totodată, eu şi 
Cora suntem inamice... 

Winnona se întrebă de ce Scriptura Schimbărilor 
prevedea atât de multe adversităţi. Nu exista 
capitol care să nu vorbească despre înfruntări şi 
care să nu pretindă confruntări, iar legionarii, 
respectuoşi cu textele scrise, le angajau de cum se 
ivea prilejul. Pe de altă parte, nu exista conflict 
care, aşa cum o arăta numele Cărţii, să nu fie 
înscris în Scriptură... Paragrafe noi erau emise 
permanent în vortex şi trecute în paginile sfinte. 
Winnona ştia că nu mai era mult până ce, capitole 
întregi, nou-nouţe, vor lua în discuţie situaţiile 
recente. Protestantismul celor ca Ghazalla, ca 


Fingal şi Gwenn, care se opuneau preceptelor. 

Riposta tradiţionaliştilor precum Winnona, Ossian 
şi Tuath. Experienţa confruntării Highlander-Soher. 

Toate vor isca reacţii. Toate vor găsi un răspuns 
inclus în Scriptura Schimbărilor. Mohammad rassul 
Yahweh! Moshe rassul Allah! exclamă ea în câmp, 
Bhagavan avea grijă de toate şi le scria în 
Scripturi! 

— Ah! exclamă Ossian satisfăcut. M-am temut ca 
scrutătorul Corei să nu fi avut aceeaşi idee ca noi... 
Avem noroc! A recurs doar la mascarea câmpului! 

— Ghazalla n-a aflat nimic? 

— Nu. Coră şi-a acoperit deplasarea şi faţă de 
ea... 

— Ghazalla nu are partizani în brundul Corei? se 
miră Winnona. 

— Sunt peste tot, se scutură Ossian. Dar 
scrutătorul Corei pretinde că a reuşit să-i izoleze 
de vortex. Zice că-i are sub control. 

— Ceea ce tu n-ai reuşit nici în... începu Tuath, 
dar Winnona i-o reteză: 

— S-o creadă el că poate să-i izoleze pe prozeliţii 
Ghazallei! Unde sunt trimişii lui Bhagavan? 

Masculul dintâi se uită printre igluuri, căutându-i 
pe cei doi străini. Îi zări la marginea brundului, 
privind către marginile platoului prin vizierele 
preparate de Ossian. 

Matca porni către ei cu paşi  anevoioşi, 
afundându-se până la genunchi în zăpada afânată. 
Furioasă, nu comandă în câmp rachetele din os de 
capră care să-i uşureze mersul. 


* 

În cursul aceleiaşi după-amieze, privind în 
vizieră, Ossian descoperi cinci spoturi mişcăndu-se 
în vortex, printre poziţiile ocupate de brundul 
Corei. Se uită cu atenţie: erau grupate undeva pe 
flancul sudic al triunghiului, oarecum în afara 
brundului, fiind singurele puncte vizibile cu ochiul 
liber care aveau în acelaşi timp reprezentare în 
Câmp. 

— Priveşte! o făcu el atentă pe Winnona. 

După câteva minute, Winnona încercă să o 
contacteze pe Cora, dar aceasta nu catadicsi să-i 
răspundă. 

Se pare că aveţi cinci intruşi în brund... îi 
transmise Ossian scrutătorului. Râsul celuilalt se 
auzi în câmp, însoţit de o remarcă scârbită de-a 
Corei. Cine naiba să fi intrat în brundul lor? 

Cinci spoturi! Pe versantul care coboară spre 
sud! emise Winnona, furioasă. Dacă nu vă duceti 
voi să vedeţi ce e cu ele, o să trimit câtiva 
legionari din brundul meu! 

Priviră prin oleolensuri. Dintre igluurile Corei 
ţâşniră câteva planşe de zăpadă splberând neaua. 
În mai puţin de două minute, înconjuraseră cele 
cinci spoturi. O rachetă roşie perforă văzduhul, 
chiar cu puţin înainte ca cei cinci să fie capturați. 

Ossian deschise registrele mascate prin care 
comunica cu scrutătorul Corei. Cei cinci purtau 
spirale Kildare, bineînţeles, dar erau, de fapt, 
Soheri. Din interogatoriul rapid care precedă 
înjunghierea lor, aflară cu toţii că cei cinci se 
infiltraseră de aproximativ zece ore în brundul 
Highlander, dar că nu comunicaseră cu ai lor decât 


de aproximativ două ore. 

Suficient cât să dea informaţiile de care aveau 
nevoie Soherii. Cora nici nu-i mulţumi Winnonei 
măcar şi se apucă să-şi ia primele măsuri de 
prevedere. Simţea că nu mai era mult şi situaţia de 
pe teren o să se strice, mai ales după ce Soherii le 
depistaseră manevra riscantă. Cele două brunduri 
avansaseră prea mult pe tchang-thang, 
desprinzându-se de grosul Highlanderilor, iar 
Soherii nu vor întârzia să le învăluie flancurile, 
străbătând în marş forţat marginile platoului. 

— Am putea să ne unim brundurile! sugeră 
Winnona. Altfel nu putem face faţă până ne vin 
întăriri. 

— Prefer să rămânem despărțite, răspunse Cora. 
Îi vom sili pe Soheri să-şi împartă atacul în două... 
Doar aşa le vom slăbi ofensiva. 

— Cum crezi, încheie Winnona şi ieşi din câmp, 
ordonând dispunerea brundului în cerc, după care 
emise semnalele de detresă câtre restul legiunii. 
Privind prin oleolensuri, văzu primele rânduri ale 
Soherilor cum străbăteau în marş forţat zăpada 
bătucită de pe marginile tchang-thang-ului. Cora 
ordonase şi ea dispunerea în cerc, iar Ossian captă 
în registrele de luptă primele emisii ale semnalelor 
de ajutor. 

Singura lor şansă era ca celelalte mătci să se 
pună rapid în mişcare. La rândul lor, Soherii nu se 
năpusteau încă la atac, aşteptând strângerea 
rândurilor propriei legiuni pe dealurile ce 
înconjurau platoul. 

— Nimeni nu poate gândi ca noi! Avem 
monopolul acestei tactici! îl luă masculul dintâi 
peste picior pe Ossian. De la lăsarea serii, examina 
brundurile Sohere. Aprinseseră focuri de jur- 
împrejurul tchang-thang-ului. 

Între timp, descoperiseră alţi trei Soheri, infiltraţi 
în propriul lor brund de data asta, ceea ce o făcuse 
pe Winnona să mai scadă tonul când îşi bătea joc 
de Cora. De ce doresc Bene Gesserit amestecul 
între legionari? se întrebă. Au fost vremuri când 
legionarii nu se amestecau cu membrii brundurilor 
străine... Pe atunci, nici un legionar străin nu era 
primit în brund şi lucrurile mergeau foarte bine... 
Ne  păstram ereditatea cu sârg, respectam 
capitolul „Despre  Menţinere” al Scripturii 
Schimbărilor şi eram mulțumiți cu toții de ce se 
întâmpla de-a lungul şi de-a latul tchang-thang- 
ului... 

Acum, Winnona însăşi ajunsese să înlocuiască 
spiralele supuşilor ei ca să-i trimită să spioneze în 
folosul brundului. Se întreba dacă preţul astfel 
plătit pentru câştigarea unui Jihad, incomparabil 
mai mare decât un simplu contact de război, putea 
s-o absolve în faţa lui Bhagavan. 

— Ei, ce zici, Ossian? reformulă Tuath întrebarea. 
Cum de s-au gândit Soherii la acelaşi lucru ca noi? 

— Nu ştiu... Mă întreb dacă Bhagavan nu are 
cumva legătură cu povestea asta. El scrie în 
Scripturi, el controlează vortexul... Te pomeneşti 
că vrea să ne încerce. 

— Tot ce se poate, lansă Tuath nervos. Cei doi 
trimişi ai lui au fost de acord să ne schimbăm 


spiralele. Ba chiar ne-au îndemnat s-o facem... 

Winnona râse amar: 

— Ca să ştim precis cum stau lucrurile, ar trebui 
să deghizăm un brund întreg! L-am masca în 
vortex şi ne-am introduce până în apropierea 
mătcilor majore şi am încheia rapid socotelile. În 
ceea ce priveşte Micul Jihad, cel puţin... Dacă 
învingătorii şi-ar primi trăsăturile de vortex după o 
astfel de operaţiune eretică, înseamnă că Scriptura 
Schimbărilor nu mai are nici un sens şi că am 
putea s-o încălcăm când dorim... 

— Vrei s-o facem? se interesă Tuath cu glas 
vesel şi suflă fumul albăstrui de chinchin către 
îngrămădirea de igluuri de pe platou. Fumul se 
etală în evantai, derivând lent în vântul serii. 
Câteva străji Kildare patrulau de jur-împrejur pe 
planşele de zăpadă; plăcile de lemn lăcuit şi 
pânzele de cânepă fâşâiau liniştitor în culorile 
amurgului. 

Matca se uită în ochii lui Tuath şi surprinse licărul 
bizar de care îi povestise Ossian. 

Vorbeşte în contul cuiva? emise Winnona. Ossian 
răspunse printr-un clipit: o negaţie. El unul, nu 
percepea semnalul nici unui câmp străin. Tuath 
continuă însă, iar licărul din ochi deveni tot mai 
vizibil. 

— Eu cred că asta aşteaptă Bhagavan de la 
legiunea aleasă să profite de ocazii, Winnona!... Eu 
zic că ar fi perfect dacă ne-am schimba cu toţii 
spiralele... 

Matca trase adânc aer în piept, dar nu apucă să 
răspundă Ossian îşi pocni degetele brusc, încordă 
gâtul, ca şi cum s-ar fi străduit să audă un zgomot 


îndepărtat, numai că îşi acoperise urechile cu 

palmele. 

Vortex! 

— Atac masiv al Soherilor! începu el să recite ca 
şi cum ar intrat în transă. Atac mascat în câmp, pe 
direcţia Ouarzazate Sidi Ferruch - Cyrenaica. 

Matca se apropie de el. 

— La ce distanţă sunt? 

Dar Ossian continua să vorbească precum un 
automat întors cu cheia, neţinând cont de 
întrebare: 

— Au pornit acum o jumătate de oră. Atac 
mascat pe direcţia Ouarzazate - Sidi Ferruch - 
Cyrenaica. Atac suplimentar, paralel cu coasta 
Mediteranei. Flancul sudic al legiunii Kildare 
spulberat, la şapte mile sud-vest... 

— Poate că citeşti o informaţie falsă, încercă 
Tuath. 

— Brundurile Kildare au fost interceptate pe 
fundul  uedurilor.  Grăbindu-se să răspundă 
chemării noastre, au ţinut cursul văilor unde au 
fost surprinse şi decimate. Repet: atac complet 
izolat în câmp. 

Complet izolat. Fără să înlocuiască semnalele 
legiunii cu pachete false de informaţii. Practic, era 
cel mai slab tip de mascare. Semn că Soherii nu 
mai consideraseră necesar să se ascundă. Sau că 
le-ar fi luat prea mult timp ca s-o facă. Mda. 
Probabil că mătcile lor realizaseră că se găseau 
într-o situaţie prea bună pentru a compromite 
ofensiva cu o pregătire elaborată în câmp. 

— Sunt pe noi! suflă Winnona nervoasă printre 
buze. 

Spre dimineaţă, Soherii aruncaseră în aer 
conducta care despărţea Ouarzazate de Sidi 
Ferruch, forţaseră cursul unui ued şi capturaseră 
câteva mătci minore Kildare. Îşi continuau atacul 
străpungând legiunea Scotă; o împărțeau în două, 
coborând dinspre înălțimile Ouarzazate către 
coasta de gheață a Mediteranei. În primele rânduri, 
înălțaseră mătcile minore capturate şi trase în 
țeapă, suspendându-le ca pe nişte drapele în 
reţele de lemn. 

Imediat după răsăritul soarelui,  vortexul 
devenise prolix în amănunte. Soherii ridicaseră şi 
ultima barieră din calea scotocirii brundurilor lor. 
Socoteau că Scoţii erau în prea mare degringoladă 
ca să mai aibă timp să interpreteze semnalele care 
inundau câmpurile. 

Aflară astfel că Ghazalla apucase să se retragă 
cu o mână de oameni spre golful Oran. Cea mai 
mare parte a receptaculelor de siderit în care 
creşteau embrionii legiunii fuseseră capturate. 
Ofensiva Soherilor urmărea, după cum era de 
aşteptat, traversarea Mediteranei pe gheaţă în 
următoarele două săptămâni, iar invadarea 
Eurossului, citi Ossian din câmp, va continua după 
acelaşi tipic: infiltrare de spioni în brundurile 
adverse, folosindu-se de modelele schimbate ale 
vortexurilor. 

Exact după cum plănuiseră Ossian şi Winnona. 

Tocmai pe dos de cum prevedeau Scripturile 
Schimbării. 

Comunicările dintre brunduri se aglomerau în 

aer, aproape materiale. Cote cucerite, itinerare, 
planuri de asalt - se înghesuiau cu toate în câmp. 
Ossian abia mai prididea să clasifice pachetele cu 
informaţii şi să le lanseze în registrele mascate ale 
vortexului său. 

Pe platoul Ouarzazate urmase debandada. 
Părăsiseră brundul în mare viteză, încercând să 
prindă din urmă resturile legiunii care se refugiau 
către Golful Oran. Au ales un itinerar care trecea la 
sud de grosul inamicilor; numai că drumul era 
blocat de grupuri compacte de Soheri care se 
revărsau pe coaste dinspre continent. Coborau în 
valuri dese de pe dunele molcome care se opreau 
pe țărm. 

Nu fac fată presiunii - se auzeau de peste tot 
scrutătorii Scoţi - Schimbăm itinerarul - şi urmau 
coordonatele care cifrau deplasarea brundurilor. 

Sunt Ghazalla, interceptă Ossian la un moment 
dat un registru secundar. Brundul meu se află la 
trei mile sud de vârful Sidi Ferruch. Ne indreptăm 
spre golful Oran! Repet: joncțiunea legiunii are loc 
în golful Oran! 

Grupuri răzlețe de Highlanderi se strecurau deja 
pe fundurile albastre ale uedurilor, încercând să se 
alăture  mătcii majore. Dar era prea târziu. 
Avangărzile  Sohere se abătură asupra lor, 
spulberându-i pe întinsul troienelor sclipitoare. 

Pentru a pune capac la toate, Cora îşi dirijă 
brundul către lanţul de culmi ce despărţea uedurile 
Massirath şi Wahal, nimerind chiar în mijlocul 
adversarilor. Abia dacă reuşi să-şi salveze o mână 
de oameni, ataşându-i fără multă vorbă grupului 


condus de Winnona, care schimbase din nou 

itinerarul. Hotărâse s-o ia spre est, abandonând 
animalele şi cea mai mare parte a rezervelor de 
nutreţ, strecurându-se printre grupurile răzlețe ale 
Soherilor în speranţa că vor ajunge neobservaţi în 
golful Oran. 

— N-ar trebui s-o mai las pe Cora nici să 
păzească recipientele cu ouă! pufnise Winnona. 

— Nu vorbi aşa! Noi toţi am fost înfrânți! 
replicase Ossian. N 

Winnona schimbă vorba. Il întrebă pe Ossian 
dacă Ghazalla nu mai emitea semnale în vortex. 
Scrutătorul clătină din cap. Matca îşi ţuguie buzele 
şi se repezi în fruntea grupului. 

La mai puţin de două mile în urma lor se vedeau 
liniile dese şi negre ale brundurilor Sohere. 
Efectuau în ordine joncţiunea, de-a lungul coastei 
Mediteranei. 


—  Refugiul! chiui Tuath, acoperind vuietul 
vijeliei. Mohammad rassul Yahweh! chiui el cu Glas 
de vortex şi întinse mâna spre o umbră abia 
vizibilă pe panta muntelui. Se vedea cu greu 
printre palele sfârâinde ale ninsorii. 

Masculul se întoarse cu spatele la matcă. 

— Ossian? 

Scrutătorul se cufundă în câmp şi baleie datele 
topografice standard din apropiere. Firul guvernor 
de pe spinare prinse să-i lucească intens, în tonuri 
aurii. 

— Liber! anunţă Ossian. 


— Înăuntru! ordonă Winnona. Ai grijă, Tuath! 

Ultimii care intră să mascheze intrarea! 

— Recipientele! strigă Cora ridicându-se de pe 
un bloc de gheaţă. Duceţi-le în fundul peşterii! 

Winnona trecu pe lângă ea fără s-o privească. 
Ossian se repezi înăuntru, în trena mătcii...vo; 
sigila intrarea într-un registru bazal. Va deveni o 
simplă cotă de relief, afişată în câmp, o asigură pe 
Winnona folosind Glasul de vortex. 

Peştera se deschidea la capătul profund într-o 
sală aproape sferică, cu pereţii şlefuiţi. Fusese un 
ascunziş Kildare atunci când legiunea poposise 
pentru prima oară pe aceste meleaguri, înainte de 
a-şi începe migrațiile de-a lungul şi de-a latul 
Afryssului. 

Din peştera asta ne-am răspândit, în ea ne vom 
mistui... gândi Winnona. 

— Ce spuneai, Ossian?... traversarea 
Mediteranei? pufni matca. Urmă o pauză de câteva 
secunde. Apoi, reluă: Buun! Să vedem dacă mai e 
ceva de făcut! 

Masculul dintâi sări peste bolovanii din galerie şi 
se apropie de ea: 

— Am mascat intrarea. Va fi invizibilă pe toată 
durata furtunii. 

— E apă potabilă în cloaca asta? se auzi vocea 
răguşită a Corei. 

Îşi recăpătase siguranţa de sine. Aşeză pe nisip 
recipientele cu ouă în care picura hrana prin 
tuburile de siderit. Vuietul viscolului se auzea 
înfundat. Bezna din peşteră era iluminată doar de 
irizaţiile vortexurilor. Într-un colţ, câţiva legionari 
scoteau din raniţe grămezi de lichiba pe care se 
pregăteau să le aprindă. 

— Cloaca asta e peştera din care au pornit 
strămoşii noştri de Siidarazai, naShadmin, Sign 
Avlardim, când au cucerit Sahara de Nord, spuse 
Winnona într-un târziu. Privi apoi de jur-împrejur şi 
strigă: Vreau să ştiu câţi suntem! 

Legionarii începură să numere, pe rând. Vocile 
se auzeau, obosite sau răguşite, sparte sau 
stăpânite. 

— O sută şaptezeci, încheie  Winnona 
numărătoarea, după câteva minute. 

— Nici măcar cât un brund! zise Ossian şi se lăsă 
să cadă în nisipul îngheţat. 

Winnona puse alături pelerina cu însemnele 
legiunii - cimpoiul cu cele două masses d'armes 
încrucişate dedesubt - şi se aşeză pe o piatră. La 
câţiva paşi în stânga ei, ţâşnea un izvor fierbinte, 
emanând aburi groşi. Bine măcar că e cald, se 
gândi şi îşi masă gambele dureroase de atâta mers 
prin zăpada afânată. Simţi că este privită, ridică 
ochii şi dădu peste căutătura tăioasă a Corei. 

— Ce facem? o întrebă. 

— Suntem o sută şaptezeci, începu Winnona. Să 
vedem ce s-a întâmplat cu restul legiunii. Ossian? 

— N-am informaţii clare. Nu percep decât 
vortexul bazal... Cote, informaţii meteo şi ora 
locală... Celelalte registre sunt paralizate de 
furtună. 

— Înseamnă că n-avem de ales. Dimineaţă vom 
trimite cercetaşi... 

— Cercetaşi? Pe vijelia asta? pufni Cora, ironică. 

Winnona nu-i acordă nici o atenţie. Continuă: 

— Asta-i tot. Odihniţi-vă! lar voi doi, Tuath şi 
Ossian, veniţi să discutăm, încheie ea, se ridică și- 

şi cufundă capul sub jetul de apă fierbinte ce 
izvora din perete. Îşi dădu jos kiltul, platoşa şi 
vesta de blană, descălţă cizmele şi rămase 
complet dezbrăcată în mijlocul peşterii. Ar fi vrut 
să le spună ceva celor doi străini care îi 
conduseseră cu bine până la adăpost, dar îi văzu 
cum se învârteau încoace şi încolo, neştiind ce să 
facă. 

Să mai aştepte, îşi zise. Altfel, legionarii vor 
crede că o matcă se pleacă prea uşor în faţa 
primilor veniţi. 

Tuath reuşise să aprindă un foc care pocnea rar, 
azvârlind tăciuni încinşi. Scoase din rucsac câteva 
bucăţi de pemmican, le înmuie preţ de câteva clipe 
în apa izvorului, le înfipse în cuțitul încovoiat şi le 
puse pe foc. Alte focuri se aprinseră în peşteră; 
începuse să se încălzească şi mirosul 
pemmicanului  prăjit se răspândi în toate 
ungherele. După câteva minute, legionarii 
începuseră să vorbească în şoaptă în jurul 
focurilor. 

— Ceai? se uită Tuath la Winnona. 

— Da. Cu unt! încuviinţă ea, iar masculul dintâi 
pescui din raniţă un calup galben de unt de iak şi 
se apucă să prepare ceaiul gros, strecurându-l 
printr-o pânză de in cu ochiuri largi. 

Ceilalţi ordonară ca la un semn desfăşarea 
pelerinelor şi a kilturilor. Dintr-o dată, peştera se 
umplu de zgomotul pânzelor desfăşurate, de 
plesnetele planşelor izbite de nisip, ca să cadă 
gheaţa de pe ele, şi de toate sunetele ce însoțeau 
pregătirea  bivuacului.  Winnona îşi  înăbuşi 
zâmbetul. Aşteptând-o pe ea să ia ceaiul înainte să 

se pregătească de odihnă, o recunoscuseră cu 
toţii, chiar şi supuşii Corei, drept matcă a întregului 
grup. 

— Puțin chinchin? o îmbie Tuath. 

Matca făcu semn că nu. Işi pocnea degetele 
picioarelor şi-i iscodea cu coada ochiului pe 
legionarii Corei. Deja se aprinseseră focuri în 
întreaga peşteră, iar desagii cu tsampa şi cu 
pemmican erau deşertaţi pe pelerine şi împărţiţi în 
raţii. Susurul şoaptelor se diminua treptat, pe 
măsură ce tot mai mulţi începuseră să mănânce. 
Plesnetele vijeliei de afară se auzeau când şi când. 

— Cei doi străini! zise Winnona. Sunt îngheţaţi. 
Daţi-le nişte pături de blană! 

Tuath se uită la cei doi. Se aşezaseră pe vine, 
lângă apa fierbinte ce băltea într-un scoc natural 
din calcar. Îşi ţineau mâinile cufundate în apă şi se 
aplecaseră deasupra aburilor, doar-doar s-or mai 
încălzi. 

— Habar n-au de regulile zăpezii, surâse Tuath. 
Or să se încălzească la aburul ăla, dar la noapte, 
apa o să îngheţe pe ei, iar mâine dimineaţă, dacă 
or să se mai trezească, or să fie sloi. 

— Tocmai de-aia! Du-le o pătură! 

Masculul dintâi se execută. Cei doi o priviră pe 
Winnona şi-i zâmbiră. Pentru nişte trimişi de-ai lui 
Bhagavan erau chiar foarte politicoşi. Poate că aşa 
înțelegeau ei să se poarte după ce vârâseră 
brundul în bucluc: ei recomandaseră lupta cu 
Soherii şi schimbul spiralelor... Mă rog. Până la 
urmă o dreseseră şi-i aduseseră până aici, în 
peşteră. 

Winnona scosese un prosop uscat şi rugos din 

raniţă şi începu să se frece pe spate. În scurt timp, 
pielea i se înroşise. Când şi când, ţinea prosopul 
deasupra focului, cât să se încălzească puţin, după 
care reîncepea să se frece. Tuath azvârli câţiva 
bolovani în focul de /ichiba şi începu să-i 
pândească. Nu trebuia să se încingă prea tare 
înainte să-i scoţi şi să-i pui printre păturile de 
blană. 

După câteva minute, trase pietroaiele de pe foc 
cu un cleşte negru, afumat. Se repezi să-i 
înfăşoare în pături, după care le făcu semn celor 
doi străini să vină şi ei şi să ia doi bolovani pentru 
culcuşul lor. 

— Şi fiţi atenţi cum vă uscați cizmele, îl făcu el 
atent pe masculul cel slab. Dacă încălţările vă sunt 
umede, sunteţi pe jumătate morţi în tchang- 
thang... 

— Mulţumesc, zise slăbănogul şi dispăru către 
culcuşul lui. 

— Bhagavan! Nu credeam să apuc să mă mai 
încălzesc! exclamă Ossian bucuros, simțind cum 
începe să transpire în aburul din peşteră. Dori să 
se întindă după o ceaşcă de ceai, dar vocea 
ascuţită a lui Gwenn îl întrerupse brusc: 

— Hei! Femela se ridicase de lângă Fingal, 
avansase printre legionarii întinşi pe jos şi se 
oprise în faţa mătcii minore. Bhagavan scrie în 
Scriptură foarte clar: o matcă cu brundul risipit 
trebuie înlăturată! Aici sunt două brunduri din care 
a mai rămas doar o mână de oameni... Voi două ce 
ziceţi? Aţi mai fi confirmate dacă Ghazalla s-ar afla 
aici? Sau, mai degrabă, v-ar extrage eclozorul din 

— Nu înţeleg, replică Winnona, calmă. Cine a 
condus legiunea la dezastru? 

— Ghazalla şi-a retras brundul la adăpost. Tu ne- 
ai adus aici! Ne târâm ca nişte şobolani într-o 
peşteră... Fugăriţi! 

Toate celelalte discuţii încetară. O urmăreau cu 
toţii pe Gwenn. Recita, cuvânt cu cuvânt aproape, 
fraze din Scriptură. Pe lângă faptul că Winnona 
încălcase chiar prevederile referitoare la portul 
spiralelor - motiv de reproş la adresa lui Gwenn, 
până atunci - acum evita aplicarea unui articol 
explicit din Scriptura Schimbărilor. 

Winnona îşi cufundase picioarele în pârâul 
fierbinte care se scurgea printre bolovanii cenuşii. 
Degeaba pregătise scrutătorul releul de chin, câtă 
vreme Gwenn o să discute ca acum! Poate că 
Ghazalla îşi bătea joc de ei... Poate că şi acum îi 
iscodea prin câmp şi râdea. 

Poate că se foloseşte de Tuath în locul lui Fingal 
şi al lui Gwenn... se cutremură Winnona. Auzi în 
vortex vocea liniştitoare a lui Ossian: Cora stă 
liniştită între ai ei!... De ce nu-i dai de lucru? 

Era o idee. Matca zâmbi şi se întoarse lent către 
Gwenn. 

— Ghazalla nu e aici. N-are cine să ne ridice 
confirmarea. Sunt doar eu şi Cora. lar din brundul 
meu au rămas 138 de oameni. Am avut pierderi 
mari, ce-i drept, dar şi Micul Jihad cu Soherii este 
cumplit de greu... 

Se întoarse cu spatele la femelă şi se aplecă să- 
şi spele picioarele. II examină cu coada ochiului pe 
Ossian. Studia, absent, resturile celor două 


brunduri. Îl văzu cum clipeşte liniştitor. Legionarii 

nu emiteau gânduri potrivnice. Mai precis, cei care 
o făceau erau mai puţini decât cei care o susțineau 
pe Winnona. Wu te lăsa! împunge-o! îi comunică el, 
fulgurant, într-un registru periferic. Gwenn nu are 
pe cine să se bazeze acum! 

— Poate că doreşti să fii matca unui brund de 
treizeci şi doi de inşi? suflă Winnona, aparent 
dezinteresată. Sunt sigură că Ghazalla te-ar 
confirma. Dacă ne vom mai întâlni vreodată cu ea, 
bineînţeles. 

Ossian pufni în râs şi dădu din cap încrezător. Cu 
puţin noroc, s-ar fi putut descotorosi de Gwenn şi 
Fingal, urechile mătcii majore. 

— Lasă prostiile, Winnona! şuieră Cora. Poate că 
alta era situaţia dacă n-aţi fi tergiversat plecarea 
dinspre Ouarzazate spre Oran. 

— Se poate. Dar eu nu mi-am risipit brundul şi 
recipientele alaya! Eu nu m-am repezit drept în 
liniile Sohere. Eu zic că dacă Gwenn poate, brundul 
tău îi aparţine! 

Cora încuviinţă zâmbitoare şi se apropie de 
Gwenn. Era cu o jumătate de cap mai înaltă decât 
ea. 

— Eşti doar o femelă! Crezi că eşti în stare să 
smulgi eclozorul din matricea mea? întrebă ea şi o 
îmbrânci pe Gwenn. 

Du-te lângă masculul tău, dacă ai chef de 
însămânţare!... Să-ţi iasă din cap că ai să eclozezi 
vreodată brundul meu! 

Gwenn se uită dintr-o parte în alta. Fingal ţâşnise 
în picioare. Masculii Corei se strânseră în jurul 
mătcii lor, iar vortexul se umplu de semnalele lor 


în limbaj aglutinat. Spiralele lui Gwenn se înroşiră, 

irizând în semiîntunericul peşterii. 

Matca făcu un pas către ea, silind-o să se 
retragă. Tânăra îşi vâri capul între umeri şi o luă 
de-a-ndărătelea spre locul ei. 

Cora se răsuci către Winnona: 

— Îmi eşti datoare! 

— Ce vrei să spui? 

— Scrutătorul meu se află aici, îi arătă ea pe 
unul dintre masculii strânşi în jurul focului. Mi-a 
spus pe drum că ai probleme cu fata asta... 

— În regulă, zâmbi Winnona. Îţi sunt datoare. 
Dar şi scrutătorul meu e aici, făcu ea semn către 
Ossian. Mi-a spus că ai fost mai şmecheră decât 
mine şi că ai scăpat de tovarăşii lui Gwenn din 
brundul tău... l-ai risipit în bătălie, alături de 
legionarii care te puteau ajuta! sublinie ea, privind- 
o pe Cora drept în ochi. 

Capitolul VIII 


Venise momentul? Venise momentul să afle cu 
toții dacă vortexurile erau semne distinctive pentru 
legiuni? vechea credinţă - cea care lega valoarea 
legiunii de numărul şi modelul spiralelor trecute pe 
sub piele - era justificată, sau nu? Noile trăsături 
de vortex - primite cu ocazia victoriilor - 
îmbunătățeau, sau nu, randamentul legionarilor? 


— ESTE SORA NOASTRĂ, ce-ai vrea să fac? o 
întrebă Ivor pe Venexiana şi adulmecă sonda cu 
parfum acrişor. Apăsă pe para din cauciuc: stropii 
minusculi se răspândiră într-un jet discret ce 
împrospătă aerul din cameră. Preţ de câteva clipe, 
țesuturile extinse de meduză ale ferestrelor părură 
să se transforme în abur. Boshul resimțea 
parfumul de Caladan ca pe un ultraj. 

— Poate că am putea discuta cu ea. 

— Am vrut s-o fac, continuă Ivor, dar s-a închis în 
suita ei şi n-a răspuns nici apelurilor în vortex, nici 
la telefon, nici măcar la bătăile în uşă. Se poartă ca 
o domnişoară frustrată. 

— N-a răspuns la telefon. Da, comentă 
Venexiana, gânditoare şi ridică receptorul încrustat 
cu fildeş, ascultând tonul. 

Telefonul nu era o subfiinţă bosh şi nici nu făcea 
parte din Ghildă. Ceea ce nu însemna că nu putea 
fi urmărit de Ghildă. Sau de Tleilaxu. Sau şi de unii 
şi de alţii, ca să nu-i mai pună la socoteală pe 

Sommerşi. 

— Crezi că ar fi recunoscut că unelteşte cu 
Cassandra Sommers? îl întrebă Venexiana. 

— De unde să ştiu? Dar, dacă nu recunoştea, 
vroiam s-o văd ce explicaţii îmi dă... 

— La ce ti-ar fi folosit? 

— Mă răcoream măcar. O obligam să mintă. O 
puneam într-o situaţie proastă... Nu ştiu... O 
făceam să se simtă penibil... 

— Eşti infantil, Ivor. Crezi că Maxim sau Susruta 
ar fi recurs la un astfel de joc cu cineva care 
complota împotriva lor? 

— Uite ce e, Venexiana! O cunoaştem amândoi 
foarte bine pe Astrid! O dată angajată pe un drum, 
n-o mai opreşte nimeni. Ea nu are nici o şansă să 
devină consoartă decanală, pentru că este sora 
mai mică. Aşa că unelteşte şi va unelti până la 
ultima consecinţă, câtă vreme ştie că n-are cum să 
ajungă pe tronul decanal... 

Ivor înghiţi în sec. Venexiana îşi aranjă faldurile 
pelerinei şi se apropie de el. Şi dacă Astrid plănuia 
s-o ucidă? Dacă ăsta era subiectul despre care 
discuta toată ziua cu Cassandra Sommers? Aşa ar 
fi putut ocupa tronul decanal... Putea s-o 
otrăvească, putea să trimită un asasin în iatacul ei, 
sau putea să-i construiască un releu de vortex 
ucigător. Amorsat de un cuvânt rostit, ales la 
întâmplare, sau de un gând, sau de o stare anume. 

Venexiana simţi deodată cum un pumnal îngust 
îi străbate măruntaiele, se chirci brusc şi auzi 
vocea lui Astrid: îţi imaginezi că vreau să te ucid? 

— Ce e? tresări Ivor. 

— Nu ştiu! 

Venexiana nu îndrăzni să dea glas temerilor ei. 
Te pomeneşti că Astrid avea de gând s-o ucidă 
aşa, cuplând-o la o capcană în vortex. 

Doar ce formulă gândul, că pumnalul îngust o 
străbătu iarăşi. Durerea, mult mai puternică acum, 
o făcu să se aplece din şale, iar vocea ascuţită a 
prinţesei Astrid îi răsună din nou în urechi: Iti 
imaginezi că vreau să te ucid? 

— Ce e? se îngrijoră Ivor şi se repezi să-şi susţină 
sora. Spune, ce e? 

Venexiana sondă faldurile câmpului, dar nu-şi 
dădu seama dacă ce pândea acolo nu era cumva 
un releu lăsat de sora ei mai mică. Pentru asta 
trebuia un expert, fie un asasin, fie un ghildar care 
să ştie să iscodească vortexul. 

— Nu pot... n-am cum să-ţi spun, răspunse şi se 
apropie de patul care îşi înfoi blana cafenie, gata s- 
o primească pe muşchii săi catifelaţi. Se întinse şi 
se feri să se gândească la Astrid, deşi realizase că 
evocarea prinţesei Astrid nu era suficientă. Să nu 
mă gândesc că Astrid vrea să mă ucidă! îşi spuse. 

De data asta, cuțitul păru să i se răsucească în 
burtă, sfâşietor, iar Venexiana gemu de durere. 
Devenise insuportabil. De fiecare dată, durerea 
fusese tot mai puternică. Fie şi numai durerea asta 
şi ar fi ucis-o. 

De data asta, Venexiana pricepuse. 

Ivor se repezi la telefon. 

— Un medic. În suita Venexianei! spuse el 
precipitat şi trânti receptorul în furca de fildeş. li 
trecu prin cap că n-ar fi trebuit să mai telefoneze: 
boshul suitei înregistrase mai mult ca sigur reacţia 


Venexianei. Cel din fereastra din ţesut extins de 

meduză o făcuse, nu avea nici un dubiu. 

Dar un bosh nu comunica. Un bosh era doar un 
receptacul de informaţie. Un bosh era spros med... 
Doar contempla. 

Şi se lăsa parcurs de indivizi ca Decanul în 
opoziţie, Oreste Sommers, scoţându-i la iveală 
chiar în Edificiul Superior Pantelleria. Mascându-i 
de scotocirea vortexului. Sau te pomeneşti că un 
bosh se lăsa citit de Ghildă, de Mordec'hai Diaz, de 
pildă, din simpla plăcere de a contempla cum şi ce 
fel de informaţii sunt dorite de la el. 

Uşa din oase culisă şi medicul Casei Merovingi îşi 
făcu apariţia într-un fâsâit liniştitor de catifea 
verzuie. Se strâmbă, simțind aroma parfumului de 
Caladan, şi se apropie de pat. 

— Doamnă Merovingi... începu el. 

— Nu pot să spun nimic, zise ea, privindu-l cu 
ochii măriţi. Ştiu de ce mi se întâmplă asta, dar nu 
pot să-ţi spun nimic. 

Medicul se întoarse către Ivor, privindu-l 
întrebător. Strănută. Era clar, parfumul acrişor îl 
irita, sau, pur şi simplu, i se părea detestabil. 

— Ce s-a întâmplat? îl întrebă pe Decan. 

Ivor ridică din umeri. Îi povesti cum se 
pregătiseră să iasă din suită şi cum Venexiana, 
brusc, se îndoise de mijloc. Medicul se încruntă şi îl 
puse pe Ivor să repete întâmplarea. Intre timp, 
Rebecca Merovingi, mama cuplului decanal, apăru 
şi ea în suită. 

— Aţi mâncat ceva în ultima oră? Aţi băut ceva? 

Ivor făcu semn că nu. Medicul se apropie de 
Venexiana şi dădu s-o consulte, dar ea, nervoasă, 


îl dădu la o parte. 

— Acum nu mai am nimic. Se ridică de pe pat şi 
îi făcu semn lui Ivor. Nu mergem? întârziem la cina 
Sommerşilor. 

— Venexiana! o opri Ivor şi se uită, încurcat, la 
Rebecca şi la medic. 

— Ce aţi discutat? îi privi Rebecca dintr-o parte. 
Despre ce aţi discutat, Ivor? Susruta obținea şi el 
astfel de rezultate când mă punea la punct... 

— Termină, mamă! o întrerupse Venexiana, 
simțind cum gândul despre Astrid e pe cale să se 
reformuleze, cât se poate de clar, în creierul ei. 
Strânse pleoapele şi se strădui să-şi evoce orice 
altceva, numai pe Astrid nu, numai pe Astrid, sora 
ei care dorea s-o ucidă nu... 

Se prăbuşi pe muşchiul verde al podelei care 
păru să se electrizeze sub contactul cu trupul ei 
subţire. Venexiana se zvârcolea, apucând smocuri 
de verdeață pe care le smulse; nu mai rezistă 
focului ce-i ardea măruntaiele şi strigă scurt. 

— Venexiana! spuse Ivor, apropiindu-se de ea. 

Medicul se aplecă asupra ei, iar Rebecca căscă 
gura şi ochii, nepricepând ce se petrece. 

— Ştiţi ce vă provoacă durerea? o chestionă 
medicul. Venexiana făcu semn că da, printre 
sughiţuri. E un lucru pe care l-aţi putea controla? 

— Da, scânci ea. 

Ivor şi Rebecca se priviră, buimaci, iar medicul o 
ajută pe Venexiana să se ridice. Nu mai avea 
nimic. Se mişca cât se poate de normal - mai puţin 
expresia de teroare întipărită pe faţă. 

— Totuşi, reluă medicul, e ceva care, când şi 
când, o ştiţi cât se poate de clar, ar putea să vă 

— Nu spune asta! strigă Venexiana. 

— Acest ceva nu pleacă din corpul 
dumneavoastră, insistă medicul şi îi cuprinse 
palmele cu un gest din arsenalul curativ Souk. 

— Nu, recunoscu, Venexiana, privindu-l în ochi. 
Era din ce în ce mai liniştită. Nu pleacă din corpul 
meu. 

— Nu pleacă din corpul dumneavoastră, dar 
corpul e cel care vă doare! E ceva care s-ar putea 
vedea? 

Venexiana rămase câteva clipe pe gânduri. Apoi, 
întrebă: 

— Ce înţelegi prin „ceva care s-ar putea vedea”? 

— Un obiect. Un bosh. O persoană. Cum 
Venexiana ezita să răspundă, medicul o privi în 
ochi şi se apropie mai mult de ea. E legat de 
vortex? pricepu el. 

— Da. 

— E ceva ce apare în vortex şi vă face să aveţi 
durerile... 

— Nu apare. Nu prin voinţa sa, se ghemui 
Venexiana. Părul i se revărsă pe umărul drept. 

— inseamnă că îl evocaţi dumneavoastră. E un 
obiect? Un bosh? O persoană? Pentru că Venexiana 
nu vorbea, medicul continuă: E o persoană de care 
vă amintiţi? Venexiana încuviinţă, iar medicul 
continuă: Ceea ce vă provoacă durerile e numele? 
Aspectul? Sau un gând legat de respectiva 
persoană? Venexiana făcu semn că gândul era cel 
ce îi provoca acele dureri cumplite, iar medicul se 
ridică de pe patul acoperit de blană şi-l privi pe 
Ivor. Chiar trebuie să plecaţi la cina Sommerşilor? 


— Nu. Aş putea să anunţ că avem o problemă... 

— N-ai să faci asta! se ridică Venexiana de pe 
pat. Mergem imediat! Sunt acolo oameni care ar 
profita de absenţa noastră, Ivor, ştii prea bine... 

Decanul se uită în ochii medicului. El clipi scurt. 
Ar fi vrut să spună cu voce tare că nu era de acord 
ca Venexiana să plece acum, dar asta ar fi fost o 
prea mare impoliteţe. Noroc că Decanul era un tip 
care înţelegea repede. 

— Şi dacă o să ne întâlnim acolo, zise Ivor, cu 
persoana care îţi face... care îţi provoacă... vreau 
să spun... 

— Poate că n-o să vină, spuse Venexiana. 

— Sunteţi sigură că dacă o veţi vedea nu vă veţi 
gândi la lucrul acela care vă face atât de rău? se 
interesă medicul. 

— Nu ştiu. Dar nu am de ales. Casa Merovingi nu 
are de ales, sublinie ea. 

— Poate că ar fi bine să solicitaţi pe cineva din 
Ghildă ca să vă ajute... E un releu în vortex, nu-i 
aşa? Credeţi că aş putea să examinez? 

Era o formulă de politeţe. Orice medic ataşat 
Casei Decanale putea scruta vortexul şi releele 
lăsate în el. Cei mai mulţi dintre ei erau în stare să 
distrugă releele respective şi să-i elibereze pe cei 
posedaţi de ele. Dar nu orice medic căpăta 
permisiunea s-o facă. Releele abandonate în 
vortexurile Decanale puteau să conţină cele mai 
bizare informaţii. 

— Nu. Nu e un releu pe care să-l puteţi examina. 

— Boshul o face! se posomori medicul şi făcu 
semn spre firul guvernor din încăpere. 

— Dacă e vorba cumva de nenorociţii de 


Sommerşi, începu Rebecca, atunci, Ivor, să ştii că 

cel mai bun lucru ar fi să porneşti un război de 
asasini. Oricum o să ai nevoie de asasinii Decanali. 
Măcar cât să izoleze releul, făcu ea semn către 
Venexiana. 

— Lasă-ne, mamă! Nu e vorba de Sommerşi! 

Astrid, se gândi. Dar Astrid era în legătură 
directă cu Cassandra Sommers. Puteau fi şi 
Sommerşii implicaţi, la o adică. De fapt, îi 
invitaseră la cină, în suita lor şi, mai mult ca sigur 
că registrele Landsraadului erau deschise către 
încăperile acestora. Aşa era obiceiul. Vor discuta 
despre bazele de frontieră, iar astfel de discuţii, la 
fel ca şi salturile prin amplificator, făceau deliciul 
magistraţilor şi al nondecizionalilor care vor lăsa 
totul baltă ca să vadă ce se mai punea la cale în 
familiile Decanale. 

Poate că Sommerşii vroiau s-o expună pe 
Venexiana în faţa celorlalţi cetăţeni. S-o arate cum 
se chinuia, sau cine ştie la ce altceva se mai 
gândiseră... Unui tip cum era Susruta i-ar fi putut 
da aşa ceva prin cap: să arate celorlalţi cum unul 
dintre duşmanii săi este urât de moarte chiar de 
fratele său... O astfel de ură, când venea din 
partea fratelui mai slab, făcea dovada sigură că 
vina aparţinea fratelui mai puternic. După cum 
spusese Maxim, puterea însemna nouăzeci şi cinci 
la sută manipulare, iar figura asta cu Astrid era cea 
mai teribilă manieră de manipulare de care auzise 
Venexiana până acum... 

Îl apucă pe Ivor de braţ. 

— Eşti sigură că putem merge? se asigură el. 

— Avem de păstrat fotoliul Decanal pentru Casa 


noastră, se sumeţi Venexiana şi o luă din loc. 

— Măcar să-mi anunţ asasinii... 

— Nu încă! închise Venexiana ochii. Ar vedea 
toată lumea că ne temem. Lasă-i pe Sommerşi să 
facă primul pas. Mă descurc eu în seara asta. Se 
înfăşă în pelerină şi dădu să iasă pe lângă medic, 
dar se opri în ultimul moment. Eşti sigur că boshul 
ştie ce mi se întâmplă? îl întrebă ea. 


* 


Sommers se apropiase de geamul convex, 
imens, ce se cutremura ritmic. Dincolo de geam, 
apa caldă a acvariului dospea de viață. Alge lungi, 
albastre, se răsuceau ridicându-se de pe nisipul 
galben; printre ele, peşti de dinainte de era 
Ghildei, cum nu mai trăiau de mult în apele 
Mediteranei, îşi mişcau cozile cu lentoare. 

— Sunt produşi de Tleilaxu, nu-i aşa? întrebă 
Ivor. 

Oreste continua să privească la jocul peştilor. 
Răspunse după câteva clipe: 

— Sunt peşti Tleilaxu, într-adevăr. Foarte 
scumpi. 

Se răsuci brusc şi se uită spre Nizar Al Awad. 
Impasibil, stătea într-un fotoliu de piele, dând 
impresia că picoteşte. Oreste ştia însă că nu era 
decât o prefăcătorie. li privi pe ceilalţi, Cassandra, 
Ivor, Venexiana, Mordec'hai şi câţiva generali din 
Ghildă. 

Uşa se deschise fără zgomot, iar Astrid pătrunse 
şi ea în suită. Era mai scundă decât sora ei, avea 
părul negru, ochii albaştri şi nasul cârn, exact cât 
să-ţi dea impresia unei curiozităţi nestăpânite. 

Mergea cu paşi prea rari pentru cât era de scundă, 
dar lumea spunea că se pricepea să pară distinsă; 

De fapt, Astrid Merovingi era distinsă. Îţi dădea 
senzaţia că are oasele pline cu aer; când respira, 
nările îi fremătau discret, ca şi cum ar fi fost 
nesigură că merită să respire aerul din boshul prin 
care se întâmpla să se afle, şi ţinea tot timpul 
agăţat de încheietura mâinii un evantai cu falduri 
umede, acoperit cu agrafe lucitoare de vortex. In 
plus, când se uita cu atenţie la cineva, se prefăcea 
că este mioapă şi închidea pleoapele pe jumătate, 
ca şi cum n-ar fi putut să-şi focalizeze privirea. 
Asta îi permitea să stăruie cu mult mai mult decât 
ar fi trebuit asupra trăsăturilor interlocutorilor ei. 

Când intră, se ridicară cu toţii, mai puţin 
Venexiana şi Ivor. Cassandra se apropie până la un 
pas depărtare de ea şi scoase din aba neagră un 
songdu, împăturit după un model extrem de 
complicat, aducând cu o fundă de păr exuberantă. 

— Sper să-ţi poarte noroc, zise Cassandra 
Septimus Sommers şi suflă în nodul panglicii. 

Astrid o luă cu un gest studiat. Privi nodul pe 
toate feţele. Păru încântată de ce vede, mulţumi în 
şoaptă şi se uită după un fotoliu pe care să se 
aşeze. Nizar, care stătea chiar lângă Ivor, dădu să 
se ridice ca să-i ofere locul ce i se cuvenea după 
rang, dar, chiar atunci, Venexiana îl întrebă; 

— Dacă Tleilaxu face peşti atât de frumoşi, de ce 
nu ne-a oferit şi nouă, Casei Decanale, câteva 
exemplare? Sunt sigur că sunt teribili de 
odihnitori... 

Nizar încremeni la jumătatea gestului. Ar fi vrut 


să se ridice totuşi de pe fotoliu, mai ales că Astrid 

pornise către el, dar privirea Venexianei îl ţintui pe 
loc. 

— Nu ştiam că vă plac obiectele Tleilaxu. 

— V-am comandat mereu telefoane, totuşi... 
continuă Venexiana, făcându-l pe Nizar să se uite 
încurcat la ceilalţi. Astrid rămăsese în mijlocul 
încăperii. Singurul fotoliu liber se afla la celălalt 
capăt al mesei, printre generalii îmbrăcaţi în 
uniformele Ghildei. Pentru că erau umani ridicaţi 
din Landsraad, purtau pe cap cuşmele frigiene din 
lână. 

— Telefoanele sunt necesare, remarcă Astrid. 
Peştii sunt un lux. 

— Tocmai, observă Venexiana. Cadourile trebuie 
să fie de lux... 

Nizar o privi pe Venexiana în ochi, în acelaşi timp 
în care Cassandra schimbă o privire cu Mordec'hai 
Diaz. Ghildarul se ridică de pe fotoliul său şi se 
prefăcu interesat de imaginile ce rulau în sferoidul 
3D. 

— Şi Ghilda ar fi interesată să vă ofere un bosh 
de lux. 

— N-ar strica, spuse Venexiana, în timp ce privea 
ţintă la fotoliul din care se ridicase Mordec'hai. De 
ce nu te aşezi, Astrid? 

— AŞ fi vrut să stau mai aproape de Ivor, replică 
ea după o scurtă pauză. 

— Vroiai să-i explici de ce nu i-ai răspuns astăzi? 
Nici măcar când a venit până la intrarea în boshul 
tău privat? 

Astrid îi lansă Venexianei privirea ei aparent 
nesigură, prelungă, cu ochii mijiţi. 

— Nu vroiam să explic nimănui nimic, spuse ea 

după o pauză, de parcă s-ar fi mirat că Venexiana 
nu pricepe un lucru atât de simplu. Vroiam doar să 
stau la locul care... Realiză că magistrați şi 
nondecizionali erau cu ochii în vortex şi urmăreau 
toată scena, aşa că se întrerupse. De fapt, reluă 
ea, ne întâlnim ca să discutăm o problemă 
serioasă şi protocolul e mai puţin important. Din 
cauza asta, nu l-am respectat nici eu când m-a 
căutat Ivor. Inainte de a fi Decanul meu, Ivor îmi 
este frate şi pricepe astfel de alunecări de la 
etichetă. 

Oreste tuşi scurt şi uşile din os se dădură iarăşi 
în lături. Un valet în livrea îşi făcu apariţia în 
încăpere. Purta o tavă din metal pe care erau 
aşezate în echilibru câteva sonde cu vin şi suc de 
fructe. Toate astea ar fi putut fi ordonate şi prin 
vortex, dar pentru Sommerşi era important să 
arate că puteau face abstracţie de câmp. 

— Ce prevăd Textele  Conservării pentru 
perioadele de criză? întrebă deodată Oreste. 

Ochii tuturor se îndreptară spre Nizar. Hârca, 
după cum îi spuneau cei din Landsraad. Cel 
autorizat să interpreteze Textele  Conservării, 
indiferent de Dinastia din fruntea Decanatului. În 
definitiv, Textele erau creaţia Tleilaxului, fiind 
concepute special ca să dilueze concentrarea 
puterii în mâinile Decanului, iar Nizar era Tleilaxu. 

Bătrânul deschise cu lentoare pleoapele cenușii, 
ca şi cum episodul cu Astrid se petrecuse cu luni în 
urmă, iar el îl uitase de mult. Respiră adânc, de 
parcă s-ar fi pregătit să împrumute alte trăsături, 
dar se răzgândi în ultimul moment. Figura pe care 

de gând să spună. 

— Se creează un model al situaţiilor de criză, 
începu el cu glas răguşit. Decanii primesc modelul 
spre rezolvare. Se etalonează condiţiile cuprinse în 
model. Decanul care oferă rezolvarea mai bine 
punctată dobândeşte puterea şi ajunge să-şi aplice 
soluţiile asupra situaţiei reale. 

— O competiţie deci, concluzionă Oreste şi îl 
privi pe Ivor. Eşti dispus? 

Ivor ordonă în vortex o sondă cu fayyad - 
lichiorul cel tare de Arrakis. Masa din fanoane păru 
că se dilată, culegând sonda şi  aducând-o 
Decanului sub nas. Boshul se mişca lent, iar Ivor se 
întrebă - pentru a câta oară? - dacă o mişcare 
făcută la comandă era compatibilă cu starea de 
spros med. Răspunsul era da, câtă vreme 
respectiva mişcare nu aducea boshului nici un 
beneficiu, îi trecu prin cap. Îl privi pe Oreste. 

— Ar trebui să-mi explici, zise, de ce crezi că 
traversăm o situaţie de criză. Se uită spre soţia lui. 
Venexiana ordonă în câmp relaxarea fotoliului din 
oase şi muşchi, învelit într-o carapace de solzi 
lucioşi. 

Din câte văzuse Ivor, fotoliile cum era cel în care 
stătea Venexiana erau cele mai asemănătoare cu 
ghildarii adevăraţi. De altfel, acest bosh îşi 
păstrase şi ochii - se roteau când şi când, clipind 
rar, holbaţi, înregistrând tot ce se petrecea în 
cameră. 

Oare la ce se gândeşte? se întrebă Ivor. Oare se 
lasă citit de Dendros, Judele Suprem al Ghildei şi 
tatăl prezumtiv al lui Mordec'hai Diaz? Sau se lăsa 


citit chiar de Mord? în locul lui Mord, Ivor n-ar fi 

ratat posibilitatea să citească ce înregistrau boshii. 
Momentan, boshul bascula uşor spre spate, 
ascultând comanda Venexianei, care o privea lung 
pe Cassandra. Vortexul ei complicat începuse să se 
irizeze în tonuri verzui. 

— Mă întreabă dacă trăim, sau nu, o situaţie de 
criză! izbucni Oreste într-un târziu. Am scăpat de 
sub control şaptesprezece staţii de frontieră, am 
pierdut planeta Sikorski, am ratat trei întâlniri cu 
convoaiele Ghildei care rătăcesc acum prin pliurile 
Dispersiei, s-a raportat prezenţa unor Dansatori- 
Faţă legat de toate aceste evenimente... Nu ţi se 
pare că e vorba de o criză? 

— Nu erau Dansatori-Faţă! îl întrerupse Nizar, cu 
voce tărăgănată.. 

— Poftim? 

— Am spus că nu erau Dansatori-Faţă! Sunt 
Tleilaxu şi-i recunosc imediat, dacă e cazul. Eu 
însumi sunt şi un Dansator-Faţă. Cei pe care i-am 
văzut nu erau aşa ceva! repetă el. 

— Dar ce erau? întrebă Astrid. Despăturea 
panglica oferită de Cassandra, ca şi cum răspunsul 
lui Nizar n-o interesa cine ştie ce. 

— Nu ştiu ce erau, răspunse bătrânul. Nu ştiu 
încă. Sigur nu proveneau din Dispersie... 

Oreste ridică din umeri şi-i privi iarăşi pe cei 
adunaţi în salonul său. Ivor era cât se poate de 
liniştit. Generalului Kofflach îi tremura bărbia. 
Mordec'hai şoptea ceva la urechea Cassandrei. 
Avea gura prea apropiată de urechea ei. Oare 
fotoliul pe care stătea Cassandra avea operculi 
auditivi? Mordec'hai Diaz ştia mai bine, fiind 
ghildar... 

— În regulă, reluă Oreste. Deci Decanatul e 
antrenat în conflict cu un duşman necunoscut. E, 
sau nu, o situaţie de criză? 

— Sunt semne, interveni Cassandra, că 
duşmanul s-a infiltrat şi în Edificii. Poate că sunt, 
totuşi, Dansatori-Faţă. Poate că se află şi acum 
printre noi... 

— Crezi? o întrebă Nizar şi, fără să-şi dea seama 
de ce, simţi nevoia s-o privească pe Astrid. Ochii 
Venexianei erau aţintiţi în bărbia lui şi din cauza 
asta bătrânul simţi cum capul i se răsuceşte uşor şi 
cum privirea lui apoasă o învăluie pe Astrid. 

Parcă ar fi o ticăloasă Bene Gesserit! îşi spuse el, 
nereuşind să-şi dezlipească ochii de trăsăturile 
prinţesei. 

— Te gândeşti că şi eu aş putea fi un Dansator- 
Faţă? îl iscodi Astrid. 

— Am spus că recunosc un Dansator-Faţă de la 
distanţă. Tu nu eşti aşa ceva. 

— Asta e bine. Venexianei i-ar fi convenit de 
minune, dar uite că nu sunt! În schimb, continuă 
ea făcând un nod încurcat în songdu, în schimb, tu 
poate că eşti! Poate că ai interesele tale să ascunzi 
asta. Cine de aici, în afara ta, ar putea să 
recunoască un Dansator? Eşti Tleilaxu. Dansatorii- 
Faţă sunt creaţia voastră. Ei ar putea să paraziteze 
vortexul, nu? 

— Tu eşti Bene Gesserit! o întrerupse Nizar, 
pierzându-şi cumpătul. Jinduiţi după vortex! Ai 
putea să ai şi tu interesele tale, nu? 

— Faci o confuzie, spuse Astrid, liniştită. Nu sunt 
Bene Gesserit, deşi mi-ar plăcea să fiu... 


Cassandra, în schimb, este. Un lucru pentru care o 

invidiază multă lume, nu crezi? 

Ivor îşi drese vocea de câteva ori şi întrebă: 

— Pentru ce ne-ai chemat aici, Oreste? 

Oreste dădu să răspundă, dar Mordec'hai ţâşni în 
picioare şi aprinse uriaşul sferoid 3D încastrat în 
peretele lambrisat. Boshu pâlpâi de câteva ori, 
membranele  amniotice se  cutremurară, ca 
parcurse de valuri creţe, şi înscrise nişte cifre în 
adâncimea apelor sale transparente. 

— Am înscris aici totalitatea războaielor purtate 
de Decanat de la Kyewa încoace, începu Mord. 
Douăzeci şi unu de conflicte majore. Tot atâtea 
victorii împotriva Dispersiei. Avem peste cinci mii 
de staţii de frontieră pe care le controlăm, o reţea 
de amplificare a vortexului care ne permite să 
ajungem oriunde doar în răstimpul de care e 
nevoie ca să îmbraci ţinuta de salt. De câteva 
decenii, nu am mai luptat... De la kyewa încoace, 
n-am descoperit nici un alt sociosistem în 
proximitatea  Decanatului. Putem afirma cu 
siguranţă că nu existăm decât noi şi Dispersia. Noi 
suntem, ca să spunem aşa, centrul, iar ei, pliurile 
Universului... Şi de trei luni, suntem asaltaţi din 
toate părţile, ca şi cum cei din Dispersie ar fi găsit 
modalitatea de a ieşi din pliuri în jurul nostru. 

Mordec'hai făcu o pauză şi se uită la Ivor dintr-o 
parte: 

— Sincer, Ivor! Şi eu cred că traversăm o situaţie 
critică! Nu mi-o lua în nume de rău, dar ceva 
trebuie schimbat! 

— Îmi sugerezi şi tu că ar trebui să decretez 
mobilizarea generală? Să trimit oamenii acolo sus? 


Asta ţi se pare soluţia? întrebă Decanul. Câţi crezi 

că se vor duce? 

— De când există războaie, nimeni n-a plecat de 
plăcere în prima linie! interveni Oreste. Dar un 
Decan îi poate obliga s-o facă! 

Ivor surâse. Oreste se comporta exact după cum 
îşi imaginase cu Venexiana când făcuseră planul 
discuţiei. N-o să fie nevoie să folosesc releele de 
sprijin mental, îşi spuse. Îl pot conduce pe Oreste 
unde doresc, numai din cuvinte! Numai să... numai 
să nu se declanşeze releul care o stăpâneşte pe 
Venexiana! 

— O secundă! spuse Mordec'hai. Am afirmat 
doar că trebuie făcută o schimbare. N-am spus că 
trebuie să trimiţi personal uman pe staţii. 

— E părerea ta personală, sau e punctul de 
vedere oficial al Ghildei? 

— E punctul lui de vedere, interveni Kofflach. 
Ghilda nu-şi mai permite de mult să aibă opinii. 

— Aşa e, surâse Astrid. Ghilda se transformă tot 
mai mult în subfiinţe bosh. Sau în altceva, privi ea 
dintr-o parte către Nizar şi continuă: Ghilda nu mai 
vrea nimic. Ghilda se mulţumeşte să contemple. 

Cassandra pufni în râs. Fără melanj, ghildarii nu 
erau decât nişte inşi care îşi aminteau de putere. 
În plus, se gândi, erau prea mulţi, şi din cauza asta 
prea supuşi unor curente de opinie diferite. Numai 
aici, în salonul celor doi Sommers, se afla un 
ghildar ca Mord, cel care răspundea de sferoidele 
Ghildei; se aflau generalii, care răspundeau de 
staţii şi de amplificatoarele de vortex; pe cei care 
răspundeau de transporturile prin convoaie, care 
nu erau de faţă, nici nu-i mai punea la socoteală. 


Cu Ghilda putea să stăpânească însă. Cu Tleilaxu 

n-ar fi putut ajunge niciodată la un acord. 

Cassandra întrebă: 

— Generalii ce părere au despre îmbarcarea 
militarilor pe staţii? 

Kofflach parcă atât aştepta. Figura lui 
tremurătoare păru că îngheaţă, iar corneele 
albastre îi luciră scurt. 

— Totul este discutabil. Discutabil. În primele 
cincisprezece războaie ne-am bazat pe melanj şi 
pe personal uman care a luptat nemijlocit. In 
ultimele şase, am utilizat militari cuplaţi la 
amplificatorul de vortex şi n-am mai avut melanjul. 
Cu alte cuvinte, am renunţat la avantajele 
preştiinţei şi am ales avantajele ubicuităţii. Nu mai 
aveam cum să alegem viitorul, dintre cele pe care 
le prezenta  melanjul, în schimb, controlăm 
prezentul... Făcu o pauză şi răsuflă greu. Vortexul 
controlează spaţiul, deci controlează prezentul, nu- 
i aşa, doamnă Sommers? 

— Este motivul pentru care aţi înlocuit melanjul 
cu registrele de câmp. Dar, aşa cum melanjul a dat 
greş, vortexul dă şi el greş... 

— Totul ajunge să dea greş, doamnă Sommers. 

— Şi totuşi, când au fost mai eficiente acţiunile 
militare? înainte, sau după vortex? 

— Ce înseamnă mai eficiente? se strâmbă 
Kofflach. Spiralele portocalii păreau că i se dizolvă 
în fălcile pufoase, incendiindu -le în tonuri fierbinţi. 
Ce înseamnă mai eficiente, câtă vreme am 
câştigat toate cele douăzeci şi unu de războaie? 
Am respins trupele Dispersiei de tot atâtea ori! 

— Mă refer la timpul de ocupare al cotelor de 


spaţiu, ştiţi foarte bine, domnule general! Sunt 

exact normativele cu care a operat Ghilda mereu! 
Cotele de spaţiu, raportul de forţe şi costul 
operaţiunilor... 

Kofflach clătină din cap, imprimând fălcilor sale 
gelatinoase un tremur ce părea să nu se mai 
oprească. 

— Dispersia n-a atacat în acelaşi fel de două 
ori... 

— Pretinzi că nu poţi face comparaţia, Kofflach? 
se răţoi Oreste, înroşindu-se la faţă. Ştiu că Ghilda 
posedă un serviciu de cuantificare a deciziilor! încă 
dinainte de Kyewa, pe vremea când făceaţi doar 
negoţ, încă de atunci vă evaluaţi eficacitatea 
traseelor prin subspaţiu! 

— Bineînţeles că o făceam! Şi bineînţeles că ne 
ocupăm de cuantificarea deciziilor! De aceea sunt 
sigur că nu există parametri comuni între războaie. 
Nu le putem compara, domnule Sommers! Am să 
vă dau un singur exemplu. ln primele 
cincisprezece conflicte, am pierdut câte două 
milioane de militari per conflict. In ultimele şase, n- 
am pierdut decât trei sute de militari cu totul! 
Diferenţa s-a datorat în principal vortexului, nu e 
nevoie să explic de ce. Dar alte comparații nu pot 
face... 

Se răsuci cu dificultate spre ceilalţi militari din 
salon. Îl aprobau cu toţii în tăcere. Doar Mordec'hai 
părea nelămurit, iar Kofflach nu înţelegea de ce. 
Circulau tot mai multe zvonuri despre o capacitare 
a sa de către Bene Gesserit. Ghilda pierduse odată 
melanjul din cauza Preacucernicelor Maici. Ce 
aveau ele de gând să mai pretindă acum? 


Controlul asupra vortexului? 

În ce fel l-au capacitat Bene Gesserit pe 
Mordec'hai Diaz? lăsă Kofflach o întrebare în 
vortexul personal. O privi pe Cassandra Sommers 
şi fu tentat să-şi dea un răspuns pe loc. 

N-o făcu. Briciul lui Occam nu mai era funcţional 
de multă vreme.  Preştiinţa  melanjului și 
omniprezenţa prin vortex perturbaseră de mult 
logica standard. 

Oreste se înroşise tot. Kofflach se ţinea tare. Nu 
ceda, deşi Cassandra îl asigurase că vor obţine 
câştig de cauză până la urmă. Ce înţelege 
Cassandra prin câştig de cauză? se întrebă Oreste 
şi-i spuse generalului, dezamăgit: 

— N-ai făcut altceva decât să serveşti un 
argument Decanului în exerciţiu. 

— N-am făcut decât să afirm ceea ce ştiu. Mult, 
puţin, atâta e. De ce nu-l întrebi pe Nizar ce părere 
are? De unde ştii tu, Nizar, că cei pe care i-am 
văzut prin vortex nu erau Dansatori-Faţă? Ştim cu 
toţii că e plin de ei în Dispersie! 

— Nu era un Dansator-Faţă! spuse Nizar pe un 
ton sec. l-am văzut cum arătau când au fost ucişi... 
Nu aveau morfologia Dansatorilor... Sunt altceva! 
Vizitaţi saloanele Tleilaxu şi o să vă convingeţi! 

— Spune, Kofflach, reluă Cassandra. Cele trei 
sute de pierderi în şase războaie au semănat cu 
cazurile Markowitz şi Chomsell de acum o lună? 

Spiralele generalului deveniră violete, iar obrajii 
părură că îi flutură ca nişte steaguri în bătaia 
vântului. Ce naiba vroia ticăloasa asta Bene 
Gesserit? După ce o să plece de aici, se va duce 
direct în saloanele Ghildei şi o să stea de vorbă cu 


Dendros; vor elabora un plan ca să vadă până 

unde se infiltrau interesele Maicilor. 

Maicile... se gândi. Câte Maici erau oare? În afară 
de Cassandra Sommers, nimeni nu se mai putea 
lăuda că ştie vreo altă Bene Gesserit. Era singura 
care recunoştea apartenenţa la Ordin, în plus, era 
povestea aceea bizară, cu replicile Cassandrei din 
cuve. Niciodată nu ştiai dacă cea pe care o vedeai 
azi era totuna cu cea pe care o văzuseşi ieri. Exista 
un număr neprecizat de (Cassandre, care se 
schimbau unele pe altele când porneau prin 
Edificii. 

Câte erau? Unde erau restul Maicilor? Replicile 
Cassandrei să fi fost toate Maicile? Nimeni nu ştia 
să răspundă la aceste întrebări. Se spunea că o 
străbunică de-a Cassandrei le ucisese pe toate 
celelalte Preacucernice Maici. Dar era adevărat, 
oare? Dacă ele ajunseseră sus de tot în Tleilaxu, 
sau în Ghildă? Dacă ele erau cele care atacau 
acum şi Dispersia n-avea nici o legătură cu bazele 
spulberate de la frontiera Decanatului? 

— Markowitz şi Chomsell, spuse Kofflach în 
sfârşit, n-au nici o legătură cu modul în care s-a 
murit până acum în vortex. Până acum, decesele 
se datorau unor deficienţe tehnice. 

— Deci nu erau imputabile unor manevre 
inamice, conchise Cassandra. 

— Nu. Nu erau imputabile inamicilor, recunoscu 
Kofflach. 

— Deci Markowitz şi Chomsell sunt premiere 
absolute. Ucişi în acţiune, datorită acţiunii, de nişte 
duşmani neidentificaţi! 

Nizar o întrerupse pe Cassandra: 

— Poţi să-mi spui, Kofflach, ce pierderi materiale 

am avut în primele cincisprezece războaie 
comparativ cu ultimele? 

Generalul strânse buzele şi evită să-l privească 
pe Ivor. Ce interes putea să aibă un Tleilaxu să 
joace cartea dinastiei Sommers? Poate că se 
aliaseră cu Bene Gesserit împotriva Decanatului şi 
a Ghildei? Trase cu coada ochiului la Venexiana 
Merovingi. Părea relaxată, aşa că răspunse grăbit: 

— Ultimele şase războaie au fost mult mai 
costisitoare. Ca bani. 

— Cât înseamnă asta? se interesă Oreste, dar 
Ivor îi opri, strâmbând din nas: 

— Ce faceţi? Comparaţi costurile cu pierderile de 
vieţi omeneşti? 

ÎI privi întrebător pe Nizar, dar trăsăturile cenuşii 
ale acestuia nu se clintiră nicicum. 

Vortex! Pătrunse în registrele mascate, gata să 
scotocească după releele de condiţionare pe care 
Nizar le acceptase ca proteze pentru conversaţie. 
Promisese că va susţine poziţia dinastiei Merovingi. 
Venexiana îi făcu un semn scurt cu degetele: Wu te 
da de gol. Uitându-se spre Cassandra, clipi de 
câteva ori ca şi cum i-ar fi intrat ceva în ochi. Deşi 
părea că urmăreşte discuţia, de fapt supraveghea 
vortexul Decanului. 

— Vreau să ştiu cât costă un război în condiţiile 
utilizării vortexului! insistă Oreste. 

— O mie trei sute patruzeci şi şapte de bare de 
douăzeci pe minut, faţă de patru sute treizeci, cât 
costa înainte. E media, la cursul actual, plescăi 
Kofflach, prefacându-se scârbit. 

— Bunica mea Alix mi-a spus că Sommerşii sar 

orice limită, Oreste! 

— Bunicile aparţin unei specii comune, remarcă 
Oreste. Cassandra Quintus, bunica noastră, spunea 
acelaşi lucru despre voi, Merovingii! Crede-mă că 
am motivele mele să procedez astfel... Se răsuci 
şi-l luă martor pe Mordec hai: Spune tu, Mord! Ce 
ne-a povestit Astrid acum patru zile în timpul 
partidei de clef de voûte? 

Venexiana îşi duse mâna la gât cu un gest 
măsurat şi privi speriată spre soţul ei. 

Astrid! E ceva legat de Astrid! îşi aminti Ivor de 
întâmplarea din suită... Pe  Venexiana o 
capacitează un releu legat de Astrid! îşi privi sora 
mai mică: 

— Nu ştiam că-ţi place să joci clef de voûte... 

— Tu îl joci în direct, Ivor. Eu trebuie să mă 
mulţumesc cu firele eşafodului şi cu mărcile. 

Se lăsă o tăcere grea. Vortexul culesese 
schimbul scurt de replici. Ivor se întrebă dacă 
această falie în familia Decanală nu va fi 
înregistrată de nondecizionali şi de magistrați ca 
un semn de slăbiciune pus în dreptul Merovingilor. 
Dar cel mai mult îl deranja că nu fusese informat 
că Astrid şi Sommerşii jucaseră clef de voûte în 
Pantelleria. O făcuseră fără ca Merovingii să-şi dea 
seama. Te pomeneşti că o condiţionaseră pe 
Venexiana chiar în timpul partidei... 

Ivor regretă că nu ţinuse cont de sfaturile lui 
Maxim. Maxim îl înconjurase pe Umberto, fratele 
său mai mic, într-o reţea nevăzută de registre, încă 
de când îşi dăduse seama că acesta poate aspira 
la titlul de Decan. Bine făcuse! La vârsta de 


douăzeci şi trei de ani, Umberto încercase să-l 

otrăvească pe Maxim cu monoxid de carbon. 
Amplasase flacoanele în branhiile dormitorului său, 
iar Maxim ar fi trebuit să moară în timpul somnului. 

Aflase însă totul din registre şi-l arestase pe 
fratele său împreună cu furnizorii de gaz: nişte 
rămăşiţe ale Casei Atreides din Landsraad. Nu 
scăpase cu fuga decât unul dintre Atreides 
dispăruse pe undeva prin cartierul rău famat al 
Edificiului Inferior, în boshul dintre bulevardul 
Mantova, piaţa centrală şi strada 28. Umberto 
apucase deja să le plătească serviciile, iar tipul cu 
pricina îşi făcuse o operaţie de chirurgie plastică în 
Edificiul Inferior şi îl ucisese pe medic - din acel 
loc, urma lui se pierduse definitiv, acel Atreides 
renunţase să se mai amestece în afacerile 
dinastiilor Decanale, iar casa Merovingi nu mai 
avusese nici un fel de probleme. 

Până astăzi. 

— Ce le-ai spus, Astrid? se interesă Venexiana. 

Sora ei zâmbi subţire. Trase brusc de capetele 
songduului, care pocni scurt, răspândind o aromă 
acrişoară, subtilă. Cassandra se pricepuse mereu 
să prepare panglicile de întâlnire cu egalii ei. 

— A fost multă lume la partida aceea, începu 
Astrid. Am stat de vorbă cu mai mulţi ofiţeri şi cu 
operatori de salt şi am ajuns la concluzia că un 
militar care nu-şi simte ameninţată viața 
acționează... cum să spun... mult mai nehotărât! 
Părerea mea e că un militar care efectuează salt 
nu e preocupat de posibilitățile de a se retrage, de 
a fi salvat, şi din cauza asta nu-şi pune probleme 
legate de adversarul său. Nu-l studiază cum 

să arunce în aer podul pe care se află, dacă lângă 
el mai sunt încă zece duşmani, pentru că ştie că 
scapă cu viaţă dacă efectuează la timp saltul în 
amplificator. 

— Pricep, zise Nizar, imperturbabil. Nu-şi pune 
mintea la contribuţie. Nu-l mai preocupă cum să-şi 
distrugă duşmanii unul câte unul. li ucide generic, 
indiferent la propriile pierderi. 

— Poţi să spui şi aşa, admise Astrid. 

Ivor abia se abţinu să nu se zgâiască la Nizar. 
Până acum nu făcuse decât să netezească drumul 
pentru argumentele lui Oreste. Dar ce conta asta? 
Astrid vorbise cu duşmanul său în timpul unei 
partide de clef de voûte şi susţinuse o poziţie 
împotriva dinastiei din care făcea parte. Astrid 
lansase un releu în câmp împotriva Venexianei. Ce 
mai conta că un Tleilaxu îşi încălca vorba? 

— Eu zic că vedeţi lucrurile sub un unghi prost, 
zise el. Astrid, tu nu te-ai implicat nicicând în 
problemele Decanale... De unde ştii ce înseamnă 
un război? 

— Păstrând proporţiile, m-am inspirat din modul 
în care au decurs relaţiile noastre, spuse ea, 
micşorându-şi ochii. 

Susruta! Susruta şi Umberto! Astrid o să 
trebuiască să le împărtăşească soarta! gândi Ivor 
simțind cum i se întunecă mintea de furie şi abia 
dacă apucă să-şi programeze fraza pe care avea s- 
o rostească, în chip de gânduri de acoperire, /hag 
thong. 

— Eu zic, spuse Ivor mai apăsat, că merită să 
economisim personalul uman cu prețul unor 

ieftinească războiul cu preţul vieţii cetăţenilor! 

O iscodi pe Cassandra. Spiralele ei îşi amplificau 
luminozitatea sacadat, în ritmul bătăilor inimii. 

— Am fost de acord cu Astrid, interveni Oreste. 
Fotoliul său îşi îndreptase spătarul, ca şi cum 
Sommers ar fi dorit să dea greutate spuselor sale. 
Un militar care nu se simte ameninţat nu e 
preocupat să-şi individualizeze inamicii. Îi distruge 
fără să-şi pună problema cine sunt. 

Cu alte cuvinte, emise el în vortex, un astfel de 
soldat nu mai are de rezolvat problema esențială 
de pe un câmp de luptă: ucide pentru a nu fi ucis! 
O să arunce totul în aer, după care va stinge 
lumina, liniştit. 

Cassandra se îmbujorase şi dădea, satisfăcută, 
din cap. Kofflach se înfundase în fotoliu şi privea 
îmbufnat către Ivor. 

Venexiana reuşi să surprindă un crâmpei de 
comunicare în câmpul Cassandrei: Dacă nici cu 
asta nu izbândim, propune-i lui Nizar să lanseze un 
război de asasini! 

Asta o spusese special pentru a fi auzită de toţi. 
vor se prefăcu a nu fi perceput nimic, dar îşi 
aminti că Rebecca îi sugerase acelaşi lucru acum o 
jumătate de oră, după ce venise cu medicul în 
suita lor. Poate că va trebui să solicite ajutorul 
luptătorilor-umbră! Poate că era obligat s-o facă! 

Astrid jucase clef de voûte acum câteva zile cu 
Sommerşii iar Ivor nu aflase nimic. Boshii din 
Pantelleria mascaseră informaţia în vortex. Boshii 
din Pantelleria fuseseră mediul prin care Oreste şi 
Cassandra veniseră aici, iar Ivor nu aflase nimic. 


Luptătorii-umbră se pricepeau însă să penetreze 

într-un bosh, oricăâ de complicat ar fi fost acesta. 

Trebuie să aflu dacă Ghilda Extinsă e spros mea, 
sau doctrina asta e doar praf în ochi! stabili Ivor şi 
se uită la Cassandra. Zâmbea cu un aer candid. O 
ticăloasă Bene Gesserit! Ordinul ei nu se 
mulţumise niciodată cu poziţia de executor... Ivor o 
scotoci cu privirea. Stabilise cu Venexiana că, la un 
moment dat, ar fi fost necesară o ieşire patetică, 
ceva în stilul lui Oreste... Ceva spus cu cuvinte 
preţioase. 

— Oreste! zise el, lăsând capul în pământ, tu 
doreşti Decanatul, de fapt! Sunt curios dacă, o 
dată ajuns în locul meu, vei renunţa la vortex! 

— Nu... se crispă Oreste, surprins. Nu sunt omul 
soluţiilor extreme. 

— Atunci? 

— N-aş prelua Decanatul decât după ce tu şi cu 
mine ne-am supune competiţiei. După cum a 
sugerat Nizar. După cum scrie în Textele 
Conservării”, încheie Oreste, privindu-l pe bătrânul 
Tleilaxu. 

Nizar ţâşni brusc în picioare, surprinzându-i pe 
toţi: 

— De ce nu spui mai bine că ai fi de acord cu un 
război de asasini între cele două case Decanale? 

Oreste păru că se blochează, apoi ochii i se 
goliră şi începu să recite ca un automat: 


7 Conform cercetătorilor de la Universitatea din Plond, Textele 
Conservării nu sunt altceva decât replica din Edificii a Scripturilor 
Schimbării. Şcoala de la Plond care susţine veridicitatea unei societăţi 
susţinute de vortex, argumentează că atât Textele, cât şi Scriptura, 
sunt de fapt denumirile poetice ale unui prezumtiv Manual cu 
Instrucţiuni de Utilizare a Câmpului, din care s-au descoperit recent 
fragmente în podişul Sirius şi în zonele costiere ale Nord-Ameriei... 

— As fi de acord şi cu un război de asasini dacă 
s-ar epuiza orice alte mijloace de transfer al 
puterii. 

Nu vorbeşte Oreste! emise Venexiana, baleind 
înfrigurată vortexul. Nu poate fi decât un releu în 
câmp! 

— Nu e cazul să ajungem până acolo, i-o reteză 
Nizar. Textele Conservării prevăd o rezervă pentru 
vortex. Tleilaxu a mai recurs la ea, în timpul unor 
situaţii de criză. 

— Ai mai spus asta, Nizar, zâmbi Oreste cu 
îngăduinţă. N-ai zis că în situaţiile-limită se recurge 
la crearea unui model? 

— Asta ai dedus tu, Oreste Sommers, îl 
întrerupse Nizar tăios. Dar nici tu, nici nimeni 
altcineva nu mai este iniţiat în resursele maxime 
ale vortexului... Nici chiar Mordec'hai Diaz! întinse 
Nizar un deget către ghildar. Doar după ce vom 
epuiza toate resursele, vom recurge la competiţii, 
indiferent ce ar fi ele, simulări sau războaie de 
asasini! 

În salon se făcu linişte. Nizar tuşi într-o batistă. 
Nimeni nu punea la îndoială cunoaşterea 
resurselor vortexului şi faptul că avea de gând să 
le folosească la maximum. In definitiv, aici rezida 
forţa Tleilaxu, în epuizarea  funcţionalităţii 
câmpului, iar Nizar n-avea de gând să se lase cu 
una cu două, nici în faţa Decanatului, nici în faţa 
Maicilor, nici în faţa Ghildei. 

Dar nici Oreste nu renunţa uşor: 

— Totdeauna ai susţinut casa Merovingi, Nizar! 

— Totdeauna am susţinut interesele Tleilaxu! 


— Un noroc pentru Ivor că interesele Tleilaxu 

coincid cu ale lui... 

— Un noroc pentru tine că interesele Ghildei 
coincid cu ale tale! se băgă Ivor şi tresări surprins 
când lumina acvariului se stinse brusc. E un semn, 
îşi spuse şi continuă: în Texte scrie foarte clar: 
„Succesiunea nu este pusă în joc înainte de 
epuizarea tuturor pârghiilor puterii!” 

— Capitolul 20! Controlează dacă vrei, Oreste! 
sublinie Nizar cu glas răguşit. 

— Şi când vom afla că aţi epuizat toate 
posibilităţile? întrebă Cassandra. 

Vortex! Venexiana parcurse registrele distante în 
care erau stocate releele de condiţionare la care îl 
cuplaseră pe Nizar. Erau virgine. Se reîntoarse la 
fel de repede în câmpul proximal, vorbind în clar, 
astfel încât Cassandra s-o perceapă în vortex: N- 
are nici o dovadă, Ivor! Spune-i ce vrei! Spune-i 
aşa, ca s-o doară! 

— Veţi afla că le-am epuizat din momentul în 
care duşmanii vor începe să fie respinşi. Poate că 
ar fi mai bine să vă retrageţi în Edificiul vostru din 
Oceanul Indian? întrebă el, cu prefăcută naivitate 
şi ordonă în câmp cupe cu sucuri de fructe. 

Capitolul IX 


Jocul clef de voûte a fost inventat de Ghildari 
înainte de kyewa, ca să le treacă timpul mai uşor 
în cursele nesfârşite din subspatiu. Clef de voûte 
este o combinaţie între şah, dame şi go. In Clef de 
voûte structura spațiului de joc are un rol cel puțin 
la fel de important ca şi piesele. 

Se joacă în doi sau în două echipe, amplasate 
într-o cameră străbătută de nenumărate fire de in, 
de grosimi diferite, alcătuind o structură 
tridimensională care se stabileşte de comun acord 
la începutul partidei de către ambele echipe. 
Singura regulă de care trebuie să se țină seama 
când se împletesc firele este ca cele mai subțiri să 
se găsească în centrul structurii. Această structură 
alcătuită din fire se numeşte eşafod Samskara. 

Piesele, de greutăți diferite, sunt denumite 
mărci. Ele sunt deplasate între nodurile eşafodului 
Samskara. Punctajul se stabileşte în funcţie de 
două criterii: valoarea nodului ocupat la finele 
partidei (cele mai valoroase noduri sunt cele 
centrale, acolo unde firele sunt cele mai fragile) şi 
greutatea pieselor. 

Ocuparea nodurilor se face ca la dame. Mărcile 
sunt cele de la şah, iar eşafodul Samskara este 
variabil, în functie de cum stabilesc jucătorii la 
începutul partidei. 

Scopul jocului este să ocupi cu cele mai grele 


mărci nodurile cele mai valoroase. Trebuie să faci 

asta ținând totdeauna cont că nodurile cele mai 
prețioase (cele centrale) sunt totodată cele mai 
fragile, fiind alcătuite de firele cele mai subțiri. 
Dacă rupi firele prin amplasarea unei piese prea 
grele, atunci ai pierdut automat partida, indiferent 
de cât de bine ti-ai amplasat piesele până atunci. 

Ghildarii spuneau că acest joc te învaţă cu simţul 
măsurii. Dar, cel mai important lucru pe care îl 
deprinzi jucând clef de voûte este că poți pierde 
absolut tot în urma unei singure mişcări greşite, 
indiferent cât de atent ai fost până în acel 
moment. 


MESSAOUD ajunsese la baza puţului. Se opri, îşi 
trase sufletul şi se uită de jur-împrejur. Era o beznă 
s-o tai cu cuțitul. 

— Ne-ar trebui o lumină! 

—  Vortexul, răspunse Brenda, gâfâind, şi 
spiralele ei începură să emită slabe irizaţii vişinii. 

Messaoud se chiori de-a lungul galeriei, după 
care o trase pe Jrenda după el. 

— Hai! Uite canalul! 

— Unde mergem? Mess nu răspunse. Doamne, 
ce-ai făcut.. Nu mi s-a mai întâmplat! 

— Hmm! Coitus interruptus... înţeleg, pufni 
Messaoud şi se opri, uitându-se unde pune piciorul. 
Sunt ani de zile de când n-am mai fost aici. 

— Unde mergem? repetă Brenda. 

— Spre mare, râse Mess. 

— Spre mare?! Ai înnebunit? Vrei să murim? 

— Vreau să scăpăm de haita de nebuni care se 
ţine după noi. Hai pe-aici! se decise Mess după 
câteva clipe. 

Intrară într-o galerie secundară, dar în scurt timp 
îşi  încetiniră mersul. Lumina răspândită de 
vortexuri abia dacă se mai vedea, iar firul guvernor 
din tavan pâlpâia, aproape orb, în nuanţe violete. 

— Eşti sigur că vânzătorul de vechituri n-o să ne 
vândă? 

— Cine, George? se miră Messaoud. Nu i-am 
pasat punga aia degeaba! Crezi că nu ştie că de- 
acum încolo trebuie să-i plătesc tribut? 

Mai merseră câţiva metri, iar Mess înţepeni brusc 
şi adulmecă aerul ce mirosea greoi: 

— Ce e? 

— Nu simţi? 

Brenda respiră adânc: 

— Putoarea asta?... Mirosea urât încă de când 
am intrat aici. 

— Aşa e. Numai că acum duhneşte! Asta 
căutam, de fapt, se amuză el, miasma! Suntem 
într-un bosh mai ciudat. Messaoud o luă înainte, 
dispărând după un colţ al galeriei. Nu vii? Hai că 
ajungem imediat! 

Se auzea un huruit profund. Duhoarea era din ce 
în ce mai puternică. Dulceagă. Persistentă. Brenda 
se împiedică de o grindă întinsă pe jos. 

— Mai e mult? 

Messaoud  moşmondea ceva de-a lungul 
peretelui. Declic! Culoarul se ilumină brusc, în 
tonuri umede. In faţă se deschidea o sală imensă, 
lungă, adâncă, subîmpărțită de paravane din piele 
albă în zeci de compartimente mai mici. Din tavan 
se prelingeau fuioare albe, cleioase, din care 
picurau stropi lipicioşi pătând podeaua ce părea 
agitată de un tremur nestăpânit. 

— Unde naiba m-ai adus? 

— Ti-am spus că te scot la mare... zâmbi el, 
arătându-i peretele exterior al sălii. Dintr-un ţesut 
translucid gros, convex, lăsa să se ghicească 
dincolo de el undele apăsătoare şi îngheţate de pe 
fundul Mediteranei. Huruitul profund venea de 
undeva dindărătul lui. 

— Marea! proclamă Messaoud satisfăcut E plin 
de haleală aici... Putem să rezistăm o grămadă. 


* 


Brenda examina vortexurile agățate într-una din 
încăperi. Erau grupate pe tipuri de diferite modele 
şi lungimi şi aveau lipite pe ele etichete cu 
simboluri pe care nu le înţelegea. 

— Ce dracu' sunt astea? 

Messaoud îşi ridică sprâncenele: 

— Habar n-am. Ultima oară când am trecut pe 
aici, acum câţiva ani, totul era ca acum, părăginit 
şi părăsit. Nu ştiu ce e, dar ştiu că-i un loc tocmai 
bun de-o ascunzătoare. 

leşiră din încăperea în care atârnau vortexurile. 
Se strecurară printre mormane de folii de Shiga, 
tropăind prin noroiul gros de un deget depus pe 
pardoseala  tremurătoare.  Simţeau miasma 
dulceagă, din ce în ce mai pregnantă. Intrară într- 
un alt separeu, înlăturând pânzele grele de 
păianjen, acoperite de o pulbere fină, neagră. 

Încăperea era plină de sferoide 3D şi de 
generatoare Shiga din care ieşeau filamente 
tipărite, acoperite cu mucegai gălbui. Brenda se 


uită în sus, silabisind inscripţia de deasupra 

intrării: 


—  Doc-tri-na... le-gi-unilor... Ce-i asta, 
Messaoud? 
— Habar n-am! încearcă şi uită-te!... Poate 


pricepi tu ceva! 

Brenda pătrunse în încăpere şi apăsă la 
întâmplare pe un şir de litere încrustate în nişte 
monturi de chihlimbar, de mărimea unor zaruri. 

— Nu sunt în ordine alfabetică, hohoti ea 
apăsând la întâmplare. Unul dintre sferoide pâlpăi 
de câteva ori, după care înscrise o înşiruire de 
cuvinte care o stupefie pe Brenda. 


Condiţionarea legiunilor 

Motivarea legiunilor 

inducerea noţiunii de spaţiu vital (variante) 

Ce înseamnă contact direct? (premergător 
Micului Jihad) 


Tabelul se dizolvă, înlocuit de un altul şi apoi de 
un altul. Exista un singur element comun, 
indiferent de lista expusă. Pe toate tabelele se afla 
acelaşi indicativ: De inclus în Scriptura 
Schimbărilor. 

— Să ştii că e un laborator Tleilaxu părăsit! 
exclamă Brenda. 

— Cine ştie? Poate că aici au construit 
amplificatorul de vortex! Ala care ne scapă de 
războaiele care nu ne privesc... 

— Serios? Şi atunci, ce sunt legiunile astea? 

— Legiunile? De unde să ştiu? 

Brenda strâmbă din nas: 

— Hai să ne mai uităm! Până nu leşinăm de 

putoare! 

— O clipă, zise Mess şi se apropie de una dintre 
mesele îmbrăcate în piele ridată, uscată. Apăsă pe 
un buton; un sertar cartilaginos ieşi de sub birou, 
pocnind precum articulaţia unui artritic, iar Mess 
dădu din cap. În regulă, zise el. Avem din ce trăi, la 
o adică. 

Scoase câteva bare dinăuntru, le flutură prin faţa 
ochilor Brendei, după care le puse la loc şi închise 
sertarul. 

leşiră şi pătrunseră în altă încăpere, plină de 
desene bizare, dantelate, colorate în albastru, 
verde, galben şi maro, peste care erau trasate 
înscrisuri mărunte. Messaoud se apropie de unul 
dintre desene şi citi în şoaptă: 

— Munţii Atlas... 

Încruntat, examină liniile ce păreau trasate 
aleatoriu, petele de culoare şi săgețile care 
brăzdau foliile Shiga. 

—  Massaoua... Tengri... Kildare... Bangalore... 
Svannah... silabisi Brenda iarăşi. Vezi? se lumină 
ea la faţă. Sunt nume de legiuni! îşi aminti ea 
denumirile înscrise în sferoidele 3D din camera 
precedentă. Făcu o pauză, după care exclamă: Ah! 
Cred că am găsit o cheie. Citi de câteva ori la rând 
o cifră şi o zbughi afară. Care o fi camera 12? 
strigă ea de pe culoar. 

Messaoud se apropie şi el de harta studiată de 
Brenda. Remarcă o inscripţie! cu litere mici, pe 
care abia o putea desluşi: 


CARACTERISTICI EXTINSE MASSAOUA: 


CAMERA 12 - DOSAR 392 
212 


Se repezi pe culoar, la timp ca s-o vadă pe 
Brenda cum pătrunde într-o altă încăpere. 

— Hei! o strigă. Lasă că vedem mai târziu ce 
scrie acolo! Vino mai bine să-ţi arăt altceva! 

Brenda scoase capul din cameră şi-l văzu pe 
Messaoud stând cu mâna întinsă către un şir de 
separeuri amplasat aproape de țesuturile 
translucide şi groase, bombate de presiunea mării. 

li urmări gestul şi văzu luciul unei ape, parţial 
acoperit de paravanele din piele ale încăperilor. O 
luă către ferestrele convexe şi examină imensa 
suprafaţă lichidă care se întindea în capătul sălii. 

— Asta ce mai e? întrebă, apropiindu-se de lacul 
artificial. Mărginit de o substanţă foarte rece, albă, 
care scârţâia sub picioare, emana efluvii îngheţate 
care o făcură să se zgribulească. Se opri pe 
marginea lacului şi adulmecă aerul precum un 
câine. Mda. Duhoarea greoaie care plutea în toată 
sala provenea de deasupra apelor răcoroase. 

Brenda se uită mirată la oglinda lichidă. Atât de 
întinsă cum nu-şi imaginase niciodată că ar putea 
fi un luciu de apă, o făcea să se simtă mulţumită, 
fără să-şi dea seama de ce. Ca şi cum cândva, în 
trecutul ei genetic, nişte strămoşi de-ai ei ar fi 
jinduit după apă. 

Observă pe fundul ei o pătură mobilă, roşie, 
strălucitoare se aplecă, luă un pumn din substanţa 
albă de pe margine şi simţi că o arde; apoi, fu 
străbătută de un frison. Se cutremură toată, dar 
fără să stea mult pe gânduri, duse pumnul la gură 
şi gustă din materia îngheţată. Holbă ochii, mirată. 

— Ce? Credeai că-i chinchin? râse Mess în timp 

213 


ce Brenda scuipa bulgăraşi din substanţa care 
scârţâia. 

— Ce e asta? se miră ea şi trase adânc aer pe 
nări, făcându-l pe Messaoud să izbucnească într-un 
nou hohot de râs. O privea cum se schimonoseşte, 
scârbită, nepricepând ce i se întâmplă Apa? Apa 
pute aşa?... Mess făcu semn că nu, iar ea repetă 
întrebarea. Ce e asta? 

— Zăpadă sau gheaţă. Nu ştiu sigur... în apa aia 
multă creşte hrana noastră... 

— Ai înnebunit? Ce naiba să caute dozele în apa 
asta puturoasă şi roşie? 

Mess o luă de braţ şi o trase după el pe malul 
îngheţat al lacului răcoros. Işi cufundă mâna în apa 
rece şi o ridică, lăsând să se scurgă şiroaie 
cărămizii de lichid printre degetele răşchirate. În 
palmă îi rămăsese un nisip roşu, strălucitor. Un 
nisip care se mişca, căutând o cale să i se 
strecoare afară din palmă. Brenda inspiră din nou 
şi se scutură: 

— Pute cumplit! 

Mess duse mâna la gură şi începu să mestece 
nisipul, ţinându-se cu degetele de nas. 

— Beeaah! se strâmbă Brenda şi sughiţă, gata- 
gata să vomite. Eşti nebun? Ce te-a apucat să 
guşti din rahatul ăsta? 

Messaoud înghiţi şi strânse buzele. Părea mirat: 

— Uitasem că-i aşa de greţos! Făcu o pauză, 
mărul lui Adam îi jucă de câteva ori, ca 
încărcătorul unei carabine, şi spuse: Cât vom sta 
aici, asta vom mânca, Brenda! 

Capitolul X 


Mă aflu pe pod şi - minune! - nu râul curge, ci 
podul înaintează pe curent! 


ZIUA TRECUSE ÎN LINIŞTE. Cele două brunduri 
acceptaseră tacit autoritatea Winnonei. Munciseră 
ore în şir, reuşind să iniţieze reproducerea 
Chlorellei roşii într-o baltă din salonul central al 
peşterii. Deja se simţea mirosul păstos şi dulceag 
al coloniilor nutritive care înlocuia tsampa, 
pierdută definitiv o dată cu corturile în care 
creştea orzul. Dimineaţă vor avea hrană pentru toţi 
cei o sută şaptezeci de refugiaţi. 

Cora tritura în palme fâşii gelatinoase din masa 
viermuindă şi roşie. În mai puţin de câteva minute 
avea să obţină o spumă densă şi omogenă tocmai 
bună de introdus în receptaculele alaya, cu 
embrioni. Apoi, împreună cu douăzeci de femele, 
va cupla pompele vacuum la operculele ce le 
acopereau abdomenul; îşi vor extrage sângele şi-l 
vor ejecta în băile de recirculare ale recipientelor 
de siderit. 

— Ossian, şopti Winnona. 

Masculul scria ca posedat pe hârtiile aşezate pe 
un bloc de piatră în faţa sa. Işi îndrepta din când în 
când capul, ca şi cum s-ar fi străduit să audă mai 
bine, îşi încorda gâtul pentru câteva secunde, după 
care reîncepea să scrie. In acelaşi ritm nebunesc. 

— Cinci ore... constată masculul dintâi, făcând 


semn cu bărbia către Ossian. 

— Mda... cinci ore de scrutare în vortex, se 
scutură matca. Păcat că sămânţa lui nu se 
amestecă cu a ta ca să dea un embrion unic! Se 
uita zâmbitoare la Tuath, clipind mai des, ca atunci 
când femelă fiind încă, glumea cu masculul ei. „Era 
mai bine atunci când eram doar eu cu Tuath?...” 
Mi-ar plăcea să eclozez un astfel de embrion. 
Inteligența lui şi hotărârea ta... 

— Nu mă supăr că mă consideri mai puţintel la 
minte, surâse Tuath, servil. 

Winnona îl privi, încurcată, şi-l bătu pe spate, 
neştiind cum să reacționeze. Se gândi: a fost mai 
bine pe vremea când eram doar femelă! Atunci 
Tuath nu se înjosea, se comporta ca un adevărat 
mascul. Sau poate că era mai bine aşa? Să afle 
cum e adevăratul Tuath, masculul dintâi? 

Matca îşi ţuguie buzele şi îl privi încă o dată. Apoi 
se ridică şi inspectă peştera. Cei mai mulţi 
dormeau, prăbuşiţi de oboseală. Cei doi străini se 
ghemuiseră unul în altul şi tresăreau când şi când, 
ca nişte animale hăituite o zi întreagă. Cine ştie ce 
visau? 

Dintre toţi, numai Cora şi cele douăzeci de 
femele din brundul ei erau treze. Işi introduseseră 
tuburile vacuum în operculele abdominale şi, 
întinse pe jos, suportau extragerea sângelui care 
bolborosea curgând în receptaculele de siderit. 

Pe unde ne hrănim, pe acolo oferim sânge 
embrionilor, îşi spuse Winnona. 

Ossian se scutură precum un câine care iese din 
apă şi se întinse pe spate, gâfâind. li privi pe 
ceilalţi doi, după care se apropie de foc. 


— Cred că am toate datele, începu el în şoaptă. 

Se aplecă şi culese din baltă un pumn de 
Chlorella, pe care o îndesă în operculul nutritiv de 
pe abdomen. Spiralele începură să-i lucească. Le 
iscodi pe femelele Corei. Erau preocupate de 
transfuzie. 

— În primul rând, din vortex rezultă că legiunea 
Kildare nu este sfârşită! Am localizat bine poziţiile 
din teren şi am constatat că lucrurile stau altfel 
decât credeam. Mai precis, făcu Ossian o pauză, 
privind de la unul la altul, stau altfel decât am fost 
făcuţi să credem! 

— Ce vrei să spui? 

— Ghazalla a reunit majoritatea brundurilor. S-au 
adăpostit la 55 de mile est. Dincolo de golful Oran, 
înspre Cyrenaica. Aproximativ 7500 de masculi şi 
femele în stare să poarte armele... Aproape 
treizeci de brunduri, împreună cu mătcile lor. 

Winnona se destinse. Se răsuci cu spatele către 
Cora şi zâmbi în barbă. 

— Şi? S-a înconjurat numai de mătcile care îi 
cântă în strună, nu-i aşa? 

— Absolut! recunoscu Ossian. O secundă! 
Respiră adânc, activându-şi vortexul frontal. 
Trebuie să mă asigur că suntem izolaţi în câmp! 
Strânse mâna lui Tuath şi îl privi drept în ochi: Mă 
percepi? 

Masculul dintâi îi susţinu privirea. După câteva 
secunde, încuviinţă. 

— Percepi întreg câmpul pe care ţi-l afişez? 

Tuath îşi încordă muşchii maxilarului şi încuviinţă 
din nou. 

— Păstrează-l în minte! Aşa cum îl vezi acum! E 


registrul de acces prin care putem fi citiţi. 

— În regulă, aprobă masculul dintâi şi se 
concentră, scrutând la rândul său în registrul 
dezvăluit de Ossian. Se asigură de curăţenia lui şi 
le făcu semn celor doi: puteau vorbi. 

Atât aştepta Winnona. Se repezi să-l întrebe pe 
Ossian: 

— Unde sunt Soherii? 

— Între noi şi grosul legiunii Kildare. Şapte mii 
opt sute de oameni în stare să lupte. Foarte 
obosiţi... Oricum, n-avem cum să trecem prin ei ca 
să ne alăturăm Ghazallei! E mai bine să rămânem 
pe loc deocamdată şi să ne apucăm să schimbăm 
spiralele Winnona! 

— Micul Jihad cu Soherii... nu s-a încheiat încă, 
nu-i aşa? 

— Micul Jihad nu s-a încheiat, admise Ossian. 

— Deci cei doi, îi arătă matca pe masculul 
slăbănog şi pe tovarăşa sa, au avut dreptate... 
Trebuia să luptăm cu Soherii! 

— Exact! Trebuia să luptăm cu ei şi trebuia să 
schimbăm spiralele... 

— O clipă, îi întrerupse Tuath. Soherii au 
schimbat şi ei vortexurile. Ştiu că şi noi am făcut-o. 
Or să-şi dea seama... 

— Nu-şi vor da seama! suflă Ossian. Pentru că 
toată lumea ne-a dat dispăruţi, matca majoră 
inclusiv! Şi pentru că am izolat brundul nostru în 
câmp! 

— Insămânţarea de azi-dimineaţă! Ai emis-o în 
vortex ca să arăţi că brundul nostru fiinţează încă! 
îşi puse Winnona mâna la gură. 

— Intre timp, am mascat-o! Acum e o informaţie 


fără sens care rătăceşte pe deasupra tchang- 

thang-ulii... Pentru toată lumea, nu mai existăm! 
Făcu o pauză şi se apropie de Winnona. Vom 
distruge fulgerător un brund Soher periferic, vom 
masca lupta în câmp, le vom prelua vortexurile şi îi 
vom lovi pe Soheri acolo unde îi doare cel mai 
tare! În brundul mătcii majore! În inima legiunii! 
Scripturile premiază în mod special astfel de 
acţiuni... 

Winnona îşi încordă pleoapele uşor şi întrebă: 

— La cine te refereai când spuneai că cineva ne- 
a încărcat cu date false? 

Ossian scormoni în jar. Apoi o privi pe matcă 
drept în ochi: 

— Mă refeream la Ghazalla, bineînţeles! 

— Stop! le făcu Tuath semn. Cineva încearcă să 
pătrundă în câmp. 

Ossian aplecă fruntea şi privi pe sub sprâncene 
peste masa trupurilor adormite. 

— Un câmp proximal! Cineva din peşteră! 

— Căţeaua de Gwenn... Şuieră Winnona şi se 
uită întrebător la Ossian. Gestul lui scurt de 
aprobare scăpă lui Tuath. 

— Cu siguranţă că e Gwenn, răspunse 
scrutătorul, folosind răspunsul pe rol de acoperire 
Ihag thong. Matca trebuia să înţeleagă că Tuath 
tocmai cădea pradă releului Ghazallei. Ossian 
continuă verbal, iscodind expresia întipărită pe 
chipul masculului dintâi: Dar Ghazalla n-a intrat 
singură în câmp. Mai e ceva cuplat la registrul de 
acces... 

— O porţiune de vortex condiţionat, reflecta 
Tuath cu voce scăzută. Declanşat de pronunția 


numelui mătcii majore! Se uită la Ossian: Ai creat 

releul acela de chin de care ţi-am spus? 

Ghazalla e aici! Vortexul ei e în peşteră! înţelese 
Winnona din mimica scrutătorului. 

— Da, răspunse Ossian, liniştit. Gwenn n-o să 
mai vorbească niciodată despre Bene Gesserit, sau 
se va zvârcoli de durere. 

— Asta e bine, zâmbi Tuath şi licărul din ochi i se 
aprinse şi mai tare. Iscodi în registrul pe care i-l 
oferise Ossian. E liber, îi asigură el pe ceilalţi doi, 
dar ochii continuau să-i strălucească Pesemne că 
Ghazalla se uita chiar acum la ei cum discută, 
realiză scrutătorul. Ghazalla se uită la noi prin ochii 
lui inerţi. 

E un lucru de care n-o să se poată folosi decât 
pentru ea însăşi, gândi Winnona chiar când licărul 
din irisul lui Tuath se stinse, cu lentoare. N-o să 
aibă curajul să recunoască în faţa celorlalţi 
legionari că şi-a abandonat, deliberat, două 
brunduri în mâinile Soherilor. Să nu gândim nimic. 
Nici măcar gânduri lhag thong, emise matca cu 
Glasul de vortex şi ridică de pe jos burduful în care 
puseseră apă la răcit. Bău câteva guri de apă şi 
trase cu ochiul la Cora. Continua să-şi transfuzeze 
cuvele cu embrioni. 

Ossian stârni tăciunii din foc. Tuath îi urmarea cu 
gura căscată. Dar scrutătorul simţea încă prezenţa 
străină în registru. 

— Ştii, riscă el, am umplut accesele cu informaţii 
false. Să vedem dacă reuşeşte să treacă de ele... 

Tăcură, iscodind salonul peşterii. Se auzea doar 
susurul ritmic al pompelor vacuum care aspirau 
sângele din trupurile celor douăzeci şi una de 


femele. Apoi, brusc, câmpul se goli. Presiunea din 

vortex scăzu o dată cu ieşirea prezenţei străine. 
Undele se relaxară, iar licărul din ochii lui Tuath 
dispăru. 

— Ea are legătură cu întreg dezastrul nostru, 
reluă Ossian. De fapt, ea ne-a capacitat în 
permanenţă brundul... A făcut-o prin câmpul pe 
care îl controlează Tuath acum. 

— Şi releele sunt Fingal şi Gwenn, lansă matca. 

— Fingal şi Gwenn, cine altcineva? Ei sunt cei 
cunoscuţi, recunoscu Ossian. Nu-i uita pe ceilalţi 
însă, zise el şi formulă în Glas de vortex: Nu-l uita 
nici pe Tuath! De acum, ochii şi urechile lui ne 
privesc în contul ei... Sunt din ce în ce mai mulţi 
cei care pleacă urechea la cuvintele Bene Gesserit, 
încheie Ossian. 

Matca înghiţi în sec: 

— Înseamnă că degeaba ai blocat câmpul... 
Gwenn şi Fingal vor continua să emită. 

Scrutătorul clipi ciudat, ca şi cum l-ar fi jenat 
fumul ce se ridica din foc. Matca respiră adânc. 
Mult prea adânc. Era momentul să gândească şi să 
acţioneze /hag thong. S-o atragă pe Ghazalla în 
cursă. 

— Bineînţeles că Fingal şi Gwenn vor continua să 
emită către Ghazalla. Ce zici? O să ne vândă 
Ghazalla legiunii Soher? 

— N-a făcut-o deja? De ce să n-o mai facă o 
dată? 

Winnona îl privi în ochi pe masculul dintâi. 
Licărul. Licărul era acolo din nou. 

— Poate că o va face, continuă scrutătorul. Sau 
poate că nu. Oricum, voi şti când o s-o facă. Şi voi 


şti şi când releul din brundul nostru va capta 

mesaje de la... de la Ghaza/la... Am fost naivi 
Winnona! Am crezut că Fingal şi Gwenn sunt doar 
purtătorii de cuvânt ai Bene Gesseritului. De fapt, 
Gwenn a îndreptat tot timpul fasciculul unui vortex 
fals asupra noastră! 

— Vrei să spui că am fost tot timpul sub influenţa 
Ghazallei? 

— Da. Din cauza ei ne-am separat de restul 
legiunii. Pentru Soheri, a fost o joacă să spulbere 
nişte brunduri răzlețe, al nostru şi al Corei. 

Ossian se întrerupse şi mai luă un pumn din 
masa roşie de Chlorella. Îl băgă în operculele 
nutritive şi se întinse cu faţa în sus, respirând 
obosit: 

— Asta e!  Ghazalla acţionează deliberat 
împotriva unor brunduri din propria ei legiune! 

— Nu asta e legiunea ei! Legiunea ei e Bene 
Gesseritul! suflă Winnona. 

Ossian zâmbi şi îl privi pe Tuath, masculul dintâi: 
Ei? formulă el în câmp. 

Nu a fost nevoie de nici un răspuns. Prezenţa 
străină se strecură în minţile lor, iscodind. Tăcură 
toţi trei, străduindu-se să nu se gândească deloc. 
Preţ de câteva clipe, iscoada din vortex se strecură 
încoace şi încolo, fără folos. Apoi se retrase uşor. 

— Urmărea să ne termine, nu-i aşa? întrebă 
Winnona. 

— Bineînţeles. Suntem un brund tradiţionalist. 
Ne-a intoxicat cu date false, uşurând munca 
Soherilor. Ei ocupă acum înălțimile dintre Sidi 
Ferruch şi Cyrenaica. Fuga noastră înspre golful 
Oran s-ar fi transformat într-o catastrofă. Golful 


Oran dospeşte de Soheri. Practic, ne-au izolat. Cu 

ajutor substanţial din partea ei! 

Spiralele Winnonei părură că se lăţesc, emițând 
o lumină incandescentă. Aduceau cu o bandă de 
oţel, scurgându-se din forjă - pulsau sacadat, în 
culori din ce în ce mai deschise. 

— Spune, Ossian! Mi se pare imposibil ca Bene 
Gesserit să acţioneze independent unii de alţii. N- 
ai minţit când ai spus că n-ai perceput în vortex 
comunicaţii între legiuni? 

Ossian respiră adânc şi clătină din cap: 

— Sunt o grămadă de registre inaccesibile în 
câmp. E plin de ele... Eu unul n-am descifrat care 
dintre ele e utilizat de Bene Gesserit. 

— Cu toate astea, trebuie să comunice! Abolirea 
portului spiralelor, Scriptura pe care trebuie s-o 
uităm, amestecul legiunilor între ele... singur ai 
spus că în toate legiunile există oameni care 
gândesc la fel! Cineva trebuie să-i dirijeze, iar ei 
trebuie să comunice cumva! 

Ossian ridică din umeri. Winnona îl studie pe 
Tuath, şi privi din nou în jur. Nu trăgea nimeni cu 
urechea, iar vortexul era gol. 

— Eşti sigur că vei rezolva registrul ei de acces? 

— II voi intoxica, cu releu cu tot! Atât pentru ea 
cât şi pentru Soheri, vom îngheţa pe tchang-thang. 
Vor crede cu toţii că brundul Winnonei a fost 
mistuit de moartea albă... Ce zici, Tuath? 

— Zic că tot ce facem e împotriva 
regulamentelor! Zic că din cauza încălcărilor 
repetate ale Scripturii ni se întâmplă toate 
nenorocirile! 

Ossian clătină din cap şi se uită la Winnona. Ea 


rămăsese cu ochii ţintă la masculul dintâi. 

Scrutătorul se ridică cu gesturi de om bătrân şi se 
întinse,  trosnindu-şi oasele. Ar fi vrut să 
izbucnească în râs. Il domina copios pe Tuath. 
Winnona avea acum nevoie de raţionamentele şi 
de talentul lui de scrutător - la chestiile astea, 
masculul dintâi nu era decât o cârpă cu care 
adunai apa ce se topea în iglu. 

— Tuath! încălcăm legea pentru a o întări, îi 
spuse Ossian. 

Masculul dintâi îşi frecă palmele transpirate. 
Agitat, se uita când şi când la Winnona ca un câine 
bătut. Matca îl privea îngrijorată, ca şi cum s-ar fi 
străduit să-l facă să dea răspunsul corect. 

Tuath clipi mai des şi spuse grăbit, ca şi cum n- 
ar fi apucat să raţioneze: 

— In regulă... Dar cred că asta nu va duce la 
nimic bun... 

Nu mă interesează ce crezi tu! emise Ossian în 
vortex, fără să-i pese dacă Winnona sau Tuath îl 
vor depista, dar nu zise decât: 

— E perfect! Ai ales bine, Tuath! 

— Înţeleg, mormăi masculul dintâi, după care 
tresări brusc. Avu senzaţia că întreaga peşteră se 
topeşte în şuvoaie de magmă incandescentă. 

Stop! le făcu el semn. Cineva incearcă să 
pătrundă în câmp, apucă el să formuleze cu Glas 
de vortex, după care totul îi scăpă de sub control. 

Ossian plecă fruntea şi privi pe sub sprâncene 
peste masa trupurilor adormite: 

Un câmp proximal! Cineva din peşteră! 

Cățeaua de... 

Ossian începu să vibreze rapid, ca o suliță din 
fibră de sticlă. Să ieşim din registru! Să ieşim din 

registru! emise grăbit către Winnona, dar matca îşi 
apucase operculii lucioşi şi zâmbea, făcând cu 
ochiul spre Ossian. £ rândul tău la însămânțare... 


Să ieşim din registru! 

Gwenn... şuieră Winnona. 

ă.Dar n-a intrat singură în câmp. Mai e ceva 
i la registrul de acces... 


Tuath se răsucise în jurul lui însuşi cu muşchii 
aidoma unor odgoane ce dădeau să se umfle şi 
puteau să se dizolve în câmp pentru că Matca: din 
ea nu mai rămăseseră vizibile decât trei sferturi 
din corp. De la umărul drept în jos părea tăiată 
perfect drept (mistuită în vortex? se întrebă 
Ossian). Era incapabilă să se extragă din adierea 
fină a vortexului parazitat. lar Tuath părea că este 
aspirat, fâşii-fâşii, jupuit de piele şi de operculii ce 
dispăreau în câmp. 

Femelele Corei se decuplară în grabă de 
pompele vacuum şi se repeziră la cei trei. În urma 
lor, sângele curgea pe nisip, ca vomat din operculi, 
iar recipientele a/aya păreau să inunde peştera cu 
valuri de sânge. 

Embrionii! dădu să strige Winnona, dar asta era 
o greşeală. Eliberarea de energie o azvârili în plin 
vortex... Pfuuh! Mistuită! 

Nu trebuie să spui: embrionii! gândi Ossian şi 
chiar în acel moment se regăsi pe sine însuşi 
zâmbind liniştit, continuând să-i explice Winnonei: 


les. Suntem un brund traditionalist. Ne-a 


intoxicat cu date false, uşurând munca 

Soher i ocupă acum toate înălțimile dintre Sidi 
Ferruch şi Cyrenaica. F 
tră înspre Golf Oran s-ar fi transformat într-o 
catastrofă. Golf Oran dospeşte de Soheri. 
Practic, ne-au izolat. Cu ajutor substanțial din 
partea ei! 


Apoi, totul păru să revină la normal. Vortexul se 
dizolvă într-o maree de culori, lăsându-le trupurile 
să iasă înapoi în aerul din peşteră. 

Nu-și amintesc? Nu şi-au dat seama? se întrebă 
Ossian. 

Matca şi Tuath îl priveau calmi, ca şi cum nimic 
nu s-ar fi întâmplat. Scrutătorul aruncă o privire 
către ceilalţi legionari. Ghemuiţi, dormeau în 
linişte, neafectaţi de straniul asalt al câmpului. 
Femelele Corei pompau sânge în receptaculele 
alaya. Cei doi străini continuau să viseze. Nimeni 
nu băgase de seamă nimic. 

Căţeaua de... formulă Winnona în Glas de vortex. 

Taci! Taci, Winnona! Şi nu mai vorbi de embrioni! 

Poftim?! 

Nu-i pronunța numele şi nu pronunța cuvântul 
embrioni! 

Ea e? se interesă Winnona. 

Acum n-am curaj să pătrund în vortex... Măcar 
de-ar fi ea Mi-e teamă să nu fie... 

Ossian abandonă orice explicaţie. Simţea că 
realitatea se lega exact din locul în care fuseseră 
supuşi asaltului în câmp. ÎI întrerupse pe Tuath, 
care tocmai spusese că nu crede că schimbarea 
spiralelor putea duce la ceva bun: 


— E perfect! Ai ales bine, Tuath! 

— Înţeleg, mormăi masculul dintâi. 

Ossian iscodi câmpul. Nu se mai simţea nimic. 
Focul de //ichiba aprins pe nisip pocnea liniştitor. 
Winnona se comporta de parcă nu s-ar fi petrecut 
nimic, iar femelele Corei, la doar câţiva iarzi 
depărtare, continuau să discute în şoaptă, potolite. 
De fapt totul în jur decurgea de parcă întâmplările 
ar fi avut loc doar în faldurile câmpului. 

— De fapt, continuă Ossian, Scriptura a fost 
inventată ca să ne condiţioneze comportamentul... 
Dar acum, toate legiunile traversează o criză şi 
cred că multe legi vor fi puse la index! 

Eşti sigur că vom izbândi? Care o fi prețul 
ereziilor noastre? întrebă Winnona. 

Ossian nu răspunse. Se întreba cine se năpustise 
peste ei. Oricum, nu mai avea de ales. Chiar dacă 
vortexul şi Scriptura se pricepeau să se apere 
singure şi acum îl asaltau, scrutătorul alesese o 
cale fără întoarcere. 

Scopul ereziilor mele? se întrebă el în vortex. 
Obținerea statutului de migratori pentru legiunea 
Kildare Highlanders. 

Capitolul XI 


Ordinul Bene Gesserit s-a temut dintotdeauna de 
grupul Al Bokar. lată de ce. 

Atee fiind, Cucernicele Maici ştiau foarte bine că 
a-l, inventa pe Dumnezeu era o afacere plină de 
riscuri. Încă dinainte de gashi, dinainte de era 
rătăcirii prin ceruri, pe când bene Gesserit se 
autodenumeau Bene Gesserat, unul dintre puținii 
masculi din Ordin a intrat în istorie sub chipul unui 
Mântuitor. Se spune că el a refuzat rolul de rege, 
preferându-l pe cel de sfătuitor al poporului său. 

În ciuda refuzului său de a conduce, acel mascul 
intrat în istorie, iar Vocea Morfudd ne relatează 
miturile care i-au înconjurat existența. Cel mai 
puternic mit însă este cel legat de moartea sa. 
Popoare întregi au fost atrase în dispute referitoare 
la dilema: bărbatul respectiv a murit într-adevăr, 
sau nu? Alţii pretindeau că „mântuitorul nici n-a 
murit, dar nici n-a mai trăit în adevăratul sens al 
cuvântului. Mitul somnului etern, iscoditor, este 
preluat şi de Leto II, Impăratul-Zeu, care il 
povesteşte pe larg în Sfintele Cărţi ale 
Dumnezeului Divizat. 

Informațiile reale despre acest bărbat sunt 
inaccesibile: Sfânta Biserică a împiedicat 
transcrierea audio sau video a informațiilor legare 
de „Mântuitor“. Singurii specialişti care au acces la 
transcrieri ale vieții sale sunt Gardienii Biblici. 

Și acum, iată legătura dintre acel om şi grupul Al 
Bokar... 

Acel Mântuitor a fost o creație Bene Gesserit 
scăpată de sub control şi, în ciuda faptului că 
Maicile nu l-au pregătit pentru rolul de Dumnezeu, 
Mântuitorul a fost considerat Dumnezeu de mulţi 
dintre cei care l-au cunoscut, şi de incomparabil 
mai mulți oameni care l-au urmat... 

Astfel, el chiar a devenit Dumnezeu, câtă vreme 
omenirea l-a considerat Dumnezeu. A fost una 
dintre primele experienţe în care Bene Gesserit au 
constatat că atribuirea unor caracteristici poate 
conduce la manifestarea lor efectivă. 

Au păstrat acest lucru în minte când Ghilda a 
imaginat vortexul şi au pândit naşterea grupului Al 
Bokar în sânul unei entități inconştiente, despre 
care ele vorbeau deliberat că ar fi Dumnezeu. 

Insă întrebarea pe care şi-au pus-o totdeauna a 
fost: „Dar dacă noi recunoaştem, de fapt, locurile 
în care se adăposteşte Dumnezeu?” 


ERAU ÎN CEL MAI MARE EDIFICIU AL EMISFEREI 
SUDICE: KerguelenE. 

Contraponderea Pantelleriei, centru industrial 
prin excelenţă, bază de cercetări şi producţie 
Tleilaxu (aici produceau convertoarele pentru 
amplificator, comandate de Nizar Al Awad în 
Pantelleria), nod de convoaie submarine, în 
măsura în care Pantelleria era centru administrativ 
şi capitală a Decanatului. Se afla la 2600 mile 


8 Cercetări efectuate la Şcoala de la Uppselfors au localizat 
Kerguelen în Mare Hyper de Sud, la aproximativ 2000 de mile noi la 
nord de Arctagonia. 

standard sud-est de Unda Batavia, Edificiul de 
reşedinţă a clanului Sommers. 

— Pantelleria Interior et Exterior utque Terra 
Naevata, se auzi vocea lui Ivor Al Bokar pe 
culoarele pline de magistrați ale Edificiului 
Superior. 

Magistraţii ridicară capul reflex, dar pe tavanele 
lucioase nu se vedeau decât firele guvernoare. 
Argintii. Vocile lor porniră să zumzăie mai tare. Îşi 
imaginau că Tleilaxu lansează un nou experiment 
în Edificiu. Poate că studiau emisia vocilor prin 
vortex? 

Reacţia trecătorilor nu-l interesa pe Ivor Al 
Bokar. Intrebă, făcând să se zguduie ferestrele moi 
ce dădeau în mare: 

— Mă auzi bine, Oreste? 

Din fundaţia Edificiului se ridică râsul în hohote 
al lui Oreste Al Bokar. Glasul lui spart străbătea 
tunelurile înguste şi uleioase; de astă dată, 
magistraţii  recunoscură fără dificultăţi vocea 
suveranului lor, Decanul în opoziţie: 

— Aş putea să dezamorsez branhiile boshului de 
pe culoare... în câteva minute, aerul ar deveni de 
nerespirat! 

— Branhiile, zici? Câte dintre ele ai dezamorsa? 
Zece procente? Douăzeci de procente? întrebă 
Mord Al Bokar. N-ar fi o lovitură devastatoare! Ar 
avea timp cu toţii să evacueze Edificiul... 

— li creditezi prea mult pe tipii ăştia subsumaţi, 
Mord! De ce nu crezi că Oreste îi poate sufoca pe 
toţi? Dacă zice el, înseamnă că Edificiul Kerguelen 
poate fi sugrumat... Toţi boshii ăştia pot fi 
otrăviţi... 

— Crezi? se fandosi Mord. Redeveni serios şi le 
spuse, acoperind vocile mirate ale magistraţilor: 
Cum-necum, trăim în vortexul emis de tipii ăştia. 
Adică, suntem ei... până la un punct, adăugă după 
o scurtă reflexie. Aşa că, să nu-i considerăm nişte 
imbecili! Ce gândim noi, pot gândi şi ei! 

— Crezi? îl imită Ivor-Al Bokar, făcând să vibreze 
uriaşele oase ce se încrucişau deasupra pieţelor, 
clădind  boltele  Ghildei  Extinse. Edificiul se 
cutremură, surd, ca şi cum un submarin imens ar fi 
andocat la cheiurile centrale. Câţiva magistrați se 
grăbiră să se cupleze la terminalele vortexului din 
nişele orientate spre exterior: iscodiră datele din 
câmp, ca şi cum n-ar fi fost siguri de datele cu care 
îi hrăneau registrele. 

N-avea să le fie de nici un folos. Nu pentru mult 
timp, în orice caz. Mord Al Bokar anunţă: 

— Intrerup legătura... Trebuie să ocup registrele 
de comunicare ale Edificiului! 

Asta se auzise cât se poate de clar, până în 
saloanele părinţilor perechii Sommers: Oreste V şi 
Cassandra VI. Primul lor gând a fost să ia legătura 
cu Bene Tleilaxu, dar au ezitat prea mult înainte s- 
o facă. Oreste V a hotărât să mai aştepte puţin 
înainte să trimită curieri direcţi. Nici nu-i trecu prin 
cap că ar fi trebuit să trimită un mesaj fiului său. 

Rău a făcut. Fusese primul lucru pe care îl 
făcuseră Al Bokar: îi izolaseră pe boshi de vortex, 
iar liniştea care se lăsă în momentele următoare îi 
înşelă pe toţi. 

Al Bokar urmărea manevrele în câmp ale lui 
Mord Diaz, în Pantelleria. Ştiau ce înseamnă asta. 


Deschiseră şi ei vortexurile şi le panoramară, 

căutând poziţia optimă faţă de câmp. Stabiliseră 
clar că era necesar să se aşeze în paralel cu 
registrele de acces lansate de Decanat. Nu aveau 
de gând să lase nici o posibilitate de a fi depistaţi. 

— E gata! îi asigură Mord Al Bokar. 

— Exact cum scrie în Textele Conservării, 
confirmă Nizar Al Bokar. Aţi găsit nişele în vortex? 

Nu aşteptă răspunsurile lor. Baleie câmpurile 
proximale şi îi localiză pe fiecare în parte. Sigilaţi în 
nişele proprii, la adăpost de unduirile emise de 
Decanat. 

— Trebuie totdeauna lovită inima adversarului, 
aşa scriu Textele, continuă Nizar Al Bokar, cu 
minimum de mişcări, trebuie lovit drept în inimă! 

Vocea lui Nizar, zgrunţuroasă, stârni ecouri 
umede în boshul vortexului central al Edificiului. 
Spiralele convergente ale Kerguelenului vibrau, 
zgâlţâite de vocea Al Bokarului care le capta pe 
rând. Găsise registrul de acces în antenele 
cornoase ale câmpului care, la acea oră, 
împungeau încă apa rece a Oceanului Indian. 

Dar Nizar Al Bokar mai avea de trecut nişte 
piedici până să poată bloca definitiv comunicațiile 
Ghildei Extinse din Edificiu. 

Vom fi obscuri. Vom face minimum de mişcări, 
accentuă Ivor-Al Bokar ideile lui Nizar. 

— Doamne! Facem atâtea referiri la Textele 
Conservării! Dar noi ne-am adunat pentru că le 
considerăm literă moartă, comentă Oreste Al 
Bokar dintre temeliile Edificiului: muşchi armat cu 
plăci cartilaginoase. 

— Ajunge! ordonă Mord Al Bokar. Unde ai ajuns, 
Nizar? 

— M-am introdus în neuronii vortexului, răspunse 
din boshul ce alcătuia încăperile superioare ale 
Edificiului. 

Sferoidele Ghildei se aprinseră afişând circuitele 
de amplificare, independente de energia generată 
în măruntaiele Kerguelenului. Concomitent, în 
culoarele fundaţiei, un brici neuronal se deşurubă 
din inserţia lui musculară, se rostogoli ca un şarpe, 
iar conductorii axonali se unduiră pe podeaua ca o 
carapace de broască ţestoasă. Îşi căuta o priză de 
energie. 

O  depistă în câteva secunde. Zvâcni şi, 
desfăşurat în toată lungimea axonilor săi, briciul 
plonjă în priza ce mustea de sânge: 

— Uuh! se auzi vocea lui Oreste Al Bokar. Dar te 
pişcă al dracului de plăcut chestia asta! Emise 
câteva descărcări nervoase, după care, întreaga 
temelie răsună de tusea lui: Eu unul sunt pregătit. 
Am captat în totalitate sursele de energie ale 
boshului din temelie, anunţă când chintele de tuse 
i se potoliră. 

— La tine cum e, Ivor? se interesă Mord. 

Ivor Al Bokar se dizolvase printre străzile cu 
plafon jos, printre fațadele boselate şi roz ale 
birourilor din Edificiul Superior, revărsându-se 
dinspre zona laboratoarelor  Tleilaxu către 
încăperile administrative. Mord Al Bokar aşteptă 
preţ de câteva clipe semnalul lui Ivor, care nu 
întârzie mult. Escalatoarele şi benzile rulante din 
fanoane elastice se blocară brusc, pentru a-şi relua 
imediat deplasarea. Din culoarele aglomerate care 
uneau Bursa de Mărfuri cu Administraţia se ridică 


un cor de strigăte de stupefacţie şi de înjurături 

murmurate. 

A fost momentul în care Oreste V s-a hotărât să 
ia legătura cu laboratoarele Tleilaxu. Chemă un 
curier pe care îl echipă cu un distrans, dar era deja 
prea târziu. 

Mord Al Bokar lansă o exclamaţie de satisfacţie 
când Ivor blocă iar escalatoarele. Răspunsul indica 
o captare perfectă a boshilor din Edificiul Superior. 
Era momentul să-şi găsească şi el o poziţie bună. 

— Nizar! răsună vocea lui Mord în Kerguelenul 
Inferior, rezervat  Landsraadului.  Strigătul se 
rostogoli pe străzi, auzit de toată lumea. Cu toate 
acestea, nu atrase atenţia nimănui, dizolvându-se 
printre uralele din arenele de pugilat, diluându-se 
în strigătele din piaţa de fructe de mare, 
estompându-se în vacarmul sălilor de joc. 

— AŞ dori să blochezi releele care conectează 
vortexul central de restul Edificiului, dar să laşi 
antena liberă! În definitiv, trebuie să ne asigurăm 
retragerea din Kerguelen... 

— În regulă, pâlpâiră sferoidele Ghildei din 
saloanele centrale în care se înmănuncheau 
cablurile vortexului. 

Fişiere şi rutine întregi, altădată ascunse cu grijă 
de furia Jihadului Butlerian, au fost aspirate în 
conductorii de curent electric ai firelor guvernoare, 
dispărând în revărsarea electronilor vulgari ce nu 
codificau nici un fel de informaţie. Datele care 
ordonau traficul, orarul andocării submarinelor, 
alimentarea cu combustibil - deveniră sarcini 
electrice lipsite de sens. Neant al energiei pure. 

— Relee blocate! concluzionă Nizar Al Bokar din 


computer. 

Briciul neuronal se zgâlţâi de câteva ori, iar 
încăperile Edificiului Superior se umplură de 
hohotele lui Ivor: 

— Oreste! Eşti de acord cu retragerea noastră 
din Kerguelen? 

— De ce nu? tună vocea lui, cu un sfert de milă 
mai jos, din boshul de temelie. 

— Păi, nu-mi serveşti tu mereu argumentul non- 
retragerii? Stii bine... Conflictul pentru preluarea 
puterii Decanale, îţi aminteşti, nu? 

— Vorbeşti despre un Oreste subsumat mie! 
Unul care ţine încă de Textele Conservării. 

Oreste Al Bokar hohoti şi emise câteva 
descărcări care prăjiră podeaua cornoasă. Mord Al 
Bokar strigă ca apucat: 

— În poziţie, băieţi! În poziţie! 

Un alt strigăt ascuţit printre cele care 
compuneau larma din taverne şi pieţe. Mord 
alunecă apoi de-a lungul fibrelor optice de sub 
caldarâm. Glisând de-a lungul fațadelor, diluându- 
se în zeci de mii de părţi, se revărsă în marile pieţe 
ale Edificiului. Parcurs de mii de indivizi care 
chefuiau şi care se preumblau în Kerguelenul 
Inferior, Mord Al Bokar se concretiză în faţa 
uriaşelor sferoide 3D care îi afişau imaginea din 
Pantelleria. 

Imaginea celui subsumat sieşi tocmai făcea o 
trecere în revistă a ultimelor operaţiuni susţinute 
de Decanat: 

— Convoiul Trapez a ratat tangenta de întâlnire 
cu Staţia Amalfi 317. Birourile Decanale de 
Anchetă nu au precizat pâna acum cui revin 


culpabilităţile. Se estimează, momentan, că e 

vorba de o nouă eroare în vortex... 

Comentatorul uriaş, înscris în mijlocul sferoidului, 
se răsuci brusc şi făcu semn cuiva din afara 
imaginii. 

— Te-am auzit perfect, se auzi Oreste Al Bokar 
din fundaţia Kerguelenului. Ce facem, Mord, îi dăm 
drumul? 

— Puţină răbdare! 

Aruncă o nouă privire la Mordechai cel ce 
vorbea în faţa unor cuve de imagine din saloanele 
Ghildei. Cu această ocazie, milioanele de contacte 
ce îl alcătuiau pe Al Bokar zornăiră; simţi cum 
arcuri electrice îi perforează măruntaiele ca o 
ceaţă rece. Era dureros, dar n-avea de ales! Să 
prăjească odată interfaţa dintre imagine-sunet şi 
electronii din cablajele pe care le captase! Chiar 
dacă va fi dureros să renunţe la organele de simţ 
cu care îl înzestrau sferoidele, receptoarele, 
difuzoarele şi senzorii pentru gaze în care se 
dizolvase. Ghilda Extinsă pe care o captase în 
totalitate. 

Chiar dacă va pătrunde din nou în lumea 
neluminată a spaţiului Al Bokar. 

— Haarghhh! răcni, acoperind întreg zgomotul 
de pe străzi şi culoare. Magistraţii şi cetăţenii 
Landsraadului se scuturară ca electrocutaţi. 

Sferoidele Ghildei se stinseră. Cuvele de sunet 
amuţiră. Boshii din computere îşi dădură ultima 
suflare. O dată cu ele, toţi oamenii din localuri, 
birouri, laboratoare, culoare ŞI tuneluri, 
încremeniră. 

— Acum! se auzi un strigăt clar, supraomenesc, 


care tună printre boshii de toate felurile din 

Kerguelen. 

In aceeaşi clipă, cu un sfert de milă sub nivelul 
apartamentelor Casei Sommers, briciul neuronal 
plonjă în tubulatura musculară plină cu aburi calzi, 
în axonii care sincronizau boshul... Se afundă 
printre panourile  cartilaginoase ale  boshului 
generator de căldură, ca un bot de hienă 
sfârtecând burta unei mortăciuni, perforă fanoane 
rotitoare şi stomacuri pline cu acizi, intestine şi 
branhii tubulare de aerisire. Articulațiile boltelor 
plesniră, arterele se sfâşiară, stomacurile crăpară, 
iar rotoarele osoase se calară brusc, fracturându- 
se în mii de aşchii, perforând muşchii boshului. 

Concomitent, cu o milă mai sus, escalatoarele şi 
benzile rulante începură să trepideze din ce în ce 
mai puternic. Zidurile scârţâiau din încheieturi şi 
corniere cartilaginoase, branhiile tubulare s-au 
gripat, planşeurile au intrat în tangaj, surpându-se, 
antrenând tone de sânge şi limfă ce se scurgeau în 
cascade cleioase până în Kerguelenul Inferior. 

Şi mai sus, mesajele de ajutor se aglomerară sub 
releele antenelor ce împungeau undele îngheţate 
ale oceanului. Câmpuri întregi se blocau în boshul 
vortexului central, neputând să părăsească 
Edificiul. 

Locuitorii au mai apucat să perceapă în vortex 
descărcările unor prezențe ce sfâşiau câmpul. 
Apoi, apele reci ale Oceanului se revărsară în 
Kerguelen, azvârlind, printre clădiri şi planşee 
zdrobite, vârtejuri de mâl şi submarine smulse din 
docuri. 

Capitolul XII 


Unul dintre termenii folosiți cu parcimonie în 
Scripturile Schimbării este pagtchags - se referă la 
memorie, ca ecran care parazitează ceea ce 
trăieşti prin experiență directă. Cu alte cuvinte, 
pagtchags este un tipar în care se aşază orice fapt 
pe care îl inregistrezi. Tleilaxu, creatori ai 
Scripturilor, pretind că nu este vorba doar de 
tiparul educațional al individului, ci şi de tiparul 
genetic, susceptibil conform doctrinei Tleilaxu să 
influențeze modul de percepție al fiecăruia. 

În acest context, acțiunile lui Messaoud 
Harkonnen şi ale Brendei Atreides devin mult mai 
Clare, iar implicarea lor în disputele Decanale, 
aparent distantă, generată de factori aleatori - cei 
doi dădeau senzația că singurul lor scop era să 
scape de urmăritorii din Landsraad - capătă alt 
sens. Tleilaxu pretind chiar că fragmentele care 
descriu întâmplările prin care trec ei sunt profund 
falsificate de autorii Cărţii Brundurilor, tocmai 
pentru a masca adevăratele interese de care o 
Atreides şi un Harkonnen nu aveau cum să facă 
abstracție... 

Să nu uităm că Bene Gesserit şi-au imaginat, 
înainte ca Paul Atreides să devină Mahdi, că 
uniunea dintre liniile Atreides şi Harkonnen este 
cea care conduce la obținerea lui Kwisatz 


Haderach. 

TRECUSERĂ CÂTEVA ORE de când Brenda răsfoia 
dosarele din camera 12. Nu se sătura să le 
parcurgă,  strigându-l din când în când pe 
Messaoud: 

— Uite! Legiunea Massaoua! Spațiu de plecare: 
Cornul Africii, citea ea cu ochi sclipitori. Drace!... 
Cum sună!... Cornul Africii, repeta ea. 

— Parcă ar fi mărci de esențe scumpe... constată 
Messaoud. 

— Da., parcă am fi într-un magazin de lux, 
remarcă şi Brenda, privind la desenele ce 
prezentau tipologia Massailor. 

Proveneau din rămăşiţele tribului cu acelaşi 
nume, inițial localizat în Etiopia. Amelioraţi prin 
pasaje succesive ale generaţiilor de nou-născuţi în 
cuve de însămânţare cu  Borel/lia Bancrofiti. 
Coloniile bacteriene îi înzestraseră cu enzime noi, 
produse în laboratoarele Tleilaxu, pe care membrii 
tribului şi le-au transmis apoi ereditar, devenind 
legiune... 

— Mineral-sintetază... silabisi Messaoud, 
urmărind rândurile parcurse de Brenda. 

Era o denumire pe care o asocia cu povestirile 
despre războaiele care urmaseră după kyewa, cele 
în care militarii luptau nemijlocit cu inamicul. 
Militarii începuseră să fie selecționați din familiile 
Caselor Mari şi Mici, care se îngrijiseră să-i 
înzestreze cu preţioasele enzime cumpărându-le 
pe bani grei de la Bene Tleilaxu. 

Metoda se dovedise a fi costisitoare şi îi 
supravieţuiseră financiar doar Casele care ştiuseră 


să speculeze ultimele pachete de acţiuni CHOAM. 

Vremurile erau tulburi; nici o cheltuială nu părea 
prea mare unor grupuri interesate în primul rând 
de supravieţuire. Oricum, Tleilaxu n-au dat drumul 
pe piaţă echipamentelor de înzestrare enzimatică 
„la nevoie”, decât după ce o nouă clasă de 
magistrați se ridicase în locul vechilor Case Mari, 
decăzute într-un Landsraad ce semăna din ce în ce 
mai mult cu un purgatoriu. 

Inainte ca noii magistrați să capete suficientă 
putere, Tleilaxu au pus în vânzare echipamentele 
enzimatice „la nevoie”. Momentul introducerii lor 
pe piaţă fusese obiectul unei planificări deosebite: 
doar două familii apucaseră să capete o pondere 
deosebită - Merovingi şi Sommers. De altfel, ele au 
fost cele care au achiziţionat enzimele de echipare 
marţială, pe care le-au distribuit gratuit 
magistraţilor şi Landsraadului. Din acel moment, 
cele două Case, de care nu auzise nimeni înainte 
de kyewa, au devenit familii Decanale, iar ceilalţi 
magistrați şi Landsraadul s-au transformat în ceea 
ce au rămas până astăzi - nişte executori ai 
Decanatului. Tleilaxu şi-au consolidat poziţia, iar 
Bene Gesserit au intrat într-o perioadă de linişte, 
asistând neputincioase la infiltrarea Tleilaxu în 
vortexul creat de Ghildă şi înzestrat de ele cu 
prerogative ce-l apropiau de ceva Dumnezeiesc. 

Cel puţin, aşa spuneau legendele pe care şi le 
transmiteau unul altuia la un pahar de băutură prin 
localuri. lată însă că aceste lucruri erau adevărate! 
Brenda citise despre vreo cincizeci de legiuni 
numai până acum şi nici una nu era lipsită de 
echipamentul enzimatic marţial, transmis pe cale 


ereditară. 

— Massaii... masculii: înalţi (185-190 cm), supli, 
pregătiţi mai ales pentru utilizarea armelor de 
aruncare. Arc... Suliţă... Femelele: înalte (175-185 
cm), capabile să eclozeze concomitent câte 
doisprezece embrioni (după confirmarea ca 
matcă). Douăzeci de copulaţii necesare pentru 
obținerea unei generații purtate în matrice timp de 
şapte săptămâni. Matrice vidată cu extractor 
(„Uite-l!” îi arătă Brenda desenul unei pompe cu 
burduf de piele, precum şi schema ei de 
funcţionare). Enzime specifice: tantal-sintetază 
cuplată unghiilor, calumbriana, favorizantă a 
implantului eclozorului în uter cu ocazia 
confirmării... 

— Deci nu era o simplă poveste, cu enzimele 
astea... îşi rosti Messaoud gândurile cu glas tare. 
Uite ce ne aşteaptă dacă dinastia Sommers câştigă 
puterea Decanală! Transformarea prin enzime! 

— Unghii de tantal. Oase armate cu corund 
cristalin. Tegumente dublate cu pelicule hialine, 
absorbante ale căldurii - citi Brenda în loc de 
răspuns. Circuite mnezice repetitive, cu accentul 
pus pe stimularea regiunilor corticale ce 
condiționează traiul în grup. Receptacul alaya, din 
siderit, pentru embrionii  eclozaţi. Menţinere 
nutritivă cu Chlorella pluricellularae şi cu transfuzii 
periodice: patru ore din douăzeci şi patru. Vortex 
inițial... încheie Brenda lectura fişei şi îi întinse 
filamentele lui Messaoud. Jos, desenul înfăţişa 
spiralele largi, specifice Massailor. 

— Ce naiba-i asta, Mess? Ce sunt astea? întrebă 
Brenda zgâindu-se în filamentele Shiga. 


— Seamănă cu protocoalele de înrolare de după 

Kyewa. Am văzut unul odată, acasă la Fenring. 
Numai că toţi militarii ăia plecaţi... încercă el o 
explicaţie, dar se întrerupse brusc, nereuşind să-şi 
ducă ideea la capăt. La dracu'! Acum sunt sigur de 
un singur lucru: chestia asta roşie pe care o 
mâncăm e... se uită pe filamente şi citi rar: e 
Chlorella pluricellularae. 

— Unde o fi Edificiul în care stau legionarii? 

— Edificiu? se miră Mess, citind mai departe. 

În dosar era vorba de podişuri îngheţate, de 
munţi acoperiţi de nămeţi, de capul Guardafui, de 
lacul Tana în care pluteau aisberguri. Ce erau 
astea: podişuri, munți, cap, aisberguri? 

— Ce Edificiu visezi? reluă el. Nu vezi că tipii 
ăştia nu sunt ca noi? la fii atentă la suprafaţa pe 
care trăiesc! 800000 de kilometri pătraţi! Nu vezi 
că nu scrie nimic despre apartamente, străzi sau 
boshi? Ce Edificiu visezi? Nici acum, nici când m- 
am mai ascuns aici, n-am înţeles: cine sunt ăştia? 

Dar Brenda nu-l mai băga în seamă şi citea dintr- 
un filament Shiga: 

„Brundul este grupul strâns în jurul mei mătci 
minore. Brundul este mobil. Acelaşi cuvânt va fi 
folosit însă şi pentru baza temporară pe care şi-o 
construieşte grupul respectiv, (I. De stipula în 
Scriptura  Schimbărilor, pentru  condliționarea 
religioasă; 2. De utilizat neurotrope de generare a 
apartenenței la colectiv, eventual  lomuaal 
cromozomial, sau providencial L-Dopa). ” 

Brenda se poticni citind şi, nervoasă, frunzări 
mai multe filamente. Se opri brusc, atrasă de 
schemele complicate ale unei spirale desenate pe 


una din folii. 

— la uite, Mess! Legiunea Tengri! Spaţiu de 
plecare: Transbaikalia. Proveniţi prin echiparea 
enzimatică a triburilor Samoede. 

Urmau fotografiile masculilor şi ale femelelor, 
datele  antropometrice, fişa cu enzimele de 
înzestrare specifică („indivizi mediu mineralizați: 
dinți şi oase lungi armate cu titaniu, craniu placat 
cu cristale de zyrconit”) condiţionarea 
farmacologică de apartenenţă la brunduri şi la 
legiune, schema vortexului, algoritmul de reacţie 
la contactul cu legiuni străine... 

Doar condiţionarea religioasă era aceeaşi ca a 
Massailor: Scriptura Schimbărilor, la care se făcea 
referire şi în această fişă. 

— Bizar, constată Messaoud, citind în continuare. 
Mătcile Tengri nu eclozează decât patru embrioni 
pe generaţie. Uite: tot 20 de copulaţii, dar nu 
rezultă decât patru embrioni de eclozat. 

— Ce fericire pe o matcă minoră! îşi dădu Brenda 
ochii peste cap. O grămadă de bărbaţi fără riscul 
ăla scârbos... burta mare, pricepi? în şapte-opt 
săptămâni, cât poartă ele sarcina, abia dacă-şi dau 
seama că sunt gravide! 

— Corect, aprobă Messaoud. Da' de chestia asta, 
ce zici? începu să citească:...temperatura medie în 
Transbaikalia este de -35 de grade Celsius, cu 
variaţii între -19 grade (vara) şi -50 de grade 
(iarna). Al naibii să fiu dacă înţeleg! Cu ce se spală 
Tengrii ăştia? 

— Or avea şi ei pelicule de păstrare a căldurii... 
ai văzut că ăilalţi aveau aşa ceva. 

Închiseră dosarul din filamente de Shiga. Pe 


coperta din spate, aceeaşi notație ca şi în 

sferoidele 3D: „paragrafele inscrise cu roşu vor fi 
incluse în Scriptura Schimbărilor. Detalii despre 
capacitarea farmacologică a textelor religioase - în 
dosarele medicale”. 

— Hai să mai vedem, se ambală Brenda. Se 
ridică şi ţâşni pe culoar. Se opri nesigură, ca şi cum 
n-ar fi ştiut în ce parte s-o ia, după care se repezi 
în cea mai apropiată încăpere, rupând pânzele de 
praf care acopereau intrarea. 

— Hu, hu, hu! izbucni Messaoud într-un râs gros. 
Abia aşteptam să te văd în camera asta! 

Brenda se holbă la pereţii acoperiţi de planşe pe 
care erau fotografiate acuplări. Recunoştea tipurile 
de indivizi pe care îi văzuse în dosare: 
Caruselambra, Durstor, Kildare, surprinşi în timpul 
actului sexual. Cu priviri apatice, parcurgeau coitul 
în mijlocul unor peisaje bizare. 

Ca şi cum aşteaptă să vadă dacă fotograful e 
mulţumit de poză... se gândi ea. 

— Te-ai convins? întrebă Mess. Şmecherii ăştia 
nu locuiesc în niciun fel de Edificii! 

Brenda se apropie de fotografii, citind inscripţiile 
de dedesubt. „Doi Kildare blonzi în poziția de 
procreare specifică legiunii lor: fată în fată, întinşi 
pe o parte. Condiţionată prin vortex. Asociată cu 
reflexul de apartenență la legiune.” 

Se apropie de o altă imagine: „Do; Cantabrieni, 
cu deviații minime de la tipul constituțional 
specific. Femela cu spatele la bărbat, în picioare, 
sprijiniți de un obiect vertical (un kang înalt în 
fotografie).  Condliţionată prin vortex, poziția 
codifică apartenenta la grup, motivând totodată 
reactia de respingere față de legionarii străini. 

(Xenofobie alimentată sexual, specifică grupului de 
legiuni NORD). ” 

— O colecţie unică, nu? întrebă Mess, clătinând 
din cap. 

— Dar ăştia doar procreează! exclamă Brenda, 
oripilată. 

Messaoud căscă ochii şi înghiţi în sec: 

— De unde ştii tu că nu se regulează aşa, de 
plăcere? Ce şti tu ce se întâmplă între picioarele 
lor? 

Brenda îşi trase în jos colţurile buzelor, plictisită: 

— Citeşte! îi zise şi întinse mâna către 
paravanele acoperite cu imagini şi scheme. Şi când 
mă gândesc că mie toată lumea mi-a spus că 
trebuie să mă ruşinez de chestiile astea... 

— Parcă ai ţinut cont de ele vreodată! zise Mess 
şi parcurse fotografiile şi explicaţiile ce prezentau 
ritualurile de acuplare ale legionarilor. Zonele 
sensibile ale spiralelor, maniera lor de atingere, 
perioadele de rut şi alte informaţii care trebuia să 
fie transcrise în Scripturi pentru a fi studiate de 
legionari. Totul pus în slujba unei copulaţii cât mai 
prolifice. ; 

— Doar procreează... repetă Brenda. Aştia nu-s 
oameni! 

— Eşti sigură? o întrebă Mess, enigmatic. Vezi că 
mai e pe aici un filament Shiga! O să afli din el 
dacă sunt oameni sau nu!.. 

Brenda se răsuci, îndreptându-se către capătul 
camerei Peretele era acoperit cu o stivă de dosare 
care păreau aşezate la întâmplare. Luă unul dintre 
ele şi începu să-l frunzărească, citind din el cu 


voce tare: 

— „.vortexul specific va împiedica reproducerea 
încrucişată între legionari... ovulaţie  reflexă, 
indusă de atingerea spiralelor în zonele [] şi D... 

— Sunt oameni, deci! sublinie Messaoud. 

— Nu la asta mă refeream. Nu mă gândeam că 
s-ar putea să nu fie... să nu fie... cum se zice... în 
viaţă! Doar că e bizar că nu-i preocupă decât 
reproducerea. Asta mi se pare că nu-i omenesc! se 
înroşi Brenda. 

Îşi dădu seama că vorbeşte mai mult decât 
trebuia despre lucruri care nu-l priveau pe Mess, 
aşa că începu să citească din nou: 

— Fecundaţia va fi condiţionată astfel încât 
ovulul fecundat să emită un semnal de 
recunoaştere al spermatozoidului care l-a fertilizat. 
Celelalte ovule (pontă multiplă) vor respinge, 
astfel, spermatozoizii cu caractere asemănătoare, 
acceptând numai fertilizarea prin congenerii lor, 
ajunşi în trompa uterină prin coitul repetat, de la 
ceilalţi masculi... 

Buimacă, se aşeză între hărtii şi privi în jur. 

— Eh! Sunt oameni, sau nu? o întrebă Messaoud. 

— Nu mai face pe prostul! Sunt oameni, ce 
naiba... 

— Poate că sunt militari înrolați imediat după 
Kyewa. Mi se pare tare greu să spui despre ei că 
sunt oameni cu adevărat... Sunt oameni asupra 
cărora au lucrat alţi oameni. Nu crezi? 

— Nu contează ce cred! i-o tăie Brenda, speriată. 
Zic că trebuie să uit orice cred! Zic că n-aveam ce 
să caut aici! 

— Nu te prosti. Am mai fost pe aici şi nu mi s-a 
întâmplat nimic. Stai liniştită! Preferi să ieşim în 

Landsraad şi să pună ăia laba pe noi? se enervă 
Messaoud. 

Se porni să străbată încăperea în lung şi în lat, 
iscodind-o pe Brenda. Faţa lui smeadă se 
îngălbenise, îşi scutură chica de păr creţ şi se 
apropie de tânăra care se uita de colo-colo, 
agitată. 

— E numai vina ta! continuă Brenda. Tu m-ai 
adus aici! Crezi că cei care au făcut... care-au făcut 
chestia asta, or să ne ierte? îl întrebă făcând un 
gest larg cu mâna. Fir-ar să fie! Nici un alt străin n- 
a mai văzut sala asta nenorocită în afară de noi 
doi... Ştii bine ce poate să facă Tleilaxu! Asta nu-i 
un secret pe care să-l fi încălcat noi doi! 

— Ai înnebunit? se răsti Messaoud. Du-te afară, 
dac-ai chef! Du-te să pună ăia mâna pe tine! 

— Pe mine? De ce să pună mâna pe mine? Ce? 
Eu am furat? Tu ai furat, nu eul. 

— Eu am furat, nu tu! aprobă Messaoud, 
apropiindu-se de ea. Da’ tu eşti aia care le sufli 
fetelor lor clientela cu bani, pricepi? Nu-ş' ce 
dracu’ ai... toţi mahării trag la tine ca urşii la 
miere! O apucă de umăr şi o zgâlţâi: leşi afară! 
Hai, du-te afară şi-ai să vezi ce se-ntâmplă! 
Curvele alelalte abia aşteaptă să te prindă pe 
stradă fără Messaoud! 

O îmbrânci peste mormanul de filamente Shiga, 
după care îşi reluă plimbarea fără scop. Femeia se 
uită în podea cu ochii înlăcrimaţi. 

— Aşa am să fac! Am să ies. Şi-aşa, tot trebuia s- 
o rup o dată cu regulatu' ăsta pe bani! Uite-te şi 
tu! exclamă Brenda, smiorcăindu-se. Nişte tipi 


deştepţi au inventat aici nişte masculi şi femele! ŞI 

i-au învăţat să facă copii! De fapt, ei sunt oameni... 

Se ridică dintre  mormanele prăfuite de 
filamente. Îşi petrecu braţele pe după mijloc şi 
izbucni într-un plâns zgomotos. 

— Acum câteva minute susţineai că nu pot fi 
oameni câtă vreme au în cap doar să se 
înmulțească! îi atrase Messaoud atenţia. Ziceai că 
oamenii fac dragoste, că nu se înmulţesc! 

Icnind, Brenda se luă după el. 

— Aşa am zis! Că oamenii fac dragoste! Dar tu 
eşti un porc care nici măcar nu te-ai culcat 
vreodată cu mine! M-ai ţinut pe post de marfă în 
vitrină pentru toţi ăia... 

Messaoud Harkonnen nu răspunse. Se opri pe 
culoar, cu spatele la ea, zgâindu-se în altă 
încăpere. Brenda se apropie de el şi-l îmbrăţişă. Se 
auzeau suspinele ei întrerupte de sughiţuri. 

— Mi-e frică, Mess! Mi-e frică! Dacă Tleilaxu pun 
mâna pe noi? Dacă fac şi din noi ce au făcut din... 
din... Se uită la fotografiile din jur. Dacă fac şi din 
noi nişte oameni din ăştia... 

Messaoud mormăi ceva şi dădu să se desfacă 
dintre braţele ei: 

— D-aia te-ai apropiat de mine? Pentru că ţi-e 
frică? Se răsuci, încercând s-o îndepărteze. N-ai 
spus tu că pentru mine nu eşti decât marfă bună 
de pus în vitrină? 

Brenda îl strânse şi mai tare: 

— Vreau să te culci cu mine! Acum! Vreau să 
facem dragoste aici şi acum! spuse ea în şoaptă, 
precipitat. 

Messaoud se întoarse spre ea. O plăcuse de la 


bun început, dar considerase că n-avea rost să i-o 

spună. Poziţia lui pe strada 28 depindea în bună 
măsură de cum ştia s-o dirijeze pe fata asta. lar un 
peşte nu se încurca niciodată cu fetele sale. 
Destule afaceri bune se duseseră de râpă din 
cauza asta. 

Acum însă nu-i vedea nimeni. Cuprinse umerii 
Brendei şi se jucă, amestecându-şi cârlionţii cu 
pletele ei negre. 

— De ce nu te-ai culcat niciodată cu mine? De 
ce? Ştiu că... 

Clătină din cap şi începu să-i desfacă pelerina. 
Se auzea doar clipocitul ritmic al bulelor de aer 
care agitau suprafaţa bazinului cu Chlorella. Mess 
îşi insinuă mâna printre faldurile capei ei şi îi 
cuprinse în palmă un sân. Il strânse uşor, ca şi cum 
ar fi dorit să se asigure de elasticitatea lui şi simţi 
cum Brenda începe să tremure. 


* 


Stăteau ca într-una dintre fotografii: legionari 
Kildare în poziție specifică, faţă în faţă, întinşi pe o 
parte. Dar Brenda şi Messaoud nu erau 
condiţionaţi de vortex. Şi nici nu asociau atitudinea 
lor cu ideea de apartenenţă la vreun grup. 

In camera din stânga lor, sub pancarta pe care 
scria Doctrina Scripturii Schimbărilor - corpus 
fundamental, se aflau alte fotografii, alte dosare pe 
filamente Shiga, alte microfilme conservate în băi 
de ulei. 

„Tot ce este non-self trebuie anihilat. Este 
recunoscută ca self doar legiunea proprie. Semn 


rapid de recunoaştere: modelul spiralei.” 

Brenda răsuflă adânc. În ceea ce o privise, 
parcursese un fel de dezvirginare. Pe străzi, nu 
practicase decât felaţia, cunilincţia, contactul anal; 
mai rar i se întâmplase să trăiască acuplări 
normale. Şi, niciodată când le făcuse, nu fusese 
eliberată de accesorii fizice sau tehnice. 

Pur şi simplu, se lăsase pătrunsă de Messaoud. 
Fără să fie legată cu funii de mătase, fără să fie 
obligată să-i şoptească porcării la ureche, cu sânii 
striviţi de greutatea corpului lui şi nu de cordaje 
elastice sau de alte dispozitive. | se părea ciudat 
că i se întâmplase acest lucru tocmai aici, printre 
încăperile ciudate, pline cu sferoide şi cu filamente 
Shiga. 

Brenda se uită de jur-împrejur. La numai câţiva 
paşi în stânga lor se afla camera Doctrinei. Brenda 
se ridică şi intră agale în încăpere. Luă de pe un 
birou un filament desfăcut şi citi: 

„Victoria este recompensată cu un nou vortex 
adăugat legionarilor. Ei trebuie să considere 
spiralele nou primite ca pe distincţii decernate 
legiunii. Totodată, fiecare spirală va induce noi 
condiționări în sânul legiunii, iar noile condiționări 
se vor răsfrânge asupra fiecărui membru. ” 

„De codificat în structurile mentale: vortexul 
primit este un dar divin. Bhagavan îl oferă 
legiunilor,  urmărindu-şi scopul său pe Terra 
Naevata să rămână o singură legiune 
stăpânitoare.” 

Brenda parcurse în fugă încă un paragraf, azvârli 
filamentele, după care ieşi din încăpere, se întinse 
alături de Mess şi închise ochii. Oare ce se 


întâmpla aici? se mai întrebă ea şi iscodi în 

panorama vortexului. Nu percepu nimic. Nici o 
comunicare nici un mesaj, nici un apel. Linişte 
absolută, de parcă aerul din hală ar fi fost sălbatic. 
Işi încordă auzul, dar nici de pe culoarul ce ducea 
în anticariat nu se auzi nimic care să-i atragă 
atenţia. Se zgribuli, fericită că nu era nimeni pe 
urmele lor şi se pregăti să adoarmă 

Capitolul XIII 


Cassandra Septimus Sommers l-a întrebat pe 
Mordec'hai Diaz de ce l-a sprijinit pe Ivor Merovingi 
în cursul cinei la care îl invitase. „Dacă Oreste ar fi 
avut câştig de cauză atunci, am fi scăpat cu toții 
de Ivor... fără să ne murdărim mâinile...” explica 
ea. 

„Am fi fost prea mulți impotriva lui şi lupta ar fi 
fost inegală”, răspunsese Mord. „Oreste, tu, eu, pe 
de o parte. Nizar Al Awad oscilând, la mijloc. şi 
Ivor, de unul singur, Împotriva noastră... Dar cel 
mai important lucru este că Ivor e duşmanul meu! 
Doar eu trebuie să-l înfrăng şi nicicând n-am să mă 
las văduvit de plăcerea asta!” 


— MORD! A venit un tip din Pantelleria 
Inferioară! Zice că are un pont pentru tine. 

Mordec'hai Diaz se împinse în masa de muşchi 
placat cu mozaic de os, alunecând în fotoliul pe 
rotile. Se opri în faţa unui sferoid 3D care 
înscrisese grila de program a serii. Intinse un deget 
către el şi îl privi tăios pe interlocutorul său. 

— Mai am loc să bag ceva? Uite-te tu şi spune- 
mi! Unde să mai bag şi pontul lui? Făcu o pauză 
scurtă, după care izbucni: Ce vrea să ne vâre pe 
gât? Un viol din Landsraad? Un incendiu? O răpire 
printre nondecizionali? 

— Zice că e ceva legat de o dispariţie... totală... 


Doi tipi care au furat. Un găinar şi o curvă... 

— Poftim?! Mordec'hai sări în picioare. Avem în 
program  Kerguelenul făcut praf, două baze 
spulberate, un convoi rătăcit, iar tu vii să-mi spui 
de doi nondecizionali dispăruţi? 

— Da! Numai că cei doi par să fi tulburat 
vortexul... cel al Edificiului Inferior, bineînţeles! 

Mord îşi sprijini coatele de masa ce păru să 
palpite sub atingerea lui. Îşi împreună palmele, 
sprijinindu-şi bărbia în degetele groase. 

— Ce vrei să spui? Vortexul poate greşi, ştii bine. 

— Nu-i vorba de asta. Tipii ăia doi sunt în vortex 
chiar acum şi îl perturbă fără întrerupere. În 
Landsraad abia se mai poate da o comandă ca 
lumea... Aici. La nici o milă sub noi. 

— Cei doi au luat cumva calea boshului? se 
interesă Mord, suspicios. 

Asta ar fi însemnat cu adevărat ceva deosebit. 
Doi nondecizionali care să se strecoare prin căile 
ascunse ale Ghildei Extinse, pe unde se pricepeau 
să te călăuzească doar luptătorii-umbră. 

— N-nu cred... veni răspunsul după câteva clipe 
de gândire. Din ce mi-a spus omul ăsta, n-au luat 
calea boshului. Au găsit o ieşire cu mult mai 
interesantă. Pentru noi, cel puţin... 

Mordec'hai privi într-o parte. Gazele luminoase 
se prelingeau din boshul-candelabru precum o 
pastă strălucitoare care i se lipea de trăsăturile 
ascuţite. Işi amintea de tipul din faţa sa. Burt 
Rochwald. Venea dintr-un Edificiu Inferior, ca şi el - 
de altfel, purta cuşma de lână trasă pe o parte, la 
fel de scârbit de regula asta ca şi Mord. Cum se 
chema Edificiul de unde venea? Era pe undeva prin 


Pont: Feodossya, sau Notre-Dame de Constanz. Ca 
253 


orice provincial, nu strâmbase niciodată din nas, 
indiferent de misiunile pe care le primise. 
Scotocise prin gunoaie după traficanţii de chinchin 
potenţat, îşi riscase pielea prin Edificiile de la 
intrarea în Suez, în urmărirea unei filiere de fire 
guvernoare, cu patru ani în urmă. 

lar acum câteva zile supervizase autopsia lui 
Chomsell. Ghildarii speraseră să găsească măcar 
câteva urme de melanj în stomacul mortului. Fără 
succes. Burt Rochwald se dusese cu o cuvă de 
imagine şi trăsese câteva microfilme care zăceau 
acum într-o baie de ulei protejată în seifurile de os 
ale Ghildei. 

Suspicios, Mord pusese ca subalternul său să fie 
urmărit prin relee de vortex şi agenţi ai Ghildei. 

Burt fusese cinstit însă şi nu suflase nici o vorbă 
nimănui. Supraveghease autopsia, după care îi 
adresase lui Mord un raport. Atâta tot. Ca şi cum 
nici el n-ar fi fost peste măsură de interesat de 
ceea ce văzuse. 

Ce-ar fi fost să se folosească de el şi în problema 
cu Casa Merovingi? se întrebă Mord. Îl mai privi o 
dată pe tânărul din faţa lui. Aştepta răspunsul fără 
să i se clintească un muşchi. Poate că Burt era cea 
mai bună alegere pentru scrisoarea pe care Mord 
dorea s-o pună în cârca prințesei Astrid 
Merovingi... 

— Bine, mormăi Mord. la bagă-l înăuntru pe omul 
tău! 

Burt pivotă pe muşchiul bogat ce compunea un 
model unduios de Samarkand, comandă în vortex 
deschiderea uşii şi strigă: 

— Mac! Vino încoace! 

Barmanul din strada 28 avansă lent în biroul lui 
Mordec'hai. Recunoscu o plasă de vortex, dintre 
cele despre care îi povestise grăsanul Fenring. 
Atârna de tavan, agitată de un tremur abia 
perceptibil. O să trebuiască să nu mint, se gândi, 
după care se îndreptă direct către Mordechai. 
Fenring zice că plasele astea te citesc al naibii de 
bine când rosteşti neadevăruri. 

— Vă cunosc, domnule Diaz, începu el. Sunt Mac 
Holstein. Mă cheamă exact ca berea de pe Giedi 
Prime, glumi el. 

— Holstein nu e o bere de pe Giedi Prime. A fost 
făcută pe undeva prin apropiere... Cu mult înainte 
de kyewa, ba chiar cu mult înainte de gashi, i-o 
reteză Mord. 

— N-nu ştiam... Am o tavernă în Landsraad. OK 
Terminal, pe strada 28, nu ştiu dac-aţi auzit... 

— N-am auzit niciodată de taverna ta, băiete! Eu 
fac parte dintre magistraţii care nu coboară la voi. 
Mai bine toarnă repede ce i-ai spus lui Burt! 

Mac trase aer în piept şi începu să turuie 
povestea cu furtişagurile lui Messaoud, ascunzând 
faptul că de nenumărate ori făcuse pe din două cu 
el. Spuse cum se întâmplase să-l prindă în flagrant 
delict, cum îl fugăriseră şi cum Mess dispăruse 
împreună cu Brenda. 

De atunci, nu mai apăruseră nicăieri, niciodată. 
Nu-i mai văzuse nimeni, nici pe el, nici pe Brenda. 
Nu mai dăduseră pe la locuinţa lor din strada 28, 
nu mai trecuseră nici măcar pe la Encino, să-şi 
ridice raţia de conserve din alge. 

— „Şi n-avea la el atâtea bare ca s-o ducă atât 


de mult! Ştiţi, lui îi place s-o facă lată din când în 

când, şi asta extra... 

— Inţeleg că Mess ăsta s-a dat la fund de-a 
binelea, comentă Mord, amuzat. Ei, şi? Ce-i cu 
asta? Burt mi-a zis ceva despre vortex... 

— Păi, aici vroiam să ajung şi eu! Nu l-a mai 
văzut nimeni dar, de când a dispărut, tot mai mulţi 
se plâng că nu pot face comenzile ca lumea, iar în 
câmp se tot aude o frază repetat; prosteşte, ca un 
spot publicitar prostesc! 

— Spot publicitar? Chestia asta este controlată. 
Legiferată. Publicitatea este interzisă în vortex... 

— Am spus că seamănă cu un spot publicitar... 
de fapt, în tot Landsraadul se aude vocea lui 
Messaoud: „Complimente de la Mess Harkonnen, 
gagiilor! Invăţaţi-vă să lucraţi cu mâinile! - aşa 
spune în câmp, „ca atunci când faceţi...” Mac se 
întrerupse şi privi de la Mord la Burt şi înapoi, 
zâmbind larg. Inţelegeţi ce vrea să zică! Şi tot 
circul ăsta se termină cu râsul Brendei.. Brenda 
Atreides e păpuşa lui. Eh, chestia asta se aude tot 
timpul în vortex. 

Mord holba ochii din ce în ce mai tare. 

— Mai zi o dată cum îi cheamă pe cei doi... 

Mac zâmbi încântat şi aruncă o privire către Burt: 
ţi-am spus că o să-l intereseze? părea el să-i zică. 
De fapt, Fenring îl asigurase că pronunţarea celor 
două nume în faţa lui Diaz îi va deschide lui Mac 
orice uşă. 

— Messaoud Harkonnen şi Brenda Atreides, 
spuse în şoaptă 

— Cum arată Messaoud ăsta? 

Mac îl descrise. Mord se interesă dacă Messaoud 


avea ceva rude cunoscute. Dar Brenda Atreides? 

Nu. Nici unul nu avea rude, sau, cel puţin, Mac nu 
auzise niciodată de aşa ceva. 

— Cu ce spuneai că se ocupă Mess? 

— E peştele Brendei Atreides. În timpul liber, 
fură. 

Mord pufni şi se ridică brusc de la masă. Paşii săi 
abia dacă se auzeau pe muşchiul gros şi dens, 
colorat în verde aprins. Se apropie de bibliotecă, se 
urcă pe o scară din lemn, scoase un filament Shiga 
dintr-un raft şi-l frunzări repede. Cobori treptele, se 
întoarse şi se opri în dreptul plasei de vortex ce 
cobora din tavan. 

— Vrei să vii aici, lângă mine? 

— N-aveti încredere, constată Mac şi făcu un pas 
în faţă, oprindu-se chiar dedesubtul reţelei 
luminoase. 

— Când e vorba de un Harkonnen şi de o 
Atreides, cum aş putea să am încredere? Ei sunt? 
întrebă el şi îi puse o fotografie în faţă. 

Mac făcu semn că nu. Mord clătină din cap, abia 
perceptibil. Apoi, mai dădu câteva pagini şi le 
arătă din nou barmanului. De data asta, îi 
recunoscu pe cei doi: 

— Asta e Mess. Acu’ vreo şapte-opt ani... Acu’ e 
mai bătrâior... Şi are părul negru, nu blond. Da'ce 
toale fistichii!... 

— S-o crezi tu că pictograma asta-i de acum 
şapte ani! îl repezi Mord şi frunzări din nou dosarul. 
Mac o recunoscu pe Brenda. In regulă, stabili Mord 
şi închise filamentele Shiga cu un pocnet sec. Le 
azvârli pe birou şi dădu să iasă din încăpere. Vă 
rog să mă scuzaţi... Burt! Ai grijă de domnul până 
mă întorc! 

Dispăru pe o uşă îngustă. Intră într-o cameră de 
studiu întunecoasă şi aprinse luminile. Bătu într-un 
inel din os, prins de perete şi, dintr-un colţ al 
încăperii îşi făcu apariţia o cuvă din geam şi lemn 
de abanos, avansând lent pe o pereche de şine 
aurii. Undeva în dreapta intrării, fire de c/ef de 
voûte se clătinau discret, susţinând mărci de 
diferite greutăţi. 

— Ce e, Mord? se auzi din cuvă o voce 
distorsionată. Te-ai hotărât ce mutare faci? 

— Dendros... 

Fiinţa din cuvă deschise brusc ochii. Albastru- 
intens. Trupul lăbărţat, precum o piftie, păru că se 
roteşte într-o parte. 

— N-ai venit să muţi mărcile, Mord, nu-i aşa? 

Dendros clipi, imprimând structurii Samskara a 
jocului un balans lent prin vortex. Pentru o clipă, 
Mord avu senzaţia că firele centrale se vor rupe: o 
marcă uriaşă, de forma unei fortărețe, atârna de 
un fuior subţire, abia vizibil, asemănător unui fir de 
păianjen. Dendros ocupase poziţia centrală în 
structură, iar Mord ar fi fost obligat să mute o 
marcă periferică. 

— Nu, Dendros. În salonul meu a venit un bărbat 
din Landsraad care spune că ştie un Harkonnen şi 
o Atreides... 

— Un Harkonnen şi o Atreides... da... Vrei să te 
uiţi sub marca aceea a mea care te sperie într- 
atât? 

Mordechai avansă şi examină cu atenţie 
fortăreaţa sculptată în piatră ponce albă. Găsi un 
bilet pe care îl dezlipi, îl despături şi îl citi: 

Ai aflat de Messaoud Harkonnen şi de Brenda 
Atreides 

ŢI s-a spus că parazitează vortexul din 
Landsraad. 


— Aşa e? se interesă Dendros. Mord încuviinţă. 
Poate că o să trebuiască să iei puțin melanj... 
situația se precipită, nu crezi? 

— Ba da! 

— Ai decis cum vei face cu scrisoarea prin care 
trebuie s-o înfundăm pe Astrid Merovingi? 

— Da. Mă voi folosi de tânărul angajat din 
salonul meu.. Burt îl cheamă. 

— Am auzit că Burt e ambițios. Exact ce ne 
trebuie... Omul pe care l-a adus din Landsraad ca 
să vorbească cu tine e demn de încredere? 

— Are ceva de împărţit cu Messaoud Harkonnen. 

— N-am auzit niciodată de cineva care să 
cunoască un Harkonnen fără să aibă ceva de 
împărţit cu el... Vezi în dreapta cuvei mele... E un 
pliculeţ cu melanj. Ai exact treizeci de grame. Ar 
trebui să-ţi ajungă pentru două săptămâni. Ştii de 
când aşteptam momentul acesta? Ştii de când 
aşteaptă Bene Gesserit să  reîntâlnească un 
Harkonnen şi o Atreides? 

Mord ridică din umeri. Dendros şi Cassandra îi 
povestiseră despre cele două linii care dirijaseră 
într-un timp evenimentele din Imperiu, cu mult 
înainte de Kyewa. Încercase să afle ce anume 
putea fi atât de important în două persoane care 
nu făceau parte nici măcar dintre magistrați, nişte 
persoane despre care nimeni nu ştia cum puteau fi 


găsite, rătăcite în anonimatul boshilor ce alcătuiau 

Edificiile Inferioare. | se explicase că nu persoanele 
în sine şi nici ceea ce conţineau ele nu era 
semnificativ... 

Important era că două astfel de persoane 
atingeau o masă critică. „O masă genetică critică”, 
îi explicase Dendros. O masă genetică critică care 
se preumbla pe undeva prin Landsraad la ora asta, 
emițând în vortex mesaje ireverenţioase. 

— Să fii atent cu melanjul, Mord, şi să lansezi 
scrisoarea. Crede-mă... m-am săturat să tot dirijăm 
vortexul fără să-l stăpânim. Dendros păru să 
tuşească, împroşcând cu bule lichidul din cuvă. 
Suntem în mâinile tale, Mord! Putem redeveni 
Ghilda de odinioară.  Intangibili pentru Bene 
Gesserit, cu Tleilaxu rugându-se de noi, cu Decanii 
aşteptând frumos la rând să ne rezolvăm 
problemele... Au fost vremuri când Ghilda stabilea 
preţurile Mord. Serveam contracost ambele părţi 
beligerante şi ne chioram în încărcăturile lor, fără 
ca nimeni să aibă curajul să ne sufle în ciorbă. M-ai 
înţeles? 

Mord încuviinţă şi presără câteva fărâme de 
melanj gălbui pe limbă. Aveau gust de scorţişoară. 

— Ce trebuie să fac? 

— Trimiţi scrisoarea. Îi localizezi pe Harkonnen şi 
pe Atreides După aceea, ne sfătuim... Dendros se 
apropie de geamul cuvei părând că va lipi buzele 
de el. Se auzi vocea lui rugoasă, continuând fără 
legătură. Dacă vrei, fă mutarea la clef de voûte 
încheie el privind către eşafodul Samskara. 

— Nu. Am senzaţia că n-am cum să câştig 
partida asta, zise Mord şi ieşi din încăpere. 

— Şi spui că prietenii tăi au reuşit să localizeze 
locul pe unde au dispărut cei doi? se interesă 
Mord, privind cu coada ochiului la Burt. Acum, că 
luase melanjul, ar fi putut pune mâna în foc că 
angajatul său va face pe dracu' în patru ca să 
fabrice un scenariu valabil legat de scrisoarea pe 
care Astrid n-o scrisese niciodată. Astrid o detesta 
pe Venexiana pentru poziţia ei de soţie a 
Decanului. Astrid consuma prea mult chinchin. 
Astrid fusese uşor de capacitat prin relee ca să 
vorbească despre politica deficitară a lui Ivor. 

Nu vor fi probleme cu scrisoarea. Cât timp Mord 
îi explicase ce dorea de la el, Burt fusese numai 
ochi şi urechi. În final se declarase de acord să-l 
sprijine, fără să comenteze nicicum cererea lui. 
Asta însemna că Burt era un individ periculos... Cel 
puţin, aşa îi păreau lui Mord indivizii care nu 
cereau nimic în schimbul serviciilor lor. 

lar Ghilda avea nevoie tocmai de tipi periculoşi. 
Mord îl privi pe Mac, care, de câteva clipe, tot 
dădea din gură. 

— „dispăruţi, aţi zis? se prefăcea Mac mirat. 
Aspiraţi în vortex! Asta da! Aspiraţi în faldurile 
câmpului... 

—  Aspiraţi în câmp, zici, rămase Mord pe 
gânduri. 

— S-a întâmplat pe undeva prin... 

— Lasă-l pe Burt să-mi explice! simţi Mord că 
trebuie să spună. Viitoarele minute i se aşterneau 
în faţă ca un covor cu desene extrem de clare: 


trebuia doar să-l apese pe Burt pe butoanele care 

îi conveneau ca să se asigure de un om bun la 
toate. Momentan, nu trebuia să-şi bată capul cu 
preţul pe care trebuia să i-l ofere. O va face mai 
târziu, după ce se va rezolva disputa dintre 
dinastii. 

— Ei? Ce părere ai, Burt? 

Burt clipi satisfăcut. Comandă în vortex harta 
Pantelleriei Inferioare care se înscrise în cel mai 
apropiat sferoid. 

— Au dispărut în apropiere de Piaţa Centrală, 
bine cunoscută de Messaoud, având în vedere că 
s-a mai refugiat odată în acelaşi loc... 

— Corect! se băgă Mac. Acu' opt ani, cred, a 
vândut ponturile de la meciurile în noroi de pe 
bulevardul Mantova! Am umblat după el ca... 

— Taci! şuieră Mord, după cum îi arăta câmpul 
deschis de melanj. 

Mac tresări, iar Burt continuă: 

— Au dispărut prin magazinul de antichităţi de la 
numărul 66, din gangul ce uneşte Piaţa cu parcul... 

Făcu o pauză şi aşteptă ca Mordec'hai să spună 
ce avea de spus: căscase ochii mari, neîncrezător. 

— În magazinul de antichităţi? Nu se poate! O fi 
lăsat nişte capcane în câmp şi i-a dus pe fraierii 
ăştia. Cum să dispară chiar pe acolo? 

— De lăsat capcane, a lăsat el! explică Mac 
zâmbind. Numa’ că pe Sörensen nu-l duci aşa 
uşor! Tot l-a filat până la urmă... El întreţine 
boshii... 

Se întrerupse brusc, realizând că Mord nu-i 
acorda nici o atenţie. Avea o privire ciudată, ca şi 
cum s-ar fi mirat cu mult mai tare decât şi-ar fi 


putut permite. 

— Ascultă, Burt! Vrei să spui că tipul a dispărut 
pe pista pe care am urmat-o noi când am cercetat 
istoricul recent al Decanatului? întrebă Mord pe 
nerăsuflate. 

— Asta vroiam să vă spun de la bun început! 
aprobă Burt. Messaoud şi Brenda au dispărut prin 
magazinul de vechituri. Dar amicii de jos l-au 
strâns cu uşa pe patronul anticariatului şi el le-a 
spus pe unde au şters-o. Numai că, intrând, şi-au 
dat seama că trebuie să fie un şoarece prea mare 
pentru cursa lor şi atunci ne-au căutat pe noi! 

Mord ţuguie buzele, pocni din degete şi se 
afundă în fotoliu. Se răsuci spre Mac. 

— Vă e frică de Tleilaxu? 

Mac se codi, dar dându-şi seama că se afla sub 
plasa de vortex, recunoscu: 

— Ne cam e. Ce? Ghildei nu-i e frică de Hârcă! 

— Ba da, se amuză Mord. Şi zici că Mess ăsta 
încurcă treburile în vortex, acolo jos? 

— A aiurit toţi boshii, fir-ar să fie! Nici gunoiu' 
nu-s' în stare să-l mai strângă! Şi gunoiu', vă zic 
eu... Ce să mai spun? Un hingher nu mai e-n stare 
să prindă un câine paralitic, şi dumneavoastră mă 
întrebaţi dacă treburile nu sunt încurcate? 

Mord se ridică în picioare. Deocamdată, scoate-l 
afară pe idiotul ăsta! emise către Burt şi zise cu 
glas tare: 

— Îți mulţumesc pentru informaţie. O să 
rezolvăm povestea asta. 

Îi aşteptă să iasă, apoi deschise un sertar şi 
scoase plicul pe care îl preparase la sugestia lui 
Dendros. Gânditor, bătu de câteva ori în masă cu 
el, după care se îndreptă spre ieşire. Se opri în uşă 

şi scrută vortexul. Invocă formulele aglutinante 
prin care se izola orice ghildar şi abia apoi îşi 
permise să formuleze un plan în minte. 

Deschise plicul şi studie scrisul încă o dată. Era 
identic cu al prinţesei Astrid Merovingi. Închise 
plicul la loc, îl lipi, după care îl sprijini de perete şi 
scrise adresa saloanelor lui Oreste Sommers din 
Pantelleria Superioară. Luă o coală de hârtie de pe 
masă şi se apucă să scrie pe ea, grăbit, un mesaj 
aproape ininteligibil. 

leşi. 

Cobori în holul clădirii. Agitat, Blaiberg, şeful 
Securităţii  Ghildei, înota în propriile şunci, 
aşteptând pe coridor. Purta ochelari mati; 
magistraţii bănuiau că o făcea din cauza corneelor 
albastre. De fapt, Blaiberg avea un astigmatism 
marcat şi nu consumase melanj în viaţa lui. 
Spiralele aproape că îi străluceau prin haine, iar 
din antebraţe i se iţeau fire de cupru. Putea să se 
conecteze oricând la cel mai apropiat fir guvernor 
dacă i se părea că registrele pe care le percepea 
nu erau sigure. 

— Mi-a zis Burt ce aveţi de gând, începu Blaiberg 
cu o voce exagerat de subţire. Era eunuc. Sunteţi 
sigur că trebuie să veniţi cu noi în Pantelleria 
Inferioară? 

Mord se opri în faţa uşilor largi ce dădeau spre 
cubitaclul de coborâre. Boshul păru să ezite să le 
deschidă, dar până la urmă o făcu şi uşile glisară, 
fâşâind liniştitor. Mord continua să-l privească pe 
Blaiberg. Işi tot cobora colţurile gurii într-un rictus 
nejustificat. Simţea un gol în stomac, ca atunci 
când se pregătea să facă o lungă călătorie, iar 

Blaiberg avea de gând să i se pună de-a 
curmezişul, invocând argumente legate de 
securitate, o ştia. O citea din melanjul primit de la 
Dendros. 

— Zona dintre strada 28 şi Piața Centrală e 
cunoscută pentru scandaluri şi bătăi, se auzi vocea 
teribil de ascuţită a şefului Securităţii. Puful fin ce 
acoperea candelabrele din os se ridică imediat. 

— Bagă la cap, Blaiberg! Am mai ratat odată 
coborârea în subsolurile Edificiului... Atunci mi-a 
copt-o Nizar! Tu eşti al meu însă, şi-al naibii să fiu 
dacă n-o să cobor acolo jos să văd totul cu ochii 
mei! 

— Bine! încuviinţă Blaiberg. Să coborâm. 

Păşiră în cubitaclul de coborâre. Burt se strecură 
după ei în ultimul moment, printre uşile ce se 
închideau. Mord îi aruncă o privire şi îi întinse 
hârtia pe care scrisese la ieşirea din salonu său. 
Burt începu s-o citească, se întrerupse ca să invoce 
registrul de protecţie al Ghildei, după care termină 
de citit. II privi pe Mord şi întinse mâna către el. 

Se trezi în mână cu scrisoarea adresată lui 
Oreste Sommers. O vâri în buzunarul pelerinei şi 
nu se mai gândi la nimic. 

Când ajunseră jos, primul lucru pe care îl făcu fu 
să se ducă la ghildarul ce păzea intrarea în clădire. 
li dădu scrisoarea şi îi ceru s-o expedieze urgent. 
Ghildarul se apropie de fanta din perete care se 
deschise excesiv de lent, aidoma unor buze 
obosite. Plicul dispăru între ele şi pentru o 
secundă, Burt avu senzaţia că boshul o să mistuie 
scrisoarea. 

— Acesta e magazinul de antichităţi, le arătă 
Burt. 

— Îi cunosc fiecare centimetru pătrat, fir-ar al 
dracului. M-am proptit în el până mi s-a acrit, acum 
trei ani! 

— Eh, de data asta vom intra! Nizar n-o să afle 
atât de rapid ce vrem să facem... 

— Ne-am mişcat repede... zise Burt şi le făcu cu 
ochiul. Blaiberg oftă, îi privi pe rând, după care mai 
încercă un argument care să-l reţină pe Mord: 

— Realizezi că ce faci acum e o rebeliune 
împotriva dinastiei în exerciţiu... 

Mord îl privi scurt pe Burt. Strecură rapid o 
privire către registrele de izolare. li trebuia doar o 
minusculă breşă. Știuse că Blaiberg îi va spune 
acest lucru. Știuse că Blaiberg le va oferi ocazia. 

Burt o prinse din zbor: 

— Putem s-o facem, Blaiberg! 

Grăsanul tresări; fălcile îi tremurară. 

— Ce să facem? 

— Rebeliunea! N-am fi singurii... Vreau să spun 
că în familia Decanală sunt neînţelegeri legate de 
politica actuală. 

— Neînţelegeri? se încruntă Blaiberg. 

— Da. O sursă de-a mea a dat peste o scrisoare 
de-a lui Astrid Merovingi. E adresată lui Oreste 
Sommers... 

Burt continua cu explicația pe care o anticipase 
Mord. Melanjul! Discuţia asta parcă aşteptase în 
mirodenia lui Dendros! Era imposibil ca scrutătorii 


Decanali, dacă nu chiar Ivor, sau Venexiana, să nu 

le înregistreze conversaţia în care era vorba 
despre un prezumtiv plan de a-l răsturna pe Ivor, 
pus la cale de cineva din apropierea lui imediată... 

Blaiberg îl ascultă pe Burt cu atenţie. In mod 
sigur avea să caute şi el scrisoarea. Dacă nu va da 
peste ea ca s-o citească direct, îi va citi măcar 
traseul parcurs în boshi... Traseul traficat şi 
imaginat de Mord... în mod sigur, tot mai multă 
lume va discuta despre scrisoare, ceea ce îi va da 
lui Ivor ocazia să acţioneze împotriva prinţesei 
Astrid. N-avea importanţă ce o să-i facă surorii sale 
mai mici, excluse de la partajul puterii Decanale. 
Era suficient s-o dea la o parte dintre cei ce se 
învârteau în jurui Decanatului, pentru ca fluxul 
puterii din Pantelleria să se schimbe. 

Mord era sigur de asta. 

— Vreau să ştiu ce ţin ei sub cheie cu atâta 
precauţie! îi zise lui Blaiberg şi se apropie de uşile 
anticariatului de la numărul 66. 

— Cum doreşti! se resemnă Blaiberg. 

Vortex! Uşile magazinului culisară, făcând să 
clinchetească un clopoțel de bronz şi intrară 
printre pick-up-uri, casetofoane mono şi sferoide 
alb-negru înrămate în lemn. 

— Salut, scumpule! spuse Mordec'hai. 

George răspunse printr-un gest al mâinii, privind 
speriat la cei care îi invadaseră anticariatul. Il 
recunoscu pe Mordechai Diaz şi încercă un 
zâmbet, dar oamenii lui Blaiberg şi amicii lui 
Messaoud Harkonnen se răspândiseră printre 
rafturi şi stelaje, scotocind cu privirea după locul 
prin care s-ar fi putut părăsi Landsraadul. 


— Şi dacă n-au plecat pe aici? se prefăcu Mord a 

nu-l mai crede pe Mac. Dacă v-a lansat un iepure 
în câmp? 

— P-ăia i-am filat eu, şefule! spuse Sörensen. 
Blegu' de Mess n-a avut prea mult timp ca să-şi 
acopere retragerea! A lăsat în vortex nişte 
capcane de mântuială. 

— P-aci au zburat, şefu'! reveni Mac. Sunt sigur! 

— Mda... răspunse Mordec'hai plictisit şi se 
apropie de tejghea. Cam scump, îi arătă el lui 
George preţul unui sferoid 2D alb-negru. O sută de 
bare de cinci... 

— Cam scump şi cam şmecher, aprobă Mac. 
Dacă n-ar fi umblat cu cioara vopsită, dacă ne-ar fi 
spus totu' la timp, scârbele alea două erau deja în 
mâinile noastre şi nu v-am mai fi deranjat.. 

— Îţi faci probleme? îl opri Mord. Îmi place să mă 
deranjeze tipii ca tine, domnule Holstein! 

Se aplecă peste tejghea, simțind furnicături de 
nerăbdare de-a lungul venelor. Respirația lui grea 
îl făcu pe George să se strâmbe discret. Gura îi 
mirosea a scorţişoară amestecată cu chinchin. 

— Cât ţi-a dat ca să-l acoperi? îl întrebă Mord. 

George nu reuşea să-şi desprindă privirea din 
ochii micşoraţi ai lui Mord. Cu colţurile buzelor 
lăsate în jos, ghildarul părea să fi gustat ceva 
neplăcut de care ar fi vrut să scape, numai că nu 
avea unde să scuipe fără să fie văzut de gazdă. 

— Pe unde au fugit? 

George întinse degetul spre fundul magazinului. 
Mord privi nedumerit, nu vedea decât conserve 
vechi din tablă, sticle de vin pline de praf, astupate 
cu dopuri de plută ceruită. O luă încet printre 


rafturi, urmat de oamenii lui Blaiberg. 

— A trecut pe aici şi o tipă care arăta cam aşa? 
întrebă Burt şi scoase din buzunar un pandantiv pe 
care îl deschise cu un pocne sec. 

George se chiori la el. Era portretul prinţesei 
Astrid Merovingi dar George n-o văzuse niciodată. 

— Nu, îi spuse el mirat. 

Burt închise medalionul şi se luă după Mord, 
zâmbind. Ce-i mai scrisese Mord că trebuie să 
facă? Să-l întrebe şi pe unul dintre tipii din 
Pantelleria inferioară dacă o văzuse pe Astrid. Nu 
mai devreme de cinci minute după ce va fi făcut 
figura cu medalionul. Aşa scrisese Mord pe hârtie. 

— Din momentul ăsta nu mai intră nimeni în 
magazin, decretă Blaiberg cu voce ascuţită. 
George aprobă inutil, incapabil să scoată vreo 
vorbă. 

— Tu ai gustat din chestiile astea? întrebă Mord, 
luând în mână o conservă din care aveau şi în 
Edificiul Superior, în muzeul Ghildei: rațiile 
standard pentru piloţii de subspaţiu. Trebuia să 
conţină melanj, mai mult ca sigur. Până ce George 
să răspundă, o lăsă să cadă pe jos. 

— Sunt expirate. Sunt dinainte de kyewa, 
răspunse patronul cu voce tremurândă. 

— Vreau s-o cumpăr, îi făcu Mord semn lui 
Blaiberg. 

— Aş putea să v-o fac cadou, sugeră George. 

— Ai putea să ne arăţi intrarea, mai bine! îl 
înghesui Blaiberg şi-i vâri în mână câteva bare de 
douăzeci. 

Patronul ieşi din spatele tejghelei şi se repezi 
speriat printre agenţii Ghildei şi scandalagiii de pe 
strada 28. Se aplecă şi îndepărtă dala de os lat 

prin care Messaoud şi Brenda intraseră în subsol. 
Mordec'hai şuieră către Blaiberg: 

— Laşi aici câţiva oameni să nu-l scape pe 
George din ochi! Îi scotociţi vortexul, îi izolaţi 
registrele de acces şi-l blocaţi. N-am chef să mă 
trezesc că anunţă pe cine ştie cine, să vină şi să-mi 
sufle caimacul! 

Blaiberg îşi cobori colţul stâng al gurii, se 
strecură afară din magazin printre oamenii săi şi 
strigă: 

— L-aţi auzit pe domnul Diaz! Vreau un bun 
operator în câmpurile proximale! 

Cel mai bun din grupă în depistarea „iepurilor” 
lansați în câmp era un ins, Vojen. Vojen ridică 
mâna şi avansă pe culoarul din magazin. 

— Vezi ce a lăsat Harkonnen ăsta în câmp! Să n- 
o luăm pe o cale falsă! Vojen înclină capul. 
Blaiberg se uită la Mord. Vojen n-are cum să se 
înşele. O să ne ducă direct la Messaoud! 

— Să nu ne bazăm prea mult pe vortex! avertiză 
Burt. V-am spus că nu ne putem baza pe câmpuri, 
aici! 

— Ştim, puştiule! 

— Vojen? se interesă Blaiberg. 

— Nu e nici un echivoc... Au intrat pe aici... 
aproape că-i pot mirosi! 

Burt îşi aprinse lanterna şi strâmbă din nas. 

— Eu miros putoarea asta de peşte putrezit... 
Intrăm? 

— Vă mai anunţ o dată! zise Blaiberg, răsuflând 
greoi. Suntem pe cale să iniţiem o acţiune 
antidinastică! 

Mordec'hai îl privi în silă: 

— La care Casă te referi? La Merovingi, sau la 
Sommers? 

Blaiberg ridică din umeri. Mord îi făcu semn lui 
Burt care o luă înainte. 

— Coborâm! Se întoarse spre George şi-i spuse: 
Gândeşte-te tot timpul că poate mai ai chef să-ţi 
păstrezi licenţa magazinului... 

— Degeaba îi vorbeşti, îl întrerupse Blaiberg. E 
complet izolat de vortex şi de propriile lui simţuri. 

— Perfect, aprobă Mord. Burt dăduse la o parte 
dala cea grea din os şi-şi dădu drumul în puț. Mord 
îl urmări, mirat, apoi se aşeză pe marginea găurii 
şi-şi lăsă picioarele să atârne în gol. 

— Pornim? 


Burt intră primul în hala uriaşă, luminată de 
candelabre bizare, cilindrice, albe, lipite de tavanul 
înalt din care se scurgeau fuioare albe, cleioase. 
Mord îl urmă imediat, lansând peste umăr: 

— Voi ăştia! Filmaţi fiecare secundă şi fiecare 
centimetru pătrat! 

Cobori treptele ca o vijelie şi nimeri direct între 
încăperile numerotate. Avea impresia că inima îi 
bate repezit pe o placă rece din fier. Numai de s-ar 
mişca suficient de repede ca să pună mâna pe 
informaţiile care zăceau aici, înainte ca dinastiile 
sau Nizar să-l poată bloca cumva! 

Textele Conservării le oferă prea multă putere 
transmisibilă ereditar! se gândi el, fără să-şi dea 
seama de ce. 


— Messaoud Harkonnen! Ştim că te afli aici! N-ai 

pe unde să ieşi! se auzi vocea lui Blaiberg de 
undeva din spate. 

Se opriseră cu toţii, aşteptând un răspuns, dar 
ecoul ricoşa printre zidurile largi, estompându-se. 
Treptat, îl înlocuia murmurul profund al mării. În 
hală nu se simţea nici o mişcare. 

— Vojen? întrebă Blaiberg în şoaptă. 

Agentul ridică din umeri. Mess şi Brenda 
fuseseră pe aici, era sigur de asta, dar nu putea 
spune nimic mai mult. Câmpul din hală era plin de 
informaţii false. Mord dădu din mână a lehamite şi 
se opri pe culoarul dintre paravanele din piele 
albă. Adulmecă aerul şi strănută zgomotos. 

— A ce pute aici? 

— Poate că aşa miros nenorociţii ăia doi, zise 
unul dintre tipii care ţinea pe umăr o cuvă de 
imagine. Cobori şi el pe culoar, plescăind cu 
picioarele în noroiul de pe podea. Restul echipei se 
răspândi prin sală într-un ropot de paşi. 

— Hai, Mess! strigă Blaiberg din nou, cu voce 
care parcă tăia sticla. Lasă prostiile şi predă-te! 
Suntem înarmaţi! Tu nu ştii să te foloseşti nici 
măcar de un ciomag! 

— Ce dracu'?!... exclamă Mord, remarcând 
separeurile în care atârnau spiralele. Parcă ar fi 
rufe întinse la uscat! 

Agenţii căscară ochii. Nu pricepeau ce spusese 
Diaz. Intre timp, coborâseră cu toţii pe culoarele 
dintre paravane şi pătrundeau din încăpere în 
încăpere, răsturnând mesele, buşind cu 
bastoanele-fulger în ziduri şi sferoide 3D. 

Mord simţi cum creierul îi ia foc: 

— Blaiberg! Opreşte-i imediat pe idioţii tăi să-mi 

distrugă chestia asta! Am nevoie de ea întreagă! 

Avansară câţiva metri şi văzură camera hărților. 

— Mai bine trimiteam o misiune prin 
amplificator, se auzi din spate vocea lui Blaiberg. 
Aici pute chiar prea tare! spuse el şi strănută la 
rândul lui. 

Mordec'hai nu răspunse. Militarii din 
amplificatorul Ghildei ar fi devastat întreaga hală 
în căutarea fugarilor şi l-ar fi lăsat cu buzele 
umflate. Din acest moment, simplul fapt că 
înregistrase hala în cuvele de imagine îi dădeau 
putere. Intrase mai mult decât s-ar fi cuvenit 
Ghildei în secretele vortexului. Era în plin teritoriu 
Tleilaxu. 

Se întrebă dacă Tleilaxu reuşiseră vreodată să 
pătrundă la fel de mult în teritoriile Ghildei, în 
laboratoarele amplificatorului, de pildă. Nu. N-o 
făcuseră. Era sigur de asta. 

Acum, nu trebuia decât să salte cât de multe 
informaţii putea şi să plece cu ele la loc sigur. Să le 
interpreteze. Să mineze poziţia prinţesei Astrid. Să- 
| determine pe Nizar să declare războiul de asasini 
între cele două Case Decanale. Logic, Venexiana ar 
fi reacţionat mult mai violent decât Ivor: niciodată 
nu fusese absolut sigură că Astrid nu unelteşte 
împotriva ei, ca s-o înlăture şi să-i ia locul în patul 
fratelui lor. Venexiana ar fi ucis-o pe Astrid, şi, fie 
că Nizar va fi declarat sau nu războiul de asasini, 
acesta ar fi izbucnit cu siguranţă din acel moment. 

Trebuia doar s-o convingă pe Cassandra să... 

În câteva minute, dăduseră roată întregii hale. 
Nu găsiseră nici urmă de Mess şi de Brenda. 
Blaiberg striga când şi când, sau îl interoga pe 

Vojen, dar era clar că cei doi nu se mai aflau aici. 

— Bun! conchise Mordec'hai. De fapt, noi am 
venit aici ca să operăm o misiune de apărare a 
Decanatului, nu? îl întrebă ironic pe Blaiberg. 

Obezul îl privi lung, dori să răspundă, însă 
comentatorul continuă: 

— Nişte inamici s-au introdus aici înaintea 
noastră şi au perturbat vortexul Edificiului Inferior, 
nu? reformulă el, uitându-se ţintă la Blaiberg. 

Răsuflând uşurat, Blaiberg se înfăşă în pelerina 
albă şi spuse: 

— Este evident! Martoră ne e întreaga 
Pantellerie Inferioară! 

— Bine. Ce-ar fi să tragem în cuvele de imagine 
toate încăperile, perete cu perete? întrebă Mord. Şi 
după aia, să cărăm câte ceva afară de aici, nu 
Blaiberg? 

Capitolul XIV 


Cu greu ai fi putut găsi o Casă mai trufaşă decât 
Sommers, oricât de mult ai fi căutat înainte sau 
după kKyewa. Nici măcar numele nu catadicseau să 
şi le schimbe. Astfel, Oreste era al cincilea care 
purta numele Oreste Sommers, în timp ce 
Cassandra era a şaptea. Dar, cea mai uluitoare 
manifestare a trufiei Sommerşilor fusese manevra 
Cassandrei Secundus, prin care îşi ucisese puținele 
tovarăşe Bene Gesserit care mai existau în 
Decanat. 

Făcuse asta la peste un mileniu de la kyewa. Se 
folosise de otrava zenobia, poțiunea specială care 
dădea dureri cumplite după ce era îngerată. Din 
spusele unor asasini imperiali din vechime, nici 
măcar gom jabbarul nu era la fel de îngrozitor 
precum zenobia. 

Cassandra Secundus alesese această otravă 
deoarece dorea să le deposedeze pe celelalte 
Maici de trecutul  Vocilor. Cele mai multe 
rezistaseră durerii, iar Cassandra Secundus nu 
aflase nimic. O serie de acolite insă cedaseră în 
fața „beregatei iadului” şi işi livraseră trecutul 
genetic. Când Cassandra Secundus şi-a dat seama 
însă că mare lucru nu obținuse de la acolite, a 
amestecat zenobia cu un derivat de papaver 
somniferum, după care a otrăvit-o pe Maica 
Murana Martes Vraca, singura rămasă care o mai 

conținea pe Sfânta Alia a Cuţitului şi pe Jessica 
Atreides. 

Din acel moment, Ordinul Bene Gesserit s-a 
confundat cu persoana Cassandrei Sommers, iar 
cea mai mare greşeală - după uciderea celorlalte 
Maici - au comis-o Tleilaxu. Casa Sommers se afla 
la putere când Decanatul a decis să împartă 
puterea vortexului între Ghildă şi Tleilaxu. Pentru 
că nimic nu se oferă pe degeaba. Cassandra l-a 
silit pe Mustafa ibn Aziz al Traore, comite de 
Lampas, să ofere, în schimbul informațiilor despre 
vortex, secretul cuvelor axolotl îmbunătăţite. 

Mustafa ibn Aziz s-a învoit şi din acel moment 
Cassandra Sommers şi-a creat nenumărate replici 
în cuve. Putea fi ucisă oricând, pentru că o replică 
de-a ei din cuve ar fi revenit în viața publică doar 
cât ai bate din palme. 

De altfel, multă lume se intreba dacă şirul 
Cassandrelor Sommers era într-adevăr un şir. Nu 
erau ele, oare, aceeaşi Cassandra Sommers care 
era mereu scoasă din cuvele axoloti, gata să se 
căsătorească cu propriul ei fiu, sau nepot, sau 
strănepot? 

Singur Mordec'hai Diaz putea să incerce să 
răspundă la această întrebare. 


UŞILE DE LA INTRAREA ÎN BOSHUL LUI MORD 
încă lunecau în spatele Cassandrei când ea pornise 
de-a lungul coridorului. Mord zâmbi şi desprinse 
boshul din nişa Edificiului. Branhiile zumzăiră mai 
tare, preluând funcția  ventilatoarelor ce 
împrospătau aerul. Pereţii vibrară uşor, iar 
ferestrele convexe, elastice, se iluminară treptat. 

Reflectau indirect razele  meduzelor  lucitoare 
încastrate în zidurile boshului. Legăturile cu 
Edificiul erau complet tăiate de acum. 

Mord ordonă boshului să se rotească. Construcţia 
din muşchi şi cartilaj stârni vârtejuri negre în apa 
Mediteranei, iar  boshul se ridică lent, 
desprinzându-se de silueta luminoasă, ca un 
fagure kilometric, a Pantelleriei. 

Uşa încăperii se dădu în lături, lăsând-o pe 
Cassandra Sommers să pătrundă înăuntru. Era 
îmbrăcată în aba neagră cu glugă de catifea ce îi 
acoperea ochii aproape de tot. li era frig, dar gura 
ei schiţa un zâmbet discret. 

— Unde mergem în seara asta, Mord? 

— Undeva departe de tentaculele vortexului! 

Comandă deplasarea boshului care se lăsă în jos, 
pieziş față de culoarele strălucitoare ale 
Pantelleriei Superioare. 

— Spre est... zâmbi el. 

Scrută în  faldurile câmpului după cotele 
topometrice ale spaţiului înconjurător. Niciun 
obstacol. Apoi privi pe fereastră la nişa din care 
ieşise boshul, la ramificaţiile uriaşe ale Edificiului, 
alcătuite din alţi boshi, din coridoare, iatacuri, 
saloane, parcuri şi săli - Ghilda Extinsă, pe care el, 
Mord, ştia s-o facă să lucreze pentru el. La câteva 
sute de metri dedesubt, pe jumătate afundat în 
nisipul de pe fundul mării, se întindea Edificiul 
Inferior, răspândind o lumină galbenă, vagă. 

Cassandra ordonă întinderea  fotoliului şi se 
cufundă între pernele lui albe de blană. Îşi desfăcu 
părul şi relaxă strânsoarea pelerinei, după care, 


fotoliul alunecă în câmpul vizual al lui Merdec'hai, 

rostogolindu-se parcă, aidoma unui urs leneş de 
Terra Naevata. 

Şi dacă boshul ne poate auzi? se întrebă 
Cassandra, simțind o mişcare bruscă în spatele ei, 
ca şi cum subfiinţa în care stătea ar fi ciulit o 
pereche de urechi minuscule. Răsuci capul pe 
jumătate şi descoperi un ochi larg deschis, pe 
jumătate afundat în pielea cutată a fotoliului. O 
privea opac, lipsit de orice expresie, dar o privea... 

— Am blocat releele vortexului din boshul meu, 
începu Mord, de parcă ar fi ghicit la ce se gândeşte 
Cassandra, dar Kofflach e teribil de imaginativ. 
Pentru mai multă siguranţă, o să mergem în Syrta. 
Acolo sunt sigur pe ecranajul conversaţiei noastre. 

— Ştii mai bine, zâmbi Cassandra, în timp ce 
pelerina i se deschidea lent. 

Mord îşi lăsase un „iepure” în câmp. Desfacerea 
abei îl făcu să privească reflex într-un sferoid 3D. 
Caut-o pe Cassandra de semnele pe care i le-ai 
făcut data trecută! 

Sferoidul 3D se stinse imediat, iar Mord o 
examină pe Cassandra. Ar fi trebuit să aibă nişte 
vânătăi pe gât. Le avea. Erau mult şterse, de un 
violet palid, dar se aflau tot acolo. Mord îşi alungă 
imediat gândurile. Îşi mai lăsase un releu în vortex, 
pentru când se va apropia de ea. Trebuia să o 
îmbrăţişeze la fel ca ultima oară, să vadă dacă 
urmele de pe pielea ei erau chiar cele lăsate de 
degetele sale. 

Cassandra aceasta care venea la el era aceeaşi, 
sau îl vizitau mereu alte replici din cuvele axolotl? 
Şi dacă adevărata Cassandra nu vine niciodată 


aici? Dacă sunt doar replicile ei din cuvele 

achiziţionate de Bene Gesserit de la Tleilaxu? 

Poate că adevărata Cassandra Sommers se 
păstra doar pentru Oreste. În acest fel, nici măcar 
semnele de pe gât n-ar fi dat-o de gol în faţa 
soţului şi fratelui ei. 


Mord se răsuci şi-i spuse: 

— Cred că vom da lovitura. Numai că în rolul pe 
care mi-l rezerv, doresc ca dinastia succesoare să- 
mi injecteze mai multă putere! 

Cassandra plecă privirea; zâmbind, îl privea pe 
ghildar pe sub sprâncene. Aş putea să folosesc 
Glasul, îşi zise ea, dar se răzgândi. Se va sfătui, o 
dată ajunsă în saloanele ei private, cu replicile din 
cuve, asta va face. 

— Textul Conservării îţi conferă suficientă putere 
şi bani. Practic, Ghilda se află între puterea 
decanală şi restul supuşilor noştri. Cu alte cuvinte, 
tu ocupi acest loc! lar armata se confundă de o 
bună bucată de vreme cu Ghilda... Cât de mult îţi 
mai doreşti? 

— Deciziile strategice pe termen lung. Ghilda 
execută, dar nu creează.. 

— Şi de ce, mă rog, Ghilda nu creează? Ce o 
împiedică? 

Mordec'hai rămase pe gânduri. Era de la sine 
înţeles că Ghilda se folosea de vortex în scopuri 
proprii - în definitiv, Ghilda imaginase vortexul... 
Printre altele, era motivul pentru care Bene 
Tleilaxu induseseră în Textul Conservării interdicţia 
de a emite sloganuri publicitare în câmp. De fapt, 
publicitatea era sora vulgară a manipulării, dar era 


aceasta cu adevărat controlabilă? Puteai fi sigur că 

Tleilaxu nu manipula prin câmp? Ghilda crease 
boshii, incluşi în Ghilda Extinsă şi tuturor le era 
frică de controlul pe care îl puteau dirija, la o 
adică, subfiinţele ce aleseseră calea spros med... 
Ghilda, Tleilaxu, Decanatul erau bucle de control 
care se verificau unele pe altele, numai că 
manipularea venea de unde nu te aşteptai. 

— Vrei o confirmare oficială? Una care să-ți 
permită să faci pe faţă ceea ce faci pe ascuns? îl 
provocă Cassandra pe Mord. 

— Cred că da. 

— Nu ştii ce pierzi, Mord! Nu ştii ce pierzi! Nu 
crezi că e mai comod şi mai lipsit de riscuri să 
acţionezi din umbră? 

— Tu de ce n-o faci? i-o reteză el. 

— De unde ştii că n-o fac? îi replică ea. Mi-e greu 
să te înţeleg. Neoficial, ai fost mereu consilierul 
preferat al tuturor! Atât al Merovingilor, care ţi-au 
înghiţit minciunile, cât şi al nostru, care ţi-am 
recunoscut adevărata valoare. 

Cutra! Era o ameninţare  voalată! simţi 
Mordec'hai. Dar îi pregătise ceva special şi pentru 
seara asta... Va mai scădea tonul, era sigur. 

— Al nostru? Cine sunteţi voi, cei care mi-aţi 
recunoscut adevărata valoare? 

— Noi suntem Bene Gesserit, Mord... De ce te 
prefaci că nu ştii? 

— Ahh!... Dacă eşti într-adevăr sinceră, doresc 
oficializarea poziţiei de consilier. Nu vreau să mai 
pierd timpul cu jocuri de culise. Nu vreau să mă 
mai consum ca să contrez tipi de teapa lui 
Kofflach! Sau a lui Nizar Al Awad! 


— Ai nevoie de Bene Gesserit pentru asta, Mord? 

Kofflach, de pildă, este ghildar, ca şi tine! Nu-l poţi 
controla de unul singur? 

— Kofflach este ghildar. Eu sunt Mordec'hai Diaz. 
Nu avem legături decât până la un punct. 

—  Inţeleg, zise Cassandra şi aba i se scurse 
complet de pe trup. Işi încrucişă braţele în spatele 
capului şi-şi întinse picioarele. Vorbeşti în numele 
tău, nu al Ghildei. 

— Aşa am făcut mereu. 

— Să preluăm puterea, întâi de toate, şi mai 
vedem! stabili ea brusc, după care schimbă vorba. 
Nu-mi spui unde au dispărut Messaoud Harkonnen 
şi Brenda Atreides? 

— O să aflăm repede. După ce vom ajunge în 
Syrta. Şi tu ai auzit de fuga lor? 

Cassandra se uită la el dintr-o parte. Privirea 
Ihag thong. | se păru că desluşeşte nişte reflexe 
albastre în fundul ochilor lui. Melanj! îşi spuse. Cât 
de mult aflase, oare? 

— Toată lumea a auzit de fuga lor! zise ea. 

— Nu mi s-a părut, o contrazise Mord. A fost cu 
noi un agent de-al Ghildei, unul Vojen... 

— Vojen nu face parte din lume, Mord! Lumea e 
o chestie cu circuit închis! Cine n-a auzit de Brenda 
Atreides şi de Messaoud Harkonnen nici nu există, 
Mord! stabili ea, pe un ton uşor iritat. Cine e Vojen, 
ăsta? 

— Unul care trebuia să depisteze în câmp urmele 
fugarilor. Numai că şmecherul de Messaoud 
umpluse de „iepuri” culoarele de sub Edificiul 
Inferior... 

— V-a dus cu preşul cum a vrut el, conchise 


Cassandra. Se aplecă într-o parte, examinând 

opaițul cu ceară portocalie de chinchin. Cufundă o 
mână în vas şi o scoase plină de ceara lucitoare. 
Incepu s-o întindă, cu lentoare, pe abdomen. 

— Tu ai auzit de multă vreme de cei doi? 

— De dinainte să mă nasc. Tot de atunci, îi 
urmăresc. Înţelegi? Termină de întins pe piele 
chinchinul portocaliu şi pufni. Ai fi în stare să mă 
faci să provoc un incident diplomatic! 

Mord cunoştea semnificaţia gesturilor ei. Era 
sigur că atenţia Cassandrei se va estompa treptat 
şi că în curând nici nu va mai fi în stare să 
urmărească discuţia. Se detaşa, din ce în ce. Cu 
toate acestea, o întrebă: 

— Incident diplomatic? Cu cine? 

— Cu Nizar Al Awad, bineînţeles! Indiferent cine 
ia deciziile, el e arbitrul! Ar putea să spună că 
hotărârea de a-ţi injecta mai multă putere nu este 
conformă cu Textele; prin urmare, de nepus în 
aplicare! 

— Doar nu-ţi imaginezi că de Nizar Al Awad am 
nevoie ca să-mi oficializez poziţia. 

Cassandra îl privea distrată. Probabil că nici nu 
fusese atentă la ultimele lui cuvinte. Ordonase în 
vortex deschiderea capei ghildarului, care se ridica 
acum de-o parte şi de alta, ca o draperie trasă în 
lături din faţa unei ferestre. Trupul lui filiform. 
Comenzile ei gradate asupra hainelor lui. Nările lui 
Mord care se căscau mai larg şi mai repede. Era 
bine. 

Cassandra ştia că nu exista femeie care să-l 
cunoască pe Mord aşa cum îl cunoştea ea. Emise 
primele efluvii din vortexul care îşi încrucişa 


spiralele între coapsele ei. Informaţii tactile şi 

termice care se ancorară de trupul lui. Firul lui 
guvernor care strălucea în tonuri verzui. 

Se întrebă dacă măcar extazul lui sexual nu era 
prefăcătorie. Se gândea din ce în ce mai des că el 
o ajuta nu pentru că era amantul ei din Syrta... Era 
amantul ei pentru că... 

— Am vorbit prea mult, spuse Cassandra 
deodată. Ziceai că nu eşti sigur pe izolarea 
boshului tău... 

— Poate că da, poate că nu... 

Mord închise ochii şi rămase nemişcat. Evita s-o 
privească. Avea de gând să întârzie actele reflexe 
care vor urma, în ciuda ritualului sexual al 
magistraţilor care era şi aşa extrem de 
întortocheat. 

Şi dacă se preface şi acum? îi trecu Cassandrei 
prin cap, simțind cum pielea i se încălzeşte uşor. 
Poate că nu doreşte decât puterea. Poate că nici 
una dintre noi n-a reuşit să-l citească. 

— Ce diferenţă! suflă ea. La bărbaţi, totul este 
atât de vizibil! exclamă, privind ţintă la Mord. 
Spiralele lui peniene se destindeau în nuanţe 
cărămizii,  emanând căldură. Vortex! simți 
Cassandra cum reflexele de după kyewa pun 
stăpânire pe ea, deşi o despărțeau mai bine de trei 
metri de Mord. Pielea i se acoperise de broboane 
de sudoare, vortexul care îi cobora printre fese 
devenise fierbinte, iar sânii i se încărcară cu sânge. 

De ce nu se apropie? se întrebă. De ce se 
comportă ca un magistrat care nu ştie cum să?... 

Mord se apropie de ea, se aşeză în fotoliul care 
se mulă pe trupul lui şi o cuprinse pe după gât, iar 
Cassandra simţi cum mintea îi culbutează în gol. 

Degetele lui i se prelingeau pe sub bărbie, ca şi 
cum s-ar fi pregătit s-o sugrume. N-o făcea 
niciodată. 

Doar că Mord simţi că urmele de pe gâtul ei nu 
erau lăsate de degetele sale. Ar fi trebuit ca mâna 
să-i fie cu mult mai mare, pentru a lăsa vânătăile 
palide de pe gâtul Cassandrei.. 


* 


— Mă întreb ce ar spune Brenda Atreides dacă ar 
vedea cum facem noi dragoste... comentă 
Cassandra în timp ce privea din spatele lui Mord la 
manevrele de andocare. Silueta iluminată a serei 
era din ce în ce mai apropiată, iar boshul va trece 
pe lângă geamurile strălucitoare şi va pătrunde în 
nişa săpată în stâncă. 

— Pe Brenda Atreides n-o uluieşti cu una cu 
două, remarcă Mord şi întinse Cassandrei o coală 
de hârtie. Cassandra o parcurse rapid şi strâmbă 
din nas: 

— O adevărată Atreides... zâmbi ea cu 
amărăciune. || ştii pe magistratul ăsta? 

— Da. E un fost Mumau. N-a plătit suficient şi l-a 
servit doar prin vortex... Aşa că, noi doi facem la 
fel ca ei, dar am scăpat de grija bolilor, de spaima 
sarcinilor nedorite şi de grija  adulterului 
descoperit. In definitiv, chiar şi noi am făcut 
dragoste de câteve ori stând fiecare în boshul 
nostru. 

— Mmm... Nu seamănă, totuşi, cu ce facem noi 
doi de obicei, reflectă Cassandra. 


— Noi doi?! se miră Mord. 

Se auzi un blunk surd. Trepidaţiile se 
întrerupseră. Uşile culisară, iar susurul branhiilor 
tubulare se stinse. 

leşiră direct în seră, pe aleile acoperite cu 
pietriş. Uşile alunecară uşor în spatele lor. 

— Acum suntem izolaţi, spuse Mordechai 
satisfăcut, bătând cu palma în maleta pe care o 
luase din cameră. Putem discut, liniştiţi. 

Se aşezară pe o bancă, sub coroana unui 
bananier. Un set de ventilatoare ascunse porniră 
din celălalt capăt al serei, iar frunzişul foşni discret. 
Mord zâmbi enigmatic şi deschise maleta. Scoase 
un filament Shiga şi-l puse în poala Cassandrei. Işi 
aprinse o ţigară: 

— Aici am documentele. Dar am să-ţi explic, pur 
şi simplu.. Cassandra îşi trecu mâna peste filament 
şi îşi înnăbuşi o exclamaţie. Asta e! zise Mord, 
urmărind expresia de stupefacţie a Cassandrei. 
Cine ar fi crezut că Tleilaxu vor face o asemenea 
chestie chiar sub nasul nostru? Terra Naevata e 
locuită. Lo-cu-i-tă! E locuită şi cuplată la vortex! 

De data asta, Cassandra aproape că scăpă din 
mână  filamentele. Mord încercă să intre în 
registrele ei, dar se izbi de un baraj de informaţie 
impenetrabilă. 

Îi e frică să n-o citesc? se întrebă. Oare ştia deja 
de legiunile din Terra Naevata? 

— Cuplată la vortex? întrebă ea. Prin ce fel de 
câmpuri? 

— Paralele! răspunse Mord. Cuplate la Tleilaxu. 
Nu interferează cu plaja registrelor noastre de 
acces. 


Pleoapele  Cassandrei se îngustară, aproape 

imperceptibil. 

— La ce folosesc oamenii âia din ger? 

— La ce folosesc? Nu ştiu. Fac un război 
permanent. De ce? Nu ştiu. Sunt organizaţi în 
legiuni care nu se pot alia unele cu altele, 
niciodată. Legiuni care, de cum intră în contact 
unele cu altele, caută să se extermine... Micul 
Jihad - aşa se cheamă războiul dintre două legiuni! 

— Micul Jihad? 

— Micul Jihad! Îţi aminteşte de ceva? 

Cassandra clătină din cap, nedumerită. Jihadul 
Butlerian fusese declanşat de Jehanne Butler, o 
Bene Gesserit. Dar în afara ei, a Cassandrei, nu 
mai existau Bene Gesserit de multă vreme... Poate 
că era o simplă coincidenţă. Poate că Tleilaxu 
împrumutaseră denumirea de la Preacucernicele 
Maici şi îşi înzestraseră creaţiile cu ea... 

— Legiunile sunt alcătuite din oameni vii? 

— Sunt vii, dar nu ştiu dacă provin din cuve, sau 
se reproduc de unii singuri, dacă asta te 
interesează. 

Cassandra răsuflă greoi şi privi la pădurea de 
palmieri. Pe figura ei înflori un surâs; dar Mord era 
sigur că era o expresie programată. O mască /hag 
thong cu care dorea să-l inducă în eroare. Privirea 
ei, de altfel, se lipise de filamentele Shiga. Ochii ei 
se holbară preţ de câteva clipe. Mord încercă s-o 
sondeze, dar ea se grăbi să-l întrebe: 

— Sunt supuşii Decanatului? 

— Au un rol în funcţionalitatea lui, răspunse el, 
reflex, pierzând din vedere câmpurile ei. Nu ştiu 
care este concret acest rol. Ce zici? Ne-ar spune 


Nizar la ce-i foloseşte? 

Cassandra pufni în râs şi parcurse la fel de brusc 
următoarea folie de Shiga. li răspunse: 

— Cred că asta e ultima rezervă a Imperiului... 
cea la care a făcut aluzie Nizar când ne-am întâlnit 
în boshul nostru cu Merovingii. Cea la care n-are 
acces decât Tleilaxu şi, dacă i se pare Tleilaxului 
necesar, Decanul în exerciţiu. 

Încercă s-o sondeze din nou, dar se ciocni de 
acelaşi zid impenetrabil, aşa că îi spuse: 

— Poate că e, într-adevăr, ultima lor rezervă... 
Gândeşte-te! Oamenii din Terra Naevata sunt 
organizaţi social, au o condiţionare biologică 
distinctă de a noastră; au şi un fel de Texte ale 
Conservării, o religie pe care o urmează cu 
stricteţe: Scriptura Schimbărilor... 

— Te pomeneşti că sunt reflexia noastră, sugeră 
Cassandra. Poate că Tleilaxu se folosesc de ei ca 
să acţioneze asupra noastră, rămase ea pe 
gânduri. 

— Îţi ofer toate informaţiile astea! Cu explicaţiile 
lor cu tot. Dă-mi numai câteva zile şi-ţi dau şi 
restul pe tavă! 

— În schimb, doreşti injecţia de putere de care 
vorbeai, nu-i aşa? se interesă Cassandra. 

— Nu acum! Acum doresc doar să favorizezi un 
război de asasini între Casele Sommers şi 
Merovingi. Puterea o să vină după aia... 

— Să favorizez un război de asasini? Cassandra 
se ridică de pe bancă şi făcu doi paşi. Ce legătură 
am eu cu aşa ceva? Nu eu declar războiul de 
asasini! Nizar o face! 

— Nizar poate fi convins de necesitatea unui 


astfel de război... 

Cassandra se ridică şi se apropie de unul dintre 
palmieri. Ce dorea Mord? Ce ar fi trebuit să facă ea 
ca să favorizeze un război de asasini? Se gândi la 
cuvele din suitele ei private. Cât de mult ştia Mord 
despre ele? Poate că ştia suficient de mult ca să-şi 
imagineze că celelalte Cassandra Sommers erau 
material înlocuibil. 

De ce m-a pipăit iarăşi pe gât? se întrebă 
deodată. 

— Eu? încercă ea să câştige timp. Eu îl pot 
convinge pe Nizar? 

— Nu printr-o discuţie directă. li poţi prezenta 
dovezi care să determine să declare războiul 
deschis. Dacă ar vedea o persoană decedată, care 
să aibă trăsăturile tale, atunci, Nizar ar putea 
conchide că... 

— Nizar este un specialist în produse de cuvă, 
remarcă Cassandra. Ar recunoaşte imediat o 
replică. 

— Tu le recunoşti cu uşurinţă? 

Cassandra clipi mai des şi dădu din cap. 

— Le recunosc imediat. 

— Dar tu ştii care dintre ele e cea adevărată... 

— Bineînţeles, îl minţi. De fapt, ce propui? 

— Mă interesa să scoţi o replică de cuvă de-a 
fiicei tale, Cassandra Optimus, şi s-o aduci spre 
dovadă în faţa Tleilaxului. Pot face rost de frasal, 
otrava tradiţională a clanului Merovingi. Aş putea 
s-o ucid pe Astrid Merovingi cu acest fel de otravă 
şi, dacă în mai puţin de o săptămână ai veni şi tu 
cu o replică ucisă cu acelaşi fel de drog, s-ar 
strânge suficient de multe evenimente care i-ar 


forţa mâna lui Nizar să declare război... Ce părere 

al? 

Cassandra se încruntase, iar lui Mord îi trecu prin 
cap dacă între timp, scrisoarea care imita scrisul 
prinţesei Astrid fusese interceptată de Ivor şi 
Venexiana. 

— Cred că îţi doreşti injecţia asta de putere mai 
mult decât orice altceva, spuse Cassandra după 
câteva clipe de reflexie. 

— Bineînţeles că da. Şi tu vrei asta. Aşa că, nu- 
mi mai spune că te temi de un incident diplomatic 
cu Nizar Al Awad! Îl vom mătura cu prevederile lui 
legale cu tot! 

— Te grăbeşti, Mord. 

— Uite ce e, Cassandra! Ştiu că nici tu, nici 
Oreste, nu sunteţi de acord cu modul în care se 
transmite puterea Decanală. Ştiu că nu sunteţi de 
acord cu prevederile Textului, care, iată, sunt 
suficient de impermeabile ca să ascundă şase 
milioane de inşi, cuprinşi în o mie cinci sute de 
legiuni. lar acest lucru nu-i cunoscut decât de un 
individ care nu aparţine dinastiilor... 

— Ce vrei să spui? Dacă-ţi imaginezi cumva că 
poţi să-mi forţezi mâna... îl întrerupse ea, 
nervoasă. 

— Şi mai ştiu foarte clar că doreşti să spulberi 
această manieră de transmisie a puterii! Mă refer 
la cea din Texte, bineînţeles! Aşa că, slăbeşte-mă 
cu „graba”! Ai un plan de atac, eu ştiu de el, deci e 
momentul să ne unim forţele! 

Cassandra îl privi pieziş. Cea care fusese ultima 
oară la Mord îi spusese de intenţiile lui. Cassandra 
îşi trezise toate replicile din cuve atunci, şi 


discutaseră despre el. Ghilda dorea să-şi recapete 

influenţa - fusese concluzia greşită la care 
ajunseseră ele. De fapt, realiza ea acum, nu Ghilda 
se folosea de ea. Mord se folosea de Ghildă ca să- 
şi atingă propriile scopuri. 

ÎI privi în ochi şi se întrebă: de unde are melanj? 
Apoi îşi aminti de cum denumise războiul dintre 
legiuni: Micul Jihad. Oare mai scăpaseră Maici Bene 
Gesserit de zenobia? în cazul acesta, avea 
neapărată nevoie de un aliat care să-i desluşească 
semnificaţia legiunilor. Nu putea să lupte de una 
singură contra Tleilaxului şi a unor Maici ascunse 
prin Terra Naevata. 

— Vrei să precipit un conflict deschis cu 
Merovingii, înţeleg! 

— Da. 

— Vrei ca una dintre fiicele mele să dispară, nu-i 
aşa? 

— O replică de-a ei, nu altceva. Nu altceva! 
sublinie Mord Doar nu-ţi imaginezi că-ţi ceream să 
sacrifici propria fiică! 

— Ce ştii tu despre replicile din cuvă, Mord? 
întrebă Cassandra cu un aer amar. Ce ştii tu ce 
însemnăm unele pentru altele? 

Mord se încruntă. Trebuia să existe vreo ediţie 
princeps a Cassandrei Optimus. Era doar o copie 
de-a fiicei ei. Ce tot vroia Cassandra? 

— Ţi se pare un preţ prea mic? o întrebă. Ce-aş 
putea să-ţi mai ofer? 

— N-ai cum să mă înţelegi, spuse ea. Armonicele 
din vocea ei părură că se desfac în ecouri care îl 
cutremurară. Glasul! Dar asta era insuficient ca să- 
| facă să priceapă. 

— Îţi ofer posibilitatea să obţii toată puterea, 

Cassandra. Nu uita! 

— Aproape că am toată puterea! Nu asta e 
problema. Tu vrei ca eu să renunţ la una dintre 
replicile Cassandrei Optimus, ca şi cum aş face un 
schimb de piese la clef de voûte: renunţ la o mărcă 
şi obţin un avantaj teritorial. Eşti prea raţional. Tu 
chiar crezi că totul poate fi discutat în termeni de 
comparaţie. 

— Bene Gesserit nu sunt la fel? 

— Acum, eu sunt Bene Gesserit! Acum, Bene 
Gesserit nu mai este dispusă să lanseze totul în joc 
doar de dragul unui raţionament. Acum, tu eşti ca 
vechile Maici... Doreşti puterea pentru că te simţi 
capabil s-o obţii. Nu mai eşti de acord cu predarea 
ei prin moştenire. Vrei puterea pentru tipii ca tine, 
care se informează, care sunt dispuşi să rişte şi să 
concureze între ei... 

— Tipi lipsiţi de scrupule, vrei să zici! conchise 
Mord în locul ei. 

— Cum zici tu, Mord! Eşti un tip lipsit de 
scrupule, îndrăgostit de sistemele concurenţiale, 
gata să treacă în Ordinul Bene Gesserit dacă i s-ar 
cere! Ai fi chiar în stare să te aliezi cu cei cu care 
nu eşti de acord, ca să-ţi atingi scopurile! 

— Dar tu ce crezi că o să faci? Mord plonjă în 
bizarele câmpuri de vortex pe care i le deschidea 
melanjul lui Dendros. Avea câteva variante de 
continuare ale acestui moment, pe care mirodenia 
i le rulă rapid, ca şi cum le-ar fi înscris în boshii ce 
alcătuiau  sferoidele  Ghildei. Dintre toate 
posibilităţile, alese o întrebare tăioasă: Îți 
imaginezi că ai să mă refuzi, când toate 
documentele sunt la mine? 

Cassandra căscă ochii mari şi se încordă toată, 
gata-gata să se năpustească asupra lui. Ghildarul 
ăsta care luase conflictul pe cont propriu era în 
stare să-i ceară să renunţe la o replică a fiicei sale, 
după care s-o înghesuie cu un şantaj nesusţinut... 
In plus, Mord habar n-avea că o Bene Gesserit nu 
trece pe lângă ocazii fără să le fructifice. De ce s-ar 
mai fi holbat ea la filamentele de Shiga dacă n-ar fi 
dorit să le stocheze şi să le studieze după ce va 
ajunge înapoi, în boshul ei? 

Mord e stupid, îşi spuse. Ar trebui să-l ucid chiar 
acum! Se pregăti de transformare. Tainele de luptă 
i se revărsară în creier, dar vocea uneia dintre 
replici îi bubui sub craniu: Wu ai dreptul să 
nedreptățeşti Ordinul pentru un simulacru de-al 
fiicei tale! Ce facem dacă mai există Maici pe Terra 
Naevata?... Maici lansate pe urmele noastre... 

Mord o privea. Părea calm, dar Cassandra îl 
examină în tonuri /hag thong. Îi era teamă, dar se 
masca foarte bine. li era teamă că putea fi refuzat; 
nici prin cap nu-i trecea că femeia l-ar fi putut 
ucide acum, după ce petrecuseră în boshul lui, ca 
o călugăriţă care îşi masacra partenerul după 
acuplare. Incordat, aştepta răspunsul ei. 

— Am să renunţ la una dintre fiicele mele! 
sublinie Cassandra. In timp, sper să te fac să 
înţelegi asta... 

Citeşte în melanj! realiză ea. Bănuia din melanj 
care era răspunsul meu, dar nu era sigur de el! 

Mord dădu din cap, abţinându-se să respire, iar 
Cassandra se trezi invadată de un registru lansat 
din boshul ei privat. Una dintre replici aţintise 


vortexul asupra ei, după ce reuşise să-l capteze pe 

Mord. 

— Eram sigur că n-o să-ţi tai craca de sub 
picioare! forţă el nota, respectând, mai departe, 
câmpul afişat de mirodenie. Cassandra trebuia să 
spună acum: Sunt sigură că, oricum, nu m-ai fi 
lăsat de izbelişte! încă mai ai nevoie de mine... 

— Sunt sigură că, oricum, nu m-ai fi lăsat de 
izbelişte, citi Cassandra cuvintele pe care i le afişa 
vortexul aţintit de replica ei. Încă mai ai nevoie de 
mine... 

— Corect!  abandonă Mord scrutarea în 
mirodenie. Te recunosc, în sfârşit. 

Se răsuci spre ea, privind-o cu ochi limpezi ce 
mimau o sinceritate /hag thong. Ştia şi singur de 
acum ce avea de făcut ca s-o îmblânzească. Nu 
trebuia decât să înceapă să-şi folosească 
vortexul... O urmări cum înghite în sec, strângând 
pleoapele, luată pe nepregătite. 

— Ce zici, continuă el, stăruind asupra sânilor ei, 
dacă Tleilaxu au conceput Scripturile legiunilor ca 
fiind ceea ce permite Conservarea Decanatului? 

Cassandra îşi acoperise nasul şi gura cu palmele 
şi privi ţintă la Mordec'hai. Nu înţelegea ce se 
întâmplă. Avea senzaţia că un ulei cald îi ungea 
intestinele. 

— Vezi tu, Cassandra, de ce am nevoie de tine? 
Sunt simplu magistrat şi director al Ghildei... Nu-mi 
este permisă iniţierea în secretele dinastiilor. Dar 
voi, voi aveţi dreptul să fiţi iniţiaţi. Nu există nici o 
prevedere care să vă împiedice să aflați 
secretele... Când sunt probleme, Tleilaxu iau 
automat partea Decanului în exerciţiu şi îi arată, 


măcar parţial, ce se petrece pe Terra Naevata. Nu 

există nicăieri nici o prevedere care să vă ţină 
departe de secrete... Tleilaxu nu vi le oferă pentru 
că nu aveţi nevoie de ele, dar, la o adică, vă fac 
părtaşi. Eu n-aş putea niciodată să fiu părtaş la 
secrete, dacă respect regulile din Texte! 

Cassandra respiră adânc. Avea senzaţia că 
cineva îi umpluse sânii cu păcură caldă. /ti e frig! 
Îți e frig! percepea emisia din vortex a replicilor ei, 
dar de acum, nu-i mai era de niciun folos. 

— Mord... îi spuse ea. Aş vrea să mă odihnesc... 
Te superi? N 

— O să ne odihnim. Impreună, zise el, făcu o 
pauză şi o întrebă: Eşti dispusă să împărţi cu mine 
puterea? 

Cassandra se scutură, ca şi cum ar fi intrat sub 
un jet de apă îngheţată. 

— Tu nu înţelegi că... 

Nu reuşi să termine propoziţia. Vortexul păru s-o 
învăluie în fuioare de căldură, iar mintea îi patina. 
Simţi nevoia să se agaţe de Mordec'hai Diaz. 

— Puterea, Cassandra! 

Dădu să se tragă de lângă el. Dar ce i se 
întâmpla acum semăna cu cele petrecute în bosh, 
în timp ce veneau spre Syrta. In mintea ei se 
perindară scenele de pe drum, numai că se vedea 
şi pe sine însăşi din afară. Oftă, fără să-şi dea 
seama cum, şi puse mâna la gură, disperată, 
încercând să oprească plăcerea nestăvilită care o 
inunda precum mierea grunjoasă. 

— Ei? o ţintui Mord cu privirea. 

Cassandra gemu. Îi răspunse, răsuflând rapid: 

— i-am promis, Mord! Voi ucide una dintre 


replicile mele.. Cu un drog tradiţional Merovingi. 

Cu frasal... 

Mord dădu din cap satisfăcut şi îi făcu semn să-l 
urmeze. Pe drumul ce ducea în saloanele din 
spatele serei, începu să-i explice cu vorbe cât se 
poate de seci cum credea el că trebuie studiată 
Terra Naevata şi cum putea lovi decisiv în Texte. 
Cassandra îl aproba, buimacă. Intrară în salon. 

— Textele sunt pline de pasaje obscure, spuse 
Mordec'hai iar Nizar le cunoaşte înţelesul. Sunt 
informaţii transmise din tată-n fiu, la adăpost de 
vortex. Tleilaxu pretind că transmit lucrurile astea 
doar prin cuvinte... 

Spusese asta ca şi cum s-ar fi justificat pentru 
umilinţa la care o supusese pe Cassandra. Ea îi 
aproba însă, liniştită, argumentele, ca şi cum n-ar 
fi avut nici un resentiment. 

— De ce nu le revelează dinastiilor? înseamnă 
că, de fapt, Tleilaxu sunt adevărații conducători, 
remarcă ea. 

— Se poate, recunoscu Mord. Pesemne că dacă 
ar fi revelată ambelor dinastii, doctrina ar duce la o 
perpetuă luptă pentru putere. 

— Aşa, o cunosc doar dinastiile în exerciţiu. 
Bizar, însă! De ce nu transmit Decanii cunoştinţele 
revelate succesorilor lor? Cum se face că nu rămân 
ele în patrimoniul dinastiilor? Oreste şi cu mine n- 
am fost niciodată informaţi despre utilizarea la 
maxim a  vortexului... cu toate acestea, 
predecesori de-ai noştri s-au aflat la cârma 
Decanatului... 

— Corect! Ca să nu mai pun la socoteală faptul 
că stai tot timpul faţă în faţă cu toate mamele 

Terra Naevata. 

Cassandra surâse şi-l apucă de mână pe 
Mordec'hai. Se gândi la Cassandra Secundus: 
acum, o bombarda cu informaţii prin vortexul 
aţintit asupra ei. Nu ştia nimic. Nu ştia nimic 
despre Terra Naevata. Spuse, după o pauză: 

— Probabil că ceva i-a împiedicat s-o facă. 

— Probabil că e vorba de informaţii condiţionate 
prin vortex? Te pomeneşti că nu poţi accesa 
informaţia decât dacă eşti capacitat de o cheie de 
pătrundere în Terra Naevata. E un motiv în plus să 
declanşăm războiul de asasini... A-I capta pe Ivor 
acum, când Nizar i-a deschis registrele către Terra 
Naevata, ar însemna să căpătăm informaţiile 
deţinute de el. 

Cassandra privi în firul guvernor din tavan şi 
comandă o sticlă de vin de Caladan. Licurigloburile 
de pe pereţi se umflară, iluminând mai puternic. 
Dori să pornească sferoidul Ghildei, dar se 
răzgândi în ultimul moment. Ce dorea Mord? S-o 
ucidă pe una dintre fiicele ei. Emise iarăşi acceptul 
în vortex. Sunt de acord, Mord. Imi voi ucide una 
dintre fiice. Zise: 

— Dar, să nu uiţi! Din momentul în care vei 
încerca să lupţi împotriva mea, te asigur că voi şti 
să trag o linie de demarcaţie! Intre sex şi interes! 

Blocă orice fel de acces în vortex şi se strădui să 
nu se mai gândească la nimic, doar-doar l-ar 
împiedica pe Mord s-o capteze. Wu-ţi face 
probleme! simţi comunicaţia replicii sale. Mord are 
alte probleme acum. Se gândeşte că nu are nevoie 
decât de câteva zile ca să te facă să uiţi tot ce ai 

transferat informația în vortexul boshului în care te 
afli. Vrea s-o proceseze şi apoi s-o substituie cu o 
alta, creată de el. Cu prima ocazie, o să-ți 
hrănească amintirile cu o memorie sintetizată de 
el... 

Speră ca din toată întrevederea să nu mai 
rămână decât acceptul pe care tocmai i l-ai dat. 

— Scripturile Schimbării... murmură ea deodată. 
Poate că aşa e... Măcinarea lor continuă asigură 
stabilitatea  Decanatului. Cum naiba a reuşit 
Tleilaxu performanţa asta? 

— Nu ştiu. Am schiţat un plan însă... 

— Un plan! îl întrerupse Cassandra, absentă. Se 
apropiase de trunchiul unui cocotier, trecându-şi 
palma peste scoarţa lui. Işi mască tremurul nervos 
sub o perdea /hag thong. Vortex! Işi lăsase un 
releu legat de acest cocotier. O altă Cassandra 
Septimus o făcuse. 

Îşi aminti de senzaţia de rugos din palmă. Îi 
fusese transferată de ultima ei copie care fusese 
cu Mord în Syrta. li povestise ce făcuseră şi ce 
discutaseră aici, împreună, îşi aminti Cassandra 
activă. Ele îl bănuiau de multă vreme că le încarcă 
cu amintiri ce se accentuau cu trecerea fiecărei 
ore şi hotărâseră să-şi lase mesaje în scoarţa 
copacului din salon, într-un alfabet compactat, 
importat de pe Ix. 


tu ai apucat să-i promiţi că-ţi vei ucide fiica? 


— Ce-or mânca ei acolo? îl întrebă. Nu cred că pe 
gerul ăla poate să crească ceva. 


— Scrie totul aici, plesni Mordec'hai maleta, iar 

Cassandra îşi cobori palma cu câţiva centimetri 
mai jos. Da - descoperi ea o scrijelitură în alfabet 
compactat de Ix. Oare câte dintre ele fuseseră 
făcute de Mord să-i promită sprijinul? 

Încercă să-l sondeze. Dar şi ghildarul privea /hag 
thong, învăluindu-şi mintea într-o perdea de fum. 

şi pe mine m-a obligat să-i promit că-mi voi 
ucide fiica, găsi ea o altă inscripţie. De ce oare le 
obliga să-i promită că-şi vor ucide fiicele? 

Cassandra scutură din cap. Știa de ce, fir-ar să 
fie! Ştia, dar începuse să uite deja. Se strădui să 
găsească releul de vortex care îi absorbea 
amintirile recente. Bosh blestemat de Syrta! îşi 
spuse. Mă aspiră în câmp! 

— ...de fapt, continua Mord, fără să-şi dea seama 
ce făcea Cassandra, de fapt, am şi mirosit chestia 
aia pe care o mănâncă ei: colonii de Chlorella. Dar 
asta nu e important. Important este că tipii ăştia 
care mănâncă Chlorella există şi fac parte din 
vortex. 

— Ai zis ceva de un plan, reluă Cassandra, în 
timp ce se gândea că, oricum, Mord bănuia de 
mult că femeia activă care îl vizita era mereu o 
altă Cassandra... 

Mordec'hai începu să explice. Aveau nevoie de 
cineva de încredere în Terra Naevata. Cineva care 
să urmărească mişcările legiunilor de acolo de 
unde Nizar nici nu se aşteaptă s-o facă... Să 
înregistreze mişcările în vortex. Mord spunea că 
era în stare să elibereze câmpuri întregi aflate sub 
controlul Ghildei, în care spionul lor să aglomereze 
voluminoasele pachete de informaţie. 


În paralel, în alte câmpuri, operatorii Casei 

Sommers vor înregistra toate evenimentele 
importante din Imperiu şi din porţiunea cunoscută 
a vortexului. În final, trebuiau să compare cele 
aflate. 

— Doamne, Mord! Dar va fi imposibil! Sunt prea 
multe evenimente, iar noi nici nu ştim care sunt 
relevante şi care nu din punct de vedere al 
vortexului, replică Cassandra. 

— Le vom clasifica, zise Mord, în timp ce 
Cassandra scrijelea pe scoarță mesajul pe care 
avea de gând să-l lase eventualelor ei succesoare. 


eu i-am spus da - îmi explică cum trebuie 
studiată 

er. naev. - vezi că o să începi să uiţi chiar 
de acum! 


— Le vom clasifica... Dacă plecăm de la premisa 
că Terra Naevata reprezintă resursa maximă a 
vortexului, nu ne rămâne decât să luăm în 
considerare evenimentele majore prin care trece 
Decanatul. 

— Eşti convins că ştii ce este acela un eveniment 
important? întrebă Cassandra, îndepărtându-se de 
cocotier. 

Mord încuviinţă. Studie câmpurile proximale, 
constatând satisfăcut cum pachete întregi din 
vortexul Cassandrei erau aspirate în spiralele ce 
străbăteau încăperile boshului. Subfiinţele Ghildei, 
care adoptaseră spros med ca mod de viaţă, erau 
cei mai siguri aliaţi! Nu doreau nimic pentru ele... 

— N-avem de ales. Trebuie să începem cumva. 


Cassandra strâmbă din nas, după care mimica ei 

se îndulci şi se apropie de sofaua acoperită de un 
frunziş compact, pe care se odihnea Mord. 

— Înţeleg, îi zise. Şi cine va ieşi afară? Nimeni 
nu-i atât de nebun încât să iasă pe Terra Naevata. 

— Credeam că, mai degrabă, mă vei întreba de 
ce nu ies cu ajutorul amplificatorului, surâse el. 

— Ei, bine! izbucni Cassandra în râs. De ce nu 
ieşi cu ajutorul amplificatorului? 

— Nizar e atât de meticulos, încât canalul de 
acces al vortexului de pe Terra Naevata nu poate fi 
spart. Dacă ar fi fost un simplu registru de acces, 
Cassandra Secundus ti-ar fi comunicat deja 
secretul legiunilor, iar noi n-am mai fi avut ce să 
discutăm acum. 

— Cine iese afară? insistă ea. 

— Messaoud Harkonnen şi Brenda Atreides. 
Dublu condiţionaţi, explică Mord. Unu: spaima de a 
reveni în Landsraad, unde sunt urmăriţi de tot 
ceea ce înseamnă administraţie, de amicii 
escrocaţi şi de  Decanat. Doi: necesitatea 
imperioasă de a studia legiunile... ceva în genul 
idealului din copilărie, renăscut acum, când ai 
ajuns un om aşezat. Ințelegi, nu? 

Cassandra scutură din cap, dar ghildarul făcu un 
gest de lehamite. 

— Şi dacă Merovingi ajunge primul la cei doi? 
insistă Cassandra. 

— Ivor? Probabil! Dar acum, eu sunt la butoane. 
Deocamdată, Ivor şi Nizar nu pot decât să se uite 
la mine cum fac o mişcare sau alta... dar n-au cum 
să ajungă înaintea mea, nicăieri! Nicăieri, înţelegi? 

Capitolul XV 


Stă scris în Panoplia Propheticus că numărul 
total de dul ta din Univers este finit. Se întreabă 
unul dintre puținii membri de sex masculin ai 
Ordinului: 

„Este oare improbabil ca într-o perioadă infinită 
de timp, un număr finit de dul ta să nu ajungă să 
se recombine? Este oare improbabil ca eu să nu 
mai fi pus vreodată aceste două întrebări?” 


— NU PUTEM SĂ INTRĂM ÎNAPOI ÎN HALĂ... 
constată Messaoud şi se lipi cu spatele de poarta 
cleioasă, acoperită de o mâzgă verde. Îşi trase 
cuşma de lână pe ceafă şi se uită la Brenda. 

Ea privea înapoi în canalul lung, cu pereţii 
palpitânzi, prinşi în rame nichelate şi în carapace 
cornoase. Avuseseră timp berechet ca să-l 
nicheleze. Era bine iluminat şi întreţinut, semn că 
aici, cel puţin, Tleilaxu intrau deseori; contrasta ca 
aspect cu dezordinea şi paragina din hală. 

Porniseră în explorarea tunelului cu două zile 
mai devreme, îşi umpluseră buzunarele pelerinelor 
cu nisipul roşu, hrănitor, dar, mergând prin canal, 
constataseră că îşi luaseră mai multe precauţii 
decât ar fi trebuit. La fiecare milă, canalul se 
lărgea, iar pe fundul lui, printre sloiuri de gheaţă, 
iţindu-se dintre marginile cornoase ale podelei, 
bălteau colonii de Chlorella pluricellularae. Întreg 


tunelul era plin de mirosul ei dulceag. 

— Hai să ne întoarcem, Mess! spusese Brenda. 
Dacă drumul ăsta duce în Edificiul Superior? 

— Eh, făcu el un semn plictisit. Crezi că acolo sus 
riscăm mai mult decât aici? Parcă nu i-ai cunoaşte 
pe Mac şi pe ceilalţi... Mai stăm câteva zile aici, 
până le trece supărarea şi după aia ieşim la fix ca 
să mergem la un medic Souk şi să aflăm: eşti, sau 
nu, gravidă? 

Brenda se apropie de el, strângându-l în braţe: 

— Să nu-ți treacă prin cap că o să uit ce-ai spus 
acum Messaoud Harkonnen! 

Îşi continuară drumul. După câteva ore, ajunseră 
la o bifurcaţie. Deasupra lor, pe peretele de 
muşchi, descoperiră o serie de însemne sângerii, în 
relief, pe care nu le puteau înţelege. 

— Poate că duce în alt Edificiu... comentă 
Messaoud. 

— Eşti nebun? Ştii la ce distanţă se află Malta de 
noi? Trei sute de mile, pe puţin! exclamă Brenda, 
făcându-l pe Mess să râdă. 

— Am fost odată în Malta cu un submarin de-al 
Ghildei Extinse... după cum mă orientez eu, acum 
mergem în sens opus. Mess făcu o pauză şi privi 
de-a lungul celor două culoare care li se 
deschideau în faţă. Totuşi, reluă el, tunelurile astea 
duc undeva unde se poate ajunge mergând pe jos. 
Nu văd nici un vehicul! îi atrase el atenţia. Pe 
urmă, nici nu mergem mai mult de douăzeci de 
minute şi dăm de un rezervor cu mâncare. 

— Mda. Ca şi cum pe aici ar fi trebuit să treacă o 
grămadă de oameni! admise Brenda. 

O luară pe tunelul din dreapta. In scurt timp, 


diametrul acestuia se lărgi, pe pereţii laterali 

apărură sasuri de oţel, încastrate în zidurile 
elastice ce pulsau. Erau aşezate la înălţime din ce 
în ce mai mare - trebuia să te caţeri pe nişte 
trepte lucioase ca să ajungi până în dreptul lor. 

— Hai să vedem! propuse Brenda curioasă şi se 
urcă spre cel mai apropiat sas. Messaoud o urmase 
şi, în mai puţin de jumătate de minut, se strecurau 
într-o încăpere scundă şi lungă, ocupată de scaune 
din lemn, placate cu piele tăbăcită, aşezate în faţa 
unor mese lungi, geluite. O luară printre scaune, le 
examinară, apoi pipăiră pereţii roşii care emanau 
căldură. Erau tot într-un bosh, mult mai bătrân 
însă, după cum constată Mess privind la creţurile 
pielii de pe zid. 

— La ce se uitau când se aflau aici? se întrebă, 
aşezându-se într-un scaun. 

Mesele ordonate în rânduri paralele se terminau 
brusc în faţa unui perete larg, acoperit de o perdea 
deasă de păr ondulat, lucios, fremătând într-un 
ritm discret, ca bătut de un curent de aer. 

— la vezi, Brenda! E ceva acolo? întinse 
Messaoud mâna spre peretele către care erau 
orientate scaunele. 

Brenda porni către capătul camerei. Se aplecă, 
se zgâi la materialul ca o catifea mătăsoasă din 
care era confecţionată podeaua, se aşeză în 
genunchi, puse mâna pe pluşul ciudat şi se pătă cu 
un lichid cafeniu.  Descoperi o  ridicătură 
dreptunghiulară, îmbrăcată în aceeaşi pâslă moale 
şi umedă. Semăna cu o cărămidă ce ieşea din 
planşeu. 

— la uite, Mess! Firele astea se rup! spuse 


Brenda, smulgând un pumn din materialul fin al 

podelei. Simti în palmă umezeala ce se scurgea 
dintre firele verzi. Un miros acrişor şi răcoros îi 
gâdilă nările. 

— Ce dracu'?!... Chestia asta e vie! realiză ea 
inconştient. Podeaua asta e vie! 

Se ridică şi-i arătă lui Messaoud firele verzi şi 
mustinde pe care le ţinea în mână. 

— Un bosh ciudat, zise Messaoud. 

— Ce-o fi asta? întrebă Brenda, privind la 
denivelarea acoperită de iarbă. 

Reflex, apăsă cu piciorul pe  ridicătură 
dreptunghiulară. Zidul din spatele ei se despică 
şuierând, iar Brenda plonjă, strigând ascuţit, sub 
primul rând de mese. 

— Al naibii să fiu! la uite, Brenda! se auzi vocea 
lui Messaoud venind din spatele camerei. 

Peretele  culisase, iar perdeaua de păr se 
desfăcu, descoperind privirii un sferoid 2D 
asemănător celor pe care erau afişate spoturile 
publicitare mobile în Edificiul Inferior. Numai că 
acesta se deschidea către un peisaj bizar, adânc, 
alb, alcătuit din forme neregulate, întrerupându-se 
brusc la un moment dat, după o linie frântă. 

Un tavan? se întrebă Mess şi dădu să se apropie 
de sferoid, ca şi cum ar fi dorit să privească 
undeva după colţul lui. Ce fel de tavan e ăsta, atât 
de neregulat? A explodat? 

— Cum dracu’ de nu cade apa aia?! exclamă 
Brenda, arătând cu mâna spre cerul albastru care 
se ridica deasupra munţilor, străbătut de nori 
cirrus înalţi. Era la fel de albastru ca apa din 
bazinele  micuţe ale parcului sub  adierea 


ventilatoarelor de Ordos, cu suprafaţa parcursă de 

încreţituri. Ca un bazin cu marginile sparte şi cu 
faţa în jos, îşi zise Mess. Un bazin uriaş... 

— Ce e asta, Mess? 

Harkonnen îşi întinsese gâtul, sorbind din ochi 
imaginea de pe vechiul sferoid al Ghildei. Aducea, 
oarecum, cu fotografiile peste care se uitaseră în 
foliile Shiga din hală, numai că acum puteau vedea 
vântul adevărat care răscolea neaua ca o pudră 
fină şi auzeau vuietul profund al curenților de aer 
izbind sloiurile de gheaţă. 

— Cum ai făcut? o întrebă pe Brenda. 

Buimacă încă, Brenda apăsă din nou cu piciorul 
pe  ridicătura dreptunghiulară: Imaginea din 
sferoid! Imaginea din sferoid se schimbă imediat... 
Alte întinderi albe care se ridicau, ascuțite mult 
mai înalte de data asta. Absurd de nesfârşite. 

Aici, cerul era senin, de un albastru lucios, 
iritant. Brenda apăsă iarăşi şi imaginea se schimbă 
din nou: o întindere albastră plată, care se termina 
departe, ca tăiată net, foarte joasă. Deasupra 
tăieturii drepte, în fundalul imaginii, se vedea cerul 
imaculat 

— Doamne, dar ametesc dacă mă mai uit!... 
spuse Brenda. 

— Aia de deasupra nu-i apă! remarcă Mess. Nu-i 
nici tavan dar nici apă! 

Chiar atunci, observară un şir de puncte închise 
la culoare avansând încet pe întinderea netedă. 
Instantaneu, sferoidul Ghildei se împărţi în pătrate, 
punctele mişcătoare au fost încadrate, iar masa lui 
Mess începu să trepideze, lăsând să se ivească de 
sub ea un sferoid 2D de mici dimensiuni: 

LEGIUNEA TENGRI. BRUNDURILE 7-20. 
DIRECŢIE DE DEPLASARE: SUD-SUD-VEST. 
APĂSAŢI ORICE TASTĂ! 


Mess se execută imediat, iar imaginea din 
vechiul sferoid al Ghildei se apropie de grupul care 
se deplasa cu lentoare. Sferoidul cel mic începu să 
piuie, înscriind noi informaţii: 


MATCA MAJORĂ TENGRI ÎN BRUNDUL 10. 
LEGIUNEA TENGRI A TRAVERSAT 
MEDITERANA DUPĂ CE A SPULBERAT 
LEGIUNEA SPREE. VORTEX ACTUAL: 


Urma un desen complicat, pe care Mess încercă 
în van să-l compare cu cel de pe corpurile care, de 
acum, se vedeau în detaliu. Nu era nici o 
asemănare între schiţele înscrise în sferoid şi 
spiralele mult mai bogate ale legionarilor. 


DESTINAŢIE: CYRENAICA 
SCOP: DISTRUGEREA LEGIUNILOR 
KILDARE ŞI SOHER, ANGAJATE DEJA 
ÎN MICUL JIHAD. 


— Doamne! Dar ce puternici sunt! exclamă 
Brenda, privind la corpurile îmbrăcate în blănuri. 

— Seamănă cu Vorbitorii pentru Peşti din 
Dispersie... constată Messaoud. Cei pe care îi tot 
vedem în sferoidele Ghildei... 

Femele şi masculi defilau cu dificultate prin faţa 
sferoidului cel mare, încărcaţi de poveri, ţinând de 


cordoane din piele nişte fiinţe bizare, cu patru 

picioare, cu gâtul şi capul prelungi, acoperite cu 
coame mătăsoase ce fluturau în vânt.? 

Mess exclamă: 

— Căţei uriaşi! Al naibii să fiu dacă ăştia nu-s 
nişte căţei uriaşi, plini de bagaje... 

— Căţei?! la uite-te mai bine! 

Imaginea se apropie din nou însă, încadrând un 
grup de opt masculi ce susțineau un fotoliu înalt, 
acoperit cu un coviltir de piele îngheţată. Aşezată 
în el, o femelă uriaşă ale cărei vortexuri luceau 
verzui, contrastând cu pielea ei galbenă. Sferoidul 
păru să se aţintească asupra ei, apropiindu-se într- 
o revărsare de zbârnâituri: wvuup! wvuup! wvuup! 

Sferoidul ţiui iarăşi: 

ULLA MINGRE. MATCĂ MAJORĂ TENGRI. A 
ECLOZAT 12 GENERAŢII PÂNĂ LA VÂRSTA DE 
30 DE ANI (31 DE ANI PANTELLERIENI) - citi 
Messaoud şi o privi iar pe femela care, 
descoperită, înfrunta gerul. 

— Pe unde naiba văd ăştia? întrebă Brenda 
deodată, remarcând figura bizară a Ullei Mingre, cu 
pomeţi proeminenţi şi cu două tăieturi piezişe în 
loc de ochi. 

In loc să răspundă, Messaoud apăsă la 
întâmplare pe o tastă chihlimbarie, iar sferoidul de 
pe masă se umplu cu noi date: 


CARACTERISTICI EXTINSE TENGRI 


° Există texte anterioare Erei Ghildei care descriu animale 


asemănătoare, utilizate pentru tracţiune şi concursuri. Se pare că 
aceste animale furnizau ocupaţii unui număr foarte mare de inşi, şi că 
existau chiar meserii deosebit de respectabile în jurul lor. Cu toate 
eforturile, a fost imposibil să reconstituim numele real al animalului la 
care se face referire mai sus. 

ÎNZESTRARE ENZIMATICĂ: 

I) OSTEO-SIDERIN SINTETAZĂ - ASIGURĂ 
IMPREGNAREA FERICĂ A OASELOR LUNGI. SE 
OBŢINE CREŞTEREA REZISTENȚEI MECANICE 
A SCHELETULUI. 

II) IZOPREN-SINTETAZA TEGUMENTARĂ - 
ASIGURĂ IMPREGNAREA CU FIBRE ELASTICE 
A PIELII. SE OBŢINE CREŞTEREA CAPACITĂŢII 
DE CICATRIZARE ŞI O REZISTENȚĂ CRESCUTĂ 
LA TRAUMELE DIRECTE. 

III) NEURO-PACK GYRAZA SCADE 
CAPACITATEA DE A ELABORA SISTEME 
MENTALE PREFORMANTE, SCADE 
CAPACITATEA DE SCHEMATIZARE. ASIGURĂ 
STIMULAREA CIRCUITELOR DE RĂSPUNS LA 
STIMULII PARTICULARI ŞI INDIVIDUALI. 


În final, era din nou afişat vortexul actual al 
legiunii. Studiindu-l din nou, cu atenţie, fu rândul 
Brendei să exclame: 

— Operatorii de cuvă sunt niţeluş rămăşi în 
urmă... Vortexul nu corespunde... Se apropie mai 
mult de sferoidul 2D şi se uită la desenul spiralat 
de pe corpurile legionarilor. Nu sunt similare nici 
între ele... sunt distincte, de la individ, la individ, 
aşa cum avem şi noi. În foliile Shiga din hală scria 
că spiralele sunt comune tuturor membrilor unei 
legiuni... 

— Poate că am înţeles greşit... 

— Crezi? Atunci, de ce dau mereu în sferoide 
date despre vortexul actual? 


Brusc, imaginea înscrisă în sferoidul 2D se 

schimbă, fără ca Brenda să fi apăsat pe nimic. 


EROARE! EROARE! EROARE! 
LEGIUNEA TENGRI SE AFLA IN EUROPA. 
A ANGAJAT MICUL JIHAD CU SPREE. 


— Hei! Ce naiba? 

Se uitară în peisajul dominat de paakul marin. 
Era cu desăvârşire gol. Locurile parcurse acum 
câteva clipe de Tengri erau virgine. Nici un fel de 
urme. Nici un fel de legiune, cât vedeai cu ochii. 

— Ce naiba?! se miră Brenda. 

Mess ridică din umeri. Habar n-avea ce să zică. 
Brenda apăsă iar pe dreptunghiul din podea. In 
sferoid reapăru prima imagine, cea cu norii cirrus, 
asemănători cu suprafaţa unei ape bătute de 
ventilatoare de Ordos. 

Ameţesc, se gândi ea. 

— Poate că cine a făcut toate astea a pierdut 
legătura cu ei, cu legionarii, argumentă Messaoud. 
Poate că datele pe care ni le oferă Ghilda aici sunt 
învechite. 

— Ghilda, zici? i-o reteză Brenda, căscând ochii. 
Eu cred că Ghilda ar plăti o grămadă ca să vadă 
ceea ce vedem noi acum. 

larăşi îi trecu prin cap că n-ar fi trebuit să 
coboare din Edificiu. Cine stăpânea tunelurile şi 
terminalul se pregătea de o mişcare în stil mare, 
asta simţea Brenda, cât se poate de clar. 
Nimeriseră într-un război care nu era al lor şi 
văzuseră lucruri pe care n-ar fi trebuit să le vadă 
niciodată. 

— Dacă aş putea, l-aş naşte pe copilul nostru aici 
şi n-aş mai ieşi niciodată în Landsraad! exclamase 
Brenda după ce vizitaseră mai multe încăperi de 
vizualizare a Terraei Naevata. 

— Ce-ai vrea să facă un copil, aici, de unul 
singur? replică Messaoud. 

— Ar avea tot ce-i trebuie, răspunse Brenda. 
Mâncare, apă, căldură... Şi s-ar uita mereu la 
lucrurile astea frumoase care mă fac să ameţesc. 
Nimeni din Edificii n-a mai văzut aşa ceva! 

— Şi cu cine ar vorbi despre ce vede? Singur, 
fără prieteni, ar înnebuni în boshii ăştia bătrâni!... 
conchise Messaoud şi porni înainte, prin tunelul 
inundat de lumina umedă a reflectoarelor. 

Stabiliseră să depăşească bucla pe care o făcea 
tunelul în faţa lor, după care aveau să revină în 
sala de unde plecaseră. Acolo, în încăperile lăsate 
în spate, pline de hărţi şi de dosare, trebuia să 
găsească datele care priveau secretul tunelurilor. 
Aveau de explorat o grămadă, aşa încât era 
necesar să-şi facă un plan. 

In câteva minute, ajunseră la bucla tunelului şi o 
depăşiră debuşând într-o sală imensă, lungă de 
sute de metri, care se căsca în adâncime pe 20-25 
de niveluri. Firele guvernoare de vortex se 
răspândeau pe tavan în evantai, emanând luciri 
albe. De undeva de jos se auzeau sfârâituri şi 
păcănituri care stârneau ecouri Erau zeci de benzi 
rulante paralele, care se alunecau lent către 
extremitatea îndepărtată a construcţiei. 


Deasupra intrării în hală, o pancartă afişa: 

CYRENAICA - VORTEX TERMINAL 


Brenda se apropie de marginea balustradei şi 
privi în jos, către benzile rulante. Distanţa era prea 
mare pentru a desluşi ce transportau. Se răsuci 
către Messaoud: 

— Coborâm? 

Harkonnen se scărpină în bărbie şi aprobă cu un 
gest lent al capului: 

— Nu stăm mai mult de o oră. După aia, ne 
întoarcem în hală. 

O luară în jos pe scările spiralate, stârnind 
zgomote înfundate cu fiecare pas ce se afunda în 
treptele elastice. Pe măsură ce se apropiau de 
benzile rulante, vedeau din ce în ce mai clar ce 
transportau; o dată ajunşi în dreptul lor, Brenda 
duse mâna la gură şi murmură: 

— Spirale... spirale pentru vortex... ce naiba se 
întâmplă aici, Mess? 

Mess citea tăbliţele indicatoare situate deasupra 
benzilor de piele. SOHER, KILDARE, TENGRI... 

Răspunse sec: 

— Pesemne că legiunile se pregătesc de război, 
iar astea sunt decoraţiile ce-i aşteaptă pe 
învingători! îşi aminti el de dosarele pe folii de 
Shiga. 

Brenda strânse din buze, îşi vâri mâinile în 
buzunarele pelerinei şi începu să se plimbe printre 
benzile rulante acoperite de o peliculă fină de 
lichid ce lucea în farurile uriaşe suspendate de 
tavan. Se uită în coridoarele laterale ce părăseau 


sala, părând că se întind la nesfârşit. Cât vedeai cu 

ochii, şiruri nesfârşite de spirale veneau de 
departe, suspendate de plafoanele lucioase, 
imediat sub firul  guvernor al culoarelor. 
Strălucitoare, luminau atât de puternic încât 
păreau că sunt fierbinţi. 

Un bosh uriaş! Un bosh uriaş a cărui gură 
colosală, asemănătoare ciocului unui calmar, lăsa 
să se scurgă afară spiralele umede. Tentacule 
prelungi se iţeau din tavanul roz şi pescuiau 
spiralele, agăţându-le de firele ce zbârnâiau 
încetişor. 

Brenda se căţără pe un ieşind al boshului şi 
examină firele. Nu. Nu erau din metal. Erau dintr-o 
piele armată cu fibre cornoase, spiralate. 

— Puterea Ghildei! exclamă Mess, înmărmurit, 
când doi ochi imenşi se deschiseră deodată în 
capătul coridorului. 

— Ghilda? strâmbă Brenda din nas. Ti-am spus 
că Ghilda n-are legătură cu ce se întâmplă aici. 
Făcu o pauză, şi spuse, apăsat: Eu sunt sigură că e 
mâna Tleilaxului. 

Ochii boshului clipiră de câteva ori, ca şi cum ar 
fi încuviinţat. Apoi se închiseră cu lentoare. 


* 


Nu mai puteau intra în hala cu dosare şi hărţi. 
Era plină de oamenii lui Mordec'hai care scotoceau 
prin separeuri, care se strigau... păreau că se agită 
fără un scop precis. Printre ei, de operatori de cuvă 
de imagine se plimbau cu dispozitivele Ghilde pe 
umăr printre paravane şi încăperi. 


— Imposibil să mai punem mâna pe documente 

ca să le vedem... şopti Brenda. 

Mess se uită prin fanta cleioasă din perete, la 
rasul solului. Tipii cărau din hală tot ce le pica în 
mână: dosare, spirale desperecheate de vortex, 
microdiskuri din os expandat pentru sferoide, hărţi 
pe folii Shiga şi pictografii ţinute în cuve de ulei. 

— Numai să nu pună mâna pe noi... 

— Nu ne prind ei! suflă Messaoud. Habar n-au pe 
unde-am luat-o... Se mai uită în hală şi abia se 
abţinu să nu pufnească râs. Când se întoarse s-o 
privească pe Brenda, ochii îi jucau. Ai avut 
dreptate! Mord e cu ei, da' habar n-are la ce se 
uită... 

— Ti-am spus? Ghilda e pe dinafară... Poate 
Nizar, Hârca, să ştie câte ceva! 

— Ascultă, Brenda! De unde ştiai că Ghilda n-are 
legătură cu chestiile astea? 

— Eşti curios? 

Mess îşi ţuguie buzele, nervos, gata s-o mai 
întrebe ceva, dar tresări brusc şi îi făcu semn să 
tacă. Din depărtare, de dincolo de sală, dinspre 
canalul ce ducea la magazinul de antichităţi, se 
auzea vocea de neconfundat a lui Mordec'hai Diaz. 
Harkonnen îşi lipi urechea de fanta din zid, îşi 
reprimă un tremur de greață simțind umezeala 
caldă a boshului şi şopti: 

— Ssst! Ţine-ţi respiraţia! Vorbeşte despre noi. 

— „cei doi fiind astfel acuzaţi de spionaj în 
favoarea  Dispersiei. S-a dat ordin în întreg 
Decanatul să fie puşi sub urmărire. Messaoud 
Harkonnen şi Brenda Atreides ar putea fi cheia 
acestui război! Deocamdată, sunt singura noastră 


legătură cu inamicul din Dispersie. 

Totul a pornit de la un furt banal... 

Messaoud căscă ochii şi alunecă, inconştient, de- 
a lungul zidului. Nu-i venea să-şi creadă urechilor. 
„lepurii” pe care îi lăsase în câmp îi scoseseră din 
minţi pe  urmăritori.  Auzea vag vocea 
comentatorului care povestea tărăşenia de la 
localul lui Mac Holstein, urmată de goana prin 
Landsraad. Când  începură interviurile celor 
implicați în poveste - Mess Îi recunoscu pe 
Sörensen, pe Mac şi pe Encino - Harkonnen îşi 
pierdu controlul de tot, ca şi cum o izbitură 
devastatoare l-ar fi izbit în plex. 

— Ce-i? se ambală Brenda. li vedea pe frunte o 
venă îngroşată cum zvâcnea de parcă ar fi fost 
gata-gata să se spargă. 

— Aştia vor să ne termine cu orice preţ! horcăi 
Messaoud. 

— Ce tot spui?! 

— Taci! Să nu ne audă!... 

— Dar ce s-a-ntâmplat? insistă Brenda, şoptind. 

Buimac, Mess făcu semn către sală: 

— N-auzi? 

— „de la dispariţia lor, comenzile date în 
vortexul din Landsraad sunt parazitate constant. 
Vocile cuplului Harkonnen-Atreides se suprapun 
peste toate ordinele din câmp, perforând chiar şi 
registrele distale de sub controlul administraţiei. 
Nu pot fi altceva decât actiuni pe timp de război, 
care vizează la stabilitatea... 

Brenda îşi duse amândouă mâinile la gură; 
simţea cum sute de ţurţuri îi joacă în burtă. Se uita 
la Messaoud, fără să înţeleagă cum de li se putuse 


întâmpla aşa ceva... 

— Bine că ai lăsat nenorocitele alea de capcane 
în vortex! Chiar aşa proaste, cum zici că sunt.. 

Mess clătină din cap: 

— II vezi pe tipul ăla brunet, cu gâtul mereu 
încordat? - i-l arătă pe Vojen. Sondează în câmp 
după noi. Sondează şi sondează şi sondează! încă 
nu ne-a filat! Dar parcă poţi să ştii de ce e-n 
stare... Nu m-am aşteptat, fir-ar să fie! Nu m-am 
aşteptat c-o să trebuiască s-o ştergem în grabă şi 
n-am pregătit nişte „iepuri” mai acătării! 

— Dar ce-au cu noi? Suntem doi nondecizionali 
prăpădiţi... De ce se ia şeful Ghildei tocmai de noi? 

— Doi nondecizionali prăpădiţi, zici? Când vom 
scăpa de aici, să mai discutăm cu Fenring, 
grăsanul... El are nişte hârtii vechi în care e vorba 
de noi doi. Messaoud se apropie de Brenda şi-i 
strecură la ureche: Am crezut totdeauna că 
Fenring se dă mare şi nu ţi-am zis până acum... 
Am impresia că au fost vremuri când cuvântul unui 
Harkonnen sau al unui Atreides ar fi făcut să se 
cutremure un Sommers sau un Merovingi! Aşa am 
înţeles că scrie în cărţile alea ale lui Fenring... 

Brenda abia se abţinu să nu pufnească în râs. 
Despre ce cărţi vorbea Mess? El chiar credea în 
cărţi? Cărţile nu existau, nu erau decât o invenţie 
în mintea de mincinos a lui Fenring! Dori să-i 
spună toate astea, dar chipul îi îngheţă când auzi 
iarăşi vocea lui Mordec'hai Diaz: vorbea despre ei 
în sferoidele 3D. Mess ridică din umeri. Simţea că îl 
mănâncă bărbia, ca de fiecare dată când se 
enerva. 

— Să blocăm intrarea în tunel! îşi reveni. Aşa 
cum am găsit-o noi, o pot găsi şi ei. 

Traseră cu urechea la cuvele de sunet care se 
auzeau din spatele porţii. Tot nu înțelegeau ce se 
petrecea. Parcă toată lumea era în război cu ei. 
Foştii prieteni din Landsraad, administraţia, 
Ghilda... Şi, dacă Brenda avea dreptate, iar cel 
care controla tunelurile astea era Nizar Al Awad, în 
curând o să-i aibă şi pe Tleilaxu pe urmele lor. 

— Ce-au cu noi? Ce-au cu noi? îşi frângea Brenda 
mâinile. N-am făcut decât ce-au vrut ei, mereu, şi 
niciodată n-am făcut valuri... şi nici tu nu i-ai 
încărcat cine ştie ce... 

— „.„.Messaoud Harkonnen şi Brenda Atreides 
sunt descendenții unor Case Mari din Imperiu. 
Acțiunea lor este astfel explicabilă... Faptul că au 
ales să ajute forțele Dispersiei sunt un semnal cât 
se poate de clar că acțiunile lor au un scop 
pronunțat anti-Decanal. Invadând vortexul... 

Brenda căscase ochii, auzind vocea lui Mord cum 
spusese că ei doi erau descendenţii unor Case Mari 
din Imperiu. Poate că, totuşi, cărţile lui Fenring 
chiar existau? Nu apucă să-şi dea un răspuns, 
pentru că simţi cum pielea i se încinge. 

— Cum adică, am jnvadat vortexul? 

— Ţi se împlineşte visul, murmură Mess în loc de 
răspuns. Nu mai avem cum să ne întoarcem în 
Landsraad! Decanatul pune toată lumea pe urmele 
noastre. 

Brenda se uită disperată dintr-o parte în alta. 

— Doamne! Dar eu cum o să nasc? 

Messaoud îşi lipi ochiul de fantă şi se uită în sală. 
Mordec'hai tocmai intra în tunelul care ducea în 
magazinul lui George. Îi făcu semn lui Blaiberg să-l 
urmeze; Blaiberg scuipă într-o parte, făcând să-i 

fluture obrajii ca nişte pânze bătute de vânt. Se 
opri lângă Mord şi-i arătă ceva într-un dosar. 

— În regulă! E suficient. Nizar o să turbeze, 
oricum... 

Blaiberg dădu din cap şi-l invită pe Mord s-o ia 
înainte prin coridor. Vortex! Firele guvernoare se 
aprinseră, paravanele culisară, hârtiile şi foliile de 
Shiga rămase pe loc se reaşezară pe mesele cu 
incrustaţii de opal. 

— Hai să vedem cum blocăm intrarea în tunel! 
se ridică Mess de pe podeaua călduţă şi o luă către 
sala cu benzi rulante. 

— Unde o să nasc? îl întrebă iar Brenda, când îl 
prinse din urmă. 

Mess nu-i răspunse. Ridică iar din umeri şi se 
scărpină în bărbie. Cum o să-i spună că acum, 
când toate căile de revenire în Edificiu erau tăiate, 
singurii care o puteau ajuta să nască erau 
legionarii din Terra Naevata? 

Capitolul XVI 


Bene Gesserit deveniseră într-atât de sofisticate 
în preajma kyewa, încât ajunseseră să se 
folosească de otrăvuri pentru a transmite mesaje 
şi de mesaje pentru a otrăvi. Pentru ele, totul era 
informație, iar informaţia - o spuseseră ele însele 
de atâtea ori - ucidea. 


ERA SEARĂ când Astrid Merovingi deschise 
scrisoarea ce purta antetul Casei Merovingi. Era 
pentru prima oară când fratele ei îi scria. Parcurse 
grăbită rândurile scrise de mână - Ivor avea o 
caligrafie rugoasă, asemănătoare unor caractere 
tipărite - şi o chemă prin vortex pe Rebecca, 
mama lor, care tocmai juca o partidă de c/ef de 
voûte într-un bosh situat la capătul parcului din 
Edificiul Superior. 

Ce e? întrebă Rebecca. 

Ivor îmi scrie că mi-a interceptat corespondența. 
Se pare că a dat peste o scrisoare falsă, în care, 
pasămite, tin partea familiei Sommers... 

Unde se află scrisoarea? 

De unde să ştiu? Ivor pretinde că se află în 
posesia lui... Mă întreabă de ce am complotat 
împotriva lui alături de Cassandra Septimus... 

Ivor îti propune ceva? 

Îmi oferă două alternative. Fie să accept exilul 
într-o zonă a Terraei Naevata, fie să nu mai 
părăsesc domiciliul înainte de sfârşitul războiului... 

Rebecca Merovingi îşi mască registrele de vortex 
preţ de câteva clipe. Astrid continuă să citească 
scrisoarea, îndeplinind un ritual mental lipsit de 
sens. Nu-i venea sa creadă că Ivor putea să fie 
într-atât de crud încât, deşi ocupa tronul Decanal şi 
avea puterea, simţea nevoia s-o înlăture din viaţa 
publică... Recunoştea în argumentele scrise de el 
întorsături de frază de-ale Venexianei. Ei îi fusese 
mereu teamă de Astrid. Dacă i-ar fi luat locul în 
patul Decanal? 

Se gândi că releul de chin pe care i-l preparase 
surorii ei fusese insuficient. Apoi îşi spuse că 
trebuia să-i vorbească lui Mordec'hai Diaz... Era 
singurul care-i putea face pe boshi să-i dezvăluie 
ce informaţii înmagazinau din apropierea cuplului 
Decanal... Printre altele, era sigură că Ivor 
angajase un luptător-umbră care să scotocească 
registrele Venexianei şi că aflase din ele toţi 
parametrii releului lansat de Astrid asupra surorii 
ei. 

lar relaţia luptătorilor-umbră cu boshii, era lucru 
ştiut, tindea de multă vreme spre simbioză. De 
altfel, Oreste şi Cassandra fuseseră călăuziţi prin 
boshi până în Pantelleria, tot de nişte luptători- 
umbră. 

Războiul de asasini s-a declanşat deja, se gândi. 
Fără să-l fi declarat Nizar... 

Dădu să citească mai departe scrisoarea lui Ivor 
şi dădu pagina dar, chiar în acel moment, simţi că 
trebuie să se oprească. Din câte băgase de seamă, 

319 


epistola se termina pe următoarea jumătate de 
pagină, dar, caligrafia lui Ivor devenise brusc mai 
rotunjită, mai relaxată. 

E un semn. Vrea să mă capaciteze să citesc mai 
departe fără nici un fel de suspiciuni, îşi spuse 
Astrid. 

Îşi aminti de frasalul cu care Maxim îl ucisese pe 
Umberto, acum câteva decenii. Era o otravă cu 
care unsese scrisoarea; se absorbise în sânge şi-l 
ucisese după ce blocase enzimele care asigurau 
transportul oxigenului în celule. Umberto asistase 
în direct la propria sa moarte: fără să aibă vreun 
organ dereglat, simţise cum se sufocă, deşi aerul îi 
intra cu uşurinţă în plămâni, inima îi bătea liniştită, 
iar creierul părea să-i reacționeze normal. La 
început, avusese senzaţia că ochii îi iau foc. Apoi, i 
se făcuse cald, inima începuse să-i bată grăbită, iar 
el respirase din ce în ce mai adânc, fără efect. 

Plec! formulă Astrid lapidar cu Glasul de vortex şi 
nu mai aşteptă ca Rebecca să-i răspundă. 

Despături songduul din pelerină, îi făcu un nod 
complicat, după care suflă asupra lui. Asta o s-o 
înveţe minte pe Venexiana. De acum încolo, n-o să 
evite numai să se gândească la Astru care plănuia 
s-o ucidă; simpla menționare a numelui surorii ei 
sau evocarea ei trecătoare îi va da chinuri de 
nesuportat. 

Desfăcu songdu cu un gest brutal. Era gata. 

Ce e? percepu chemarea Cassandrei. 

Astrid se apucă să împăturească iarăşi songdu. 
Iscodi vortexul şi, în ultimul moment, se gândi /hag 
thong. În vortex Astrid Merovingi trebuia să lase pe 


mai departe impresia că citeşte scrisoarea lui Ivor. 

Lansă capcana în câmp şi termină de înnodat 
songduul, şi trase cu urechea la Glasul de vortex a 
Cassandrei. 

Bine! Aşteaptă! îi răspunse aceasta. O să trimit 
pe cineva după tine... Vei lua calea boshului... 

Astrid puse panglica înnodată în pelerină şi 
ordonă în câmp deschiderea rafturilor cu haine. 
Ştia de la Cassandra că frigul de pe Terra Naevata 
era insuportabil. Işi privi pelerinele, aliniate pe 
suporturile din os. Aş putea să-mi imaginez un 
sigiliu-vortex care să-mi ţină de cald, îi trecu prin 
cap şi se apucă să se auto examineze. 

Când îi era frig? Cum îi era frig? Ce i se întâmpla 
când îi era frig? Cum reacţiona când îi era frig? 

Părea simplu... Un câmp care s-o însoţească 
mereu, care să ţină de cald. 

Auzi un clefăit şi răsuci brusc privirea. La timp ca 
să vadă peretele din camera ei cum se desfăcea, 
lăsând să curgă şiroaie de lichid alburiu pe 
podeaua acoperită cu muşchi verde. Un luptător- 
umbră păşi în încăpere, aproape la fel de plat ca 
un calcan. 

— M-a trimis Cassandra, îi spuse cu o voce 
excesiv de coborâtă, în timp ce trupul i se clătina 
într-o parte şi în alta, ca şi cum ar fi fost gata-gata 
să se dilate.. 

— Cum de-ai ajuns atât de repede? surâse 
Astrid. Erai aici spuse ea, apăsat şi privi la lichidul 
adunat pe podea. 

— Nu-ţi face probleme, zise luptătorul 
urmărindu-i privirea în câteva minute, muşchiul o 
să-l absoarbă pe tot. Eşti gata? 

— Da, răspunse Astrid şi se uită plictisită la 

pelerinele pe care n-avea să le mai poarte 
niciodată. De unde ştia oare Cassandra că Astrid 
era în pericol? Nu-şi dădea seama cum se făcea de 
luptătorul-umbră fusese într-atât de aproape... 
Poate că primise misiune permanentă de la 
Cassandra s-o supravegheze... 

— Bun, zise luptătorul şi scoase dintr-un buzunar 
un pliculeţ dintr-o membrană extrem de fină. Ai 
vreun pahar, numai al tău cu care bei? 

Astrid îi făcu semn către masa de machiaj. O 
sondă translucidă cu suc de portocale, pe jumătate 
golită, părea să se piardă printre recipientele cu 
farduri şi parfumuri. Luptătorul-umbră întinse 
pliculeţul către ea. 

— Vrei să torni acest praf în pahar? Mi-ar lua 
prea mult timp să mă depliez... 

Astrid luă plicul, îl desfăcu şi-l turnă în sucul de 
portocale. 

— Ce e aici? 

— Un derivat de calypsol. Otrava tradiţională 
Sommers. E pentru ochii celor din Landsraad... 

Astrid se încruntă. Ivor dorise s-o otrăvească. 
Cassandra dorea să lase impresia că Astrid plecase 
de frica unei otrăviri puse la cale de Sommers. Ce 
însemnau toate astea? 

— Crezi că ajung nişte suspiciuni ca să se 
declare un război de asasini? ghici ea în timp ce 
dizolva praful în paharul cu suc de portocale. 

— Nu eu cred. Cassandra crede. Eu doar o 
ascult. Mergem? întrebă bărbatul şi întinse mâna 
spre ea. 

Astrid îl apucă de mână, zidul se căscă iarăşi, 
după care simţi că e gata-gata să adoarmă. li mai 

pulsă în minte un singur gând: şi dacă praful pe 
care l-am pus în pahar nu are nici un fel de efect? 


* 


Nizar se cufundă în vortex. Făcu semn spre Ivor 
şi Venexiana să nu fie întrerupt, apoi baleie 
câmpurile care îi scăldau pe Mordec'hai, pe Oreste 
şi pe Cassandra. 

Mord se afla în saloanele Ghildei; vorbea în toate 
sferoidele 3D din Decanat despre defecţiunea 
Brenda Atreides şi Messaoud Harkonnen. Abia 
terminase cu subiectul Astrid Merovingi: sora mai 
mică a cuplului decanal dispăruse din Edificiul 
Superior şi nimeni nu era în stare să dea relaţii 
despre ciudatul eveniment. Mordec'hai Diaz se 
ferise să facă multe speculaţii, însă o ştire despre 
Oreste Sommers fusese inserată imediat după ce 
el vorbise despre Astrid. 

Venexiana se întreba dacă această apropiere era 
întâmplătoare. Simţi o undă de greață cum o 
parcurge, gândindu-se la numele surorii ei. Să nu- 
mi amintesc de ce vrea Astrid să-mi facă, îşi spuse, 
dar o nouă undă de slăbiciune îi parcurse trupul şi 
o făcu să se oprească brusc. 

Se uită la Ivor şi la Nizar. Păreau să nu fi 
remarcat nimic. Erau atenţi la comentariul lui 
Mord, care spunea că lumea vorbea deja despre 
calypsolul găsit în paharul cu suc de portocal din 
dormitorul lui Astrid. Venexiana ştia foarte bine că 
Ivor îi trimisese o scrisoare cu frasal surorii sale. Ei 
doi doriseră s-o omoare. Dar Sommerşii ce doreau? 

Venexiana se încovoie brusc. O durere ascuţită îi 
străpunse abdomenul. 

— Ce e? se răsuci Ivor. 

— Nu ştiu, spuse Venexiana. Nu-mi dau seama. 

— Te-ai gândit iarăşi la lucrul acela? 

— Nu. 

— Atunci? întrebă Ivor şi trase cu ochiul la Nizar. 

— Nu ştiu, spuse Venexiana şi se uită în sferoidul 
3D. 

Mord continua să vorbească despre cei doi 
fugari. Subiectul devenise calul de bătaie al 
emisiilor şi al jurnalelor scrise; pictografiile lor 
fuseseră lipite în toate localurile publice şi pe 
străzi, sferoidele publicitare expuneau date despre 
ei la fiecare zece minute. Decanul se întreba dacă 
nu cumva, în cazul special al Brendei şi al lui 
Messaoud, n-ar fi fost cazul să încalce prevederile 
legale şi să promoveze în vortex un registru 
special în care să figureze cei doi, astfel încât să 
fie depistaţi fără întârziere. 

Mord tocmai amintea de manevrele 
administraţiei, de specialiştii în vortex care se 
lansaseră de-a lungul circuitelor informaţionale, de 
boshii scotociţi de experţii Ghildei şi de militarii ce 
efectuau salt după salt în amplificatoarele de 
vortex. Totul, cu un unic scop: capturarea celor doi 
spioni care lucrau pentru agresorii necunoscuţi. 
Dar toată lumea înţelegea că salturile n-aveau cum 
s-o scape din vedere pe Astrid Merovingi. Tuturor li 
se părea ciudat faptul că prinţesa Merovingi fusese 
otrăvită cu un drog Sommers după ce, era lucru 
ştiut, relaţiile dintre ea şi Cassandra deveniseră 


extrem de apropiate. Otrăvită cu un drog Sommers 

şi dispărută din boshul ei... 

Cine putuse s-o scoată de acolo? 

Asta se întreba şi Venexiana, şi Ivor, şi Rebecca, 
mai ales că scrisoarea cu frasal a primilor doi era 
de negăsit. Când intraseră în camera prinţesei 
Astrid, singurul lucru bizar care le atrăsese atenţia 
fusese dulapul cu haine. Era deschis, dar nici o 
pelerină nu lipsea. Ca şi cum Astrid ar fi plecat în 
grabă, sau, mai degrabă, ca şi cum s-ar fi 
răzgândit în ultimul moment să mai ia haine cu ea. 

Ciudat! Oricum, Mord continua să comenteze 
dispariţia celor doi nondecizionali, ca şi cum 
problema prinţesei Astrid era ceva ce trebuia 
muşamalizat. Ca şi cum Brenda şi Mess ar fi fost o 
ştire /hag thong. 

De data asta, Venexiana simţi că se sufocă. Se 
ridică brusc în picioare şi se îndreptă spre 
ferestrele boshului ca şi cum ar fi dorit să le 
deschidă larg. Un reflex moştenit de dinainte de 
Kyewa. 

— Astrid! articulă ea, iar durerea îi perforă 
măruntaiele. 

— Ce e cu Astrid? se întoarse Ivor. 

— Numele ei! Acum, e doar numele! Doar 
numele ei! 

Nizar se apropie şi el de Venexiana. Adulmecă 
aerul din încăpere. Scotoci în câmp. Nu găsea 
nimic. 

— Eşti sigură că numele ei e releul? întrebă. 

— Absolut. Putem controla, dacă vrei... _ 

— Câmpul e gol, remarcă Nizar. 

— De când s-a apropiat de Cassandra, câmpurile 


prinţesei au fost din ce în ce mai greu de citit, 

spuse Ivor. 

— In regulă. Să aşteptăm, zise Nizar şi se uită iar 
în apele lucioase ale sferoidului 3D. 

Brenda Atreides şi Messaoud Harkonnen sunt 
singurul fir care ne poate conduce la agresorii din 
Dispersie. lar ei sunt ascunşi undeva în apropierea 
noastră... 

Asta spunea Mord. Dar, pentru Nizar, în vortex, 
se vădeau adevăratele gânduri ale ghildarului. În 
primul rând, Mordec'hai Diaz nu ştia bine ce 
însemnau datele pe care pusese mâna coborând în 
hala Tleilaxu; din această cauză, se silea să-i 
capaciteze pe cei doi fugari ca să citească din ei, 
eventual, ceea ce aflaseră deja. 

Avea de gând să facă asta în contul lui? Pentru 
Ghildă? Sau pentru dinastia Sommers? 

O face pentru el însuşi şi pentru Cassandra, îşi 
răspunse Nizar şi continuă să-l studieze pe Mord. 
Deocamdată îi urmărea în câmp pe cei doi, 
incapabil să-i localizeze corect. În schimb, îi asalta 
cu o sumedenie de informaţii-capcană tesute abil, 
care nu lăsau Brendei şi lui Mess decât o singură 
şansă. Cea de a colabora cu el. 

Trebuie să mă grăbesc, se gândi Nizar. 
Altminteri, Mord o să-i capteze definitiv. 

Nizar comută câmpurile către boshii din Edificiul 
Superior. Limburile mentale se rostogoliră printre 
culoare, balustrade şi uşi, pătrunzând insidios în 
apropierea lui Oreste, retras în încăperile sale. Se 
gândea la scrisoarea pe care i-o trimisese Astrid 
Merovingi. O citise într-un sigiliu-vortex, după care 
scrisese cele aflate pe o folie Shiga, ca să-şi poată 


permite să le uite liniştit. Foliile zăceau acum lângă 

el, acoperite cu scrisul lui mărunt, dar Oreste se 
detaşa de ele, gata să nu le mai acorde atenţie. 
Din acest moment, îşi va permite să se lase citit în 
câmp. După cum învățase de la Cassandra 
Septimus, cea mai scurtă cale pentru uitare era 
scrisul. Îţi permitea să stochezi informaţii de care 
mentalul se putea debarasa. Scrutătorul care te 
invada n-ar mai fi descoperit decât că erai 
preocupat de ceva. Dar, ce era acel ceva, n-ar fi 
putut s-o spună. 

În scurt timp, Oreste începuse să parcurgă 
faldurile câmpului, încercările lui erau vane: n-avea 
cum să străpungă secretul legiunilor. La fel ca şi 
Mord, n-avea cheile prin care să utilizeze codurile 
Terraei  Naevata. Oreste nu putea decât să 
exploreze norii de informaţii-capcană care îl 
îndepărtau de fiecare dată de accesul la suprafaţa 
geroasă. 

Nizar îl abandonă. Ce o făcuse pe Astrid să 
colaboreze cu el? Tleilaxu se temuse dintotdeauna 
de fraţii mai puţini vârstnici ai Decanilor - 
îndepărtați de la putere, erau tentaţi să perturbe 
bunul mers al lucrurilor. 

Îşi aminti de releul de chin la care făcuse aluzie 
Venexiana şi iscodi iarăşi câmpul. Era în continuare 
gol. Unde îşi ascunsese Astrid fasciculul de vortex? 
N-avea cum să-şi dea seama. Poate că Venexiana 
se înşela? 

Vortex! Nizar ajunse chiar în proximitatea 
Cassandrei, ascunsă în plasa unui sigiliu-vortex. 
Scria ceva pe o hârtie. Bătrânul se strecură, 
aidoma unui fluture, cât mai aproape de umărul 


Maicii şi încercă să citească ce scria. Fără folos. 

Sigiliul-Vortex lansa un snop de raze luminoase ce 
se ordonau după schema unui filtru abia vizibil, 
făcând imposibilă citirea literelor. 

Brusc, Nizar simţi o prezenţă străină care 
interfera câmpurile Cassandrei. Îşi imagină că era 
un registru de protecţie suplimentar lansat de 
Bene Gesserit în jurul sigiliului. În scurt timp însă, 
constată cum blocuri informaţionale întregi erau 
substituite din mentalul ei. Pachete de date 
asemănătoare cu cele pe care le poseda ea, luau 
locul unor câmpuri de memorie recentă ce erau 
aspirate undeva în vortexul general. 

Ce naiba? se încruntă Nizar. Urmări blocurile de 
memorie ale Cassandrei care păreau să se adune 
undeva deasupra Edificiului Superior. 

Locul! Trebuie să aflu unde e locul în care se 
asamblează toate datele astea! îşi spuse. 

Se precipită, scotocind în pachetele de informaţii 
şi în vibraţiile remanente pe care le lăsau printre 
zidurile palpitânde ale Edificiului. A avut nevoie de 
câteva minute până să localizeze câmpul în care 
pachetele de date extrase din mintea femeii se 
aglomerau din nou, redevenind un sistem coerent. 

— Cuplează-mă la boshul tău, spuse Nizar agitat, 
făcându-i semn lui Ivor. 

Decanul se grăbi să acorde receptorii sferoidului 
3D de pe birou la câmpurile în care evolua Nizar. 

— Încarc? 

— Aşteaptă! li spun eu când! răspunse bătrânul 
preocupat. Era schimonosit, avea gura 
întredeschisă, iar saliva i se adunase la colţul 
buzelor. 


Cassandra e devalizată de informaţii fără ştirea 

ei. Am descoperit un aliat nesperat, sau un inamic 
pe care trebuie să-l capacitez? îşi reformulă Nizar 
reflexiile. Mda. O să vedem noi cine îi dă ghes 
Cassandrei... Se asigură că pachetele de informaţii 
erau cuplate corect la sferoidul 3D şi părăsi 
faldurile câmpului. 

— Încarcă! îi ordonă lui Ivor. 


* 


Primul lucru pe care îl făcu după ce reveni din 
efortul scrutării fu să-l întrebe pe Decan: 

— Eşti sigur că luptăm de unii singuri împotriva 
Sommerşilor? 

— Da. De ce întrebi? 

— Cineva se foloseşte de un câmp foarte subtil 
împotriva Cassandrei. li parazitează memoria. l-o 
umple cu date eronate despre trecutul recent. 

— O fi Ghilda? N-am aflat nimic de la ei... Dacă o 
spionează, înseamnă că ne ţin partea... 

— Ghilda nu ţine partea nimănui. Dar, nu cred că 
sunt ei... Cassandra Sommers are mulţi duşmani. 

— Dispersia? 

Nizar trase aer adânc în piept şi se uită ţintă în 
candelabrele elastice ce  palpitau discret. 
Răspândeau o lumină difuză ce se reflecta în 
zidurile umede şi calde. 

— Dispersia. Sau a/te Bene Gesserit. 

Tăcură cu toții, iar Nizar, ca de obicei, comandă 
deschiderea luminii în acvariu. Peisajul marin îl 
liniştea - sepiile mai ales, îl calmau: unduitoare, 
lente, dar care puteau acționa fulgerător. 


Erau exact ca el. Bătrânul cu părul rar pe care îl 

luau peste picior nondecizionalii. Cei care îl 
porecliseră Hârca. 

— Eşti sigur că n-au reuşit să spargă codul de 
acces în Terra Naevata? 

— l-am scrutat cu atenţie. Bâjbâie încă! De altfel, 
secretul codului este cheia noastră de boltă. Textul 
Conservării se sprijină pe acest secret păstrat cu 
sfinţenie. 

— Fie şi numai pentru atât, şi tot aş putea să-l 
destitui pe găinarul de Mord! se enervă Ivor. De ce 
a trebuit să intre în hala Tleilaxu? De ce a trebuit 
să facă tot tărăboiul legat de dispariţia lui Astrid? 
Ce are de câştigat din relatarea fugii Harkonnen- 
Atreides?... Aş putea dovedi oricând că arestarea 
lui nu s-a făcut din motive personale... 

— Ivor are dreptate, Nizar, interveni Venexiana. 
De ce să nu-l arestăm pe ghildar? Dacă îl terminăm 
acum, i-am termina pe toţi... 

— La fel aţi zis şi când aţi trimis scrisoarea către 
Astrid... continua Nizar. 

Venexiana se  prăvăli brusc pe podea, 
zvârcolindu-se. 

— Hei! ţâşni Nizar în picioare şi se apropie de ea. 

— Numele... gemu ea. Nu-i mai pronunţa 
numele! 

Amândoi bărbaţii scotociră în vortex, dar nu 
găsiră nici cea mai mică urmă a vreunui releu de 
chin. Ca şi data trecută, Venexiana îşi reveni rapid 
şi se ridică, păstrând urmele atacului doar în 
trăsăturile schimonosite de durere. Lacrimile îi 
umpluseră ochii albaştri. Se aşeză în fotoliu şi 
comandă un curent de aer mai puternic. Dar 


ventilatoarele mecanice de Ordos se încăpăţânau 

să se învârtă cu aceeaşi turație. Numai să nu se 
mai gândească la... Numai să nu se mai gândească 
la... 

Nizar simţi încotro derivau gândurile ei şi 
interveni imediat: 

—  Linişteşte-te! Se ridică şi-i arătă apa 
întunecoasă a Mediteranei care se întindea la 
infinit în jurul acvariului. Nimeni n-a aflat încă de 
tunelurile ce se deschid în Terra  Naevata. 
Sommerşii nu ştiu la ce folosesc legiunile despre 
care citesc în foliile Shiga din hală. Şi habar n-au 
pe unde se află cei doi defectori. Noi îi putem găsi 
înaintea lor. O vom face şi-i vom învăţa să le spună 
Sommerşilor ceea ce vrem noi ca Sommerşii să 
afle! 

ÎI opri o violentă chintă de tuse care păru să 
unduiască ferestrele bombate ale acvariului. Ivor 
dădu din cap, înţelegător: 

— Înţeleg că vrei să-i înhăţăm în tuneluri. O 
misiune prin amplificatorul de vortex, nu? 

— Amplificatorul, da! Dar îi vom căuta doar noi 
trei. Fără nimeni altcineva. 

— Nu solicităm ajutorul operatorilor Ghildei? 

— Ghilda? O vom ţine deoparte! se repezi Nizar. 
N-am reuşit încă să aflu cine ţine partea lui Mord, 
ca să-i evităm! 

— Am putea să vorbim cu Dendros... sugeră 
Venexiana. 

— Aţi făcut-o deja, replică Nizar, zâmbind 
subţire. Dendros sunt eu. 


x 

Oreste examina hala Tleilaxu peste umărul lui 
Mord. Urmărea cadrele, când stabile, când 
trepidante, după cum se deplasau operatorii prin 
încăperile dintre paravane. Când şi când, în cuvele 
de sunet se auzeau ordinele lui Blaiberg, alternând 
cu strigătele nervoase ale lui Mord. 

— Unde-au putut să dispară? 

Mord opri microdiskul-bosh şi dădu imaginile 
înapoi. Modifică unghiurile de vedere, anclanşă 
amplificatoarele de detalii periferice, scăldă totul 
într-o baie de infraroşii. Nu obţinu nici un rezultat. 
Era imposibil să găseşti un indiciu cât de mic că 
Mess şi Brenda s-ar afla pe undeva prin sală. 

— Au reuşit să fugă, iar eu nu-mi dau seama pe 
unde! plesni Mord cu palma în tastele chihlimbarii 
din faţa sa. 

— Potoleşte-te! Nici tipul ăla, Vojen îl cheamă, 
nu? Nici el n-a reuşit să-şi dea seama pe unde au 
ieşit! îl temperă Oreste. 

— Vojen e un prost! S-a lăsat indus în eroare de 
capcanele unui prăpădit de hoţ de buzunare... 

— Spuneai însă că i-ai prins în vortex pe Mess şi 
Brenda, îi atrase Cassandra atenţia lui Mord. 

— Îi am sub observaţie. Pot să-ţi spun la ce se 
gândesc, în fiecare secundă. Ştiu pe unde se află. 
l-am capacitat deja. Dar nu reuşesc să aflu cum de 
s-au introdus în vortexul Landsraadului şi cum îl 
perturbă. Şi nu-mi dau seama pe unde au părăsit 
hala. 

— Unde se află ei acum? 

Mordec'hai pufni plictisit, ridicând ochii în tavan: 

— Conform vortexului, Brenda şi Mess sunt la opt 


mile depărtare de Edificiu. În plină Mediterană, pe 

fundul mării... 

— Cum adică, pe fundul mării? Unde anume, pe 
fundul mării? într-un bosh, sau cum? 

Mord ridică din umeri şi porni iarăşi microdiskul 
cu înregistrarea din hală. Cassandra şi Oreste se 
aplecară spre sferoidul 3D sorbind din ochi 
imaginile trase în laborator dar, în timp ce el 
murmura în barbă cuvinte de neînțeles, sora lui 
simţea cum mintea i se blochează încet-încet. 
Avea senzaţia că plaje înguste din minte îi sunt 
extrase discret de o prezenţă străină. Cu toate 
acestea, câmpurile proximale de alertă nu indicau 
nimic deosebit. 

Erau Merovingi? Lansau un atac prin vortex? 

— Mord? şopti ea într-o parte. 

Mord apăsa însă pe taste, trăgând cu coada 
ochiului în sferoid. Se uita în continuare, din ce în 
ce mai nedumerit, la imaginile din sala Tleilaxu. 
Retrăia totul, senzaţie cu senzaţie, mirosul de 
Chlorella inclusiv, descărcat periodic de 
microdiskul-bosh în care copiaseră descinderea. 

— S-a întâmplat ceva? se interesă Oreste 
văzându-şi sora cum se aşază în fotoliul din faţa 
acvariului, ţinându-şi capul în mâini. 

— Nu ştiu... e ca şi cum cineva ar aspira date din 
spiralele mele... 

Mord se scutură şi adulmecă aerul: 

— Câmpurile de alertă? 

— Nimic! Nici un semn! remarcă Oreste în locul 
Cassandrei. 

Mord iscodi pereţii, apoi se cufundă pentru scurt 
timp în vortex, studiind efluviile câmpului distal pe 

Dar fasciculul cu semnalele sale era gol. Încheiase 
substituţia pachetelor de memorie recentă ale 
femeii. 

— Ceva în neregulă? se interesă iarăşi Oreste. 

— Nu. Cassandra e obosită doar, replică Mord. 

— Spune-mi! Nizar poate să ajungă la Mess şi la 
Brenda? întrebă Oreste deodată. 

— Aici e problema. Şi Nizar şi Ivor ştiu să ajungă 
fizic la ei... Le vor stoarce vortexul. Vor afla cum 
stăm noi... 

— Mda. Vor afla cât de rău stăm, constată 
Oreste. 

— Eşti îngrozitor, Oreste! exclamă Mord. Ai atins 
cea mai bună poziţie la care poate visa un Decan 
în opoziţie, şi tu spui că stai rău! Eşti la doi paşi de 
secretele câmpului, fără să apelezi la serviciile 
Tleilaxu, şi tu spui că stai rău! 

— Bine, bine, lăsă Oreste să-i cadă palma pe 
birou. 

— Problema e alta. Merovingii vor afla cum stăm, 
iar noi nu vom mai şti dacă ce extragem din 
câmpurile celor doi e adevărat sau nu! 

— De ce nu blochezi accesul în registrele lor? se 
enerv Oreste. 

— Nu-i am în faţa ochilor! Nu stau faţă în faţă cu 
ei! Poate că spoturile astea despre care noi zicem 
că sunt Brenda şi Mess, nici nu mai sunt ei, de 
fapt. Poate că Nizar i-a copiat într-un vortex 
capcană pe care ni-l plimbă pe sub nas. Trebuie 
să-i am lângă mine dacă vrem să le compunem un 
câmp aşa cum dorim! 

— Atunci? 

— Atunci, mai urmărim o dată imaginile, stabili 

Mord. 

Coborârea în hala Tleilaxu. Ordinele lui Blaiberg. 
Hărțile. Bazinul cu Chlorella pluricellularae. Pânzele 
de păianjen. Strănuturile lui Mord şi Blaiberg. Apoi, 
gros-planurile. Hala văzuta de sus. Hala văzută din 
colţul stâng. Hala văzută de la rasul solului. 
Cizmele tipilor din echipă care clefăiau prin noroiul 
amestecat cu pelicula cenuşie de lichid secretată 
de podea. 

— Opriţi-vă! exclamă brusc Cassandra. Era un 
plan general în care, la un ordin al lui Mordec'hai, 
înţepeniseră cu toţii. Priviţi hârtiile din capătul 
sălii! spuse Cassandra, arătând cu degetul un 
punct situat între paravanele albe, aproape de 
iazul îngheţat. 

Unul dintre oamenii lui Blaiberg se retrăgea lent, 
obstruând cu corpul său intrarea prin care se 
deschidea în sală canalul ce ducea la anticariat. 

Imediat, colile întinse pe jos se rotiră uşor, 
patinând abia perceptibil pe gheaţa de lângă iaz. 

— Incă o dată... murmură Cassandra. 

Reluară secvențele.  Ghildarul lui  Blaiberg 
astupând intrarea. Hârtiile centrate de 
amplificatorul de detalii din sferoid. Mord care 
apăsa pe taste, magnificând imaginea. 

Rotirea uşoară a hărtiilor. 

— Curentul de aer, înţelese Oreste. Gaura prin 
care au ieşit Mess şi Brenda e pe undeva prin 
dreptul hârtiilor... 

Mord pufni neîncrezător: 

— Un tunel? Asta să fie ieşirea spre Terra 
Naevata? 

Capitolul XVII 


Minciunile spuse la adăpostul gândurilor de 
mascare, lhag thong, sunt tot o formă a Mântuirii, 
spune Scriptura Schimbărilor. Această Mântuire 
este explicabilă prin relația de supunere față de 
vortex, pe care o impune minciuna lhag thong. 

Legiunea Tengri nu păstrase din Scriptură decât 
această ultimă prevedere. Restul versetelor li se 
păreau figuri de stil care îti permiteau, la sfârşitul 
lecturii, să întelegi acest lucru simplu: că trebuie 
să priveşti dincolo de aparente. Această doctrină, 
asemănătoare celei a Vorbitorilor pentru Peşti, 
este motivul pentru care Decanatul i-a considerat 
pe Tengri drept aliaţii Dispersiei aruncați pe 
întinderile Terraei Naevata. 


ÎN ZIUA DE SIIDARAZAI, spulberaseră un brund 
răzleţit al inamicilor, la sud-est de Sidi-Ferruch, în 
apropierea unei rafinării acoperite de troiene 
cenuşii. O dată ajunşi la adăpostul zidurilor de 
gheaţă ale aşezării Sohere, Kildare se năpustiră 
asupra adversarilor ucişi sau făcuţi prizonieri şi le 
jupuiră tegumentele elastice, ca de cauciuc. Apoi 
le extraseră spiralele dispuse pe trunchi în cercuri 
concentrice ce emanau raze metalice rectilinii pe 
membre şi pe cap. 

Işi petrecură cele câteva ore care urmară 


trecându-şi sub piele vortexurile individuale ale 

Soherilor, după cum îi învățau cei doi străini, care 
mergeau de la unul la altul şi le arătau cum şi în ce 
fel trebuie făcut ca să fie siguri că vor intra în 
registrele de comunicare ale inamicilor. Până 
seara, căpătaseră accesul la comunicațiile şi 
legăturile legiunii adverse, captându-le parolele şi 
itinerarele. Emiseră şi ei în registre primele 
semnale  hipobass, iar  mătcile adverse le 
răspunseră. 

La doar şase ore după victorie, brundul advers 
nu mai era compus decât din oameni fără vortex, 
inexistenţi în câmp. Pentru ei, aerul devenise 
sălbatic, neperforat de informaţie. De acum, 
Highlanderii erau stăpâni pe  igluurile şi 
comunicațiile lor. 

Numai capcanele de vânt nu le înălţaseră: 
semnalele zmeielor de vânt Kildare ar fi fost 
copiate în câmp de Soheri, care foloseau drept 
generatoare de energie morişti de lemn. Ar fi fost 
un fleac pentru scrutătorii lor să-şi dea seama că 
cei care se dădeau drept Soheri erau de fapt 
Highlanderi. Şi aşa trebuise să îndepărteze 
suspiciunile Shalawei, o matcă Soheră, care, 
neînregistrând în câmp semnalele moriştilor 
generatoare de energie, îi întrebă de ce nu se 
încălzesc. Ossian îi răspunse că doreau să se 
adăpostească într-un ued situat mai aproape de 
brundul central Soher, unde îşi vor ridica propriul 
brund. Până atunci, aveau să se încălzească cu 
lichiba ars în igluuri. 

Era o zi însorită. Ossian emise în vortex pachete 
întregi de informaţii false, care  codificau 


distrugerea brundului Winnonei. Treaba asta îi luă 

mai bine de două ore, după care îi făcu semn 
mătcii că puteau porni. 

Brundul îşi începu urcuşul anevoios, 
îndreptându-se către oaza Ouargla, pe care o 
părăsise cu câteva zile în urmă. Era amplasată 
undeva în faţa lor, dincolo de munţii înzăpeziţi. 
Văzduhul era senin şi nemişcat. Zgomotele 
produse de Highlanderi se înşurubau în liniştea 
deşertului. Se târau printre troiene, de-a lungul 
conductelor ce duceau spre tehang-thang-ul 
nordic. 

— Nu-i bine deloc, comentă Tuath. Vine iarăşi 
furtuna. 

Winnona ridică din umeri. Ar fi fost de mirare să 
nu fie uragane în anotimpul Sayal. Privi în viziera 
de sticlă pictată de Ossian. Cotele topografice 
vizibile se suprapuneau peste planurile făcute de 
scrutător. Undeva, îndărătul înălțimilor ce se 
ridicau în faţă, pâlpâiau spoturile ce marcau 
aglomerarea  Soherilor din brundul mătcii lor 
majore. 

—  Vijelia vine dinspre est, spuse Tuath, 
adulmecând aerul liniştit încă. 

— Cu atât mai bine. Avem în viziere poziţiile 
Soherilor. Să vină vijelia şi vom ataca! zise matca. 

— Ţie cum ţi se pare? se întoarse Tuath spre 
Ossian. 

Ossian nu răspunse. Le făcu semn să aştepte. 
Târându-se în fruntea brundului, îşi ridică viziera 
de sticlă pictată şi se opri lângă vârful unui chorten 
afundat în zăpadă. Se  concentră asupra 
semnalelor care pulsau în vortex. 


— Ghazalla e în câmp. Scrutează. A scrutat şi în 

timp ce comunicam cu matca Soheră, zise el într- 
un târziu. 

— Nu-i rău deloc. Winnona se înfăşă în pelerina 
din blană de leu alb. Inseamnă că pentru Ghazalla 
noi nu mai existăm. 

— Corect, confirmă Ossian. Am surprins mesajele 
ei către scrutătorii Kildare. Transmite tuturor că 
brundul Winnonei a fost distrus. 

Reflex, se uitară toţi trei către Gwenn şi Fingal. 
Avansau alături de ceilalţi, înconjurați parcă de o 
carcasă de aer fierbinte, uleios... Erau într-un 
sigiliu-vortex creat de Ossian. 

Matca pufni în râs: 

— De acum, noi o vom intoxica pe venetică. 

— Mda... venetica, surâse Ossian, ironic, şi-şi 
trecu mâinile prin părul rar. Să fim atenţi însă la ce 
comunicăm în interiorul brundului. Ghazalla ne 
poate identifica la cea mai mică greşeală. 

— Pe trimişii lui Bhagavan i-ai cercetat? se mai 
interesă matca. 

Ossian şi Tuath îi priviră pe cei doi străini. Abia 
mergeau prin zăpadă. Dacă i-ar fi lăsat pe tchang- 
thang, ar fi murit, cu siguranţă. De ce oare 
trimisese Bhagavan nişte soli atât de neobişnuiţi 
cu dunele de zăpadă? 

— l-am cercetat, zise Ossian. Le e frig. Le e frică 
să se depărteze de brund. Făcu o pauză, după care 
spuse, ţuguind buzele. Mă întreb dacă sunt chiar 
trimişii lui Bhagavan. Prea sunt neputincioşi. 

Matca ridică din umeri. Ajunseseră pe o culme de 
unde în depărtare, spre nord, se vedea carapacea 
de gheaţă albastră ce acoperea Mediterana. 


Paakul marin era străbătut de reflexe turcoaz ce 

păreau să se oprească în macaralele înţepenite pe 
ţărmul îngheţat. 

— Supraveghează mai ales câmpul lui Gwenn! 
spuse Winnona. Vreau ca din sigiliul-vortex să nu 
iasă nici măcar un parazit ordonă matca, după 
care întoarse capul într-o parte şi începu să 
adulmece aerul. 

— Scirocco! spuse Tuath liniştit, întinzând mâna 
spre est, pe deasupra conductelor ruginite. 

Cerul se înnegurase iarăşi, ca în urmă cu doar 
două zile. Pete lichide, cenuşii, se întindeau peste 
bolta senină. 

În câteva ore, viscolul va fi peste ei. 


* 


Furtuna nu întârziase. Era, după cum estimase 
Tuath, un sirocco, mult mai uscat decât simunul, 
cu fulgi de zăpadă mai mici, ca nişte minuscule 
proiectile de gheaţă tăioasă ce li se repezeau în 
obraji. Rafalele vântului îi răsuceau în toate părțile. 

Ossian trebui să strige ca să acopere vuietul 
viscolului: 

— La două mile nord-est. Pe coastă. Acolo este 
brundul central Soher! 

— Asta nu e aproape de golful Oran? îl întrebă 
Tuath. Nu e locul pe care ni l-a sugerat Ghazalla ca 
fiind un bun adăpost? 

— Ba da, îi spuse Winnona întorcându-se, 
încercând să străpungă cu privirea spre locul pe 
care i-l indica scrutătorul. Inutil. Nu vedea decât 
vârtejuri de zăpadă îngheţată. În schimb, dacă 
privea în sticla preparată de Ossian, spoturile 

340 


Soherilor se vedeau cât se poate de clar. Era 
suficient să te îndrepţi către punctele pe care ţi le 
indica viziera, ca să nu te rătăceşti. 

— Ai supravegheat sigiliul-vortex? se interesă 
matca. Mai mult decât de Soheri, mi-e frică de o 
figură din partea lui Gwenn şi a Ghazallei... 

— Nici o problemă. Nici Gwenn, nici Fingal nu pot 
ieşi din sigiliu... 

— Bine, aprobă Winnona şi ordonă fixarea capcii 
şi coborârea  vizierei  monoculare.  Spoturile 
Soherilor aşteptau undeva, departe, dincolo de 
trombele de zăpadă... Zalele de oţel se strânseră 
în jurul corpului mătcii, moletierele de aluminiu îi 
presară muşchii, rachetele i se fixară în legături. 
Privi peste umăr. Spoturile adversarilor patinară în 
lături, ca luate de curent, înlocuite fiind de 
punctele gălbui ce marcau propriii ei legionari. 

Brundul aştepta, mascat de trombele de zăpadă 
huruitoare. 

Ar fi putut să comunice cu ei într-un registru 
mascat de Ossian, dar ea preferă să le vorbească. 
Vocea omenească era dovada puterii. Ossian 
insista chiar ca matca să discute cât mai des cu 
supuşii ei; după el, glasul exprimat verbal 
constituia legătura naturală dintre o matcă şi 
brundul ei. 

— Avem de tras în ţeapă o matcă majoră! strigă 
Winnona. Din embrionii pe care i-am eclozat putem 
face nişte adevăraţi Kildare Dar asta se va 
întâmpla numai după ce ne vom odihni... după 
această ultimă bătălie din tchang-thang ! Vă 
promit că dacă această incursiune reuşeşte, ne 


aşteaptă cel puţin o lună de Shabbash! Nimeni şi 

nimic nu ne va tulbura repaosul binemeritat! 

Se uită la Ossian; el înclină din cap, 
imperceptibil, asigurând-o că ecranase registrele 
de acces în brund. În locul tiradei mătcii, atât 
Ghazalla cât şi Sohera, n-ar fi putut capta decât un 
câmp de substituție uriaş. Un brund în întregime 
fals. 

Fără nici un alt cuvânt, Winnona se răsuci şi 
porni prin nămeţi. Brundul se puse în mişcare în 
urma ei, aplecându-se pentru a se strecura printre 
rafalele de vânt care le săltau pelerinele. 

Nu trecură mai mult de câteva minute şi terenul 
începu să coboare în pantă. Brundul se îngrămădi 
spre fundul uedului. Se scurgea ca un covor de 
pete negre, viermuinde, prin zăpada afânată, 
spulberată de palele vijeliei. 

Ţinură fundul văii, printre curenţii de aer care 
zbârnâiau ca nişte corzi întinse de arc, 
prelingându-se pe sub sloiurile de gheață 
suspendate. Se împiedicau lovindu-se de blocurile 
cenuşii şi îşi zdreleau degetele în colţurile tăioase 
de stâncă ce îi despicau până la os. Aerul vuia, 
doldora de zăpadă. 

— Ai ceva în vortex? răcni Winnona spre Ossian 
şi gura i se umplu cu nenumărate bobiţe de gheaţă 
ascuţită. 

Indoit de mijloc, Ossian se propti cu picioarele în 
bolovănişul de gheaţă, gata-gata să alunece. Se 
adăposti sub o plombă de zăpadă întărită. Negă cu 
un gest scurt. Vortexul era gol. 

Uedul urca lin spre nord. Undeva în faţă, dincolo 
de o conductă dezafectată, se afla oaza Ouargla. 


Cea din care porniseră în Micul Jihad împotriva 
342 


Soherilor, aflată în mâna acestora, acum. Totul 
părea o pildă din Scriptura Schimbărilor. 

Winnona aşteptă ca întreg brundul să ajungă pe 
terenul plat şi le făcu semn către unul dintre pilonii 
de susţinere ai conductei uriaşe. Era un loc relativ 
sigur, adăpostit de scrutătorii inamici. 
Comunicaţiile lor vor fi ecranate acolo de 
betoanele speciale ale construcţiei vechi, de 
dinainte de kyewa, ba chiar de dinainte de gaslii... 

Se repeziră cu toţii în urma mătcii, strecurându- 
se aplecaţi printre palele vântului. Cerul părea că 
se fărâmase şi că le cade în cap cu totul, 
fragmentat în miliarde de fulgi tăioşi de zăpadă. 

— Eşti sigur că am ajuns unde trebuie? strigă 
Winnona la Ossian, abia reuşind să acopere 
huruitul vijeliei. Se chiora în viziera monoculară, în 
care vibrau spoturile lucioase ale inamicilor. 

Ştie că am ajuns, dar îi e frică, gândi Ossian. 

— Am ajuns. Ne mai despart cinci sute de iarzi 
de oază! strigă el şi făcu semn cu bărbia spre 
Ouargla. 

Matca încuviinţă şi clătină capul într-o parte şi în 
alta, ca şi cum ar fi dorit să se asigure că spoturile 
Soherilor rămâneau pe loc. 

li e frică de încălcarea Scripturii şi de spiralele pe 
care le-am schimbat, îşi spuse scrutătorul. 

— Putem străbate cinci sute de iarzi în trei 
minute? se interesă Winnona. 

— Vrei să lansezi ignipectoare? o întrebă Ossian. 
Ea dădu din cap că da. Masculul continuă: Nu cred 
că e bine. Işi vor reveni până să ajungem noi în 
brund. In plus, o să ratăm efectul surpriză. 

Buzele mătcii se acoperiseră cu o pojghiţă 

lucioasă. O usturau. Nepăsătoare, Winnona îşi 
strivea buza inferioară între dinţi. 

— Tuath? se răsuci ea către masculul dintâi. 

Tuath examină nămeţii cenuşii, văluriţi, care 
păreau că susţin viscolul greu, gata să plesnească 
din cauza presiunii. 

— Eşti sigur de poziţie, Ossian? întrebă Tuath. 

— Absolut! 

— Fără ignipectoare! hotărî şi Tuath. Pe vijelia 
asta, o să ne putem apropia de ei suficient ca să 
nu le rămână nici o şansă! 

Winnona se uită de la unul la altul, zgâlţâită de 
răbufnirile viscolului. Se înclină într-o parte. Fâşiile 
de păr blond îngheţat îi scârţâiau sub descărcările 
vântului. Dădu să se întoarcă, dar se opri la 
jumătatea mişcării: 

— Tu nu eşti un luptător, Ossian! Prefer să rămâi 
la coada atacului, cu mintea bine deschisă în 
vortex... Oricine încearcă să comunice cu Ghazalla 
- îl tragi în ţeapă! Fără discuţie! Vreau s-o pun în 
faţa unui fapt împlinit! Şi după aia, mai vedem noi.. 
li smulg eu eclozorul ăla nenorocit care i-a permis 
să se încrucişeze cu Highlanderi! O străină!... O 
blestemată de Bene Gesserit 

Se răsuci şi porni către zidurile invizibile de care 
îi despărţeau cei cinci sute de iarzi. Comandă 
deschiderea capei, controlă armele şi viziera 
monoculară. Apoi, testă câmpul. 

Era cu desăvârşire gol. Doar pachete de date 
meteorologice extrase direct din atmosferă şi 
vortexul bâzâi conţinând cotele terenului. li făcu 
semn lui Tuath să se apropie de ea. 


— Oare ce face Ghazalla acum? îl întrebă şi se 

zgâi în ochii lui. 

— Ce e? făcu el, neînţelegător şi dădu să se 
retragă din faţa privirii scotocitoare a mătcii, fără 
să reuşească. 

— Nimic. Vroiam doar să mă asigur că Ossian 
face treabă bună. 

O luă din loc. Era satisfăcută din cauză că ochii 
masculului dintâi nu mai sclipeau la auzul numelui 
mătcii majore. Ossian n-o minţise, totuşi - reuşise 
s-o îndepărteze pe matca majoră de urmele lor din 
câmp. 

Continuă să avanseze, cu paşi din ce în ce mai 
mari. După un timp, printre ochiurile vijeliei se 
văzu mai întâi o umbră. Cenuşie. Densă. 
Surmontată de siluetele zvelte ale turnurilor 
generatoare de energie. 

Brundul Kildare iuți pasul. Zidurile deveneau din 
ce în ce mai clare printre cortinele de zăpadă. Se 
auzi primul ţiuit, vag, pierdut în  desimea 
siroccoului. Imediat, o dâră albastră, strălucitoare, 
străpunse volutele vijeliei, vibrând. 

Un arc electric pe fondul mat, murdar. Apoi, încă 
una, ţâşnind dintre moriştile de lemn. 

— Cu zidurile astea înalte, pot lansa câte 
ignipectoare au chef! se auzi vocea Corei. 

Prima încărcătură spulberă omătul la o sută de 
iarzi în dreapta. Se auzi bufnetul înăbuşit, se 
simţiră undele de aer cald ca nişte lame fierbinţi, 
dar asta a fost tot. 

Traseră şi ei, din fugă. Încărcături criogene care 
sfâşiară aerul chiar deasupra brundului. Zidurile au 
fost împroşcate cu sfere minuscule, înţepenindu-i 
pe Soherii loviți, prăvălindu-i ca pe nişte statui 

casabile din sferoid. Aerul de deasupra lor 
devenise dens şi vâscos; gerul din jur se asemăna 
cu o saună de acum. 

Atunci căzu şi cea de-a doua încărcătură de 
ignipector, în ultimele rânduri ale brundului 
Kildare. Codaşii zburară în zăpada afânată, pe 
jumătate arşi, apoi efluviile care îţi luau respiraţia, 
mai grele decât aerul, îi făcură pe cei din faţa lor 
să plonjeze cât puteau de repede sub stratul alb, 
protector. 

În primele rânduri, Gwenn îngenunche automat 
şi proiectă spre zid o încărcătură explozivă, copiind 
întocmai mişcările unui legionar aflat la o 
aruncătură de băț în stânga ei. Estimă efectul 
loviturii ei cu ochi maţi şi se ridică o dată cu 
masculul, luând-o la fugă drept înainte. 

Plesnetele armelor portabile biciuiau tot mai des 
în viscol. Dinspre Kildare, un snop de brizante 
străpunse _vijelia perforând zidul din blocuri de 
gheaţă. 

Deja se vedeau unii pe alţii. Jerbele criogene ale 
Highlanderilor brăzdară aerul, lăsând dâre albe, 
orbitoare, ca nişte panglici azvârlite peste zidul de 
incintă. Alţi Soheri se prăvăliră de pe zidurile de 
gheaţă. 

— Crăpaţi odată zidul ăsta! urlă Winnona. 

Primul rând de Kildare îngenunche, proiectând 
încărcături  brizante care ricoşau în pereţii 
protectori ai brundului. O rafală cu miezuri de fontă 
încinsă se revărsă dinspre Soheri, spulberând 
primul rând al Highlanderilor. Burţile despicate, 
vortexurile zbârnâind, cu firele smulse şi sângele 


aburind care se scurgea în zăpadă. 

— Am zis să crăpaţi odată zidul ăsta! 

O nouă dâră de ignipector, albastru electric, 
sfârâi pe deasupra Scoţilor. Masculul din faţa lui 
Gwenn se repezi să se afunde cât putea el de 
repede sub straturile superficiale de zăpadă. In 
urma lui, Gwenn şi Fingal păreau că se 
înşurubează ca nişte peşti hăituiţi în neaua 
spulberată de vânt, copiindu-i mişcările la unison. 

— O să ne asfixiem aici! Crăpaţi dracului odată 
zidul ăsta împuţit! strigă matca. 

Aruncătoarele de brizanţi plesniră iarăşi, sec, în 
timp ce încărcătura de ignipector se înşuruba în 
vrie, spre ei. Ca o frunză uscată. 

Şi în acel moment, zidul de incintă al Ouarglăi se 
prăbuşi, iar Highlanderii se repeziră înainte. 


* 


Brundul Soher ardea de câteva minute bune. 

— Unde-i cățeaua aia? Unde-i matca majoră? 
răcnea Tuath invârtindu-se printre turnurile înalte 
din piele. Două dintre ele se prăvăliseră în zăpadă, 
iar elicele de lemn din interiorul lor ardeau, 
răspândind un miros acru. 

Highlanderii se năpusteau asupra igluurilor, 
izbindu-le cu berbecii din oțel;  aprindeau 
încărcături la intrarea lor şi le aruncau în aer. 
Atacul îi surprinsese pe Soheri în timpul băii 
tradiționale - stăteau liniştiţi la taifas pe marginea 
rezervorului fierbinte, în fața unor carafe mari din 
corn, pline cu bere. Practic, singurii care apucaseră 
să riposteze fuseseră santinelele şi, imediat după 


căderea zidurilor, Highlanderii îi masacraseră peste 

tot pe unde îi prinseseră. Doar ici-colo, în brundul 
devastat, mai erau pungi de rezistenţă în care se 
luptau Soheri buimaci. 

— Unde-i scârba aia? urla Winnona de pe 
marginea bazinului ritual. O fac sclava cui mi-o 
aduce! 

Se auzi o deflagraţie şi silozurile cu orz se făcură 
una cu nămeţii. Praful de tsampa se ridica precum 
ceața din jurul corturilor. În timp ce Kildare 
doborau restul moriştilor generatoare de energie, 
un grup de igluuri zbură în sute de bucăţi 
colţuroase din gheaţă. 

— Ossian! Ossian! striga Winnona. Vezi în 
vortex! Unde e ascunsă lepra aia? 

— E plin de paraziți! Furtuna! răspunse Ossian 
din spatele mormanelor de piei din mijlocul 
brundului. 

Matca îşi smulse viziera monoculară de sub coif 
şi o azvârli în zăpadă. Chiar atunci, din partea de 
nord a brundului, din apropierea staulului în care 
erau înghesuite caprele-de-zăpadă, se ridicară 
urale. Urmară strigăte ascuţite, iar zvonul se 
răspândi: 

— Fingal şi Gwenn! Au pus mâna pe ea! Fingal şi 
Gwenn! 

Highlanderii începuseră să chiuie şi să ţopăie, 
făcând loc celor doi, care o îmbrânceau printre 
igluurile sfărâmate pe prizoniera lor. 

Fingal şi Gwenn? emise Winnona către Ossian. 
Nu i-ai făcut să fie copiile lui Muldar? 

Ossian se scutură şi căută în câmp semnalul lui 
Muldar. II descoperi, stins, aproape îngheţat, 


printre blocurile de gheaţă ale zidului spulberat. 

Kildare se îmbulzeau în jurul mătcii de culoare. 
Păşea pe cât putea de dreaptă printre ghionţii şi 
scuipăturile ce cădeau asupra ei din toate părţile. 

Winnona îl privea pe Ossian cu buzele strânse, 
oarecum mirată. Acţiunile celor doi aveau să 
crească primejdios în cadrul brundului; vor reuşi, 
probabil, să atragă mulţi susţinători, iar Ghazalla 
atât aştepta: să-i vadă majoritari ca să poată dirija 
şi acest segment al legiunii care până atunci îi 
scăpase de sub control. Asta, cu condiţia ca... 

— Rahat! şuieră Winnona. Din spatele ei, Tuath 
ridică neputincios din umeri. 

Răcnetele răguşite ale Highlanderilor se auzeau 
din ce în ce mai tare, obligând-o pe matca majoră 
Soheră să îngenuncheze în faţa mătcii Kildare. 

— Ai să săruţi piciorul învingătoarei! rânji Gwenn 
şi privi ironic la Winnona, după care o trânti în 
zăpadă pe femela cu piele măslinie. Sohera se 
întinse cu faţa în jos şi împlini ritualul înfrângerii, 
aşa cum era înscris în Scriptura Schimbărilor. 
intinse braţele drept în faţă şi îşi cufundă faţa cu 
totul în zăpadă, apoi îi cuprinse gleznele în mâini, 
ca şi cum s-ar fi agăţat de două bare ca să nu cadă 
în gol. 

— Winnona îmi spune, strigă Gwenn, că aşteaptă 
alegerea voastră ca să hotărască ce-i de făcut cu 
cioroaica! 

Matca făcu un efort ca să-şi menţină spiralele la 
aceeaşi intensitate luminoasă. Scroafa asta... 
scroafa asta... era o nouă palmă pe care o dădea 
prescripţiilor din Scripturi! lar legionarii înghiţeau 
totul pe nemestecate! Erau încântați că li se oferea 

scandau numele Winnonei. 

Uralele tunară în brund. Fie că legionarii erau cei 
ce dispuneau de soarta mătcii înfrânte, fie că 
Winnona lua hotărârea, legiunea Soher se va 
îndrepta către o dezagregare sigură. Era o lege 
cuprinsă în Scripturi, care n-avea cum să fie 
încălcată, slavă lui Bhagavan, îi trecu prin minte 
Winnonei. 

— S-o lăsăm pe matcă să decidă, totuşi! zâmbi 
Ossian către oamenii care scandau numele 
Winnonei, făcând ca aclamaţiile legionarilor să 
crească în intensitate. 

Gwenn izbucni în râs şi aplaudă demonstrativ 
către Ossian. Winnona zâmbi. Clipi scurt spre 
Ossian care reuşise s-o scoată din impas, după 
care privi cu dispreţ la matca plină de sânge, care 
tresărea de durere la picioarele ei. 

Punctaj mare, trăsături suplimentare de vortex, 
gândi Winnona. Asta, doar dacă Schimbările nu-i 
prindeau din urmă. 

— O vom suspenda lângă bazin! decise matca. 
Aşa cum au făcut străbunii noştri când au obţinut 
prima victorie sahariană! 

Arbaletele  lansară încărcături luminoase. 
Legionarii  izbiră  lăncile între ele. Apoi se 
răspândiră în brund şi începură să înalțe zmeiele 
de vânt. După câteva minute, aburii urcau iarăşi 
din rezervorul central al brundului. 

Brusc, Ossian se holbă, îşi schimonosi buzele 
într-un rictus şi ciuli urechile. Winnona profită de 
vacarm şi întrebă în şoaptă: 

— Ghazalla? 


Scrutătorul clătină din cap şi aruncă o privire 

spre Fingal şi Gwenn. Tuath! ordonă matca în 
vortex. 

Suntem cu toții aici! chicoti Gwenn. De ce nu 
vorbeşti cu Winnona, Tuath? Hai, spune-i! 

N-am avut ce face, Winnona! se scuză Tuath. 

N-a avut ce face, Winnona! se pisici Gwenn. 
Credeaţi că nu ne-am păstrat nici o rezervă? Nici 
un registru mascat? Chiar când am fost copiile lui 
Muldar, Ghazalla m-a citit... 

Matca zâmbi către legionari făcând semn celor 
care încălzeau apa bazinului. Incercă să lanseze o 
perdea de gânduri /hag thong, dar se gândi că era 
deja prea târziu. 

— Spune, Ossian! Cât de multă lume e aici, cu 
noi? întrebă ea, făcându-l pe Ossian să-şi treacă 
palma pe deasupra cheliei. Respiră adânc, şi 
spuse: 

— Măcar să comunicăm în câmpul proximal, zise 
el. Să nu care cumva să fim auziţi... 

Are dreptate, Winnona! Dacă ne aude cineva? 
Dacă se află de secretul nostru, atât de bine păzit? 
Era Fingal, care comunica în tonuri mieroase. Ce 
anume ai auzit în registre, Ossian? 

Am surprins o comunicare între legiuni, începu 
Ossian. Din legiunea Caruselambra, cineva tocmai 
emite un mesaj către un receptor dintr-un brund 
Durstor... 

Serios? O comunicare între legiuni? Exact ce te 
interesa pe tine, Winnona! se prefăcu Fingal 
interesat. 

Mătcii îi îngheţase zâmbetul. Se uită la cei doi 
străini care, ca de obicei, stăteau la doi paşi de ea. 

Masculul cel slab ridică din umeri: 

— Nu-l lua în seamă pe Fingal şi întreabă-ţi 
scrutătorul cine cu cine comunică! 

Cine cu cine comunică? Din Scandinavia ín 
Sirius? 

Exact! confirmă Ossian. Din Scandinavia în 
Sirius. li explică cum păstrătoarea Gwenn a 
capturat-o pe Moolah, matca majoră Soheră... 

Păstrătoare?! căscă Winnona ochii. 

Cel puțin, aşa susține emițătorul din legiunea 
Caruselambra. Vorbeşte cu Vărsătorul din Sirius, 
dintr-un brund Durstor, conchise Ossian şi zâmbi 
larg către Highlanderii care o aclamau pe Winnona. 

Eh? Ai căpătat răspunsul la întrebarea ta? 
formulă Fingal şi porni alături de Gwenn în 
mulţimea care o târa pe matca majoră Soheră. 
Gata s-o ridice între ţăruşii din mijlocul brundului. 

Winnona dădu să-l privească pe străin, dar, 
pentru prima oară de când venise în brundul ei, îl 
văzu cum evită s-o privească în ochi. Îşi acoperise 
faţa cu faldurile pelerinei şi se prefăcea că îşi caută 
un loc în care să se adăpostească împreună cu 
tovarăşa lui. 


Ghazalla percepu în câmp anxietatea străjii, îi 
simţi gândurile formulate rapid şi, în sfârşit, îl auzi 
strigând: 

— Cine e acolo? 

O dată cu întrebarea, matca majoră înregistră 
cum Highanderul îşi armă arbaleta, aţintind-o spre 

— Sunt Ghazalla, spuse ea, apăsat. 

Sunetul moale al cuvintelor se strecură prin 
ninsoarea liniştită. Câmpurile celor doi se 
intersectară, iar matca majoră simţi cum straja de 
pe parapetul de gheaţă se relaxează. Instantaneu 
fluxul de veghe ce străbătea linia santinelelor 
cobori cu câteva praguri. Trei praguri, stabili 
Ghazalla, apreciind comunicările subliminare care 
luau naştere între pândari. 

— Am să ies din brund. Cu Llewellyn, adăugă ea, 
înregistrând o nouă creştere, cu un prag, a 
fasciculului de câmp dintre santinele. 

O creştere acceptabilă, zâmbi satisfăcută. Nu 
acordă o importanţă deosebită ieşirii mele. 

— Vrei să te mai însoțească cineva? întrebă 
santinela. 

— Nu. Am să merg doar cu scrutătorul. Pentru 
orice eventualitate, iată traseul nostru! 

Se concentra, oferind santinelelor itinerarul pe 
care îl va parcurge cu Llewellyn în jurul brundului. 
Increzători,  pândarii  înregistrară în vortex 
minusculul nor de informaţii emis de Ghazalla în 
timp ce ea ieşea pe tchang-thang. 

Erau obişnuiţi cu plimbările ei. Discuţii ca cea de 
mai sus se repetau cu regularitate de ani de zile, 
precedând ieşirile mătcii majore în jurul brundului 
central în fiecare seară, indiferent de vremea de 
afară. 

Câmpul santinelelor coborâse la nivelul de 
veghe. Ghazalla zâmbi, constatând că învățase 
bine lecţia Vărsătorului; un mascul Bene Gesserit, 
rătăcit cine ştie cum tocmai în Sirius, care o 

„Obişnuieşte-i cu obiceiurile tale! Fă-i să creadă că 
nu te abaţi cu nici o iotă de la ele! Va fi cel mai 
bun ascunziş... Vor crede că te afli acolo unde le-ai 
spus că eşti. E un lucru care o să-ţi folosească.” 

Ghazalla porni, şchiopătând, prin ninsoare. 
Ordonă în vortex înfăşarea pelerinei de blană şi, 
după câteva secunde, ajunse pe panta molcomă ce 
cobora spre Mediterana. In spatele ei, Llewellyn 
mai aruncă o privire către zidul de incintă şi-i făcu 
semn mătcii: puteau să-şi schimbe direcţia. 

O luară spre sud, exact după cum afişaseră în 
pachetul de informaţii oferit santinelelor. Lăsară în 
dreapta staulul cu capre şi corturile pline cu 
nutreţuri de Chlorella uscată. Se auzi urletul unuia 
dintre câini - abia reuşea să străbată văzduhul 
îngheţat. Ajunseseră la distanţă sigură de brund. 

Ghazalla scrută vortexul: datele bazale ce pulsau 
în el arătau că se aflau la 200 de iarzi de zidul de 
incintă; santinelele erau din ce în ce mai puţin 
atente la ei. Fluxul le coborâse cu încă două 
praguri. La mai bine de o jumătate de milă în 
spatele lor, se întindea ţărmul acoperit de blocuri 
de gheaţă. Înspre est, Cyrenaica pustie, iar la sud 
se vălureau dunele moi ale înălțimilor Caudalae, ca 
o turmă îngheţată. 

Dinspre acestea din urmă trebuia să-şi facă 
apariţia trimisul  Vărsătorului, cu ultimele 
instrucţiuni. 

— Eşti pregătit, Llewellyn? 

Scrutătorul încuviinţă şi izolă în câmp trupul şi 
mentalul mătcii majore, aspirând datele fizice, 
pulsiunile mentale şi toate gândurile ei. Avea deja 

vortex, un pachet care umplea cam zece minute 
de plimbare şi discuţii contrafăcute între ei doi. 

Nu-l va lansa decât când îl vor întâlni pe 
emisarul Vărsătorului. 

Llewellyn îşi creă apoi sieşi o izolare, aspirând 
propriile date şi frânturi de idei, pe care le delimită 
în câmp. În sfârşit compuse un spaţiu gol, etanş, 
pe care îl făcu să emită date bazale: vânt, 
ninsoare, ger. Aici, în această nişă goală din câmp 
îl vor găzdui pe trimis. La adăpost de simţurile 
santinelelor. 

Era partea cea mai grea a misiunii sale de 
scrutător. Era mai simplu să izolezi două persoane 
preînregistrate decât să circumscrii un spaţiu gol, 
lipsit de suport material. 

— Vine! şopti Ghazalla, adăpostită în nişa 
imaginată de Llewellyn. 

Scrutătorul percepu efluviile prezenţei care se 
apropia. Mai erau doar câteva secunde şi, trimisul 
Vărsătorului se va concretiza chiar între ei, venit 
tocmai din nord, din Sirius. 

Emisarul se materializă brusc pe zăpada moale; 
în mai puţin de o clipă, picioarele i se afundară în 
nea, imediat după ce încheie concretizarea 
completă. Llewellyn îl înconjură cu nişa goală de 
câmp, care începu instantaneu să emită datele 
fizice locale. 

— Grăbeşte-te! îl somă Ghazalla, nerăbdătoare. 

Llewellyn lansă cele două prezenţe false, el şi 
matca, ce începură să evolueze în vortex ca şi cum 
şi-ar fi continuat plimbarea. Concomitent, se 
înconjură etanş în câmpul de izolare împreună cu 

— E în ordine? întrebă scrutătorul. 

Ghazalla examină fluxul de veghe. Nici un prag 
în plus. 

— E în ordine. 

Pentru câteva secunde, o priviră amândoi pe 
nou-sosită. Ascultător, vortexul încărca deja datele 
ce lansau falsa deplasare a copiilor din vortex. Ele 
deveniseră de acum accesibile oricărui spion. 

Llewellyn îşi reveni primul din stupoare şi 
controlă încă o dată câmpul. Erau izolaţi. De 
nedepistat. 

— Totul e în regulă, le asigură pe Ghazalla şi pe 
nou-venită. Le privi atent, crezând că nu vede bine 
din cauza fulgilor de zăpadă care se răsuceau în 
aer. Dar nu încăpea nici o îndoială: mesagerul 
trimis de Vărsător era copia fidelă a Ghazallei. 

Înaltă, cu pielea închisă la culoare, cu faţa 
prelungă, cu părul negru, lucios. Invelită în aceeaşi 
pelerină de blană neagră. Aceleaşi buze răsfrânte 
şi ochi cu sprâncenele ridicate, care îi dădeau un 
aer de mirare continuă. lar când au început să 
meargă, acelaşi târşâit al piciorului drept: urma 
războiului de acum şase ani cu legiunea Fouta- 
Djalon, pe platoul Tombuctou. 

— Sunt Bratnah, din brundul Vadhastra. Sunt 
Amforă. Sunt o apropiată de-a Vărsătorului. 

Ghazallah şi Llewellyn se priviră. Era cel mai înalt 
rang care îi vizitase vreodată. De regulă, veneau 
Maici tinere, acolite, Izvoare, sau Păstrătoare ale 
Apei - nici unele, nici altele însă, nu făceau decât 
să transmită mesajele Vărsătorului. 

Bratnah era investită însă cu capacitate de 

conform propriilor ei concluzii, pentru binele 
comun al Ordinului. 

— Bun venit, Bratnah! spuse  Ghazallah, 
împreunând palmele în faţa pieptului. 

— N-avem mult timp, zise Bratnah. Situaţia s-a 
agravat. Ordinul bănuia că simpla eliberare de 
vortex nu este suficientă. Vortexul trebuie distrus. 
Vărsătorul i-a localizat pe cei ascunşi în spatele 
câmpului: grupul Al Bokar, care sprijină din toate 
puterile existenţa  vortexului. Am fost trimisă 
tocmai pentru a le împiedica acţiunile... în plus, 
sora duşmancei noastre de moarte a părăsit fieful 
familiei şi s-a refugiat la Vorbitorii pentru Peşti... 
Amândouă pretind că acţionează din motivații 
Bene Gesserit. 

Bratnah se oprise şi făcu o mudrah simplă, 
verificând izolarea conversaţiei. Păru mulţumită, 
pentru că zâmbi discret. 

— Grupul Al Bokar? 

— Grupul Al Bokar! răspunse Bratnah, răspicat, 
arcuind sprâncenele şi mai mult. Llewellyn! Cum 
estimezi că vor evolua evenimentele în viitoarele 
săptămâni? 

Llewellyn o privi pe Ghazalla fără să înţeleagă ce 
era cu interogatoriul la care îl supunea Bratnah. 
Matca îi făcu semn să răspundă. 

— Am trimis deja mesaj Ordinului... începu el. 
Legiunea Highlander va trece Mediterana după ce 
va căpăta statutul de legiune migratoare. Va 
spulbera legiunea Spree. Va stabili contact de 
război cu Tengrii. Am luat legătura şi cu Păstrătorii 
strecuraţi în aceste legiuni pentru a face planuri 

— Exact acelaşi lucru ni l-a transmis şi Gwenn, 
din brundul Winnonei. La fel a plănuit şi Ossian, 
scrutătorul lor, deşi nu este dintre ai noştri. 

Llewellyn o privi cu coada ochiului pe matca 
majoră. Gwenn sărise peste condiţionările ierarhice 
şi comunicase direct cu Ordinul. Trecând peste 
Ghazalla. Ştiau că Gwenn este releu direct cu 
Sirius şi că este ambițioasă. Ştiau şi că Ordinul 
încurajeaza concurenţa. Dar Gwenn depăşise de 
mult limitele acceptabile al competiţiei. Cumva ar 
fi trebuit să aibă grijă de ea, dacă doreau să-şi 
păstreze posibilitățile de ascensiune în Bene 
Gesserit. lar figura pe care i-o montaseră în 
peşteră, când trebuise să se retragă din faţa Corei, 
sau cea de acum câteva ore, când o 
deconspiraseră în faţa lui Ossian şi a Winnonei, nu 
păreau să-i reteze nici cum din elan. 

— Ossian, care este un tradiţionalist al 
Scripturilor, gândeşte exact ca voi, accentuă 
Bratnah. 

Nu trebuise să folosească nici o particularitate a 
Glasului ca să se înţeleagă reproşul din vocea ei. 
Lucrând-o în acest fel pe Gwenn, părea ea să le 
comunice prin subsens Bene Gesserit, Ghazallah şi 
Llewellyn deschiseseră o portiţă către secretele 
Ordinului... 

— Ossian, continuă ea, acţionează ca un rebel. 
Schimbă spiralele, amestecă brundurile între ele, 
ca şi cum mult aşteptata zi a contopirii legiunilor ar 
fi venit deja. Ca şi cum războaiele îi vor măcina pe 
tradiţionalişti, iar legiunile ar fi pe punctul de a fi 
desfiinţate. 

— Vortexul este plin de semne, se apără 

Llewellyn. Doar nu crezi că no; l-am condiţionat pe 
Ossian să procedeze astfel? 

— L-aţi învăţat pe Tuath să-i spună despre releul 
de chin... lar Ossian a făcut-o, sublinie Bratnah. 

— Nu văd de ce te-ai supărat, interveni Ghazalla. 
Ossian putea să afle şi singur toate astea... 
Câmpurile sunt pline de mesajele pe care le 
schimbă Păstrătorii între ei, stabilim cu ei cum să 
ne dispunem în luptă pentru a-i lăsa pe 
tradiţionalişti să se ucidă între ei, alegem care sunt 
legiunile care pot declanşa un Mic Jihad, şi aşa mai 
departe... Şi, chiar dacă l-am fi anunţat noi pe 
Ossian, el nu face altceva decât să acţioneze 
conform principiilor noastre! Semnele din câmp ne 
arată că, oricum, vremea noastră se apropie... 

— Când va veni vremea noastră, o întrerupse 
Bratnah, asta numai Bene Gesserit o ştie. Nu voi! 
Credeţi că Astrid Merovingi, tovarăşa Prințesei cu 
99 de trupuri, a fugit întâmplător din castelul ei? 
Credeţi că întâmplător s-a refugiat la Vorbitorii 
pentru Peşti? 

— Degeaba vorbeşti, Bratnah! insistă Ghazallah. 
Semnele nu se înşală! Victoria este aproape. 

— Semnele suntem noi, dacă nu ştiai atâta lucru! 
i-o reteză Bratnah. Semnele din câmp şi alegerea 
momentului suntem noi! 

— Cu toate astea, n-avem nici o legătură cu 
modul neortodox în care acţionează Ossian! se 
grăbi Llewellyn să se justifice. 

— Aveţi legătură cu lucruri mai grave! De care 
Ossian habar n-are! îl opri Bratnah. Nu i-ar fi trecut 
niciodată prin cap că între Ghazalla şi Gwenn 

capacitat pe Tuath să-i convingă de releul de chin! 

Llewellyn înghiţi în sec. Ghazallah aştepta, fără 
să dea vreun semn de nelinişte. Era sigură că 
Bratnah nu venise degeaba cu înfăţişarea ei de 
împrumut. Cineva luase deja o decizie în locul lor. 
Indiferent ce ar fi făcut sau ce explicaţii ar fi dat, 
zarurile erau aruncate. 

— Aş vrea să-mi spui ceva, Llewellyn! Eşti 
scrutător şi n-ai voie să greşeşti! Cu care Păstrători 
comunicaţi? Cu Tengri? Cu Spree? Llewellyn dădu 
să răspundă, dar Ghazalla îl apucă de mână. Prin 
ce câmp comunici cu ei? Prin cel care transmite 
acum în brund că tu şi Ghazalla faceţi o banală 
plimbare în tchang-thang?... 

— Ce vrei să spui? interveni matca. 

Bratnah se opri şi se răsuci brusc spre copia ei. 
Un gest îndelung exersat alături de instructoarele 
bătrâne. Întrebarea Ghazallei avusese o nuanţă de 
agresivitate, iar mişcarea lui Bratnah nu făcu 
altceva decât să dizolve ascendentul mătcii. 

— Voi credeţi că Spree şi Tengri sunt în Europa. 
Credeţi că fraţii Păstrători îi ţin acolo, pe loc, ca să 
vă aştepte pe voi să treceţi Mediterana. Numai că 
lucrurile nu stau aşa. Tengri au traversat marea pe 
gheaţă şi se apropie de Sahara. De fapt, se află la 
mai puţin de o zi depărtare de brundul tău, 
Ghazallah. Bratnah îl privi pe Llewellyn dintr-o 
parte. Tu ce părere ai? 

— Ne-au minţit? Păstrătorii ne-au minţit? Au avut 
curajul să înşele Ordinul? 

— Nu ei! Nu ei! Al Bokar sunt cei care ne-au 
înşelat! Tot ei au umplut şi câmpul de semne care 


prevestesc sfârşitul  vortexului... Despre cei doi 
360 


străini ajunşi în brundul Winnonei, ce ştiţi? se mai 
interesă ea. 

— Nimic, recunoscu Llewellyn, lăsând umerii în 
Jos. 

Bratnah pufni, plictisită. 

— Vă scapă din vedere o grămadă de lucruri. 

— l-am urmărit de când au apărut în brund. 
Gwenn a stat şi ea cu ochii pe ei, zise Ghazalla. 
Dar nici ea nu şi-a dat seama ce vor... Nu ştiu 
decât că s-au pus de-a curmezişul planurilor 
noastre... 

— De-a curmezişul planurilor tale! sublinie 
Bratnah. Tu ai vrut să-i spulberi pe Massai, iar ei au 
insistat să angajaţi Micu Jihad cu Soherii. 

— Tu ştii cine sunt cei doi? 

Bratnah o privi cu coada ochiului şi spuse, plină 
de ea: 

— Sunt dirijaţi de Al Bokar! Nu le ies din cuvânt! 
Sunt duşmanii Bene Gesseritului. 

Işi reluară mersul prin zăpada afânată. Zgomotul 
de fond al deşertului se auzea ca un mormăit surd. 

— Şi atunci? se miră Llewellyn. Cu cine am 
comunicat tot timpul? 

— Vărsătorul nu ştie. Din cauza asta, Ordinul 
scrutează acum în vortex după interlocutorii voştri. 
Poate să fie doar un simplu câmp, cum este cel 
care ne maschează acum pe noi, dar nimic nu e 
sigur. lată de ce am venit. Pentru un timp, vom 
lăsa lucrurile să meargă după cum o doresc Al 
Bokar. 

— Nu înţeleg, zise Ghazallah. Ce se întâmplă cu 
Păstrătorii Tengri care au ajuns atât de aproape 

astea? N 

Bratnah nu răspunse. Incercarea... încercarea 
Ordinului, deduse Llewellyn. Cine ştie de cât timp 
urmăreau Preacucernicele Maici toate 
inconsecvenţele de care le pomenise Bratnah!... 
Legiunile africane țineau legătura cu false legiuni 
care, pasămite, se deplasau prin Europa, iar 
legiunile reale din Europa comunicau cu cine ştie 
ce copii Kildare şi Soher, contrafăcute în câmp. 

Aşa cum stăteau acum şi cele două femele. Faţă 
în faţă. Două copii fidele. 

Oare cine erau aceşti Al Bokar, atât de puternici? 

— Îţi voi lua locul, Ghazalla... spuse Bratnah. În 
ciuda libertăţilor pe care ţi le-ai permis, ai trecut 
de încercările specifice statutului de Păstrătoare. 
N-am mai fi ce suntem dacă am bloca toate 
iniţiativele individuale - cu alte cuvinte, fiţi atenţi 
la ce-o să mai facă Gwenn, înţelese Llewellyn 
subsensul Bene Gesserit. Nici iniţiativele ei nu sunt 
blocate! Te vei duce în Sirius, să te pui la dispoziţia 
Păstrătorului. Eu însă, în calitate de Amforă, 
trebuie să depăşesc încercările statutului meu. Am 
venit să dau piept cu Păstrătorii adevăraţi ascunşi 
în rândurile legiunii Tengri... Cei cu care voi n-aţi 
putut să comunicaţi... Am venit să ţin piept legiunii 
Tengri, în fruntea legiunii Kildare Highlanders... 

Adică, să vezi cine ni se pune de-a curmezişul, se 
gândi Llewellyn, dar nu spuse decât: 

— Va fi o-încercare grea. Vrei să restabileşti 
legătura între compartimentele Bene Gesserit? 

— Vreau să restabilim legătura, Llewellyn! 
împreună! accentuă Bratnah şi porni prin zăpadă, 
şchiopătând. 

— Cât timp mai ţine câmpul de izolare? întrebă 
Ghazalla. 

— Două minute... două minute şi jumătate, cel 
mult, răspunse Llewellyn. 

Bratnah încrucişă mâinile pe piept, aşteptând. Se 
auzea „Ursul Negru”, imnul legiunii. Cimpoaiele din 
brund se tânguiau printre fulgii de zăpadă. 

— Llewellyn? întrebă Bratnah. 

Scrutătorul pregăti câmpurile ce conţineau 
falsele proiecţii în vortex, gata să le retragă într-o 
zonă inaccesibilă, o dată cu plecarea Ghazallei. 
Apoi, schimbă cele două pachete de izolare în 
vortex, înconjurând-o pe Ghazalla cu acel câmp 
care circumscria nimicul. 

Bratnah porni către zidul de incintă. Târa piciorul 
drept după ea. Abia mergea. O să şchiopătez ca 
tine. Şi, fii atentă în Sirius. S-ar putea să te trezeşti 
cu Gwenn pe cap, acolo! 

Imnul suflat în cimpoaie se stinse. Bratnah se 
mai uită o dată spre Ghazalla. Era pregătită. 

— Acum! ordonă Bratnah. 

Llewellyn decuplă câmpurile false, simțind cum 
Ghazalla este aspirată din vortex spre Sirius. Ca o 
cascadă de dulta. 

— Nu s-a petrecut nimic, Llewellyn, spuse 
Bratnah, liniştită, şi făcu un semn vag către 
brundul Winnonei. Subsensul Bene Gesserit era 
evident: Ossian era focalizat pe ei. Tu şi Ghazalla, 
reluă ea, n-aţi făcut decât să turnaţi gaz peste foc, 
oferind lui Ossian registrul de acces la 
comunicarea dintre Caruselambra şi Durstor. 

Tăcând, o luă şontâc-şontâc către brund, prin 
zăpada moale. 

Capitolul XVIII 


Un basm foarte vechi povesteşte că un mascul a 
plecat în căutarea izvorului fericirii. L-a căutat de 
trei ori câte şapte ani, urcând pe munţi, străbătând 
câmpiile de dinainte de kyewa şi bătând cetățile 
de piatră. văzând că nu găseşte izvorul, a hotărât 
într-un târziu să se întoarcă acasă. 

Nu mică i-a fost surpriza când, dând să intre pe 
poartă, a simţit că păşeşte printr-o baltă pe care n- 
o putea vedea şi a auzit un şiroit pe care, oricât de 
mult s-a străduit să-l descopere, părea să nu vină 
de nicăieri. 

Era izvorul fericirii, care aştepta la intrarea în 
curtea lui. 

La fel s-a petrecut şi cu trupele Dispersiei. 
Decanatul le căuta dincolo de stațiile de frontieră, 
dar Vorbitorii pentru Peşti străbăteau de fapt Terra 
Naevata, la adăpostul legiunilor create de Bene 
Tleilaxu. 

Duşmanul se află totdeauna în coasta ta; nu 
trebuie să-l cauţi cine ştie unde, spunea o zicală 
din Arrakis, numai că după kyewa, multă lume 
uitase de Arrakis... 


RÂSETELE UMPLEAU BRUNDUL OUARGL. Furtuna 
se domolise şi, cu excepţia străjilor, toţi legionarii 
intraseră în apă. Ossian scrutase în câmp preţ de 

majoră, căzuse pradă raidurilor Highlanderilor. 
Câteva sute de legionari reuşiseră să iasă din 
împresurare şi se repeziseră cu planşele de vânt 
peste gheaţa Mediteranei. Probabil că se vor 
ascunde la triburile de vânători la copcă sau pe 
insulele părăsite, cine ştie? 

Singura lor scăpare era să intre într-un sigiliu- 
vortex pe care să nu-l mai părăsească vreme de 
ani de zile de acum încolo. 

Matca majoră Soheră nu avea nici măcar acest 
noroc. Fusese agăţată de doi ţăruşi pe marginea 
bazinului ritual şi, susţinută de mâini şi de picioare, 
atârna cu faţa în jos la aproape un iard deasupra 
zăpezii. Dedesubtul trupului ei gol, expus gerului 
de mai bine de o zi, zăceau azvârlite într-un 
talmeş-balmeş spiralele vortexului extras de sub 
pielea ei măslinie. Moolah a fost capturată... 
Moolah a fost capturată... comunicau registrele, 
neîncetat. 

Gwenn se strecură în apă. Căldura apei îi stârni 
irizările vortexului. Întoarse capul spre Fingal. 

Fingal clipi de câteva ori şi se lansă într-o suită 
de gesturi bizare cu degetele. Câmpul plesnea de 
tensiunea scrutărilor. Ossian era cu ochii pe ei, 
Ghazalla la fel, iar Păstrătorii şi releele Ordinului 
din celelalte legiuni urmăreau cu sufletul la gură 
întâmplările din nordul Saharei. Kildare erau pe 
cale să dobândească însemnele de legiune 
migratoare. Deja simplul fapt că Gwenn şi Fingal 
puseseră sub semnul întrebării metodele Ghazallei 
îşi avea importanţa sa. Se vor întreba cu toţii dacă 
Păstrătoarea Highlander era o persoană într-atât 

matcă majoră. În definitiv, Preacucernicele Maici 
nu dăduseră încă nici un fel de instrucţiuni de 
trecere la acţiuni directe, dar Ghazalla o făcuse de 
la sine putere. 

Gwenn semnaliză şi ea prin limbajul digital. Ce 
le-ar fi fost de folos? Cel mai avantajos ar fi fost să 
dezvăluie planul Ghazallei prin care dorise să se 
descotorosească de brundul Winnonei. In mare 
parte, era un brund tradiţionalist, însă Gwenn, 
releul Ordinului, se afla acolo. Poate că Ghazalla 
dorea s-o înlocuiască pe Gwenn cu cineva care să-i 
fie credincios? Oricum o luai, Ghazalla greşise... 

Fingal încuviinţă şi spuse cu glas tare, aşa ca să-l 
audă toată lumea: 

— Te pomeneşti că Ghazalla dorea să scape de 
noi şi pentru asta a vrut să distrugă întreg 
brundul? 

Câteva capete se întoarseră spre ei, dar Fingal 
se cufundă în apă şi începu să înoate. Căldura îi 
străpunse oasele armate cu fibre de oţel, iar 
unghiile impregnate cu cristale de diamant i se 
înroşiră. 

Vocile legionarilor umpleau aerul de deasupra 
bazinului. Gwenn ieşi din apă, se scutură şi o luă 
prin zăpadă către matca Soheră. Se opri la un pas 
de ea, îşi încrucişă braţele peste sânii susținuți de 
rotocoalele vortexului şi  examină trupul 
prizonierei. 

Degetele lungi, terminate cu unghii ascuţite, 
dublate cu cârlige de oţel. Braţele mult prea solide, 
prevăzute cu fascicule musculare suplimentare, 
specifice Soherilor, care utilizau o sumedenie de 

alungite, acoperit de păr negru, sârmos, cu fire 
lucioase ce reţineau căldura. 

De ce îi croise Bhagavan astfel? Erau la fel de 
ciudaţi ca străinii care îşi petreceau timpul, de o 
bună bucată de vreme, în apropierea Winnonei. 
Masculul era slab ca un ţăr, iar femela era pufoasă, 
ca o pâine de tsampa proaspăt scoasă din kang. 
Doi duşmani de-ai Ghazallei, care cine ştie cum, 
ajunseseră în brund... Acum, stăteau în faţa unui 
foc de /ichiba şi tremurau, neputincioşi. Oare ce 
mai puneau la cale? 

Dacă sunt duşmanii Ghazallei, poate că ne-ar 
putea ajuta, îşi spuse Gwenn şi aruncă un ochi spre 
cele două mătci minore care se scăldau. Surâse 
din colţul gurii şi trase un bobârnac în rana vie de 
pe  şoldul  Soherei. Moolah icni scurt, iar 
Highlandera o luă la fugă spre bazin şi se aruncă în 
apă. Înotă pe sub undele calde şi ieşi chiar în faţa 
Winnonei. O întrebă, fără nici un fel de introducere: 

— Şi acum? Ce planuri ai? Cât a mai rămas din 
brundul ei? întinse ea un deget către Cora. 

Winnona simţi cum toate privirile se aţintesc 
asupra ei. Pierduse situaţia din mână încă de când 
Gwenn evitase înfruntarea cu Cora. In plus, ieri, 
după ocuparea Ouarglăi, avusese confirmarea 
faptului că Bene Gesserit era o legiune foarte 
întinsă, răspândită peste tot, gata să surpe poziţia 
unei mătci minore dintr-un brund periferic. 

De altfel, chiar şi acum, susţinătorii lui Gwenn 
din brund, deşi puţin numeroşi, se uitau la ea, gata 
să sară oricând în ajutorul tinerei femele. 

De ce ai lăsat să se întâmple toate astea 


Bhagavan? se întrebă Winnona şi trase cu coada 

ochiului la tradiţionalişti. Ossian îi spusese demult 
că cel mai bun lucru era să declanşeze un conflict 
deschis. Cu cât mai devreme, cu atât mai bine. Cu 
trecerea timpului, sprijinitorii lui Gwenn deveneau 
din ce în ce mai insolenţi, iar tradiţionaliştii îşi 
pierdeau încrederea, văzând că Winnona nu 
acţionează hotărât. 

Poate că venise momentul reglării conturilor? 

Îi numără din ochi pe membrii brundului Corei. 
Erau doar o mână de oameni. Practic, nu mai 
constituiau un brund. Singurul risc era ca Gwenn 
să nu devină cumva matcă minoră, dar Cora părea 
destul de sigură pe ea. Oricum, Winnona nu mai 
putea să amâne confruntarea cu ticăloasa de 
Gwenn. 

— Nu-i treaba ta să ştii ce am de gând cu 
brundul Corei! replică Winnona ambiguu. Membrii 
celuilalt brund începură să vocifereze, dar matca 
nu-i luă în seamă. Cât despre restul planurilor, 
continuă ea, ne vom întâlni cu Ghazalla şi vom 
stabili împreună ce e de făcut... dacă nu cumva a 
aflat deja... adăugă matca într-un câmp accesibil 
lui Gwenn. 

Incă te descurci... îi replică femela, tot în Glas de 
vortex, dar pentru cât timp? li spuse cu voce tare, 
astfel încât s-o audă toţi: 

— Vei ţine cont deci de deciziile Ghazallei. O vei 
face chiar şi acum, după ce ai văzut că a fost 
dispusă să ne sacrifice pe toţi ca să scape deo 
inamică de-a ei? 

Winnona păru că se clatină, dar Gwenn se 
cufundă iarăşi în apa aburindă, înregistrând în 

legionarilor. 

Vrei să vorbim într-un registru separat? o 
împunse Gwenn pe Winnona şi-i iscodi pe străini. 
Dar ei nu dădeau semne că ar fi interesaţi de 
disputa din brund, sau se mascau foarte bine. 

lti imaginezi că poți să mă şantajezi? replică 
matca. 

Ossian interveni şi el: N-ai ce să negociezi cu ea, 
Winnona! Las-o în pace! 

Cum vreți! ameninţă Gwenn şi se lăsă să alunece 
în apă până în apropierea unui mascul imens. Cork 
era cunoscut de toată lumea pentru nehotărârea 
sa. 

— Spune-mi, Cork! începu Gwenn. Ai simţit vreo 
diferenţă când purtai vortexurile Sohere? Erai altfel 
decât atunci când purtai spiralele Kildare? 

Întrebarea îi amuţi pe toţi. Trebuia s-o terminăm 
de atunci, din peşteră, se auzi Glasul de vortex al 
lui Ossian. 

Lasă-mă! mormăi Winnona în tonuri bass, ca şi 
cum ar fi dorit să evite să fie auziţi. Dar era prea 
târziu. Deja Gwenn alesese registrele de 
comunicare şi toată lumea din brund le putea 
descoperi imediat. Pe lângă Kildare, prietenii ei din 
celelalte legiuni; poate chiar şi misteriosul emiţător 
din Durstor... Scrutează vortexul târfei! îi ordonă 
Winnona lui Ossian. Vezi ce se întâmplă în 
câmpurile ei! 

Gwenn încercă să zâmbească spre Winnona, 
când simţi brusc cum se sufocă. Dădu să tragă aer 
adânc în piept, dar avu senzaţia că i se opreşte în 
beregată. Şuieră de câteva ori, simțind cum încet- 
încet îşi revine. 

ÎI întrebă iarăşi pe Cork: 

— Spune, Cork! Ce diferenţe au fost? 

De data asta începu să tuşească. Nu mai avea 
aer, iar zumzetul din brund păru să se accentueze. 
Ce naiba se petrece? se întrebă şi scrută vortexul. 

Atotputernice Bhagavan! Nenorocitul de Ossian, 
şi nenorocita de Ghazalla! îşi spuse, simțind cum 
ochii îi ies din orbite. Era un releu de chin! Totul 
era să-i reziste! Totul era ca ceilalţi să descopere 
releul în vortex, să vadă ce făcuse Ossian cu 
femela care o capturase ieri pe Moolah, matca 
majoră Soheră... 

— Diferențe? păru Cork încurcat. Nici una. Nu mi 
s-a părut că spiralele Sohere mă fac să fiu altfel... 
De fapt, Ossian ne-a spus doar că trebuie să 
emitem comunicări scurte. Dar eu nu fac niciodată 
comunicări lungi ca să-mi dau seama de 
diferenţe... 

— L-aţi auzit? se răsuci Gwenn spre legionari, 
recăpătându-şi suflul. Ar fi avut chef să se repeadă 
cu unghiile în beregata scrutătorului, căci numai lui 
îi venise ideea nenorocită de a-i lua aerul, dar era 
mai bine ca ceilalţi să-l vadă de ce era în stare. L- 
aţi auzit pe Cork? N-a simţit nici un fel de 
diferenţă, apucă Gwenn să strige înainte să se 
clatine, cu plămânii bubuindu-i din nou. Respira din 
ce în ce mai repede şi se uita, îngrozită, către 
Fingal. 

— Ce e? o întrebă masculul. 

Ar fi putut să-i spună că păţeşte toate astea din 
cauza câinelui de Ossian, puiul docil din mâinile 
Winnonei, sau ar fi putut să-i spună că totul se 

Tuath în toată viaţa lui. O idee care nu-i aparţinea, 
însă. O idee pe care i-o transmisese Ghazalla, citi 
ea în câmp. Dar se abţinu şi spuse: 

— Nu ştiu. Mă sufoc. Gwenn privi scurt către 
Ossian, într-un gest cu subsens Bene Gesserit. 
Abia atunci simţi cum masculul cel slab devine 
atent: căuta în vortex, încercând să înţeleagă ce i 
se întâmplă femelei care se sufoca. Află aproape 
imediat şi, aplecându-se spre tovarăşa lui, îi 
strecură ceva la ureche. Oricum, pricepu Gwenn, 
nici unul dintre ei n-avea de gând să-i ia partea. 
Erau împotriva Ghazallei, dar asta nu însemna că 
erau aliaţii ei... 

Ossian scruta vortexul aşteptând să vadă cât de 
mult avea de gând Gwenn să întindă coarda. 

Eu sunt aici, simţi el penetrarea discretă a lui 
Fingal. Ca un cap care se iţea prin crăpătura dintre 
blănurile igluului. 

Suntem aici şi noi, se fandosi Gwenn, dar 
scrutătorul simţ spaima dindărătul comunicării ei. 
Îi ignoră pe amândoi rebelii şi studie vortexul 
Ghazallei. Era gol, neocupat. Vibra bazal, fără ca 
matca majoră să emită vreun semnal către Gwenn 
sau spre oricine altcineva. 

— Spune, Cork! îl înghesuia Gwenn. N-ai limbă? 
Când purtai însemnele Sohere, nu mai erai Cork? îl 
tot întreba ea, dar se întrerupse într-o sacadă de 
tuse. 

E de una singură, anunță Ossian. E necapacitată. 
Ghazalla nu o sprijină. 

Să nu care cumva să te liniştească povestea 
asta, Winnona! îi atrase atenţia Gwenn. Sunt 
decisă să merg până la capăt pe mâna mea! 

Concomitent, buzele ei rosteau cu un timbru 
mecanic: 

— Erai sau nu erai tu, Cork? 

Se opri iarăşi, înecându-se. 

Masculul se uită dintr-o parte în alta. Nu-l ajuta 
nimeni. Nu întâlni decât priviri mate. Gwenn părea 
să se liniştească atâta timp cât nu vorbea, până şi 
Cork simţea asta - cu toate astea, citea în ochii ei 
că n-avea de gând să se oprească. De ce naiba îl 
alesese tocmai pe el? Căutând un răspuns, privi în 
vortexul femelei şi ce văzu acolo îl îngrozi. Dacă, 
din cauză că vorbea cu ea, i se întâmpla şi lui ce 
păţea Gwenn? Se retrase imediat din câmp şi 
răspunse, ca să scape cât mai repede de 
ameninţarea releului de chin: 

— Tot eu eram! Eram Cork! Cork! 

Ai auzit, Winnona? Gwenn continuă în spectru 
audibil: 

— Dar tu, Finnegan? Tu ce poţi să-mi spui? Ce 
zici de toată brambureala asta?  Schimbati 
vortexul! Reintroduceţi vortexul! Ce crezi că o sã- 
mi răspundă Finnegan, Winnona? formulă ea în 
câmp, utilizând frecvenţe bass, ca un vaier 
subteran. 

Dar nu era decât o gândire /hag thong prin care 
încerca să-şi alunge teama de a nu muri în timp ce 
tot mai mulţi legionari căutau în câmpul ei, 
descoperind releul de chin. Murmurele lor 
crescuseră în intensitate. 

Fingal se apropie de Gwenn şi o strânse de 
umeri. Selecţionă un alt registru de acces: 

Tine-o tot aşa, Gwenn! Îi ai în mână! Nu-i slăbi 
nici măcar o secundă! 

— De ce nu răspunzi, Finnegan? îl îmboldi 
Gwenn, aproape sfârşită. 

Masculul pufni în râs şi se uită la legionari. Le-o 
arătă pe Gwenn şi strigă: 

— Miroase a bere! Bucuria victoriei... prea multă 
bere! 

Gwenn zvâcni brusc. Palma ei sună umed pe 
obrazul masculului., 

— Hei!? Ai înnebunit de tot? Potoleşte-o, Fingal! 
strigă Tuath. 

De ce să mă potolească? întrebă Gwenn în bass. 
Apoi continuă cu voce ascuţită, tăioasă şi rea: 

— Am băut prea multă bere, zici! Nu mai ştiu ce 
fac, asta vrei să zici! Dar tu, dacă eşti atât de 
proaspăt, de ce nu-mi răspunzi odată? Erai sau nu 
erai tu atunci când ţi-ai schimbat spiralele? 

— Nu ştiu unde vrei să ajungi, Gwenn! În 
Scripturi, lucrurile astea sunt explicate clar... 

— In Scripturi?!... Despre Scripturi vorbeşti?!... 
se prefăcu Gwenn oripilată. Să-ţi spun ceva, 
Finnegan! Sunt destul de mulţi cei care nu mai 
cred în Bhagavan şi în Scripturile lui! 

Se înecă, simţi că ia foc şi îşi roti privirile holbate 
dintr-o parte în alta. 

— Incâlci regulamentele, Gwenn! o întrerupse 
Winnona, sigură pe ea. Dacă nu te opreşti imediat, 
am să te... 

Gwenn nu o mai asculta. Fingal emitea iarăşi în 
vortex,  zgândărindu-şi femela: Sunt îngroziţi! 
Ossian e cu urechile cât roata carului în câmp, dar 
nu surprinde în brund nici o reacţie de sprijin 
pentru Winnona... Nu te opri! Acum e momentul 


nostru! Legionarii au descoperit releul de chin... 

Se opri brusc, realizând că ceva era în neregulă. 
Comută în registrele distale ale vortexului, în timp 
ce Gwenn, ca dirijată de cine ştie cine, se 
apropiase de Finnegan şi făcea pluta, lovind apa cu 
picioarele, ritmic, precum un automat neuns. 
Privea în gol şi continua să rostească aceleaşi 
cuvinte, ca şi cum ar fi fost pradă unei capcane 
verbale din câmp: 

— Bhagavan şi Scripturile sale... Bhagavan şi 
Scripturile sale... 

Ossian simţi şi el că ceva scăpase de sub control 
şi penetră în câmpurile distale. Nu găsi nimic, deşi 
Gwenn continua să vorbească şi să se mişte în gol. 

Dă-mi registrul ei de acces! îi ceru Ossian lui 
Fingal. Dacă vrei s-o salvăm, dă-mi registrul ei de 
acces! 

Fingal clătină din cap şi se lansă în explorarea 
câmpului dislocat. Ossian se afla şi el prin 
apropiere,  ciocnindu-se de chei şi coduri 
necunoscute. 

Nu poți intra, Ossian! Fără mine, nu te descurci 
aici! întrerupe releul de chin! 

Dă-mi drumul să intru odată! Până nu scăpăm 
situația din mână! 

Gwenn  gâlgâia  amuzată, frecându-se de 
Finnegan: 

— Bhagavan şi Scripturile sale... 

Brusc, Fingal percepu efluviile Ghazallei. Se aflau 
aici, în brund, deasupra bazinului. Un câmp 
aproape solid, ca nişte cabluri ce mânuiau 
membrele lui Gwenn. 

Ai surprins-o, nu-i aşa, Fingal? îl chemă Ossian în 
vortex. Ai surprins-0? 

Nu i-a răspuns. Să-i fiarbă bine, şi pe el, şi pe 
nenorocita de Winnona! Să vadă, înainte de toate, 
ce avea Ghazalla de gând! 

Ce doresti, Ghazalla? intonă el în tonuri 
hipobass. 

Winnona îşi scutura părul, nervoasă, împrăştiind 
aburii din jur. Figura îi dispăruse aproape de tot 
îndărătul irizaţiilor verzui ale spiralelor de pe 
obraji. 

Nu e Ghazalla! E câmpul rezervat de Ghazalla, 
dar nu ea e cea care comunică! sesiză Fingal şi se 
grăbi să-şi izoleze senzaţia în câmpul dislocat. 

Ossian abia dacă avu timp să perceapă mirarea 
lui. Cineva se folosea de codul de câmp al 
Ghazallei... De ce? Dădu să comunice cu Fingal, 
dar acesta îşi spunea: sunt pe noi. Bene Gesserit e 
pe noi. 

E rău, Fingal, nu-i aşa? îl încercă Ossian din nou. 
Nu primi nici un răspuns. Cineva se luptă pe seama 
noastră, nu înţelegi? Suntem piesele lor de joc... 
Lasă-mă să te ajut! 

Nu am nevoie de ajutor! 

— Gwenn! încercă Ossian s-o liniştească şi-i făcu 
semn Winnonei să se pregătească de ce era mai 
rău. Nu vrei să amânăm totul pe mâine? 

— De ce să amânăm? întrebă Gwenn cu voce 
groasă, împiedicată. De ce să nu rezolvăm totul 
acum? 

Nu Ghazalla e cea care te dirijează! lansă Fingal 
neliniştit. £ a/tcineva! Opreşte-te mai bine! 

Dar Gwenn nu era dispusă să ia pe nimeni în 
seamă. Gwenn sau cel care o dirija. Se apropiase 
de Finnegan şi-l îmbrăţişa. 

— Nu vrei să-mi spui, Finnegan! Vă întreb pe 
ceilalţi, atunci, se răsuci ea spre legionarii din 
brund. Căţeaua asta de Soheră, cu vortexul ei 
extras, mai este ea însăşi, sau ce mai e acum? 

Gwenn îl abandonă pe Finnegan şi ţâşni afară din 
bazin, abia suflând. Răspândind aburi groşi, ca şi 
cum ar fi fost un gheizer cilindric, se apropie de 
matca prizonieră: 

— Spune! Ce simţi acum, când nu mai ai vortex? 

Moolah săltă capul cu greutate, privi la Gwenn şi 
o scuipă drept între sâni. 

Nu Ghazalla te dirijează. Nici tu! Eşti condusă de 
altcineva! interveni Fingal, se apropie de Gwenn şi 
dădu s-o tragă înspre iglu. O dirijează altcineva! 
emise el către întreg brundul. 

— Eşti fricos, Fingal! zise Gwenn cu voce 
rugoasă, ca şi cum ar fi vorbit cu Glas de vortex. 
Legionarii se scuturară, nepricepând o iotă din ce 
zicea. De ce a trebuit să le spui acest lucru? Zilele 
noastre se apropie! 

Cum naiba îi reuşeşte hipobass în audio? se 
întrebă Winnona. 

Habar n-am. Habar n-am. 

O mai înțelege altcineva în afară de noi? 

Nu. N-o mai înţelegea nimeni. N-o înțelegeau 
câtă vreme scotea nenorocitul ăla de hipobass în 
spectru audio. Poate doar cei doi străini să fi reuşit 
s-o urmărească - o iscodeau amândoi, cu o 
curiozitate nedisimulată, ca şi cum ar fi trebuit să 
povestească altcuiva tot ce vedeau. 

— Vreau să spun, răcnea Gwenn, că nu sunt 
obligată să lupt alături de tine numai pentru că 


avem acelaşi model al vortexului Poate că aş fi 

preferat să fiu aliata căţelei ăsteia de Moolalt. 
Poate că mi-ar fi plăcut, de fapt, s-o snopesc în 
bătaie pe Cora! 

Ultima frază o spusese cu timbru normal, aşa că 
au înţeles-o toţi. 

— Asta e prea mult! izbucni matca brunetă şi 
sări din apa fierbinte fără ca Winnona s-o poată 
opri. 

Capitolul XIX 


Pivotul întregii dispute era Terra Naevata, îşi 
dăduseră seama membrii grupului Al Bokar. Dacă 
puneau mâna pe legiuni, într-un răstimp de câteva 
Zile aveau să pună Decanatul cu botul pe labe. Nu 
există altă metodă pentru a deschide accesul în 
vortexul special decât să-l declami, să-l citeşti, 
cunoscându-i semnificaţia... Acesta era motivul 
pentru care Decanii, care avuseseră acces la 
Textul Conservării, uitau cum să se folosească de 
legiuni. 

Și, cum nici unul dintre Al Bokari nu putea să 
scoată sunete, au ajuns la concluzia că era necesar 
să inițieze pe cineva care să citească Textul în 
locul lor. 

Singurii care o puteau face fără ca situația să 
scape de sub controlul Al Bokarilor erau Messaoud 
şi Brenda. 


MESSAOUD HARKONNEN ciuli urechile. Pe lângă 
huruitul continuu al benzilor rulante, se strecura, 
distant, o voce şoptită: 

— Mess! Messss! 

A crezut că îl chema Brenda. O privi. Respira 
regulat, răsucită bizar pe planşeul călduţ şi moale 
al boshului. Dormea dusă. 

— Mess! Nu te speria! auzi el iarăşi. 

Simţi cum îi îngheaţă măruntaiele şi-i veni să 

strige, dar vocea potolită continuă: 

— Fii liniştit, sali Mess! Sunt prietena ta... Simti 
că sunt prietena ta, nu-i aşa? 

Muşchii lui Messaoud se relaxară, inima i se 
încălzi, bătând mai rar. Creierul i se limpezea, 
treptat, de parcă s-ar fi cufundat într-o cadă 
fierbinte. 

— N-o trezi pe Brenda! Doar acesta e micul 
nostru secret, nu-i aşa? continuă şoapta. Se auzi 
un râs discret, cu o tonalitate joasă, apoi vocea 
urmă: E micul nostru secret. Deocamdată, Brenda 
nu trebuie să afle nimic. Abia mâine dimineaţă, 
când se va trezi, îi vei spune şi ei... Când vei şti ce 
şi cât să-i spui... 

— De unde vorbeşti? întrebă, în sfârşit, 
Messaoud. Tot în şoaptă. 

— Sunt cu trei niveluri sub tine. Într-o cameră 
laterală. Glasul marcă o pauză, oftând, apoi, 
continuă. Vino să ne întâlnim, Mess! Totdeauna m- 
ai dorit! Şi când doreai să-i ceri jurnalul lui Fenring, 
grăsanul, o făceai pentru că ştiai că vei afla despre 
mine acolo... 

— Mă interesa mai mult ce e cu mine şi cu 
Brenda... încercă să explice Mess, dar vocea îl 
întrerupse: 

— Nu minţi! De unde ştii tu ce doreai? 

Mess se ridică în picioare fără să provoace nici 
cel mai mărunt zgomot. Aruncă o privire spre 
benzile care transportau spiralele către fundul 
halei. Nu reuşea să pună un chip pe voce pe care o 
auzea atât de clar. Dar o mai ascultase, era sigur 
de asta încercă să-şi dea seama de unde vorbea. 


Nu avea cum. Mergând, auzea răsuflarea acelei 

femei cum se deplasa o dată cu el pe coridor. 

— Nu trebuie să pierzi timpul cu fleacuri, Mess! 
Coboară odată! Sunt atât de nerăbdătoare! reluă 
şoapta. 

— Ah! exclamă el şi se scărpină pe obraz, uluit. 
Eşti Cassandra Sommers, nu-i aşa? 

În loc de răspuns, auzi un râs potolit. Ca o minge 
de catifea. 

— Ce cauţi tu aici, după mine?... Sunt un 
nondecizional din Landsraad. Locuiesc pe strada 
28, dacă ştii ce înseamnă asta... Faci o glumă? 
întrebă el în timp ce cobora scările. 

— Ei! Haide, haide, Mess! murmură glasul. Ţi-am 
spus că vreau să împărtăşim un mic secret! 

Mess cobori restul scărilor fără să mai spună 
nimic. Privi iscoditor de jur-împrejur. Nu văzu pe 
nimeni. Pentru o clipă, îşi imagină că visează, însă 
senzaţia liniştitoare pe care o mai simţise îl 
străbătu din nou. Era bine. El era Messaoud 
Harkonnen. Cassandra Sommers îl căuta, gata să-l 
facă părtaş la un secret. Chinchin potenţat, lupte 
ilegale în noroi, trafic cu spirale halucinogene de 
Suez, putea să-i propună orice. Accepta orice, cu 
ochii închişi. 

— Unde eşti, Cassandra? 

— Aici. În stânga ta. Hai, intră! Nu-ţi fie frică! 

Messaoud deschise uşa din spatele căreia se 
auzea vocea şi intră într-un salon îngust. Un sferoid 
3D era aprins, iar alături de el, receptorul unui 
telefon încrustat cu fildeş de focă băzâia desprins 
din stativul său, zvâcnind ritmic. 

— Sunt la telefon, insistă şoapta. 


Mess ridică receptorul şi spuse, absurd: 

— Messaoud Harkonnen la telefon! 

Realiză că se purtase ridicol şi se înroşi, dar 
vocea continuă liniştitoare: 

— iți mulţumesc că m-ai ascultat întocmai, 
iubitule! 

Era vocea femeii după care înnebuneau toţi 
bărbaţii din Edificiile Inferioare. Blonda cea slabă, 
cu ochii verzi. Păcat că nu erau şi băieţii de faţă, să 
vadă cât de lejer discuta el, Mess, cu Cassandra 
Sommers! Ar fi putut chiar s-o... 

— Nu fi vulgar, Mess! Ştiu că mă placi, dar nici 
chiar aşa.. Poate doar după ce-ţi voi împărtăşi 
secretul, poate atunci doar să-ţi fac o surpriză! 
Numai ţie! îi întrerupse Cassandra gândurile 

— Scuzaţi-mă, doamnă! zise el, reverenţios. Eu... 

— Eşti scuzat de la bun început, sali Mess! 
accentuă ea şi Mes realiză că îi auzise tot timpul 
vocea ca şi acum când ţinea receptorul lipit de 
ureche. Dori să-l aşeze în furcă, pentru a-şi 
confirma raţionamentul, dar vocea Cassandrei îi 
răsună imediat între oasele craniului, ca şi cum s- 
ar fi aflat cu totul în capul lui: 

— Să nu faci asta, Mess! Ai dedus corect! Sunt în 
tine! oftă ea languros. Sunt în tine. Prin vortex. Dar 
mai avem nevoie de telefonul ăsta. 

Sferoidul Ghildei se acoperi brusc cu imaginile 
3D ale Saharei, distrăgându-l pe Messaoud de la 
glasul care i se prelingea în creier. Se auziră în 
surdină acordurile unei Simfonii (Mess n-avea de 
unde să ştie că era a lll-a de Beethoven!0), apoi 


10 Beethoven a trăit cu mult înainte de kyewa, într-o vreme în care 
câte un singur om (!) se ocupa de produs o piesă muzicală. Din 
cercetările efectuate, reiese că Beethoven ar fi trăit undeva în Ammeria 

imaginea dispăru la fel de brusc pe cum apărase, 
lăsând doar muzica să se ridice din difuzor. Dar 
asta nu dură decât câteva clipe - în locul imaginii 
apăra un titlu, scris în caractere sobre: 


Textul Conservării 


Receptorul pe care Mess îl ţinea la ureche emise 
un vuiet neîntrerupt. Un răpăit se suprapuse peste 
zgomotul de fond - era un sunet pe care Mess 
iarăşi nu avea cum să-l recunoască - sacade de 
ploaie, întrerupte când şi când de şuierături înalte. 

— Ştiu că îţi place, sali Mess! repetă vocea. Auzi 
acum lucruri pe care ar dori să le audă orice 
magistrat Decanal! Gândeşte-te! Nici măcar soţul 
meu subsumat n-a auzit vreodată ce auzi tu acum, 
deşi jinduieşte după acest lucru de tare mult timp, 
de pe vremea când încă mai avea un corp al lui, 
vizibil până şi în sferoidele Ghildei... Dar să nu 
anticipăm! Avem un mic secret noi doi. Un secret 
la care nici soţul meu subsumat nu are acces dacă 
pricepi ce vreau să spun... 

— Nu înţeleg... 

— E încă prea devreme. 

Pagini întregi începură să defileze nebuneşte în 
sferoidul 3D înşurubându-se instantaneu în creierul 
lui Messaoud Harkonnen. Cuvinte, propoziţii, fraze, 
paragrafe - erau cu toate aspirate avid de creierul 


şi în Euross (există o piesă, pe care mulţi dintre noi au ascultat-o, 
denumită Roloou var Beethoven, şi care, aparent, se referă la acest om 
special, denumit pe atunci „compozitor”). În ce priveşte cuvântul 
Simfonie, nu putem spune decât că este un termen denumind o piesă 
muzicală de mare anvergură, respectând nişte reguli structurale 
deosebit de constrângătoare 

lui, în timp ce receptorul îi vuia profund în ureche. 

Mess strânse ochii şi se scutură. Nu el era cel 
căruia i se petreceau toate astea. Ce se zvonea 
despre Cassandra Septimus Sommers? Că era 
femeia cu 99 de trupuri? Ce dorise ea să spună 
despre soţul ei subsumat? 

— Mess! Sunt încă cu tine, Mess! 

— Messaoud Harkonnen la telefon! răspunse el, 
buimac. Eşti chiar Cassandra Septimus Sommers? 

— Şşşşt! Într-un fel, sunt Cassandra Septimus 
Sommers, şuşoti receptorul. Dar, te implor!... 
Cassandra Sommers te imploră! Fii atent, Mess! Nu 
mai închide ochii! Pentru secretul nostru, numai al 
nostru, nu mai închide ochii! 

Doamne! Femeia asta revărsa sex prin cablurile, 
sferoidele şi membrana aia! Revărsa sex, care îi 
picura lui în ureche, acum! Ca o limbă de carne 
adevărată ce se iţea din receptor, direct în ureche, 
unde făcea rotocoale umede. 

— Eşti deplasat, Mess! Doar mă iubeşti, nu-i aşa? 
Mă iubeşti mult, nu-i aşa? scânci vocea. 

Messaoud privi în jur, asigurându-se că e singur. 
Nu dorea s-o rănească pe Brenda, şi acum ştia că 
trebuia să-i spună Cassandre lucrul acela care, în 
mod sigur, ar fi supărat-o pe descendenta Casei 
Atreides... 

Descendenta Casei Atreides... Plecată de pe 
Caladan şi înstăpânindu-se peste Arrakis, dând 
naştere unui profet şi unui Impărat-Zeu... De unde 
ştiu eu toate astea? se întrebă Mess. 

Cassandra tuşi în aparat, ca şi cum ar fi fost 
încurcată: 

— Mă iubeşti mult, nu-i aşa? 

Messaoud şopti pe cât de încet putea: 

— Da, Cassandra! Te iubesc mult, Cassandra! 
Dintotdeauna. De când te-am văzut cum stăteai 
picior peste picior la... 

— Şi eu te iubesc, Mess! îl întrerupse vocea. Tot 
în şoaptă dar cu un aer de urgenţă, care îl făcu pe 
Mess să se clatine. Te iubesc tare mult, numai că 
aş dori să câştigăm timp... pentru Dumnezeu, 
Mess! Crezi că se poate? murmură ea cu vocea 
uşor răguşită. Ţi-am spus că sunt dispusă să-ți 
acord un favor după ce terminăm... 

Mess aprobă din cap. N-o s-o mai întrebe de 
unde aflase el că Brenda era descendenta unei 
Case Mari. 

— Să-i dăm drumul, zise el, abia ţinându-şi 
răsuflarea. 

Textele. Vuietul. Simfonia. Messaoud Harkonnen 
cu ochii căscaţi în sferoid. Şi apoi, întrebările 
Cassandrei Al Bokar, urmate fără pauză de 
răspunsurile sacadate ale lui Mess, emise în câmp. 

— Vortexul paralel? 

Câmpul extins care înmagazinează structura şi 
funcția legiunilor. 

— Legiunile? 

Legiunile sunt modelul Decanatului. 

—  Funcţionalitatea! Spune-mi mai departe 
despre funcţionalitatea lor, iubitule! 

— Oh, Cassandra! Aproape că te simt! spuse 
Messaoud, greoi. Brusc, reveni la tonul serios şi 
spuse, scandând: Capitolul ocult XX! Inamicii 
primesc transfer prin vortex la o legiune. 
Decanatul primeşte transfer prin vortex la o 


legiune adiacentă. Vortexul... 

— Citeşte mai frumos, iubitule! Frumos... mmm. 
Curgătoor... gemu lung Cassandra Al Bokar. Ooh, 
Mess! Citeşte.. Oooh! Citeşte, Mess!... 

Duşmanii vor fi condiționați de legiunea care i-a 
captat. Decanatul va fi condiționat de legiunea 
care l-a captat. Secretul e să ştii să mişti legiunile 
pe hartă. Să faci să ajungă una lângă alta acele 
legiuni care oglindesc perfect trupele beligerante. 
Să  inveţi să  iînmulțeşti populația legiunii 
Decanatului, dacă duşmanul este numeros. Să 
înveți să înzestrezi legiunea Decanatului dacă 
duşmanul este puternic. Să ştii să legi Decanatul la 
legiunea care va învinge. Legiunile sunt tiparul în 
care curge dezvoltarea Decanatului! 

— Aaah... Imago Mundi, dragule! Pronunţă, te 
rog, dupa mine: Imago Mundi! şopti Cassandra Al 
Bokar, după care făcu pauză lungă. Respirația ei 
agitată se linişti. 

Imago Mundi. 

Vocea Cassandrei înghiți în sec. 

— Perfect, iubitule... mmh... Vortexul? întrebă 
ea, sec de astă dată, cu un aer serios. 

Mentine conexiunea. Ce face legiunea face şi 
inamicul. Ce face legiunea face şi Decanatul. 

Vuietul din telefon se întrerupse brusc. Sferoidul 
Ghildei se stinse. Cuva de sunet care răspândea 
armoniile Simfoniei a lll-a tăcu şi ea, iar uşa 
lucioasă a salonului se dădu de perete: afară, se 
vedeau benzile rulante care transportau spiralele 
legiunilor din Sahara. 

— Mai eşti acolo, sali Mess? 

Messaoud dădu din cap, strângând receptorul în 
mână. 

— De acum, eşti cuplat la Al Bokar, îi spuse ea, 
satisfăcută. 

— Nu eşti Cassandra Sommers,  articulă 
Messaoud liniştit. 

— Nu. Nu sunt chiar Cassandra Sommers. Sunt 
sora ta din vortex. Dar, ca să fiu sora ta, trebuie să 
ne ajuţi pe noi, egalii tăi din vortex, sali Mess! Vei 
fi momeala noastră. Pe păcătoasele Bene Gesserit 
ascunse în Sirius nu le putem pescui cu legiuni 
inventate în vortex, aşa cum am păcălit 
Decanatul... Pe Vărsătorul Bene Gesserit, de pildă, 
nu-l putem pescui decât cu oameni din carne. El 
ştie că Dumnezeu este inventat şi nu poate crede 
decât în oameni în carne şi oase... Pricepi ce-ţi 
spun eu, Mess? 

Nu-i răspunse. Harkonnenii şi Atreides au fost 
mereu inamici ireconciliabili, gândea el. 

— Mai eşti acolo, sali Messaoud? 

Glasul Cassandrei se auzea acum doar din 
telefon. Senzaţia care părea că-i topeşte creierul, 
cea care îl ţinuse până acum câteva minute, se 
dizolvase. 

Cassandra nu mai era în el. 

Mess se înroşi şi spuse, încurcat: 

— Da, doamnă... Mă tem că v-am vorbit 
necuviincios, mai devreme. De fapt, am gândit 
necuviincios... aş vrea să nu mă înţelegeţi greşit... 

Cassandra Al Bokar pufni într-un râs sănătos. 

— Nu-ţi face griji, Mess! Harkonnenii cu care am 
mai vorbit m-au obişnuit cu alt fel de a vorbi... Un 
strămos de-al tău a vrut odată să-mi violeze un 
predecesor, ştiai? In plus, tu ai citit, aşa că eşti 
scuzat. Hmm! Pot avea certitudinea că vei mai citi 

din Text când o să mai fie nevoie? 

— Fiţi convinsă! răspunse Messaoud, ca un om 
de lume. Zâmbea de circumstanţă, aplecând uşor 
capul, deşi nu avea cum să fie văzut. 

— Şi vei lupta alături de noi împotriva 
Decanatului? Împotriva legiunilor? Împotriva Bene 
Gesseritului? 

— Puteţi avea încredere în mine, doamnă! 

— La fel mi-a spus şi un alt strămoş de-al tău, 
înainte să mă încarce cu un gaz exploziv şi să mă 
trimită într-un conclav Bene Gesserit... 

Mess făcu o pauză. Se străduia să-şi găsească 
cele mai nimerite cuvinte. Într-un târziu, se hotărî: 

— Mi-este greu să calific acţiunile unui om pe 
care nu-l cunosc, chiar dacă îmi este rudă. 

Cassandra râse aprobator. 

— De ce nu-mi spui pe nume? îl întrebă. Suntem 
egali de acum, sali Mess! 

— Cum doreşti, Cassandra! accentuă el, 
coborând vocea. 

— In regulă. Eşti de acord să facem o mică 
verificare? 

— Te ascult, Cassandra. E corect cum îţi spun 
acum? Sau poate că ar fi mai bine să-ţi spun 
Cassandra Al Bokar? 

Ea râse, dar nu i-a satisfăcut curiozitatea. Ca şi 
cum Messaoud n-ar mai fi avut nevoie de explicaţii 
suplimentare. Îl întrebă scurt: 

— Secretul? 

Secretul sunt legiunile. Legiunile sunt secretul. 

— Aşa e... Imago Mundi, confirmă Cassandra, 
după care continuă, jenată: ţi-am rămas datoare 


cu ceva... 

Mess rămase pe gânduri. Apoi exclamă: 

— Ah! Promisiunea pe care mi-ai făcut-o la 
început!... Nici să nu te gândeşti! Eşti scuzată de la 
bun început! 

Clanc! - Cassandra închise telefonul. Messaoud 
aşeză cu grijă receptorul în furcă şi ieşi pe 
platforma lucioasă din fanoane prelungi de sub 
care izvorau benzile rulante. 

— Vortexuri! strâmbă el din nas, cunoscând de 
acum valoarea pur decorativă a spiralelor. 

Textul nu o spunea clar, dar pentru el, care îl 
citise asistat, totul devenise limpede. De la kyewa 
încoace, indivizii încasaseră baterii întregi de 
manipulări genetice. Printre ele, şi capacitarea 
repetitivă a cortexului limbic. Mediatorul de 
exteriorizare, cheia de acces în vortex adică. Aflată 
în posesia oricărei fiinţe omeneşti care trăia sub 
autoritatea Decanală. Găselniţa Ghildei, 
Dumnezeul pentru care  selecţionaseră linii 
genetice de excepţie, pentru care inițiaseră 
războaie şi distruseseră planete întregi - le scăpa 
acum printre degete, utilizat de Bene Tleilaxu şi 
aflat în posesia Decanatului... 

Oricum, spiralele erau doar praf în ochi. Nu 
aveau nici o legătură cu puterea de explorare în 
câmp. Era o simplă problemă personală, ca şi 
văzul, auzul, şi mirosul. Depindea de cum erai 
construit şi cum te educai. 

— Doamne, ce harababură e acolo sus, pe Terra 
Naevata! spuse Mess cu glas tare. 

Urcă ultimele trepte şi ajunse înapoi la intrarea 
în terminal. O privi pe Brenda cum dormea pe 


planşeul călduţ şi elastic, parcurs ritmic de o 

contracție umedă, ca un val.  Inconştient, 
desfăcuse picioarele. „E chiar stupid...” îşi duse 
Messaoud la capăt gândul despre legiunile 
plimbate pe hartă de puterea Decanală, în funcţie 
de interesele ei... 

— lar tu nu eşti elegantă deloc! spuse el în 
şoaptă, aranjând coapsele femeii. 

Capitolul XX 


Mordec'hai Diaz credea că melanjul oferit de 
Dendros ii deschidea poarta puterii. El îşi imagina 
că a alege intre variantele de viitor expuse de 
melanj era sinonim cu controlul asupra semenilor 
săi. 

Asta ne arată cât de precare sunt judecăţile 
noastre. De altfel, însuşi Mord şi-a dat seama de 
limitările pe care le avea melanjul, după ce faptele 
expuse aici se terminaseră de mult. Cel mai mult îl 
măcina întrebarea: „Cum de nu mi-am dat seama 
că adevărata sursă de putere o reprezintă 
posibilitatea de a trăi aceeaşi realitate cu mai 
multe trupuri?” Se gândea mereu că încercase să 
controleze mişcările Cassandrei Septimus 
Sommers şi că niciodată nu fusese sigur cu câte 
dintre replicile ei se întâlnise. De fapt, fusese 
mereu dificil să-şi imagineze ce se petrece în 
boshul ei privat, printre cuvele axolotl din care se 
ridicau nenumărate Cassanare. 


CASSANDRA se afla în boshul ei privat, printre 
cuvele axolotl. Impăturea songduul după tipicul 
unui vechi nod marinăresc de Caladan, lumea 
apelor nesfârşite. Undeva în vortex, pe Terra 
Naevata, Astrid îi citea mesajul emis de panglica 
foşnitoare: Crezi că Tengri sunt urmaşii Dispersiei? 
Cassandra despături brusc songduul, semnalizând 

încheierea comunicării, şi se uită la cinci din 
replicile ei, ieşite din cuve. O aşteptau cu toate pe 
o a şaptea, care trebuia să se întoarcă din Syrta, 
de la vizita făcută lui Mord. 

— Crezi că Mord nu şi-a dat seama că de fiecare 
dată se duce o alta la el? întrebă una dintre replici, 
după ce Cassandra pusese panglica la o parte. 

— Asta ştie deja. Dar nu ştie despre asta... spuse 
Cassandra şi arătă către plasa de vortex 
suspendată de tavanul boshului. Nu ştie că ne-am 
apucat să copiem în vortex întâlnirea. Nu ştie că 
facem efortul să păstrăm amintirile acestei 
întâlniri. 

— Ciudat, remarcă o a treia, de ce lucrează în 
acelaşi fel cu fiecare dintre noi? 

— Vrea să ne capaciteze pe toate. Să fim 
dependente de el. 

— Şi suntem? 

— Cred că da. Ne-a agresat cu un vortex 
deosebit de subtil. 

— Sexul? Ţi se pare că sexul este o motivaţie 
subtilă? 

— Suficient de subtilă cât să ne perturbe în 
momentele cheie... 

Uşile de la intrare se clătinară uşor, după care se 
deschiseră. 

Candelabrele  vibrară discret, iar luminile 
boshului pâlpâiră de câteva ori la rând. O altă 
replică intră în încăpere şi se aşeză la masa 
acoperită cu o carapace extinsă de ţestoasă. 

— Mulţumesc, le zise celorlalte, în timp ce se 
aşeza şi făcu semn spre plasa de vortex de 


deasupra. Ştie... Mord ştie că suntem mereu altele. 

Se întreabă cât de multe suntem şi, dacă va 
ajunge să ne capaciteze vreodată pe toate. Este 
îngrijorat că nu capătă acces la câmpul boshului de 
aici, să ne motiveze, definitiv, pe toate. 

— Ah, făcură celelalte şase, la unison. Una dintre 
ele, cea care îl vizitase pe Mord cel mai recent, 
continuă: Şi-a dat seama că a contrafăcut 
scrisoarea lui Astrid în contul nostru? 

— Nu. E convins că Astrid a părăsit Edificiul 
datorită intrigilor sale. E convins că războiul de 
asasini o să înceapă din cauza planurilor sale. 
Crede că ideea cu scrisoarea i-a venit chiar lui... 

— Asta e bine, zise cea care îl vizitase pe Mord 
ultima, făcându-le pe celelalte să ridice din umeri. 
Ele unele pierduseră legătura cu manevrele 
ghildarului. 

— Nu începem? întrebă una dintre ele. 

— Ba da, spuse nou-venita şi se cuplară toate la 
vortexul care le păstra amintirile ultimelor zile, 
nealterate. Cinci dintre ele exclamară şi-şi duseră 
palmele la gură, concomitent. 

— Cine este moarta din Edificiul Geb'el Tariq? 

— Ea, întinse mâna ultima venită, arătându-le o 
cuvă goală. 

— Credeam că ai trimis-o să se sfătuiască cu 
Oreste... 

— Nu. Am trimis-o să moară. Aşa doreşte Mord. 
Noi vrem să declanşăm un război de asasini cu 
Merovingii. El ştie ce trebuie făcut pentru ca acest 
război să izbucnească. 

— Crezi că am putea să vedem într-un sferoid ce 
se petrece în iatacul Cassandrei Optimus din 


Geb'el Tariq? întrebă una dintre ele. 

— O clipă. Să acopăr vortexul. 

Sferoidul 3D se aprinse în tonuri verzui, umede, 
ca şi cum lichidele de sub membranele sale 
amniotice s-ar fi amestecat cu tuş. Apoi boshul 
înscrise primele imagini din iatacul Cassandrei 
Optimus, fiica oficială a cuplului Sommers. Până 
acum patru ore stătuse alături de celelalte, în 
cuvă, aşteptând să crească alături de congenerele 
ei, gata să-l ia în căsătorie pe fiul unic al cuplului, 
Oreste VI. 

Cea pe care o vedeau acum n-avea să fie 
niciodată perechea lui Oreste VI. Un firicel de 
salivă i se uscase pe obrazul stâng, dar în rest, 
avea figura liniştită. Cei care intraseră în iatacul ei 
spuneau că murise în somn, fără chinuri. 

Printre ei, medicul souk, care râcâia cu o lamă 
fină de sticlă pielea de pe bărbia Cassandrei 
Optimus. Puse lama într-o taşcă de piele, după 
care culese saliva uscată cu o spatulă de lemn. 

— Am să studiez toate probele astea, dar sunt 
sigur deja că fata a fost ucisă cu extract de frasal... 

—  Merovingii, spuse în şoaptă unul dintre 
şambelanii Casei Sommers. Ei folosesc extract de 
frasal, iar Decanul îl cultivă în grădinile sale 
scufundate. Face obiectul unei atenţii speciale... 

— Exact, încuviinţă medicul. 

— Nu  anunţăm  luptătorii-umbră? întrebă 
şambelanul. Dacă Merovingii au otrăvit-o pe 
Cassandra Optimus, înseamnă că au început 
războiul de asasini. 

— Au început un război de asasini fără să-l 
declare? întrebă medicul. 


Un şambelan ridică din umeri, medicul souk se 

retrase într-un sigiliu-vortex, iar replicile din boshul 
privat al Cassandrei îl pierdură din vedere. 

— Îl anunţă pe Oreste. Vrea să ceară instrucţiuni, 
comentă una dintre ele. 

Aşteptară, preţ de câteva clipe. Telefonul sună 
aproape imediat, dar nici una nu-l deschise. In 
schimb, ultima venită din Syrta emise cu Glas de 
vortex: 

Am văzut în sferoidul Ghildei, Oreste. Cassandra 
Optimus este moartă. Ce mai aştepţi? 

Răspunsul soţului ei întârzia. Crezi că au atacat 
înainte să se declare războiul de asasini? se 
interesă el, în sfârşit. 

Dacă nu eşti sigur, aşteaptă rezultatele analizei 
medicului, răspunse Cassandra. Oricum, ceea ce s- 
a petrecut la Geb'el Tarig a fost preluat de vortex. 
lar Mord va face tapajul necesar. Lanasraadul şi 
magistrații vor afla cât se poate de rapid că fata 
noastră a fost ucisă cu extract de frasal. lar Nizar 
Al Awad n-o să aibă de ales. Va declara el însuşi 
războiul, fără să ne mai consulte... 

Se făcu linişte. Auzeau cu toate fâsâitul de fond 
al câmpului, liniştit ca valurile refluxului urcând pe 
ţărmuri. 

Cassandra... începu Oreste, tărăgănat, care 
dintre fetele noastre era? se hotări el să termine 
fraza. 

Replicile se uitară unele la altele. Nici una nu 
ştia. Niciodată nu ţinuseră cont de originalele din 
cuve. Erau fiinţa comună a Ordinului Bene Gesserit 
şi ediţiile princeps n-ar fi făcut altceva decât să le 
încarce emoţional şi să le distragă de la 


adevăratele scopuri. 

E doar o replică, emise una dintre ele. Doar nu-ți 
imaginezi că aş fi trimis-o la moarte pe adevărata 
noastră fiică? 

În vortex păru să se audă un suspin de uşurare, 
iar după câteva clipe, sferoidul 3D îl înscrise pe 
medicul souk ieşind de sub sigiliul-vortex. Se 
adresă şambelanului, cu voce imparţială: 

— Nu facem nimic. Aşteptăm. 

Replicile din boshul privat al Cassandrei se 
ridicară de la masă ca la un semn şi se îndreptară 
cu paşi măsuraţi către cuvele lor. Sferoidul 3D se 
stinse treptat, una dintre cuve se deschise, iar o 
altă Cassandra Septimus păşi afară cu gesturi 
oarecum nesigure, îşi privi copiile şi se cuplă la 
vortex. Preţ de câteva clipe, zâmbi. Apoi, figura 
păru să i se prelingă, pentru a deveni în scurt timp 
la fel de rece ca atunci când părăsise cuva. 

— Deci vom avea război, spuse ea, iar celelalte o 
aprobară. Se uită la songdu şi întrebă, micşorându- 
şi ochii: Astrid respectă înţelegerea? 

— O respectă, sosi răspunsul. 

— Ştiţi, totdeauna m-am întrebat dacă Tengrii 
sunt Dispersia. Dar şi mai important mi s-a părut 
să aflu dacă surori de-ale noastre n-au scăpat de 
furia Cassandrei Secundus. 

— Ai câteva ore la dispoziţie ca să încerci să 
găseşti răspuns la aceste întrebări, zise una dintre 
replici, trăgând deasupra sa membranele 
amniotice ale cuvei. 

Se făcu linişte. Replica aşteptă ca toate cuvele 
să se inactiveze, după care spuse: 

— Am câteva ore ca să reuşesc să vă conduc pe 


toate... Cu condiţia să găsesc butoanele pe care 

trebuie să apăs. 

Se concentră asupra vortexului din tavan, izola 
ultimele fraze şi le şterse. Exact aşa cum 
procedase şi Mordec'hai Diaz cu pachete întregi de 
amintiri din mentalul congenerelor ei. 


* 


Vadhastra nu era un brund ca toate celelalte. 
Săpat într-un ghețar amplasat la poalele munților 
Sirius, Vadhastra era un brund fix, inamovibil. Aici 
se adunaseră Preacucernicele Maici, refugiindu-se 
din calea  Cassandrei Secundus,  reînfiinţând 
Ordinul Bene Gesserit, prin sedentarizarea unei 
legiuni. Scopul lor era distrugerea vortexului, care 
se dovedise o altă investiție mentală deficitară din 
partea Ordinului. 

Locul nu fusese ales întâmplător. Protejaţi 
dinspre nord nord-est şi nord-vest de masivul 
muntos impracticabil, legiunea Durstor avea 
totodată sub supraveghere dealurile şi dunele de 
zăpadă care se întindeau către tchang-thang-al 
Wallach: albe şi strălucitoare, se pierdeau cale de 
sute de mile în zare, până la plăcile de gheaţă care 
acopereau Pontul. N 

Practic, brundul era inaccesibil. In plus, 
Vadhastra era mascat de un câmp de izolare ce 
emitea permanent semnale false. Nici cei mai 
experimentați scrutători nu puteau afirma că 
Durstor nu se mişcă, nu cucereşte şi nu 
devastează Valea Istrului şi tchang-thang-ul 
Wallach. Pe de altă parte, Maicile alcătuiseră 


fluxuri dislocate de vortex cu care asigurau 

comunicațiile între Vadhastra şi partizanii lor 
răspândiţi în legiunile Terraei Naevata. 

Ca oricare altă acţiune petrecută în vortexul 
dizlocat, saltul Ghazallei nu fusese detectat de nici 
unul dintre miile de scrutători din legiuni. Matca 
majoră se concretizase într-una dintre nişele 
săpate în interiorul ghețarului, o încăpere slab 
iluminată de spiralele încastrate în pereţii lucioşi. 

— Bine ai venit în Vadhastra! o întâmpinase o 
bătrână slabă şi înaltă, înfăşată în nelipsita aba 
neagră. Era o Proctor Superior, recunoscu Ghazalla 
însemnele de pe aba. Se apropiase de ea și Îi 
atinse fruntea cu mâna dreaptă. Murmură ceva, iar 
matca  recunoscu vocabulele fără sens ale 
Jurământului de început. Eşti gata? încheie ea şi se 
răsuci neaşteptat de elastic pentru vârsta ei. 
Consistoriul nu s-a întrunit încă. Te aşteptăm cu 
toţii. Vrem să aflăm din gura cuiva care a fost la 
faţa locului ce se petrece în dunele Sahariene. 
Bratnah te-a pus la curent, nu? o întrebă ea, 
văzându-i trăsăturile nesigure. 

Ordinul nu mai este ce a fost, gândi bătrâna în 
aşa fel încât Ghazalla s-o citească. Vortexul 
simplifică lucrurile prea mult. Cunoştinţele şi 
regulile de comportament ascuns ajung la 
îndemâna oricui. Uite că acum femeia asta trebuie 
să treacă, prin Ceremonia jurământului de început, 
fără să ştie subtilităţile Glasului sau să-şi poată 
controla măcar muşchii feţei. 

— Mulţumesc, Maică! spuse Ghazalla, gata să 
continue cu răspunsul la  Jurământ, dar 
interlocutoarea ei o opri cu un gest brusc: 


— Nu e încă momentul să-mi răspunzi! O s-o faci 

de faţă cu ceilalţi... Se opri şi-i mai spuse: Sunt 
Sarah Kanut Vander, Proctor Superior. 

Apoi o luă pe culoarul săpat în gheaţă. 

După câteva minute, ieşiră pe pasarela 
suspendată deasupra văii, dominând întinderile 
acoperite de nea. Sarah remarcă sec: 

— Zăpada asta ondulată îmi aminteşte de 
Arrakis... Ai auzit de Arrakis? Ghazalla tăcu semn 
că nu, iar Maica ridică din umeri. 

Nu-i nimic! Ai să-ţi aminteşti în seara asta... E de 
necrezut cât de repede trebuie să parcurgem 
iniţierile acum, după kyewa... 

Nimic din ce face Ordinul nu este întâmplător, 
reflectă Ghazalla. Sunt doar o Păstrătoare a Apei, 
dar Consistoriul are nevoie de informaţiile mele. 
Nu-mi pot arăta asta direct, aşa că vor să-mi 
spulbere trufia ca să-mi arate de ce sunt în stare... 

— Crezi? zâmbi Sarah peste umăr şi se opri, 
sprijinindu-se de balustrada pasarelei, acoperită de 
gheaţă. Dacă asta crezi, atunci priveşte! 

Brundul se întindea pe verticală, în sus şi în jos, 
pe sute de iarzi, alcătuit din mii de nişe iluminate 
ce se întrevedeau prin gheaţa străvezie. lar în 
străfundurile ghețarului, Ghazalla ghici sutele de 
mile de coridoare, şi miile de iarzi cubi de saloane 
şi încăperi săpate în gheaţă. 

— Crezi că mai trebuia să-ţi spulberăm trufia şi 
în altfel? se interesă Sarah. Consistoriul spulberă 
totdeauna trufia Păstrătorilor până ce ei să ajungă 
în saloanele de la interior, surâse ea şi o luă din 
loc. 

Matca râse. Intrară în corpul ghețarului, într-un 


culoar lunecos ce şerpuia în trepte spre sala în 

care era adunat Consistoriul. Un cilindru imens 
săpat în miezul brundului, cu bănci îmbrăcate în 
piele dispuse sub forma unui amfiteatru. Câteva 
zeci de Maici şi tot pe atâţia legionari aşteptau 
aşezaţi, în jurul unei estrade în formă de rotondă. 
Pe estradă, în mijlocul unui grup de bătrâni, Maica 
Reverendă Ursula şi Vărsătorul - primul mascul 
care ajunsese în fruntea Consistoriului Bene 
Gesserit. 

Maica Reverendă avea faţa complet acoperită de 
gluga abei. Era cocârjată şi mâinile îi tremurau. 
Vărsătorul era tânăr, era îmbrăcat tot în aba 
neagră, numai că îşi ţinea capul descoperit. Era un 
blond cu părul creţ şi ochi spălăciţi. 

— Să coborâm, spuse Sarah. 

Ghazalla o luă printre rândurile de bănci, 
coborând în mijlocul amfiteatrului. Se străduia să 
şchiopăteze cât mai puţin, simțindu-se examinată 
de membrii  Consistoriului. Ordonă în vortex 
închiderea  pelerinei şi a  moletierelor de 
duraluminiu ce zăngăneau la fiecare pas, stârnind 
ecouri. 

— Ea este Ghazalla, începu Sarah. Matca majoră 
a legiunii Kildare Highlanders. Legiunea «i 
dobândeşte chiar acum statutul de legiune 
migratoare, în Africa de Nord, conform 
regulamentului din Scripturi, încheie ea, făcând o 
mudrah de verificare a faldurilor câmpului. 

— Care este situaţia de pe teren? întrebă abrupt 
un legionar aflat în primele rânduri ale 
amfiteatrului. Firul guvernor suspendat la şaizeci 
de iarzi deasupra lor se aprinse brusc, iluminând 


sala. Ca şi cum ar fi fost declanşat de vocea 
400 


legionarului. 

Amforă, sau Retortă? se întrebă Ghazalla, 
privindu-l. 

— Amforă, bineînţeles! replică Maica Reverendă 
Ursula. O simplă Retortă nu-şi permite să tulbure 
astfel atmosfera Consistoriului. 

Izbucniră cu toţii în râs, făcând ca firul guvernor 
să pâlpâie violet. 

— Cel care ţi-a pus întrebarea este Moynihan, 
fost scrutător în legiunea Dinwiddie. Moynihan n-a 
putut să respecte niciodată regulamentul 
Consistoriului. E prea impulsiv, explică Sarah, 
strângând din buze. 

Dinwiddie? se strădui Ghazalla să localizeze 
legiunea, dar Vărsătorul o întrerupse cu o nouă 
întrebare: 

— Deci? Care este situaţia în Africa de Nord? 

Ghazalla se dădu într-o parte şchiopătând şi îi 
îmbrăţişă pe toţi cei din sală cu privirea. 

— Legiunea mea este bazată în Cyrenaica, pe 
țărmul Mediteranei. La sud de noi, către 
Tamanrasset şi la sud-vest, spre Ouargla, sunt 
resturi de brunduri Massaoua, pe care Soherii le-au 
spulberat cu două săptămâni în urmă. La vest, pe 
înălțimile Sidi-Ferruch şi în jurul oazei Ouargla, se 
află legiunea Soher. In plină dezagregare. Doar 
câţiva legionari răzleţi au reuşit să părăsească 
Sahara şi să se îndrepte peste mare, cu planşele 
de vânt. Winnona. Matcă minoră în legiunea mea, 
a capturat matca majoră a Soherilor - apucă să-l 
vadă pe unul dintre însoțitorii Vărsătorului cum se 
apleacă către el şi-i şopteşte ceva. Vărsătorul dădu 
de câteva ori din cap. Îi povesteşte despre 

afacerea cu Gwenn? se întrebă Ghazalla şi aşteptă 
să se încheie intervenţia după care continuă: 
Practic, Soherii sunt înfrânți! Sfârşiţi!... Intenţia 
noastră era să străbatem Mediterana pe gheaţă. 
De data asta, ajunsesem la aceeaşi concluzie cu 
tradiţionaliştii din legiune - Ghazalla râse scurt, iar 
ochii Vărsătorului sclipiră veseli către unul dintre 
însoțitorii săi. Aveam de gând să înfruntăm 
legiunea Spree în Alpii Maritimi. După o consultare 
prealabilă cu  Păstrătorii Spree, bineînţeles!... 
încheie matca. 

— Deci convingerea voastră este că Spree sunt 
în Alpii Maritimi, spuse Maica Reverendă Ursula. 

— Am comunicat cu ei în vortexul dislocat. Ei ne- 
au spus unde se află. lar scrutătorii obişnuiţi ai 
legiunii, tot acolo i-au localizat. 

— Despre Tengri ce ştiţi? se interesă Moynihan 
din nou. 

— Sunt în Pannonia. Cu hergheliile lor, răspunse 
Ghazalla. 

— Mda... hergheliile lor din Pannonia, repetă 
Vărsătorul Dar ştii de ce am trimis-o pe Bratnah în 
locul tău, nu? 

Ghazalla avu o ezitare, apoi zise: 

— De ce întrebi? Ştii că am aflat de ce ai trimis-o 
pe Bratnah... Mi-a spus şi ea câte ceva despre o 
altă dispunere a legiunilor... Problemă este: va 
reuşi ea să încurce socotelile grupului Al Bokar? Şi 
cu ocazia asta, va suporta ea încercarea? 

Membrii Consistoriului murmurară agasaţi, iar 
Vărsătorul întinse degetul către ea: 

— Corect, Ghazalla! E bine să nu te fereşti să-mi 


spui ce-ţi trece prin cap. Mă face să am încredere 

în tine... 

Firul  guvernor răspândi un halou verde- 
luminescent. Matca lansă, cu o nuanţă de reproş: 

— De ce nu ne-aţi spus că n-am intrat în legătură 
cu adevărații Spree? De ce nu mi-aţi transmis că n- 
am stabilit corect poziţia legiunii Tengri, că 
hergheliile lor au trecut Mediterana şi că sunt gata 
să atace poziţiile noastre din Cyrenaica? 

Vărsătorul surâse şi păşi spre Ghazalla. Avea 
ochii într-atât de albaştri, încât părea albinos. 
Trecând pe sub un candelabru de os, matca îi 
remarcă pielea mult prea bronzată. Când se 
apropie de ea, văzu că are o cicatrice în formă de 
stea sub orbita dreaptă. 

— Să vă spunem toate astea? Pentru ce? întrebă 
Vărsătorul. 

Ghazalla sesiză o mişcare discretă de aba în 
spatele lui: era Maica Revemedă Ursula care îşi 
aranjase mânecile, uitându-se ţintă la cei doi. 

— Dacă ne-aţi fi spus din timp, am fi putut să-i 
blocăm pe Al Bokar... 

— Crezi? Nu sperai cumva ca Ordinul să te 
sprijine? 

— Poate că da. 

— Crezi că Bene Gesserit este organizaţie 
filantropică? 

Spree?  Caruselambra? Spandau? se întrebă 
Ghazalla despre originea Vărsătorului, în timp ce 
acesta dădea din cap, ascultând şoaptele 
însoţitorului său. Brusc, îl întrerupse şi se adresă 
mătcii: 

— N-ai ghicit. Sunt Varig estic. Din încordarea 


feţei sale, matca înţelese că se lansase în 
403 


comunicare eliptică. De altfel, el continuă, aparent 
fără legătură: Crezi că trebuia să ne salvăm 
indivizii răspândiţi în teritoriu? 

Subsens: ar fi trebuit să le comunicăm 
informaţiile pe care le aflasem? 

Se uită la Vărsător. Însoţitorul lui îi vorbea din ce 
în ce mai precipitat în ureche. „Da, da, da!” îl 
aproba Vărsătorul. 

— Nu ştiu dacă trebuia să vă salvaţi prozeliţii. 
Probabil că dacă aţi fi făcut-o, n-aş mai fi acceptat 
să intru în Ordin... răspunse Ghazalla, ambiguu, 
dar Vărsătorul îi făcu semn să mai aştepte. Sarah o 
atinse pe umăr şi îi strecură: 

— Comunicarea... 

Însoţitorul  Vărsătorului se  înroşise la faţă, 
vorbind din ce în ce mai precipitat, cu acelaşi 
şopotit din care nu se înţelegea nimic clar. Se opri 
brusc, iar Varigul se uită drept în ochii mătcii: 

— Ai avut dreptate! Ai răspuns corect! Ştii ce s-a 
petrecut în Sahara? Matca ridică din umeri. 
Hergheliile Ullei Mingre forţează chiar în acest 
moment intrarea în brundul în care se află 
Bratnah. Fostul tău brund, Ghazalla... Sunt însoţite, 
reluă el, întorcându-se brusc spre Maica Ursula, de 
o tânără slabă iască... O blondă palidă, răsărită din 
regatul de sub gheaţă... Astrid Merovingi o cheamă 
şi e sora celei mai mari duşmance a noastre... 

Preţ de câteva clipe, Vărsătorul şi Maica 
Reverendă se ţintuiră cu privirea. Ghazalla dădu să 
formuleze un gând, dar se opri în ultimul moment. 
Maica îi ascunde ceva, pricepu ea. 

— Spree nu mai există! interveni Moynihan, 


excitat. Revărsarea Tengrilor i-a amestecat cu 

zăpada! 

Llewellyn! se gândi Ghazalla. Ce s-o fi întâmplat 
cu Llewellyn? 

— M-ai înţeles acum? întrebă Vărsătorul. Ai auzit 
până acum de această Astrid Merovingi? 

Matca dădu să-i răspundă că nu, dar Vărsătorul 
se uita cu coada ochiului la Maica Ursula. Bătrâna 
nici nu se clinti măcar După câteva secunde, zâmbi 
larg către Ghazalla: 

— Vărsătorul vroia să-ţi atragă atenţia asupra Al 
Bokarilor zise ea, cu voce plată. Au reuşit să 
pătrundă în vortexul dislocat şi sunt în plină 
ofensivă. Sunt porniţi să distrugă Terra Naevata. In 
plus însă, Vărsătorul mă bănuieşte că am date 
despre Astrid Merovingi, dar că i-am refuzat 
accesul la ele... 

— N-are rost să discutăm asta acum... Dacă n-aş 
fi intrat în vortex în timp ce tu operai cu registrele 
din Cyrenaica, n-aş fi aflat nici până astăzi de 
existenţa acestei prințese în legiunea Tengri. 

— Ar fi fost mult mai bine, stabili Ursula şi cobori 
de pe estradă. 

— De unde ziceai că vine? se trezi Ghazalla că 
întreabă. 

— Din Regatul Scufundat, zise Maica Reverendă. 

Vărsătorul îşi ţuguie buzele şi întrebă: 

— Mă rog... problema e: ce urmăresc Al Bokarii 
când burduşesc vortexul cu informații inventate? E 
o întrebare la care eşti cea mai în măsură să 
răspunzi, se uită el spre Ghazalla şi formulă în 
hipobass: S-a modificat recent comportamentul 
scrutătorilor? 


Nu, răspunse Ghazalla. 

S-au modificat accesele în câmp? 

Nici atât. 

Ai putea deduce cu cine ați vorbit dintre Spree şi 
Tengri? 

În vortex figurau semnăturile Păstrătorilor cu 
care comunicam de obicei. Gwenn nu ne-a atras 
atenția asupra nici unei inadvertente. 

— Eşti sigură? întrebă el brusc, verbal. 

Ghazalla păru că se clatină. lIntrebările şi 
răspunsurile se încărcaseră în extensiile proximale 
ale câmpului ei. Ideile se strecuraseră printre 
sinapsele imateriale ale vortexului. Câmpul ei se 
reorientă în spaţiu, îşi schimbă geometria, gata să 
facă faţă provocării lansate de interogatoriu... 

Nici o informaţie în plus faţă de ce îşi amintea 
Ghazalla fără efort. Comunicaţiile decurseseră fără 
să se schimbe, mereu. 

De când acţionează grupul Al Bokar? ceru 
Ghazalla o informaţie suplimentară, folosind 
frecvențele distorsionate. Dar firul guvernor era 
sus, luminos, gata să  decodifice semnalele 
distorsionate... Dacă Al Bokarii se infiltraseră atât 
de profund în vortex, n-ar fi fost nici o problemă 
pentru ei să capteze firul din brundul Vadhastra. 

Consilierul  Vărsătorului  urmărise privirile 
întrebătoare ale Ghazallei şi le percepu subsensul: 
Accesul în ghețar este controlat, o asigură el. 

La fel ca în vortexul dislocat? îi zgândări matca 
în hipobass. 

În loc de răspuns, Vărsătorul râse limpede. 
Continuă: 

— Nu ştim cum acţionează grupul Al Bokar. Nu 


ştim dacă falşii scrutători nu simt cumva un vortex 

autonom, în stare să răspundă, sau dacă nu sunt 
nişte indivizi adevăraţi care discută direct cu noi, 
dându-se drept scrutătorii sau releele pe care le 
căutăm... 

— Vărsătorul vrea să spună, îi luă vorba din gură 
Maica Ursula, că de câteva săptămâni bune n-am 
făcut altceva decât să constatăm progresul 
acţiunilor lor. 

Mai spune! Ce altceva bizar s-a mai întâmplat în 
ultimul timp! o invadau cu imbolduri bass în timp 
ce discutau liber cu ea. Comunicare în vortex 
mascată de o conversaţie banală. 

Câmpul proximal al Ghazallei se arcui ca un inel 
Moebius pe care alergau ideile pompate de 
Consistoriu: povesteşte faptele recente petrecute 
în legiune, orice lucru cât de cât ciudat, 
neobişnuit... 

Gwenn! Gwenn! se grupară sinapsele imateriale 
ale câmpului, iar Ghazalla se cufundă în norul 
propriilor amintiri. O posibilitate părea să se 
contureze în snopul de artificii aprins de 
parcurgerea gândurilor. Se gândi: Şi dacă o acuz 
pe Gwenn din cauza contradicțiilor dintre noi 
două? 

Nu fi stupidă! interveni Maica Ursula în hipobass. 
Bene Gesserit sunt deschise competiţiei între 
membri... 

Dacă Gwenn, incepu Ghazalla, dacă Gwenn 
acționează sub pavăza individualismului permis de 
Preacucernicele Maici, captată fiind de altcineva? 
Dacă acel altcineva este grupul Al Bokar? emise 
matca în timp ce rostea o replică prin care indica 


cotele brundului ei din Cyrenaica. 

Amfiteatrul zumzăia de conversaţia la care nu 
mai era nimeni atent. Câmpul, în schimb, era 
cufundat în linişte. Nici o formulare nu-l tulbura. 
Consistoriul luase în considerare de mai multe ori 
varianta Gwenn. Gwenn captată de Al Bokar. 

Nu pot băga mâna în foc pentru Gwenn, începu 
Moynihan, dar nu dispun de mijloace care să 
ateste captarea ei. E greu să trasezi o linie şi să 
zici: de aici încolo, tipul ăsta e manipulat. 
Dincoace, tipul nu face altceva decât să-şi 
manifeste individualitatea... 

Apoi se porniră să emită cu toţii. Un vacarm 
sinaptic, mascat de cuvintele /hag thong, fără 
sens, pe care le pronunţau. Reluau vechile 
întrebări, cele cărora nu catadicsiseră să le dea 
niciodată răspuns, sau, după cum constata matca, 
încercau să şi le ascundă unii altora. 

Este câmpul autonom? întrebă Vărsătorul. Sau 
este generat în permanenţă de creatorii săi? 

Adică de Al Bokar? se repezi Moynihan. 

Al Bokarii n-au legătură cu generarea câmpului, 
interveni Maica Sarah. Atât legendele cât şi 
explorările noastre ne arată că regatul scufundat 
este cel care generează câmpul... 

lar ei au trimis-o şi pe Astrid... 

Și dacă Al Bokar sunt fațada regatului scufundat? 
întrebă Ghazalla. Totul seamănă cu foile unei cepe 
care ascund miezul... Credeam că inamicii noştri 
sunt  tradiționaliştii, dar văd că, de fapt, 
tradiționaliştii sprijină un punct de vedere Al Bokar, 
şi anume divinizarea vortexului... lar în spatele 
divinizării  vortexului, constat că stă altceva: 


autonomia vortexului, dorită tot de Al Bokar. 

Vrei să spui că Al Bokar, la rândul lor, sunt doar 
masca regatului scufundat, nu-i aşa? 

Nu ştiu, zise Ghazalla. Dar am să vă relatez un 
fapt verificabil. Cineva trimite noile trăsături de 
vortex legiunilor şi  brundurilor învingătoare... 
Legionarii spun că e vorba de Bhagavan.. Eu vă 
întreb acum: cine e?... Cineva reactualizează 
Scriptura Schimbărilor, include în ea mereu 
obiceiuri noi şi regulamente.. Cine e? 

Crezi că o face Al Bokar? o întrebă Ursula. Unde 
au aşteptat ei până acum, până să se manifeste? 

Maica Superioară dădu să mai întrebe ceva, dar 
consilierul Vărsătorului o opri brusc, cu un gest 
brusc. Îşi făcuse palmele pâlnie şi le lipise aproape 
de urechea ei. Instantaneu, ceilalţi închiseră ochii 
şi sondară câmpul. Ghazalla încercă să-i imite fără 
folos. Sarah se apropie de ea, grăbită, şi-i şopti: 

— Cuplează-te la vortexul meu! îţi ofer accesul în 
câmp... 

Vortex! O panoramare în perspectivele chimice 
din mentalul Ghazallei. Matca o zări pe Bratnah, în 
brundul pe care îl condusese până acum câteva 
ore. Discuta cu Păstrătorii Apei din legiunea Tengri. 
Vorbea cu ei în viu grai, nesusţinut de câmp 
Privind-o, membrii Consistoriului aprobau din cap, 
mecanic stând aşezaţi pe băncile tapisate cu piele. 
Când şi când, exclamau miraţi. 

Ghazalla se străduia s-o vadă pe Bratnah cât mai 
bine, când Maica Sarah îi şopti, nervoasă: 

— Pregăteşte-te s-o primeşti pe Bratnah în tine! 

Membrii Consistoriului intrară brusc în agitaţie. 
Se strânseră în mijlocul estradei şi o chemară pe 


matcă în mijlocul lor. Moynihan se apropie primul 

de ea, cu ochii închişi, o luă de mână şi o trase 
după el. Ghazalla se grăbea să se ţină după 
Moynihan, şchiopătând. 

— Ce se întâmplă?! 

— Taci! strigă Vărsătorul repezindu-se în urma 
celor doi. Întinde-te pe jos! îi arătă mătcii estrada 
îngheţată, acoperită cu piei de capră-de-zăpadă şi 
blănuri de leu alb. Vărsătorul făcu semn 
consilierului său care se năpusti pe estradă şi o 
trânti pe Ghazalla pe spate. 

— N-auzi să te întinzi? 

Muşchii i se încordară spasmodic. O magmă 
fierbinte îi umplu măruntaiele, îi umflă intestinele, 
inima şi plămânii. Capul îi era inundat cu un aer 
fierbinte ce i se strecura sub craniu prin, ochi, gură 
şi urechi. 

— N-o lăsa să se mişte! O pierdem pe Bratnah! 
strigă Vărsătorul. 

Consilierul se lăsă cu toată greutatea asupra 
mătcii, dar mâinile şi picioarele ei continuau să-i 
fasciculeze, făcând să zboare aşchii de gheaţă din 
estradă. Strigă, incontrolabil; presiunea îi crescuse 
nebuneşte sub piele, gata să-i spulbere trupul în 
bucăţi. Tegumentele ranforsate se întinseră, gata 
să plesnească în fâşii sângerânde, ca un cearşaf 
umed. 

—  Linişteşte-te! Vei deveni Amforă! o încurajă 
Sarah. 

— N-o mai lăsaţi să se mişte! Fixaţi-i picioarele 
până n-o sparge în bucăţi pe Bratnah! lovi 
Vărsătorul cu palma în gheaţă. 

Sarah se aruncă şi ea asupra Ghazallei, 


apucându-i moletierele de duraluminiu. Matca îşi 
410 


făcuse mâinile gheare şi răcâia gheaţa. 

Işi simţi creierul perforat de o grămadă de 
informaţii: cunoştinţele acumulate de Bratnah. 
Revedea ungerea ei ca Păstrătoare a Apei, ca 
Retortă, apoi ca Amforă, revedea planurile prin 
care luase legătura cu acoliţii Bene Gesserit 
răspândiţi pe Terra Naevata, transmisiile mascate 
din vortexul dislocat, dar, mai ales, îşi văzu 
propriul trup sfârtecat în mijlocul brundului din 
Cyrenaica. 

Lângă ea, o femeie butucănoasă, cu ochii oblici, 
şi o tânără fragilă, care dârdâia în ciuda pelerinelor 
de blană aruncate peste ea. Se tot uita undeva în 
sus şi părea să se întrebe de ce îi e frig. [inea în 
mâna stângă o panglică songdu. 

Am încercat să luăm legătura cu frații Kildare, 
spunea un legionar ghemuit la capul ei, în zăpada 
brundului. Nu i-am găsit niciodată în câmp, deşi 
Bene Gesserit ne-au dat asigurări că matca lor 
majoră este Păstrătoare a Apei... Tu eşti aceea? 

Ursula se schimonosi. Făcu un semn scurt către 
Vărsătorul Varig. Discuţia pe care o percepeau cu 
toţii era falsă. Era un releu Tengri lăsat în vortex. 

— Vreau să-i atrageţi pe pista asta! Să-i faceţi să 
creadă că am intrat în plasa lor! scrâşni Maica 
Superioară. Să scoatem de la ei cât putem.. 

Nu sunt Ghazalla. Sunt doar o copie de-a ei, 
răspunse Bratnah. Sunt trimisă de Vărsătorul Bene 
Gesserit. 

— Opriţi-vă aici! ordonă Ursula. Lăsaţi-le timp să 
se gândească la lucrul ăsta... 

Legionarul de la capul lui Bratnah se uită de jur- 


împrejur, buimac. Arăta de parcă ar fi dorit să 

ceară sfatul cuiva, dar femeia butucănoasă de 
lângă el îi făcu semn să continue. 

Bene Gesserit, zici? Ele ştiu ce s-a întâmplat cu 
ceilalți Păstrători? De ce n-am putut să luăm 
legătura? 

Preacucernica Maică îşi scutură capul. Asta e o 
întrebare /hag thong, îşi spuse, ne mint, asta fac! 
Gluga abei îi descoperi capul. Era foarte tânără. 
Dacă avea treizeci de ani. Părul lung şi blond, iar 
ochii - ei bine, ochii aveau o culoare nefirească... 
Erau extrem de albaştri. Dar, deşi era tânără, 
tremura mai tare decât o bătrână. 

— Ne induc în eroare! spuse. 

Cum să luăm legătura, întreba Bratnah, când 
informațiile mele spun că ar fi trebuit să vă aflați în 
Pannonia, iar Spree în Alpii Maritimi? 

Pe Spree i-am distrus cu o lună în urmă. 

Ei bine, Kildare au discutat şi ieri cu Păstrătorii 
Spree... Au făcut impreună planul general de luptă. 
Aveau de gând să treacă Mediterana şi să 
stabilească un contact de război cu voi, în 
Pannonia... 

Linişte. Câteva secunde de linişte în care nu se 
auziră decât elitrele montate pe zmeiele înălțate 
din brund. Dintr-un iglu, câţiva Tengri se repezeau 
afară cu recipientele de siderit. Un legionar cu 
ochii oblici punea pe foc planşele de vânt în timp 
ce alţii conduceau fiinţele acelea bizare cu patru 
picioare şi gâtul lung în staule, gonind afară 
caprele-de-zăpadă. 

Stii ce o să urmeze, spuse deodată femela 
Tengri. N-am cum să evit... Părea încurcată şi nu-şi 


găsea cuvintele, dar Preacucernicei Maici n-aveau 

cum să-i scape intonațiile Ihag thong. Ştii că n-a 
sosit momentul încă să facem publice 
aranjamentele noastre. 

N-ai de ales, Ulla! răspunse Bratnah, gâfâind. 

Perfect! Să ieşim din brund, atunci! 

Bratnah era deja cufundată în trupul şi mintea 
Ghazallei. Dar ceea ce prima nu sesizase, cea de-a 
doua, ajunsă deodată Amforă Bene Gesserit, 
realiză imediat: Ulla Mingre e perechea lui Gwenn! 
Ulla Mingre e perechea lui Gwenn! 

Şi dacă Al Bokar se foloseau de Bene Gesserit în 
totalitatea lor, şi nu doar de indivizii izolaţi pe care 
îi captau? 

Dacă Al Bokar creaseră tot: vortex, legiuni, 
Scripturi, ba chiar şi Bene Gesserit? 


* 


Winnona fu surprinsă să vadă câtă lume ţinea 
partea lui Gwenn în înfruntarea cu cealaltă matcă 
minoră. 

Cele două se rostogoleau în apropierea bazinului 
cu apă fierbinte, încurajate de legionarii care se 
îmbulzeau în jurul lor. Erau chiar prea mulţi cei 
care o susțineau pe Gwenn! 

— Ce naiba se întâmplă, Ossian? 

Scrutătorul urmărea lupta absent. Gwenn reuşise 
s-o azvârle pe Cora în rezervor şi se aruncase după 
ea în apă, stârnind un val de chiote. 

— De ce ţin cu scârba asta? întrebă Winnona din 
nou. 

Ossian dădu să răspundă, dar un urlet îl 


întrerupse. La câţiva iarzi în dreapta lui, Fingal 

lovea nebuneşte cu mâna în zăpada bătută. 

— Hai odată, Gwenn! Hai! răcnea el, dar Cora îşi 
plonjase unghiile ca nişte căngi în burta femelei, 
despicându-i pielea întărită cu polimeri elastici. 
Zvâcnea, insinuându-se din ce în ce mai adânc pe 
sub spiralele ce coborau înspre şoldurile femelei. 
Gwenn îşi dăduse capul pe spate şi ţipa cu fiecare 
încordare a mătcii. 

Winnona abia se abţinu să nu izbucnească în râs. 

— Scapi de o simplă femelă, îi atrase atenţia 
Ossian, dar rămâi pe cap cu o matcă 
duşmănoasă... în cel mai fericit caz... 

— Cora respectă tradiţiile... Şi nici n-o s-o mai 
sprijine pe Ghazalla de acum încolo... 

— Ghazalla nu mai este decât în vortex... Nu ea 
a provocat întâmplarea de adineauri. A fost cineva 
care emitea ca şi cum ar fi fost Ghazalla, dar nu 
era Ghazalla! 

Un nou urlet îi întrerupse: Cora îşi smulsese 
mâna de sub pielea lui Gwenn, smulgându-i cu 
totul o spirală împreună cu o fâşie de tegument 
ranforsat. Matca o lăsă apoi să cadă în apa caldă, 
răspândind o peliculă de sânge uleios pe suprafaţa 
bazinului. 

Zbârnâind, spiralele şerpuiră elastic în aburii 
groşi. Gwenn se încovrigă de durere, înghițind o 
gură de apă. Tusea îi zgâlţâi corpul pe jumătate 
lipsit de spirale. Părea un animal prins într-o 
capcană din sârmă. 

Cora râse gros şi-şi dădu drumul cu toată 
greutatea asupra femelei, sufocând-o. Apoi începu 
să-i smulgă vortexul din teaca de piele. Gwenn se 
zbătu, împroşcând stropi în toate părţile. 

— Ai zis că spiralele n-au nici o importanţă! rânji 
Cora Poftim! Te scap de ele! 

— Aşa merită! Aşa merită! răcneau 
tradiţionaliştii, în timp ce Cora o cufunda iarăşi pe 
Gwenn sub apă. 

Numai că, matca strigă brusc de moarte şi se 
prelinse şi ea în apa aburindă. Preţ de câteva 
secunde, i se mai văzu părul negru cum pluteşte la 
suprafaţa bazinului, după care, braţul femelei 
zvâcni printre rotocoalele de aburi şi-i trase capul 
la fund. 

Pentru o vreme, se auzi doar bolboroseala 
bulelor de aer care se ridicau la suprafaţă. Apoi, 
Gwenn ţâşni dintre aburi şi trase o gură de aer. Se 
căţără anevoie pe marginea rezervorului şi se uită 
după Cora care se mişca anapoda, încercând să 
scoată capul din apă. Abia dacă reuşi să se 
îndrepte şi îi văzură cu toţii operculele smulse sau 
sfâşiate, prin care se scurgeau lichidele nutritive, 
roşii. Chlorella, ca un nămol cărămiziu, pe 
jumătate digerat. Inflorea o dată cu sângele, ca o 
garoafă filmată rapid, diluându-se în apa fierbinte. 

— Parcă ar fi o scroafă spintecată! şuieră Gwenn. 
Sângerează şi varsă haleala... 

Unul dintre masculii Corei nu mai rezistă şi, 
urlând, se repezi pe marginea bazinului la femelă. 
Ca la un semnal, toţi cei care se ţinuseră deoparte 
se năpustiră în învălmăşeala care se pornise, 
împărțind lovituri în dreapta şi în stânga. 

— Opriţi-vă! strigă Winnona când îl văzu pe 
Finnegan cum apucă o toporişcă, gata s-o arunce 
în Tuath. Acesta se feri însă şi comandă în vortex 


cea mai apropiată centură. Cork se năpusti asupra 

lui Fingal şi-l izbi cu pumnii. 

— Sunteţi nebuni! strigă Winnona. Am ajuns în 
ziua pe care o aşteptam de atâta vreme! Am 
devenit legiune migratoare. 

Tuath, încins deja cu centura pe care o 
comandase în vortex, ridicase spada deasupra 
capului şi se apăra de loviturile care cădeau din 
toate părţile. Leşuri începuseră să plutească la 
suprafaţa apei fierbinţi. Urlete se auzeau de 
pretutindeni. La intrarea într-un iglu, Tuath 
retezase capul unui mascul ce scanda numele 
Ghazallei. Fingal împunse cu spada pe unul dintre 
susţinătorii mătcii minore. 

— Repede! îl strigă Winnona pe Ossian. Unde 
sunt trimişii lui Bhagavan? Barem pe ei să-i punem 
la adăpost! 

Scrutătorul se uită în dreapta şi în stânga, dar 
nu-i văzu. lIntreg brundul fusese cuprins de 
învălmăşeală, iar pe cei doi parcă îi înghiţise 
pământul. 

— Nu sunt! Nu ştiu unde sunt! strigă el ca să 
acopere urletele ce se ridicau dintre igluuri. 

Brusc, cerul se aprinse; dârele galbene ale 
rachetelor de semnalizare brăzdară văzduhul şi 
brundul se ilumină. Fluxul de veghe al santinelelor 
crescu brusc cu câteva praguri, strigătele lor de 
Jihad se auziră în clar. Incăierarea se întrerupse 
brusc. 

Dintre igluuri îşi făcură apariţia trei aghiotanţi ai 
Ghazallei. Cu ochii înfundaţi în orbite, erau plini de 
pete închegate de sânge şi aveau hainele în 
dezordine, rupte. 


— Unde este matca? se repeziră ei printre 

legionarii surprinşi. Unde este matca voastră? 

Proptită de unul dintre bolovanii de care 
amaraseră zmeiele pentru vânt, Winnona ţinea 
încă în mână spada cu însemnele brundului. Unul 
dintre  aghiotanţi se apropie de ea şi puse 
genunchiul în pământ: 

— Legiunea Kildare nu mai e! Toate brundurile 
noastre au fost spulberate. 

— Aţi înnebunit? l-am distrus pe Soheri! Uite-o 
pe matca lor majoră! Le făcu semn spre corpul 
suspendat al prizonierei. Mâine am de gând s-o 
predau Ghazallei... 

— Ghazalla nu mai este matcă. A sfâşiat-o Ulla 
Mingre între patru animale uriaşe acum şase ore. 
Dintre toţi Kildare, n-am mai rămas decât noi, cei 
de faţă! Tengrii ne-au şters din vortex... 

Highlanderii se uitară năuci, unii la alţii. 

— Nu se poate, interveni Ossian. Ştiam că 
Ghazalla a dispărut. Dar că Tengrii se află aici... 
Am scrutat în vortex şi am văzut clar: Tengrii sunt 
încă în Europa. Mai mult, ca să ajungă aici, Tengrii 
ar fi trebuit să treacă peste Spree şi să angajeze 
Micul Jihad cu ei! 

Aghiotanţii plecară iarăşi capul: 

— Hertha, fosta matcă majoră Spree, o spală 
acum pe picioare pe Ulla Mingre. Nici Spree nu mai 
sunt! Sfârşiţi cu toţii... 

Ca şi noi,. 

Ossian se răsuci spre Winnona şi depărtă 
mâinile, neputincios: 

— Nu înţeleg. Totul era clar. Amplasamentul 
legiunilor, itinerarele, contactele de război... 


— Vortexul a devenit autonom, spuse unul dintre 

aghiotanţii Ghazallei. Autonom şi conştient. Ne-a 
servit, tuturor, o situaţie falsă. 

— Cum adică, conştient? se încruntă Ossian. 

— Vortexul gândeşte, zise unul dintre aghiotanţi, 
oarecum nesigur. Spuneţi, schimbă el vorba, n-au 
venit cumva doi străini în brundul vostru? 

— Ba da! 

— Unde sunt? 

— Nu ştim... Au dispărut. Până acum câteva 
minute încă erau aici, zise Ossian. Ce e cu ei? 

— Ghazalla ne-a spus, înainte să ne trimită 
încoace, că sunt trimişii vortexului... Ei ar trebui să 
ştie ce se petrece şi dacă legiunea noastră mai are 
şanse. Chiar nu putem să dăm de ei? 

— Nu, fir-ar să fie! Nu! oftă Ossian. 

Winnona îi puse o mână în piept şi îl întrerupse: 

— Cât de departe sunt Tengrii de noi? îi întrebă 
pe aghiotanţi. 

— La patru ore de mers întins. Dar, dacă e să se 
deplaseze cu brundurile, nu fac mai puţin de opt 
ore. Câţi sunteţi aici? 

— O sută şaptesprezece... spuse Winnona, 
nesigură. 

— O sută zece, accentuă Gwenn dintr-un colţ, 
scăzând rapid numărul cadavrelor întinse pe jos. 

— O sută nouă... remarcă Ossian când leşul unui 
legionar se răsuci la suprafaţa bazinului. Oricum, 
ce importanţă are? Nu vom mai fi legiune decât 
dacă ne găsim un adăpost bine mascat în vortex 
unde să reproducem şi să educăm embrionii din 
eclozoare... Nu ne-a rămas decât să fugim spre 
sud. Brundurile Sohere îi vor reţine pe Tengri o 


vreme, dar după asta, vor avea cale liberă până la 

Atlantic. Ş 

Se răspândiră cu toţii în igluuri, precipitaţi. Işi 
adunau hainele şi armele, pornind imediat, fără să- 
i mai aştepte pe întârziaţi. Incinta brundului era 
străbătută de un zumzăit insistent. Aburii se 
ridicau netulburaţi din bazinul gol. 

Să scape de tăvălug! Se strecurau la adăpostul 
întunericului ca nişte hoţi, printre sloiurile de 
gheaţă zdrobită. Se foiau încoace şi încolo, fără să 
se uite unii la alţii. 

— Nenorocită ziua când am schimbat pentru 
prima oară vortexurile! se tângui Tuath. Ne risipim, 
Bhagavan! 

Matca se uită de jur-împrejur. Brundul se disloca. 
Se mistuia în vortex. Fluxul de veghe al străjilor 
era nul. 

— Ne pregătim de plecare! îi spuse ea lui Ossian. 

Intrară toți trei în iglu, îşi  strânseră 
îmbrăcămintea, puseră armele în rucsacuri, Tuath 
îşi luă ultimele rezerve de chinchin, azvârliră de-a 
valma în raniţe câteva cutii de Chlorella uscată, o 
pungă cu tsampa şi armele cele mai uşoare. 
Vortex! Moletierele de duraluminiu se închiseră 
strâns pe gambe, centurile li se fixară în talie, 
rachetele de zăpadă li se agăţară de tălpi. 

leşiră şi scoaseră din rasteluri planşele de vânt şi 
despăturiră velele. 

— Câmpul e autonom, Ossian, ai înţeles? spuse 
matca. Vortexul a scăpat de sub control... 

Ossian clătină din cap: 

— Nu cred! Nu pot să cred! Trebuie să fie cineva 
în spatele acestui câmp! L-au denumit autonom 


numai pentru că n-au fost în stare să descopere 

cine era îndărătul lui... 

Tuath îi urmărea speriat. Ridicase un 
anemometru: vântul bătea către sud cu peste 
treizeci de noduri. Potrivi velele pe catargele 
planşelor. Întrebă, nesigur: 

— Nu scrie în Scripturi că „spiralele sunt 
însemnele legiunilor”?... Cum să ne mai slujească 
Bhagavan când noi l-am batjocorit, schimbând 
spiralele? E numai răzbunarea vortexului... 

— Aşa scrie în capitolul XXX, Descrierea 
Legiunilor, îl aprobă Ossian şi verifică vela. Se urcă 
pe planşă şi înălţă catargul. 

Winnona îşi săltă rucsacul în spate şi se clătină 
de câteva ori, făcând planşa să se mişte cu totul. 
Vântul umflă vela, şi zăpada sfârâi sub tălpicea de 
lemn. Era perfect. Putea pleca. 

— Recipientele alaya! îl făcu ea atent pe Tuath, 
masculul dintâi, şi deschise cufăraşul din spatele 
planşei. 

Tuath şi Ossian se repeziră şi se întoarseră în 
mai puţin de un minut cu braţele pline cu 
recipientele de siderit. Le puseră în planşă şi ieşiră 
din brund, lunecând pe zăpada thang-thang-ului. 


* 


— Ce facem? întrebă Fingal o dată ajuns în iglu. 

Aburind de sânge, cu spiralele rupte de care 
atârnau bucăți uscate de piele, Gwenn ridică din 
umeri: 

— Nu ştiu... Nu înţeleg cum de-au ajuns Tengrii 
aici, când vortexul ne spunea că se află în 


Pannonia. Sunt de câţiva ani buni releu şi ştiu să 

sondez vortexul! Atât vortexul obişnuit, cât şi cel 
dislocat. lar pe Tengri i-am urmărit totdeauna cu 
multă atenţie. Erau în Pannonia, ţi-o jur! 

Fingal se încruntă şi îşi încordă gâtul, ca şi cum 
ar fi încercat să perceapă un zgomot îndepărtat. 

— Eu cred că numai cei doi străini pe care i-a 
găzduit Winnona poartă toată vina pentru tot... 
Unde au dispărut? 

— Cine ştie? Gwenn se încruntă şi-i spuse lui 
Fingal, fără frică, de parcă aerul ar fi fost sălbatic şi 
nimeni n-ar fi putut să le culeagă spusele din 
faldurile câmpului. Ştii... cred că cei doi erau aliaţii 
noştri, deşi nu mi-au ţinut partea pe faţă. Erau 
duşmani ai Ghazallei, care s-a dovedit a fi 
duşmanca mea... Duşmani ai Winnonei, care era 
duşmanca mea. 

Fingal râse: 

— Ce vrei să spui, Gwenn? Dacă noi nu suntem 
nici  tradiţionalişti de-ai Winnonei, nici Bene 
Gesserit, atunci ce suntem? 

— Nu ştiu! Am să încerc să aflu. Lasă-mă să 
comunic cu fraţii noştri prin câmpul dislocat. 

Sondă fasciculele de vortex în care se cufundau 
Păstrătorii. Erau cu desăvârşire goale, spre 
deosebire de celelalte ocazii când o legiune se 
mistuia în vortex; în mod normal, ar fi trebuit să 
surprindă un potop de transmisiuni. Gwenn se 
cufundă mai adânc în vortex. Baleie fasciculele, 
emise codurile de recunoaştere şi parolele, dar nu 
primi nici un răspuns. 

— Nu pricep ce se întâmplă. Hai să încercăm şi 
afară din iglu! 

leşiră. Brundul era din ce în ce mai întunecos. 

Departe către sud, pe buza uedului, câteva vele 
ecosez  decupau  crepusculul violet. Zmeiele 
fuseseră coborâte, generatoarele de energie erau 
tăcute, iar silozurile din piele aşteptau cu intrările 
căscate, exhalând un miros acru de bălegar ce 
ardea mocnit. Abia dacă se mai auzea zvonul 
vocilor Highlanderilor ce fugeau spre sud. 

— Ei? se interesă Fingal. 

— Nu pot să stabilesc nici o legătură. Parcă ar fi 
morţi cu toţii, îi zise Gwenn. 

Deodată, cei doi zăriră o umbră care se strecura 
pe marginea bazinului. Se opri, aruncă o privire 
spre staulul în care bocăneau caprele-de-zăpadă, 
după care sări în îngrăditură, se apropie de unul 
dintre animale, scoase cuțitul şi îl spintecă. Abia 
dacă se auzi un behăit scurt care se stinse într-o 
gâlgâitură. Străinul tocmai se pregătea să-i scurgă 
sângele într-un burduf când Fingal îl strigă: 

— Hei! Cine eşti? 

Silueta întoarse capul şi ţâşni în picioare, armând 
arbaleta cu un zgomot metalic: 

— Sunt Lilewellyn! Scrutătorul Ghazallei... 

Păstrez totdeauna apa de izvor, emise Fingal în 
vortexul dislocat. Răspunsul nu întârzie: Cel mai 
bine e s-o îngheti, până te asiguri că nu este 
otrăvită. 

Llewellyn lăsă arbaleta în jos. Gwenn se apropie 
de el: 

— Ce se petrece, Llewellyn? Sunt releul 
Ordinului, dar parcă aş fi năucă. Nu reuşesc să 
contactez pe nimeni. 

— Gwenn, nu-i aşa? o recunoscu Llewellyn. Abia 


dacă reuşi să-şi mascheze expresia de silă când ea 

îi făcu semn că da. Continuă, mirat: N-aţi primit 
mesajul de la Vadhastra? Legiunea Durstor l-a 
transmis vreme de două ore non-stop: „De azi, 
Bene Gesserit nu mai comunică decât prin viu grai. 
Vortexul este împănat cu date false şi se află la 
îndemâna unui grup advers, care ne intoxică. 
Feriţi-vă de Al Bokar şi fiţi atenţi la Astrid 
Merovingi. S-ar putea să ne fie inamică.” 

— Al Bokar? Sunt tradiţionaliştii din brunduri? 

— Nu. Al Bokar sunt vortexul. 

Gwenn simţi cum o stranie bucurie o invadează, 
fără să-şi dea seama de ce. Era ca şi cum şi-ar fi 
amintit de ceva petrecut tare demult, ceva care 
aştepta doar cuvintele lui Llewellyn pentru a i se 
aşterne limpede în minte. 

— Cine e Astrid Merovingi? întrebă ea. 

— Nu ştiu. Astea au fost toate explicaţiile... E 
clar doar că vom stinge focurile. Vom înceta orice 
formă de luptă împotriva Scripturilor şi vom 
încerca să ne mistuim în vortex până vom găsi o 
nouă modalitate de comunicare. 

— Asta înseamnă sfârşitul legiunii, remarcă 
Gwenn şi zâmbi, înseamnă că de acum înainte nu 
mai suntem decât nişte legionari înfrânți... Putem 
fi ucişi de oricine ne întâlneşte. lar fără matcă 
majoră, dezordinea legiunii creşte şi nu ne vom 
putea reuni... remarcă ea dar, cu toate că vorbea 
despre lucruri îngrozitoare, o bucurie fără margini 
îşi făcea loc tot mai bine în sufletul ei. 

— Ai uitat că asta şi-a propus Bene Gesserit? o 
smulse Llewellyn din reflexiile ei. Ai acceptat să 
intri în vortex pentru că şi tu doreai să creezi 


indivizi neprotezaţi de vortex. Este încercarea 

finală la care ne supune Vărsătorul înainte de 
Marele Flux în care îi vom îneca pe toţi cei ce 
recurg la câmp! 

Fingal îşi îngustă pleoapele şi-l privi dintr-o parte 
pe scrutătorul Ghazallei. 

— Vrei să spui că Vărsătorul ne-a îndepărtat 
deliberat de vortex? 

— Aşa cred. Cunoaşteţi esenţa Bene Gesserit. 
Realitatea, Sidpa, scoate ce e mai bun din noi şi ne 
împinge de la spate ca să ne atingem țelul. De ce 
să ne opunem? 

Gwenn şi Fingal se holbară la Llewellyn. Îl ştiau 
că este Păstrător al Apei. Dar ce predica el acum 
contrazicea învăţătura primită de cei doi în vortex. 
Pentru Gwenn, asta nu era decât o dovadă în plus 
că trebuie să se bucure. 

Dar încă nu ştia de ce trebuie să se bucure. Se 
hotări să-i dea ghes lui Llewellyn, să afle mai mult: 

— Mi se pare că ce ne povesteşti tu nu seamănă 
cu ce am aflat din vortex de la Preacucernicele 
Maici. Catehismul prin câmp spune cu totul 
altceva. Noi modelăm Sidpa... 

— Noi?! Să modelăm Sidpa? Catehism prin 
câmp?! 

Încremeniseră toţi trei şi se uitau unii la alţii. 
Gwenn se gândi: poate că din cauza asta n-o 
înghiţeam pe Ghazalla. Noi şi ea doar am crezut că 
suntem membrii aceluiaşi Ordin! 

— Cine v-a recrutat pe voi? se încruntă 
Llewellyn. 

— Am fost contactaţi prin vortex... spuse Fingal. 

— Vrei să spui că n-aţi fost recrutaţi prin contact 


direct? Cum îl cheamă pe cel care v-a explicat 

primul despre Bene Gesserit? 

Gwenn şi-l amintea foarte bine. O voce liniştită, 
care alungea mult silabele. Nu striga niciodată. Işi 
spunea Leto Atreides şi pretindea că subsumează 
întreg câmpul; spunea însă că acelaşi câmp 
trebuia distrus. Leto le spusese că vor lucra pentru 
Bene Gesserit. Pentru Vadhastra. Mintea lui Gwenn 
începu să lucreze febril. 

De ce nu le trimisese Vadhastra nici un mesaj? 

— Ei? Vrei să spui că nu ştii cine v-a contactat 
primul? insistă Llewellyn. 

— Cei din Vadhastra v-au lăsat să vă descurcaţi 
de unii singuri, nu-i aşa? răspunse Gwenn tot cu o 
întrebare. 

— E vorba de o încercare, Gwenn! 

— Eu zic că noi nu suntem materialul perisabil al 
Bene Gesseritului. Nu-i aşa, Fingal? 

Masculul o aprobă. 

— Leto îl chema pe cel care ne-a recrutat pentru 
Ordin, îi spuse Gwenn brusc lui Llewellyn. 

— Leto? Zeul-împărat? 

— Chiar el... 

— Leto a făcut tot ce i-a stat în putere ca să 
distrugă Ordinul Bene Gesserit!... Ce sunteţi voi?! 

Ochii lui Llewellyn se căscaseră, neîncrezători, 
privind de la unul la altul. 

— Suntem supuşii lui, zise Gwenn după câteva 
clipe. Supuşii lui Leto Atreides. 

— Noi n-am fost niciodată de aceeaşi parte, 
spuse Llewellyn. 

— Nu. Niciodată n-am luptat de aceeaşi parte a 
baricadei, recunoscu Gwenn, zâmbitoare, şi-i făcu 


semn lui Fingal s-o urmeze. 

Se răsuciră amândoi pe călcâie şi scoaseră din 
rastel două planşe de zăpadă. Le trântiră pe jos, 
pregătindu-se de plecare. Leto nu ne va lăsa de 
izbelişte în Sahara, aşa cum făcea Bene Gesseritul. 
Cine era acest Leto care îi făcuse să creadă că 
aparţin Bene Gesseritului? 

Am fost urechile lui în Ordin, se gândi Gwenn şi 
ridică vela care se umflă imediat sub bătaia 
vântului. Se simţea bine, fără să-şi dea seama de 
ce, când se gândea că ea şi Fingal fuseseră utilizaţi 
atât de multă vreme de el. Avea impresia abia 
acum că devine părtaşă la exercitarea unei puteri 
adevărate, cea care o atrăsese dintotdeauna la 
jocurile cu Ordinul Bene Gesserit. 

Dacă le era tuturor frică de Preacucernicele 
Maici, atunci înseamnă că trebuia să fie terorizaţi 
de Leto Atreides, care le spulberase pe Maici. lar 
ea, Gwenn, era instrumentul lui Leto Atreides. 

— Noi n-am fost niciodată aliaţii tăi, Llewellyn! 
strigă Fingal în timp ce planşa împinsă de vânt 
aluneca afară din incinta brundului. Niciodată!... 

Se îndepărtară, lăsându-l pe Llewellyn, uimit, în 
staulul cu capre-de-zăpadă. 

Capitolul XXI 


Noi, Maicile Bene Gesserit, am ignorat tocmai 
adagiul care ne-a făcut să ne unim şi să acționăm 
împreună. „Nu e nevoie să plănuieşti îndeplinirea 
lucrurilor corecte pentru că ele ajung să se 
împlinească de la sine.” 


IVOR, VENEXIANA ŞI NIZAR se aşezară în fotoliile 
amplificatorului de vortex. Senzorii de cristal ieşiră 
din spătarele de muşchi şi din rezemătoarele 
tapisate cu pielea călduţă a boshului - aduceau cu 
un lan de grâu minuscul ce creştea accelerat, 
înfăşându-i şi înţepându-i cu mii de ace. Chingile 
ce îi înfăşau păreau un hibrid între algele marine 
albastre şi viermii de pământ - le alunecară pe 
braţe, mâini şi picioare, fixându-i, în timp ce o 
plasă de sferoid le acoperi creştetul, basculând cu 
lentoare dintr-o fantă a fotoliului. 

— Coifurile! ordonă Ivor. 

Îşi potriviră vizierele, verificară vizibilitatea în 
lumină normală şi în UV, măriră unghiul de vedere. 
Încet-încet, vizibilitatea crescu, iar în faţa ochilor le 
apărură culoarele şi camerele spaţiului de 
referinţă. 

— Mănugşile! 

Îşi mişcară mâinile în coridorul virtual ce se 
concretiza o dată cu trupurile lor reproduse în 


vortex. Treptat, replicile lor deveneau substanţiale, 

concomitent cu încăperile spaţiului de referinţă. 

Brusc, simţiră dedublarea ce marca sfârşitul 
copierii: senzorii îi captaseră, iar câmpul tocmai 
încheiase procesul de materializare a carcaselor ce 
vor efectua salturile. Apucară obiectele răspândite 
pe culoarele skye trug, le examinară cu atenţie 
până ce reconstituiră cât de mult erau obiectele şi 
cât de mult era pagtchags - propria lor memorie ce 
le parazita simţurile. 

Ridicară obiectele de pe culoar: un pahar, câteva 
chei, arbaletă şi un sferoid al Ghildei - le răsuciră, 
le dădură de la unu la altul, controlând presiunea 
cu care copiile din câmp le strângeau în mână. 

— Cizmele! 

Tropăiră pe loc, stând în fotoliu, făcând să se 
învârtă covorul rulant de sub tălpile lor. 
Concomitent, începură să se deplaseze în spaţiul 
de referinţă: avansau pe culoare, pivotau în 
dreptul încăperilor, întindeau mâinile înmănuşate, 
apucau clanţele skye trug, iar uşile din spaţiul de 
referinţă se deschideau. Răsuceau capetele 
acoperite de coifuri şi examinau colțurile 
camerelor în care intraseră, pardoselile şi nişele 
luminescente. Intr-un sfârşit controlară ecranele- 
vizieră. Se mai mişcară încoace şi încolo în spaţiul 
de referinţă, după care Ivor conchise: 

— Copiile ne sunt fidele, zâmbi el. Cum sunt 
culorile voastre? 

— Nuanţe clare, dădu Nizar din cap. 

— Vizibilitatea? 

— Douăzeci şi cinci de metri profunzime. Două 
sute zece grade deschidere angulară, confirmă 

— Perifericul? 

— Detaliile sunt mai slabe dincolo de câmpul 
vizual normal. Nu sunt alte probleme. 

— În regulă. Salt în tunel! 

Comutară amplificatorul, iar imaginea din coif se 
schimbă, în locul spaţiului de referinţă, apărură 
tunelurile lungi ce porneau din hala de sub Edificiul 
Inferior. 

În ultimele zile, Sommerşii trimiseseră luptători- 
umbră în suitele Decanale şi uciseseră câţiva 
magistrați, dar nu reuşiseră să intre încă în 
saloanele Tleilaxu, în ciuda tentativelor repetate. 
Nizar le trimisese mesaj după mesaj, amintindu-le 
că războiul se consuma între cele două Case 
Decanale, şi nu între Sommerşi şi Tleilaxu, dar nici 
Oreste, nici Cassandra, nu catadicsiseră să-i 
răspundă. Pentru ei, Tleilaxu erau sprijinitorii 
dinastiei în exerciţiu, deci inamici. 

Cu toate astea, nu-i penetraseră. Scopul şi 
secretul legiunilor le era inaccesibil încă, iar foliile 
de Shiga preluate din laboratoarele Tleilaxu, deşi 
studiate zi şi noapte de Mordec'hai Diaz, nu le 
lămuriseră mare lucru. 

Nimeni nu bănuia relaţia Imago Mundi care 
funcţiona între Decanat şi Terra Naevata. Nimeni 
nu bănuia că Dendros, directorul Ghildei, era 
totuna cu Nizar al Awad. 

Ofensiva Sommersilor şi a aliaţilor lor ajunsese 
într-un punct mort. Merovingii continuau să 
stăpânească toate pârghiile din Decanat. Singurul 
lucru care îi rămăsese neclar Decanului în exerciţiu 
era locul de refugiu al lui Astrid. Pricepuse că 

dinastiei Sommers, un motiv în plus să accepte 
fără reţineri hotărârea lui Nizar de a declanşa 
războiul de asasini. Dar unde îi duseseră sora? 
Nizar nu era în stare să zică. 

„Lucrurile par încurcate la prima vedere”, îi 
explicase lui Ivor. „Sunt prea multe centre de 
interes. Mord nu joacă cartea Ghildei. De câte ori 
vine să-mi spună ce se mai întâmplă, îmi vinde 
abia jumătate din ce află. Mi se pare ciudat că face 
asta când vorbeşte cu Dendros... Ştie foarte bine 
că Dendros se pricepe să citească boshii, şi că nu e 
o problemă pentru el să vadă cât de mult îi umple 
cu registre false. Aşa că ştiu că Mord nu respectă 
interesele Ghildei. Pe de altă parte, nu joacă nici 
cartea Cassandrei Sommers. Ştiai că i-a înlocuit 
nenumărate pachete de memorie? 

„Mord? Nu -i susţine pe Sommerşi?” 

„Mord îl susţine pe Mord! A substituit blocuri de 
informaţie din mentalul Cassandrei Septimus... 
protectoarea sa. Adevăratele ei amintiri sunt în 
Syrta acum. Într-un sigiliu-vortex clădit de Mord.” 

„E un prost”, stabilise Venexiana. „Să nu-mi spui 
despre Cassandra că n-a aflat chestia asta... Altfel, 
la ce şi-ar mai ţine replicile în cuve?” 

Nizar clătină din cap: 

„Cine ştie cât de mult controlează Cassandra din 
ce i se întâmplă?” 

„Cassandra controlează tot”, replică Ivor. „Nu 
uita că a fost în stare să-şi ucidă o copie axolotl a 
fiicei sale, numai ca să declanşeze un război de 
asasini...” 

„Momentan, văd că Mord o controlează. Total.” 


„Cum o fi făcut?” se băgă Venexiana. 

Nizar tuşise de două ori şi continuă, cu voce 
răguşită: 

„A şters elementele care alimentau orgoliul din 
mentalul ei. Se poate spune că Mord controlează 
anumite decizii ale Cassandrei, dar nu pe toate...” 

„Şi nu-l poţi împiedica s-o mai facă?” întrebase 
Ivor. 

„Ba da. Dar mă întreb dacă ne e de folos...” 

„De ce nu? Câtă vreme Cassandra şi Mord nu s- 
ar înţelege, asta n-ar fi decât în folosul nostru.” 

„Mada...” Nizar rămase pe gânduri, după care 
pocni din degete şi continuă: „Trimite un ucigaş- 
asasin împotriva ei, dar fă în aşa fel încât să-şi 
rateze lovitura!” 

„Poftim?!” se zgâi Ivor la bătrân. 

„Fă cum îţi spun eu! Cassandra Septimus, care 
se învârte printre noi de /a un timp încoace, 
trebuie să cadă la pat şi să trimită printre noi o altă 
replică din cuvă. O replică neprocesată mental de 
Mord...” explică Nizar şi zâmbi către Ivor şi 
Venexiana. „Ați priceput? Câtă vreme sunt 
adormite în cuve, minţile lor sunt inaccesibile 
vortexului lui Mord. O altă Cassandra decât cea 
preparată mental de el ne-ar fi de folos ca să ştim 
dacă ele îi ripostează...” 

Decanul o privi pe Venexiana.Ea îi făcu un gest 
discret, iar Ivor îl chemă în vortex pe generalul 
Kofflach.Îl întrebă pe Nizar: „Crezi că un mesaj din 
partea lui Dendros l-ar convinge pe Kofflach să 
accepte rolul unui luptător-umbră?” 

„Cel mai mult o să-l convingă câteva porţii de 
melanj...” remarcă Nizar şi ieşi din bosh. 


întrevederea cu Kofflach nu durase mai mult de 

cinci minute. Din momentul în care simţise mirosul 
de scorţişoară ce se ridica din biroul lui Ivor, 
generalul admisese fără multă vorbă că Sommerşii 
încălcau autoritatea decanală şi pe a Ghildei. Se 
interesase doar dacă Merovingii îl vor informa ei pe 
Dendros despre ceea ce trebuia el să facă, sau 
dacă această sarcină îi va reveni chiar lui, lui 
Kofflach. 

Râzând în sinea sa, Ivor îşi luase sarcina asupra 
lui, iar Kofflach căzu de acord să monteze un 
atentat ratat împotriva  Cassandrei Septimus. 
Părerea lui era că cel mai bun produs era tot un 
derivat de esenţă de frasal, cum era cel care o 
ucisese pe Cassandra Optimus la Geb'el Tariq. 

Apoi plecă din boshul Merovingilor. 

„Să vedem cum o s-o mai şantajeze acum 
Mord...” spusese Ivor. 

„Mare ghinion că nu şi-a moştenit poziţia în 
Decanat”, remarcă Nizar, gânditor. „Mord e un om 
valoros. S-a ridicat prin propriile puteri. Din cauza 
asta crede că-şi poate permite orice. Respectul 
faţă de ierarhie se moşteneşte, din păcate. Nu pot 
spune acelaşi lucru despre inteligenţă, fir-ar să 
fie!” 

„Bizar!”, se miră Venexiana. „Cum de s-a pretat 
Cassandra la acest joc?” 

Nizar nu-i răspunse. Cuplul decanal era replica în 
oglindă a lui Mord. Ei moşteniseră tocmai respectul 
faţă de ierarhii. li privi. Doi soţi respectând un set 
de tradiţii rigide. 

Plonjă iarăşi în vortex, urmărind celelalte 
câmpuri ale lui Mord. Un insucces total, acum. Nu 

Mordec'hai ar fi fost un subiect exemplar al 
Decanatului, fără să aibă legătură cu nici un 
complot. 

Adevăratele câmpuri ale lui Mord erau bine 
ecranate. Cel mai probabil, erau produse în 
proprietatea lui din Syrta, în acelaşi loc de unde 
erau  secretate amintirile de împrumut ale 
Cassandrei. 

„Dacă nu-i poţi depista câmpurile, de unde eşti 
atât de sigur că n-a descoperit secretul legiunilor?” 
întrebase Venexiana. 

„Nici unul dintre codurile de acces în câmpurile 
speciale nu a fost forţat. N-au încercat să iasă 
afară, pe Terra Naevata, n-au încercat nici să 
trimită pe altcineva care să studieze exteriorul în 
locul lor...” 

Ivor surâse trist: „Înseamnă că avem un punct 
slab.” 

„Un punct slab?” 

„Da. Astrid. Cine ştie unde se află... Cine ştie 
dacă nu lucrează pentru Sommerşi, chiar acum, şi 
dacă ei n-au montat o intrigă teribilă doar ca s-o 
trimită pe Terra Naevata?” 

Se auzi un oftat de durere; Ivor şi Nizar 
întoarseră imediat capul. Venexiana se îndoise din 
şale şi se apucase cu mâna de marginea biroului 
îngust din fanoane. Tresărea spasmodic, ca şi cum 
i-ar fi venit să vomite. 

„Ce e?” se sperie Ivor. 

Nizar le făcu semn amândurora să tacă. Păru să 
adulmece aerul din bosh, apoi spuse: 

„Nu-i mai pronunţa numele! Nu de faţă cu 

Nu le rămăsese decât să-i capaciteze pe cei doi 
defectori: Brenda Atreides şi Messaoud Harkonnen. 
Nizar scosese din vortexurile secrete Tleilaxu 
ascendenţa lor genetică. Proveneau amândoi din 
linii genetice speciale, care odată făcuseră obiectul 
încrucişărilor Bene Gesserit. Pe vremea aceea, cu 
mult înainte de kyewa, Preacucernicele Maici se 
străduiau să obţină Profetul, pe Kwis'atz Haderach. 
Fusese un eşec. Din linia Atreides se ridicase 
Împăratul-Zeu, care aproape că  spulberase 
Ordinul, în timp ce Harkonnenii fuseseră imposibil 
de controlat: luptaseră totdeauna cu o furie fără 
margini împotriva Bene Gesseritului. 

Acum, se gândea Nizar, poate că cei doi puteau 
fi de folos Decanatului. Sommerşii aveau o Bene 
Gesserit printre ei, iar cei doi se dovediseră, 
genetic, a fi duşmani neîmpăcaţi ai Ordinului... Ce 
era mai simplu decât să iei părtaş un coate-goale, 
spunându-i că însuşi suzeranul lui are nevoie de 
el? Ce era mai simplu decât să-i explici unui 
nondecizional că locul lui nu era în Landsraad, câtă 
vreme purta un nume ilustru pe care, oameni 
nepricepuţi îl dăduseră uitării? 

Trebuia ca Brenda şi Mess să fie încărcaţi, 
burduşiţi de false informaţii pe care să le poată 
scuipa oricând dinastiei Sommers în numele unui 
ideal nobil... 

Gemenii Decanali şi Nizar începură să avanseze 
prin tunelul Tleilaxu. Nizar programase în ecranul- 


vizieră indicatorul de câmp al lui Messaoud. Spotul 

lui luminos pâlpâia din ce în ce mai puternic pe 
măsură ce se apropiau de Terminalul vortexului 
Saharian. 

— Salt la bifurcația Passero-Cyrenaica! ordonă 
Ivor. 

Imaginile culbutară în coif, în timp ce replicile 
erau proiectate prin vortex spre locul unde tunelul 
se împărțea în două. Imaginea se stabiliză, iar ei 
priviră către cele două culoare cilindrice cu pereţii 
umezi, pulsând, plini de vene uriaşe ce plesneau 
de sânge. Comparară spoturile din viziere. 

— Cyrenaica! ordonă Ivor. 

Spotul se intensifică la următoarea materializare 
a celor trei Nizar spuse că Mess şi Brenda nu se 
puteau afla altundeva decât în Terminal, dar Ivor 
nu-l băgă în seamă şi începu să caute prin 
camerele de vizionare ale Terraei Naevata. 

Imaginile din coifuri se schimbau din ce în ce mai 
frecvent pe măsură ce efectuau salt în camerele ce 
se deschideau în tunel. Cu toate acestea, 
intensitatea spotului se menținea puternică doar în 
tunelul principal. 

— Ai avut dreptate, Nizar! Sunt în Vortex 
Terminal, recunoscu Ivor. Ne vom concretiza la 
cotul tunelului. De acolo, o să avem sub control 
toată zona. 

Noile imagini din coifuri. Tunelul care se 
deschidea larg în sala imensă. Huruitul benzilor 
rulante. Jos, în hală, se auzeau vaierele unităţii 
Tleilaxu ce producea spirale pentru legiunile din 
Cyrenaica şi Tripolitania: Kildare, Massaoua şi 
Soher, după cum citise Nizar în sferoidele 3D. 


Bătrânul studie cu atenţie însemnările pe care şi le 

făcuse înainte de plecare. După cum le spusese 
celor doi gemeni Decanali, avea de gând să 
urmărească dacă unitatea Tleilaxu care producea 
spiralele respecta situaţia reală de pe teren... 

— Să nu avem erori! spuse Nizar, care nu se 
gândea decât la o eventuală inadvertenţă între 
producţia spiralelor şi punctajul atins de legiunile 
respective. Dacă totul concorda, va elabora noi 
capitole pentru Scriptură, în care va include Micile 
Jihaduri, răspândindu-le apoi la exterior. Şi, ca de 
obicei, va menţiona în paragrafele nou incluse 
acele  fraze-cheie ce induceau  condiţionările 
ulterioare ale legiunilor. 

Ce nu ştia el era că ceea ce vedea acum în 
vortex era situaţia din Africa de Nord de acum o 
lună şi că Vortex Terminal era conectat la acea 
situaţie depăşită. 

Avansară câteva zeci de metri, păşind pe loc în 
fotoliile din amplificator. Ajunseră pe pasarela care 
înconjura hala de jur-împrejur. Spotul devenise 
roşu-strălucitor. Mess şi Brenda ar fi trebuit să fie 
undeva foarte aproape. 

Îi văzură. Cu două niveluri mai jos, pe o 
platformă mult ieşită din zid, suspendată deasupra 
benzilor rulante pe stâlpi noduroşi, acoperiţi cu un 
clei translucid ce se prelingea spre podea. 

— Salt! ordonă Ivor. 

Plonjară în câmpul proximal şi, instantaneu, 
spoturile din vizieră dispărură, fiind înlocuite de cei 
doi. Se aflau în câmpul vizual al gemenilor 
Decanali şi al lui Nizar, la mai puţin de cinci metri 
depărtare. 


Brenda şi Mess tresăriră - dădură să ţâşnească 

pe lângă copiile în vortex, dar nu făcură altceva 
decât să se răsucească dintr-o parte în alta, 
buimaci. 

— Sunt Decanus Maximus Pantelleriae Superior 
et Interior utque Terra Naevata! tună vocea lui Ivor 
în hală, acoperind huruitul benzilor rulante. 

La comanda din vortex, capa albă i se desfăcu, 
descoperind spiralele complicate şi însemnele de 
pe centură. Mess şi Brenda se întoarseră către el şi 
îl priviră năuci. 

— Ivor învingătorul... exclamă Brenda în şoaptă. 

— Ştim că sunteţi fideli dinastiei! răsună din 
spatele lor vocea lui Nizar. Oameni de nădejde, pe 
care, din păcate, i-am neglijat. Locul vostru nu este 
în Landsraad! Tleilaxu simţi o ezitare în câmpul lui 
Mess, ca o suspiciune neformulată, dar nu făcu 
decât s-o înregistreze în câmp ca s-o studieze mai 
târziu. Se decise s-o atace mai întâi pe Brenda. 
Ştiai că te tragi dintr-o familie ducală, Brenda 
Atreides? 

Tresăriră amândoi, Brenda, uluită, iar Mess, 
circumspect. Ca şi cum ar fi ştiut ce semnificație 
are numele Atreides. Să fi ajuns Sommerşii 
înaintea noastră? Sau Mordec'hai? A 

Deocamdată îl priveau atent pe Nizar. incarc 
totul pentru recitire! îşi spuse el. 

— Familie... familie ducală? bâigui Brenda. 

— Exact! spuse Venexiana. Cât despre Mess, 
strămoşii lui au fost baroni puternici în Imperiul 
Corrino. Au stăpânit pământuri cu mult mai întinse 
decât toate Edificiile Decanale... 

Vocea lui Nizar era plină de suişuri şi coborâşuri, 

o armă în exclusivitatea Preacucernicelor Maici. // 
pot citi ca pe o carte deschisă, se bucură Mess de 
ce îl învăţaseră Al Bokar. Ne vrea părtaşi la lupta 
lui impotriva Sommerşilor. Ce doreşte să propună? 

Îi sesiză însă nesiguranța. Accesul în vortexul 
dobândit de la Al Bokar era blocat, dar poate că 
tocmai asta îl uluia pe bătrânul Tleilaxu. Mess lăsă 
să-i scape un gând /hag thong - uimire amestecată 
cu frică - şi simţi cum Nizar se relaxează. 

Nu pentru mult timp. După câteva secunde, 
iscodirile lui îi învăluiră iar pe amândoi. 

— A fost greşeala noastră, a dinastiei, că nu v- 
am căutat de mai multă vreme, adăugă 
Venexiana. Probabil că din cauza asta aţi fost 
tentaţi să daţi crezare lui Oreste... Poate că, de 
fapt, adăugă ea mieroasă, sunteţi de acord cu 
mobilizarea generală pe care o propune Oreste... 

Ne consideră o pastă pe care pot s-o modeleze 
cum doresc, gândi Mess. Cu atât mai mare va fi 
surpriza lor... Zise: 

— N-nu... nu! De ce să fiu de acord cu Oreste 
Sommers? Baron, spuneai? făcu el pe prostul şi se 
uită la Nizar. 

— Da. lar Brenda se trage din Leto şi Jessica 
Atreides. Duci de Caladan şi protectori de Arrakis. 
Locul vostru este în Edificiul Superior, nu în 
Landsraad! 

Brenda respiră precipitat şi-l privi pe Mess. Oare 
asta dorise să-i spună pe strada 28, atunci când?... 
Se uită şi ea la Venexiana şi o asigură: 

— Am câştigat atât de multe războaie cu 
amplificatorul de vortex! De ce să fim de acord cu 


Oreste Sommers care vrea să ne trimită să murim 

pe staţii? 

Lui Nizar i se păru că observă o mirare 
trecătoare pe chipul ei, ca şi cum n-ar fi vorbit cu 
cuvintele ei; reflex iscodi vortexul lui Mess. Era gol. 
Venexiana şi Ivor surâdeau deja către Brenda, 
Nizar se relaxă iarăşi, dar simţea că ceva e în 
neregulă. De unde avea Mess un vortex atât de 
bine ecranat? 

De altfel, Mess vorbea ca şi cum ar fi avut acces 
la releele gemenilor Decanali. 

— Cetăţenii preferă amplificatoarele. Cine mai 
ştie să-şi folosească trupul ca să lupte? Direct, fără 
copii? 

Ivor aprobă cu un gest scurt şi-i făcu semn lui 
Nizar să continue. Sesiză nesiguranța din poziţia 
lui. Umerii îi erau mult prea aduşi în faţă, în 
atitudinea semantică de alertă Tleilaxu. 

— Din păcate, îşi drese bătrânul vocea, acum 
aveţi o problemă. Prietenii voştri din Landsraad şi 
Mordec'hai sunt pe urmele voastre şi n-au de gând 
să se lase cu una cu două... Ce vrei să spui? se 
opri el văzând-o pe Brenda că se pregătea să 
vorbească. 

Nu scoase un cuvânt însă. Ca şi cum cineva ar fi 
călcat-o pe picior. Scotoci rapid în câmp după 
semnalele remanente ale Sommerşilor. Negativ. In 
afară de sondele Tleilaxu şi de dârele ideatice 
lăsate de cei doi, aerul din tuneluri era sălbatic. 
Cine i-a capacitat? Aşa să se fi născut ei? 

Nu credea. Deşi, îşi spuse, un Harkonnen îţi 
rezerva oricând surprize. Un Harkonnen putea 
semna un pact cu predecesorii şi succesorii ce-i 


purtau numele. Un Harkonnen putea să organizeze 

şi un complot întins pe zeci de generaţii, numai şi 
numai ca în final să obţină câştig de cauză... 

— De fapt, atât Sommerşilor cât şi lui Mordec'hai 
Diaz le e frică de voi, preluă Venexiana. Pentru că 
aţi văzut tunelurile de sub Edificii, de care ei nici 
nu ştiau până acum câteva zile. Le e frică pentru 
că, în afara noastră şi a voastră, nimeni nu mai ştie 
ce e cu tunelurile astea. Le e frică pentru că au de- 
a face cu un Harkonnen şi cu o Atreides. 

— Invidia... sublinie Ivor, deşi simţea şi el 
sclipirea din ochii lui Mess. Se feri să-l penetreze 
prin vortex. Dacă era plin de sonde false? 

Se examinară preţ de câteva clipe. Mess hotări 
că era momentul să reacționeze ca un 
nondecizional plin de sine - nu asta doreau cei din 
faţa lui? - şi să le adoarmă suspiciunea. Lansă un 
snop de gânduri bine mascate, de care era sigur că 
vor fi înregistrate, cu ecranaj cu tot. Să-i facă să 
creadă că aşa era profilul lui în registru. 

Spuse: 

— Eu şi Brenda n-am înţeles ce-a vrut şmecherul 
de Mord cu noi... Parcă am făcut cine ştie ce, dar 
am văzut eu, e un biet nondecizional care abia 
dacă ştie să ţină furculita în mână! Norocul lui că a 
ajuns în Edificiul Superior, unde a cunoscut-o pe 
Cassandra, că altfel, zău dacă ştiu vreo femeie 
care să fi vrut s-o facă cu el... Eu cu asta mă ocup 
în Landsraad, ştiţi... L-au apucat nervii aşa, din 
senin, când tot ce-am făcut a fost să fur câteva 
bare pe strada 28... 

Îşi opri tirada aici, lansând câteva gânduri 
remanente, la fel de bine ecranate: înjurături la 


adresa lui Mord. Cei din faţa lui îl vor crede un bun 

utilizator al câmpului, atât şi nimic mai mult... 
Oricum, nu era cazul să exagereze. 

— Tu ce părere ai despre Mordec'hai? îi dădu 
Venexiana ghes Brendei. 

— Păi... cum a zis şi Mess. Nu cred că-i mare 
lucru de capu' lui... 

— Mda... Din păcate, reluă Ivor, nu puteti reveni 
în Edificiu. Nu acum. Nici chiar noi nu vă putem 
proteja. Suntem în război de asasini cu Sommerşii, 
iar ei ar profita ca să lanseze zvonul că dinastia în 
exerciţiu colaborează cu inamicul. Işi drese şi el 
glasul, cum o făcuse Nizar mai devreme şi 
continuă: Dar vă putem ajuta în alt fel. Mai ales că 
suntem siguri că ne veţi sprijini... 

A accentuat pe cuvântul sigur, îşi spuse Mess. 

— În plus, adăugă Venexiana zâmbind protector, 
din vortex reiese că Brenda Atreides aşteaptă un 
copil... veţi avea neapărată nevoie de sprijinul 
nostru. 

În loc de răspuns, Brenda lăsă ochii în jos, 
mimând jena cu gesturi care nu-i aparțineau. Insă 
nici unul dintre cei trei nu reuşi să-i descopere 
releul din câmp. Nizar se grăbi să continue: 

— Singurul loc de refugiu este afară, în Terra 
Naevata. Nu mă îndoiesc că ați aflat destul de mult 
despre suprafaţa Decanatului. Acolo veţi fi la 
adăpost... 

— Afară?! La adăpost?! 

— Exact! O să vă găsim un loc în legiunea 
Kildare Highlander. Nimănui n-o să-i treacă prin 
cap să vă caute acolo. 

Vor să ne încarce pagtchags cu tipare false şi să 


ne trimită în Terra Naevata. Apoi ne vor lăsa în 

mâna Sommerşilor să ne citească. Noi vom fi 
pagtchags pentru Sommerşi şi Mord. Vom fi ochii 
lor falşi. 

Ce altceva putea să însemne faptul că Al Awad 
dorea să-i ascundă în legiunea Kildare? 
Highlanderii veniseră cu două sute de ani în urmă 
de peste paakul marin şi nu obţinuseră niciodată 
statutul de legiune migratoare. Acum câteva zile 
se păruse că vor dobândi acest statut după ce îi 
înfrânseseră pe Soheri, dar apăruseră Tengri de 
peste mare şi le spulberaseră brundurile. 

Dorea Nizar să-i trimită într-o falsă legiune 
Kildare? Sau dorea să scape de nişte martori 
periculoşi? In Sahara stăpâneau acum Tengrii, cum 
ar fi putut să-i adăpostească Highlanderii? 

Vortexul se limpezi. Primul lui raţionament părea 
cel mai apropiat de adevăr. O să-i trimită într-un 
brund fals, astfel încât, iscodindu-i, Sommerşii şi 
Mord să citească numai „iepuri”... 

— O vom condiţiona pe Winnona, explică Nizar, o 
matcă minoră Kildare, iar ea o să vă primească în 
brundul ei de la Ouargla. Veţi fi în siguranţă. 

Ouargla! Mess o aflase de la prietenii şi egaiii 
săi, de la Al Bokar - Ouargla se afla în mâinile 
Tengrilor de treizeci şi şase de ore! De ce naiba se 
oprise Nizar tocmai asupra Highlanderilor? 

— E cea mai bună soluţie, întări Venexiana, iar 
Brenda şi Mess încuviinţară. Nu vreţi să vă oferim 
câteva informaţii despre ce se întâmplă cu 
adevărat pe afară? 

Cei doi încuviinţară ca nişte automate. 


* 

Mess şi Brenda se angajaseră în tunelul ce 
pornea dinspre Terminal spre Ouargla. Nizar îi 
condusese în spatele halei, iar ei se prefăcuseră 
surprinşi când le arătă deschiderea circulară din 
zid. Din noaptea în care Messaoud fusese captat 
de Al Bokar, țesătura de tuneluri ce pornea din 
Pantelleria Inferioară nu mai avea secrete pentru 
el sau pentru Brenda. 

Porniseră spre  Ouargla urmând sfaturile 
Merovingilor, deşi ştiau că la capătul drumului nu-i 
putea aştepta ce li se promisese. Cât de mult îl 
parazitase pe Decan grupul Al Bokar? Mess n-o 
aflase încă. 

— Vom ieşi în gerul ăla nenorocit de la Ouargla. 
Poate că Al Bokar ne va contacta ca să ne dea noi 
instrucţiuni, spuse Brenda înfăşurându-se în capa 
de blană pe care i-o oferise Venexiana. 

— Au făcut o alegere ciudată, comentă 
Messaoud. Nu-mi pot explica de ce au recurs la 
nişte brunduri distruse de câteva zile Planul lor e 
vizibil cu ochiul liber... Vor ca Mord să afle că ne-au 
recomandat legiunea Kildare ca refugiu... numai că 
legiunea Kildare nu mai există! 

Continuară să avanseze până ce tunelul se 
deschise în alt terminal. Coborâră pe fundul halei, 
se strecurară printre peroanele închise la culoare şi 
urcară pe banda marcată cu însemnele: 


OUARGLA 


Brenda îl făcu atent pe Mess la etichetele 


ştanţate în piele de pe spiralele transportate pe 

banda rulantă. Înscrisul era cât se poate de clar: 
TRĂSĂTURI NOI KILDARE. DE INCLUS ÎN SPIRALELE 
NOI. DESTINAŢIA: OUARGLA. 

— Poate că doresc să angajeze un război cu 
Oreste, bazându-se pe nişte legiuni inexistente... 
Sau te pomeneşti că ce ştim noi e fals? Dacă 
Highlanderii, de fapt, există încă? 

Messaoud se strâmbă: 

— Highlanderii nu mai există. Ştii foarte bine. Se 
uită la etichetele de pe spirale, silabisi inscripţia de 
pe ele şi ridică din umeri. Numai Al Bokar ne pot 
desluşi ce se petrece. 


— Totul merge strună, stabili Nizar. Spiralele 
sunt produse conform situaţiei de pe Terra 
Naevata - făcu o pauză şi sondă vortexul. Viziera 
se umplu de tabelele ce se suprapuneau peste 
imaginea sălii. Mda... Sunt corespunzătoare 
mişcărilor de trupe de pe Terra Naevata. 

Ivor examină spiralele fine care răspândeau o 
lumină verzuie. Le atinse uşor, provocând o salvă 
de descărcări electrostatice. 

— Kildare au un model incitant, spuse 
Venexiana. Poate că n-ar strica să-mi înlocuiesc 
vortexul cu un model Kildare într-o bună zi! 

— Lasă prostiile! îi întrerupse Nizar. Trebuie să-i 
urmărim pe Kildare bine de tot. Sper să-i păcălim 
pe Sommerşi, să se cupleze la Massai sau la Soheri 
în preziua luptei decisive... Noi, sublime el, ne vom 
ataşa legiunii Kildare şi vom avea toate atuurile de 


partea noastră. Cel puţin, aşa afirmă curbele de 

evoluţie din câmpul paralel. Highlanderii sunt în 
ascensiune... 

— Eşti sigur, îl întrerupse Ivor, că Sommerşii n-au 
mirosit mişcarea noastră de acum? 

— N-aveau cum. Nu posedă încă registrele de 
acces în această extensie. Dar n-o să treacă mult 
şi vor descoperi codurile de intrare. Vor pune mâna 
pe cei doi defectori, îi vor stoarce ca pe lămâi şi 
vor afla că le-am recomandat drept adăpost 
legiunea Kildare... 

— Mi s-au părut ciudaţi, interveni Venexiana. 
Harkonnen şi Atreides, vreau să spun. Nu mi s-au 
părut suficient de... nu ştiu... 

— Suficient de umili? o privi Nizar. 

— Mda... Umili. Nu erau umili, nu păreau deloc 
speriaţi de noi. Parcă ne-ar fi aşteptat să venim. lar 
el, Messaoud, părea că îşi maschează vortexul 
extrem de bine. 

— N-ai de unde să ştii ce fel de om e, stabili 
Nizar. Oricum ar fi, voi studia cu atenţie 
întrevederea noastră după ce ne întoarcem în 
Edificiu. Până una alta însă, am avut grijă să las un 
„ijepure” în mentalul lui Harkonnen. O capcană 
pentru cine se mai întâmplă să-l studieze. E un 
pachet de date din care se deduce că mă aştept ca 
Sommerşii să  penetreze în vortexul Terraei 
Naevata. Când îi vor studia pe cei doi defectori, 
Oreste şi Mord vor fi conştienţi de faptul că eu, 
Nizar Al Awad, i-am îndopat cu date fiindu-mi frică 
totodată de scotocirea lor pe aici. E un „iepure” 
deosebit de subtil. O să-i facă să creadă că, de 
teamă, i-am încărcat cu date false pe Harkonnen şi 


Atreides. Hai să vă arăt! 

Nizar ordonă salt într-una dintre încăperile de 
vizualizare ale Terraei Naevata. Aprinse uriaşele 
sferoide 3D şi începu să studieze zona de coastă a, 
Cyrenaicii. 

— lată cotele din Cyrenaica! 

Cinci mile depărtare de țărm. Zece mile. 
Cincisprezece mile. Brundurile erau la locurile lor, 
aşa cum erau prezentate şi în câmpul paralel. 
Kildare la nord, aproape de Mediterana. Soher la 
sud, înspre TamanrasseLl Massaoua între ele, 
înconjurând Ouargla. 

— Puneţi-vă în locul lui Sommers! îi îndemnă 
Nizar. Un „iepure” te întâmpină în câmpul pe care 
îl panoramezi. lar „iepurele” îţi spune: lui Nizar îi e 
frică de tine. Îi e frică să nu descoperi acest câmp. 
Apoi, Sommers va privi la cotele brundurilor. Va 
vedea că Highlanderii sunt împinşi către mare de 
Massai şi Soheri. O să se întrebe: de ce i-a ales 
oare tocmai pe ăştia, care au o poziţie atât de 
proastă? O să pună informaţia cap la cap cu 
„iepurele” pe care i l-am lăsat în câmp şi o să 
gândească: Nizar a vrut să mă păcălească. Nizar a 
vrut să mă facă să cred că îi preferă pe Kildare. 
Deci, eu nutrebuie să-i aleg pe Kildare! 

— E cam complicat, constată Venexiana. 

— Oreste este complicat, zâmbi Ivor. Al naibi să 
fiu dacă Oreste n-o să gândească aşa cum a zis 
Nizar! Şi crezi că-i va alege pe Massai? Ar fi cel mai 
avantajos pentru noi. Dintre toţi, ei sunt în scădere 
de formă... 

— Oreste nu cunoaşte rutina Imago Mundi. 
Oreste este complicat, iar Mord este raţional. După 


ce Oreste o să argumenteze de ce nu trebuie aleşi 

Highlanderii, Mord o să se apuce să evalueze 
legiunile. Aparent, la o evaluare făcută de 
necunoscători, Massaii stau cel mai bine... Sunt 
bine amplasați, sunt numeroşi, în plus, îşi pot 
alege legiunea duşmană: fie pe Kildare, fie pe 
Soheri... Sunt cei mai maniabili, ca să zic aşa! 
Pentru un novice în ale Terraei Naevata sunt cei 
mai avantajoşi... Orice jucător de clef de voûte, i-ar 
alege pe ei. Numai că pe Terra Naevata nu merg 
regulile de la clef de voûte! 

— Şi dacă Sommerşii vor refuza lupta? se băgă 
Venexiana. 

— Acum? După ce am declanşat războiul de 
asasini? se miră Nizar. 

Ivor îi făcu semn Venexianei să stea liniştită. 
Lucrurile vor merge după cum plănuise Nizar. Ca 
să fie siguri de distrugerea Sommersilor nu mai 
trebuia decât s-o găsească pe Astrid. 

Era un lucru pe care nu-l putea rosti însă în 
apropierea Venexianei. 

Capitolul XXII 


După cum scrisese Scytale, „puternic este cel 
care obține ce vrea fără să mişte un deget... ”. 

Scytale înțelegea să laşi semne din cuvinte, ici- 
colo astfel încât să-i pui în mişcare pe ceilalți. Se 
pare că se baza pe un text mai vechi decât 
documentele Bene Tleilaxu elaborat de Pico dela 
Mirandola cu mult înainte de Era Ghildei, text 
denumit „De Vinculus Vinculorum”. 

Punând mâna pe administrarea  vortexului, 
Tleilaxu a elaborat legea vortexului paralel, 
constând în modalitățile după care se decidea 
cuplarea oponenților (de regulă, Decanatul şi 
Dispersia) la legiunile din Terra Naevata. Criteriile 
după care se decideau aceste cuplări erau 
capacitatea de ecloziune şi de reproducere a 
legiunilor, productivitatea lor în manufacturarea 
armamentului, capacitatea lor de a genera energie 
şi poziția ocupată premergător unui Mic Jihad... 

Aceste cuplări aveau loc în conformitate cu 
zicala lui Scytale. Fără să mişte un deget, Tleilaxu 
conduceau Decanatul numai din cuvintele cu care 
puneau vortexul în mişcare. 


__— ÎN AM PE AMÂNDOI ÎN VORTEX! strigă Mord. 
Inţepeniră cu toţii. Imaginea e perfectă, reluă el. 
Aduceţi hărţile! Vreau să văd unde se află Ouargla! 


Mordec'hai Diaz ştia foarte bine unde e Ouargla, 

numai că nu găsise altă propoziţie /hag thong prin 
care să-şi mascheze nervozitatea. În amplificatorul 
de vortex din Syrta se cuplaseră treizeci de inşi... 
în primul rând, Mord se întreba dacă imaginile pe 
care le vedea în câmp nu fuseseră preparate 
special pentru el. 

Sau dacă nu cumva erau accesibile oricui. Dacă 
le văzuseră şi ceilalţi? 

Cât timp Burt umbla în căutarea hărților, Mord se 
lansă în studiul pachetelor de memorie ale 
Cassandrei. Când venise în Syrta, alături de Oreste 
şi de ceilalţi, i se păruse că se poartă cu totul altfel 
decât ar fi trebuit. Era ca şi cum condiţionarea la 
care o supusese cu câteva zile în urmă se dusese 
de râpă. 

Profitase de un moment în care se holbau cu toţii 
în imaginile Terraei Naevata, înscrise în sferoidul 
3D, şi pusese pe limbă câteva grame de melanj. 

Câte Cassandra Sommers or fi? se întrebă. Cât 
de eficace or fi ele în a scăpa de condliţionări? 

li parcurse codurile de acces în memorie. Erau 
blocate, aşa cum le lăsase chiar el. De fapt, tot 
ceea ce înregistrase de atâtea ori, când fuseseră 
numai ei doi în suită, se afla la loc sigur, în fişierele 
colecţiei sale. Nici acestea nu aveau coduri de 
acces cunoscute. 

Spre mirarea lui însă, ultimele jocuri amoroase 
dintre ei doi pluteau libere, oarecum în 
proximitatea câmpului paralel. Adică exact în calea 
registrelor de acces ce baleiau posibilităţile de 
intrare în Terra Naevata. 

Cu un efort minim, sau pur şi simplu din 


greşeală, le-ar fi putut vedea oricine. 

Scotoci prin melanj, după variantele care îi 
aşteptau. Majoritatea îl făcură să se simtă speriat. 
Oreste era cel care ajungea să controleze situaţia 
în seara asta. Mord alese varianta în care 
ascensiunea lui Oreste în următoarele minute 
părea cea mai puţin probabilă şi se rezemă de 
fotoliu, aşteptând cuvintele lui Burt. 

— Poftim! spuse Burt, exact după cum prevăzuse 
Mord. Ouargla! 

li indica un punct situat undeva în Cyrenaica. 
Mord se relaxă dintr-o dată. Oare Burt să fie cel 
care deschisese codurile? se întrebă. Provincialul 
ăsta cu accent de Feodossya era tare ambițios; 
poate că îi lansase un avertisment: „Îţi cunosc 
codurile. Te pot vinde, când vreau, fie dinastiei 
Sommers, fie lui Dendros...” 

Mord se uită de la Burt la Cassandra şi înapoi. 
Suficient de concentrați, singurul lor gând părea să 
fie cel de a intra în Terra Naevata. Cassandra, mai 
ales, părea foarte interesată să vadă dunele 
îngheţate de afară. Probabil că se temea ca Astrid 
să nu lase un semnal prea evident în vortex. 

Poate că e o altă replică din cuvă a Cassandrei, 
îşi spuse Mord, una pe care n-am apucat s-o 
capacitez. Se concentră asupra blocurilor ei de 
memorie: continuau să plutească în calea oricui ar 
fi încercat să pătrundă în Terra Naevata. Se uită la 
petele ei de pe gât. Erau la locul lor, dar asta nu 
constituia nici un fel de dovadă - poate doar un 
motiv suplimentar de suspiciune pentru Oreste. 

li veni inima la loc. Descoperi codul imaginilor pe 
care le vedea. Era activat de particularităţile celui 


ce îl parcurgea. Cheia câmpului era chiar Mord. 

Poate că deşteptul de Nizar era cel care i-o 
copsese! Poate că vroia să-l atenţioneze că i-a 
copiat direct din colecţia de fişiere. Poate că vroia 
să-i spună că Tleilaxu erau în continuare pe fir. 

Vroia oare să negocieze cu el? 

Mordec'hai se linişti. Dacă Bene Tleilaxu îi lansau 
un semnal prin care doreau să iniţieze o negociere, 
însemna că el unul se afla pe drumul cel bun. 

— Ouargla e situată excentric faţă de dispunerea 
legiunii Highlanderilor, constată el, aruncând ochii 
pe hartă, respectând cuvintele pe care i le turna 
melanjul pe buze... 

— Excentric?! se miră Oreste, după cum se 
aşteptase Mord. E chiar pe coastă! Nu ştiu cum 
naiba... Kildare sunt deosebit de puternici... Cum 
de s-au lăsat prinşi cu spatele la mare? 

— Poate că i-au împins Massaii, spuse Burt, 
aparent plictisit. 

— Ce-ar fi să iscodeşti câmpurile proximale? i-o 
reteză Mord, din ce în ce mai sigur pe el. Sănune 
trezim cu unii care ne observă chiar acum... 

Se prefăcu atent la harta din faţa sa. Mda. Totul 
decurgea conform variantei pe care o selecţionase, 
conştientizat de melanj despre cum se vor 
desfăşura lucrurile. Ce-ar fi putut face Oreste ca să 
preia ascendentul în această seară? 

Mord se concentră asupra hărţii. Kildare ocupau 
250 de mile de coastă, Ouargla inclusiv. Massaii 
ocupau partea de sud Cyrenaicii, dedesubtul 
Highlanderilor, iar la sud de tot, în jurul oazei 
Tamanrasset, era legiunea Soher. 

Burt are dreptate, gândi Mord. Burt a început să 


aibă dreptate prea des. 

Se sperie. Gândul acesta îi răsărise spontan în 
minte. Nu-l întâlnise printre posibilităţile baleiate 
de melanj... 

— Cine să ne supravegheze aici, Mord? întrebă 
Oreste deodată, scoțând de pe cap casca de câmp. 
Proprietatea ta îmi pare extrem de bine sigilată. 

Asta figura în melanj, iar lui Mord îi reveni inima 
la loc. 

Zâmbea ca un copil. Cum să-i spui că Bene 
Tleilaxu intrase în colecţia de fişiere din Syrta? 
Cum să-i spui că Nizar Al Awad avea înregistrări pe 
care le făcuse probabil în direct, chiar aici, în Syrta, 
înregistrări în care el şi Cassandra... 

— A început războiul de asasini, Oreste! Cine 
poate să ştie ce asasini specialişti în perforarea 
vortexului are Ivor? 

Amplificatorul de vortex era amplasat în spatele 
parcului. Adăpostit sub o perdea de liane şi orhidee 
exuberante, parfumate. Emiţând şi absorbind 
câmpuri ce îşi schimbau permanent lungimea de 
undă, după un tipar aleatoriu. Operatorii Ghildei 
deveniseră experţi în manipularea imaginilor din 
vortex. Ceea ce în coiful lui Mord apărea sub forma 
unei imagini coerente, pentru oricine din afară 
avea forma unei parazitări continue a vortexului, 
precum delirul unui schizofrenic. 

Tleilaxu vrea să negocieze cu mine, îi trecu iarăşi 
lui Mord prin cap. 

— Oare n-am trecut la treabă prea târziu? 
întrebă Oreste. 

— Cum ai fi vrut s-o facem mai devreme? Abia 
am pus mâna pe datele Bene Tleilaxu. Ţi-e frică din 


cauză că Merovingii i-au contactat pe Mess şi 

Brenda? 

— Bineînţeles, se strâmbă Oreste. Sunt sigur că 
i-a condiţionat deja. 

— Uite ce e, Oreste! Sunt cu vortexul pe ei deo 
bună bucată de vreme. Şi eu sunt sigur că Ivor şi 
Nizar i-au condiţionat deja. Dar spune-mi! Tu-i 
crezi în stare pe ăştia doi să-şi mascheze 
condiţionarea? 

— Vorbim despre un Harkonnen şi o Atreides! 
spuse Oreste, răspicat. 

— Eu spun că vorbim despre doi nondecizionali... 

— Oreste vrea să spună, interveni Cassandra, că 
Mess şi Brenda au fost condiţionaţi necinstit. Nizar 
lucrează cu Textul Conservării în mână. Cine ştie 
ce baliverne le-a băgat în cap? 

Nici frazele spuse de ea nu apăreau în situaţia 
descrisă de melanj. In plus, vocea ei părea 
pătrunsă de o tărie ce contrasta vizibil cu 
condiţionările la care o supusese Mord. Ghildarul 
iscodi rapid în câmpurile ei. Conţineau, în 
continuare, capacitarea lui. 

Atunci, ce se întâmpla cu vocea ei? 

— Avem şi noi creiere! ripostă Mord. Avem 
creiere şi datele problemei, arătă el spre dosarele 
de pe foliile de Shiga. 

— Da, aprobă Oreste. Avem creiere, dar ei au 
Textul ăla prăfuit! Au Terra Naevata pe care se pot 
sprijini, în timp ce noi acum o vedem pentru prima 
dată. 

— Crede-mă, Oreste! Textul a fost compus 
imediat după kyewa! Între timp, am perfecţionat 
vortexul, am înălţat Edificiile şi am pus la punct 
amplificatorul de vortex. Noi, Ghilda! Ce crezi că 

puteau să facă, pe vremea Textului, pe care noi să 
nu-l putem dezlega acum? 

— Rutina Imago Mundi! replică Oreste, sec. 

Mord se prefăcu nesigur pe el şi scrută iarăşi 
vortexul. Pachetele de memorie ale Cassandrei se 
aflau tot acolo, ca nişte coloane explicite la 
intrarea în câmpul Terraei Naevata. Oreste se 
zgâia la Mord, aşteptând răspunsul. 

— Rutina Imago Mundi... repetă Mord. Tu crezi în 
ea? Crezi că ea guvernează Terra Naevata? Dacă a 
fost lăsată acolo doar ca să ne împiedicăm de ea? 
Tu chiar crezi că legiunile luptă în locul nostru şi ne 
atrag în trena acţiunilor lor? 

— Legionarii sunt de patru ori mai numeroşi 
decât cetăţenii Decanatului. Copiindu-ne, parcurg 
exhaustiv posibilităţile de evoluţie ale Imperiului. 
Tot ceea ce nu putem sau nu alegem să facem 
este transformat pe Terra Naevata în ceea ce 
legiunile ştiu să facă. Totul este convertit în război. 
Suntem conţinuţi în legiuni! 

—  Exagerezi! Vrei să spui că legiunile ne 
scrutează pe noi? 

— Nu e nevoie să ne scruteze. Doar epuizează 
variantele şi oferă soluţia optimă. 

Mord se învârti în scaun şi privi spre grădină. 
Simţea mirosurile acrişoare şi proaspete ale 
vegetației. Oreste vorbea despre Imago Mundi ca 
şi cum ar fi fost un altfel de melanj. Controlabil 
până la ultima consecinţă. 

— Îi creditezi cu prea multă putere, spuse. 

— Da? Atunci de ce Scripturile lor se schimbă 
periodic? De ce sunt puşi să urmeze nişte Scripturi 


care ajung să se contrazică unele pe altele? Nu ca 

să ne atragă pe noi pe drumul cel mai avantajos? 

Mord ridică din umeri. Cassandra se ridică de pe 
scaun şi avansă printre fotoliile ocupate cu militari 
conectaţi la câmp. Firele ieşeau din spătare ca 
nişte snopuri de grâu înainte să-i perforeze, iar 
curelele din alge mixate cu viermi axonali le 
preluau impulsurile motorii, cuplându-i la vortexul- 
proteză, la Ghilda Extinsă. 

— Legionarii nu fac război din cauza Scripturii, 
spuse Cassandra. Ai văzut, Oreste, că au fost 
condiționați de la bun început, genetic şi 
enzimatic. Asta îi împinge să acţioneze. Şi să 
poarte război. 

Sublimase cu Glasul exact cuvintele care îl 
puneau pe Mordec'hai pe jar. In subsens Bene 
Gesserit, asta însemna un îndemn pentru ghildar 
să intre şi să modeleze vortexul pe care celelalte 
Cassandra Sommers îl credeau inviolabil. Cât de 
curând, se va preface doborâtă de condiţionarea 
lui, moment în care îi va scăpa o frântură de 
informaţie despre plasa suspendată de tavanul 
boshului ei privat. 

Mda. O să trebuiască s-o controleze şi pe 
această Cassandra, aşa cum făcuse şi cu replicile 
ei din cuvă. 

— E aşa cum spui tu, admise Oreste. Numai că 
războaiele lor sunt reconvertite în fapte reale aici, 
în Edificii. Căpătăm răspuns la problemele noastre 
din cauza Jihadurilor lor... 

—  Căpătăm răspunsuri? întrebă Cassandra, 
subliniind cu Glasul pentru Mord. Cine suntem cei 
care căpătăm răspunsuri? 

— Dinastia în exerciţiu... Nizar Al Awad, zise 

Oreste. 

— Nu crezi că aş fi ţinut minte asta, Oreste? De 
pe vremea când Sommerşii au avut puterea 
Decanală? 

Remarcară cu toţii că vorbise la persoana întâi. 
Ca şi cum, pentru ea, Oreste n-ar fi reprezentat 
decât un balast. 

— De unde să ştiu ce ţii tu minte? replică el şi 
aruncă o privire scurtă către Mord. 

Uşa amplificatorului glisă într-o parte, lăsând să 
intre boarea răcoroasă şi umedă din seră. Intrase 
Blaiberg, gâfâind. 

— Am localizat Ouargla! E la 45 de kilometri sud- 
vest de Syrta. E ca pe hartă... la est de Sidi 
Ferruch şi la nord de Tamanrasset. Oamenii noştri 
au ajuns acolo... 

— Perfect! Cine ocupă oaza? întrebă Mord. 

— Legiunea Kildare, confirmă Blaiberg. 

— Vezi cum se leagă lucrurile? se întoarse Mord 
să-l privească pe Oreste. 

— Se leagă chiar prea bine. 

— Hmm! pufni Mord spre Blaiberg. Decanul în 
opoziţie este speriat de existenţa unei alte rutine, 
alta decât Imago Mundi. Una care ar conţine toate 
evenimentele din Decanat. Işi imaginează că în 
timpul Kyewa s-au pus la punct tehnici care să 
controleze evenimentele până la ultima fărâmă de 
consecinţă. 

— O tehnică ce ar permite să se afle şi ce facem 
aici? îşi micşoră Blaiberg ochii. 

— Eventual. 

— Ştiu eu? se întrebă grăsanul şi se lăsă să cadă 
pe o sofa care tresări sub atingerea lui. Am mai 

auzit teoria asta la Tleilaxu, înţelegeţi? Cum ar 
trebui să arate un recipient într-atât de amplu 
încât să ne conţină şi pe noi? N-ar trebui să ne 
spioneze pe noi, chiar în contul nostru? Tleilaxu 
pretind că lucrurile se văd cel mai bine din afară... 
Despre asta vorbeaţi? 

— Da. 

— Tleilaxu n-au reuşit să probeze un astfel de 
sistem. Eu stau de mult timp cu ochii pe ei şi vă 
spun că n-au făcut-o. Oricum, cel mai important 
acum este ca oamenii noştri să iasă din tunel şi să 
putem să evaluăm situaţia! 

— Măcar de nu te-ai înşela! spuse Oreste, 
resemnat. 

— Ghilda nu s-a înşelat niciodată. Nu sunt 
singurul care încearcă să-i prindă pe Tleilaxu pe 
picior greşit. 

Era o nouă ieşire din varianta oferită de melanj. 
Mord se uită la Cassandra. Oreste e prea lipsit de 
energie ca să ajungă să controleze situaţia, îşi 
dădu el asigurări. Voi ocupa poziţia oficială de 
consilier mai uşor decât mi-am imaginat. Totul e să 
reusesc odată s-o capacitez pe Cassandra. Pe 
toate Cassandrele! sublinie el, dar simţi iarăşi un 
ţurţure de gheaţă care i se strecura prin 
măruntaie. 

Nici aceste gânduri nu făcuseră parte din 
panorama dată de melanj. 

— leşim la Ouargla! anunţă comandantul patrulei 
cuplate la amplificator. 

Militarii începură să se agite sub pachetele 
axonale ce îi ataşau la fotoliile moi. Baletul bizar. 


Tropăiau, întindeau mâinile, întorceau capul, se 

strigau în coifuri. Strigătele lor - ca şi cum ar fi 
vorbit pe nas. 

Sferoidele 3D înscriau imaginile de pe Terra 
Naevata. Erau primele întinderi acoperite de 
nămeţi pe care le vedeau alţi magistrați în afara lui 
Nizar şi a Decanului în exerciţiu. Reflex, se 
apropiară cu toţii de țesuturile corneene ale 
sferoidelor 3D, curioşi să vadă care era prima 
imagine interzisă pe care aveau s-o vadă. 

Erau zăpezile Saharei sub un cer cenuşiu, câteva 
grupuri de oameni mergând în şiruri şi suprafaţa 
plată a Mediteranei de gheaţă. 


* 


Oreste întinsese harta pe una dintre mese. 
Comandă închiderea ferestrelor. Verdeaţa umedă a 
grădinii dispăru îndărătul sferoidelor opace. 
Dăduseră liber tuturor.  lnăuntru nu mai 
rămăseseră decât Mord, Cassandra, Oreste, 
Blaiberg şi Burt. 

Patrula care efectuase salt nu decelase nici un 
fel de capcane în Terra Naevata. Doar blocurile de 
informație utilitară de la intrarea în vortexul 
paralel. Lui Mord i se întări impresia că Nizar îi 
lăsase doar lui „iepurele” din câmp - pachetele de 
amintiri ale Cassandrei, plutind la intrarea din 
vortexul Terraei Naevata. 

Privi peste întinderea dunelor de zăpadă. Burt 
avansa liniştit, aplecat de mijloc, prin nămeţii 
Saharei. Se întoarse să îl privească aşa cum era în 
amplificator: Burt păşea stând în fotoliu, mult 


aplecat în faţă, ca o broască buimacă, pregătindu- 

se să sară. 

— lată situaţia de pe teren! spuse Mord, radios. 

Se uitară la imaginile pe care le capta Burt. 
Terminase de cartografiat brundul şi acum îi 
cerceta resursele şi capacitatea de luptă, ca şi cum 
s-ar fi pregătit să-l includă în rutina Imago Mundi. 
Efectua scurte transferuri de câmp, scotocea 
cotloanele oazei: igluurile, punctele de pază, 
întăriturile, depozitele de armament, zmeiele 
generatoare de energie, silozurile pentru orz, 
rastelurile cu planşe de vânt, staulul cu capre-de- 
zăpadă şi depozitele din corturile de piele. 

— Incărcaţi! spuse Burt cu voce egală, stând în 
fotoliu. 

Mord ordonă în vortex aprinderea sferoidelor 
Ghildei. Copia lui Burt se concretiză în spatele unui 
parapet de gheaţă. Din noua sa poziţie, brundul de 
la Ouargla se vedea ca într-o căldare cu pereţii 
lucioşi. 

— Focalizează pe Mess şi Brenda! îi şopti Mord. 

Imaginea din sferoide derapă, încadrându-i pe 
cei doi. Pe marginea unui bazin de aproximativ 
30/20 de metri, dincolo de o baltă în care creşteau 
colonii de Chlorella, Mess discuta cu Winnona, 
matca minoră Highlander, iar Brenda trăgea dintr- 
o pipă cu chinchin. 

Mord se apropie de fotoliul lui Burt. 

— Acţionează microfonul! Vreau să aud ce 
vorbesc acolo, în brund! 

Pierdut în savana de axoni şi alge ce răsărea din 
fotoliu, Burt dădu din cap. Imaginea din sferoide 
intră în tangaj, iar cuvele de sunet emiseră o 


hărmălaie stranie, din care, periodic, se ridicau 

voci distincte. După câteva clipe, se auziră voci 
aglomerate, ascuţite. 

— Îmi pare rău, se scuză Burt. Nu pot să obţin 
probe mai bune de atât. Distanţa e mare, iar 
zgomotul de fond e puternic. 

Pentru exemplificare, întinse microfonul într-o 
parte şi culese şuierul jos al vântului ce aluneca 
peste dunele de zăpadă. 

— În regulă, Burt! răspunse Mord. 

„„.. veţi sta în igluul meu!” încheie vocea 
ascuţită artificial a Winnonei. 

„Mulţumim!” se auzi vocea piţigăiată a lui Mess. 

În pauza care urmă, se mai auzi doar clipocitul 
apei din rezervor, amestecându-se cu forfota 
vocilor din brund. Aburii pufoşi se ridicau 
netulburaţi. În fundul oazei nu bătea vântul. 

„Nu intraţi în apă?” se interesă Winnona. Mess şi 
Brenda se priviră scurt. „E bine în bazin. Lăsaţi 
pelerinele şi veniţi.” 

Mordec'hai îl opri pe Burt: 

— În regulă. Ajunge... Nu ne mai interesează... 
Pe moment! 

Vocile piţigăiate se stinseră. Sferoidele 3D îi 
înscriau acum pe cei doi defectori cum comandau 
în vortex deschiderea pelerinelor. Tremurau. Se 
cufundară rapid în masa de aburi groşi, după care 
plonjară în bazin. Un tip slab şi chel se apropiase 
între timp de Winnona şi-i strecura ceva la ureche. 

— Cum procedăm de acum încolo? întrebă 
Blaiberg, deschizând o punguţă de piele din care 
extrase o pulbere asemănătoare chinchinului. 

Oreste bătu cu degetul în hartă: 

— Voi ce părere aveţi? 

— Ne cuplăm şi noi la legiuni? răspunse 
Cassandra cu o întrebare, privind spre Mord, ca şi 
cum i-ar fi cerşit aprobarea. El se grăbi să întrebe: 

— Nizar i-a contactat pe amândoi fugarii, nu-i 
aşa? Vrea să-i pună la adăpost, nu-i aşa, Burt?... 

Doamne! Frazele astea nu figurau în variantele 
descoperite de melanj! 

Burt răspunse cu vocea înfundată de coiful ce îi 
acoperea figura: 

— Da. Nizar a stat multă vreme de vorbă cu ei. 
Când i-au contactat Merovingii... 

— Deci Nizar i-a îndrumat către o legiune pe care 
o poate controla, interveni Cassandra şi puse 
degetul pe hartă în dreptul oazei Ouargla. 

Lui Mord i se păru că percepe un tremur în vocea 
ei. Reflex, priviră cu toţii la imaginile culese de 
Burt din brund. Masculi şi femele viermuiau în apa 
fierbinte, stârnind bulgări de aburi. Vortexurile le 
luceau, gălbui. Aveau acelaşi model bizar cu toţii, 
în benzi late. Bărbatul slab şi chel care îi vorbise 
Winnonei iscodea în vortex. Din curiozitate, Mord 
deschise un acces către  faldurile câmpului 
controlate de legionar. 

Perfect! Gwenn stă mult mai rău. Ne concentrăm 
asupra ei. S-o scoatem din rahat... De tine o să ne 
folosim doar ca să privim... auzi Mord Glasul de 
vortex al bărbatului. Oare cu cine comunica? Se 
uită cu coada ochiului la Cassandra. Părea 
nesigură. Stătea în fotoliu, oarecum chircită. 

— Şi dacă Nizar vrea să ne facă să credem că 
legiunea Kildare este sub controlul său? se 
interesă el, mai mult ca să câştige timp să vadă ce 


se petrece cu ea. 

— Crezi că, de fapt, doreşte să ne îndrepte către 
ceilalţi? Către Massai, sau Soheri? 

— Tleilaxu sunt fiinţe complicate, zise Mord. 
Raţionamentele lor sunt ca nişte foi de ceapă: o 
concluzie  maschează o altă concluzie, care 
maschează o altă concluzie. Făcu o pauză şi-l privi 
pe Burt. Care e secretul Terraei Naevata, Burt? 

— Nizar i-a spus lui Messaoud că totul e să 
cuplezi trupele beligerante la legiuni. Să ştii cum 
să alegi la ce legiune ataşezi Decanatul, şi la ce 
legiune ataşezi inamicii Decanatului... 

— Spuneţi-mi, îl întrerupse Mord, dacă aţi fi Ivor, 
v-aţi cupla la legiunea Kildare ca să-i înfrângeţi pe 
Sommerşi? 

Oreste şi Cassandra priviră iarăşi la hartă. ŞI 
Massaii, şi Soherii erau net avantajaţi faţă de 
Kildare.  Highlanderii semănau cu un om 
dezechilibrat pe marginea unei prăpăstii, gata să 
fie zdrobit de presiunea celorlalte legiuni. 

—  Blaiberg, reluă Mord, înscrie în sferoide 
caracteristicile celor trei legiuni! Aparent, totul 
pledează împotriva Highlanderilor. Poziţia... faptul 
că  Merovingii sugerează că-i controlează, 
itinerarele nesigure ale legiunii, după cum le 
afişează vortexul recent. La o judecată sumară, nu 
poţi conchide decât că nu trebuie aleşi pentru 
captare. 

— Ţi se pare că totul este prea evident? întrebă 
Oreste. 

— Da. Pentru un Tleilaxu, lucrurile sunt prea 
evidente. E ca şi cum ne-ar da totul mură-n gură. 
Dar sunt sigur că ei n-au anticipat că vom 


descoperi rutina Imago Mundi. Sunt sigur că vor să 

ne-o vândă prin gura lui Mess şi a Brendei... 

— Cu alte cuvinte, afirmi că trebuie să ne cuplăm 
la Kildare, totuşi, spuse Oreste. 

Chiar că e în mâna mea! se gândi Mord, 
recunoscând o frază expusă de melanj. 

— Deocamdată nu afim nimic, zise. 
Deocamdată nu vreau să înghit pe nemestecate 
povestea asta. 

— Şi cât ai de gând să mai întârzii? ridică Oreste 
tonul brusc. Cumva trebuie să acţionăm! Războiul 
de asasini a început. Războiul cu Dispersia e în 
curs. Cât crezi că mai putem să amânăm? 

Nu figura în melanj! îşi spuse Mord. Asta nu 
figura în melanj! 

— Amânăm până ce aflăm totul despre rutina 
Imago Mundi.. Încercă să dirijeze el discuţia spre 
făgaşul dezvăluit de mirodenie Din ce văzuse, 
Oreste ar fi trebuit să spună acum: Asta poate să 
dureze o grămadă. 

Mord înghiţi în sec, pregătindu-se să asculte 
politicos răspunsul care întârzia. 

— E prea mult, Mord! i-o reteză Oreste. Te-oi fi 
pricepând la descifrări, dar eu sunt Decan în 
opoziţie şi mă pricep să hotărăsc! E o calitate pe 
care am moştenit-o genetic şi pe care părinţii mei 
mi-au educat-o tot timpul! Rolul tău, Mord, sublinie 
el, este să-mi oferi toate datele pe care le ai, ca să 
pot acţiona cât mai rapid! 

leşiseră cu totul din variantele oferite de melanj. 
Mord o iscodi pe Cassandra. Figura îi era neclintită. 
Blaiberg pufăi, gros. Oreste continua să-l ţintuiască 
cu privirea, din ce în ce mai sigur pe el. 


— Nu ne vom cupla la Kildare, Mord! continuă 

Oreste, tărăgănat. Aşa ai lăsat să se înţeleagă că 
ar fi mai bine, dar eu știu că nu trebuie să facem 
astfel. Eu ştiu ce mecanisme raţionale are Tleilaxu. 
De mic am fost învăţat cu tertipurile lor. 

Gândeşte, gândeşte, gândeşte! se străduia Mord 
să găsească o soluţie, dar Oreste nu mai putea fi 
oprit: 

— Nu ne vom cupla la Kildare, dar nici la Soheri, 
nici la Massai! Vreau să facem o singură mişcare, 
ca să-i rezolvăm pentru totdeauna pe toţi 
adversarii noştri! Atât pe Merovingi, cât şi pe cei 
din Dispersie! 

— Eşti nebun! Nebun de legat! explodă Mord. 
Abia am afla care este rolul legiunilor! Abia am 
aflat cum să sărim peste capcanele vortexului din 
Terra Naevata! 

Oreste zâmbi subtil. 

— inseamnă că bănuieşti la ce mă gândesc! 

— Nu bănuiesc! se enervă Mord. Stiu la ce te 
gândeşti! Vrei să efectuăm o dublă cuplare! 

— Dacă n-aş fi fost educat de alţi Sommerşi, 
probabil că m-ai fi uluit, Mord. Din păcate, 
raţionamentele tale sunt extrem de previzibile. 
Făcu o pauză. Tu descifrezi, dar eu hotărăsc, 
sublinie el. Intr-adevăr, va fi o dublă captare. Noi, 
cuplaţi la Tengri! Merovingii şi duşmanii externi 
cuplaţi la o legiune anonimă din Terra Naevata! 

— E nebunie curată... Habar n-avem ce reguli 
trebuie respectate la o asemenea captare... 

Oreste se relaxă şi ridică bărbia. Părea că 
adulmecă  efluviile acrişoare ce izvorau din 
vegetaţia serei. 

— Bineînţeles că e curată nebunie... Altfel, cum 

am putea câştiga? se întrebă, după care continuă: 
Ne vom cupla la Tengri, îi vom obliga la un marş 
forţat peste Europa şi Mediterana, iar ei îi vor 
zdrobi pe legionarii la care îi vom cupla pe 
Merovingi şi pe duşmanii Decanatului... 

Îi privi pe ceilalţi. Cassandra îşi umezea buzele. 
Blaiberg îşi subţiase gura. Doar Mord îşi păstra 
cumpătul. 

— Prostii! Cum îţi imaginezi că-i vei face pe 
Merovingi să se comporte ca o legiune? Sau ca 
extensia unei legiuni, ceea ce e cam acelaşi lucru? 

— Cuplându-i la legiuni, Mord! Cuplându-i la 
legiuni! în definitiv, şi Merovingii sunt cuplaţi la 
Terra Naevata, nu? Voi nu credeţi că noi toţi 
suntem conţinuţi de legiuni, dar eu ştiu că Tleilaxu 
n-ar fi scăpat asemenea ocazie să treacă pe lângă 
ei! Ei n-ar mai administra vortexul, dacă nu le-ar 
oferi toată puterea! De fapt, cu toţii suntem cuplaţi 
la Terra Naevata! Problema e că, acum, noi vom 
hotărî cine la ce se cuplează! lar pe Merovingi îi 
vom cupla în final la Dispersie! 

— N-am întâlnit nicăieri maniera asta de lucru, 
bătu Mord cu palma în foliile de Shiga aduse din 
laboratorul Tleilaxu. Simţea că discuţia îi scăpase 
complet de sub control. Exact după cum citise în 
variantele melanjului pe care tot încercase să le 
evite. 

— Există totdeauna lucruri pe care le faci pentru 
prima dată, nu? Doar n-o să lăsăm tot caimacul 
bătrâneilor ălora de acum nouă secole, de după 
Kyewa... 

Mord strânse din dinţi. Nu era nevoie s-o 


privească pe Cassandra ca să-şi dea seama că 

savurează victoria asupra celui care îi dominase o 
replică axolotl, chiar aici, pe gazonul din faţa 
amplificatorului. Burt se prefăcea atent doar la 
detaliile brundului pe care îl scruta, iar Blaiberg 
mesteca, absent, pulbere de chinchin. 

Cu toţii însă simțeau că Oreste nu mai era fleţul 
cu care se obişnuiseră. 

— Ştiu eu? se întrebă Mord. Abia dacă am 
învăţat cum funcţionează Terra Naevata. Cum 
crezi că-i putem lega pe Merovingi de trupele 
Dispersiei? 

— Tu descifrezi, Mord. Tu descifrezi pentru ca eu 
să pot conduce! Înţelegi? îl scotoci Decanul cu 
privirea. Înţelegi? 

— Inamicii din Dispersie... 

— Termină odată cu inamicii din Dispersie! 
izbucni Oreste. Nu trebuie decât să aşteptăm un 
atac de-al lor! O traiectorie a cărei ecuaţie s-o 
rezolvăm! Pe urmă, o să urcăm cu vortexul paralel 
de-a lungul traiectoriei, îi găsim originea şi cuplăm 
câmpul Terraei Naevata la origine! Apoi ne 
cufundăm în vortex şi caracterizăm tot ce e în 
bătaia lui! Ne vor cădea în mână... 

— Vortexul face singur toate astea, explică Mord 
în şoaptă. Parcurge ca o molimă ce îi oferi! Dar 
cum o să fim noi exact acolo unde vor ataca ei? 

Oreste îi răspunse, silabisind: 

— Prin am-pli-fi-ca-toa-re! îi vom întâmpina cu 
trupe trimise prin amplificator. 

— Nu ştiu să folosesc vortexul paralel pe 
distanţe mari, încercă Mord. 

— Ai altă soluţie? 

Oreste se aşeză în fotoliu şi se chiori 

sferoidele Ghildei. Mess se bălăcea ca un copil în 
brund, în timp ce Brenda Atreides privea pierdută 
în abur. Oreste o surprinse pe Cassandra cum o 
examina atent. Brenda era o Atreides... Jessica 
Atreides, una dintre stră-stră-bunicile ei, fusese 
Preacucernică Maică. Cassandra o căuta pe Brenda 
oare de stigmate Bene Gesserit? Spuse cu voce 
tare: 

— Pare corect... cu mulţi dacă, dar corect. Cu o 
coordonare bună, n-avem de ce să dăm greş! 

— Nu coordonarea e problema, spuse Mord. 
Dacă nu voi depăşi capcanele vortexului paralel? 

— Cum crezi că poţi pune altfel mâna pe putere? 
întrebă Oreste 

— Vortexul are prea multe funcţii. Nu ştiu dacă o 
să le pot descifra pe toate! 

— Să-ţi spun ceva, Mord! se aplecă Oreste către 
el. Lucrez cu tine pentru că eşti cel mai bun! E 
primul lucru pe care l-am învăţat de la ai mei! 
Alege-i pe cei mai buni şi oferă-le tot ce vor, cu 
condiţia să te slujească! Cassandra se culcă cu tine 
din aceleaşi motive... Mord tresări, dar Oreste 
zâmbi subţire. Nu e nevoie să mă contrazici! Doar 
nu-ţi imaginezi că n-am circuite de control în 
câmp... în plus, dacă vrei să te linişteşti, gândeşte- 
te că poate n-ai întâlnit-o pe acea Cassandra pe 
care o ţin numai pentru mine... Nu te mira, Mord! 
Şi tu, şi eu, dorim acelaşi lucru! Şi tu eşti dispus la 
compromisuri pentru a pune mâna pe poziţia la 
care râvneşti! Eşti cel mai bun, şi o să faci tot ce 
ştii ca să obţii pentru mine tripleta asta: Merovingi 
- Dispersie - o legiune neputincioasă! Ai înţeles? 

Mord dădu din cap. Cassandra rămăsese stană 

de piatră, ca şi cum discuţia avea loc undeva tare 
departe de ea. 

— Bine, Oreste, răspunse Mordec'hai după o 
pauză. Ce facem dacă Merovingii se vor cupla la 
Tengri înaintea noastră? 

— Cât timp Nizar trăieşte, nu vor face aşa ceva! 
Ei habar n-au că ştim atât de mult despre Terra 
Naevata. Pe Tengri sau pe Spree îi vor păstra 
pentru confruntarea cu Dispersia. Nu vor avea 
curajul să-i capteze ca să lupte cu noi! 

Mord se scărpină în creştet şi se uită în 
sferoidele ce afişau Ouargla. Brundul ieşise din 
bazin. Sute de corpuri care emanau aburi se 
mişcau încoace şi încolo printre sloiurile lucitoare, 
îndreptându-se către igluuri. Mord trase iarăşi cu 
urechea la vortexul cheliosului care intra într-un 
iglu, în urma Winnonei: Fingal, Fingal! Lăsați 
prostiile! Vreau să stimulati un Massai! emitea el. 

Mord ar fi vrut să asculte mai departe, dar vocea 
lui Oreste acoperi comunicarea din brund: 

— Ca să avem sorţi de izbândă însă, trebuie să 
mimăm că le-am căzut în plasă. O să-i alegem pe 
Massaii ăştia pe care ni-i dau ei pe tavă! Toate 
informaţiile pe care ni le-au dat vor să ne facă să 
deducem că trebuie aleşi Massaii. Cuplează-ne, 
momentan, la Massai, dar păstrează grosul 
pachetelor de vortex pentru Tengri, şi totul o să 
meargă strună! 

Mord clipi de câteva ori, în semn de acceptare. 
Totuşi mai întrebă: 

— Şi dacă Merovingii vor avea aceeaşi idee? 

Oreste se apropie de Burt şi-l bătu pe umăr: 


— Burt! Poţi efectua salt înapoi! Se răsuci spre 

Mordec'hai şi îşi înăbuşi zâmbetul. Ghildarul era 
buimac. Dacă Merovingii vor avea aceeaşi idee, o 
să se aleagă praful de toată lumea! Aşa că n-avem 
de ales! 

Capitolul XXIII 


„„dar Imago Mundi nu era suficientă. Pentru a 
putea dirija evenimentele, trebuia ca atât trupele 
Decanale cât şi inamicii lor să fie subimpărțiți în 
cohorte. Ulterior,  cohortele erau ataşate 
brundurilor ce alcătuiau legiunile. Aceasta era 
subrutina Tomos. 

Bene Tleilaxu spuneau că aici începea adevărata 
artă, fără de care Imago Mundi nu te putea duce 
nicăieri.  Calculele preliminare urmăreau să 
determine în câte module putea fi spartă, de pildă, 
armata inamică. Aceluiaşi raționament fi erau 
supuse apoi şi trupele Decanale. 

Era momentul în care interveneau membrii liniei 
Al Awad. Ei cunoşteau exhaustiv Terra Naevata, iar 
rolul lor era să găsească legiunile adiacente care 
se potriveau cel mai bine situaţiei de pe teatrul de 
luptă. Se proceda la cuplare, astfel încât Decanatul 
să se atașeze legiunii care, în momentul 
confruntării decisive, avea sortii maximi de 
izbândă. 


VOCEA CASSANDREI AL BOKAR abia dacă se 
auzea dintre blănurile negre întinse pe kang-ul 
fierbinte: 

— Sali Harkonnen! Poţi vorbi? 

Mess făcu eforturi ca s-o înțeleagă. De afară se 
auzeau zgomotele brundului: paşii santinelelor 


scârțâind prin zăpadă, behăiturile rare ale caprelor 

de zăpadă, elitrele ce zbârnâiau la înălţime, pe 
zmeiele de vânt. 

Focul pocnea ritmic în kang. Din igluul alăturat, 
de care îl despărţea pe Mess un coridor îngust, se 
auzeau murmurele masculilor care o însămânţau 
pe Winnona. Tot de acolo se ridica şi volbura 
liniştită a sângelui pompat de femele în 
receptaculele a/aya. 

Mess iscodi fluxul de veghe dintre străji. Avea un 
prag extrem de scăzut. Îşi afundă capul între 
pernele pufoase şi şopiti: 

— Mă auzi, Cassandra? 

— Foarte bine. Ce spune capitolul XXIV al 
Textului, surata 23-26? 

— Când vortexul se închide pe sine însuşi, 
precum Ouroboros, 

Emiţătorul devine spațiu de cercetat pentru sine 
însuşi. 

Când  vortexul devine circular, aidoma lui 
Ouroboros, 

Puterea lui se suspendă ireversibil. 

— Ai reţinut corect, sali Harkonnen! suflă 
Cassandra cu voce îngrijorată. Aşa spune Textul... 
Oreste? întrebă ea, ridicând glasul numai puţin. 

— Bună seara, sali Mess! Mă recunoşti, nu-i aşa? 

— Te-am recunoscut, Oreste Al Bokar, zâmbi 
Mess. 

— A trebuit să luăm rapid legătura cu tine... E pe 
cale să se petreacă, în fapt, ceea ce ai citat 
Cassandrei acum câteva clipe. Sali Oreste, 
subsumat mie, vrea să aplice strategic această 
mişcare ca să-l distrugă pe sali Ivor Merovingi. 


Practic, doreşte să lege o legiune la dinastia 

Merovingi şi apoi la noi, la Al Bokar. Oreste habar 
n-are că în acest fel va încovoia vortexul... Căci noi 
suntem vortexul. Mă urmăreşti? 

— Inţeleg. 

— Dacă sali Oreste reuşeşte, atunci noi toţi, 
prietenii şi egalii tăi, sali Harkonnen, vom fi loviți în 
punctul vital. Suntem vortexul devenit autonom. 
Sali Oreste închide cercul cu ajutorul legiunilor din 
falsa Terra Naevata, care suntem tot noi. Mă 
urmăreşti? 

— Acest lucru nu trebuie să se întâmple! 
accentuă în şoaptă Cassandra Al Bokar, nelăsându- 
i timp lui Mess să răspundă. 

— Te întrebi, probabil, ce rol urmează să 
primeşti, reluă vocea joasă a lui Oreste Al Bokar. 

— Îmi tot pun această problemă din momentul în 
care Ivor şi Nizar ne-au îndrumat aici, la 
Highlanderii despre care ştiam că nu mai există. În 
ciuda estimărilor mele şi a datelor culese din 
câmp, am descoperit la Ouargla o legiune 
prosperă, puternică, care e într-adevăr în stare să 
spulbere legiunile adiacente: Soher şi Massaoua... 
dar nu m-am grăbit şi am aşteptat comunicarea cu 
voi. Acum am aflat: această legiune pe care am 
descoperit-o la Ouargla sunteţi voi. 

— Şi tu eşti Al Bokar, sali Harkonnen. Această 
legiune eşti şi tu. Aproape... 

Mess păstră tăcerea vreme de câteva clipe. I se 
părea mai nimerit să nu spună nimic. 

— Ai făcut foarte bine, continuă Oreste. Şi ai 
dedus bine. Tot ce vezi în jur e numai creaţie. Dar 
trebuie să uiţi acest lucru, orice s-ar întâmpla! 


Reflex, Mess privi într-o parte şi în alta. Era 

înconjurat de lucruri ce pulsau de viaţă. Auzea 
oftaturile din igluul alăturat, pompele de sânge, 
străjile mergând prin zăpadă, zbârnâitul elastic al 
vântului şi zumzetul elitrelor generatoare de 
energie. Se întrebă dacă nu cumva boshii nu 
lipseau doar din falsa Terra Naevata... Poate că în 
cea reală existau şi boshi. 

— Cu excepţia Brendei, tot ce vezi în jur este 
invenţie a vortexului. Adică a noastră, accentuă 
Oreste Al Bokar abia auzit. Mă crezi? 

— Te cred. 

— E cea mai reuşită lucrare pusă la cale de când 
am devenit autonomi. Este, de fapt, spaţiul care ne 
va găzdui pe noi toţi. Spaţiul Al Bokar. Imperiul 
nostru, după care tânjim încă de la kyewa. 

Messaoud ciuli urechile ca să înţeleagă mai bine 
cuvintele bizar intonate în incantaţii bass. Mintea i 
se relaxă, iar Textul Conservării îi defilă în minte. 

— Mai eşti acolo? se auzi vocea lui Ivor Al Bokar. 

— Mai sunt. Mi se pare din ce în ce mai mult că 
sunt un membru al grupului. Lucrurile mi se 
limpezesc... 

— Ah, am ştiut tot timpul că avem noroc cu tine, 
continuă Ivor serios. Ei bine, cu toate că te afli într- 
un spaţiu inventat, vortexul îl asimilează şi 
lucrează cu el conform regulilor cuprinse în Textul 
Conservării. Secretul legiunilor se aplică şi într-o 
Terra Naevata falsă... 

— Inţeleg, aprobă Mess pe nerăsuflate, făcând 
ca atmosfera de cealaltă parte să se destindă. 
Urmă, fără pauză: am înţeles tot ce implică spusele 
voastre! Pricep care este scopul grupului Al Bokar, 


spuse Mess aproape fără să-şi dea seama cum. 

— Este şi grupul tău, Mess! şopti Cassandra. 

— Mulţumesc, Cassandra. Mulţumesc. Aş vrea să 
ştiu însă ce legiune doreşte să capteze domnul 
Sommers? Mă refer la ce subsumat, la Decanul în 
opoziţie, bineînţeles. 

De dincolo, se auziră voci în hipobass. Răspunsul 
Al Bokarilor se făcea aşteptat şi fu rândul lui Mess 
să întrebe: 

— Mai sunteţi acolo? 

— Ne surprinde rapiditatea cu care asimilezi, sali 
Harkonnen dacă-mi permiţi... spuse Cassandra cu 
voce unduioasă. Ai înţeles neaşteptat de repede că 
sali Sommers poate opera cu legiuni care nu 
există... care fiinţează doar în spaţiul inventat de 
noi. Eşti gata să ne asculţi mai departe, sali 
Messaoud? 

De ce îmi vorbesc aşa? se întrebă. De ce trebuie 
să îmi vorbească aşa? 

— Sunt gata. 

— Sommers nu va avea altă soluţie, reluă Oreste 
Al Bokar. Va acţiona conform intenţiilor lui 
Merovingi şi se va cupla la legiunea Massaoua. 
Decanul va riposta, se va cupla şi el la legiune, cel 
mai probabil la Kildare. Războiul de asasini o să 
devină tot mai violent pe măsură ce legiunile se 
vor înfrunta în Terra Naevata, ceea ce va forţa 
mâna lui sali Sommers. El o să pună în aplicare 
planul pe care l-a elaborat cu Mord: se va cupla la 
Tengri şi va ataca imediat binomul Merovingi- 
Kildare. Va ataca decisiv, cuplând binomul la ceea 
ce ei denumesc „Dispersie” adică la noi... 

— Pricep. Cuplând „Dispersia” la legiunile din 
falsa Terra Naevata, Sommers o să vă cupleze la 

voi înşivă. 

— Exact. Prima mişcare în confruntarea dintre 
dinastii aparţine lui Sommers. Acesta este lucrul pe 
care trebuie să-l împiedici. Stopează cuplarea lui 
sali Sommers cu Massaii! 

Vocea deriva cu lentoare spre bass şi hipobass. 
Un mormăit din ce în ce mai rugos şi mai grav îi 
vibra în urechi, întrerupând tirada lui Oreste Al 
Bokar. Vocile de dincolo se estompau din ce în ce, 
absorbite în zgomotele uzuale ale brundului. 

Messaoud se sprijini în cot şi încercă să 
străpungă întunericul cu privirea. Deocamdată nu 
întrevedea decât o manieră de a bloca demersurile 
lui Oreste Sommers. Dar trebuia să se mişte foarte 
repede. 


— Acolo, în ţara voastră, n-au loc niciodată 
războaie? întrebă Winnona. 

Brenda nu răspunse. Îi masa spatele. Mâinile ei 
frământau pielea albă, coborând de pe umeri pe 
şale, provocând scântei ce plesneau sec de-a 
lungul spiralelor. 

— lar tu eşti aşa de moale! Winnona întinse o 
mână şi apucă gamba Brendei, strângând-o 
evaluativ. Ca masă, corespunzi, dar eşti prea 
moale. O femelă trebuie să fie puternică. Pe lângă 
război, ea trebuie să poarte şi copii în pântece! 

Brenda continua s-o maseze. Lent şi eficace. 
Cum făcuse de atâtea ori, pentru câteva bare, în 
Edificiul Inferior. 


— E bine ce-mi faci tu, spuse matca. Şi noi 

obişnuim s-o facem, dar nimeni nu se pricepe la fel 
de bine ca tine. 

— Relaxează-te! Nu te mai gândi la nimic! spuse 
Brenda. 

— Da... e tare bine... remarcă Winnona din ce în 
ce mai toropită. Brenda se sprijini cu toată 
greutatea pe spinarea ei care pocni ca un vreasc. 
Ştii, spuse matca, după o noapte întreagă de 
însămânţare, nu poţi să fii tocmai odihnită. 

Brenda se uită la Messaoud. Winnona tărăgăna 
cuvintele. Era timpul să înceapă să-i invadeze 
vortexul cu semnale false după cum plănuiseră. 
Într-un fel, avuseseră mare noroc. Doi legionari 
Kildare reveniseră dintr-o misiune în uedul Bruria 
situat la şase mile spre est, şi aduseseră veşti care 
puseseră pe jar întreg brundul: legiunea Massaoua 
încerca să se apropie de paakul marin şi intenţiona 
să traverseze Mediterana. 

Un lucru ciudat atrăsese atenţia Highlanderilor, 
după ce cei doi legionari le povestiseră cum 
decursese misiunea lor. Din cele ce le aflaseră, 
Massaii evitaseră, secole de-a rândul, să angajeze 
Micul Jihad cu celelalte legiuni. Era însă şi mai bizar 
că şi Winnona şi Ossian erau dispuşi să nu lupte cu 
Massaii. 

Era o decizie care le convenea de minune Mess 
şi Brendei. Fusese un noroc că se aflaseră acolo 
chiar când Fingal şi Gwenn reveniseră de pe 
tchang-thang. Cel mai mult, ei şi-ar fi dorit să-i 
opună pe Highlanderi Soherilor, după cum le 
sugeraseră Al Bokar. 

— Câte generaţii ai eclozat până acum? întrebă 
Brenda. 

Concomitent, Mess se cufundă în vortex, 
structurând câmpurile pe care dorea să le 
servească Winnonei. 

— Douăsprezece, răpunse ea, şi căscă. 

— O grămadă de Highlanderi, râse Messaoud 
potolit şi se cufundă cu totul în câmp. li pompa în 
minte imaginea a sute de Kildare falşi care, năuciţi, 
umblau din loc în loc. Matca oftă, ca într-un vis 
urât. 

Mess înregistră în câmpurile proximale ale mătcii 
primele pachete de date. Ca orice legionar, avea 
afecte rudimentare. „Prea puţine spirale... Multe 
războaie... vortex prea puţin împodobit... modelul 
spiralelor nu oglindeşte nici pe departe efortul 
depus de legiune...” 

Exact cum prevăzuseră! Câmpurile cu care o 
invada pe Winnona evocau gânduri reflexe, 
condiţionate de structura enzimatică cu care 
fuseseră înzestrați legionarii. Conforme cu 
educația transmisă de generații întregi prin 
Scriptura Schimbărilor. Trebuia ca Highlanderii să 
lupte cu nişte duşmani pe potriva lor, şi aceia nu 
puteau să fie decât Soherii. 

Matca se întoarse pe o parte, ca şi cum ar fi dorit 
să spună Brendei ceva. Mâinile acesteia se 
insinuau cu lentoare însă, alunecoase, la 
subsuorile ei... lar în acel moment, percepu şi 
gândul care îi dădea răspuns frustrărilor pe care 
Mess le alimentase în ultimele minute. Era un gând 
abia vizibil, asemănător unei păreri, creat de Mess, 
dar care Winnonei îi păru plămădit de ea însăşi. 

Abia atunci se înmuie complet între mâinile 


Brendei, zâmbind. În vis, vedea brundurile Kildare 
477 


spulberând legiunea Soher, mistuind-o în vortex. 
Numai că atunci, Ossian scrutătorul se năpusti în 
iglu, cu veşti de la doi dintre legionari. 
— Massaii! începu el. Massaiii sunt la câteva mile 
depărtare de noi, iar Gwenn şi Fingal au angajat un 
contact de război cu ei... 


478 


Capitolul XXIV 


La scurt timp după kyewa, toată lumea pronunța 
cu evlavie numele lui Dumnezeu: Bene Gesserit, 
Tleilaxu, Dinastiile Decanale, Ghilda, Magistraţii şi 
nondecizionalii din Landsraad. Cu numai două 
secole mai târziu singurii care mai discutau cu 
evlavie despre Dumnezeu erau nondecizionalii. 

După alte şase secole, Bene Gesserit opera cu 
noțiunea de Dumnezeu ca şi cum ar fi fost o 
necunoscută de introdus într-o ecuaţie. La fel 
făceau şi Tleilaxu, iar motivul era vortexul, pe care 
și Ordinul şi Tleilaxu îl identificau cu divinitatea. 

Tleilaxu şi Bene Gesserit o făceau din interese 
diplomatice. Singurii care o făceau din convingere 
erau Al Bokar, ultimii intrați în scenă. Ei se 
considerau insă manifestare divină întru vortex. 


ULLA MINGRE descălecă şi se îndreptă spre 
matca Soheră care rămăsese suspendată între cei 
doi ţăruşi. O împinse uşor, făcând-o să se 
balanseze. Ingheţase sloi. li dădu un bobârnac 
peste un sân, provocând un sunet ascuţit, ca şi 
cum ar fi lovit o bucată de sticlă. 

Întreg brundul se înveseli, servil, la gestul Ullei. 
Matca majoră se răsuci anevoios, părând că se 
poticneşte în faldurile de grăsime care o îmbrăcau. 
Strigă: 

— Imi place aici! Cum se cheamă locul ăsta? 

— Ouargla! răspunse Chong Norr, scrutătorul ei. 

— Ouargla... fie! Ridicăm brundul aici! 

Privirile îi căzură asupra trupului însângerat al 
Corei. Cu spiralele smulse sau rupte, iţindu-se prin 
pielea sfâşiată, îngheţase într-o poziţie bizară. 
Semăna cu o păpuşă de cârpă azvârlită la gunoi. 

Ulla făcu semn spre Chong Norr. 

— Aia de acolo n-are vortexuri deloc, arătă ea 
spre Soheră. Asta de-aici le mai are doar pe 
jumătate. Brundul acela spulberat pe care l-ai 
descoperit tu nu mai are vortexuri deloc. Ce părere 
ai? 

— Nu cred că au avut aceeaşi idee ca noi jetsun 
kuchog! Scrutez de ani de zile în vortex! Suntem 
unica legiune care a făcut acest pas! Ticăloasele 
Bene Gesserit au vrut prea mult dintr-o dată... 

— Oare?! Ochii ei vii sclipiră printre pleoapele 
umflate de grăsime. li făcu semn masculului să 
supravegheze ridicarea iurtelor. 

Il privi în timp ce se îndepărta. Mai înalt decât 
Tengrii obişnuiţi, ras în cap, i-ar fi plăcut să-şi 
petreacă timpul numai cu el. Dar Ulla era matcă 
majoră, pe când Chong Norr era doar unul dintre 
cei mulţi cu care se acupla în perioada fertilă. 

Ulla urmări ciuful de spirale din oţel ce se ridica 
din ţeasta rasă a lui Chong Norr. Masculul 
imaginase un model bizar al spiralelor: sobru, dar 
având totodată o tuşă de orgoliu, exprimat prin 
ciuful lucitor de pe cap. 

Ca la orice Tengri, condiţionarea mentală a Uillei 
şi a lui Chong Norr era mai laxă decât a altor 
legionari. Pentru ei, atât Scripturile cât şi 

limitare a opţiunilor, o îngrădire a posibilităţilor de 
acţiune. 

Era un lucru cu care Tengrii, mai orgolioşi decât 
orice alţi legionari poate, nu aveau cum să fie de 
acord. Şi ei călătoriseră prin ceruri, iar mare parte 
din fraţii lor rămăseseră undeva tare departe, 
dincolo de pătura neagră care se umplea noaptea 
cu stele. Tengrii spuneau că, de fapt, fraţii lor 
trăiau pe o podea aflată la mare înălţime, în 
saloane uriaşe, pline de lumină. Într-o noapte, cu 
mult înainte de Kyewa, fraţii Tengrilor din ceruri se 
strânseseră la sfat. După ce hotărâseră că trebuie 
să zboare şi mai departe decât saloanele acelea, 
lăsaseră cu toţii să le cadă suliţele în podea în 
semn de aprobare. Găuriseră podeaua şi, pe acolo, 
se vedea lumina din saloane. Tengrii spuneau că 
stelele erau acele găuri prin care vedeau lumina. 

Ulla Mingre se întreba deseori de ce fraţii lor din 
ceruri nu le mai vorbiseră niciodată. Poate că 
uitaseră de ei? Uitaseră că trebuia să le distrugă 
pe ticăloasele Bene Gesserit de pe întinderile 
dunelor de zăpadă? Poate că şi acolo, în ceruri, 
trebuia să lupte cu vrăjitoarele. Poate că fraţii lor 
găuriseră podeaua cerurilor înainte să plece în 
urmărirea blestematelor în aba neagră. 

Poate că nu se vor reîntâlni decât după ce şi unii 
şi alţii le vor fi înfrânt pe Bene Gesserit. 

Ulla o privi pe tânăra care îşi spunea prinţesă 
Merovingi. O chema Astrid. Ea îi povestise că până 
şi sub gheţuri existau Bene Gesserit; de fapt, era 
una singură, dar avea 99 de trupuri. O să vină şi 
vremea lor! Să distrugă vortexul mai întâi, apoi să 

mama ei, fosta matcă majoră Tengri. 

— Mătcile minore! La mine! strigă Ulla şi se grăbi 
să ajungă pe marginea rezervorului din mijlocul 
brundului. Astrid împăturise un songdu, aşa cum 
obişnuia şi matca deseori, iar acum sufla în el. 
Oare ce urare făcea? 

Vrea s-o ucidă pe sora ei din brundul de sub 
gheţuri, se gândi Ulla. 

Mătcile descălecară şi se repeziră în jurul ei. 

— De ce nu fierbe apa din bazin? 

Le privi pe rând. Galbene, scunde, croite otova. 
Abia aşteptau ca Ulla să greşească pentru a-i lua 
locul. În numele aceluiaşi individualism care îi 
făcuse pe toţi să se răzvrătească împotriva 
vortexului. 

— Vom ţine sfat după-amiază, le spuse. 

Le examină pe rând. Invăţase să le ştie după 
cum îşi ornamentaseră corpul cu spirale. 

Jum  Mingre, sora ei cea mică, îşi alesese 
zigzaguri ce coborau de pe sânii plaţi, îi înconjurau 
ombilicul şi se contopeau în fulgere ce păreau să-i 
străpungă coapsele şi gambele groase. Era cea 
mai sălbatică dintre mătci. 

T'ang Ore, cu cercurile ei concentrice, lua 
deciziile cele mai rapide, iar Sima, cu spiralele ei 
înmănuncheate în mase compacte, era cea mai 
puternică dintre toate. Din ce ştia Ulla, Sima era 
cooptată de Bene Gesserit cu rangul de 
Păstrătoare a Apei şi îl făcuse scăpat pe Llewellyn, 
scrutătorul Kildare, lăsându-l să ducă mai departe 
mesajul confreriei. 

Pe ea, Ulla o va ucide prima când va începe lupta 

o va face, cu cât mai repede vor lua legătura cu 
fraţii lor din ceruri. 

Poate, îi trecu Ullei prin minte un gând 
fulgerător. 

— Ne vedem la sfat! le spuse şi o luă la pas prin 
brund. Zmeiele ce captau vântul zăceau într-o 
rână, crăpate, pe parapetul de gheaţă al incintei. 
Se simţea deja mirosul de /ichiba ars în iurte. 
Matca aruncă o privire către caii strânşi în ţarcuri. 
O zări pe Astrid, prinţesa cea slabă. Arunca 
songduul între animale, ca şi cum n-ar mai fi avut 
nevoie de el. 

Matca majoră se uită încă o dată la trupul 
moartelor. Fără vortex, precum Gom, sora 
geamănă a Ullei, ucisă de o mână de tradiţionalişti 
rătăciţi în legiune; se întâmplase cu 13 ani în 
urmă, când îi sfâşiaseră tegumentele şi o 
rupseseră în bucăţi în apropierea izvoarelor 
Eniseiului. 

— Proşti! scuipă Ulla în zăpadă. Jum! îşi strigă 
sora. Vreau ca femelele astea să fie îngropate cu 
onoruri! 

Matca minoră veni în fugă printre igluurile 
năruite, privi la cele două cadavre şi încuviinţă. 

— Aşa vom face, jetsun kuchog! ** 

Kumâsul o ameţise pe Ulla. In zăpada de lângă 
bazin, Chong Norr se lupta cu un sclav Spree. 

Trupurile masive ale celor doi masculi se 
rostogoliră pe  pojghiţa de gheaţă, până în 
apropierea focurilor care marcau spaţiul de luptă. 
Spreeul îşi zvâcni capul în faţă, încercând să-şi 

împlânte coarnele în burta lui Chong Norr, dar 
acesta ţâşnise într-o parte, evitând lovitura. 

Ulla ar fi vrut să sară în picioare, aidoma 
celorlalţi, să chiuie şi să aplaude, dar se abţinu. Pe 
chipul unei mătci majore, nimeni nu trebuia să fie 
în stare să citească nimic. Privi cu coada ochiului la 
Astrid, aşezată la picioarele lecticii ei. Înnoda un 
songdu. Era al treilea pe ziua de azi. Cât de multe 
urări era în stare să facă Astrid? Şi, mai ales, ce 
ura? Chong Norr pretindea că Astrid făcea altceva; 
poate că aşa comunica ea cu vreun aliat rămas în 
regatul de sub gheţuri, deşi nici un scrutător nu 
reuşise să descopere prin vortex vreo comunicare 
de-a prinţesei. Nu găsiseră decât câmpul cu care 
ea sperase să reziste la ger. Nu-i era de niciun 
folos. 

Se auzi un urlet. Chong Norr sărise, lovind 
circular cu piciorul în gâtul legionarului german. 
Matca simţi cum creierul îi ia foc când îl văzu pe 
masculul Spree împleticindu-se ca beat. Puse la 
gură burduful de kumâs şi sorbi de câteva ori. 

Chong Norr se răsucise şi tocmai pompa o serie 
de pumni în burta celuilalt, ridicând tot brundul în 
picioare. Strigătele nu mai conteniră până ce capul 
împodobit cu coame al masculului Spree nu se 
afundă cu totul în zăpadă. 

Chong Norr ridică braţele victorios, privind spre 
Ulla cu ochi lucioşi. Matca îi zâmbi, iar el se 
apropie de lectica aşezată pe zăpadă. Pentru o 
clipită, privirea îi alunecă asupra lui Astrid, iar 
prinţesa desfăcu songduul cu un gest brusc, pe 
jumătate mascat de pelerina de blană primită în 

Câţi or fi văzut-o? se întrebă matca şi blestemă 
în gând tradiţiile Tengri. În seara care urma, n- 
avea cum să fie însămânţată; trebuia să se 
menţină pură. lar aici nu încăpeau discuţii legate 
de preceptele din Scripturi. Alcătuirea fiziologică a 
legiunii o va împiedica să se acupleze acum cu 
Chong Norr. Ar fi putut s-o facă doar dacă renunţa 
la eclozor. 

Şi dacă Astrid era o spioană Bene Gesserit? se 
întrebă matca şi se apropie de ea, mângâindu-i 
părul blond, şuviţe. Chong Norr pusese un 
genunchi în zăpadă, privind spre Ulla. Ea se ridică 
şi-i făcu semn s-o urmeze în iurtă. Astrid se ridică 
şi ea, pornind în spatele mătcii. Era din ce în ce 
mai frig, iar uralele din brund se auzeau tot mai 
încet. Jum Mingre aştepta la intrarea în iurtă. 
Deschise perdelele grele din blană cu un gest prea 
brusc, după cum i se păru Ullei. i 

Chong Norr se duse direct spre butoiul cu apă. Işi 
scoase centura, desfăcu moletierele, le aşeză pe 
patul mătcii şi îşi dădu drumul în apa rece. 
Vortexul încins de efort îi îngheţă, oasele 
impregnate cu fier îi zvâcniră din cauza frigului. 
Era bine. 

Astrid se aşeză lângă kang şi deschise uşiţa din 
os lăcuit. Vâri lopăţica de lemn în mormanul de 
bălegar uscat şi azvărli o grămadă în foc. 

— Cum dormiţi, acolo, în regatul de sub gheaţă? 
o întrebă Ulla, brusc. 

Astrid închise uşiţa şi scoase de sub faldurile 
pelerinei un alt songdu. 

— Avem nişte saloane mari, cu ferestre vii 

— Ferestre? Vii? Spre mare? se miră Ulla. 

Astrid dădu din cap şi se uită pe sub sprâncene 
la Chong Norr. Degetele ei lungi păreau să facă 
parte din altă conversaţie. Care erau semnele 
după care recunoşteai o Preacucernică Maică? se 
întrebă Ulla şi îşi aminti de învăţăturile primite de 
la Surlap Mingre, mama ei. Până una alta însă, 
Chong era fascinat de mişcările degetelor prinţesei 
Astrid. 

— Ferestrele sunt  deschizături în pereții 
saloanelor. Marea e apa nesfârşită de sub gheaţă. 

— Şi ferestrele sunt vii? 

— Da. Şi ferestrele, şi iurtele, absolut tot. Sunt 
Ghilda  Extinsă, indivizi care au ales liniştea 
nemişcării. Spros med, adică. Li se mai zice şi 
boshi. 

— De ce trăiţi acolo? întrebă Ulla, dar nu ascultă 
răspunsul prințesei. Işi aminti de gheţurile 
Mediteranei, acoperite cu troiene, şi se încruntă. 
Troienele de pe paakul marin semănau cu munţii ei 
de baştină, uriaşi, numai că erau mult mai mici. 
Odată, o prinsese o avalanşă într-o trecătoare din 
munţii Pamir şi o acoperise zăpada vreme de 
câteva ore. Se sufocase. Şi fusese beznă. 

Ulla se încruntă şi trase cu privirea la Chong 
Norr. Dacă Astrid îşi bătea joc de ei? Bene Gesserit 
se jucau deseori cu vorbele. Surlap o învățase că, 
pentru Preacucernicele Maici, jocul cu cuvintele 
era denumit însămânţare. 

— Aveţi lumină în saloanele alea ale voastre? 
întrebă Ulla. 

Chong Norr zâmbi. Degetele lui Astrid păreau să 

— Lumina ne este dată de candelabre iluminate 
cu gazele exhalate de boshi. 

— Gaze exhalate. Boshi. Aha, dădu Ulla din cap, 
fără să înţeleagă. 

Chong Norr se uita la ea. Se mai cufundă o dată 
în apa rece din butoi, apoi ţâşni afară şi se aruncă 
direct pe kang-ul fierbinte înfofolindu-se în pături. 

— În regatul tău de sub gheaţă, legiunile nu se 
luptă între ele? se interesă matca. Chong Norr 
deveni brusc atent, iar Astrid păru să 
încremenească cu mâna ridicată în dreptul 
obrazului. De câte ori trebuia să-i explice Ullei? 
Uite, acum o împiedica să-i transmită Cassandrei 
Septimus răspunsul corect. Da, legiunea Tengri 
avea legături cu Dispersia. Da, legiunea Tengri 
avea ceva de împărţit cu Ordinul Bene Gesserit, 
care se afla amplasat undeva prin Afryss de Nord, 
într-o zonă cunoscută sub numele de Cyrenaica. _ 

Simţi privirea amândurora aţintită asupra ei. Işi 
aminti de disputele  Merovingi-Sommers, de 
conflictul mocnit dintre Bene Tleilaxu şi Ghildă şi 
de zvonurile care circulau pe seama tovarăşei ei, 
Cassandra Septimus. Reflex, îi copie gestul pe care 
i-l remarcase în timpul discuţiei din sferoidele 
Ghildei: cu degetul mare şi arătător, îşi masă 
rădăcina nasului. Imediat, fruntea i se descreţi. 

Ulla tresări imperceptibil. Astrid spuse: 

— Luptele noastre sunt altfel. Ne folosim de 
cuvinte, mai ales. Ne folosim de cuvinte şi de 
vortex. În plus, nu există legiuni stabile. Oamenii 
cei mai puternici le vorbesc celor mai puţin 
puternici, iar aceştia din urmă aleg pe cine să 

că oamenii puternici văd cât de mulţi sunt cei care 
îi sprijină. Invingător e cel care convinge căt mai 
mulţi inşi să i se supună. E clar că dacă ar urma un 
război, să zicem, cel care are mai mulţi adepţi ar 
câştiga... 

— Şi dacă cei doi oameni puternici au adepţi în 
număr egal? 

— N-am auzit să se întâmple niciodată aşa ceva. 
De regulă, un om puternic se ajută de alţi oameni 
puternici, care îi recrutează pe oamenii mai slabi, 
astfel încât raportul de forţe să fie evident... 

— Deci voi credeţi că cei mai numeroşi câştigă, 
remarcă Chong Norr. 

— Da. 

— Şi dacă cei mai puţini numeroşi sunt mai 
viteji? Sau dacă cei mai puţin numeroşi au 
dreptate? 

— Dreptate nu are decât cel care ştie să 
folosească vorbele mai bine. 

— Atunci, întrebă Ulla, de ce au vrut să te ucidă 
pe tine? 

— Ca să nu ucidă mai multă lume, într-un război 
cum e cel pe care îl purtaţi voi. E mai economic. 

— Tu nu ştii să te foloseşti de cuvinte? 

— Ba da. Numai că eu îi învăţam pe alţii ce să 
spună. La noi e pace continuă, spuse Astrid, deşi, 
când a trebuit să părăsesc Edificiul, existau oameni 
care doreau să provoace un război după regulile 
voastre. Numai că noi nu scoatem toată lumea la 
luptă. Ne alegem ţintele din legiunile duşmane şi 
trimitem oameni special antrenați ca să-i ucidă. Pe 
acei oameni îi cheamă asasini sau luptători-umbră 


şi sunt respectaţi, cu toate că, de fapt, prea rar 

ştim cine sunt ei. Fratele meu, de pildă, nu discută 
decât prin vortex cu cei care îi sprijină Casa, cât să 
se asigure de loialitatea lor. lar dacă războiul de 
asasini a început în Edificii, sunt sigură că Ivor nu i- 
a văzut încă. Un proverb spune că singurii asasini 
pe care apuci să-i vezi sunt cei care te ucid sau cei 
care apucă să te scoată din ghearele morţii. De 
altfel, luptătorii-umbră îşi fac un titlu de onoare din 
a nu fi simţiţi decât de victimele lor sau de cei pe 
care îi salvează... Sunt o armată de umbre... 

Tăcu. Chong Norr se încruntase şi o examina pe 
Ulla. Se gândea că un astfel de război era mult mai 
dificil de purtat. Era un război pentru laşi. 

— Tu crezi că oamenii voştri sunt satisfăcuţi de 
pacea asta? întrebă deodată matca. 

— Nu ştiu. Ştiu doar că aşa i-am obişnuit. 

— Şi dacă aşa v-au obişnuit Bene Gesserit? o fixă 
Ulla cu privirea. Astrid nu reacţionă nicicum. 
Spuse: 

— Bene Gesserit sunt specialiste în războiul 
cuvintelor, aşa e. Nizar Al Awad, care este Tleilaxu 
şi inamic al Maicilor, spune că Bene Gesserit 
sădesc cuvinte şi gânduri. Astrid reflectă preţ de 
câteva clipe, după care continuă: S-ar putea ca noi 
să luptăm astfel din cauza Maicilor. S-ar putea 
chiar ca multă lume să fie Bene Gesserit fără s-o 
ştie... 

Chong Norr izbucni în râs. 

— Asta e un lucru sigur, aici, pe Terra Naevata. 
Bene Gesserit sunt doar câţiva legionari şi Maicile 
din Vadhastra. Restul doar îşi imaginează că sunt 
Bene Gesserit. De fapt, ticăloasele îi şi numesc pe 
aceştia din urmă, acoliţi. Vortexul îi păcăleşte pe 

cei care nu ştiu să se folosească de el. 

— Chiar şi pe cei care ne iscodesc acum şi te aud 
ce vorbeşti? îl fixă Astrid cu privirea şi îşi îngustă 
pleoapele. Ulla recunoscu o manevră /hag thong, 
dar Chong Norr muşcă din nadă. Pentru el, Astrid 
era doar o prinţesă slabă, neajutorată, care murea 
de frig şi nu vedea prea bine. O întrebă: 

— Doar nu-ți imaginezi că iurta Ullei nu este într- 
un Sigiliu-vortex? 

Matca se scutură, nervoasă. Carnea îi tremură, 
ca piftia, iar spiralele i se colorară în tonuri 
albastre. 

— De unde ştii că ne iscodeşte cineva? 

Astrid ridică din umeri. Sondase vortexul şi acum 
câteva ore şi simţise prezenţa bizară care 
înconjura legiunea Tengri. Crezuse că este 
Cassandra, dar cu ea, lucrurile erau clare: 
stabiliseră că vor vorbi doar prin songdu. Le 
ajungea acest fel de a comunica, aşa că ceea ce 
simţise în vortex era altceva. 

să fi fost rămăşiţele Bene Gesserit despre care 
vorbise Chong Norr? Cine ştie! Totul era ca ea să 
emită prin songdu informaţia asta cu rămăşiţele 
Ordinului, refugiate în Terra Naevata, dar cei doi 
Tengri n-o lăsau în pace. 

Chong Norr înghiţi în sec. Ulla se uita la songdu 
pe jumătate înnodat. Ce tot făcea Astrid cu el? 
Poate că îi iscodea, de fapt. Din câte auzise din 
câmp, Bene Gesserit hotărâseră să nu mai 
comunice decât prin viu grai. Să renunţe la vortex, 
care li se părea extrem de nesigur acum. lar Astrid, 
până acum cel puţin, nu se folosise de vortex. 

care Ulla se gândea tot mai des. 

— Poate că era mai bine să vă aliaţi cu Bene 
Gesserit? întrebă Astrid. 

— Ca să înlocuim vortexul şi Scriptura cu Ordinul 
lor strict şi cu cărţile lor? răspunse scrutătorul tot 
printr-o întrebare. Ca să înlocuim războiul cu 
celelalte legiuni cu un război discret, dar perpetuu, 
aşa cum e cel pe care îl purtaţi în brundurile 
voastre de sub gheţuri? 

— Eu cred că mai avem de purtat un singur 
război! îl întrerupse Ulla brusc şi sorbi kumâs din 
burduf. 

— Un singur război? se miră Astrid. Dar 
trăsăturile îi rămăseseră îngheţate, făcând-o pe 
Ulla să tresară iarăşi. Astrid semăna cu ce îi 
povestise Surlap despre blestematele de Maici. 

— Un singur război, repetă matca şi se şterse pe 
gură cu dosul palmei. Stropii de kumâs i se 
prelinseră pe bărbie şi alunecară între sânii ca 
două farfurii, sfârâind pe spiralele calde. E un 
război la care mă gândesc de când am devenit 
matcă majoră. Un război la care nici măcar Surlap 
Mingre, mama mea, nu s-a gândit. Ştii la ce mă 
refer, Chong Norr... 

Scrutătorul clătină din cap, gânditor: 

— Nu cred că e lucrul cel mai bun pe care putem 
să-l facem.. 

— Ba da, Chong! Tu însuţi ai spus că ai perceput 
de câteva ori în câmp originea vortexului. 
Următoarele operaţiuni, le vom declanşa împotriva 
celor care generează câmpurile. Îi vom distruge şi 
astfel le vom lipsi pe mătcile noastre minore de 

lipsi de vortex... Se uită lung la Astrid. Nici un 
muşchi nu i se clintise pe figură, deşi vortexul era 
născut acolo de unde venea ea. Poate că asta era 
misiunea ei? Matca simţi că trebuie s-o încolţească 
şi o întrebă: De asta ai venit aici, Astrid? Ca să 
supraveghezi distrugerea vortexului? 

Astrid rămăsese stană de piatră, cu degetele 
înfăşurate în panglica galbenă a songduului. 

— Nu, spuse. Am fost obligată să fug. De unde să 
fi ştiut că plănuieşti distrugerea vortexului? 

— Nu cred că genitorii vortexului nu ştiu ce 
gândeşte o matcă de pe Terra Naevata! 

— Nici asta nu ştiu. Nu sunt nici aliata Ghildei, 
nici a Bene Tleilaxului. 

— Poate că te-au însămânţat cu vorbe, ca Bene 
Gesserit. Poate că tu eşti ochiul prin care se uită la 
mine. Poate că eşti un martor inocent. 

Chong Norr închise ochii, neîncrezător, şi o 
întrerupse pe Ulla: 

— Să distrugem vortexul? Doar nu-ţi imaginezi 
că cei care îl generează sunt o simplă legiune? 

— Ce importanţă are ce-mi imaginez? Nu mă 
interesează ce-mi imaginez! Ştiu doar că 
generatoarele de câmp trebuie distruse şi, o dată 
cu ele, şi creatorii lor. Cum ţi se pare, Astrid? o 
ţintui matca brusc cu privirea. Ai să mă sprijini? 

— Nu văd cum te-aş putea sprijini eu... 

— Atunci n-ai să mi te opui? N-ai să-i anunţi pe ai 
tăi ce am de gând să fac? 

— Personal, n-am s-o fac. 

Chong Norr ţâşni dintre blănurile de pe kang. Se 
uita uluit la matca majoră. Ochii îi ieşiseră din 


orbite. 

— Nu poţi să faci aşa ceva, Ulla! Fură o privire 
către Astrid. De data asta, matca înregistră dansul 
extrem de scurt pe care tânăra îl făcu din degete şi 
văzu norul de nesiguranţă care străbătu fruntea lui 
Chong. 

— Sunt matcă majoră şi am s-o fac, Chong Norr! 
Te pomeneşti că Astrid a sădit în tine cuvinte Bene 
Gesserit... 

Masculul clipi des, speriat parcă. Se uita de la 
Astrid la Ulla şi înapoi. Astrid râse. 

— Am vorbit prea puţin ca să apuc să sădesc în 
tine ceva, îi spuse, dar Chong era atent la Ulla de 
acum. Degetele lui Astrid încremeniră. 

— Nu ştii ce faci, spuse el, privind la Ulla. Crezi 
că legiunea noastră îi poate răzbi pe creatorii 
vortexului? 

— Uite-te la ei! o arătă ea pe Astrid. Se războiesc 
cu vorbe şi sunt slabi. Crezi că mai ştiu să se 
înfrunte făţiş? 

Se întinse după pipa de os, plină cu praf de 
chinchin. O aprinse, se înfăşă cu gesturi potolite în 
pelerina de blană şi ieşi afară din iurtă, lăsându-l 
buimac pe Chong Norr. Frigul din brund năvăli 
printre pieile ridicate de la intrare, făcându-l să se 
zgribulească. Îşi micşoră ochii şi se uită la Astrid. 
Până să apară ea în brund, nu fuseseră niciodată 
probleme între el şi matca majoră. 

— Să fii într-adevăr o Bene Gesserit? o întrebă. 

— Nu, îi răspunse Astrid, dar degetele ei se 
lansaseră deja într-o pantomimă vehementă, care 
atrăgea privirile lui Chong Norr ca un magnet. 

Capitolul XXV 


Se spune că Tengrii au creat o confrerie, 
denumită a „vânătorilor Liberi”, şi că adevărata ei 
piatră de temelie a fost pusă de Surlap Mingre, 
mama Ullei. Surlap a fost singura ființă umană 
cooptată de Al Bokar înaintea lui Mess Harkonnen 
şi a Brendei Atreides, fapt care a avut loc cu o lună 
înainte de crearea „Vânătorilor Liberi”. Asta ne 
face să credem că „Vânătorii Liberi” din zilele 
noastre sunt descendenții grupului Al Bokar, 
despre care multă lume afirmă că n-au existat 
niciodată, de fapt. 


PEREŢII DE GHEAŢĂ Al ÎNCĂPERII ÎNCEPURĂ SĂ 
VIBREZE. Ghazalla tresări şi aruncă o privire pe 
fereastra  translucidă spre dunele de zăpadă 
imaculată ale câmpiilor Wallach. 

Cutremur! se gândi în timp ce ţâşnea în picioare. 

leşi în coridorul ce conducea spre Consistoriu. 
Ghețarul se clătina din ce în ce mai tare. Ghazalla 
alunecă pe treptele lucioase, abia reuşind să 
rămână în picioare. La următorul pas, o durere 
ascuţită îi săgetă glezna, dar uită imediat de ea şi 
se repezi îngrozită în tunelul care trepida. 

Brund stabil! îi trecu prin cap. Brundurile 
sahariene nu riscau nimic în cursul cutremurelor. 
Nu-ţi trebuia mai mult de câteva clipe ca să scapi 
ieşind din iglu. 

Fu cât pe ce să dea nas în nas cu Sarah, care 
ieşea dintr-un coridor secundar, buimacă, 
trăgându-şi aba peste cap. 

— Hai la Consistoriu! îi strigă, făcându-i semn să 
se ia după ea. 

Ghazalla dădu să păşească pe treptele de 
gheaţă învelite în lână bătucită, dar o nouă 
zguduitură o trânti pe jos, făcând-o să alunece la 
vale până în apropierea lui Sarah. Vibraţiile 
încetară brusc. 

— Salonul Consistoriului e cel mai sigur. Pe aici, 
seismele au replici nenumărate... 

Ghazalla o aprobă şi se ridică, dar buzele i se 
mişcară, fără ca ea să se poată opune: 

— Eşti sigură că e un seism obişnuit? Dacă l-a 
programat cineva? 

Sarah zâmbi şi se strecură pe lângă Ghazalla, 
coborând. 

— Asta a fost Bratnah... comentă ea şi o luă la 
pas. Numai Bratnah poate să fie atât de 
suspicioasă... 

Porniră pe culoarele întortocheate din pereţii 
cărora se desprinseseră bucăţi de gheaţă. Din 
celelalte tuneluri săpate în ghețar se auzeau vocile 
distante, înfundate, ale confraţilor. Işi continuară 
drumul, ajungând într-un scuar circular în care se 
deschideau numeroase culoare. Era plin de 
Preacucernice  Maici şi de legionari. Firele 
guvernoare din tavan răspândeau o lumină violetă, 
difuză. 

— Sarah? Bratnah? se ridică o voce din 
aglomeraţie. 

— Aici, răspunse Sarah, recunoscându-l pe 

495 


Moynihan. 

— Ciudat! spuse Moynihan. Senzorii vortexului n- 
au înregistrat nici un semn premonitor al 
cutremurului. 

— Eşti sigur? 

— Absolut! dădu Moynihan din cap. Sarah se 
întoarse şi o privi pe Ghazalla. Poate că ai avut 
dreptate, păreau să spună ochii ei. Poate că a fost 
un cutremur programat. Hai în Consistoriu! sugeră 
Moynihan. 

Chiar atunci, câmpul proximal al Ghazallei se 
umplu de semnalele care chemau gradele 
superioare Bene Gesserit în salonul cel mare. 
Torentul de informaţie îi străpunse vortexul şi, 
până să înţeleagă ce se petrece, corpul ei începu 
să meargă şchiopătând, îndreptându-se direct 
către unul dintre culoarele despre care ea una 
habar n-avea unde duce. 

— Să nu mai pierdem timpul! mai apucă să audă 
din spate vocea lui Sarah, diluată în zvonul 
discuţiilor. 

Abia ajunseră în salonul cel mare când 
cutremurul se porni din nou. Gheaţa scârţăi, 
zidurile scrâşniră, iar firele guvernoare ce iluminau 
amfiteatrul  zbârnâiră, pâlpâind haotic. Larma 
legionarilor crescu, iar fluxul din vortex se ridică 
brusc cu câteva praguri. 

Gorm? întrebă scurt Vărsătorul în timp ce cobora 
grăbit printre bănci. 

— Nimic! Nici un semn premonitor, răspunse o 
legionară slabă, cu ochii piezişi. 

Ai văzut? păru să zică Moynihan, uitându-se la 
Sarah. Ghazalla privea de jur-împrejur la firele 

guvernoare care sfârâiau strălucind orbitor. Urmă 
o salvă de mişcări verticale care îi azvărli pe toţi la 
sol. Ghazalla căzu lângă Sarah şi-i văzu preţ de o 
clipă chipul crispat de durere. Brusc, simţi cum i se 
forma un gând vag şi, înainte să poată formula 
fraza în minte, se auzi spunând: 

— Să blocăm vortexul! Să dezafectăm spiralele 
din ghețar! 

Răspunsul se făcu simţit imediat. Amforele şi 
Retortele umplură vortexul cu date şi locaţii. 
instantaneu, în câmpul ei se perindară imagini 
fulgurante,  încrucişări de linii cu reperele 
topometrice ale spiralelor din ghețar, zigzaguri 
luminoase ce perforau zidurile reci ale brundului. 
Prizele de informație răspândite la exteriorul 
ghețarului şi pe culoare, oscilară în câmpuri, 
structurându-se în schelăria subtilă a informaţiilor 
ce alcătuiau brundul Vadhastra. 

Clic! Clic! Clic! se închideau căile de acces. Cu 
toate acestea, seismul nu contenea. 

— Ei sunt aici! strigă Vărsătorul. Al Bokarii sunt 
aici! 

Cutremurul crescu în intensitate, confirmând 
parcă spusele Vărsătorului. Gheaţa pârâia în timp 
ce zidurile se deschideau în falii prin care 
mormane de zăpadă afânată se revărsau în 
amfiteatru. Spiralele plesneau pe rând ca nişte 
bice înainte de a se desprinde aidoma unor şerpi 
moleşiţi din pereţii strălucitori. 

— Câţi suntem? strigă Vărsătorul. 

— Tot Consistoriul. Plus Ghazalla... Sau Bratnah, 
cum vrei să-i spui! 

— Perfect! Câmpul dislocat este pregătit? 

Preţ de câteva secunde nu se mai auziră decât 
zidurile care se măcinau între ele şi blocurile de 
gheaţă lucioasă care se spărgeau cu zgomot de 
sol. Apoi, dintr-un colţ al amfiteatrului, treptat 
invadat de întuneric, se ridică vocea lui Gom: 

— Avem acces în câmpul dislocat. 

— Salt! ordonă Vărsătorul, iar Ghazalla simţi 
iarăşi durerea cumplită, ca atunci când o primise 
pe Bratnah. Corpul părea că i se sfărâmă. Senzaţii 
şi amintiri i se perindară prin faţa ochilor, ideile i se 
structurară în sisteme pe care nu le bănuise 
vreodată, după care realiză cum este aspirată într- 
un sorb uriaş. 

Dispari, Chong! Numai dispari de aici! mai auzi 
ea vocea amenințătoare a lui Gom Mingre, în 
hipobass. 

Ghazalla simţi în jurul ei pâlpâirea prezenţei 
străine numite Chong, ca o pană fină. Nu putea să 
fie decât Chong Norr, cel pe care îl cunoscuse din 
Bratnah cu doar câteva minute înainte de a fi 
răstignită de caii Tengrilor. Pentru cine spiona el 
acum? 

Ghazalla simţi cum trupul i se înşurubează ca un 
fuior de ceaţă printre sălile şi tunelurile brundului 
Vadhastra, ţâşnind apoi în aerul liber de deasupra 
câmpiei Wallach, însoţită de amintirea fugară a lui 
Chong, care spiona pentru... 

Apoi totul redeveni la fel cum fusese mai înainte. 
Buimacă, Ghazalla se uită de jur-împrejur şi văzu 
aceleaşi ziduri de gheață ale  Vadhastrei. 
Vărsătorul se holba de la unul la altul. Într-un 
târziu, după ce spiralele din pereţi prinseră să 
ilumineze din nou, o căută din priviri pe Gom. 

498 


— Nu putem pleca, zise el. 

Gom încuviinţă şi făcu semn de jur-împrejur. 

— Al Bokar sunt aici, zise ea. Al Bokar sunt aici şi 
blochează accesele în faldurile câmpului... 


* 


Gwenn simţi prima răcoarea podelei şi tresări. Se 
sprijini pe coate şi se uită de jur-împrejur. Era într- 
o iurtă mare şi înaltă. Un foc de /ichiba mocnea 
într-un kang lat. Lângă kang, un butoi din lemn 
umed. Fingal, ametit, îşi scutura capul, iar lângă el, 
un mascul puternic, cu spiralele strânse pe creştet 
ca într-un ciuf metalic, îl examina neîncrezător. 

Abia atunci o zări Gwenn pe femela uriaşă care 
stătea pe kang. De fapt, îşi spuse, nu era o femelă. 
Era matca majoră Tengri, Ulla Mingre, cea care o 
ucisese pe Ghazalla, cea care îşi trimisese 
legionarii pe urmele resturilor Kildare din tchang- 
thang. li prinseseră cu o seară în urmă. De ce oare 
îi adusese numai pe Fingal şi pe ea în iurtă? Unde 
erau ceilalţi Kildare care fuseseră prinşi o dată cu 
ei? 

Masculul Tengri îl stropi pe Fingal cu o cană de 
apă, dar partenerul lui Gwenn tot nu-şi revenea. 
Gwenn se apropie de el şi-l ajută să se ridice. 

Gwenn se răsuci şi o privi pe Ulla. O aştepta să 
deschidă vorba, dar matca Tengri se mulțumea să 
se uite la ei, la fel de curioasă ca şi Chong Norr. 
Părea să se întrebe: la ce-mi sunteţi voi de folos? 
Era înaltă, butucănoasă şi părea învelită în straturi 
exuberante de grăsime - avea ochii piezişi şi pielea 


galbenă, cu un desen complicat al spiralelor care 

străluceau verzui. 

E o capcană, îşi spuse Gwenn. Ulla reacţionă 
ciudat, sondând vortexul. Abia atunci realiză 
Gwenn liniştea nefirească din iurtă. Brundul părea 
părăsit, sau, intui ea deodată, izolat în câmp. 
Cineva ocupase faldurile câmpului şi-i ţinea acum 
pe cei patru sub puterea sa. 

— Nu poate fi decât o capcană! spuse Gwenn, 
rotind privirea de jur-împrejur. 

— Pusă la cale de Bene Gesserit? întrebă Ulla. 

— Cine ştie? se întrebă Gwenn. Oricine ar fi nu a 
lăsat semnale în câmp. 

— Cum să lăsăm semnale în câmp, sali Ulla, se 
auzi o voce răguşită de sub plafonul de piele al 
iurtei, când noi suntem câmpul? 

Matca majoră Tengri simţi cum îngheaţă. Cea 
care vorbise avea vocea ei. In iurtă se lăsă iarăşi 
liniştea nefirească de mai devreme. 

— Eşti o ticăloasă de Bene Gesserit! scrâşni 
matca. Nenorocita de Astrid te-a pus pe urmele 
mele... 

— Greşeşti! Nu sunt Bene Gesserit, şi n-am 
nevoie de Astrid ca să te găsesc, oriunde te-ai afla! 
Eu sunt tu, sali Ulla. Tu eşti eu. Sunt Ulla Al Bokar. 
Sunt vortexul. Sunt aici, în Pannonia, ca şi oriunde 
altundeva... 

Sunt aici, în Pannonia, ca şi oriunde altundeva... 

Gwenn păru să se clatine. In Pannonia? Se 
apropie de rafturile de lemn sprijinite de pereţii de 
piele ai iurtei şi dădu la o parte perdelele vişinii din 
catifea care le acopereau. Nu descoperi decât nişte 
cărămizi ciudate, asemănătoare blocurilor de 


gheaţă din care erau făcute igluurile. Dar erau 

făcute dintr-o substanţă foşnitoare, uscată, care 
mirosea a clei de oase. | se păru că blocurile pe 
care le vedea erau alcătuite din numeroase 
pielicele strânse laolaltă, una peste alta... 

Oricum, vocea pe care o auzea nu se ridica 
dintre rafturi. 

— Degeaba mă cauţi, sali Gwenn!. Urăşti 
vortexul, nu-i aşa? Făcu o pauză şi, înainte să fi 
aflat răspunsul, continuă: Toți patru urâţi 
vortexul... Din cauza asta v-am pus faţă în faţă 
tocmai aici, în Pannonia. 

Ulla Al Bokar tăcu, iar în iurtă se lăsă liniştea. 
Densă ca o pâslă.. 

Bliink! Luminile  vortexului  prinseră să 
strălucească. Ulla începu să adulmece aerul, din ce 
în ce mai uluită. 

— Gom! exclamă ea. Gom, sora mea geamănă! 
A fost aici. 

— Nu ştiai că Gom a fost Bene Gesserit? se auzi 
vocea. 

— Minţi cu neruşinare! Gom a fost asemenea 
mie! Suntem fiicele lui Surlap Mingre, iar Surlap 
Mingre a păstrat mereu amintirea fraților noştri din 
ceruri! Noi le urâm pe ticăloasele Bene Gesserit, 
care au fost dintotdeauna duşmancele noastre!... 

— Cine sunt fraţii voştri din ceruri, Ulla? Ce ştii tu 
despre ei? De ce nu mai încearcă să ia legătura cu 
voi? De ce v-au lăsat să luptaţi de unii singuri cu 
celelalte legiuni şi cu instrumentele oarbe ale Bene 
Gesseritului? 

Ulla se uită la Chong Norr. Dar el părea să nu-şi 
dea seama ce se petrece. Cât despre ceilalţi doi, 


erau Kildare! La ce ajutor se putea aştepta din 

partea lor, câtă vreme un Tengri, masculul ei 
dintâi, nu era în stare s-o ajute? 

— Fraţii voştri din ceruri nu există, Ulla. Ştiai că 
lumea îi cunoştea sub numele de Dispersie? Ştiai 
că sunteţi ultimele rămăşiţe ale Dispersiei, Ulla? 
Ştiai că aţi fost lăsaţi aici, pe Terra Naevata, ca să 
ajungeţi să purtaţi odată războiul contra celor ce ți- 
au spulberat fraţii din ceruri? Acel moment a sosit. 
Intră în vortex, şi-ţi vei răzbuna milioanele de fraţi 
ucişi de cei din regatul de sub gheţuri şi de Bene 
Gesserit! 

— E o capcană! o avertiză Gwenn. E doar o 
capcană! 

— Gom te-a trădat, Ulla, insistă vocea ce cobora 
din tavanul iurtei. lar asta nu e nici o capcană. 
Priveşte în vortex. Noi te putem ajuta... 

Oasele celor patru legionari vibrau din cauza 
vocii care li se înşuruba ca o turbină imensă în 
corpuri. Ulla dădu să mai spună ceva, dar un 
sentiment inexplicabil o făcu să aştepte 
următoarele cuvinte ale Ullei Al Bokar. 

— Trebuie să-i distrugem pe cei ce generează 
vortexul şi Scripturile, continuă Ulla Al Bokar. 

Ulla Mingre simţi cum cuvintele replicii ei din 
vortex o conving, dar chiar atunci auzi Glasul de 
vortex al lui Chong. Eşti în câmpul lor. Ei sunt 
grupul Al Bokar. Au focalizat un fascicul de vortex 
asupra ta. 

— O să ne ajutaţi, intrând alături de noi în 
vortex! Intrând în vortex, îi veţi distruge pe cei 
care generează vortexul! continuă Ulla Al Bokar, 
dar vocea care îi patina în tonalități bass contrasta 


cu cuvintele rostite, îngrozindu-i pe cei patru. 

Nu te speria! Fasciculul lor îti penetrează 
câmpurile. Fasciculul lor îţi descarcă senzația de 
frică direct în creier. Stăpâneşte-te! 

— Voi l-aţi trimis pe Leto II Atreides să vorbească 
cu mine? întrebă deodată Gwenn. 

— Vrei să vorbeşti şi acum cu Leto Il? îi răspunse 
Ulla Al Bokar, tot cu o întrebare. 

— Vreau dovada că sunteţi cei care m-aţi 
contactat dintru început... 

Se făcu linişte deplină. Se mai simţiră doar 
gândurile Ullei Mingre, matca majoră de lângă ei, 
care spuneau că Leto Il fusese inamicul 
dintotdeauna al fraţilor ei din ceruri. Aşa îi spusese 
mama ei, Surlap. 

— Cât de sigură eşti de acest lucru? se auzi o 
altă voce, aspră revărsându-se din tavan. 

— Leto II!... exclamă Gwenn şi se ghemui pe 
podeaua din bârne de lemn a iurtei. Işi reveni 
aproape imediat şi întrebă: Voi i-aţi trimis pe cei 
doi în brundul Winnonei? 

— Da. Mess şi Brenda au fost trimişi de noi. 
Dintotdeauna! sublinie vocea, enigmatic. 

Gwenn o privi pe Ulla. 

— Unde suntem? o întrebă. 

Matca se înfoie toată, gata să-i dea un răspuns 
aspru, dar brusc se făcu mică, de parcă vortexul ar 
fi inundat-o cu o senzaţie de teroare incontrolabilă. 

— De ce nu-i răspunzi? întrebă vocea Al Bokar. 

— Suntem... Suntem în Pannonia, articulă Ulla, 
înfricoşată. 

Fingal şi Chong Norr rămăseseră stană de piatră. 
Gwenn îşi reveni prima însă. Vocea lui Leto Il o 
liniştise, de parcă ar fi aşteptat ani de zile ca s-o 

audă. 

Ce oferiţi în schimb? întrebă ea cu Glas de 
vortex. 

— Vă oferim să fiţi ca noi, răspunse vocea 
rugoasă a lui Leto II. Să trăiţi în vortex. In Terra 
Naevata nu vor rămâne decât trupurile voastre 
subsumate, fără să ştie de copiile voastre evadate 
în spaţiul Al Bokar. 

— Fără corpuri? întrebă Gwenn. 

— Fără corpuri! aprobă Ulla Al Bokar, în timp ce 
semnalele din câmp ale lui Leto II se estompau, ca 
suflate de o boare călduţă. 

— Problema e, reluă Ulla Mingre recăpătându-şi 
stăpânirea de sine, problema e că doream să ne 
eliberăm de vortex aşa cum ne ştim! 

Simţea în câmpurile  proximale  pulsiunile 
neîncrezătoare ale celorlalţi. Spaima lor de a 
rămâne fără corpuri. Regretul lor după mesele care 
le potoleau foamea, după apa pe care o beau când 
erau însetaţi, după somnul care îi odihnea, după 
dragostea care se consuma în igluuri şi în iurte. 

— Adică nu vom mai fi în... în... încercă Gwenn 
să se explice. 

— În Terra Naevata? o ajută Ulla. 

— ...în Terra Naevata pentru a savura victoria. 
Merită oare să evadăm în spaţiul Al Bokar fără 
trupurile noastre? 

Opreşte-o pe Gwenn! spuse Chong Norr. 
Opreşte-o! Poate să ducă totul de râpă. 

Fingal şi Ulla o priviră pe Gwenn. Mai-mai că le 
venea să-i dea dreptate. 

Opreşte-i odată! 

— Eu una aş prefera să rămân în Terra Naevata, 

să văd cum este să câştigi... 

Câmpurile se umplură de un vacarm profund, ca 
vuietul unui cutremur. Ulla Al Bokar le bombarda 
vortexul cu fascicule de condiţionare. Le vorbea şi 
mai jos decât hipobass, îngrozindu-i cu cuvintele ei 
care nu se înțelegeau decât în parte. 

Nu pierde ocazia, Ulla! Acceptă acum, cât Gwenn 
e înfricoşată! Nu asta ai dorit tot timpul? Nu asta a 
dorit şi Surlap de la tine? 

— Pare să fie totuşi o propunere serioasă! spuse 
Ulla Mingre pe nerăsuflate. 

Câmpul Al Bokar se relaxă brusc. 

— Ai luat decizia corectă, sali Mingre, se auzi Ulla 
Al Bokar. Să-ţi spun ce ai de făcut, iar cine o să 
vrea, o să te urmeze... Noi vom declanşa ofensiva 
împotriva regatului de sub gheaţă. Tu vei 
împiedica accesul ticăloaselor Bene Gesserit în 
zona asaltului... 

Spune da, Ulla! Spune da! 

— În regulă, spuse matca Tengri. Nu cred că 
putem alege ceva mai bun. 

Firele guvernoare din iurtă se încălziră subit, 
emanând aburi roz-portocalii. Ca un zâmbet Al 
Bokar. 

— Vei începe prin a bloca Vadhastra, poarta de 
intrare a Bene Gesseritului în Terra Naevata. Dacă 
blocăm acest brund, Ordinul nu va putea să mai 


facă prozelitism în Decanat. Îl vom obliga să 
acţioneze doar în câmpul dislocat. lar acolo vom fi 
noi,  aşteptându-i. Sigilând întreg  Decanatul 


împotriva lor... 

— Ulla este de partea lor! spuse Gom, ieşind din 
câmp. l-am recunoscut semnalul din vortex. 

— Şi? întrebă Vărsătorul, obosit. În ultimele două 
ore, ridurile de pe fruntea bronzată i se adânciseră. 

— Tocmai au sigilat terminalul vortexului nostru, 
spuse ea, îmbrăţişând cu privirea zidurile 
Vadhastrei. 

Vărsătorul se ridică, zgribulindu-se şi se apropie 
de marginea încăperii. 

— Bizar, spuse el. Şi noi, şi Al Bokar, dorim 
eliberarea de vortex şi de Scripturi. De ce oare 
doreşte Al Bokar să ne ţină deoparte? 

Gom ridică din umeri. Se aşeză pe estrada de 
gheaţă. Se uită la spiralele brundului ce luceau în 
tonuri palide şi la ecranele sparte ale unor sferoide 
3D pe care Preacucernica Sarah le adusese din 
depozitele brundului, doar-doar ar fi putut găsi o 
ieşire din Vadhastra. Nu reuşiseră însă să facă 
nimic. Strămoaşele lor conduse de Jehanne Butler, 
luptaseră împotriva acestor maşini şi bine 
făcuseră. 

— Probabil că doresc să fie singurii stăpâni ai 
spaţiului pe care îl inventează... zise ea şi ridică 
din umeri. 

— Bizar, repetă Vărsătorul. Loc este suficient. 
Pentru toţi... Ce crezi? Astrid ne-a copt-o? în 
definitiv, ea a sprijinit totdeauna poziţia Cassandrei 
Septimus. Cu alte cuvinte, a fost mereu împotriva 
noastră... 

— Nu mi s-a părut să fi auzit despre Al Bokar. 

— E suficient să fi auzit Cassandra. Dacă ea ştia, 


se putea folosi de Astrid în calitate de martor 

inocent... 

— Cine ştie? se întrebă Gom, scuturându-şi 
coama de păr negru. Noi suntem din carne. Al 
Bokar sunt vortex. Cassandra din ce o fi, cu atâtea 
trupuri pe care le ţine în cuvele axolotl? 

— Poate că e Tleilaxu. Poate că Al Bokar sunt 
Tleilaxu, de fapt. 

— Cine ştie? făcu Gom, iarăşi. 

Vărsătorul o privi pe femela Tengri. O Amforă 
care îşi spionase sora în contul Bene Gesseritului. 
Releul care îi urmărise pe Gwenn şi Fingal cum 
lucrează pentru Al-Bokar pas cu pas, până ce 
aceiaşi Al Bokar s-o descopere şi să-i pună la cale 
uciderea la izvoarele Eniseiului. Un complot subtil, 
dus la capăt de mâini tradiţionaliste, în plin brund 
Tengri. Grupul lui Jum, sora mai mare a lui Gom, 
profitase de debandada ce însoţise invadarea 
Samoedei şi o ucisese pe Gom. 

Bene Gesserit se aşteptau însă la asta şi o 
aspiraseră în câmpul dislocat, în timp ce cuţitele 
complotiştilor îi sfâşiau spiralele. Lăsase în urmă o 
carcasă goală din carne şi se scursese în corpul 
pregătit s-o găzduiască. O femelă Ang, scundă, 
brunetă, cu păru lins şi cu ochii ceva mai puţin 
bridaţi decât ai Tengrilor. 

— Ce facem? Le spunem celorlalţi? se interesă 
Gom  întinzând mâna către culoarele ce se 
deschideau în Consistoriu. 

— Le spunem! stabili Vărsătorul. Îşi trase 
pelerina pe umeri şi cobori de pe estradă, urmat 
de Gom. 

li aşteptau cu toţii. Retorte, Amfore şi Păstrători 
ai Apei. 

— Suntem blocaţi, începu Vărsătorul fără 
introducere. Al Bokar au înconjurat Vadhastra şi 
sunt semne că vor să declanşeze criza finală prin 
care să distrugă vortexul şi Scripturile. 

— Nu putem părăsi brundul prin alte porţi ale 
câmpului? se interesă Ghazalla. 

— Nu. Toate porţile sunt acum în stăpânirea lor. 

— Inţeleg, spuse Ghazalla. Cum sunt dispuse 
grupurile lor? 

— Există două spaţii, începu Gom. Unul real, pe 
care îl ştim cu toţii. Celălalt este copia primului; 
fiecare dintre noi are o replică în el, iar Al Bokar îl 
oferă acum spre studiu Decanatului în locul realei 
Terra Naevata. Decanatul a căzut în plasa lor şi îl 
examinează, crezând că tot ce vede acolo are loc, 
în fapt... 

— Nu pricep de ce e Decanatul interesat atât de 
mult în legiuni. Ce scop au cu ele? Le-au oferit 
câmpurile şi Scripturile, iar acum le studiază 
continuu... 

— Nu ştiu, spuse Vărsătorul şi se strecură printre 
blocurile de gheață  prăvălite din tavanul 
coridorului. 

Se apropie de o spirală şi o atinse, crescând 
intensitatea luminii din culoar. Silueta lui înaltă se 
încovoiase, iar părul creţ i se strânsese în inele 
slinoase, albicioase. 

— Tare mă tem că Al Bokar nu va distruge 
Decanatul. Vor doar să-i împiedice să mai dirijeze 
legiunile. Al Bokar au încă nevoie ca Decanii să 
genereze vortexul. 

— Ştiu eu? Ghazalla părea nesigură. Practic, 


există acum un teritoriu aflat în întregime la 

dispoziţia noastră. De ce să nu profităm de... 

Gom ţâşni brusc în picioare, întrerupând-o. Îşi 
puse mâinile la urechi şi închise ochii. După câteva 
secunde, şopti: 

— Poarta  Vadhastrei s-a deschis. Cineva 
penetrează câmpul... 

Preacucernicele Maici sondară undele, încercând 
să detecteze cine era nou-venitul. Nu au avut timp 
să-şi dea seama ce se petrece, pentru că, în 
tunelurile străbătute odată de trenuri, se auzi 
vocea tunătoare a lui Ivor Al Bokar: 

— Suntem aici! 

Capitolul XXVI 


Ghildarii obişnuiau să spună că vortexul este 
reincarnare pe orizontală. Aşa cum Samskara 
înseamnă să vagabondezi între un trup şi altul de-a 
lungul timpului saltul în vortex înseamnă să 
vagabondezi între replicile propriului trup, de-a 
lungul spațiului. 


PE FRATELE LUI VOJEN ÎL CHEMA IAN şi era 
subordonatul direct al lui Kofflach. Era un ins 
scund, slab, brunet, un adevărat Dansator-Faţă, 
racolat (spuneau unii) sau comandat prin contract 
(după cum spuneau alţii) de Dendros de la Bene 
Tleilaxu. Ca orice Dansator-Faţă, avea un control 
desăvârşit al musculaturii sale, de la fibrele cele 
mai puternice, până la fasciculele cele mai fine 
care îi comandau mimica. 

Cavităţile sale pleurale şi abdominale deveniseră 
- ca în cazul tuturor Dansatorilor-Faţă - rezervoare 
pe care le puteau umple sau goli cu secrețiile, 
gazele şi lichidele pe care le avea mereu asupra 
sa: butelii plate cu gaze sub presiune, rezervoare 
elastice pline cu lichid şi baloane amniotice 
secretânde. 

Oasele lui erau mai elastice decât ale unui nou- 
născut, permițându-i oricând să se aplatizeze sau, 
din contră, să se dilate, lucru la care îl ajutau şi 
sus-numitele lichide şi gaze. Nu se folosea decât 


de arme albe şi de otrăvuri; pe acestea din urmă le 

avea în permanenţă asupra lui, într-un organ 
special conceput de Tleilaxu: guşa omnimurti, ce îi 
înconjura gâtul, deschizându-se unidirecţional în 
cavitatea bucală printr-un sistem de valve ce 
împiedicau autootrăvirea lui lan. 

A lui lan sau a oricărui alt luptător-umbră. 

Cunoştea boshii ca nimeni altul, fiind în stare să 
se prelingă de-a lungul organelor lor vitale fără să 
le provoace cea mai mică perturbare şi fără să fie 
simţit de nici un om, ghildar sau nu, oricât de 
versat ar fi fost în scrutarea câmpului. De altfel, 
multă lume vorbea despre un pact semnat între 
asasini şi boshi, însă realitatea era cu mult mai 
prozaică. Cele două colectivităţi se foloseau una de 
cealaltă - o simbioză sau mai degrabă un 
parazitism al asasinilor pe seama boshilor care nu 
renunţau la doctrina spros med în ruptul capului. În 
fond, a fi parcurs de un asasin care te părăsea 
pentru a ucide sau a fi ucis, era un eveniment pe 
care îl puteai contempla şi de la care aveai de 
învăţat o grămadă despre lume. 

lan aştepta de două zile ascuns în zidul exterior 
al  boshului privat al  Cassandrei Septimus 
Sommers. Ordinele lui Kofflach fuseseră cât se 
poate de precise. Generalul avea nevoie de 
moartea unei anume Cassandra, pe care lan se 
învățase s-o recunoască fără dificultate după 
anumite semnale din vortex. Era stigmatizată de 
spaima pe care o trăsese Mordechai Diaz în 
momentul în care constatase că pierde teren în 
faţa lui Oreste şi, deşi acea Cassandra transferase 
informaţia în vortexul tuturor congenerelor ei, 


semnalul cel mai puternic se afla tot în ea. 

lan marcase acel semnal care o localiza mereu 
pe acea Cassandra care îl interesa. Ea trebuia să 
dispară. Nu ştia de ce şi nici nu se interesase ce 
motive îl împinseseră pe Kofflach să-i dea acest 
ordin. Era un luptător-umbră, un ghildar care ştia 
căile  boshului, un Dansator-Faţă conceput să 
ucidă. 

Era într-o zi de Madai, la mai puţin de două 
saptămâni după ce se declanşase războiul de 
asasini dintre dinastii, când Cassandra marcată ieşi 
din cuvă, gata să se deplaseze prin Edificiu. 

Iniţial, nu remarcă crisparea de pe chipurile 
replicilor sale. lan însă o constată imediat, dar 
ştiind că frica lor nu avea legătură cu misiunea sa, 
nu îi acordă atenţie. Işi pregăti doar releele de 
vortex, pentru a înregistra conversaţia replicilor. 
Un Dansator-Faţă nu ucide niciodată fără să nu-şi 
ia astfel de măsuri. Ghildarii sunt suspicioşi şi se 
pot oricând interesa despre modul în care a decurs 
asasinatul pe care l-au comandat. 

— Bună dimineaţa, începu Cassandra pe care 
trebuia s-o elimine lan. Ce-aţi mai aflat? 

Una dintre copii făcu semn cu bărbia către 
songdu. N 

— Am comunicat cu Astrid. In Terra Naevata se 
află urmaşe de-ale Bene Gesseritului. Cassandra 
Secundus nu le-a distrus pe toate. Până mai 
deunăzi se aflau într-un brund stabil, denumit 
Vadhastra. Ceva le-a gonit însă de acolo. Astrid a 
încercat să le contacteze, dar n-a reuşit. 

Cea pe care o urmărea lan din grosimea 
peretelui boshului se lumină la faţă. Impresia lui a 


fost că ea atâta aştepta, dar se rezumă să-i 

înregistreze reacţia în câmp, fără să dea nici un fel 
de interpretare acestui fapt. Ghildarii superiori n- 
aveau nevoie de părerile lui. Cât timp nu ucidea, 
un luptător-umbră era la fel ca şi boshul în care se 
ascundea: un practicant spros med, care nu se 
implica în acţiune. 

— Cât de multe sunt? întrebă Cassandra care 
trebuia eliminată. 

Nu i se răspunse imediat. Aşezate în jurul mesei 
din carapace verzuie, celelalte o iscodiră, nesigure. 

— Ce se întâmplă? le întrebă. 

— Nimic, îi răspunse cea care petrecuse afară 
ultimele ore. Vroiai să ştii cât sunt de multe? Sunt 
vreo treizeci. Le conduce un bărbat... Un legionar 
Varig. Un Vărsător. 

— Născut în zodia... începu Cassandra marcată 
de lan. 

— Nu. Vărsător e un titlu imaginat de refugiate. 

— Ah, spuse ultima ieşită din cuvă şi se uită la 
limbile din os ale boshului, ce se roteau cu 
lentoare pe peretele palpitând. Avu o presimţire 
neagră şi privi în tavan, la vortexul suspendat. 
Celelalte îi urmăriră privirea fără să schiţeze nici 
un gest. În vortex era silentium absolut. 

— Bine, le zise într-un târziu. Asta e. Acum 
trebuie să ies. 

— Succes! Ai căpătat răspunsurile la întrebările 
pe care ţi le puneai? o întrebă una dintre replici. 

— Da, se miră Cassandra. N-aţi citit în vortex? 

— Tocmai că am citit. N-am găsit nici un răspuns 
pe care să-l fi înregistrat. Erau doar amintirile tale. 

— Doar amintirile mele... da. Când voi reveni, voi 


înscrie totul acolo în vortex. Acum trebuie să ies, 

repetă ea şi se ridică de la masă. Se opri, se uită la 
congenerele ei şi se hotărî să le spună direct ceea 
ce avea, oricum, să înregistreze în vortex: Am aflat 
că Tengri sunt Dispersia... Astrid mi-a zis-o foarte 
clar, încheie ea. 

Păşi către ieşire cu puţin mai repede decât ar fi 
trebuit; mai repede, oricum, decât se aştepta lan. 
Lui i se păru că mersul ei are o semnificaţie, cum 
avea de altfel şi felul în care îşi ţinea mâinile: cu 
degetele uşor strânse. 

De fapt, Cassandra activă se întreba dacă 
celelalte nu-şi dăduseră seama cumva de planurile 
ei. Câte Maici se aflau pe Terra Naevata? 
Patruzeci? Cincizeci? Ar fi fost ele dispuse să uite 
duşmănia ce le opunea Cassandrei Sommers? 

leşi din bosh, gândindu-se la posibilităţile de 
manevră pe care i le deschideau cei patruzeci sau 
cincizeci de Bene Gesserit de pe Terra Naevata. 
Câteva zeci de Bene Gesserit şi o legiune a 
Dispersiei. Membrii Ordinului de afară n-ar fi 
acceptat decât o singură plată - era ceva tare 
scump, însă Cassandra activă ştia sigur că din acel 
moment nu-i vor mai ieşi din cuvânt... Cu alte 
cuvinte, toate replicile din cuvele axolotl puteau să 
piară doar pentru ca cea marcată de lan să capete 
controlul... 

lan nu se grăbi. Ştia că poate ajunge în dormitor 
înaintea Cassandrei active. | se păru mai important 
să asculte ce vor spune replicile ei în timp ce 
intrau la loc în cuvele Tleilaxu. 

— leşise din cuvă când am stabilit să anulăm 
intrările lui Mord în memoria noastră? întrebă una. 


— Putem controla, răspunse o alta şi deschise 

registrele boshului din ultimele două săptămâni. 
Revăzură scena pe care le-o afişa câmpul. 
Cassandra activă ieşise din cuvă după ce 
hotărâseră ele cum să utilizeze vortexul. Nu fusese 
de faţă când îi modificaseră parolele de protecţie 
în caz că Mord încerca să schimbe informaţiile din 
el. 

— Deci e adevărat, remarcă una dintre ele. Ea 
nu ştia parolele de protecţie. 

— Mie mi s-a părut foarte nervoasă, sublinie alta. 

— Nervoasă sau nu, Cassandra activă i-a deschis 
lui Mordec'hai accesul către memoria noastră din 
vortex fără să ştie că am hotărât s-o protejăm. A 
făcut-o fără să ne anunțe. Credeţi că e animată de 
vreo intenţie folositoare? Credeţi că are de gând să 
acţioneze în contul tuturor replicilor şi ne ascunde 
asta tocmai ca să-l ducă de nas pe Mord? 

— Ea n-a fost la Syrta. Ea n-a suportat 
condiţionarea lui Mord. Cassandra activă doreşte 
altceva, nu să-l distrugă pe Mord... 

— Cassandra activă nu doreşte să ne protejeze, 
stabili o alta. 

Se priviră în tăcere, după care se ridicară ca la 
un semn şi porniră către cuve. Înainte să tragă 
foliile amniotice deasupra lor se mai auzi vocea 
unei replici: 

— Eu cred că această congeneră a noastră îşi 
doreşte ceva doar pentru ea... Urmară câteva 
secunde de pauză. Poate că ar fi mai bine să 
supraveghem în permanenţă vortexul nostru, zise 
ea şi renunţă să intre în cuvă. 


* 

lan se strecură prin cavitățile boshului către 
dormitorul Cassandrei. Se prelinse, îngust precum 
o bucată de piele proaspăt jupuită pe lângă 
intestinele boshului, se înfăşură în jurul tuburilor 
de cartilaj care aduceau aer în trupul ghildarului 
extins, zdrobi din nebăgare de seamă o arteră care 
se revărsă în grosimea pereţilor şi pierdu cel puţin 
două minute până s-o strivească între doi cleşti din 
OS. 

Ajunse în dreptul branhiilor tubulare care 
alimentau cu oxigen dormitorul Cassandrei. Se 
asigură că sora Decanului în opoziţie e singură - 
tocmai scosese din bibliotecă un volum al Textelor 
Conservării - după care deschise balonul cu 
extract de frasal modificat şi-l deşertă între 
oscioarele tăioase ale branhiilor ce zumzăiau 
potolit. Apoi se răsuci şi privi la Cassandra, 
înregistrând în vortex desfăşurarea asasinatului. 
După ce va reajunge la Kofflach, acesta o să poată 
parcurge, dacă va dori, imaginile şi sunetele morţii 
Cassandrei Septimus, ba chiar şi gândurile 
acesteia. 

Ea continua să citească, fără să bănuiască nimic. 
lan rămase nemişcat, aşteptând s-o vadă cum 
adulmecă aerul. Nu trebui să aştepte mult. La un 
moment dat, Cassandra lăsă Textele din mână şi 
privi, uluită, în încăpere. Abia atunci, luptătorul- 
umbră se apropie de spiralele încastrate în perete 
şi emise semnalul de detresă înainte ca boshul să 
apuce s-o facă. 

— Crezi că asta o să-l ajute pe Ivor? auzi el, 


stupefiat, o voce gravă care se ridica dintre 

măruntaiele boshului. Recunoscu vocea Decanului 
în exerciţiu, realiză că ceva nu e în ordine şi dădu 
să se retragă într-o zonă sigură, în apropierea 
oaselor late care asigurau structura de rezistenţă a 
Ghildei Extinse. 

Dar nu reuşi să scape de revărsarea acidă a 
intestinelor boshului. Simţi cum pielea extensibilă 
de luptător-umbră îi ia foc şi încercă să strige, dar 
chiar atunci, artera pe care se străduise s-o 
strivească între cleşti plesni şi sângele boshului îl 
năpădi prin gură şi nas, împiedicându-l să mai 
respire. 

Abia dacă apucă să-i trimită lui Kofflach mesajul 
prin care codifica eşuarea operaţiunii, urmat 
imediat de pachetele de informaţie prin care 
înregistrase desfăşurarea misiunii. 


* 


— Ba ai să mergi, Ivor! Ai să participi cu Oreste 
la misiunea în amplificator! Nu trebuie să dai 
înapoi. 

Nizar mergea la un pas în spatele Decanului. Se 
apropiau de platforma militară a  Edificiului 
Superior. Iritată, Venexiana îi urma la câțiva metri. 
Ivor merse câțiva paşi fără să mai scoată o vorbă. 
Apoi izbucni: 

— Ar trebui să profit de faptul că ştiu că Oreste 
se află în Syrta, ca să lansez asasinii pe urmele 
lui... Dacă doreşte să efectuăm salt împreună, de 
ce continuă să trimită asasini în Pantelleria? 

— Asasini împotriva lui Oreste? Când e găzduit 


de Mordechai Diaz? Tu de unde crezi că vei 

efectua salt acum? Nu dintr-un amplificator al 
Ghildei?... 

— Splendid! Poate că Oreste o să fie mai 
deştept! Poate că el îşi va lansa asasinii împotriva 
mea... Poate că el n-o să se împiedice de un 
Tleilaxu care crede că ştie ce e diplomaţia... 

— Nu. El se împiedică de Mord. lar Mord se 
împiedică de Dendros. Adică de mine. Nu va 
trimite nici un asasin, te asigur! Şi chiar dacă ar 
face-o, nu controlez eu Ghilda Extinsă? 

Ivor se opri şi pufni: 

— Din cauza asta a murit lan? 

— lan trebuia să moară... în plus, noi plănuisem 
ca atentatul împotriva Cassandrei să eşueze. 
Moartea lui lan ne-a ajutat, nu? A pierdut prea mult 
timp în boshul cuvelor ca să le asculte pe celelalte 
Cassandre. Apoi, s-a grăbit. A făcut o greşeală şi a 
murit. E simplu. Dar noi am aflat foarte mult. O 
Cassandra Septimus care complotează împotriva 
congenerelor ei. E o informaţie care ne aduce 
numai foloase. 

Uşa din faţa lor culisă. Pătrunseră în cubitacilul 
translucid suspendat deasupra  puţului de 
comunicare. Firul guvernor de pe culoarul din 
spatele lor se stingea cu lentoare. Cubitaclul vibra 
uşor, cufundându-se în apă. Branhiile bolboroseau 
deja, pompând oxigen în interior. 

— În schimb, tuşi Nizar încurcat, Sommerşii au 
descoperit registrele de acces în vortexul paralel. 
Aşa că n-ai cum să nu participi la misiunea asta! 
Măcar ca să vezi cât de mult au aflat... 

— E singurul argument valabil pe care mi l-ai dat 


până acum. Tleilaxu a pierdut controlul exclusiv 

asupra legiunilor şi are nevoie de Decanul în 
exerciţiu ca să-i scoată castanele din foc. 

Cubitaclul se angajă într-un nou puț de 
comunicare care îl ducea în miezul Pantelleriei 
Inferioare, înconjurat din toate părțile de 
paralelipipede şi prisme lucioase. 

— Vreau să văd boshul lui Oreste! se ambală Ivor 
şi se răsuci, privind spre şirul de clădiri luminoase 
din spatele său. 

— Termină cu prostiile, Ivor! spuse Nizar. Ştii 
bine că Oreste e în Syrta cu tot cu bosh... 

Uşa cubitaclului se deschise. In faţa lor se ivi un 
hol lung, alb, şi mirosind acrişor a substanţe 
antiseptice, acoperit cu o piele ce fremăta discret 
sub periile care o curăţau cu detergent. In capătul 
culoarului, militari îmbrăcaţi în uniforma Ghildei 
aşteptau aliniaţi de o parte şi de alta, prezentând 
onorul. 

— E stupid! lansă Ivor peste umăr. E cel mai 
stupid lucru pe care m-ai sfătuit vreodată să-l fac! 
Şi când mă gândeam că fiind Dendros o să fie cu 
mult mai avantajos pentru mine... 

— Dendros joacă clef de voûte cu Mord de ani de 
zile. Ştiu că Mord trădează Ghilda, dar, până acum, 
nu l-am prins cu mâţa în sac. Mord este şmecher şi 
se maschează perfect. 

Ivor se opri în mijlocul culoarului şi puse mâna 
pe umărul lui Nizar. Faţa cenuşie a bătrânului 
tresări. Decanul se uită după Venexiana. Era la o 
distanţă suficient de mare ca să nu audă ce avea 
să-i spună lui Nizar. 

— Mi-ai spus că Astrid complotează cu 
Sommerşii, îi şopti el, şi că, dacă o ucid, împiedic 

declanşarea unui război de asasini. N-am 
împiedicat războiul de asasini, iar Astrid n-a murit, 
ci a dispărut. Acum mă sfătuieşti să efectuez salt 
cu Decanul în opoziţie, cel cu care sunt în război, şi 
aflu că ai mare interes la povestea asta. Dacă 
lucrurile ies rău, care e partea ta de 
responsabilitate, Nizar? 

— Responsabilitatea mea e vortexul, Ivor! lar tu 
trebuie să efectuezi salt cu Oreste! Trebuie să ne 
asigurăm că o persoană avizată priveşte în Terra 
Naevata! Nu uita! Eu sunt Ghilda şi Tleilaxu, 
deopotrivă! Creator şi administrator al vortexului, 
deopotrivă!  Responsabilitatea ta e puterea. 
Vortexul şi puterea merg împreună. Tu crezi 
cumva că Oreste ţi-a întins mâna gratuit? 

— Tocmai! 

— Cum crezi că Massaii i-au spulberat pe Kildare 
şi pe Soheri? Era imposibil fără vreun ajutor din 
afară! Prin vortexul paralel, vreau să zic! Am 
studiat cu atenţie ecuaţiile legiunilor... Massaii au 
fost ajutaţi! 

Ivor se apropie de urechea lui Nizar şi-l strânse 
mai tare de umăr; degetele sale se afundară în 
textura fină a pelerinei, dar chipul bătrânului 
rămase neclintit. 

— Ai spus că, scrâşni Decanul, ai spus că 
Sommerşii nu vor pătrunde în vortexul paralel! Dar 
ei au făcut-o! Ai spus că Massaii vor fi spulberaţi! 
Dar ei stăpânesc acum dunele nord-africane! Ai 
spus că Mess şi Brenda îi vor duce de nas pe 
Sommerşi! Sommerşii nici n-au ţinut cont de cei 
doi! Estimezi greşit, Nizar, sau vrei să mă tragi pe 
sfoară? 

— Ai o soluţie mai bună? i-o reteză bătrânul 
Tleilaxu. 

Câţiva magistrați se opriseră în dreptul scărilor 
ce duceau spre amplificatorul de vortex. 
Venexiana zâmbi la comandă şi o luă din loc, cu 
paşi siguri. Ivor şi Nizar o urmară. Se strecurară 
printre operatori, salutară magistraţii şi intrară în 
salon. Ofițerii ţâşniră în picioare. De data asta, Ivor 
se opri şi îi trecu rapid în revistă, zâmbind de 
circumstanţă. 

— Procedaţi! le dădu liber după câteva secunde. 

— O gură de coniac de Giedi Prime? îl îmbie 
Plonsky. 

— Nu, mulţumesc, răspunse Ivor şi se uită la 
ceas. 

Se gândi la sferoidele Ghildei răspândite prin 
saloanele, străzile şi pieţele Decanatului. Toţi 
supuşii lui erau cu ochii ţintă în sticlă. Cei doi 
Decani, între care se declanşase un război de 
asasini, urmau acum să lupte împreună. 

— Incă o oră până la intercepţie, recită Plonsky. 
Cincizeci şi cinci de minute până la contactul 
vizual. 

Ivor se lăsă să cadă într-un scaun. O uşă laterală 
se deschise şi un grup de laborante ale Ghildei 
dădură buzna în salon, răspândindu-se printre 
fotolii. 

— Începem, domnule Merovingi? îl întrebă una 
dintre ele pe Ivor. In spatele ei, susţinute prin 
vortex, aşteptau trusele de machiaj. 

— Nu încă, zise el şi se întoarse spre Nizar, 
făcând semn fetei să se îndepărteze. Ascultă, îi 

autonomă pe care au indus-o Sommerşii în Terra 
Naevata? 

Nizar respiră adânc şi răspunse dintr-o suflare: 

— Voi cupla dinastia Merovingi la legiunea 
Tengri. Apoi îi voi pune pe Tengri să distrugă Terra 
Naevata. În final, pentru a menţine funcţionalitatea 
Terraei, îi voi sparge pe Tengri în legiuni 
concurente şi ciclul se va relua. 

Nizar se opri. Ivor ridicase sprâncenele, 
împungându-l pe Tleilaxu cu privirea. 

— Ce-ai spus? Scrâşni, făcându-i pe toţi să 
întoarcă ochii spre ei. Continua în şoapta: Tengrii? 
Nu-i folosim împotriva Dispersiei? Pe urmă, ce-o să 
facem ca să ne autostudiem? Tengrii sunt prea 
puţini ca să ne poată conţine... 

— N-avem de ales, sublinie Nizar. Şi trebuie s-o 
facem repede. Să-l devansăm pe Oreste, să nu 
care cumva să pună el primul mâna pe Tengri. 
înţelegi acum de ce am insistat să fii alături de el 
în cursul misiunii? 

— E stupid, răspunse Ivor, din ce în ce mai palid. 
Ce ne facem dacă Tengrii intră într-o curbă 
descendentă? 

— Înseamnă că vom câştiga lupta de azi cu 
Dispersia, dar vom pierde confruntarea cu 
Sommerşii. 

Asta era. Nizar putea să spună chestia asta cu 
mult calm, câtă vreme se afla deasupra luptelor 
dintre dinastii. Ivor îşi plesni mâinile şi o chemă pe 
tânăra ghildară cu trusele de machiaj. 

— Va trebui să vă fac un contrast mai accentuat, 
domnule Merovingi! 

— Fă-mi ce ştii! 

Se lăsă pe mâinile tinerei. Spuma înţepătoare pe 
faţă. Unguentul cu care lustruia spiralele. Ivor o 
întrerupse brusc, făcându-i iar semn lui Nizar să se 
apropie. 

— Dar dacă i-am lăsa pe Sommerşi cuplaţi la 
Tengri şi noi am intra în Spree? Spree n-au chiar 
nici un fel de şanse ca să câştige? 

— O dată cuplat, preiei trena acţiunii legiunilor. 
Ce fac ele, faci şi tu... La ora asta, ecuaţiile arată 
un avantaj net al Tengrilor. 

Orice ar fi făcut, exista riscul să-i bată pe unii şi 
să fie înfrânți de ceilalţi. Nizar dădu din cap. Aşa 
era. Nu putea să garanteze pentru ambele victorii. 
Acum, totul era ca Ivor să nu-l scape pe Oreste din 
ochi în cursul acţiunii. Să-l ţină pe Oreste sub 
observaţie până ce Nizar va reuşi să-i capteze pe 
Tengri. 

— Ciclul se va relua, Ivor! spuse Tleilaxu apăsat. 
Tengrii se vor înmulţi şi vor deveni din nou 
ocheanul prin care vom privi la noi înşine. Lasă pe 
mine, Ivor! 

ÎI strânse uşor de braţ. Ivor se gândi că lui Nizar 
Al Awad îi era uşor să facă gesturi de încurajare... 

— Treizeci de secunde până la începerea 
acţiunii, se auzi vocea lui Mord din cuva de sunet. 
Decanul nici nu catadicsi să-l privească. Se 
mulţumi să-i privească reflexia într-una dintre 
ferestrele largi ale salonului. El era aici, în timp ce 
duşmanul lui de moarte se afla în proprietatea lui. 
Ar fi trebuit să pun să-i aresteze pe toţi, se gândi 
Ivor. 

Se lăsă pe spătarul care păru să-l îmbrăţişeze şi 
făcu semn machiezei. 

În sera din Syrta mirosea a flori proaspete de 
mandarin. Boshii căpătaseră o culoare uşor violetă, 
scuturându-se când şi când, de câte ori Oreste 
făcea o mişcare mai bruscă. Până la urmă, 
ajunseseră cu toții să facă ceea ce dorea el. Nizar 
fusese obligat să declanşeze războiul de asasini, 
fără să mai simuleze o situație de criză în care 
Sommers şi Merovingi să se înfrunte, Astrid îi 
comunica surorii sale, Cassandra, tot mai multe 
despre Terra Naevata şi, cât de curând, sferoidele 
Ghildei Extinse vor înscrie misiunea paralelă de 
salt pe care Decanul în exercițiu o va îndeplini 
alături de duşmanul căruia îi declarase un război 
de asasini. 

— A mers strună, zise Cassandra Septimus, cu 
voce potolită. 

Oreste încuviinţă, urmărind în viziera coifului 
imaginea sa din vortex. De câteva minute bune 
verifica amplificatorul. Sărea în spaţiul de referinţă, 
trăgea, lovea, eschiva. Se oprea doar când şi când 
ca să verifice parametrii de mişcare ai copiei din 
culoarul skye trug. 

— Cum ziceai că se numeşte matca? întrebă el 
privind ţintă către un sferoid 3D care ilumina în 
tonuri albăstrui de pe o masă alăturată. 

— Ulla Mingre, se auzi vocea lui Mordec'hai din 
cuva de sunet a sferoidului. Trebuie să te mişti 
repede! Merovingii sunt şi ei pe urmele ei! 

— Toată lumea e pe urmele ei! 

— Toată lumea, îl îngână Mord, dus pe gânduri, 

de la câteva sute de mile depărtare, din 
Pantelleria. 

Mord mai făcu o verificare generală a câmpurilor 
pe care le controla. In trecere, aruncă o privire 
asupra blocurilor de memorie ale Cassandrei. Oare 
cât de mult văzuse Oreste din ce făcuseră ei doi în 
Syrta? Cât timp va menţine Oreste armistițiul, 
făcându-se că nu-l interesează ce făceau replicile 
surorii şi soţiei sale? 

Mord intrase în câmpul lor personal din boshul 
privat şi le citise memoria remanentă în vortex. 
Cassandra, o adevărată Bene Gesserit cu două 
feţe, ştiuse tot timpul de Terra Naevata şi o 
trimisese pe Astrid să spioneze în contul ei 
legiunile. Poate că am să trag cu ochiul să văd 
unde e Astrid acum, îşi spuse Mord. Dacă o 
descopăr în timpul saltului, pot negocia cu 
Merovingii. Dacă negociez cu Merovingii, poate că 
voi reuşi să-i fac vânt lui Dendros de lângă mine, 
iar Ghilda va deveni în întregime a mea. 

...8 unui prăpădit ridicat din Landsraad, spuse el 
cu Glas de vortex, fără să-i pese dacă îl aude 
cineva. Nervos, îşi luă cuşma de pe cap şi, 
ostentativ, o aşeză pe braţul fotoliului. 

II privi pe Oreste cum se răsuceşte cu faţa spre 
sferoidul amplificatorului. Le făcea semn militarilor 
din fotoliile proprietăţii sale din Syrta, capturați în 
snopurile de axoni ce îi conectau la spaţiul de 
referinţă. 

— Hei, Oreste! îi zise. Încă un minut şi dispari 
Vreau să-ţi spun că nu ştiu la ce legiune îi voi ataşa 
pe Merovingi... Şi nici dacă voi reuşi să-i captez pe 
Tengri înaintea lor. Dacă pierdem însă, fii sigur că 

mi-a plăcut al naibii de mult să lupt alături de tine! 

Spune asta din cauza Cassandrei? se întrebă 
Oreste. Scârba! Un nondecizional parvenit, asta 
era, un nondecizional care se împăuna acum! Un 
ins care pretindea că are dificultăţi doar pentru a-i 
arăta superiorului său cât de bine îl slujeşte! Cum 
să-i rateze pe Tengri! N-aveau cum să piardă! 
Acum, îi făcea doar un pic de curte viitorului Decan 
în exerciţiu. Sau, îl lua peste picior. 

— E reciproc, Mord! Reciproc! îi răspunse Oreste, 
îmbujorându-se, ca şi cum s-ar fi emoţionat de 
dovada de prietenie. Noroc cu releul de sprijin 
mental pe care şi-l lăsase în câmp! O să reuşim! 
Numai să bagi bine ecuaţiile la cap şi să lansezi 
vortexul până în matele Dispersiei! spuse el, mai- 
mai să verse din cauza teatrului pe care îl juca şi, 
pentru prima oară, o invidie pe Cassandra pentru 
faptul că nu era obligată să suporte de una singură 
toate mizeriile vieţii Decanale... împărțea ipocrizia 
cu toate replicile ei din cuvele axolotl. 

— Câine îl fac! Câine fac din vortex! îl auzi pe 
Mord cum îi cântă în strună. O să-i adulmece pe 
Merovingi până în miezul Dispersiei şi o să-i 
mestece! Bucată cu bucată! încheie el; îi mai făcu 
lui Oreste un semn cu degetele şi dispăru din 
sferoide. De acum, trebuia să facă pe gazda în 
salonul din Pantelleria. Trebuia să-l salute pe 
actualul Decan în exerciţiu... 

— Treizeci de secunde până la începerea 
acţiunii, se auzi vocea lui în cuva de sunet. 
Instantaneu, sferoidul 3D din faţa lui Oreste îi 
înscrise pe Ivor şi Mordec'hai. 


— Va fi o misiune în plin armistițiu dintre Casele 

Sommers şi Merovingi! spunea ghildarul cu voce 
sobră şi, imediat, Oreste îşi văzu chipul pe sferoid, 
alături de al lui Ivor. Se priviră pentru o fracțiune 
de secundă şi dădură din cap. Un salut rece, 
pentru salvarea aparenţelor. 

De altfel, Decanul începu să se mişte ca şi cum 
n-ar mai fi avut stare în fotoliul său. Apoi mai privi 
o dată câtre militarii din patrula sa, se uită cu 
coada ochiului la Oreste şi ordonă; 

— Salt în spaţiul de referinţă! 

Oreste se trezi instantaneu pe acelaşi palier skye 
trug cu patrula din Pantelleria. În fruntea ei, Ivor 
Merovingi. Ochii acestuia priveau undeva în stânga 
vizierei, la spoturile care arătau poziţia reciprocă a 
combatanţilor. Reflex, patrula Decanului ocupase 
partea din dreapta a coridorului de referinţă. 

Se teme! Se teme să nu-i întind vreo 
ambuscadă! îşi zise Oreste. 

— Bună seara, Decanus Maximus, spuse cu voce 
uşor distorsionată, semn că trecerea în substanţă 
nu avusese loc în totalitate, îşi înclină capul, 
respectuos, şi privi fugar la spoturile propriei 
patrule. Se aflau la doar câţiva paşi în spatele lui. 
Incordarea lor era aproape palpabilă în culoarul 
skye trug - erau gata să se năpustească asupra 
Decanului la cel mai mic semn de ameninţare. 

Dar, nici Sommers, nici Merovingi nu schiţară nici 
un gest. Se cântăreau din ochi, nemişcaţi. 

Imaginea standardizată din culoarele de 
referinţă parcurse releele Ghildei şi, în toate 
Edificiile, sferoidele 3D afişară scena în care 
Oreste, rebelul, se alătura lui Ivor. 


Lumea strânsă în Landsraad izbucni în urale. 

Boshii Ghildei Extinse reverberară de strigătele de 
încurajare, pereţii lor de carne prinseră să se 
unduie, trotuarele din plăci cornoase trepidară 
profund, iar ferestrele din ţesut de meduză se 
clătinară. Dar Ivor şi Oreste n-aveau cum să audă 
sau să simtă absolut nimic din cuvele de sunet ale 
amplificatorului. Efectuau salt spre Cassiteridae 
1832. 


— Mess! Messs! se auzi în peşteră vocea şoptită 
Cassandrei Al Bokar. 

Rupţi de oboseală, legionarii Kildare se străduiau 
să facă focul din grămezile de /ichiba scoase din 
raniţe. Soherii îl alergaseră nebuneşte pe coastele 
molcome ale înălțimilor Sidi Ferruch. Abia dacă 
nimeriseră peştera din cauza viscolului de afară 
deşi, după cum spunea Winnona, mare noroc mai 
avuseseră cu furtuna! Altfel, Soherii i-ar fi 
spulberat, iar cadavrele lor ar fi îngheţat acum 
răspândite pe tchang-thang-ul saharian, în loc să 
se încălzească în undele fierbinţi ale Izvorului 
termal ce ţâşnea din perete. 

— Sunt aici, Cassandra. Dar nu pot vorbi cum ar 
trebui... E prea multă lume. 

— Ţi-e teamă că vei fi auzit? Ţi-e teamă, Mess? 
Cassandra făcu o pauză, după care reluă: Dar este 
o situaţie urgentă, sali Harkonnen! Lucrurile n-au 
ieşit după cum am dorit noi... 

Larma din peşteră îl împiedică pe Messaoud să 


audă ultimele cuvinte, dar înţelese perfect ce 

sugerase Cassandra. Nu trecuseră mai mult de 
câteva minute de când Cora, matca minoră cu 
brundul spulberat, o băgase în sperieţi pe Gwenn, 
tânăra femelă care îşi imagina că este Bene 
Gesserit. Mess iscodise în vortex şi văzuse că 
Ossian abia aştepta ca cele două să se lupte, dar 
Gwenn se retrăsese în ultimul moment. 

Acum, abia dacă se vedea de sub păturile de 
blană întinse în spatele unui foc de /ichiba. Vorbea 
în şoaptă cu masculul ei, clătinând nervoasă din 
cap. 

— Am acţionat conform planurilor voastre, 
Cassandra! 

— Ştim! Ştim! Nu e vina ta... Dar, te afli într-un 
spaţiu inventat, sau ai uitat? 

— Nu. N-am uitat. 

— Tot e bine că ţii minte că te afli într-un spaţiu 
pe care l-am inventat noi, egalii tăi! chicoti 
Cassandra Al Bokar. Păcat că n-am prevăzut corect 
evoluţia situaţiei. Părea că totul va decurge 
conform planului, dar iată că ne-am înşelat! 
Highlanderii au fost puşi pe fugă... 

— lar Sommerşii au rămas cuplaţi la ei... 

— Deci ne paşte încovoierea vortexului! îi luă 
Cassandra vorba din gură. Putem dispărea dintr-un 
moment în altul... 

— Cât timp avem la dispoziţie? 

— Vortexul va fi închis ca o buclă, sali 
Harkonnen! Accentul Cassandra. Diseară, într-un 
fel sau altul, evenimentele se vor precipita în 
faldurile câmpului... 

— Câte ore am la dispoziţie? reformulă Mess. 


— Zece ore. Cel mult douăsprezece. Atunci va 

surveni riposta  Merovingilor.  Sommerşii vor 
contracara... Şi cine ştie ce se va întâmpla dacă n- 
ai să fii atent? Spune-mi! Brenda este la curent? 

— l-am explicat totul. Aşa cum ai spus. 

— Numai că ea n-a auzit o dată cu tine vuietul 
din receptor. Şi nici n-a citit Textele care rulau în 
sferoide, recită Cassandra cu lentoare. Suntem în 
mâinile tale, Mess! 

— Ce trebuie să fac? 

In loc să răspundă, Cassandra zise, absurd: 

— Spune-mi, Mess! Cum arăţi? Simt totul, cunosc 
lucrurile cele mai mărunte pe care le captez... ştiu, 
de pildă, că dacă Sommers va cupla o legiune din 
falsa Terra Naevata la agresorii Decanatului, atunci 
noi... atunci noi... Făcu o pauză, ca şi cum s-ar fi 
străduit să nu izbucnească în plâns, după care 
reluă brusc: Vreau să spun că dacă nu eşti atent, 
aceasta va fi ultima discuţie dintre noi, sali 
Harkonnen! 

— Ce trebuie să fac, Cassandra? 

Vocea ei tărăgănată continuă: 

— „.„.„captez orice. Cu toate astea, nu pot să ştiu 
cum arăţi!... Cum arăţi, Mess? 

Automat, cu cuvinte pe care nu le formula 
mintea lui, ca şi cum cineva l-ar fi folosit pe post 
de maşină de înregistrat pe care acum o derula la 
comandă, Messaoud începu să se descrie, cu voce 
poticnită. Işi scanda datele  antropometrice, 
amestecându-le cu informaţiile aflate în legiunea 
Kildare. Un limbaj compactat embrionar, dirijat de 
Cassandra. Legionari care credeau despre noi că 
suntem Bene Gesserit şi care ne-au luat sub aşa- 


zisa lor protecţie ca să ne studieze în voie... o 

femelă şi un mascul, aşa au transmis Ghazallei, că 
Mess Harkonnen şi Brenda Atreides sunt relee 
Bene Gesserit... Am şase picioare înălțime... 
Ghazalla a zis că da... Că să fim conduşi chiar în 
brundul ei... Am părul cret şi ochi căprui... Prin noi, 
Ghazalla vrea să mențină legătura cu Vadhastra... 
Sunt slab în comparație cu legionarii, dar mai solid 
decât Ivor, de pildă... Numai că Soherii s-au 
năpustit asupra legiunii Kildare şi i-au pus pe fugă. 
Acum, cine ştie cum vom mai ajunge să dăm ochii 
cu Ghazalla? 

— Nu este suficient! Fii mai explicit, Mess! 
Spune-mi despre pielea ta, Mess! 

Pielea mea este arămie... Mess se opri, 
înroşindu-se la faţă, dar continuă imediat să emită 
ceea ce dorea Cassandra Al Bokar să audă. Privea 
neînţelegător la corpurile albe ale Scoţilor care se 
vedeau printre perdelele de aburi ce se ridicau din 
undele fierbinţi ale izvorului, scurgându-se pe 
pietrişul de pe fundul peşterii. Mess nu reuşea să 
priceapă nuanţa de urgenţă din vocea ei, când o 
compara cu lucrurile frivole despre care tot ea îi 
cerea să povestească. 

— Hai, Mess! Spune-mi! Cum este pielea ta? 

— Mi-ai spus că e vorba despre o situaţie 
specială, care necesită o rezolvare grabnică, rosti 
el în şoaptă, pe cât de sec putea. Dar Cassandra Al 
Bokar oftă lung în loc de răspuns: 

— Mmmhhh... vei fi şi tu ca noi, răspunse după o 
pauză. La fel ca noi. Şi ai să înţelegi de ce 
procedez aşa... spune-mi cum e pielea ta, Mess! 

Messaoud tăcu mâlc. Cel puţin în spectru audio, 


de unde se auzeau gâfâiturile Cassandrei, din ce în 

ce mai tare. Dacă îl vor auzi Scoţii? 

In schimb, putea emite către Cassandra în 
hipobass: date, cote şi informaţii. Şi-o aminti cum 
era înscrisă în sferoidele 3D. Părul ei blond. Numai 
că acum, el nu mai era acel Messaoud Harkonnen 
care saliva privind-o. Acum, era sali Harkonnen şi 
aştepta o misiune de la Cassandra, pentru că 
ascultase vuietul din telefon, pentru că învățase să 
citească şi era pe cale să distrugă două legiuni 
adiacente,  capacitând-o pe  Winnona, matca 
majoră Kildare. Dar treaba ieşise pe dos şi, în loc 
să dispară Massaii şi Soherii, Highlanderii fuseseră 
cei puşi cu spatele la zid, iar Mess trebuia să 
primească iarăşi ordinele Cassandrei Al Bokar. 

— Trebuie să-ţi ofer măcar atât, reluă ea în 
şoaptă, pentru că orice s-ar întâmpla în orele care 
urmează, nu vei mai simţi niciodată acest lucru... 

Larma crescuse din nou în peşteră. Winnona 
discuta în şoaptă cu masculul ei dintâi şi cu Ossian, 
scrutătorul ei, în timp ce o mână de legionari, 
aparţinând unui alt brund, se cuplau la 
receptaculele de siderit în care creşteau-embrionii 
eclozaţi de matca minoră Cora. 

— Mă simţi, acum! Mă simţi bine de tot, nu-i aşa, 
Mess? 

Messaoud închisese ochii şi îşi ţinea respiraţia. 
Răspunse într-un târziu, încercând să menţină o 
voce cât mai sobră: 

— Te simt, Cassandra! 

— Ei bine, Mess, ştii că eu nu am ce să simt. Aş 
vrea să ştiu dacă ţie îţi place... 

— Imi place, Cassandra! Deşi nu mai sunt acel 


Mess de dinainte să fi citit şi să fi ascultat vuietul... 

— Îţi place, da? Şi mă simţi, da? Dacă vei izbândi 
în orele care urmează, îţi vei da seama... 

Messaoud se străduia să respire regulat. Matca 
se uita după masculii brundului ei, iar Tuath 
examina o nişă din peşteră. Ce vor să facă? auzi 
Mess Glasul de vortex al Brendei, care nu pricepea 
de ce se adună masculii în jurul Winnonei. 

Deodată, înţelese şi-i spuse Brendei, tot în Glas 
de vortex: 

Se vor acupla! O vor însămânţa, cât de curând... 
Mai tii minte când spuneai că Tleilaxu au inventat 
nişte „oameni“? o luă el peste picior, amintindu-i 
de discuţia din hala Tleilaxu. 

Brenda îl privi tăios şi strâmbă din nâs. Winnona 
se juca cu apa fierbinte, împroşcând-o încoace şi 
încolo, stropind pe toată lumea, pe Mess inclusiv, 
care se străduia să rămână nemişcat, deşi 
furnicăturile emise de Cassandra îi alergau la 
rădăcina coapselor. 

— Ne-aţi salvat chiar când Soherii se şi gândeau 
că ne mistuie în vortex, spuse Winnona, cu voce 
obosită. 

Brenda surâse şi se apropie de Mess, în timp ce 
ceilalţi legionari încuviinţau potolit. Îi priveau ţintă, 
în timp ce Cassandra îşi făcea de lucru, ca o bilă 
unsuroasă, de-a lungul spiralelor sale ca două 
braţe de păcură ce îi înconjurau mijlocul. 

Mess înclină capul, respectuos, spre Winnona. 

— Tuath! îl făcu matca atent pe masculul dintâi. 
Să-i răsplătim cum se cuvine pe prietenii noştri! 

Brenda se lipi de Mess. Nu aduce cu o Atreides, 
se gândi el. Măcar de n-ar simţi-o pe Cassandra! Ai 
putea să-mi spui că mă iubeşti, Mess? Vei înţelege 

de ce-ţi cer asta, când vei fi asemenea nouă! se 
suprapuse comunicarea  Cassandrei din câmp 
peste zgomotul brundului. 

— Te iubesc, dădu Mess curs dorinţei ei, în timp 
ce o privea fix pe Brenda. Ea se strânse, fericită, la 
pieptul lui. 

— Cum am putea să vă răsplătim? se auzi vocea 
lui Tuath. 

— Deocamdată, găzduirea este cel mai bun lucru 
pe care ni-l puteţi oferi! spuse Mess şi o strânse pe 
Brenda în braţe. Te iubesc, formulă el în vortex, iar 
ea surâse uşor. 

Cassandra se retrase subit din vortex. Ca şi cum 
cineva ar fi tras brusc o draperie. Dispăru cu totul 
din câmp şi din spectrul audio. În schimb, Mess o 
simţea prea bine în continuare. Spiralele lui păreau 
să fie traversate de mercur lichid. 

Sunt în tine, Mess. Matricea ta de primire în Al 
Bokar. Mă simti? 

Messaoud se desprinse de Brenda, luă apă fiartă 
în căuşul palmelor şi se frecă pe faţă. De fapt, 
Cassandra doreşte altceva îşi spuse. După ce se 
spălă, simţi cum trăsăturile i se relaxează şi se uită 
la Brenda care îi zâmbea cu naivitate. Legionarii 
Winnone dispăruseră în nişa pe care o cercetase 
Tuath, iar vocile lor joase se auzeau din ce în ce 
mai estompat. 

— Sali Harkonnen? se auzi iarăşi şoapta din 
peşteră. Cassandra revenise la tonul ei plat, 
obişnuit. 

Mess se trânti pe jos şi se înveli în păturile de 
blană oferite de Winnona. 


— Sunt aici, răspunse el cu voce stăpânită, 

adăpostindu-se în blănuri. 

— Înţelegi ce-ţi spun? îl interogă ea în şoaptă. 

Messaoud şi-o aminti cum era pe vremea când o 
vedea în uriaşele sferoide ale Ghildei din piaţa 
Landsraadului. Dură ca un diamant. 

— Înţeleg cât se poate de bine, Cassandra! 

— Perfect! Secretul? 

— Legiunile. Amplasate când şi unde trebuie. 
Echipate şi în număr suficient. Puse în ecuaţie şi 
având stabilite curbele de evoluţie. Intâmplările 
din Decanat devin oglinda războaielor duse de 
legiuni, iar legiunile devin oglinda Decanatului. 
Imago Mundi. 

— Aşa e, confirmă Cassandra Al Bokar. Ei bine, 
sali Harkonnen, misiunea ta de acum încolo ai 
aflat-o deja! zise ea, chicotind. 

Messaoud nu răspunse imediat. Se uită la apa 
încinsă, la aburii care ieşeau din ea. Printre 
volburile moi, alburii, se apropia Brenda, fericită că 
scăpase de urgia furtunii de afară. Se vâri lângă 
Mess în blănuri, îi luă mâna şi i-o puse pe burta 
care nu avusese încă timp să se umile. 

— Aici e şi copilul tău, zise ea fericită. 

Mess îi zâmbi apatic, gândindu-se că trebuia să 
distrugă o invenţie a vortexului. Să lovească în mai 
puţin de o oră în ceea ce reprezenta miezul 
câmpului impersonal. 

Trebuia să distrugă legiunea Kildare, asta îi 
strecurase Cassandra sub forma unei comunicaţii 
neconvenţionale, prin acuplarea bizară. Cuantele 
plăcerii care îi perforaseră spiralele îl umpluseră de 
date despre cum va proceda pentru a distruge 


această extensie a Al  Bokarilor: legiunea 

Highlander. Scopul: să blocheze escaladarea 
conflictului dintre Dinastii... 

— Sper că eşti conştient, sali Harkonnen! Eşti 
singurul din Terra Naevata care a fost iniţiat! se 
auzi şoapta provocatoare a lui Nizar Al Bokar. 

Brenda tresări şi se uită spre tavan, iar 
Messaoud răspunse fără să clipească: 

— Ştiu, domnilor! 

— Ce e, Mess? îl întrebă. Se întâmplă ceva rău? 

Harkonnen nu-i răspunse. Se uită în jur, 
cercetând elementele de  microstructură a 
câmpului, aşa cum i le dezvăluise Cassandra în cel 
mai criptic limbaj cu putinţă. De nedescifrat, chiar 
şi în faţa celui mai antrenat scrutător. 

Nu avea timp de pierdut. Deschise canalele 
câmpurilor descrise de Cassandra şi căută 
registrele de acces prin care putea ajunge la 
mătcile minore Kildare. Va sparge legiunea în 
bucăţi asta îl învățase Cassandra. Va amăgi 
brundurile cu o ofertă falsă: o reactualizare a 
Scripturii după care îşi ghidau existenţa cotidiană. 
O reactualizare în care era vorba despre brunduri 
care preiau funcţiile legiunilor. 

Găsi cu relativă uşurinţă un prim receptor: 
Llewellyn, receptorul mătcii majore Kildare. O dată 
Highlanderii dezagregaţi, Sommerşii nu vor mai 
constitui o amenințare imediată la adresa 
Merovingilor... deci nu vor mai lansa vortexul 
împotriva lor... 

Cât despre Brenda, Messaoud mai avea timp să 
se gândească la salvarea ei, deşi Cassandra Al 
Bokar fusese cât se poate de clară: fără neiniţiaţi! 

Capitolul XXVII 


Spre deosebire de Bene Gesserit, Tengrii îşi 
imaginau că a privi lhag thong înseamnă, de fapt, 
a te privi pe tine însuţi. De aceea, dintre toti 
legionarii, Tengrii spuneau că se cunosc cel mai 
bine şi că nici vortexul, nici nimic altceva, n-ar 
putea să-i distragă de la scopurile lor. 


ULLA îl bătu pe umăr pe Chong Norr: 

— Ei? Ce spune vortexul? 

Masculul se cutremură şi deschise ochii. Chiar 
nu-şi aminteşte? se întrebă. Chiar nu-şi aminteşte 
nimic din discuţia cu Al Bokarii strecuraţi noaptea 
în iurta ei? 

— Mi-e sete, îi răspunse mătcii, plescăind. 

Ulla se întinse după burduful de kumâs. Chong îl 
puse la gură şi începu să soarbă cu înghiţituri mari. 
Se opri, se şterse cu dosul palmei şi privi către 
matcă. 

— Regatul Scufundat e acolo. La capătul 
vortexului. E plin de oameni. Stau înghesuiți în 
nişte iurte uriaşe, denumite Edificii. Astrid nu ne-a 
minţit... 

— Ai văzut-o şi pe blestemata de prinţesă cu 99 
de trupuri? 

Chong Norr dădu din cap şi se uită de jur- 
împrejur. N-o văzu pe Astrid. Ar fi avut nevoie de 


sfaturile ei - căci nu puteau fi decât sfaturi, 

cuvintele pe care le simţea în creier când ea se 
juca cu degetele. Chong Norr făcu semn că da, că 
o văzuse pe prinţesa cu 99 de trupuri. Ulla îl 
întrebă: 

— Ce face? [i s-a părut că o controlează pe 
Astrid? 

Ce-i cu Ulla? se miră Chong Norr. Nu mai ţine 
minte promisiunea făcută Al Bokarilor? Sau vrea 
doar să mă atragă în cursă? De data asta, regretă 
absenţa prinţesei Astrid. De la ea afla întotdeauna 
cum trebuie să se poarte cu matca majoră. De la 
ea afla mereu că Ulla Mingre era altfel decât 
crezuse el că este. 

— Prinţesa cu 99 de trupuri se pregăteşte de un 
război!.. spuse. Ca toţi cei din regatul scufundat. 
Se pregătesc de un război pe care vor să-l poarte 
între ei. Astrid nu ne-a minţit! simţi nevoia să 
sublinieze Chong Norr. 

Se uită la matcă: privirea ei părea să nu 
înţeleagă. Nu ştia despre ce îi vorbea. Chong Norr 
era din ce în ce mai încântat. Numai el ţinea minte 
discuţia din iurtă. Numai el îşi amintea de 
promisiunea făcută de Ulla Al Bokarilor. Te 
pomeneşti că matca uitase şi de Gwenn, şi de 
Fingal şi de tot... 

O privi cu ochi veseli, după care chiui şi începu 
să vorbească precipitat: 

— Ai avut dreptate, Ulla! Secretul lor? Ştii care e 
secretul lor? 

Matca se aşeză pe blănurile albe de urs întinse 
lângă kang. 

Işi micşoră ochii bridaţi şi răspunse apăsat: 

— Legiunile! 

Deci ştie? Ştie şi vrea să-şi bată joc de mine! se 
posomori Chong Norr. 

— Exact! Exact! exclamă Chong, nesigur în sinea 
lui. Noi am luptat întotdeauna pentru ei... Bene 
Gesserit? Scripturile? O problemă falsă! Scripturile 
sunt chiar ei... Ne calculau, ne transformau în cifre 
şi stabileau: ăştia? Aştia de aici vor fi Decanatul! 
Aştilalţi? Ei bine, ei vor fi duşmanii Decanatului! 
Ceea ce pentru noi era Micul Jihad, se transforma 
în războiul lor... Ceea ce pentru noi erau morţi, 
schilodiţi şi răniţi, pentru ei însemna câştig şi 
bogăţie. 

Ulla se ridică şi începu să se plimbe prin iurtă. ÎI 
examina când şi când pe Chong. 

— lar între noi şi ei, spuse ea apăsat, se întinde 
vortexul! Călca înfundat pe blănurile de urs. 
Continuă: Oamenii noştri vor să ştie ce facem 
mâine dimineaţă. Ei? 

Ochii lui Chong sclipiră. Dacă Ulla îşi mai 
amintea măcar pe bucăţi cele aflate de la Al Bokar, 
va şti că nu era treaba legiunii Tengri să 
declanşeze atacul asupra Edificiilor. Al Bokar îşi 
rezervaseră lor această mişcare. 

Dacă Ulla era dedublată însă, atunci Chong Norr 
se putea considera fericit. Tot ceea ce promisese 
Ullei când fuseseră vizitaţi de Al Bokar cădea în 
desuetudine. Făcuse promisiuni unei mătci care nu 
se afla cu el, aici, acum. Era pur şi simplu o altă 
Ulla Mingre, de care nu mai trebuia să ţină cont. 
Una care se luase după Al Bokar în Terra Naevata. 
lar pe cea din faţa lui o putea manevra după cum 
dorea. După cum îl învățase Astrid. 


De acum, eu mă pot folosi de ea, se gândi. 

— Ce să facem? întrebă, dubitativ. Vom face 
exact ce ne-au făcut şi ei nouă. Vom profita că 
Decanatul se află pe o falsă pistă a câmpului. Işi 
imaginează că suntem încă în Europa şi că Soherii 
şi Highlanderii continuă să stăpânească Sahara. 
Scopul lor e să ajungă primii la acei Tengri, care, 
de fapt, nu există. 

li zise asta şi o privi cu atenţie. O iscodea în fel şi 
chip, doar-doar şi-o da seama dacă Ulla din faţa lui 
păstra măcar fragmente din amintirile Ullei din 
Pannonia. 

Pe faţa ei însă nu se citea nimic. Matca se lăsă 
să cadă pe kang-ul fierbinte, încărcat cu perne 
grele şi moi. De afară nu se mai auzea nimic, era 
târziu şi întreg brundul se cufundase în somn. 
Fluxul de veghe al santinelelor era punctat, când şi 
când, de strigăte răzlețe. In rest, faldurile câmpului 
erau pustii şi tăcute, ca şi cum oamenii care îl 
năşteau în regatul scufundat muriseră cu toţii... 

— Cine e pe urmele lor, Chong? Cine le-a făcut 
asta? 

Masculul se scutură. Stătea de vorbă cu o altă 
Ulla, dar tiparul celor două era acelaşi. Trebuia să 
fie atent să-şi sigileze pachetele de memorie 
însemnate cu „Al Bokar”. Trebuia să-şi menţină 
cunoştinţele mai presus de ale ei, pentru a o 
manipula. 

— Ei scrutează într-un spaţiu inventat de vortex, 
nu-i aşa? îl iscodi Ulla după ce sondă scurt în 
vortex. Chong se retrăgea discret între perdelele 
suprapuse ale norilor de informaţie /hag thong. 
Ulla continua să-l privească lung însă. 


Chong luă burduful de kumâs şi-l puse la gură. 
540 


— Da, admise el după ce termină de băut. 
Scrutează într-un spaţiu inventat de vortex. Figura 
lui era preocupată parcă de evaluarea tăriei 
kumâsului şi se străduia să-şi menţină gândurile 
plate şi liniştite, doar-doar ar acoperi ce înţelegea 
prin Al Bokar. 

Draperiile de la intrarea în iurtă se dădură brusc 
în lături. Astrid intră. Se uită la matcă, la Chong, 
după care întrebă: 

— Te-ai întors? Chong încuviinţă. L-ai văzut şi pe 
fratele meu? Chong îi spuse că da. Ştie unde am 
ajuns? 

Scrutătorul păru să se gândească. Dacă i-ar fi 
spus că nu, Astrid ar fi intrat la bănuieli. Decanul 
ştia de existenţa Terraei Naevata şi faptul că nu 
reuşea s-o găsească ar fi pus-o pe gânduri: de ce 
nu ştia Ivor unde se află, de fapt, Astrid? 

Dar dacă îi spunea că Ivor ştie unde se află, 
atunci Astrid se putea întreba de ce nu şi-a trimis 
până acum Decanul asasinii pe urmele ei. Ea nu 
ştia că Ivor scrutează într-o replică falsă a Terraei 
Naevata şi era bine ca, momentan, să nu afle mai 
mult. Nu trebuia să afle de pe acum de existenţa 
Al Bokarilor. 

— Ivor este preocupat de războiul cu 
Sommerşii... răspunse Chong în doi peri. Între cele 
două dinastii s-a declarat războiul de asasini... 

— Ah!... Astrid scoase un songdu din pelerină şi 
începu să-l înfăşoare cu gesturi febrile: Nu te 
cred... 

Matca interveni cu voce liniştită: 

— Poate că n-ar fi trebuit să te culegem de pe 


banchiza Mediteranei. Poate că ar fi trebuit să te 

lăsăm să îngheţi acolo... 

— Ar mai fi ştiut Chong unde să scruteze dacă 
mă lăsai acolo? 

— Cred că nici Chong şi nici fratele tău nu prea 
mai au habar pe unde scrutează. Se întoarse către 
scrutător şi îl întrebă: înţeleg că necunoscuţii ăştia 
ne sunt aliaţi într-un fel... Ce crezi? Vor interfera cu 
noi? 

Astrid se opri din împăturit songduul şi deveni 
atentă. Masculul tocmai nega cu un gest scurt. Al 
Bokar nu-i vor ajuta. Se întristase brusc. Fir-ar să 
fie! Vortexul nu-ţi permitea nici o greşeală! Era 
suficient să te gândeşti la ceva, iar cel de lângă 
tine îşi şi dădea seama ce idei aveai! 

—  Necunoscuţi? întrebă Astrid,  îngustând 
pleoapele, ca şi cum Chong s-ar fi aflat undeva 
tare departe şi ea abia l-ar fi putut vedea. 

— Necunoscuţi, repetă Ulla. Aliaţii noştri care 
călătoresc în ceruri... 

— Vorbeşti despre Dispersie! sublinie Astrid, cu 
glas din ce în ce mai tăios. 

— Vorbesc despre războiul meu! i-o reteză 
matca şi îl privi pe Chong Norr: Cum intenţionezi 
să procedezi? 

— Voi inversa sensul vortexului. Vom cupla 
dinastiile aici, în brundul nostru, şi le vom urmări 
cum luptă. Se uită la Astrid. Acum, Ivor şi Oreste 
au stabilit un armistițiu şi efectuează salt 
împreună. Se luptă cu necunoscuţii... Dar asta nu 
înseamnă că Al Bokar ne sunt aliaţi. 

Astrid tresări. Pentru o clipă, mătcii i se păru că 
în vortexul tinerei se plămădise numele prinţesei 


cu 99 de trupuri, ticăloasa Bene Gesserit. 

Totodată, ochii ei luciră, iar lucirea din ochii lui 
Astrid putea fi tălmăcită ca o descoperire a 
inamicilor îndelung căutaţi. 

— Mda. Vorbeşti despre Dispersie... spuse, 
sigură pe ea. 

— Eşti Bene Gesserit, nu-i aşa? întrebă Ulla. 

— Şi tu eşti Bene Gesserit, lansă Astrid o nadă. 

— Nu. Ştii bine că nu sunt Bene Gesserit. Eu sunt 
cea care ar fi dorit să te înstăpânească pe tine ca 
prinţesă a Decanatului. Mă gândeam să cobor cu 
legiunea în brundurile tale de sub gheaţă şi să te 
înstăpânesc... Ce zici, Chong? Mai e nevoie să 
coborâm după ei ca să-i distrugem? 

— Nu e cazul. O vor face Al Bokar, aliaţii dublurii 
tale. 

— Al Bokar, rămase Ulla pe gânduri. Spune, 
Chong! Ce trebuie să facem noi? 

Scrutătorul surâse: 

— Vom alege două mătci pe care le vom cupla la 
cele două grupuri aflate în conflict. Vom face o 
mare sărbătoare şi vom organiza o luptă, iar tu vei 
spune: matca asta e Decanatul, iar matca asta 
sunt inamicii Decanatului... 

Astrid începuse să împăturească febril panglica 
din mână se întrerupse şi spuse: 

— Nizar n-o să vă lase... 

— Nizar n-are ce să mai facă, i-o reteză Chong. 
Nizar este şi el supus al dublurii sale din vortex. 
Nizar Al Awad este supusul lui Nizar Al Bokar, un 
bătrân Tleilaxu din aer! 

Ulla încuviinţă. Se gândi la Surlap, mama ei. Ea îi 
spusese mereu că nu-i poate explica tot şi că nu 

Altminteri, vortexul ar fi putut s-o citească, îi mai 
spusese, ani de zile la rând, că nu trebuia decât să 
se prefacă a fi Bene Gesserit, atâta timp cât avea 
de respectat o a/tă condiţionare şi că în afara 
câtorva legionari Tengri, toată lumea dar absolut 
toată lumea, îi era inamică de milenii încoace. 

Cine era ea, Ulla Mingre? Ce fel de inamici 
ereditari avea? Ce fel de război fusese acela pe 
care ea trebuise să-l aştepte, ascunsă îndărătul 
unui vortex scotocitor? Surlap îi spusese de multe 
ori că, după cum evoluaseră conflictele de la 
Kyewa încoace, primul inamic cu care aveai de dat 
piept erai tu însuţi. Gândind, erai citit de vortex, iar 
duşmanii te-ar fi depistat după cum îţi pândeai 
duşmanii. Cel mai bine era să nu ştii cu cine aveai 
de luptat şi pentru ce. Cel mai bine era să fii 
pregătit de luptă şi s-o aştepţi fără să-ţi faci nici un 
fel de aliaţi. Aliaţii, spunea Surlap, îi poţi găsi 
oricând! Să-ţi surprinzi duşmanii, în schimb, e 
teribil de greu. 

Ca să fii sigur că-i iei pe nepregătite, primul pe 
care trebuia să-l surprinzi erai tu însuţi. Chestia 
asta îi reuşise perfect Ullei. Acum, când discuta cu 
Astrid şi cu Chong, încă habar n-avea cine era ea şi 
cu cine trebuie să lupte. Simţea însă că aşteptarea 
îi fusese de folos şi că toate informaţiile se 
adunaseră în favoarea ei. 

— De ce vrei să ne folosim de mătci, Chong? N- 
am putea să ne folosim şi noi de legiuni? 

— Nu crezi că ţi-e mai uşor să controlezi două 
mătci decât două legiuni? Totul e să fie nişte mătci 
cu embrionii în ele... Pricepi? 


Ulla se încruntă. Mătci cu embrionii în ele. 

Trebuia să fie în stare să găsească în Sahara aşa 
ceva. Îl privi pe Chong Norr. Era opac. Ce îl macină, 
se întrebă? 

Intre cine şi cine se purta războiul ăsta de la 
kyewa încoace? 


Oreste urmări în vizieră traiectoria primei ogive. 
O succesiune de licăriri ce contrastau cu fondul 
cerului întunecat pe toate sferoidele Ghildei. Un 
contrast din care Mord scotea ce-i mai bun pentru 
privitorii din Landsraad... Mord, care îşi amesteca 
vortexul cu Cassandra... 

Oreste aşteptă ca ogiva să descrie o curbă 
graţioasă, astfel încât acelaşi Mord să-i poată 
calcula o ecuaţie corectă acolo jos, în saloanele 
Ghildei. 

Trecură câteva secunde în care înregistra 
coordonatele traiectoriei. Apoi, viză cu atenţie şi 
presă tasta de sub arătătorul drept. Coiful încasă 
un recul discret, iar încărcătura ţâşni din colţul 
sud-est-extem al bazei. In sferoidele 3D se înscrise 
dâra care se îndepărta de staţie. Urmă impactul, 
iar ogiva începu să trepideze. Dar până să dispară 
cu totul, orizontul întunecos păru că se cască 
aidoma unei guri de rechin lăsând să se 
năpustească spre staţie o fregată cu vechile 
însemne ale Ghildei. Un snop de proiectile plesni 
din prova ei, făcându-l pe Mordec'hai să urle în 
cuvele de sunet. 

— Dispersia! Sunt navele Dispersiei! Patruzeci şi 

staţie. Locotenent Plonsky emite un câmp de 
ecranare în vortex. Ivor Merovingi vizează din 
nou... 

Mulțimea strânsă în pieţe vui şi salve de aplauze 
se ridicară din salon. Stelele care străluceau în 
sferoidele din scuaruri vibrară de câteva ori la 
rând. Coloane luminescente perforară spaţiul, 
fulgerând către bastimentul Dispersiei. 

— În plin! Toate trei, în plin! răcni Mord. Ex-plo- 
zi-e la circa 200 de mile în larg de staţie. 

Dar imaginea emisă din coiful lui Ivor se 
cutremură la rândul ei. Brizantele adversarilor 
atinseră baza, scuturând-o violent. Sferoidele 
răspândite în Edificii înscriau cadrele care defilau 
în viziera Decanului. Ivor se răsuci pe culoar şi privi 
în spatele său unde un puternic curent de aer 
tocmai azvârlea uşile din canaturile metalice 
voluminoase, cu incrustaţii de fildeş. 

— Salt în compartimentul centru! se auzi vocea 
plată a lui Ivor; imaginea basculă, înlocuită cu un 
prim-plan în salonul din Syrta în care se vedea 
Oreste. Se aplecase în fotoliul împânzit cu senzori, 
făcând de zor un balet aparent lipsit de sens cu 
mâinile în aer. 

Racord la imaginea lui Oreste de pe staţie. Se 
străduia să-şi menţină echilibrul pe unul din 
culoarele care părăsea habitaclurile bateriei din 
sud-est-extem. 

— Salt la centru! urlau megafoanele răspândite 
în staţie, iar silueta lui Oreste se dizolvă lent, ca 
ştearsă de un burete uriaş. În locul lui, pe sferoide 
se văzu o nouă fregată ce îşi făcea apariţia printr-o 
cascadă de ieşire din subspaţiu. Se apropia de 

Cassiteridae sub un unghi ascuţit. 

— Atac al Dispersiei! anunţă Mord. Atac către 
flancul apărat de Oreste Sommers... 

Prim-plan cu Oreste, luat de jos în sus, în fotoliu. 
Era aplecat deasupra pupitrelor şi apăsa ritmic 
tastele. O rafală se revărsă din bateria captată de 
replica lui, ricoşând în blindajul navei care se 
apropia. 

l-am dus! gândi Oreste. Profitase de întârzierea 
deliberată a distrugerii fregatei ca să noteze 
coordonatele bastimentului care se apropia. Sper 
ca Mord să le bage cum trebuie la cap. 

Abia atunci declanşă tunurile Sintro, cu unde 
ultrajoase. Nava înscrisă în sferoide începu să 
vibreze; în mai puţin de câteva clipe se fragmentă 
în zeci de mii de bucăţi. 


— Sunt fericit să ştiu că te afli în sfârşit printre 
noi, sali Harkonnen! spuse Ivor Al Bokar şi corectă 
traiectoria fregatei. Erau încă în subspaţiu, în afara 
contactului vizual cu staţia captată de Decan. 

— Ivor! se auzi din radar vocea lui Nizar Al 
Bokar. Dacă aş avea cu ce, aş râde! Ghici pe cine 
am în vortex! Îl am pe sali Mordec'hai... Baleiază 
ca bezmeticul după Massaii ăia pe care îi visează 
el! Se miră că nu-i mai găseşte, după ce, în mintea 
lui, ei ar fi trebuit să-i spulbere pe Kildare... 

— Ce face? întrebă Mordec'hai Al Bokar dintre 
cuvele sclipitoare pe care era marcat itinerarul 
fregatei. Mord e în aer, nu-i aşa? 

— Bineînţeles! Nu mai pricepe nimic de când i- 

am cuplat la adevărata Terra Naevata. Vocea din 
radar tuşi de câteva ori, după care reluă: Baleiază 
acum Europa! După Ulla Mingre şi Tengrii ei... 

— De cât timp i-ai trecut pe coordonate reale? se 
rostogoli vocea Cassandrei dintre punti. 

— De o oră şi un sfert... 

Messaoud îşi mişcă rotiţele ca de ceasornic, 
trase de cordajele de oţel care îl compuneau şi 
readuse harta stelară, sferică, deasupra punţii 
principale. 

— Eram sigur că ai să înveţi repede, sali 
Harkonnen! răsună vocea lui Mord Al Bokar din 
habitaclul de direcţionare. Nu te superi că-ţi spun 
aşa, nu? 

— Nu mai are cum să se supere! strigă 
Cassandra, după care reluă: Mai verifică cineva 
Dansatorii-Faţă sau vă bazaţi pe mine? 

— Dă-i încolo de Dansatori-Faţă! se auzi Oreste 
dintre turbinele care  alimentau nava cu 
electricitate. In definitiv, sunt doar o diversiune! 

— leşim din subspaţiu! anunţă Nizar. 

O pală de lumină orbitoare, invizibilă pentru Al 
Bokar, se căscă în faţa lor. Fregata păru să se 
topească. Mess dori să râdă, dar singurul efect a 
fost o ambardee violentă a fregatei. Concomitent, 
schimbase poziţia hărţii stelare, obligându-l pe Ivor 
la o corecție serioasă a traiectoriei. 

— De ce-ai vrut să râzi? întrebă Mord, 
morocănos, umplând sferoidele de programare a 
itinerarelor cu spoturi care sclipeau zglobiu. 

— Eh, Mord, Mord! exclamă Nizar Al Bokar. De 
data asta, sali Diaz a reuşit s-o ia înaintea lui sali Al 

Tengri, spuse vocea răguşită a lui Nizar Al Bokar. 

— Slavă vortexului că Mess i-a şters pe Massai! 
şopti Cassandra. Merovingii nu mai au nici o 
legătură cu legiunile virtuale... 

— Auzi? întrebă Ivor. La care dintre Tengri zici că 
s-a cuplat Sommers? 

De astă dată, nava tangă cu brutalitate, 
scrâşnind din toate încheieturile, iar hărţile 
prinseră să se învârtească aidoma unor sfârleze. 

Ce nu ştiau Al Bokar însă era că Mord recăpătase 
accesul în falsa Terra Naevata, cu care avusese 
timp suficient să se familiarizeze... 


* 


Ulla ieşi din iurtă şi anunţă în brund: 

— Le-am controlat pe ambele mătci, şi pe Spree 
şi pe cea capturată de Chong Norr! Sunt 
amândouă pline de ouă... dospesc de embrioni. 

Din brund se ridicară urale. [opăiau cu toţii, ca 
scoşi din minţi, cu braţele ridicate. 

— V-am promis doar... V-am promis şi, iată, azi 
vom încheia socotelile cu toţi duşmanii noştri 
moşteniţi de dinainte de kyewa. li vom face să se 
războiască între ei, aşa cum i-am lăsat s-o facă cu 
noi atâta timp... distrugându-i, aşa cum au făcut ei 
cu atâtea generaţii de Tengri! 

Se reîntoarse în iurtă, în uralele supuşilor. Pe 
drum, îi spuse lui Chong: 

— Gwenn o să fie cea mai fericită... Matca 
minoră care a chinuit-o atâta amar de timp o să 
intre în cercul morţii cu Hertha, matca Spree... 


Unde e Gwenn? 

Chong Norr i-o arătă. Stătea împreună cu Fingal 
la marginea cercului, lângă un foc de /ichiba. Se 
uita fără să clipească la cuşca în care se afla 
Winnona. 

Ulla mai făcu un semn către legionari înainte să 
intre în iurtă, se uită cu înţeles la Jum, Sima şi 
Chrisap, iar ele se prefăcură că iau parte la bucuria 
generală, evitând să se uite spre Astrid. Ca de 
obicei, ea desfăcea şi înnoda songduul. 

Scrie! îi trecu Ullei prin cap. Când face nodurile 
pe songdu, scrie! Cineva îi citeşte prin vortex 
nodurile panglicii din songdu! Numai ticăloasa de 
Bene Gesserit cu 99 de trupuri trebuia să fie cea 
care o citea pe Astrid! Il simţi pe scrutător cum o 
iscodeşte în vortex. Chong Norr pretindea că nu 
descoperise nici un fel de fascicul de vortex aţintit 
asupra panglicilor pe care le tot înfăşură Astrid, dar 
parcă mai puteai avea încredere în cineva, acum 
când adevăratul război al Tengrilor se declanşa? 

Ulla lăsă să cadă în spatele ei draperiile de blană 
ale iurtei. Chong Norr se strecură după ea. 

— Eşti sigură? întrebă el, precipitat. Ulla îi iscodi 
vortexul. Gândea eliptic, dar ştia cât se poate de 
clar la ce se referea întrebarea. 

Nu se poate altcumva, răspunse matca şi luă un 
cablu din cele folosite să înalțe velele pe planşe şi-l 
răsuci, îl înnodă după un model complicat, după 
care îl desfăcu. Vezi? îl întrebă ea pe Chong. 

Am să scotocesc din nou după câmpul lui Astrid, 
emise el în vortex, fără să primească nici un 
răspuns de la Ulla. li spuse, ca şi cum discuţia lor 
verbală n-ar fi trebuit să se amestece cu dialogul 

— Dacă ai avea răbdare, dacă m-ai mai lăsa 
două-trei zile, aş reuşi să inversez rolurile de tot. 
Suntem aproape şaizeci de mii, iar Pantellerienii 
sunt mai bine de câteva milioane... 

— Mmm... Vrei să-i captezi? 

— Până la urmă, am s-o fac. Aş lăsa dinastiile 
Decanale să se războiască între ele la infinit. 
Războaie pe faţă, războaie de asasini şi intrigi de 
curte... Aş afla cum trebuie să lucrez. Şi apoi aş 
face exact cum fac şi ei cu noi. 

— Aşa? se interesă Ulla, făcu un nod pe cablul 
planşei de zăpadă şi-l întinse spre Chong. Wu 
înțeleg, spuse el cu Glas de vortex şi continuă, 
luându-i nodul din mână: 

— Aşa. Aşa cum fac ei cu noi. Dacă Astrid se află 
aici ca să ne iscodească, ridică el nodul în faţa 
ochilor, înseamnă că le e frică de noi... 

— Nu tuturor! Doar Bene Gesseritului îi e frică de 
noi. Adevăratului Bene Gesserit! Cassandrei îi e 
frică. Vortexul îi scapă printre degete. 

Chong iscodi câmpurile. Se aşeză pe kang. Cine 
ştie cât de îngust şi de ascuns era fasciculul 
îndreptat spre songduul împăturit mereu de Astrid? 
El unul nu găsise nici un registru îndreptat spre ea, 
darămite spre panglica ei... gândi cât se poate de 
clar lucrurile astea, astfel încât matca să-l 
înregistreze. Erau momente, se gândi el, erau 
momente când lucrurile adevărate pe care le 
spuneai sau le făceai, deveneau /hag thong şi 
acopereau minciunile. 

O privi pe Ulla. Reflecta la propunerea lui Chong 
de a declanşa un război nesfârşit în Decanat. 


Spuse: 

— Dacă ai pune dinastiile să se războiască între 
ele, n-ai risca altceva decât un război între Tengri 
şi Tengri. După atâta vreme de aşteptare. Nu 
trebuie să ne gândim decât la un singur scop 
deodată, Chong! Acum trebuie să folosim canalul 
ăsta pe care l-ai deschis către Edificii, înaintea Al 
Bokarilor. Să vedem cât putem obţine din 
utilizarea lui. Pe urmă, mai vedem! 

— O vom face. Cum cuplăm mătcile? 

Ulla căzu pe gânduri. Aruncă o sondă în vortex. 
Se apropia deznodământul mileniilor de aşteptare 
a Dispersiei, ascunsă într-o legiune migratoare pe 
dunele  Terraei  Naevata. Odinioară, fusese 
mirodenia. O monedă de schimb şi o poartă către 
putere. Acum era vortexul. Arma creată de Ghildă, 
controlată de Tleilaxu şi divinizată de Bene 
Gesserit - dar scăpată de sub control. Oare când 
se vor învăţa minte Maicile că nu au cum să 
controleze evenimentele printr-un mijloc unic? 

Oare când se vor învăţa minte că tot ceea ce 
pregătesc în milenii de-a rândul le scapă printre 
degete în numai câteva luni? Nici măcar ultima lor 
încercare, de a concentra totul într-o singură 
minte, chiar dacă era împărţită în 99 de trupuri, 
pentru a depăşi contradicţiile din interiorul 
Ordinului, nu le adusese victoria. 

Ulla îl privi pe Chong. Scruta în vortex după 
fasciculul orientat spre songdu. Era de nedesluşit. 
Dar ce folos? Bene Gesserit era prinsă în plasă, şi, 
o dată cu ea, şi Astrid. Mda. Va trebui să se 
descotorosească într-un fel de tânăra femelă 
trimisă să-i citească. 

— Uite cum vom face, spuse Ulla. Hertha, matca 

Spree, va fi grupul Merovingi. Cealaltă, matca 
Kildare, va fi grupul Sommers. 

Chong dădu din cap. 

— E o problemă, zise el. Sommerşii sunt deja 
cuplaţi la Tengrii din spaţiul virtual. Ce părere ai, 
Winnona va antrena în siajul luptei ei doar pe 
Sommerşi, sau şi replicile noastre din falsa Terra 
Naevata? 

— Ar fi păcat să ştim totul de acum! spuse Ulla, 
dubitativ. Surlap, maică-mea, spunea că nu s-ar 
mai lupta nici dracu' dacă ar şti că îl aşteaptă sigur 
victoria. Ad-o aici pe puştoaica aia, Gwenn! 
schimbă ea vorba. Am văzut-o cu câtă bucurie se 
uita la cuşca Winnonei... Din câte am înţeles, nu e 
o adevărată Bene Gesserit. Vreau să aflu dacă nu 
are în ea chei lăsate de Surlap. 

— Cum o vrei? se interesă scrutătorul. 

Ulla rămase câteva clipe pe gânduri. 

— O vreau în aşa fel încât să-şi dea seama că se 
află în puterea mea. Chiar dacă până acum s-a 
putut mişca liberă în brund. 

— Pricep, încuviinţă Chong şi lansă o comandă în 
vortex. Îi era din ce în ce mai greu să-şi dea seama 
cât de mult ţinea minte Ulla despre întrevederea 
cu Al Bokar. El îşi amintea totul perfect. 
Promisiunea Ullei. Faptul că era aliată cu Gwenn. 
Cuvintele rostite de Leto, Împăratul-Zeu. 

Oare Ulla uitase, sau doar se prefăcea? 

După câteva minute, draperiile de la intrare se 
dădură în lături şi doi legionari o împinseră pe 
Gwenn în iurtă. Era tânără, era puternică şi o 
privea pe Ulla plină de siguranţă. Dădea senzaţia 

care o încinseseră Tengrii, dar că nu o făcea din 
cauză că ştia că nu riscă nimic. 

— Eşti sigură? întrebă Ulla, într-o bandă de 
comunicare eliptică şi simţi ca o furnică pielea 
capului, de parcă o aştepta o întâmplare 
nemaipomenită ce-i dădea fiori... 

— M-am folosit de Ghazalla, aşa cum ai făcut-o şi 
tu, sosi răspunsul, cu o intonaţie rugoasă. 

— Vroiam să ştiu dacă ai putea să te dezlegi! 
formulară buzele ei, irepresibil, înainte ca Ulla să-şi 
dea seama ce avea de gând să spună. 

— Sunt multe lucruri pe care aş putea să le fac. 
Dar nu le aflu decât când trebuie să le fac. La fela 
fost cu Ghazalla. Am crezut că trebuie s-o ascult şi 
că-i sunt supusă. Pe urmă însă, mi-am dat seama 
că eu şi ea avem alte interese. 

Nodurile reamintirii! realiză Ulla. Cheile lui Surlap 
sunt ascunse în ea. 

— Ştii cine sunt părinţii tăi? 

Gwenn păru să se gândească preţ de câteva 
clipe, apoi răspunse, cu aceeaşi intonaţie rugoasă: 

— Nu ştiu cine sunt părinţii mei adevăraţi. Dar 
ştiu sigur că am veri îndepărtați pe undeva prin 
ceruri. Ştiu că şi părinţii mei şi părinţii lor vor de la 
mine acelaşi lucru. Făcu o pauză şi adăugă: Şi de 
la mine şi de la tine vor acelaşi lucru. Printre ei, e 
Leto Il Atreides. 

— Ah, exclamă matca. Leto Il Atreides. Ştii 
cumva cum arată? întrebă ea fără să-şi dea seama 
cum ajunge să pronunţe aceste cuvinte, de parcă 
întrebarea ar fi aşteptat, fără ca ea s-o ştie, vreme 
de zeci de ani în ea, de dinainte să se nască încă. 


— Cine poate să spună cum arată vortexul? 

replică Gwenn, iar Ulla încuviinţă, scuturând capul. 
Apoi simţi că trebuie să spună: 

— Ziceai că poţi să te dezlegi singură... 

Gwenn începu să şerpuiască, îşi supse burta, se 
înroşi la faţă, pielea i se acoperi de transpiraţie, se 
clătină, respiră adânc. La un moment dat, nodul 
gros care îi ţinea coatele prinse la spate se 
desfăcu. 

Ulla dădu din cap. Recunoştea în Gwenn 
stigmatele de vortex lăsate de fraţii din Dispersie. 
Se întrebă: de ce nu ne-au spus niciodată? De ce 
nu mi-a spus nici Surlap măcar ce trebuie să caut? 

Apoi, se gândi: s-au folosit de noi ca de nişte 
aliaţi perisabili. S-au folosit de noi ca să le 
pregătim revenirea pe Terra Naevata, sub forma Al 
Bokar. Dar acum, suntem doar nişte rude tare 
îndepărtate, care au uitat unele de altele. 


* 


Mord se sprijini în fotoliul care îi îmbrăţişă 
formele robuste, unduindu-şi fibrele musculoase 
de-a lungul spinării lui. Ghildarul inconştient care îl 
primea astfel îl citea şi pentru Dendros? Mord 
compuse sigiliul de vortex şi se uită în sferoidele 
3D, încercând să nu se mai gândească la nimic. 
Acţiunea de pe staţie se răcise de câteva minute 
bune. 

— Burt? Nu vrei să preiei? Aş lua nişte chinchin... 

— În regulă, răspunse tânărul şi vocea lui începu 
să mitralieze cuvintele, suplinind moleşeala care 
se lăsase peste baza de frontieră. 

Să tragem linie, îşi spuse Mord şi deschise 

pliculeţul oferit de Dendros. Extrase câteva firicele 
de mirodenie şi le presără pe limbă cu un gest 
potolit. Simţind aroma scorţişoarei, se lăsă purtat 
de aburii preştienţei în variantele viitorului imediat. 
Nu vedea nimic. Nu vedea nimic în afara lui 
însuşi, care degusta melanjul, reflectând la ce 
reuşise să facă până în acel moment. Ca şi cum, de 
aici înainte i se aştemea doar posibilitatea de a 
gândi la nesfârşit. Ca şi cum trebuia, din moment 
în moment, să se afunde în liniştea spros med. 
Respectă cele citite în melanj şi se cufundă în 
gânduri. Ce făcuse în ultimele zile? Reuşise să 
cupleze dinastia Sommers la legiunea Tengri. 
Bâjbâise prin registrele de acces, dar captase până 
la urmă canalul de cuplare. De trei minute, era în 
contact nemijlocit, prin vortex şi prin boshii care 
aduceau sunete, cu legiunea Tengri din Pannonia. 
Putea să fie satisfăcut. Merovingii rămăseseră 
cuplaţi la o legiune sahariană prăpădită (Soher? 
Kildare? - ce importanţă mai avea?) şi nu mai 
aveau cum să-i înlocuiască pe Sommerşii ataşaţi la 
Tengri. O Bene Gesserit şi un nondecizional intrat 


în Ghildă prin propriile lor puteri - ăştia le-o 
făcuseră! Lucrurile vor intra în făgaşul dorit, peste 
condiţionările Textului Conservării, peste 


interesele dinastiei Merovingi, încălcând tertipurile 
Tleilaxu şi pe sub nasul unui vulpoi bătrân cum era 
Nizar Al Awad. 

lar Oreste Sommers n-o să aibă altceva de făcut 
decât să accepte situaţia. Dendros? Putea să 
dirijeze toţi ghildarii, întreg vortexul şi să-l citească 
clipă de clipă - de acum înainte, Mordec'hai Diaz 


dirija baletul ăsta teribil cu legiuni, agresori din 

Dispersie şi dinastii. De altfel, cât de curând, 
Oreste Sommers îi va da traiectoria valabilă 
împotriva fregatei de dinainte de kyewa pe care 
sferoidele staţiei o înscriseseră de câteva minute. 
Mord va lansa vortexul până în inima agresorilor. 
Pe urmă, va da fuga în registrele de câmp ale 
Merovingilor, îi va accesa şi va cupla totul la 
legionarii aceia prăpădiţi al căror nume nici nu-l 
interesa. 

De ce se forţaseră oare Bene Gesserit să 
găsească un singur punct de sprijin pentru a-şi 
asigura puterea? 

Scotoci din nou în viitorurile posibile pe care 
mirodenia i le înscria în minte, dar nu văzu nimic 
care să-i atragă atenţia. Ca şi cum totul se oprea 
aici şi acum. Poate că ar fi trebuit să vorbească 
despre asta cu generalul Kofflach. Poate că 
melanjul dădea greş, când şi când. 

Gândurile i-au fost întrerupte de _ urletele 
nondecizionalilor strânşi în scuarurile Edificiilor. 
Firele guvernoare sticliră, ca parcurse de miliarde 
de scurtcircuite. 

— Ce e, Burt? 

— lvor... Ivor tocmai a lansat o rafală şi a 
perforat flancul fregatei! 

— Arată-mi! 

Chila fregatei cu însemnele străvechi ale Ghildei 
fusese străpunsă pe toată lungimea ei. Oţelul se 
deschisese ca o nucă spartă, iar prin pereţii 
metalici se rostogoleau în gol ţevi, rezervoare, 
dispozitive acustice pupitre şi armament. Câţiva 
Dansatori-Faţă se  prelinseră în afara navei, 


îngheţând instantaneu, contorsionaţi în poziţii 

bizare. 

— Eşti în direct, Mord! 

— Mda. Un écorché splendid, remarcă 
Mordec'hai şi privi în sferoidele care îl înscriau pe 
Ivor. Viziera prin care privea, alături de Ghildarul 
care îl călăuzea de la miliarde de mile depărtare. 
Figura lui hotărâtă. În toate pieţele, oamenii 
aplaudau frenetic. Mord şi-l imagină pe Dendros, 
trăgând cu urechea la comentariul din sferoidele 
3D. Mai mult ca sigur că încerca să-l citească pe 
nondecizionalul ajuns atât de sus, care se juca 
acum cu legiunile din Terra Naevata. 

Începu să vorbească în cuva de sunet, atent ca 
adevăratele gânduri să nu i se descopere în 
inflexiunile vocii: 

— vor modifică traiectoria stației... Se 
pregăteşte s-o amplaseze în câmpul de protecție 
întins de locotenent Plonsky la treizeci de mile în 
exteriorul orbitei actuale. 

Mord emise un set de imagini care afişau din 
diferite unghiuri  rafalele trase de Ivor. 
Concomitent, comandă ca unul dintre sferoide să i- 
| înscrie pe Ivor: Nizar se aplecase la urechea sa și- 
i vorbea grăbit. Îl văzu pe Decan cum îşi ridică 
brusc viziera şi se întrebă dacă Dendros nu 
mirosea deja că ceva e putred în toată povestea 
asta, din ce în ce mai agitată. Circumspect, ca de 
fiecare dată când se gândea la Judele Ghildei, Mord 
examină boshul în care se afla. Ghilda trebuie că 
dospea deja de informaţii extrase din firele 
guvernoare pe care le stoca prin toate Edificiile. 
Ghilda trebuie că picura non-stop informaţii în 


urechile lui Dendros!... 

Şi dacă l-ar fi cuplat şi pe Dendros la Merovingi? 
Se bucură, constatând că sigiliul-vortex din jurul lui 
era sălbatic încă şi se întrebă când se va hotări 
Dendros să-l citească... 

Nu avu timp să-şi ducă gândul la capăt. Ivor se 
holba la Nizar Al Awad care îi şoptea ceva, cât se 
poate de potolit, după care se zgâi în cuva de 
imagine şi începu să strige, schimonosindu-se de 
furie: 

— Mord! Ai s-o plăteşti! Ai s-o plăteşti cu vârf şi 
îndesat! 

Nenorocitul de Nizar! Scrutase în Terra Naevata! 
Văzuse că legiunea Tengri se află în mâinile 
dinastiei Sommers!  Văzuse că  Merovingii 
rămăseseră cuplaţi la o legiune minoră... 

— Ce s-a întâmplat? întrebă Mord, ipocrit. 

— Ce ai făcut în vortex? Legiunile cu care am 
operat în ultimul timp au dispărut în neant! 

Şi-au pierdut capul, îşi spuse Mord. Şi-au pierdut 
capul cu Nizar Al Awad cu tot! Mai mult ca sigur că 
descoperise ce se petrecuse cu Tengrii şi nu mai 
ştia acum ce are de făcut! Pentru o clipă, lui Mord 
îi trecu prin cap că Ivor nu va mai ţine cont de 
nimic şi că va ordona unor asasini să-l ucidă chiar 
acum. 

Numai că ordinele Decanului aveau să fie 
percepute de vortex şi-i vor fi transmise automat. 
Nimeni nu putea pune la cale ceva rău împotriva 
unui ghildar fără să antreneze un semnal de 
avertizare. Nici chiar ghildarii, între ei, nu reuşeau 
astfel de performanţe... 

Să-i dea peste nas lui Merovingi? De acum, nu 


mai avea nevoie să facă nici un fel de efort. N-avea 

decât să se pună la adăpost şi să-i lase pe Tengri 
să-şi facă treaba, acolo, pe Terra Naevata! îl vor 
atrage în trena sorții lor, indiferent ce s-ar fi 
întâmplat. 

— Dacă te referi cumva la legiunea Tengri, 
începu Mord, ei bine, află că... 

— Eşti un prost, i-o tăie Ivor. Un prost! Aţi dat 
totul peste cap de când aţi băgat nasul în Terra 
Naevata! 

— De ce nu eşti corect, Ivor? De ce trebuie ca o 
dinastie să se afle mereu la conducerea 
Decanatului? 

— Te crezi tare deştept! Mai bine te-ai uita pe 
Terra Naevata! Chiorăşte-te bine! O să fii surprins! 
pufni Ivor. Credeai că eşti cuplat la Tengri? încheie 
Decanul enigmatic şi-şi trase viziera pe ochi cu un 
gest nervos. 

Nizar se băgă şi el în cuva de imagine, acoperind 
sferoidul de tot. Chelia îi lucea de transpiraţie. 

— Ivor are dreptate, Mord! Vortexul ăla pe care 
ne batem noi de două săptămâni nici nu există! 
Citeşte aici! îi arătă el viziera lui Ivor. Pfuuuhh! Şi 
vezi să nu te abureşti prea tare! 

Mord tresări Ghildarul extins din jurul lui Ivor 
percepea nişte efluvii bizare. Ca şi cum nu putea 
focaliza nimic clar. Vocea lui Burt întrerupse şirul 
gândurilor lui Mord: 

— Fregata se apropie de zona de la care poate 
deschide foc! 

— Ora şapte, curs 133! strigă Ivor cu glasul 
nazonat al copiei sale de pe staţie. E pe flancul 
tău, Oreste! Preiei? 


— Preiau! strigă Sommers din bateria sud-sud- 

extem. 

Mord se uită în sferoidele cuplate la vortex. 
Fregata era o ţintă bună pentru Oreste, gândi el, 
iar fregata ducea drept în inima Dispersiei. Se 
pregăti să primească seria de coordonate de la 
copia lui Sommers. 

— Burt! Panoramează culoarele staţiei! 

În timp ce sferoidele dispuse în pieţe înscriseră 
caroiajul de imagini de pe staţie, Mord îşi captă 
propriul amplificator şi începu să  sondeze 
câmpurile care baleiau Terra Naevata. 

Însă o ploaie de date îi plesni vortexul, venind 
dinspre copia lui Oreste. La dracu' cu Terra 
Naevata! Notă coordonatele navei adverse, le 
introduse rapid în câmp şi declanşă amplificatorul 
propriu. Boshul privi către fregată, îi înregistra 
formele, culorile şi sensul de mers, analiză 
semnalele pe care le emitea şi înscrise într-un 
sferoid tot ce afla. 

Ghildarii se umplură de cifrele care transcriau 
procesele mentale ale boshului scotocind spaţiul 
deschis de dincolo de frontieră. Undele acestuia se 
strecurau în jurul navei inamice, înfăşurând-o în 
limburi de informaţie, prelungindu-i traiectoria, 
imaginar, tocmai în subspatiu, către locul de 
origine. Vortexul iniţiase căutarea adversarului, 
după care Mord scrută iarăşi Terra Naevata. 

Nu apucă s-o mai facă. Fără nici un motiv 
aparent, Oreste Sommers efectua salt, călăuzit de 
boshul său. De pe staţie, sărise prin căile 
vortexului pe fregata Ghildei pe care tocmai o 
oferise spre studiu lui Mord. Un cor de oooh-uri şi 


aaah-uri se ridică din salonul amplificatorului. 

— Rahat! 

Exclamaţia lui Ivor se auzi în toate cuvele de 
sunet din Decanat, dar nimeni nu mai tinu cont de 
atâta lucru: fregata în care sărise Oreste 
schimbase brusc cursul şi trăgea din flanc cu 
proiectile brizante, îndreptate spre Cassiteridae. 


x 


— Au priceput că se află într-un vortex virtual! 
Au priceput că au luat-o pe de lături, se auzi vocea 
lui Nizar Al Bokar din radare. 

— Lepra de Mord a închis bucla! strigă 
Cassandra dintre punți. Oreste i-a pasat traiectoria 
fregatei, iar jigodia de Mord a lansat vortexul pe 
noi şi ne-a cuplat la Merovingi! Ne-a cuplat la 
resturile legiunilor din Sahara virtuală! 

În toate compartimentele navei se lăsă liniştea. 
După câteva clipe, vocea lui Mess se auzi dintre 
cordajele şi rotiţele servo de ghidare mecanică: 

— Am ajuns la distanţa de la care avem contact 
vizual cu staţia. 

— Serios? Cum ţi se pare fără ochi, sali 
Harkonnen? întrebă Nizar, cu o notă de îngrijorare 
în voce. 

— Las-o baltă, Nizar! izbucni Oreste Al Bokar. Nu 
pricepi? 

— Ba pricep foarte bine. Suntem cuplaţi la noi 
înşine... 

— Am ajuns la distanta de la care avem contact 
vizual cu staţia. Repetă Mess, dar nu-l băgă nimeni 
în seamă. 

Am mai fost cuplați la noi înşine, afişă Mord 

textul propoziției pe toate ecranele fregatei. Cum 
contracarăm? 

— Trebuie să ne mişcăm repede, începu Ivor, 
clinchetind metalic sub manşa de direcţionare. 
Trebuie să continuăm acţiunea şi să găsim o 
soluţie... 

Suntem suficient de blindati în vortex, afişară 
ecranele cuvintele lui Mord, ca să ne apropiem de 
stație şi să reuşim desantul Dansatorilor-Faţa. 
Trebuie să-i perturbăm cât mai mult. Să nu-i lăsăm 
să completeze inchiderea buclei! 

— Eşti naiv, Mord! strigă Oreste. Bucla s-a închis 
deja. 

— Dacă o vor închide cu alte legiuni virtuale, 
atunci sigur nu vom mai avea nici o scăpare! Aşa, 
mai avem o şansă. Ce părere ai, Nizar? 

Din nou linişte. Apoi, vocea răguşită din radare le 
spuse: 

— Vom continua acţiunea. Vom desanta 
Dansatorii-Faţă şi vom parazita călăuzele Ghildei. 
În acelaşi timp însă, va trebui să distrugem una 
dintre verigile buclei din Pantelleria... 

— Decanatul! exclamă Cassandra. 

—  Decanatul! confirmă Nizar. Vom invada 
Decanatul prin canalul din Terra Naevata reală. 
Mord! Eşti acordat la câmpul de acces în Decanat? 

— Canalul spre Decanat este deschis. Bene 
Gesseritul nu ne pune probleme. Ulla şi verii noştri 
au sigilat Vadhastra. Putem ataca. 

Vortex! Extensiile Al Bokarilor se prelinseră de-a 
lungul cuantelor informaţionale, patinând pe lângă 
emisiile din câmp ale replicilor lui Ivor şi Oreste, 


ajunseră pe Terra Naevata, se răspândiră deasupra 

paakului marin al Mediteranei şi izbiră Edificiile ca 
un val; se simţiră deviaţi ca o pală de uragan 
alunecând pe lângă un zid de stâncă. Canalul de 
intrare în Decanat era blocat 

Vortex! Se năpustiră iarăşi, ca viscolul pe 
întinderile de gheaţă ale Saharei. Totul era sub 
ochii lor, înconjurat de ei, se înşurubară în minţile 
nedumerite ale tuturor legionarilor reali care 
străbăteau Sahara, se întoarseră într-o clipită până 
în ţinuturile Wallach şi pătrunseră ca un val 
seismic până în teritoriile false ale Terraei Naevata 
virtuale... 

Fără folos!  Legiunile şi  Decanatul erau 
intangibile!... 

— Verii noştri ne împiedică? Ulla ne face aşa 
ceva? întrebă Cassandra Al Bokar, suspicioasă. 

— Nu, ripostă Mord. E altcineva care ne 
blochează... 

— Cine s-a mai băgat pe fir? strigă Ivor Al Bokar 
din pupitrele de direcţionare. 

— Tu menţine cursul spre staţie! ordonă Nizar, 
răguşit. Am să încerc să găsesc o altă cale ca să 
penetrăm Edificiile. 

N-a mai avut timp s-o facă. Chiar atunci, copia în 
vortex a lui Oreste Sommers se materializa pe 
puntea principală. Tăcuţi, Al Bokarii simţiră cum 
copia lui Oreste măreşte viteza, apropiind fregata 
tot mai repede de staţia de frontieră. După câteva 
clipe, modifică traiectoria şi deschise focul asupra 
bazei pe care tocmai o părăsise. 


* 

Mătcile se examinau de o bună bucată de vreme 
în aerul electric al brundului, înconjurate de 
masculii şi femelele Tengri. Chong Norr se 
cufundase în vortex şi urmărea evenimentele pe 
care cele două le antrenau în câmp. 

Era singurul lucru pe care îl putea face. Nodurile 
făcute şi desfăcute de Astrid păreau să nu exprime 
nimic sau dacă o făceau, erau de necitit pentru 
Tengri. Pe de altă parte, nici Cassandra Septimus 
nu se mai lăsa examinată în câmp. Stătea într-o 
seră, lângă un mandarin, sigilată într-o capcană 
care lăsa să i se vadă doar nuanțele deschise ale 
părului. Cele două prințese comunicau, era clar, 
dar scrutătorul nu le putea citi. 

Oare ce îşi spuneau? 

Chong verifică intensitatea  fasciculelor de 
vortex. Cele două mătci, cu doisprezece şi, 
respectiv, paisprezece embrioni în matrice, 
emiteau un câmp aproape palpabil, elastic, 
captând perfect grupurile care luptau în Edificii. 

Încercă să-i vizualizeze pe ceilalţi Tengri, cei la 
care se ataşase dinastia Sommers în câmpul 
virtual. Dar era imposibil să-i localizeze în faldurile 
câmpului. 

Winnona se ghemui, aidoma unui urs. 

— O să te mistui în vortex! mormăi ea către 
Hertha. 

— Cu coamele astea am să-ți smulg spiralele! 

Ulla remarcă poziția înaltă a lui Winnona, dovada 
descendenţei legiunii ei din partea continentală a 
Europei brațele Highlanderei se întinseră brusc în 
faţă prinzând în unghi antebrațele Herthei; dâre 


sângerii îi rămaseră pe pielea groasă. Dar matca 

Spree aplecă capul şi împunse cu coamele ei 
sudate de calota craniană. 

Winnona abia dacă avu timp să se retragă, 
scrijelind spiralele de pe mâna stângă a Herthei. 
Avusese noroc. Coarnele nu înţepaseră decât 
aerul. 

Chiar atunci, Chong surprinse o pâlpâire în 
vortex. Creştea treptat, se întindea în cele trei 
dimensiuni ale spaţiului şi se transforma într-un 
câmp bine definit. 

Primul lucru la care se gândi era că descoperise 
în sfârşit deschiderea către Terra Naevata virtuală. 
Se aşteptă să deceleze comunicările Tengrilor care 
rătăceau prin apropierea legiunii Spree, în replica 
Europei. Dar, în scurt timp, câmpul nou apărut se 
umplu de semnale bizare, transmisiuni care păreau 
să nu aibă nici o legătură cu Decanatul sau cu 
Terra Naevata. 

Sunt Al Bokar, îşi spuse Chong. 

Strigătul  Herthei îl smulse din  scrutarea 
vortexului. Winnona o cuprinsese în braţe şi o 
ridicase de pe zăpadă, repezindu-se cu ea în braţe 
către un bloc de gheaţă de care o izbi cu toată 
puterea. Tengrii care le stăteau în cale săriră în 
lături - Hertha păru să ofteze zgomotos şi căscă 
ochii. 

Concomitent, Chong văzu în saloanele Ghildei 
din Pantelleria Superioară un bărbat slab, îmbrăcat 
într-o capă unduitoare de muşchi - se strecura, 
neauzit, printre fotolii, profitând că toată lumea 
privea la sferoidele 3D. Avea în mână o fiolă 
subţire din sticlă. O aşeză lângă intrarea în salonul 


din care magistraţii asistau la misiunea în 

amplificatorul de vortex şi, la fel de uşor cum 
apăruse, se  strecură afară pe culoarele 
fremătătoare din muşchi. 

Chong înghiţi în sec. Pe un fotoliu din carne 
unduitoare, o văzu pe Prinţesa cu 99 de trupuri... 
Un alt trup, îşi spuse, amintindu-şi de copia ei din 
sigiliul-vortex. Cassandra Septimus Sommers 
urmărea acțiunea din amplificator, de parcă ar fi 
dorit să vadă cu ochii ei cum Ivor Merovingi se 
pregătea să eşueze şi să-i predea ei puterea... 

Se auzi strigătul de durere al Herthei care îl 
smulse din contemplarea în vortex Winnona 
continua s-o izbească de blocul de gheaţă? 

— Ajută-i, Bhagavan! şopti Chong, bănuind că, în 
acelaşi timp, Tengrii falşi din replica Europei 
porneau la atac împotriva legiunii Spree... 


* 


— Ce faci, Oreste? strigă Mordec'hai, intrând cu 
totul în cuva de imagine. 

Copia în vortex a Decanului în opoziţie nu-l putea 
auzi însă de acolo de unde era, în fregata inamică. 
A înnebunit de tot, îşi spuse ghildarul. O să mă 
facă să pierd tot... Se răsuci şi deschise pâlniile 
prin care intra în vortexul Ghildei Extinse. 

— Vreau să fiu pus în legătură cu Oreste 
Sommers. 

Se auzi tusea lui Dendros, acoperind aprobarea 
boshilor care se străduiau să găsească o cale să 
comunice cu Oreste. Vocea lui Dendros se ridica, 
oarecum încurcată, din pâlniile Ghildei Extinse 


— N-ai mai trecut de mult pe la mine, Mord. Eşti 

dator cu o mutare la clef de voûte... Să consider că 
ai făcut-o deja? 

Se gândeşte la alianţa mea cu Sommerşii, îşi 
spuse Mord. 

— Exact, îi ghici Dendros gândurile. Crezi că am 
să fiu de acord ca boshii să transmită mesajul tău 
către Oreste? 

— Ar fi mai bine. Dacă eu câştig, câştigă şi 
Ghilda... 

— Ghildei îi place să câştige de una singură, i-o 
reteză Dendros. Mai eşti de-al nostru, Mord? 

Mord dori să tragă de timp. Se pregăti să zică 
ceva, dar se auzi un şuier prelung, ascuţit, urmat 
de o grămadă de strigăte, ce proveneau din salon. 
Mord întoarse brusc capul, fericit că fusese scos 
din impas. 

Abia dacă mai avu timp să comande în vortex 
închiderea tuturor uşilor. Salonul se umpluse de un 
gaz  alburiu; una dintre machiezele Ghildei 
înţepenise lângă intrarea în salon, cu ambele mâini 
duse la gât, iar ochii i se transformaseră în două 
garoafe roşii pe cale să i se topească pe obraji. 
Magistraţii se repezeau spre ieşire, mai-mai să se 
calce în picioare. Printre ei, Cassandra Sommers, 
care îl privi scurt pe Mordec'hai, înainte să dispară 
pe culoar, târând-o după ea pe machieza Ghildei. 

— O fiolă cu gaz lexar, explică Burt. Trebuie să 
fie un asasin Sommers... 

— Un asasin Sommers? În timpul saltului? 
Împotriva mea? se holbă Mord şi se uită după cea 
mai apropiată mască de gaze. Cum de apăruse o 
replică de-a Cassandrei în amplificator, fără ca el s- 

chiar aici, în saloanele Ghildei, fără ca ea să-i 
spună nimic? 

M-au trădat! Şi ea, şi Oreste! Vor să se răzbune 
pentru ce i-am făcut ei în Syrta, îşi spuse şi se 
pregăti să-i iscodească plasa de vortex de 
deasupra cuvelor axolotl. Le vizualiză, verzui, şi o 
zări la masă pe Cassandra, înconjurată într-un 
sigiliu-vortex. Scria ceva, la adăpostul undelor 
protectoare ale sigiliului, iar Mord se apropie de 
plasa suspendată în încăpere. Acolo se afla 
memoria Cassandrei, o ştia, iar el avea de gând s-o 
copieze şi s-o citească încă o dată. 

Nu apucă. Gazul lexar se insinua printre 
crăpăturile boshului, amenințând să-l sufoce. Deja 
ghildarii care efectuau salt din fotoliile fremătânde 
îşi trăgeau căştile pe cap. li imită şi el. Chiar 
atunci, auzi uşa de la intrare cum se dă brusc în 
lături. Plonjă spre duşumea reflex şi ordonă 
închiderea uşii. 

Fără efect. Cel ce intra o protejase într-un sigiliu 
vortex, iar pâlnia Ghildei Extinse era prea departe 
pentru ca Mord să mai strige în ea. De altfel, pâlnia 
cartilaginoasă se sparse în bucăţi, izbită de un san- 
chaku telescopat. Mord se strecură ca un şobolan 
sub cea mai apropiată masă şi apucă să vadă cum 
unul dintre ghildarii din încăpere se îndoaie din 
şale. 

Unde naiba era Burt? se întrebă în timp ce de pe 
culoar se auzea o sumedenie de paşi. 

Cassandra! emise în vortex, dar nu primi nici un 
răspuns. 

Urmară câteva momente de buimăceală. Mord 

vortex. Operatorii de salt, trântiţi îndărătul 
fotoliilor, ridicară capul şi se uitară iscoditor la cei 
ce se apropiau pe culoar. Erau câţiva asasini care 
se strecurau afară din zidurile Ghildei Extinse. 
„Dansatori-Faţă”! holbă ochii Mord. Operatorii de 
salt se grăbiră să izoleze salonul amplificatorului, 
geamurile deveniră brusc opace, iar Mord nu mai 
văzu nimic. Ghilda îşi intra din mers în atribuţiuni. 
În primul rând, să protejeze indivizii care efectuau 
salt. 

Dar Mord încă îi vedea pe cei care se prelingeau 
afară din pereţii boshului. O sumedenie de 
Dansatori-Faţă, la fel ca cel care îi intrase în birou 
acum câteva secunde. 

Erau Tleilaxu. Tleilaxu împotriva lui Ivor? 

Îşi aminti de Dansatori-Faţă de pe Cassiteridae. 
Cine cu cine se războia? Se făcuse o linişte de 
mormânt, tulburată doar de  branhiile ce 
bolboroseau uniform şi de mesajele înfundate din 
căştile celor care efectuau salt. 

Simţi ordinul lui Ivor în vortex şi, imediat, o 
boare păru să se prelingă pe lângă el, strecurându- 
se către asasinul ascuns undeva lângă intrare. Se 
auzi doar un foşnet, apoi boarea păru să se stingă 
de tot. Un alt luptător-umbră. Apoi totul păru că se 
dizolvă. Asasinii de pe culoar, inclusiv. Dispărură 
cu toţii în interstiţiile zidului, luând calea boshului. 

Vortexul lui Mord se umplu de noi comunicări, 
stranii, care îl îndepărtară de realitatea imediată. 
Exista o falsă Terra Naevata, înţelese el. Merovingii 
înţeleseseră corect: exista un spaţiu inventat, cu 
alte cuvinte, o pistă falsă. În folosul cui fusese 

Un alt luptător-umbră păru să plutească pe 
deasupra mesei înainte să dispară pe culoar. Se 
auzi un foşnet urmat de un strigăt şi apoi de un 
ropot de paşi ce se îndepărta. 

— Unde sunt oamenii lui Ivor? strigă cineva pe 
coridor. 

— Aici! răcniră ghildarii dindărătul cuvelor de 
imagine trântite pe jos, la câţiva metri în spatele 
lui Mord. 

Uitase de tot de ei! Mord se rostogoli pe 
duşumea sperând să ajungă în mijlocul lor, în timp 
ce din salonul de salt se auzea un şir de plesnete. 
Aşchii de os şi cioburi însângerate zburară din 
mese, scaune şi pereţi. 

— Salt în Pantelleria! se auzi deodată în căştile 
amplificatorului care zăceau pe mese. Era vocea 
lui Oreste care, fără îndoială, răsuna acum în toate 
Edificiile, preluată de Ghilda Extinsă. Instantaneu, 
Mord simţi în câmp cum patrula din Syrta se 
materializează pe culoarele Edificiului, cu câteva 
etaje mai jos. 

Se vor lupta unul cu altul, iar eu am să pierd 
totul de sub control, se gândi Mord şi simţi cum îi 
dau lacrimile de furie. Se chinuise ani de zile, mai 
întâi să părăsească Landsraadul, apoi să-i 
slugărească pe ghildari, apoi să se maimuţărească 
în sferoidele 3D, apoi să se joace de-a dragostea 
cu nenumărate Cassandre Sommers şi ajunsese 
sus de tot, într-un loc din care putea să-şi permită 
să azvârle cuşma frigiană pe jos ori de câte ori se 
enerva! Dar iată că un Decan se putea enerva preţ 
de numai câteva minute, iar toţi anii de muncă ai 

Cum am să-i mai dirijez eu dacă ei se luptă 
direct? 

Vortexul îi desluşi imaginile de pe culoarul pe 
care se materializase patrula lui Oreste. Patrula 
plecată chiar din proprietatea lui Mord... Se 
deplasa cu atenţie în căutarea unor sprijinitori de- 
ai lui Ivor... În jurul lui Mord era încă linişte. 
Asasinii luaseră calea boshului, iar operatorii de 
cuvă tăceau mâlc. Se mai auzea doar când şi când 
un fâsâit dezordonat al hainelor. 

— A mai rămas cineva acolo sus, în staţie? 
răsună în sferoidele răspândite în Edificii vocea 
nesigură a Decanului. 

Nu se auzi nici un răspuns. Câteva fiole cu gaz 
zburară pe deasupra lui Mord, nimerind în mijlocul 
ghildarilor ascunşi în spatele meselor doborâte. 
Corpuri zburară peste mese, aterizând pe pupitrele 
de mixaj, zdrobindu-le. Geamul care despărţea 
salonul de salt de încăperea lui Mord plesni în 
bucăţi gelatinoase, împroşcând patrula lui Ivor cu 
un val de cioburi cleioase. 

Bine că n-am ajuns între ei! îşi spuse Mord, 
văzând trupul sfârtecat al unui operator, cum se 
zbătea ca o râmă strivită pe zidul ce despărţea 
saloanele. 

— Eşti aici, Mord? se auzi vocea lui Oreste, de 
undeva din apropiere. 

— Uite-mă, Oreste! dădu el să se ridice. 

— Jos! strigă Sommers, iar Mord simţi nevoia să 
se cufunde în podeaua mătăsoasă. 

Un snop de darde fulgeră prin încăpere şi se 
înfipse în perete cu zgomot umed. Undeva, în 

răsuci brusc. Aprinse un aruncător de flăcări; 
flamele fierbinţi se etalară pe perete, iar încăperea 
se umplu de un miros de carne arsă. Se auzi un 
strigăt înfundat şi un luptător-umbră se prăvăli 
afară din perete într-o eflorescenţă de flăcări. 

— Trebuie să ajung în biroul tău! strigă Oreste. 
Nizar a distrus Terra Naevata. Nu mai există nici o 
legiune în vortex, încheie el şi o luă la fugă pe 
culoare. 

— Te înşeli! strigă Mord. Ce vezi tu nu e Terra 
Naevata. 

Mord se repezi în birou, trase câteva scaune, 
blocă uşa care dădea în încăperea lui Dendros, se 
aruncă în boshul pregătit şi îşi trase cizmele, coiful 
şi mănuşile. Păşi pe loc şi sări în câmp înainte să ia 
aminte la spaţiul de referinţă. Se întrebă ce făceau 
oamenii lui Ivor în amplificatorul de care îl 
despărţeau doar doi pereţi, cel pe care îl vedea 
întreg Decanatul. 

Ce importanţă mai avea? 

— Salt în coridor! ordonă. 

Salonul păru că se contractă, culoarul se 
transformă într-o tubulatură lucioasă, compactă, 
iar Mord se trezi alergând îndărătul lui Oreste. Abia 
dacă reuşeau să nu se lovească unul de celălalt în 
fuga lor nebunească de pe coridorul îngust ce 
ducea spre amplificatorul cel mare. Acolo unde se 
afla patrula lui Ivor. 

Vortexul lui Mord încasă din nou păcăniturile 
bizare care n-aveau nici o legătură cu registrele 
uzuale. Pentru câteva clipe, i se păru că îşi aude 
propriul glas cum dă ordine în vortexul nou apărut. 

patrula lui Ivor! 

— Eşti sigur că vom pune mâna pe ei? Dacă sunt 
falşi? Dacă sunt aidoma legiunilor cu care operăm 
în ultimul timp? 

Vortex! Imaginile se telescopară. Planşeele 
deveniră fluide, marea văzută prin ferestrele largi 
păru că se transformă într-o cascadă, iar ei se 
treziră cu trei niveluri sub platforma de salt. 

— Ce naiba? 

— Eroare! strigă Oreste. Eroare în vortex! Se opri 
şi privi nesigur încoace şi încolo. Punem mâna pe 
Ivor... Oare chiar pe el vom pune mâna? se întrebă 
şi iscodi vortexul. 

Mord scrută şi el în câmpul paralel. El unul ar fi 
pus mâna în foc că cel din salon era chiar Ivor, dar 
parcă mai puteai să fii sigur de ceva? 

— Războiul ăsta aştepta de multă vreme, Oreste! 
zise el. Făcu o pauză şi se hotărî să întrebe: Ai 
habar cu cine lupţi? 

— Cu Dispersia, Mord. Cu Dispersia. De la kyewa 
încoace, singurul lor gând e să ne anihileze pe noi, 
pe Tleilaxu şi pe Bene Gesserit. Numai ei puteau 
ataca inima câmpului... 

— Ţi-a spus-o Cassandra, nu-i aşa? 

— Bineînţeles! Cassandra e Bene Gesserit. O 
Bene Gesserit îşi alege întotdeauna aliaţii cu multă 
atenţie. Una dintre ele a păstrat mereu în minte 
scopul Ordinului. Toate replicile ei au acţionat 
conform datelor din acea Cassandra Septimus. 
Cred că nici chiar eu n-am ajuns s-o cunosc 
vreodată. 

— Era cea care s-a strecurat aici, în salonul de 

Oreste clătină din cap: 

— Nu. Nu era ea. Pe aceasta trebuie s-o facem 
să dispară. Interesele ei sunt contrare celorlalte 
replici. 

— O vom ucide? ȘI 

— Nici gând! clătină Oreste din cap. In ea trebuie 
s-o recuperăm pe Astrid Merovingi... Când o vom 
readuce de pe Terra Naevata... 


* 


Hertha calculase precis de astă dată. Winnona se 
repezise în faţă, gata-gata să apuce cu unghiile ei 
ascuţite, ca o ursoaică înfuriată. De altfel, figura îi 
reuşise de câteva ori până acum, smulgând fâşii 
întregi de spirale de pe braţul stâng al mătcii 
Spree. 

Acum, ţintise undeva mai jos. Aplecată, se 
năpustise să apuce talia Herthei, acolo unde 
spiralele se uneau într-un brâu lat, ca o centură. 

Tengrii strigară, încurajând atacul, dar Hertha 
sărise deja în faţă. Trupurile se ciocniră, cap în 
cap, coamele trecând puţin pe deasupra ciufului 
blond al Winnonei. Se auzi un bufnet sec, iar 
Hertha împunse încă o dată cu coamele, înfigându- 
le în spatele  mătcii Kildare. Tegumentele 
ranforsate ale Highlanderei se desprinseră fâşii, 
trăgând după ele muşchii armaţi cu elastină şi 
capete de spirală. 

— Ei? Cum e dincolo, Chong? se interesă Ulla. 

— Oamenii lui Oreste sunt blocaţi. Sunt într-o 
iurtă lungă de tot, cu pereţii violeţi, umezi şi 
netezi, iar masculii lui Merovingi scuipă foc de 

undeva de deasupra... Sunt numai iurte şi iurte pe 
acolo, puse unele peste altele... Cum de nu le-o fi 
frică de foc? îi văd pe Sommerşi cum se opresc. Se 
retrag. Au luat-o la fugă printr-o vale îngustă cu 
trepte, care duce în altă iurtă... Bhagavan! Dar la 
ei nu se vede nicăieri cerul liber? 

— O vale îngustă? se miră Ulla, privind curioasă 
la Astrid. Pe Cassandra n-o vezi? 

— Pe care din ele? Sunt două! Una e ascunsă în 
altă iurtă, într-o ceaţă de sigiliu-vortex. Abia o văd. 
Cealaltă nu ştiu unde a dispărut... 

— Cea pe care o vezi... O citeşte pe Astrid? 

Dar Chong Norr nu mai asculta. Tocmai 
intersectase câmpul Al Bokarilor. Verii lor din 
vortex. 


— Au început atacul, spuse Vărsătorul. Cum 
stăm, Gom? 

Femela simți embrionul mental al legionarei Ang, 
gata să se exprime. N-o lăsă să scoată nici un- 
cuvânt. 

— Nu putem iscodi pe nicăieri. Au sigilat toate 
porțile din câmp. 

Membrii  Consistoriului răsuflară, nervoşi. Se 
învârteau încoace şi încolo prin culoarele 
Vadhastrei, simțind că brundul lor, odinioară temut 
de mătcile tuturor legiunilor de pe Terra Naevata, 
se transformase într-o închisoare. 

— Cine sigilează terminalele, Gom? 

Gom ezită câteva clipe. Apoi spuse: 

— Sunt mulţi fraţi de-ai noştri. Păstrători ai 

Apei... Chiar Amfore. Ulla e printre ei. 

— Cu alte cuvinte, oameni în care am crezut. 
Oameni pe care i-am educat. 

— Oameni care s-au folosit de noi, Vărăsătorule! 
îl întrerupse Gom. Oameni care au aşteptat de mii 
de ani această confruntare. 

Sunt lăstari crescuţi din germenii Dispersiei. Verii 
Al Bokarilor. Asta sunt, Vărsătorule! 

Vărsătorul zâmbea, privind în jos. Buzele îi 
tremurau, abia perceptibil. 

— Bene Gesserit a pierdut iarăşi, zise Varigul, 
încercând să-şi păstreze calmul. 

Gom clătină din cap. 

— Nici măcar Bene Gesserit nu suntem, 
Vărsătorule! Nu există decât o singură Bene 
Gesserit şi aceea e Cassandra Sommers. Noi 
suntem duşmanii ei. Avem educaţie Bene Gesserit, 
dar suntem altceva. Adevărata purtătoare a 
intereselor Ordinului este Cassandra 

— Ah, exclamă Vărsătorul. Privi în jos. Ce 
importanţă mai avea acum identitatea lor? Orice ar 
fi fost, pierduseră. Ca să se mai salveze cumva, 
indiferent de numele pe care îl luau, trebuia să 
iasă pe suprafaţa Terraei Naevata. Intrebă: 

— Care e situaţia afară, Gom? 

Femela sondă vortexul şi începu să vorbească în 
audio, pe tonuri hipobass, înclinând capul într-o 
parte, cu ochii holbaţi: 

— Winnona, cuplată la Sommerşi şi la Tengrii cei 
falşi, sunt în atac. Hertha, cuplată la Merovingi, la 
nişte false brunduri şi la Al Bokar, sunt în 
defensivă. 


— De ce le-a fost frică n-au scăpat, constată 

Moynihan. Al Bokar au devenit buclă. 

— Au devenit buclă, pufni Vărsătorul, dar pe noi 
tot ne ţin blocaţi în tunelurile astea. 

— Nu trebuie să ne facem griji, formulă Ghazalla, 
anticipând cuvintele lui Bratnah. Dacă Al Bokar 
dispare, rămânem noi, legiunile şi Edificiile. La fel 
ca şi până acum! 

— Doar nu-ţi imaginezi că Al Bokar n-are alte 
seminţe pe Terra Naevata, remarcă Vărsătorul. Se 
uită lung la cei din Consistoriu. Fără excepţie, 
priveau în pământ. Câţi ani, câte generaţii 
plănuiseră răsturnarea vortexului? Câtă vreme îşi 
imaginaseră că sunt adevărații urmaşi ai ideilor 
Bene Gesserit? Dintre toţi cei strânşi acolo, Maicile 
păreau cele mai buimace. Se gândeau că 
scăpaseră de răzbunarea Cassandrei numai pentru 
că, pur şi simplu, fuseseră considerate balast. 

— Îi vom urmări, se zbârli Moynihan. De data 
asta, îi vom vâna noi pe ei. De acum ştim la ce să 
ne aşteptăm. 

— În regulă, zâmbi Vărsătorul, nesigur. 

— leşim la suprafaţă? se interesă Gom. 

Vărsătorul se lăsă să cadă într-un scaun, fixând 
suprafaţa acoperită de praf a biroului din faţa sa. 
Ce le mai rămânea de făcut? Lipsiţi de puterea 
vortexului, renunţaseră să mai comunice în câmp, 
dar asta nu fusese de ajuns. Trebuia ca acum să 
renunţe să se folosească de vortex când mergeau 
de colo-colo. 

Deveniseră nişte simpli legionari, nevoiţi să 
meargă pe propriile picioare şi să strige ca să se 
facă auziţi. Nişte eretici Bene Gesserit. 

— Nu ieşim încă, şopti el, epuizat. Aşteptăm. 

După ce termină ei confruntarea, ne strecurăm în 
dunele Wallach şi vedem ce e de făcut. 


* 


Al Bokar s-au folosit de legiunea mea vreme de 
milenii numai ca să poată lovi acum mai bine 
Decanatul, se gândi Ulla. Cum îşi spuse asta, o 
parcurse un frison şi simţi în câmp semnele 
prezenţei lor. 

Ulla, ce crezi că iscodeşte acum Chong Norr? o 
întrebă Nizar Al Bokar. Vocea lui se ridica dintre 
cuferele cu arme din iurta Ullei. Repede, şopti Ulla. 
Să găsesc un refugiu în câmp... Un refugiu pe care 
ei să nu-l detecteze. 

Blănurile de la intrarea în iurtă se dădură în 
lături şi Gwenn, tânăra femelă Kildare, se înfăţişă 
în faţa Ullei. Strigătele mătcilor se auzeau din ce în 
ce mai tare. 

— De ce nu vii să vezi cum piere în chinuri o 
necredincioasă tradiționalistă? 

Ulla o privi dintr-o parte. Dădu să zică ceva, dar 
auzi Glasul de vortex al Cassandrei Al Bokar: 

Nu te nelinişti, Ulla! Eşti urmaşa noastră! Dar 
Chong Norr şi copia ta din Terra Naevata au aflat 
de planul nostru de a ataca Decanatul şi acum se 
folosesc de canalul prin care intenționăm să dăm 
Decanatul peste cap. Asta face Chong Norr acum, 
de asta scrutează vortexul aşa de atent şi de-aia s- 
a aliat cu copia ta din Terra Naevata... 

Asta e o minciună, gândi Ulla. O minciună ca să-l 
dau de gol pe Chong Norr. O minciună pentru ca ei 


să-l blocheze şi pe el aşa cum m-au blocat şi pe 

mine când am mai stat de vorbă. 

— Ce e, Gwenn? încercă matca să ignore vocea 
insistentă a Al Bokarilor. 

Strigătul ascuţit al Winnonei păru să sfâşie aerul, 
iar tânăra zâmbi: 

— Nu vii să vezi cum o ucide? 

— Ba da! zise Ulla şi se pregăti să iasă din iurtă. 
Dar, chiar atunci, faldurile câmpului se desfăşurară 
în mintea ei, înfăţişându-i canalul de contact între 
Decanat şi cealaltă Terra Naevata. Legiunea Tengri 
emitea un fascicul intens de informaţie către 
dinastiile Decanale, iar Chong Norr, de la mai puţin 
de câţiva metri depărtare de ea, trăgând cu coada 
ochiului la lupta dintre cele două mătci, complota 
împreună cu cealaltă Ulla Mingre. 

Ceea ce vezi acum ne împiedică să declanşăm 
asaltul final. Mai mult, aranjamentul lor riscă să ne 
distrugă. Pe toți Al Bokarii. Pe tine inclusiv, spuse 
Nizar. 

E un câmp virtual, îşi spuse Ulla. E doar o 
invenţie de-a lor ca să-l torn pe Chong. Chong nu 
mă poate trăda. 

— S-a întâmplat ceva? o întrebă Gwenn, 
îngrijorată. 

— Nu. Nu am nimic. 

Chong nu poate să mă trădeze, îşi zise Ulla şi 
clătină din cap, ignorând privirile mirate ale 
femelei. Dar nu. Simţea cum propriul ei vortex se 
împiedică în cel emis de Chong către Edificii. 
Chong se aliase cu dublura ei din Terra Naevata? 
înseamnă că o înşelase când intrase în iurtă 
împreună cu Al Bokar şi îi promisese că o va 

Suflând greu, Ulla scotoci în faldurile câmpului. 
Descoperi blocurile de memorie recentă ale lui 
Chong. Planul lui prin care dorea să recompună o 
Ulla Mingre aşa cum crezuse el că trebuie să fie o 
matcă majoră Tengri. Planul lui care ţinea cont de 
sfaturile lui Astrid, prăpădita aia blondă, care nu 
era altceva decât o Bene Gesserit, trimisă s-o 
iscodească pe ea, pe Ulla Mingre. Cassandra 
Septimus vroia să ştie dacă Tengrii erau Dispersia. 
Cassandra vroia să ştie câte acolite Bene Gesserit 
scăpaseră de furia Cassandrei Secundus şi făcuse 
în aşa fel încât Astrid să intre în legiunea Ullei. 

lar Astrid făcuse din Chong Norr o unealtă. 

Acum ştii că Chong te-a trădat, remarcă Nizar. 
Mai crezi că-l, putem convinge să ni se alăture? 

Erau naivi dacă îşi imaginau aşa ceva. Chong îi 
văzuse la lucru. Dacă el ar fi avut de gând să 
devină Al Bokar, le-ar fi dat deja un semn, însă, din 
câte îl ştia ea, Chong dorea totul pentru el. li 
plăcuse de el din cauza asta şi fusese un 
instrument bun atâta vreme cât o sprijinise pe 
ea... Dar acum, apăruse sfrijita asta de Astrid şi 
toate planurile ei riscau să se ducă de râpă. Era 
sigură că Chong îşi spunea acum cam aşa: dacă 
Dispersia s-a folosit atâta timp de mine pentru 
scopurile ei, de ce să nu mă folosesc şi eu de 
Dispersie în scopurile mele? 

Poate l-am putea cumpăra cu ceva, sugeră 
Cassandra. 

Cu ce să-l cumpăraţi? Acum ştie că poate dirija 
Terra  Naevata după cum doreşte... îmi 
manipulează copia, care este matca majoră a celei 

mai puternice legiuni de pe Terra Naevata Ce-ați 
putea să-i oferiţi? 

Mai e o singură şansă, conchise Nizar. Să-l facem 
să-i fie frică. 

— Ce e, Ulla? 

De data asta, Gwenn se apropiase de ea, gata s- 
o sprijine, dar matca se înfoie brusc şi se îndreptă: 

— Vin imediat! la-o înainte că vin imediat şi eu, îi 
spuse. 


Chong Norr recunoştea semnalele Al Bokarilor. 
Le simţea efluviile care îi prelungeau pe omonimii 
lor din Edificii. Invadau informaţional Pantelleria, 
Terra Naevata, Terra Naevata virtuală, legiunea 
Tengri... 

— Chong Norr? se descarcă vocea şoptită a lui 
Ivor Al Bokar dintre cupele pline cu kumâăs. 

Rămase nemişcat. Urmărea reacţia Ullei, dorind 
să se asigure că nu simte nimic. Matca majoră nu 
trebuia să-l afle. Şi aşa i se păruse că după ce 
revenise din iurtă îl privise ciudat, ca şi cum ar fi 
stat în dubii dacă să pună să fie ucis în cazanul 
care fierbe sau nu... 

Ulla era absorbită însă de lupta celor două mătci. 
Hertha căpătase avantaj, încurajată de Tengrii 
înşiruiţi pe margine. Unghiile Winnonei o zgăriau 
pe umeri, pe faţă, pe spate, dar matca Spree îşi 
afunda degetele tot mai adânc în beregata 
Highlanderei. Sângele, dospind de materii nutritive 
prelucrate de eclozor, începuse să-i înroşească 


trunchiul, şiroind pe sâni, sfârâind peste spiralele 

încinse, aspirat de deschiderile haotice ale 
operculilor nutritivi de pe abdomen. 

— De n-ar termina-o aşa de repede! exclamă 
Ulla. N-a avut timp suficient ca să antreneze 
Decanatul într-un conflict distructiv... 

— E bine că ştii cine suntem, Chong Norr, se auzi 
dintre umerii Ullei, făcându-l pe mascul să 
privească atent în ceafa mătcii. Precaut, examină 
brundul, dar toată lumea era atrasă de luptă. De 
fapt, îşi spuse, poate că numai eu pot auzi această 
voce... 

— Nu vrei să te retragi în iurtă? reluă vocea lui 
Ivor Al Bokar, de undeva din spate. Trebuie să 
comunicăm în linişte. 

Chong se ridică de pe banca de lemn şi porni 
către adăpostul din piei de capră. Inainte să intre, 
mai examină o dată brundul, dar toată lumea era 
ochi şi urechi la cele două mătci care, pline de 
sânge, se târau prin zăpadă. Astrid le urmărea şi 
ea pe cele două. Ţinea songduul în mâini, fără să-l 
mai împăturească. Brusc, înainte ca Chong să intre 
în iurtă, Ulla se răsuci şi-l privi în ochi: Ştiu de ce te 
duci acolo, părea să-i spună privirea ei, dar 
scrutătorul n-o mai băgă în seamă. 

Intră. zgomotele  brundului  scăzură în 
intensitate. 

— E mai bine aşa, Chong Norr. E bine că putem 
comunica, urmă vocea şoptită. 

— Scrutez în vortex, veni răspunsul, aparent 
absurd. Ştiu cine sunteţi. Aţi mai venit în iurta 
Ullei... l-aţi promis un alt corp. lar eu v-am ajutat 
să i-l dobândiţi... Sunteţi tot cei din Edificii, dar 
distincţi. 

— Suntem distincţi! întări vocea lui Ivor. Atât de 
distincţi, încât suntem duşmanii replicilor din 
Edificii. Ne-am născut din seminţele Dispersiei, 
lăsate în Decanat. Suntem duşmanii celor ce ne 
poartă numele. De mii de ani. Dinainte de Kyewa 
chiar! 

Chong Norr se răsuci brusc, auzind strigătele 
îngrozitoare de afară. Se repezi şi dădu blănurile la 
o parte. Hertha o răsturnase pe Winnona cu capul 
în zăpadă şi îi înfipsese un corn în coapsă. Vârful 
era blocat de țesătura rigidă a spiralelor ce 
coborau de pe fese, însă matca Spree împingea din 
ce în ce mai tare. 

— Nu vrei ca lupta lor să se termine aşa de 
repede, reluă vocea şoptită dintre cuverturile 
răvăşite de pe kang. 

— Bineînţeles că nu! Cu cât vor lupta mai mult, 
cu atât Edificiile vor fi mai devastate, recunoscu 
Chong Norr. 

— Le vom ajuta să lupte cât mai mult, iar tu vei 
folosi acest timp ca să discuţi cu noi, spuse 
Cassandra. Vom ţine sfat împreună în iurta Ullei, 
sub care zboară vulturii, încheie femela pe care 
Chong o văzuse în sigiliul-vortex din iurtele acelea 
nenumărate, din carne vie. Nu fusese niciodată în 
apropierea ei şi n-o adulmecase niciodată şi n-o 
auzise şi n-o văzuse decât prin vortex, dar vocea ei 
unduioasă i se părea de mii de ori mai atrăgătoare 
decât orice altceva îi oferise Ulla vreodată. 


* 


— Aci e un cartier Merovingi! spuse grăsanul 

Fenring, crăcănând picioarele. Al dracu' să fiu dacă 
o să las să treacă v'un afurisit de partizan de-al lu' 
Sommers! 

O piatră zbură în geamul localului lui Mac şi, 
imediat, cei de pe trotuar se azvărliră asupra găştii 
lui Fenring. Cu bare de metal, lanţuri şi cărămizi. 

Se auzeau icnete de peste tot. Se aduna tot mai 
multă lume, alergând pe străzi, spărgând tot ce le 
ieşea în cale. Nu mai era nimeni atent la cele ce se 
petreceau în sferoidele Ghildei. La un moment dat, 
îşi făcură apariţia cei de dincolo de Piaţa Centrală. 
Agitau pancarte pe care erau trecute însemnele 
heraldice ale  Sommerşilor. Se  repeziră în 
hărmălaie. Se năpusteau pe străzi, printre vitrinele 
ce înfăţişau imagini ale Edificiilor Superioare. 


* 


Culoare aglomerate în care se trăgea. Plutoane 
îmbrăcate în uniformele Ghildei care coborau în 
goană prin puţurile de comunicare. Cubitacluri ce 
se desprindeau din nişele Edificiilor, răspândind 
rafale de torpile. Pantelleria se transformase într- 
un câmp de luptă pe care Ghilda Extinsă abia dacă 
mai prididea să-l urmărească. Pereţii de muşchi 
ardeau ici-colo, ferestre elastice se crăpaseră, 
lăsând apele mării să se scurgă şuvoaie pe culoare 
înainte ca boshii să sigileze încăperile inundate, 
spiralele plesneau de cât de tare se încinseseră. 

— Oreste! Ocupă culoarele nivelului 
administrativ! tună vocea lui Mord pe deasupra 
pieţelor şi a străzilor din Edificiile Inferioare. 


Copiile celor dirijaţi din Syrta efectuară salt, 
585 


dând nas în nas cu un detaşament Merovingi. Se 
aruncară, şi unii şi alţii, în culoarele secundare, 
deschise perpendicular pe holul central. 

În fundalul imaginii, transmisă de Ghilda Extinsă 
în sferoidele 3D din Edificii, se vedea sala de sfat. 
Acolo, până mai deunăzi, Ivor şi Mord se aşezau 
împreună cu consilierii Decanali ca să ia deciziile 
de interes public. 


Dar nici Mac, nici Fenring, nici nimeni altcineva 
din Edificiile inferioare nu mai avea timp să se uite 
în sferoidele răspândite pe străzi. 

Grupul lui Mac respinsese asaltul celor din 
cartierul din spatele pieţei. Era rândul lor să-şi 
urmărească adversarii, alergând nebuneşte pe 
stradelele întortocheate ale Edificiului Inferior. 

— Moarte lui Oreste! strigau beţivii şi curvele 
alergând pe carosabil, azvârlind cu scaune şi sticle 
după susţinătorii Sommerşilor. In acel moment 
însă, sferoidele bubuiră de strigătul de satisfacţie 
al lui Mord: 

— l-am cuplat, Oreste! Definitiv! Moarte 
Sommerşilor! Merovingii sunt cuplaţi definitiv! 

Mac şi prietenii săi nu se opriră însă. De altfel, 
nici nu înțelegeau ce doreşte să spună Mord. Işi 
continuau atacul, încurajați de saltul reuşit al lui 
Ivor în întâmpinarea lui Oreste. Erau şi ei atraşi, 
precum Decanul, în trena mişcărilor Herthei. 

Numai că, obosite, cele două mătci stăteau 
acum faţă în faţă privindu-se sălbatic. 


În acelaşi timp, cele două patrule conduse de 

Ivor şi Oreste se opriră pe culoar în faţa Sălii de 
sfat. Se examinau reciproc oarecum absurd, 
aşteptând parcă un semnal pentru a se năpusti 
unii asupra celorlalţi. Şi unii şi alţii se întrebau 
dacă patrulele din fotoliile Ghildei erau alcătuite 
din oameni reali, din carne şi oase... 

Dacă în fotolii se asezaseră nişte falsuri? 


* 


— ...deci ai doar două posibilităţi, încheie Ivor Al 
Bokar. Fie deblochezi intrarea în canalul de acces 
în Decanat şi ne laşi să atacăm, fie o ajuţi pe 
Hertha să câştige. Prin vortex... 

Chong Norr pufni în râs: 

— Canalul nu-l deblochez! lar Winnona, care 
după voi ar trebui să piardă, este cuplată la 
Sommerşi, care Sommerşi sunt cuplaţi la Tengrii 
din spaţiul virtual! Dacă Hertha câştigă, fraţii noştri 
paraleli vor dispărea şi ei, atraşi în vâltoarea 
înfrângerii Winnonei. 

— Atunci, vom face astfel ca Ulla să afle că o 
manipulezi... îi vom reaminti ceea ce tu ai grijă să 
nu-şi reamintească. În definitiv, pachetele de 
memorie ale Ullei Al Bokar pot fi transferate cu 
uşurinţă în câmpurile Ullei Mingre. 

— Poftim! replică Chong, sigur pe el. Captaţi-o 
pe Ulla! le spuse masculul cu insolenţă. Făcu o 
pauză, ca şi cum i-ar fi studiat, după care 
accentuă: Capacitaţi-o pe Ulla împotriva mea! 

Se apropie de ieşirea din iurtă şi scoase capul 
afară. Ştia că Al Bokar sunt în criză de timp. 


Dispersia n-avea la dispoziţie decât câteva minute 

după ce Mord cuplase ireversibil dinastia Merovingi 
la legiunile false din Sahara. Erau minutele în care 
una dintre mătci o va ucide pe cealaltă. 

Chong habar n-avea unde vor dispărea rudele 
sale îndepărtate, Al Bokar... Tot ce ştia era că nu 
va mai auzi niciodată de ei, indiferent ce s-ar fi 
întâmplat. De ce ţineau ei atât de mult la victoria 
Herthei? Le dădea putere oare asupra vreunui 
spaţiu?... Asupra vreunui câmp? 

Cine ştie! Chong Norr simţi cum se încălzeşte. 
După cum stăteau lucrurile, atât Decanatul cât şi 
vortexul puteau fi distruse de el. Totul era să se 
tocmească cu ei, ca să fie sigur că dobândeşte 
pentru el şi Ulla ceea ce-şi doriseră cel mai mult: 
eliberarea de vortex. Apoi vor putea să meargă şi 
la mormântul lui Surlap, mama Ullei, sau la 
mormântul lui Gom... Indiferent că doriseră să 
distrugă vortexul sau nu, cele două femele puteau 
de acum încolo să se odihnească în pace într-un 
pământ eliberat de limburile scotocitoare ce-ţi 
iscodeau până şi cele mai ascunse dorinţe... 

— Nici nu-mi trece prin cap s-o las pe Hertha să 
câştige! Spaţiul virtual e plin de fraţi de-ai mei... 

— Fraţii tăi sunt sădiţi sau de-a dreptul inventaţi 
de noi, replică Nizar. 

— Oricum ar fi, există. Şi ei au de purtat războaie 
şi de rezolvat probleme. Sunt sigur că şi acolo 
există un Chong Norr care... 

— Eşti patetic, îl întrerupse Cassandra. Nu uita 
că dacă Tengrii cei falşi nu dispar, Decanatul nu va 
dispărea nici el. Îşi vor păstra controlul asupra 
vortexului. Ne vor distruge pe noi. O dată cu noi, 
veţi dispărea şi voi... 

— Şi dacă Hertha câştigă, nu vor mai rămâne 
oameni în Edificii? 

— Ba da... dar cheia sunt Tengrii din spaţiul 
virtual, spuse Nizar. Uite ce el Mord a creat o buclă 
definitivă. Asta înseamnă că noi nu mai avem 
scăpare, câtă vreme nu ne vei lăsa să preluăm 
canalul spre Decanat, iar noi n-avem puterea să te 
obligăm s-o faci. 

Suntem condamnaţi să fim aspiraţi în spaţiul 
virtual, o dată ce legătura noastră cu realitatea va 
dispărea. Dacă dispare Hertha, vom fi aspiraţi în 
spaţiul inventat, fiind cuplaţi la ea. Dacă dispare 
Winnona, ne aşteaptă aceeaşi soartă, pentru că o 
dată cu ea, va dispărea şi Mord. Ştii bine că acum 
Mord este cel care generează vortexul... Oricum o 
luăm, noi nu vom mai fi aici... 

Gândeşte! Poate că îți aruncă o nadă! Gândeşte! 
Gândeşte! Au nevoie de Decanat în spațiul pe care 
l-au inventat. Vor aspira totul, pe lvor, pe 
Venexiana, pe Oreste, pe Nizar... Vor dispărea cu 
tot ce înseamnă câmp! Se vor duce departe de 
Chong. 

Urletul de groază al Herthei îi întrerupse 
gândurile. Winnona o trântise pe spate în zăpadă şi 
îi smulgea operculii nutritivi. 

— Grăbeşte-te, Chong! Nu mai e timp! spuse 
Cassandra Al Bokar. 

Deci... Extensiile nu doreau să intre într-un curs 
pecetluit al sorții. Nu puteau să evite aspirarea în 
Terra Naevata virtuală, dar acolo aveau nevoie să 
scape de Tengrii inventaţi. Nu aveau nici o şansă 
dacă duşmanii lor de moarte rămâneau cuplaţi la 
invincibilii Tengri. Chiar şi virtuali, erau în stare să- 

şi distrugă verii, pe Al Bokarii cu care negocia 
acum Chong Norr. 

— Ce garanţii îmi daţi că pe lângă voi vor fi 
aspirate şi Edificiile? Vreau să fiu cât se poate de 
sigur că, o dată cu voi, va dispărea şi vortexul! 

Nizar pufni în râs: 

—  Garanţii? Păi, tu eşti cel care blochează 
canalul de acces spre Edificii. Tu ne împiedici 
decuplarea. lar bucla, indiferent de unde începi s-o 
priveşti, conţine şi părţi importante din Decanat. 
Aspirarea noastră va atrage după sine şi Edificiile... 
mă rog, cea mai mare parte a lor. Aici vor rămâne 
doar nişte resturi de clădire... 

— Şi de unde ştiu eu că nu-i veţi dezvălui Uillei 
planurile şi gândurile mele? 

— Şi asta se poate rezolva. Mai vrei s-o mai vezi 
pe Astrid? 

Al Bokar înțelegeau cum stăteau lucrurile 
nemaipomenit de repede. Cum să mai dorească 
Chong s-o mai vadă pe Astrid prin preajmă? Cum 
să mai dorească s-o ştie aproape pe cea care se 
pricepe să-i vâre idei în minte printr-un simplu 
dans al degetelor? 

— Nu. Nu mai doresc s-o văd pe Astrid 
Merovingi. N 

— In regulă, atunci, zise Cassandra Al Bokar. |ţi 
facem şi această ofertă. O retragem pe Astrid din 
falsa Terra Naevata. Pentru noi, e mult mai 
folositoare dacă ajunge în trupul unei Cassandra 
Septimus Sommers care, de la o vreme încoace, 
ne tot încurcă socotelile... 

— Accept! o întrerupse Chong. Voi face astfel 


încât Hertha să câştige. 

Chong Norr părăsi faldurile vortexului, şi, o dată 
cu ele, imaginile din iurtele acelea nesfârşite din 
care oamenii nu puteau să vadă cerul dispărură ca 
afundate discret în cea mai fină zăpadă de 
Himalaya. N-o să-i mai vadă niciodată. Ştia că o să- 
i pară rău după trăsăturile ciudat de fragile ale 
prinţesei Astrid Merovingi, dar era mai bine că 
scăpase de ea... Astrid nu putea să fie matcă. 
Astrid n-ar fi fost niciodată de acord să se supună 
confirmării în brund... Astrid nu ştia decât să se 
lupte cu vorbe pe care le crea din jocul degetelor 
ei. 

Era bine că n-o s-o mai vadă... 

Scrutătorul părăsi iurta şi se apropie de Ulla. 

— Au dispărut cu toţii. Sunt în vortexul inventat, 
Ulla. De câteva clipe, suntem de unii singuri. 
Edificiile nu mai există. 

— Eşti sigur? 

Chong Norr încuviinţă. Se uită după Astrid. Al 
Bokar nu-l minţiseră. N-o mai văzu nicăieri. 

— Ce căutai? îl întrebă Ulla, închizând ochii. 

— Am avut impresia că am văzut-o pe Prinţesa 
cu 99 de trupuri. 

— Aici? In brundul meu? Ulla râse gros. De când 
ai început tu, Chong Norr, să dai crezare 
legendelor care străbat dunele Terraei Naevata? 

Scrutătorul ridică din umeri. Legionarii care îl 
auziseră râdeau de mama focului. „Chong Norr!” 
îşi spuneau unii altora. „Chong Norr credea că a 
văzut-o pe Astrid Merovingi pe aici! Chong Norr 

crede în Prinţesa cu 99 de trupuri!...” îşi dădeau ei 
coate. 

— Winnona trebuie să moară, Ulla! îi strecură 
scrutătorul la ureche. Matca tresări. Aşa ne arată 
vortexul!... îi explică el. Aşa vom câştiga... 


* 


Chong Norr se uita la trupul îngheţat al mătcii 
Highlander. Mătcile Tengri tăbărâseră asupra ei la 
ordinul Ullei şi o ţinuseră în frâu mai ceva decât pe 
un cal nărăvaş, până ce Hertha o spintecase cu 
totul sub privirile sticloase ale lui Gwenn. Chong 
Norr se întrebă chiar dacă femela Highlander n- 
avea de gând să se apropie şi ea de fosta ei 
matcă, ca s-o atingă în timp ce era ucisă. 

Gwenn însă nu aşteptase nici ultima respiraţie a 
duşmancei ei. La un moment dat dispăruse de 
lângă Winnona. După câteva minute, Chong o zări 
la un capăt al brundului, privind către dunele 
albastre ale tchang-thang-ului. Cine ştie la ce se 
gândea? Dar, îşi spuse Chong, un Tengri n-o să ştie 
niciodată la ce se gândeşte un Highlander. 
Vortexul ar fi rezolvat chestia asta, dar ce plăcere 
mai era să trăieşti alături de legionari pe care ştiai 
că, oricând, i-ai fi putut citi, sau spiona, sau 
manipula după cum doreai? 

Era mai bine aşa. Să te întrebi mereu: oare la ce 
se gândeşte omul de lângă mine? 


Scrutătorul Tengri se ţinuse de cuvântul dat Al 
Bokarilor. Le permisese să-i distrugă definitiv pe 


Tengrii virtuali. Chong Norr se uită în zare şi îşi 
592 


aprinse pipa cu chinchin. Apoi o luă alene spre 
iurtă. Ulla Mingre îl aştepta, ignorând pentru prima 
oară ritualurile cuprinse în Scripturile Schimbării 
care, de câteva minute bune, încetaseră să mai 
existe. 

Cât despre vedenia lui din cursul luptei - Astrid 
Merovingi, care, pasămite, s-ar fi aflat în trecere 
prin brundul lor - Ulla o puse pe seama kumâsului. 

EPILOG 


— Brenda! Brenda! se auzi şoapta lui Mess dintre 
ruinele Ouarglăi. 

Brenda Atreides se sprijini într-un cot şi se uită la 
mormanele de spirale de lângă bazin. Printre 
igluuri zăceau trupurile înghețate ale 
Highlanderilor. Îi examină cu atenţie. Nu. N-aveau 
cum să mai vorbească. Dar nici Mess... 

Trupul lui alb era alături de celelalte, răvăşit, 
rupt, dezarticulat. Totul se petrecea sub un văzduh 
inghetat, cenuşiu, greoi. Era o zi tristă, iar vântul 
care şuiera printre macaralele ruginite de pe țărm 
o făcu pe Brenda să lăcrimeze. Nu ştia de ce. 
Întrebă: 

— Tu eşti, Mess? 

Se auzi un oftat uşor, iar glasul în şoaptă 
continuă: 

— Da. Sunt eu, Mess. 

Brenda privi în jur. Recunoscuse vocea, dar Mess 
nu era decât un cadavru. Tengrii îi făcuseră praf şi 
pulbere. Se revărsaseră ca un tăvălug asupra 
Saharei, în căutarea Winnonei, a lui Fingal şi a lui 
Gwenn. 

— Nu ti-am povestit chiar tot, Brenda. E vina 
mea. Dar te-aş ruga să priveşti în jur şi să te 
gândeşti cu atenție la ce s-a petrecut. Toţi 
legionarii sunt morti, aşa cum ar fi trebuit să fii şi 
tu. Numai că eu n-am ascultat în totalitate ordinele 


fraților mei, iar tu ai scăpat astfel cu viață. Poate 

că ştiind asta, mă vei ierta, şopti el dintre spiralele 
îngrămădite ale vortexurilor. 

— Oh, Mess! Ce-ai făcut? Mi-e atât de frică! 

— A fost greşeala mea că nu ti-am spus tot. Poţi 
să mă ierti? 

— Am de ales? întrebă ea. 

Se ridică şi comandă în vortex înfâşarea capei de 
blană. Se făcuse după-amiază şi începea să fie frig. 

— Mai eşti acolo? se auzi şoapta. 

— Sunt aici, Mess! Aş vrea atât de mult să fii şi 
tu aici, cu mine! 

— Sunt lângă tine, Brenda. Oriunde te-ai duce, 
voi fi în jurul tău! Vocea făcu o pauză, după care 
continuă: Nu-i vorba de figurile de stil idioate din 
cântecele pe care le ascultam pe strada 28... Nu. 
Brenda! Eu sunt peste tot! sublinie Messaoud, cu 
voce din ce în ce mai sigură. 

Brenda avansă buimacă prin brund, privi 
iscoditoare, dar nu văzu decât dunele de zăpadă şi 
cerul cenuşiu, umed. 

— Hai, Mess! Arată-te! 

— Acum mă crezi că sunt peste tot? se auzi 
şoapta de deasupra capului ei. 

Brenda privi în sus, ameţită de somn. 

— Aş vrea să te văd, Mess! 

Vocea tuşi uşor: 

— Nu e posibil. Vei putea ajunge aici, unde sunt 
eu, să trăim împreună cu prietenii şi egalii noştri, 
dar de văzut, nu mă vei mai vedea niciodată. Aşa 
cum nici eu nu mai pot vedea, deşi sunt totul şi 
pătrund cele mai profunde straturi ale oricăror 
obiecte şi substanțe. Cu toate astea, după cum vei 

Brenda se aşeză pe un bloc de gheață: 

— Te iubesc, Mess... Ce trebuie să fac? 

Răspunsul întârzia. Se auzi o răsuflare profundă, 
iar Mess continuă: 

— ÎI ştii pe Mordec'hai Diaz, ghildarul! Cel care 
vorbea în sferoidele 3D. Ei bine, el a încurcat 
planurile Al Bokarilor. Cu bună ştiinţă. A reuşit să 
ne cupleze la legiunile sahariene, iar acum suntem 
cu toții solidari cu mişcările anarhice, sălbatice şi 
speriate ale acestor indivizi răzleţi. EI încercase să 
cupleze totul la Tengri, dar şi aceia au fost 
spulberați datorită unui calcul greşit pe care l-au 
făcut prietenii şi egalii noştri. Aşa că, am rămas 
captați la cei pe care, conform planului, îi 
distrusesem cu mâna mea. lar dușmanii noştri, 
dinastiile, au ocupat rămăşiţele Tengri. Și acum, 
am ajuns cu toții aici, în spațiul acesta care este cu 
totul şi cu totul inventat. Mă întelegi, Brenda? 

Brenda făcu semn că da, deşi nu pricepea decât 
că Mess, ca un adevărat Al Bokar ce era, trebuia să 
se simtă tare singur acolo, sus. 

— Deşi suntem puternici, nu putem să ne 
decuplăm singuri... De aceea suntem atraşi în 
vâltoarea dezordonată a indivizilor care bântuie 
înfricoşați prin Sahara. La fel şi duşmanii noştri dar 
ei îi urmează pe puternicii Tengri, care se 
organizează din nou. Mai repede. Mai efectiv decât 
legiunile sahariene. Tu însă ne poți ajuta. Cu 
condiția să devii matca majoră a unei noi legiuni. 
Cea pe care o vom structura noi. 

Brenda oftă şi privi în spate la mormanul de 
cadavre în care se zărea şi trupul lui Messaoud 

— Nu sunt decât o curvă, Mess... încercă ea. 

— Eşti urmaşa Casei Atreides, Brenda, aşa că 
lasă prostiile! i-o reteză el. 

Brenda clipi de câteva ori. 

— Ce trebuie să fac, Mess? 


* 


Când Brenda puse receptorul la loc pe birou, 
urechile încă îi vâjâiau. Benzile rulante zornăiau 
distant, transportând spirale către capătul 
îndepărtat al terminalului. 

Sferoidul rămăsese deschis înscriind modificarea 
de dogmă pe care ea, Brenda Atreides trebuia s-o 
propage printre rămăşiţele brundurilor sahariene. 
O noua Scriptură a Schimbărilor. Cea care îi va 
solidariza pe legionari în jurul ei. Cea cu care îi va 
înfrânge pe Tengri şi pe membrii dinastiilor 
Decanale aspirati în vortex. 

Cobori scările şi parcurse hala imensă privind la 
benzile rulante care, de acum încolo, rămâneau în 
grija ei. 

Dispersia era decisă să reia asaltul asupra 
Edificiilor. Aşa cum o mai făcuse de atâtea ori, fără 
să reuşească niciodată să nu le aspire după ea, în 
spațiul pe care îl doreau rezervat vortexului. 

Brenda intră în tunelul pe care îl străbătuse cu 
Messaoud cu câteva zile în urmă. Examină benzile 
rulante, găsind-o pe cea care purta inscripția 
TAMANRASSET. Se urcă pe pielea moale, caldă şi 
umedă, şi se întinse. Avea hrană şi apă pentru 
exact treizeci şi şase de ore. Atâta dura drumul 

— Voi fi matca majoră a legiunii Celei de-a 
Șaptea Dune, spuse ea cu glas tare. Voi baza 
legiunea în Cyrenaica şi voi da piept cu Tengrii. 
Dacă nu eu, atunci cea care îmi va succeda. Dacă 
nici aceea nu va avea succes, atunci va fi o alta... 
O sută de ani... două sute de ani... Până la urmă, A 
Șaptea Dună va deveni atât de puternică, încât 
Dispersia va înfrânge Edificiile. lar eu voi fi acolo, 
alături de ei şi voi savura victoria. 

Pentru a şaptea oară, Al Bokar relua campania 
împotriva Decanatului. Pentru a cincea oară, Al 
Bokar relua lupta pornind dintr-un spațiu fals, 
evoluat el însuşi dintr-un alt spațiu fals; ca o dună 
pe care o descopereai îndărătul dunei pe care 
tocmai  urcaseşi. O lume închisă, care se 
restrângea concentric după fiecare confruntare 
între Dispersie şi Edificii. O lume din ce în ce mai 
mică, mereu contaminată de Edificiile care îi 
urmau pe Al Bokar ca un efect secundar al creației 
divine. 

De data asta insă, Al Bokar schimbaseră pasaje 
întregi din Scripturi. Sperau ca noile dogme să-i ia 
prin surprindere pe cei din Edificii. Şi mai credeau 
că legiunea Celei de-a Şaptea Dune cea pe care o 
rezervaseră Brendei, nu va da greş. 

— Secretul? şopti sali Brenda. Secretul este 
vortexul virtual. 

